
GENEZA POPORULUI ȘI A STATULUI ROMÂN 


Așezarea geografică a oricărui popor prezintă interes deo- 
sebit pentru cunoașterea și înţelegerea vieţii lui istorice, pentru o 
cunoaștere care nu s'ar mulțumi să înregistreze simpla succe- 
siune cronologică a întâmplărilor, ci ar căuta să pătrundă rostul 
lor mai adânc, dincolo de învălișul aparențelor exterioare, 
spre a se lămuri asupra desfășurării procesului de forţe tai- 
nice, din ale căror permanente şi influenţe reciproce se toarce 
firul evoluţiunii constituționale-politice, 

Pământul fiind elementul static, iar poporul elementul di- 
namic în viaţa unui organism politic, din sinteza perpetuelor 
acţiuni și reacţiuni ale forțelor telurice şi etnice crește și se 
ramifică istoria, pe care savantul preot-profesor Herder dela 
sfârșitul veacului al XVIII-lea o definise cu bun temeiu ca „seo- 
grafie în mișcare“, 

Teritoriul geografic, în care s'a născut poporul și s'a înjghe- 
bat Statul român de azi, înfățișează o pregnantă unitate în ca- 
drilaterul împrejmuit de ape și străjuit de ocrotitoarea „coro- 
na montium", Inlăuntrul acestui pătrat al apelor se înalţă arcul 
carpatic în forma unui friunghiu al munților, menit să garanteze 
acestui popor putinţa de a supravieţui, la adăpostul codrilor mi- 
lenari, deslănțuirea nenumăratelor furtuni câte s'au abătut asu- 
pra lui chiar din epoca prenatală până în pragul clipei de faţă. 
Sunt puţine cazuri de contopire, atât de intimă și de totală, 
a omului cu pământul care-l ocrotește, cum este contopit Ro- 

mânul băştinaș — acest „homo Carpaticus"' — cu pământul 
dacic. 

In acest cadru geografic podișul transilvan împlinește un rol 
deosebit de important putând fi considerat, după expresiunea su- 
gestivă a geografului german Theobald Fischer, ca însăș inima 
teritoriului etnic românesc (das Herz des rumänischen Wohnrau- 
mes), deci ca un organ cu rost central și nicidecum ca unul pe- 
riferic. Deaceea, câtă vreme pământul transilvan lipsea din or- 
ganismul politic al Statului român, acesta nu putea să aibă de- 
cât o înfățișare cu totul nefirească: două braţe întinse într'o 
duioasă și prea îndelungată așteptare, Era o ţară cu centrul 
în afară de graniţele impuse de forța unor împrejurări politice 
efemere, o țară cu echilibrul nestabil. Numai în temeiul drep- 
tului de autodeterminare etnică — prin alipirea Transilvaniei 
la Regatul României, și-a putut dobândi teritoriul acesta echili- 
brul de stat, necesar spre a deveni o ţară definită chiar din par- 
tea unor publiciști streini, cari au avut prilej să o cunoască, drept 
„icoana celei mai rotunzite închegări armonice“). 


II. 


Cu privire la geneza poporului român, din cercetarile de 
până acum se desprinde adevărul, că cel mai vechiu şi mai 
important substrat etnic, în procesul de formaţiune a acestui po- 
por, l-a dat ramura getodacică din seminţia Tracilor, lăudaţi 
de Herodot ca unul dintre cele mai puternice neamuri ale anti- 
chităţii. Aceşti protopărinți getodaci”) înrădăcinaţi în teritoriul 
carpatic-dunărean, cel puţin dela începutul epocei de bronz, afir- 
mându-se printr'o excepțională tenacitate, au fost în stare să 
supraviețuiască numeroasele invaziuni, ce s'au deslănțuit ade- 
seori cu tendințe de cutropire asupra pământului lor. Cea mai. 
încununată de izbândă dintre ele a fost cucerirea, colonizarea 


D Hopker, Rumänien diesseits und jenseits der Karpaten. München, 
1936, p. 9: „ein Bild gernudetetster harmonischer Gechlossenheit“. 
2) Herodot IV. 75—76: „cei mai brăbați şi cei mai drepți dintre Traci“. 

şi stăpânirea romană a Daciei, mijlocind contactul secular intre 
elementul etnic autohton și între cel dominant, contact prielnic 
pentru procesul firesc al unei simbioze dacoromane, din care 
a putut să răsară un nou vlăstar; poporul român. 

Profesorul dela Universitatea din Geneva, Eugen Pittard, 
exprimase într'o lucrare a sa opiniunea, că icoana poporului ro- 
mân de astăzi ar fi însăși icoana poporului dacic din vechime, 
deoarece legiunile romane nu au putut lăsa poporului cucerit 
decât limba latină și oarecari urme de administraţiune romană, 
fără să le fi dat prea mult din sângele lor, care în timpul cu- 
ceririi lui Traian nu mai era nici el curat latin”), 

Asupra băștinașilor dacoromani s'au revărsat mai târziu, 
în cursul epocei migraţiunilor, şi alte năvăliri streine, dintre 
cari cea mai bogată în consecinţe a fost a Slavilor, de o mai 
lungă dăinuire decât toate celelalte (grecești, germanice sau tu- 
ranice). Specialiști în filologie au descoperit în limbile slave 
cuvinte de veche obârşie latină, cari nu sau putut strecura în 
graiul lor decât în primele veacuri ale convieţuirii Slavilor cu 
elemente etnice romanizate, aflătoare în arcul carpatic-dună- 
rean, dela granița de vest a Panoniei până la graniţa răsări- 
teană a Daciei. lată deci, în această descoperire a filologilor, 
o nouă dovadă pentru stăruința Românilor în Dacia. 

Dacă ei nu ar fi vieţuit aci, dela cine ar fi putut să îm- 
prumute, în acel timp, cuvinte de veche obârșie latină Slavii 


3) E. Pittard, Les races et Phistoire. Paris, 1924, p. 349. Cf. şi loan C., 
Andrieşescu, Contribuţie la Dacia înainte de Romani. laşi, 1912, p. VIII: 
„Cultura Daciei înainte de Romani înfățișează nu trecerea bruscă dela o stare 
de sălbătăcie la alta de lumină puternică şi limpede, ci mai sigur desvolta- 
rea liniștită şi continuă, după împrejurări şi locuri, pe un adânc fond de 
cultură populară, mai puternic decât ele, — o succedare de epoci cu un 
caracter de tenacitate excepțională. Ce poate fi mai descoperitor de ori- 
zonturi noui decât că, în timp ce pentru vremea romana, cultura dela Du- 
mărea de jos se concentrează în colţul sudvestiv al Daciei, înainte cu mult 
de această vreme, o cultură de o însemnătate neobişnuita se desfaşură în 
regiunile ei estice, Moldova-mare până la Nipru, identică cu cultura re- 


giunilor transilvane, până către Dunarea de mijloc şi sud-dunărene până 
la Marea Egee?“ 
D 

cari se strecuraseră pe îndelete în cuprinsul acestui teritoriu? 
Inrâurirea a trebuit deci să fie, în chip firesc, reciprocă resim- 
ţindu-se și unii și alţii de pe urma unei conviețuiri multisecu- 
lare. Filologul suedez Gunnar Gunnarson tipărind la Uppsala 
un studiu relativ la „Cuvântul slav pentru biserică” încearcă a. 
dovedi că termenul crkva nu poate fi derivat nici din grecescul 
ecclesia, întrebuințat încă dela sfârșitul veacului al II-lea și 
pentru obștea creștină și pentru clădirea bisericească, nici dela 
kiriakon (casa Domnului), cuvânt ieșit repede din uz, nici di- 
rect dela basilica, intrată în terminologia creştină abia în veacul al 
IV-lea, ci cu mai multă probabilitate dela românescul biserica, din 
care ar fi rezultat forma mai veche serăkă, prescurtată apoi în 
crkva’). Acest rezultat obținut de savantul suedez prezintă im- 
portanță deosebită arătând că Românii, înainte de a fi ajuns în 
contact cu vre-un popor de origine slavă, aveau încetățenit 
în graiul lor cuvântul Biserică, putând să-l împrumute dela ei 
mai târziu Slavii. 

Din contactul efemer cu diferite neamuri de năvălire au 
izbutit Dacoromanii să tragă folos, absorbind un număr oare- 
care dintre fiii acestor neamuri, fără ca prin aceasta să li se fi 
alterat esenţial structura lor etnică. Nu au slăbit prin acest 
amestec, ci s'au întărit devenind mai destoinici la împotrivire 
și mai răbdători la necazuri, cum trebuiau să fie cei pândiţi ne- 
contenit de felurite primejdii. De obiceiu neamurile trainice 
au rezultat dintr'un amestec de sânge cu alte popoare. Precum 
legăturile matrimoniale dintre rudenii apropiate dau naștere 
unor generațiuni pipernicite, tot aşa rămân condamnate pieirii 
popoarele, care nu sunt în stare să asimileze fragmentele et- 
nice străine, înfiltrate în teritoriul lor etnic, 

Este deplin lămurit că, oricât de adâncă și dăinuitoare 
a fost înrâurirea slavă în procesul de formaţiune a poporului 
român, nu a reușit să-i clatine din temelii trăsăturile dacoro- 
mane, rămase hotărâtoare în urzeala lui sufletească, ci au con- 


4) Gunnar Gunnarson, Das slawische Wort für Kirche. Upsala, 1937, p. 
52 57. Cf. şi Th. Capidan, Basilica, Bucureşti, 1938, p. 12. 

tribuit numai la sporirea moștenirii durabile păstrate dela sub- 
stratul etnic de bază și dela cel roman, altoit în această tulpină 
dacică, La idealismul transcendental, moştenit dela Daci, la prac- 
ticismul sănătos, la spiritul de ordine şi de claritate dobândit 
dela Romani, s'a asociat misticismul de provenienţă slavă. 

Un specialist în istoria popoarelor slave ca profesorul Hans 
Koch dela Universitatea din Viena, cercetând consecinţele sim- 
biozei slavo-române dela începutul evului mediu, a putut ajunge 
la concluziunea că elementele slave, strecurate în arcul car- 
patic, au găsit Traci și Daci autohtoni ducând aci împreună cu 
rămășițe de ale Goţilor de mai târziu și de ale coloniştilor ro- 
mani din veacul al doilea, un traiu de păstori. 

Din această simbioză nu a rezultat însă câștig de cauză 
pentru Slavii, cari au lăsat poporului băștinaș în formaţiune 
o bună parte din tezaurul lexical precum și urme din organiza- 
țiunea lor militară, așa numitele voevodate, — autohtonii înșiși 
au rămas, după oarecari dibuiri, cu firea lor romană, devenind 
strămoșii Românilor din zilele noastre“), 

Aceasta este, în lumina cercetărilor recente, geneza popo- 
1ului român care, la sfârşitul procesului de închegare etnică, 
prezenta sinteza feluritelor influenţe și însuşiri de rasă, înte- 
meiate pe elementele constitutive determinante (dacic, roman 
și slav), sporite apoi și prin câteva elemente accesorii ca cele re- 


5) Cf. Propylăen  Weltgeschihchte, Berlin, vol. II, p. 505: „Die sla- 
wischen Siedlergruppen an dem Adriatischeu und Jonischen Meer, ja selbst 
der Schwarzmeerkiiste, gingen fast ganz verloren, Eine zweite Schmăleruug 
bildete sich im Karpatenbogeu; hier hatten sich die jungen Siedler mit 
cingeborenen Thrakeru und Dahern, mit Resten nachgewanderter Goten sowie 
mit römischeu Kolonisten auseinanderzusetzeu, die teils seit dem zweiten 
Jahrhundert im Laude gewesen waren, teils unter bulgarisch-slavischem Druck 
jenseits der Donau nach Norden gepresst wurden und dort auf Almen und 
Hiugen ein unstetes, aber eben dadurch auch unangreifbares Hirtenlcben 
führten (Vlachen). Die Kraftprobe fiel nicht zugunsten der Slawen aus; sie 
liessen dem neu sich herausbildendeu Volke zwar ein Grossteil ihrer Sprache 
und ein Stäck ihrer militärischen Organisation, die später sogenannten Woi- 
wodschaften- das Volk selbst aber formte sich in der Folge, nach mancherlci 
Schwankungen, romanisch; es wurde zum Ahnherrn der heutigen Rumänen“. 

zultate din superficiale înrâuriri efemere ale fragmentelor et- 
nice, poposite vremelnic sau colonizate statornic în unele re- 
giuni ale pământului românesc. 


III. 


Acest popor viguros, rămas orfan de conducători în cursul 
epocii migrațiunilor, a fost avizat numai la forțele proprii fiind 
în vâltoarea acestei epoci singurul element etnic statornic și ne- 
sdruncinat în tot cuprinsul Daciei Traiane. Instinctul de con- 
servare l-a ajutat să-și poarte cu vrednicie lupta vieţii folosin- 
du-se de tot ce-i putea oferi mediul geopolitic al arcului car- 
patic-dunărean, ca unui neam pe care un cercetător străin îl 
socotește drept cea mai tenace rasă de pe fața pământului”). 

Carpaţii l-au adăpostit şi l-au salvat de primejdia dispa- 
rițiunii, fără să fi format vreodată graniţă împetrită între fii săi 
de o lature și de cealaltă. Dimpotrivă, ei au îndeplinit rolul, care 
pe drept a putut fi asemănat cu acela de „leagăn al poporului 
român“). Dunărea l-a apărat și ea uneori fără să fi constituit 
obstacol impenetrabil în calea comunicaţiunii locuitorilor de 
pe malurile ei. Pentru ocrotirea vieţii patriarhale româneşti au 
răsărit ca din pământ, lent și aproape imperceptibil, mărunte 
organizațiuni primitive — chenezate și voevodate — la nordul 
şi la sudul Carpaţilor, ca și în regiunile din nordul și din sudul 
Dunării“). Când apar în lumina istoriei unele din aceste organi- 
zaţiuni voevodale, sunt înfățișate de isvoarele timpului ca având 
conducători conștienți de datoria elementară de a-și apăra pä- 


gd Albert Wirth, Der Balkan. Seine Länder und Völker in Geschichte. 


Kultur, Politik, Volkswirtschaf und welverkeur. Stuttgart-Berlin-Leipzig, 1916, 
p. 226: Die Rumänen sind die zăheste Rasse der Erde“. 

7) G. Vâlsan, Die Karpaten- die Wiege des rumänischen Volkes, Buka- 
rest, 1941. 

8) I. Bogdan, Originea voevodatului la Români. Bucureşti, 1902 și L 
Lupaş, Voevodatul Transilvaniei în sec. XII—XIII. Bucureşti, 1936; N. Iorga, 
Les premiéres cristallisation d'Etat Roumains, în: „Bulletin de la Section 
historique de PAcad. Roum. Bucureşti, 1920 şi N. Bănescu, Cele mai vechi 

mântul faţă de orice tentativă de cucerire streină. Astfel, ivindu-se 
la sfârşitul veacului al IX-lea solia unei încercări de agresiune la 
graniţa apuseană a pământului românesc, spre a cere să-i fie ce- 
dată o parte din acest pământ, cârmuitorul local Menumorut — 
purtând în cronica medievală numele unui „dux Bihoriensis” — 
nu a întârziat să-i răspundă prompt: spuneți stăpânului, care va 
trimis, că-i vom da cele de trebuință ca unui oaspe, dar pămân- 
tul nicidecum nu-l cedăm câtă vreme suntem în viață — terram 
autem nullatenus concedimus nobis viventibus’), 

Fără Carpați și fără Dunăre anevoie s'ar putea înțelege 
şi explica evoluțiunea istorică a poporului român, care plă- 
mădit din sinteza daco-romană-slavă în leagănul său de munti, 
îndrumat de un sănătos şi puternic instinct de conservare, de 
expansiune şi de progres, s'a întins lreptat cu organizațiunile 
sale voevodale dealungul afluenților Dunării până la Mare. Toa- 
te râurile mai însemnate, cari isvorăsc din Carpații sudestici 
aleargă direct sau indirect spre Dunăre, spre acest „rege al 
fluviilor", înfiripând astfel între Munte și Mare o trainică le- 
gătură, proprie să contribue esențial la perpetuarea organiza- 
Dunilor voevodale românești și la procesul lor de integrare suc- 
cesivă în formațiuni statale de întindere și de durată consi- 
derabilă, 

Când se înseninează orizontul deasupra Daciei de odinio- 
ră, contenind potopul migrațiunilor, organizațiunile voevodale 
încep a ieși la iveală ca temelii nesdruncinate pentru înjgheba- 
rea unor alcătuiri de state române viabile, cum vor izbuti să se 
afirme în cursul evului mediu cele frei voevodate: cel transil- 
van, cel muntean și cel moldovan. 

În teritorul ce i-a fost destinat de providenţă, poporul ro- 
mân s'a afirmat prin stăruință neîntreruptă și prin luptă fără 


ştiri asupra Românilor dela Dunărea de Jos, în Anuarul Inst. de Ist. Nat. 
Cluj. Vol. I. 

DI Anonymus Belae Regis Notarius, cap. XX: „Dicite Arpadio... domino 
vestro, debitores sumus ei... in omnibns, quae necessaria sunt, quia hospes 
homo est et in multis indiget. Terram autem, quam petivit a nostra gratia, 
nulatenus concedimus nobis viventibus“. 

preget, înfruntând vrăjmășiile veacurilor şi izbutind să-şi sal- 
veze propriile organizațiuni statale. 


IV. 
Intre aceste organizațiuni statale românești, în ordine cro- 
nologică — potrivit cu indicațiunile precise ale tuturor izvoare- 
lor istorice cunoscute până în timpul de față — apare ca cea 


mai veche: organizațiunea voevodală transilvană, a cărei exis- 
tență anterioară invaziei maghiare este dovedită prin izvoare 
narative, confirmate dela anul 7703 înainte şi prin texte docu- 
mentare, câtă vreme pentru organizațiunea similară din sudul 
Carpaților, pentru voevodatul Munteniei, nu s'au păstrat dovezi 
documentare decât dela jumătatea veacului al XIII-lea înainte, 
iar pentru cea din răsăritul Carpaților, pentru voevodatul Mol- 
dovei numai din veacul al XIV-lea. De aci rezultă că însaș răda- 
cina organizațiunii voevodale românești trebue căutată în arcul 
carpatic transilvan, de unde ea a putut fi transplantată succesiv 
în regiunea sudică și estică a munților ocrotitori. Caracterul ro- 
mânesc a] Voevodatului transilvan, ca organizațiune politică, 
apare lămurit în identitatea atribuţiunilor administrative, milita- 
re şi judecătorești, pe care le exercita cârmuitorul Transilvaniei 
medievale având asupra teritoriului său deplină autoritate și pu- 
tere de stăpânire precum avea și domnitorul Munteniei sau al 
Moldovei, cu deosebirea însă de a nu se fi întitulat, ca unul din 
aceștia, autocrat sau „singur stăpânitor". Dependenţa lui față de 
regele Ungariei devenise mai accentuată decât aceea a domni- 
torilor din sudul și a celor din răsăritul Carpaţilor, siliți și ei 
de împrejurări să admită uneori acte de oportunitate politică 
recunoscându-i o efemeră suzeranitate nominală. Altfel, docu- 
mentele istorice fac mărturie deplină că între atribuţiunile ace- 
stora și între ale voevodului transilvan nu exista o deosebire de 
esenţă, ci numai una de grad. 

Procesul contopirii măruntelor voevodate din sudul Car- 
paților a putut progresa în jumătatea a doua a veacului al XIII-lea 
în așa măsură, încât Litovoi să se simtă îndemnat a face, îm- 

preună cu fratele său Bărbat-Voevod, cea dintâi încercare de 
a se emancipa de sub tutela Regatului ungar. Slăbirea trep- 
tată a acestui Regat, după invaziunea Tătarilor, a oferit și 
voevodului transilvan Ladislau Borş (1291—1315) prilej să-și 
afirme autoritatea ca un arbitru al situaţiunii politice din ţara 
sa, al cărei prestigiu a reușit să-l înalte și prin legături fami- 
liare cu dinastia sârbească, măritându-și fata după fiul regelui 
Ştefan Milutin, el însuș fost ginere al voevodului Litovoi din 
Țara Românească, O coalițiune transilvană-munteană-sârbească 
se înjghebase deci la inceputul veacului al XIV-lea cu scop să 
ducă la izbândă lupta începută de Litovoi împotriva preten- 
țiunilor de suzeranitate ungară!%), 

Cu toate că Regatul ungar se consolidase din nou în timpul 
dinastiei Anjoueștilor, procesul de formațiune a unor state ro- 
mâne independente în sudul și estul Carpaţilor nu a fost în 
stare să-l mai împiedece. Dimpotrivă, el s'a desăvârșit pentru 
Muntenia prin biruința decisivă a lui Basarab cel Mare (1330) 
asupra regelui Carol Robert în jumătatea întâia a veacului al 
XIV-lea, iar pentru Moldova prin a lui Bogdan, descălecătorul din 
Maramureș, asupra lui Ludovic de Anjou, în a doua jumătate a 
aceluiaș veac. La amândouă aceste isprăvi românești au con- 
tribuit esenţial și fiii Transilvaniei: la cea dintâi prin atmosfera 
revoluționară alimentată timp de un deceniu și jumătate prin 
acţiunea fiilor decedatului voevod Ladislau, refugiaţi în cele 
din urmă la curtea lui Basarab cel Mare, iar la a doua prin 
mulțimea luptătorilor maramureşeni din oastea lui Bogdan, în- 
temeietorul Moldovei neatârnate. Voevodaţul transilvan conti- 
nuă să rămână, ca fară autonomă, în vechile relațiuni cu Rega- 
tul ungar, izbutind însă a îndeplini în zilele și sub cârma lui 
loan Huniade un rol mai important decât acesta: rolul de apă- 
rător al creștinănăţii — „propagnaculum Christianitatis“, 


10) Cf. N. Iorga, Istoria Românilor, vol. III. Ctitorii. Bucureşti, 1937, 
p. 113 153: „Condiţiile ardelene pentru consolidarea Domniei Țării Romă: 
neşti, unde este subliniată tendinţa voevodului Ladislau de „a crea Monarhia 
ardeleană“. 

Cu bun temeiu scrisese umanistul Pius II") că eroismul ace- 
stui luptător al crucii lui Christos fusese menit să sporească glo- 
ria Românilor, din sinul cărora a răsărit; la fel ţinea să accen- 
tueze și umanistul ceh Ioan Dubravius din veacul al XVI-lea ori- 
ginea dacică a lui Huniade'2). Pentru legăturile lui de sânge și de 
aceeași orientare politică creștină cu stăpânitorii din Moldova, 
e deosebit de concludentă scrisoarea ce-i trimitea, la 11 Febr, 
1450 din orașul Roman, Bogdan II — tatăl lui Ștefan cel Ma- 
re, — exprimând în cuvinte răspicate o dorinţă ca aceasta; 
„țara Domniei mele și cu ţara Domniei tale — să fie una“). 
In realitate una au fost aceste trei țări carpatice în năzuința de 
a-și îndeplini misiunea istorică de neșovăitoare strajă la por- 
tile creștinătății europene. Precum s'au distins Ardelenii și Bă- 
năţenii sub comanda lui loan Huniade — „fortissimus athleta 
Christ" prin sacrificiile lor nepregetate, la fel se afirmaseră în 
cursul aceluiaș veac luptătorii munteni ai lui Mircea cel Bă- 
trân și Moldovenii lui Ştefan cel Mare, acoperit și acesta din 
urmă de lauda netrecătoare a contemporanilor săi. Profitând 
de faptul, că din partea regelui Matia Corvinul i se cedaseră 
ca feude, din pământul Transilvaniei, două domenii (Cetatea 
de Baltă și Ciceul), Ștefan a întemeiat aci episcopia Vadului 
pentru ocrotirea vieţii sufletești a Românilor din regiunea nor- 
dică a acestei ţări. La fel au procedat la începutul veacului 
al XVI-lea domnitorii Munteniei Radu cel Mare si Neagoe Ba- 
sarab, cari întemeind în cuprinsul feudelor sudtransilvane epis- 
copia Geoagiului, înțelegeau să privegheze soarta poporului de 
aci, contribuind la consolidarea legăturilor de frăţie și solidari- 
tate românească pe calea ierarhiei bisericești!1), 


11) Cf. Historia de Europa, p. 391: „Johannes Huniades, cuius nomen 
caeteros obnubilat, non tam Hungaris, quam Valachis, ex quibus natus est. 
gloriam auxit“. 

12) Historia Bohemica ab origine gentis, p. 232: „Dacus hic (nunc Va 
lachos appellant) natione fuit“. Cf. Mihail P. Dan, Două mărturii slave des- 
pre originea română a lui loan Huniade, în rev. Transilvania, 1943, p. 595. 

13) M. Costăchescu, Documente moldovenești înainte de Ştefan cel Ma- 
re. Iaşi, 1932, vol. II, p. 749. 

14) Aug. Bunea, Vechile episcopii româneşti. Blaj, 1902; N. Iorga, Sate 

După sfărâmarea Ungariei în lupta dela sfârșitul lui Au- 
gust 1526, Voevodatului transilvan i s'a deschis calea spre îm- 
plinirea unei vechi dorințe ca, desfăcut de Ungaria, să fie la fel 
cu Muntenia și cu Moldova, sub ascultarea Turcului, — cum 
arată însuş Gheorghe Martinuzzi, organizatorul acestei țări 
ca Principat independent de Ungaria, într'o scrisoare a sa din 
toamna anului 1542). Condițiunile suzeranității turcești nu 
erau prea apăsătoare; dimpotrivă, ele au oferit Principatului 
transilvan putinţa unei înfloritoare desvoltări constituționale, 
de care nu putuse beneficia nici mai înainte în cursul relațiu- 
nilor cu regii Ungariei medievale, nici mai târziu în epoca su- 
premației austriace a Habsburgilor. 

Cele trei principate vasale Porții otomane (Muntenia, Mol- 
dova și Transilvania) aveau dela jumătatea veacului al XVI-lea 
înainte acelaș stăpân: Sultanul din Constantinopol, acelaș des- 
fin istoric şi aceeași orientare politică. 

Cei ce erau în stare să vadă clar realitățile etnice ale aces- 
tor trei ţări și să pătrundă rostul evoluţiei lor viitoare, înțele- 
geau, că ele nu se vor putea sprijini, de o lature a Carpaţilor și 
de cealaltă, decât pe nesguduita temelie a poporului autohton, 
pe care nici o furtună a veacurilor trecute nu izbutise a-l deslipi 
de solul său natal. Din acest punct de vedere este semnificativă 
atitudinea Sultanului Soliman Magnificul care, temându-se de 
eventualitatea unirii Transilvaniei cu Muntenia și cu Moldova, 
a asigurat pe membrii dinastiei Zapolya de întreagă protecţiunea 
și amiciţia sa, preferind să se lipsească de stăpânirea directă a 
Transilvaniei și mulțumindu-se din partea ei, ca și din a Mol- 


şi preoți, Bucureşti, 1902; I. Lupaş, Istoria bisericească a Românilor arde- 
leni, Sihiu, 1918 şi Ştefan Meteş, Istoria bisericii româneşti din Transi:vania, 
ed. II. Sibiu, 1935. 


15) Hurmuzahi II, partea IV p. 328: „Scit Dominatio Vestra, iam ab 
antiquo Transilvanos in ea fuisse intentione ut, ab hoc regno Hungariae se- 
gregati, instar Moldaviae ac Transalpinae, se Turcae subderent“, Cf. şi I. 
Lupaș, Realites historiques dans de Voivodat de Transylvanie, Bucarest, 1938, 
p. 94. 

dovei cu anume daruri, iar dela Muntenia primind tribut 
anual!€), 

In Muntenia și în Moldova fiind luptele politice mai pa- 
sionate, erau mai frecvente și intervenţiunile Sultanului, în ches- 
tiuni privitoare la succesiunea tronului. In Transilvania însă 
dieta ţinea să-și afirme dreptul constituţional de a-și rosti cu 
prilejul fiecărei vacanțe a tronului votul, chiar când știa că îl 
rostește cu întârziere, după ce voința suzeranului din Constan- 
tinopol era cunoscută și trebuea respectată. Inlăturarea din 
scaun a principelui transilvan odată ales și confirmat era des- 
tul de anevoioasă aci, câtă vreme în sudul și răsăritul Carpa- 
Hor putea să urmeze cu cea mai mare ușurință. In temeri ne- 
contenite, ameninţaţi de intrigile adversarilor din Țară ori de 
mazilirea, ce putea să le vină în orice clipă dela Poarta oto- 
mană — aşa își tânjeau zilele domniei principii Munteniei și 
ai Moldovei din veacul al XVI-lea. „Azi suntem, mâne nu sun- 
tem, după voia lui Dumnezeu” — scria mama voevodului Mircea 
Turcitul din acel veac — „și ne aflăm în mâna Turcului și nici 
noi nu știm, unde vom fi până la capăt"... 

Icoana întunecată, în care înfățișează împrejurările poli- 
tice situațiunea acestor țări carpatice în veacul al XVI-lea, se în- 
seninează însă în partea culturală-artistică prin realizările din 
timpul lui Radu cel Mare și Neagoe Basarab în Muntenia, al lui 
Petru Rareș și Alexandru Lăpușneanu în Moldova, precum și 
prin biruința limbei şi a școalei românești în Transilvania, un- 
de reforma religioasă dă naștere unui înviorător curent de lite- 
ratură naţională care, străbătând și în sudul și în răsăritul 
Carpaţilor, pregătește lent dar cu temeiu atmosfera prielnică 
tendințelor spre unitate în cârmuirea țărilor române. După ce 
de sub teascurile muntene ieșiseră o seamă de tipărituri slavone, 
apar cele dintâi cărți românești din tipografiile transilvane ale 


16) Monumenta Hung. Historica I. p. 75—76: „veritus Solimanus ne, 
quum aut Transilvaniam aut Transalpinam aut Moldaviam occupare niteretur, 
omnia haec regna in unum coirent“... Cf. şi I. Lupaş, Realităţi istorice p. 


82 n. A 

Sibiului, Brașovului și Orăștiei, se înnoește vechia școală de 
lângă biserica Sfântului Nicolae, reușind protopopul Mihai să 
strângă, din colecte benevole, sumele necesare pentru a-i con- 
strui un edificiu din piatră (1597), făcându-se amintire și de 
existența altor şcoale românești ca cea din Caransebeș, din 
Geoagiu, Haţeg și Sălişte, fără a mai stărui și asupra celei din 
Cotnarii Moldovei, de o durată cu totul efemeră. Din sinul nea- 
mului românesc răsar umaniști vestiți ca Sibianul Nicolae Ola- 
hus, cel înrudit cu Huniadeștii, sau ca Bihoreanul Mihail Va- 
lahul (Csâki) pe care italianul Giovannandrea Gromo îl pre- 
zintă ca pe un „vicerege“ al Transilvaniei și nu fără motiv, căci 
în calitate de om de încredere al Zapoleștilor a reușit să aibă 
timp de aproape două decenii cuvânt hotăritor în cârmuirea 
acestei ţări, 


V, 


Legăturile de unitate între Voevodatul transilvan, muntean 
şi moldovan nu au lipsit nici în vremea întemeierii și organiză- 
rii acestor țări; cu atât mai puţin în timpul suzeranității turcești, 
care izbutise a-și întinde asupra lor aripile ocrotitoare. Aceste 
legături tradiționale primiră o confirmare oficială prin trata- 
tul încheiat la 1595 între Mihai Viteazul, domnitorul Munteniei, 
şi între principele transilvan Sigismund Bathori, recunoscând 
acesta din urmă, că toate bisericile românești impreună cu slu- 
jitorii lor din cuprinsul Transilvaniei se află sub jurisdicțiunea 
Mitropoliei din Târgoviște și sunt cârmuite după dreptul ei bise- 
ricesc, Era o vădită recunoaștere de drept a unei tradiționale 
stări de fapt. 

Cu patru ani mai târziu nu numai cârmuirea bisericească, 
ci şi cea politică a Transilvaniei întregi încăpuse în mâna unui 
Român. Dacă Sultanul Soliman Magnificul, ajutat de împreju- 
rări, a reușit să împiedece unirea celor trei ţări din Carpaţi, 
urmașul său dela sfărșitul veacului al XVI-lea n'a mai avut pu- 
tinţa să oprească avântul războinic al lui Mihai Viteazul, care 
în toamna anului 1599, după biruinţa din „Câmpia Sibiului” asu- 

pra oștii lui Andrei Bâthori, și-a mutat scaunul domniei dela 
București la Alba-lulia, iar în vara anului următor, alungând 
pe Ieremia Movilă din capitala Moldovei, a reușit să aducă şi 
a treia țară românească sub ascultarea sa, Acest strălucit erou, 
asemănat de scriitorii contemporani cu însuși Arhanghelul Mi- 
hai, de unii istorici cu Hanibal, iar de alţii cu Wallenstein, a 
fost sortit să reiniregească pentru scurtă vreme țara străbună 
în graniţele pe care nu le mai atinsese Dacia de odinioară decât 
în timpurile, aproape uitate, ale lui Buerebista și ale lui Decebal, 
Dacă realizarea acestei uniri românești s'a prăbușit deodată cu 
asasinarea lui Mihai la Turda, prin instrumentele lui Gheorghe 
Basta, cu atât mai însemnate și mai durabile au fost consecin- 
tele ei spirituale si politice, Generaţiunile următoare nu au mai 
putut da uitării năzuinţele spre această unitate, Dimpotrivă, 
au continuat să creadă într'o posibilă realizare a ei, mai apro- 
piată sau mai depărtată, Domnia eroului tragic dela Turda 
avea darul să demonstreze tuturor, că această credinţă are te- 
meiuri puternice, 

Nu numai domnitorii vestiți ai Țării Româneşti din veacul al 
XVII-lea (Radu Șerban, Matei Basarab, Șerban Cantacuzino și 
Constantin Brâncoveanu) sau ai Moldovei din celaş veac (Va- 
sile Lupu, Gheorghe Duca) împărtășeau credința aceasta, cău- 
tând să contribue la realizarea ei cu ajutorul armei uneori, cu 
ajutorul cărţii românești, aproape sistematic —, ci chiar și 
principi transilvani de importanţa unui Gavriil Bethlen simțeau 
necesitatea unirii Transilvaniei cu Muntenia și cu Moldova, uni- 
re pe care acesta din urmă o credea realizabilă în forma Daciei 
protestante, ce ar fi urmat să ia ființă — după proiectul lui — 
cu ajutorul propagandei religioase calvine printre Români, 

Instituțiunea tradițională, care a continuat să ocrotească 
unitatea Românilor, și după tragicul sfârșit al realizatorului ei 
politic, a rămas Mitropolia transilvană, care a reușit să-și păs- 
treze neștirbite legăturile cu ierarhia Țării Românești dealun- 
sul veacului al XVII-lea, Insuşi faptul acesta constitue o dovadă 
hotăritoare pentru existența ei, anterioară domniei lui Mihai, 
chiar dacă ar lipsi celelalte dovezi istorice sigure (dela 1479, 

1494, 1581, 1583). Admițând că Mitropolia aceasta ar D fost 
numai o creațiune din timpul lui Mihai, după căderea lui (1601), 
ar fi fost desființată fără cruţare, după cum prin rapide hotă- 
rîri ale dietelor transilvane a fost desființat tot ce reușise el a 
înjgheba aci în timpul scurtei sale stăpâniri. Dacă împotriva 
Mitropoliei nu s'a luat o asemenea măsură, este mai ales fiind- 
că era o instituțiune veche, înrădăcinată adânc în viaţa de 
obște a Țării transilvane. Vlădicii aleşi prin votul clerului, în 
temeiul unei vechi datine, confirmate prin hotărirea dietei tran- 
silvane dela Turda (1579), continuă să meargă și în cursul veacu- 
lui al XVIl-lea la Târgoviște și la București pentru examinare 
canonică și hirotonire, aducând de acolo odăjdii, cărţi bisericeşti 
și ajutoare pentru întărirea Mitropoliei, care se năpăstuia din 
partea celor de altă credință „ca o corabie în mijlocul valurilor 
mării”, cum se exprimă Constantin Brâncoveanu într'un hrisov 
al său dela 1698. De altfel, dărnicia aceluiaș Brâncoveanu se 
revărsa nu numai asupra bisericilor românești din Transilvania 
ci și asupra celor maghiare, după cum rezultă din darul ce a 
făcut pe seama bisericii reformate din Făgăraș cu prilejul clă- 
dirii unui nou edificiu"). 

Interpenetraţiunea religioasă, culturală și economică se fă- 
cea, sub ochii principilor transilvani și chiar cu încuviințarea 
lor făţișă, în păturile populaţiunii autohtone a celor trei ţări. 

Adevărat că mai târziu, în cursul veacului al XVIII-lea, câr- 
muirea habsburgică a încercat să ridice felurite obstacole în ca- 
lea acestei interpenetraţiuni, amăgindu-se cu speranţa deșartă de 
a izbuti să izoleze Transilvania, sub raport religios, cultural și 
economic, de către celelalte două ţări române. Urmarea însă a 
fost cu totul neașteptată și nedorită de cercurile politice din 
Viena: populaţiunea românească începuse a părăsi Transilva- 
nia trecând munţii spre a se așeza în Țara Românească și în 
Moldova, unde condițiunile de traiu erau mai prielnice, permi- 


17) Cf. Anuarul Institutului de Istorie Naţională din Cluj, vol. VU 
p 586. 

țându-i-se a-și păstra netulburată credinţa și datinile stră- 
bune**). 

Oricât de felurite şi puternice erau mijloacele, de care dis- 
punea Monarhia habsburgică în veacul al XVIII-lea, ea nu a fost 
în stare să atingă, decât parțial, scopul ce-și fixase cu privire la 
Românii din Transilvania şi Banat, S'a întâmplat tocmai dimpo- 
trivă: persecuţiunile ei de ordin religios, politic şi economic 
trezind o repulsiune firească în sufletul poporului, îl îndrumau 
tot mai mult să-și îndrepte speranța izbăvirii spre „Țara“ fra- 
Dor de peste munți. 

La începutul acestui veac Românii ardeleni amenințau că, 
de nu vor îi îngăduiți să trăiască netulburaţi în vechea lor cre- 
dință, vor părăsi Transilvania, despre care spuneau că „nu este 
închisă cu gard". Pe la mijlocul aceluiaș veac curentul de emi- 
Srațiune ia proporțiuni îngrijorătoare pentru Curtea din Viena, 
pornind ţăranii din satele transilvane cu zecile si sutele de fa- 
milii spre Țara Rcmânească, unde Grigorie Vodă Ghica prin- 
tr'un hrisov special din 1750 le oferă locuri de așezare — „terra 
deserta” — garantându-le putinţa de a trăi după vechile lor da- 
tini transilvane, păstrându-și dreptul de a-şi alege „judele“ din- 
tre dânșii. O bună parte a satelor de pe laturea sudică a Car- 
paților poartă până în timpul de față pecetea vădită, ce le-a 
fost imprimată de către elementele iransilvane refugiate aci din 
pricina persecuțiunilor îndurate din partea agenţilor stăpânirii 
habsburgice. După mărturisirea unui contemporan bine infor- 
mat, însuș episcopul Inochentie Micu Klein înainte de a fi ple- 
cat în ultimul său drum spre Viena, de unde nu era sortit să se 
mai întoarcă în Transilvania — fiindcă se deschidea să-l înghită 
exilul dela Roma — a declarat într'o ședință a sinodului din 


15) Guvernul transilvan îşi făcuse datoria de a atrage atenţiunea Curţii 


din Viena asupra ameninţătorului curent de emigrațiune transilvana încă dela 
sfârşitul veacului al XVII-lea, îndată după pătrunderea regimului habsbur- 
gic între Carpaţi şi Tisa. Cf. I. Lupaș, Contribuţiuni documentare la istoria 
satelor transilvane în colecţiunea Studii istorice vol. D. Sibiu p. 173 317 şi 
D. Prodan, Teoria imigrației Românilor. Sibiu 1941. 

Blaj că, de va izbuti să mai revină la credincioșii săi, va porni 
în fruntea lor peste mutt". 

Și mai târziu, în cursul răscoalei ţărăneşti din toamna anu- 
lui 1784 s'a auzit iarăși glasul țăranilor răzvrătiți rostind ame- 
ninţarea că nu vor să se mai întoarcă la starea veche de iobăgie, 
ci sunt hotăriți să părăsească Transilvania, trecând cu toţii în 
Tara Românească. 

Oricât de grele erau împrejurările politice şi în viața Prin- 
cipatelor în cursul veacului al XVIII-lea, inturecat de stăpânirea 
zisă fanariotă, pentru țărănimea transilvană ele rămăseseră to- 
tuși ca un râvnit loc de refugiu, ca un fel de pământ al făgă- 
duinței. 

Tendinţa spre unitate şi cârmuire națională pătrunsese in- 
stinctiv de amândouă laturile Carpaţilor adâncindu-se în sufle- 
tul poporului și arzând ca jăratecul sub spuză. Consecințele 
şcoalei transilvane evocând, în cursul veacului al XIX-lea, cu stă- 
ruință sporită, descendența romană și izbutind să facă din ea 
o nârghie de înălțare obștească, au vânturat spuza dela supra- 
față, dând jăratecului putinţa să izbucnească în flacăra ideii de 
unitate politică-naţională, menită a mistui uimitor de repede 
piedecile îngrămădite de vitregia vremilor în calea înfăptuirii 
acestei idei mântuitoare. 


VI. 


Dela revoluţia lui Tudor Vladimirescu, al cărei merit in- 
contestabil este înlocuirea stăpânirilor fanariote cu cele naţio- 
nale zise pământene (1822), până la sfârșitul întâiului războiu 
mondial procesul de înfăptuire a Statului român unitar se acce- 
lerează și desăvârșește, fiind acum ideia de libertate și unitate 


19) Martin Sehmeitzel, Entwurf der neuesten Begebenheiten des Fürsten- 
tums Siebenbürgen (mss. în Bibl. Brukenthal Sibiu): „Komme ich wieder, 
sa will ich mit euch über die Gebirge vorangehen“. Cf. I. Lupaş, Epocele 
principale în istoria Românilor, ed. II. Cluj, 1928, p. 20 şi Idem, Istoria unirii 
Românilor, ed. II. Bucureşti, 1938, p. 217. 

națională în deplină congruență cu desvoltarea generală și cu 
preocupările dominante ale veacului XIX, considerat ca epoca 
naționalismului dinamic în toate manifestările de viață a po- 
poarelor conștiente de menirea lor. Influenţa ideilor revolu- 
{iunii franceze nu a întârziat a se afirma și în viața Românilor 
de pe amândouă laturile Carpaţilor. La 1794 guvernatorul tran- 
silvan, contele Gheorghe Bánffi speriat de „primejdioasele prin- 
cipii ale libertăţii galicane“ ruga stăruitor Curtea din Viena să 
interzică Ardeleanuului Joan Piuariu-Molnar și Bănăţeanului 
Paul lorgovici tipărirea ziarelor românești la Viena și trimite- 
rea lor în Transilvania, unde ar putea îndemna poporul la ne- 
supunere, Cu patru ani mai târziu întrun raport consular fran- 
cez se exprima speranţa că în răsăritul Carpaţilor „principiile 
franceze vor sfârși prin a pune în lucrare dulcea și binefăca- 
toarea lor lumină". Principele Moruzzi începe a fi neliniștit de 
perspectiva aceasta scriind întrun hrisov al său (1804) că 
socotește „netrebnici și bârfitori” pe boierii Moldovei, porniţi 
să ceară reforme după „cugetul nesupunerii franțuzești:'. 

Atât prin influenţa acestor idei, cât și prin exemplul Sâr- 
bilor din Sudul Dunării s'a putut pregăti atmosfera prielnică 
pentru mișcarea lui Tudor Vladimirescu și peniru cunoscuta 
incercare de reformă constituțională în Moldova (1822). Cu 
un deceniu mai târziu prin dispoziţiunile „Regulamentului Or- 
ganic”, ai cărui autori au subliniat existența elementelor ne- 
cesare unei contopiri naționale-politice a ţărilor române, s'a în- 
trodus în aceste țări regimul parlamentar pe temeiuri aristo- 
cratice, 

Când s'au văzut Românii, în cursul mișcărilor revoluţio- 
nare din 1848, ajunși în pragul posibilităţii de înfăptuire a idea- 
lului lor de unitate politică, întâmpinară obstacole de neîn- 
vins. Curentul naţional nu era încă destul de puternic spre a 
cuceri biruința deplină nici în Centrul Europei, cu atât mai pu- 
ţin în Răsărit, Unitatea Germaniei și a Italiei aștepta să-și gă- 
sească înfăptuitori de valoarea lui Bismarck și a lui Cavour în 
jumătatea a doua a veacului XIX. Totuși ideea unirii țărilor ro- 
mâne devenise dominantă, Gazeta Transilvaniei din Brașov scria 

lămurit că „soarta naţiunii române se va decide în București și 
în lași, nici decum în Cluj sau la Budapesta“ (17. V. 1848). 


Dacă împrejurările politice de atunci nu permiteau fixa- 
ea unui program relativ la unirea integrală a Românilor, n'au 
lipsit însă postulatele privitoare la uniri parţiale — a Munte- 
niei cu Moldova, a Transilvaniei cu Banatul şi cu Bucovina. 
Boierii moldoveni cari participaseră la Adunarea naţionala de 
pe Câmpia Libertăţii, dela îmbinarea Târnavelor, oprindu-se la 
Brașov au redactat la 12. V. 1848 un program pentru „tefor- 
ma Patriei” stăruind în cuprinsul lui și pentru unirea Moldovei 
cu Muntenia — unire socotită mai târziu de Mihail Kogălni- 
ceanu ca „cheia de boltă“ a organismului politic românesc, lar 
la 25. II. 1849 reprezentanţi ai Românilor din Transilvania, 
Banat și Bucovina”) în frunte cu tânărul episcop Andrei Şa- 
Suna cereau Curţii din Viena, să le încuviinţeze constituirea 
într'un organism politic-naţional, condus de un Senat român. 
Acelaș Andrei Şaguna, luând contact cu fruntașii Croaților, 
Sârbilor și Slovacilor (Kozatek, Stur, Hodza și Hurban) în- 
naintară guvernului central din Viena un memoriu colectiv (26, 
IV. 1849) cerând pe seama acestor elemente etnice dreptul de 
a-și întocmi organizaţiunea lor politică, administrativă şi cul- 
turală independent de guvernul maghiar. 

Dându-și seama că împrejurările vremii de atunci nu vor 
permite realizarea acestor postulate politice, Șaguna a proce- 
dat cu prevedere la unificarea bisericească a Românilor dia 
Transilvania şi Banat în cadrele reînființatei Mitropolii ortodoxe 
(1864). Serviciile închinate de acest 'mare ierarh cauzei naţio- 
nale românești au fost comparate pe drept într'o recentă sin- 
teză a istoriei române (R. Seton-Watson) cu cele aduse cauzei 
iugoslave de episcopul Strossmayer, care obişnuia să -spună: 
în ceasul morţii cea din urmă rugăciune, ce voi rosti, va fi 
pentru unirea poporului meu”), 


20) Teodor Bălan, Eudoxiu Hurmuzaki şi memoriul Românilor ardeleni 
din Februarie 1849. Cernăuţi, 1943, p. 31. 
21) Anuarul Inst. de ist. Not, Cluj, vol, VII, p. 808 în darea de seamă 

In Nordul Carpaţilor a contribuit reacţiunea austriacă, în 
Sud şi Est reacţiunea ruso-turcă, să întârzie realizarea postula- 
tului de unire a țărilor române. O fericită intâmplare interveni 
însă, făcând să aibă desfășurarea istoriei europene o influență 
propulsivă asupra istoriei române: războiul Crimeii. Preponde- 
ranja Franţei și a lui Napoleon III în politica europeană a des- 
chis calea: spre unirea Principatelor Române, prin hotăririle 
luate la Congresul dela Paris (1856). Indoita alegere a lui Cu- 
za-Vodă a transformat repede uniunea personală dintre Moldo- 
va și Muntenia într'una reală, concretizată prin unificarea gu- 
vernelor și a parlamentelor celor două țări. 

Domnia lui Cuza, deși scurtă, părea să creeze ocaziunea 
potrivită pentru alipirea Transilvaniei la „Principatele unite”. 
După izbucnirea războiului austro-italian (1859) Alex. Papiu- 
Ilarianu adresând lui Cuza-Vodă un memoriu, exprima speran- 
ta Intro apropiată revoluțiune maghiară care ar putea „să 
schimbe fața Europei și poziţiunea politică a României". Cuza 
însuși nu era străin de ideea înfăptuirii idealului național-poli- 
tic, după cum rezultă dintr'un cuvânt adresat atunci ostașilor 
săi concentrați în tabără spunându-le: „vă stă în mână ca în- 
tr'o zi țara noastră să vă poată datori mărirea“. lar în primă- 
vara anului 1861, cu prilejul realizării unităţii italiene, felici- 
tând pe regele Victor Emanuel II scria că nu invidiază „iz- 
bânda fraţilor italieni mai mari” dimpotrivă o salută ca pe o 
„garanție și speranță a propriului viitor românesc’). 

Altă ocaziune s'ar fi ivit la 1866, când Austria a suferit 
în lupta cu Prusia înfrângerea (Kânigrătz şi Sadowa), cum fu- 
sese infrântă și în luptele cu Italienii la 1859. Nici una din 
aceste ocaziuni nu a putut fi valorificată în interesul ,„Principa- 
telor Unite” care la 1859 nu-și aveau încă recunoscută nici uni- 
rea sub un singur domnitor nici autonomia legislativă, iar la 


a d-lui T. Trâpcea asupra cărții istoricului croat Ferdo Šišič despre „Ideea 
jugoslavă (1790 1918)“. 

22) Gh. Brătianu, Politica externă u lui Cuza-Vodă "mu Rev. Ist. Kom. 
II, p. 119 şi Şt, Pascu, Un plan de confédération danuhienne ro'maino-ma- 
gvaro-serbe en 1859 în Revue de Transylvanie, 1939, V, No. 4, p. 514— 516. 

1866 erau preocupate de întemeierea dinastiei ereditare și de în- 
cetățenirea regimului constituțional-democratic, 

Trebuiau mai întâi consolidaţi acești stâlpi ai Statului ro- 
mân modern în cursul unei îndelungate domnii ca aceea a Re- 
gelui Carol I, care cu ajutorul Sfetnicilor săi loan C. Brătianu, 
Lascar Catargiu, P. Carp și Titu Maiorescu a îndrumat cu rară 
destoinicie timpul de pregătire în toate domeniile vieţii de stat, 
ca Regatul să-și poată îndeplini misiunea istorică îndată ce 
cumpăna vremii îi va D prielnică spre a încerca să-și întindă 
aripa ocrotitoare asupra întregului pământ și neam românesc. 
Pentru accelerarea acestei clipe îndelung așteptate interveniră 
din nou, cu efect determinant, evenimente din domeniul istoriei 
universale în desfășurarea noului ritm al istoriei române, toc- 
mai la sfârșitul binecuvântatei domnii a Regelui Carol, inau- 
surând în cele mai dificile împrejurări, dar și sub cele mai pro- 
miţătoare auspicii domnia Regelui Ferdinand I, 

În cursul războiului de întregire naţională, care a însemnat 
actul final în procesul de formaţiune a Statului român, frun- 
tea acestui Suveran desrobitor de neam și întemeietor de ţară 
deplină, era sortită să sângereze de cununa de spini a exodului 
în Moldova, înainte de a se fi împodobit cu coroana de oțel la 
Alba-lulia, ca Rege al tuturor Românilor (Oct. 1922). S'a îm- 
piinit astfel cea mai fericită parte din alternativa rostită de că- 
tre înflăcăratul patriot Nicolae Filipescu în cunoscuta sa cu- 
vântare dela 15 Februarie 1915; „Sire ești trimisul lui Dumne- 
zeu ca să împlinești visul unui neam. Vei fi cel mai mare Voe- 
vod al ţării, împodobindu-te cu titlurile lui Mihai Viteazul — 
Domn al Trasilvaniei, al Țării românești și al Moldovei, adu- 
când pe deasupra şi strălucirea purpurei regale, sau, răpus 
în cel mai suprem avânt de vitejie a neamului, vei fi sfințit ca 
erou naţional. Deaceea mărirea ce ţi-o urăm, Sire, este să le 
încoronezi la Alba-lulia sau să mori pe câmpia dela Turda"). 

„Chiar de ar fi să rămânem bătuți — mărturisea Ion I. C. 
Brătianu în consiliul de coroană dela 27 August 1916 — prin 


23) I. Lupaş, Istoria Unirii Româniior, ed II, Bucuresti, 1938, p. 347 

faptul că patru din cele mai mari Puteri ale lumii au recunoscut 
temeinicia revendicărilor noastre naționale şi au sfințit printr'un 
act solemn hotarele etnice ale Românilor din Transilvania, cau- 
za românismului va face un pas inainte, mai mare și mai însem- 
nat decât oricând... Nu vă uitaţi deci, Sire, la rezultatele ime- 
diate, priviți îndatoririle de azi în perspectiva cea mare a mă- 
ririi acestui neam și a viitorului său, și mergeţi cu hotărire 
înainte pe calea pe care vo arată conștiința naţională. Maies- 
tatea Voastră va înscrie în istoria românismului o pagină de 
glorie neperitoare“. lar mai târziu, în clipele grele ale retragerii 
în Moldova, încrederea nezguduită în biruința finală înțelegea 
So rostească astfel: „Au fost în instinctul naţional de veacuri 
ale poporului nostru drepturile lui la unire. De azi înainte ele 
au fost proclamate și recunoscute în Europa prin acte interna- 
ționale, cari sunt fapte istorice. Oricare ar fi semnele dureroase 
ale zilei de azi, când asemenea idealuri sunt consfințite de opi- 
nia lumii și recunoscute, ele nu pot să ajungă la alt rezultat 
ultim decât la triumful lor. Deaceea sunt convins că esfe legat 
de revendicările noastre un mare interes european. Numai pe 
un așezământ al principiului naționalităților se poate desvolta 
pașnic și puternic viaţa statelor. Prin urmare biruința aliaților 
noștri, biruința noastră ne apare nu numai ca un rezultat al 
forțelor care sunt în joc, dar ne apare totodată ca o necesitate 
istorică pentru oricine crede că omenirea nu este făcută să 
meargă înapoi'**). 

Intr'un anume sens istoria s'a repetat. Precum după răz- 
boiul Crimeii sprijinul Franţei crease momentul prielnic pentru 
unirea Principatelor, tot astfel primul războiu mondial, izbucnit 
în vara anului 1914, căderea ţarismului rusesc în primăvara anu- 
lui 1918, ajutorul aliaţilor și enormele sacrificii ale tuturor Ro- 
mânilor, în cursul războiului de întregire națională, au accele- 
rat desăvârșirea procesului de formaţiune a Statului român in- 
tegral. 


Punctele culminante ale impunătoarei manifestări a voin- 


21) Ibidem, p. 318 —340 

Lei populare în ziua de 1 Decemvrie 1918, au fost fără îndoială 
cuvântările rostite de luliu Maniu și Vasile Goldiș. Cel dintâi 
înțelegea să justifice entuziasta hotărire de alipire a Transil- 
vaniei la Regatul României în chipul următor: „Unirea tutu- 
ror Românilor într'un singur Regat și întrun stat nedespărțit 
este nu numai un ideal sfânt, izvorit din trecutul nostru și din 
comoara vieții noastre sufletești, ci este și un drept indiscuta- 
bil al nostru, în baza fiinţei noastre naţionale unitare. Noi, fiii 
națiunii române de pretutindeni, suntem de aceeași obârşie, de 
aceeași fire, cu o singură și unitară limbă și cultură; suntem 
încălziți de aceleași tradițiuni și de aceleași aspirațiuni märete, 
Când toate acestea sunt unitare, poate încerca cineva să împie- 
dece manifestarea acestei unităţi şi în ce priveşte viața politică 
— unitate sufletește de mult înfăptuită? — Noi privim înfăp- 
tuirea unităţii noastre naţionale ca un triumf al libertății ome- 
nești. Noi nu voim să devenim din asupriţi, asupritori. Noi voim 
să întronăm pe aceste plaiuri libertatea tuturor neamurilor și 
a tuturor cetățenilor"), 

lar al doilea ţinea să-și motiveze proiectul de viitor pro- 
gram politic, printr'o reprivire istorică subliind că „veacuri 
dearândul poporul românesc, adevăratul si legitimul proprietar al 
pământului, ce fusese odată Dacia Romană, a fost socotit străin 
şi sclav în pământul său strămoșesc. lar când, după suferințe 
de veacuri, din depărtatul Apus dela dulcea soră latină, care 
pășește în fruntea ginţilor spre lumina desăvârșirii, a sosit și în 
munții noștri duhul libertăţii, egalităţii și frăţietății, când cre- 
deam să înviem la libertate prin întocmirile create de lumea 
nouă, vechii noştri asupritori s'au înfrățit cu Impăratul, pe 
care ei îl detronaseră, cu Împăratul pentru care noi vărsasem 
sângele nostru cu credință — și aceste două puteri ne-au robit 
din nou. Umbra îndurerată a Regelui munţilor, a scumpului 
nostru Avram lancu, rămâne pentru vecie clasica dovadă a le- 
gendarei ingratitudini habsburgice. Impotriva voinței noastre au 


25) I. Lupas, Adunarea națională dela Aba-lulia în revista Lucoafărul. 
Bucureşti, 1919, Nr. 1, p. 4—5. 

unit Transilvania noastră cu Țara Ungurească și printr'un con- 
stituționalism fals și mincinos ne-au despoiat de libertatea cul- 
turii, ne-au desființat politicește, bisericile noastre le-au aservit 
tendinței lor de opresiune și ne-au făcut imposibil progresul 
economic, prin care am fi putut să ne apărăm împotriva năvăli- 
rii hoardelor străine pe pământul părinților noștri... Inainta- 
şii noștri pe Câmpul Libertăţii în 1848 au hotărît așa: Na: 
ţiunea română depune jurământ de credință către Impăratul, 
către Patrie și către Națiunea română“. Împăratul ne-a înșelat, 
Patria ne-a ferecat și ne-am trezit că numai credința în noi în- 
șine, în neamul nostru românesc, ne poate mântui. Să jurăm 
credință de aci înainte numai națiunii române, dar tot atunci 
să jurăm tare civilizațiunii umane. Câtă vreme vom păstra 
aceste credinți, neamul nostru va trăi, se va întări și fericiți 
vor fi urmașii noștri până la sfârșitul veacurilor'**). 

După reprivirea istorică urmează încheierea politică, for- 
mulată în aceste cuvinte memorabile: „Naţiunile trebuesc li- 
berate, Între aceste națiuni se află și națiunea română din Un- 
garia, Banat și Transilvania. Dreptul naţiunii române de a fi li- 
berată îl recunoaște lumea întreagă, îl recunosc acum și dușmanii 
noştri de veacuri. Dar, odată scăpată din robie, ea aleargă în 
braţele dulcei sale mame. Nimic mai firesc în lumea aceasta. 
Libertatea acestei națiuni înseamnă unirea ei cu Țara Româ- 
nească'2), 

Desăvârşirea procesului de formațiune și întregire a Sta- 
tului naţional român în limitele străvechilor sale realităţi etni- 
ce, a putut urma la 1918 ca rezultat firesc al unei îndelugate 
evoluţiuni politice, sprijinită de concursul factorilor geo- şi 
etnopolitici și ca încununarea unei opere de dreptate istorică, 
ce se impusese lumii întregi cu atâta putere de evidenţă, încât 
și dușmanii ireductibili ai poprului român se văzură siliți so 
admită și ratifice cu iscăliturile lor. 

La sfârșitul acestui proces istoric secular se înalță ca mo- 


26) Idem, ibidem. 
27) Idem, Istoria unirii Românilor, ed. II. Bucureşti, 1938, p. 366. 

ment de împlinire totală, în virtutea criteriului de autodetermi- 
nare etnică admis în dreptul internațional ca nouă temelie pen- 
tru organizarea Statelor moderne, votul unanim al Adunării na- 
tionale dela 1 Decemvrie 1918, vot ratificat și prin tratatul de 
pace dela sfârşitul primului războiu mondial. Idealul național- 
politic al românismului a devenit în ziua aceasta realitate isto- 
rică. 


Olăneşti, 24 August 1943. 

Potrivit unei vechi și respectabile tradiții universitare, în- 
nainte de a intra în materia cursului din acest an de bejenie, 
fie-ne permis a proceda întocmai ca la începutul fiecăruia din 
cei 21 ani de activitate didactică la catedra universitară din 
Cluj, tratând în prezenta lecțiune de deschidere o chestiune de 
ordin mai genaral; o seamă de probleme ale istoriografiei třan- 
silvane, privite atât sub raportul evoluției lor din trecut, cât ei 
în lumina împrejurărilor din ziua de azi și de mâne. 

Orice lecțiune de deschidere a unui curs universitar apare, 
prin însăș rațiunea și menirea ei, ca un fel de pledoarie „pro 
domo" în slujba unei catedre, a unei specialități sau a mate- 
riei fixate pentru cursul anului respectiv. Nu este acesta cazul 
lecțiunii, asupra căreia vreau să chem atenţiunea binevoitoare 
a onoratului auditoriu întrunit în Aula acestei venerabile Aca- 
demii, de care mă leagă duioase amintiri, întru cât aci, la una 
dintre catedrele ei, mi-am inaugurat și eu cariera didactică în 
toamna anului 1905 cu o lecţiune de deschidere despre Origi- 
nea Românilor. 

Dacă atunci simțeam trebuința de a trata o chestiune de 


*) Lecţiune de deschidere a cursului de Istoria Românilor la Universi- 
tatea din Cluj, refugiată vremelnic la Sibiu — rostită în Aula Academiei 
Teologice la 18 Noemvrie 1910. 

interes general, care nu părea să fie în cea mai strânsă legătură 
cu materia cursului de istorie bisericească ce, eram obligat să 
predau atunci, astăzi mă simt oarecum îndatorat să încerc un 
fel de recapitulațiune a strădaniilor desfășurate până în clipa 
de față, cu scop de a contribui, prin cercetarea unor probleme 
de istorie transilvană, la sporirea cunoștințelor de istorie ro- 
mână generală și, în deosebi, la lărgirea orizontului și la întări- 
rea cadrelor acestei discipline, ca ea să poată îmbrăţișa cu 
egală solicitudine întreg pământul și întreg sufletul neamului 
până dincolo de întâmplătoarele graniţi politice, cari încearcă 
să producă în vremea din urmă o nouă sfășiere a gliei și o 
nouă încătușare a voinţei românești. 

Ne dăm seama, bine înţeles, că oricât de intensive ar fi 
fost strădaniile noastre și ale studenților noștri pricepuţi și de- 
votaţi cercetărilor istorice, ele nu au putut să rezolve în acest 
interval de timp, decât o prea modestă parte din nenumăratele 
probleme de istorie transilvană, Chiar din lucrările izbutite nu 
răsar adeseori decât soluţiuni fragmentare, cari așteaptă să fie 
reluate și completate prin strădanii ulterioare. Căci aşa e firea 
cunoștințelor umane, fragmentară atât în domeniul cercetărilor 
istorice, precum și în oricare alt domeniu de cercetare ştiințiii- 
că — potrivit cu adevărul exprimat în cuvântul apostolului Pa- 
vel: Cunoștința noastră e frântură şi proorocia noastră tot frân- 
tură este. (I. Corint. XIII, 9). 


II. 


Istoriografia transilvană prezintă, ca orice ramură a dis- 
ciplinelor științifice, o considerabilă serie de probleme dificile 
şi complicate, a căror deslegare mulțumitoare a frământat și va 
continua să frământe, încă timp îndelungat, creerul specialiști- 
lor în această materie. 

Cea dintâi problemă o constitue însaș definiția acestei no- 
ţiuni! istoriografie transilvană. Când zicem istoriografie moldo- 
vană sau munteană, poate ori cine să-și dea repede seama des- 
pre ce este vorba înțelegând aci suma produselor scrise în vea- 

curile XV—XVI în limba slavonă, iar dela sfârșitul veacului 
XVI înainte in limba română, pentru a lămuri parțial sau inte- 
gral trecutul Moldovei şi al Munteniei, 

Când zicem istoriografie transilvană, Românul se gândeşte, 
uneori exclusiv, alteori în primul rând, la lucrările scrise în 
limba română, Sasul — la cele scrise in limba germană, Secu- 
iul şi Ungurul — la cele scrise în limba maghiară, Și poate nici 
unul dintre reprezentanţii acestor elemente etnice nu-și aduce 
în grabă aminte că, în afară de aceste trei istoriografii diferite, 
înveşmântate în cele trei limbi de circulațiune actuală în cu- 
prinsul pământului transilvan, mai există una tot atât de impor- 
tantă ai poate chiar mai respectabilă prin vechimea ei, databilă 
din veacul al XIII-lea si al XIV-lea; istoriografia transilvană 
scrisă latineşie, 

Dacă ţinem deci să dăm istoriografiei transilvane o defi- 
nițiune cât mai corespunzătoare, nu vom uita faptul semnifica- 
tiv că în cuprinsul ei se împletesc, — întregindu-se uneori con- 
irazicându-se, altă dată — patru literaturi istorice: 1, cea mai 
veche în limba latină până în veacul al XVIII-lea; 2. cea germa- 
nă din veacurile XVI—XX; 3. cea maghiară și 4. cea română cu 
aproximativ aceeași întindere seculară. 

Cine este doritor să se iniţieze cu oarecare temeinicie în 
tainele trecutului transilvan — dorință pe care s'ar cuveni s'o 
simtă vie în sufletul său ori care intelectual din această Țară, 
cu atât mai mult ori care profesor de istorie — va căuta să fie 
cât mai înzestrat cu o largă cunoștință a celor patru limbi (la- 
tină, română, germană, maghiară), de neapărată trebuinţă fie- 
care din ele pentru cercetarea serioasă a chestiunilor privi- 
toare la trecutul acesta, 


III. 


Altă problemă ar fi indicarea condițiunilor, a cadrelor și 
a mijloacelor, cu ajutorul cărora a putut și poate să-și aducă 
fiecare din cele trei elemente etnice contribuțiunea sa la pro- 
gresul istoriografiei transilvane, 

Condiţiunile cele mai prielnice, cadrele cele mai sigure și 
mijloacele cele mai îmbelșugate au putut fi, în chip firesc, mai 
ales la îndemâna elementelor etnice cu rol hotăritor în condu- 
cerea Statului transilvan, cu o aristocrație latifundiară și cu o 
burghezie privilegiată, în stare să acumuleze prin întreprinderi- 
le sale industriale și comerciale bogății considerabile, să înte- 
meieze școli bine organizate, să aibă simțul cuvenit pentru bi- 
blioteci şi arhive publice sau particulare de ajuns îngrijite, să 
creeze deci mijloace de colecționare, de păstrare și prețuire a 
materialului de informaţie istorică, pe temeiul căruia urma să 
se ridice apoi treptat edificiul, cu numeroase încăperi, al istorio- 
grafiei transilvane. 


Mijloacele acestea le-a putut oferi Statul transilvan, — în 
epoca sa de quasiindependenţă din veacul al XVI-lea și al 
XVII-lea, ca şi mai târziu, — elementului maghiar, după cum 


orașele transilvane au oferit aceleași posibilități elementului să- 
sesc. 

Interesul acesta nu a lipsit nici elementului autohton, cu 
toate că nu i-a stat la îndemână nici îmbelșugatele mijloace 
oferite de Stat, adeseori exclusiv elementului maghiar, nici cele 
atât de bine organizate oferite de privilegiata burghezie orășe- 
nească elementului săsesc. De aceea contribuţiunile, pe cari vea- 
curi dearândul au reușit să le aducă anume condeie românești 
la progresul istoriografiei transilvane, nu au putut răsări dintr'o 
acţiune anume organizată în acest scop, ci din iniţiative perso- 
nale cu atât mai de valoare și mai vrednice de atenţiune cu cât 
împrejurările și condiţiunile în care s'au produs, nu erau din 
cele mai prielnice. 


IV, 


Anume aprecieri de critică violentă la adresa regelui Matia 
Corvinul și de laude entusiaste pentru spiritul de sacrificiu şi 
pentru eroismul lui Ștefan cel Mare, Domnul Moldovei, în lupte- 
le pentru apărarea creștinătății împotriva Turcilor, aprecieri 
descoperite într'o cronică latină 'dela sfârșitul veacului al 

XV-lea (Chronicon Dubnicense/ — m'au îndemnat să formulez 
ipoteza că autorul acestei cronici, măcar al capitolelor ei dela 
sfârșit, dintre anii 1473—1479, trebue să fi fost un preot sau 
călugăr român, adăpostit la curtea voevodului transilvan Bar- 
tolomeu Drágfi, originar din Maramureș, înrudit prin relațiuni 
de cuscrie cu Ștefan cel Mare). Numele acestui cronicar tran- 
silvan român-latin din veacul al XV-lea nu a ieșit până acum 
la iveală; ipoteza resistă însă crilicii neputând fi dată, din 
punct de vedere psihologic, altă explicare scrisului latinesc tot 
atât de darnic în laude la adresa lui Ștefan cel Mare, pe cât 
de cutezător în atacuri contra lui Matia Corvinul. 

Veacul al XVI-lea înfățișează apoi contribuţia latinească 
din opera umanistului Nicolae Olahul, Sibianul de naştere, ca- 
re sublinia, în hexametrii sonori ca și în proză de factură cla- 
sică, obârșia românească a familiei sale, scoțând la iveală deo- 
potrivă caracterul românesc al Transilvaniei și al Banatului cu 
al Moldovei şi cu al Munteniei. Pentru aceasta din urmă arată 
mai puţină simpatie din pricina prigonirilor, cărora au fost ex- 
puși înaintașii săi în cuprinsul Ţării de baştină, pe care sau 
simțit nevoiți să o părăsească, refugiindu-se în Transilvania spre 
a putea să-și salveze viaţa. 

Ca cel mai vechiu și mai activ centru al culturii române sa 
afirmat Brașovul, nu numai prin impunătorul număr de cărți 
ieșite de sub teascurile lui, din colaborarea diaconului Coresi și 
a ucenicilor săi cu învățații preoţi dela biserica Sfântului Ni- 
colae din Șchei, ci și prin noua clădire de piatră a școlii româ- 
nești (la 1597) şi prin organizarea ei la 1570 în două secțiuni 
distincte (cum ar fi după terminologia de azi: una pentru în- 
vățământul primar și alta pentru învățământul secundar). Nu 
este deci mirare că tot din preajma bisericii Sf. Nicolae din 
Brașov răsare cea dintâi cronică scrisă româneşte de protapopul 
Vasile, înainte de anul 1633. E o cronică de interes local, cu- 


1) I. Lupaş, Cuscrul maramureşan al lui Ștefan cel Mare: Voevodul 
transilvan Bartolomeu Dragfi, 1493—98, în Studii Istorice, vol. IV, Sibiu, 1943, 
p. 14—23. 

prinzând însemnări privitoare mai ales la seria cronologică a 
foştilor preoţi în serviciul bisericii Sf, Nicolae dela anul 1392 
înainte, data așezării pribegilor din sudul Dunării în suburbia 
brașoveană numită până în timpul de faţă Schei, O întreită cro- 
nologie pedantă (cu anii dela facerea lumii, dela nașterea Mân- 
tuitorului și dela așezarea Bulgarilor în Şcheii Brașovului), ca- 
racterizează cronica aceasta, Cu toate că e ţinută într'o sferă 
limitată la interese locale, prezintă totuşi câteva note de intetes 
general românesc, cum este cea despre pronunţata rivalitate din- 
tre Sibieni și Braşoveni, cari ţineau şi unii şi alţii să aibă în 
serviciul lor preoți români cât mai învățați (popa Bratu din Ră- 
smart la 1495 și fiul său Petru), sau cea despre năzuința lui 
Mihai Viteazul să așeze în orașele transilvane oamenii săi de 
încredere (cazul preotului Neagoslav așezat în locul preotului 
Balea, caterisit din pricină că se însurase a doua oară). După 
căderea lui Mihai, preotul Neagoslav. fu îndrumat, cum scrie 
protopopul Vasile, „să se întoarcă de unde a venit”. 


V. 


Din preajma curții vlădicești a mitropolitului Sava Bran- 
covici-Brâncoveanu se ivește în jumătatea a doua a veacului al 
XVII-lea cronica românească a fratelui său Gheorghe, care iscă- 
lea ai el uneori Gheorghe Brâncoveanu, Cronica lui românească 
arată un vădit progres față de aceea dela Braşov, întru cât e 
întemeiată pe o informaţiune istorică mai variată și imbrățișea- 
ză un orizont mai larg, depășind graniţele transilvane, cum face 
de pildă când. povestește despre lupta din toamna anului 1330 
între Basarab cel Mare şi Carol Robert, care „a luat Severinul 
fără nicio pricină și pentru că nici o treabă nu avea cu dânsul 
(cu Basarab) să-i calce Țara, Dumnezeu a fost în ajutor lui 
Basarab Voevod şi a bătut pe Craiul Carol”. Scriind despre 
luptele lui loan Huniade „carele cu destoinica vitejie a lui s'a 
învrednicit a fi Voevod. Ardealului", stărue să arate că „de fel 
era din Țara Muntenească“ și „pentru superbia semeției lui pe 
Gheorghe Despotul Sârbilor, la oaste cu dânsul a fi cu bună toc- 

meală nu l-au poftit“ și „câte cetăți cuprinsese dela vrășmași, 
lui Gheorghe înapoi nu le-au dat, ci multe le-au oprit pe seama 
lui”, Inţelegea Gheorghe Brancovici-Brâncoveanu mai bine de- 
cât alți cronicari români din veacul al XVII-lea importanţa 
domniei lui Mihai Viteazul, pe care-l apreciază în cuvinte elo- 
gioase scriind despre el: „cu vitejie vrednică... a lăţit puterea 
neamului românesc și cu fericire stăpânind Măria Sa câte trei 
țări, adecă Ardealul, Moldova și Țara Muntenească, pe urmă 
după câţiva ani a pierit la Turda”*), Felul cum înfățișează sufe- 
rințele mucenicești ale fratelui său, Mitropolitul Sava Branco- 
vici, e impresionant și de netăgăduită valoare educativă. Ase- 
menea pagini ar trebui reproduse în toate cărțile de cetire des- 
tinate tineretului român. 


VI. 


Alt semn de progres în desvoltarea istoriografiei transil- 
vane se iveşte apoi tot la Brașov, unde harnicul protopop şi 
neînfricatul luptător Radu Tempea, întregind cronica anteceso- 
rului său Vasile, din timpul lui Mihai Viteazul, dă o adevărată. 
monografie despre trecutul acestei biserici până la 1742 (anul 
morţii sale). Sbuciumările şi luptele fratricide, pricinuite prin des- 
binarea bisericească semănată în sufletul Românilor din Transilva- 
nia prin hiperzelul neadormit al proselitismului habsburgic, şi-a 
aflat cronicarul destoinic în călugărul, care povestește în versuri 
de netăgăduită frumuseţă vrăjmășia cu care au fost distruse în 
tot cuprinsul Transilvaniei vechile mănăstiri românești ortodoxe 
potrivit cunoscutului ordin atribuit generalului baron Nicolae 
Adolf Buccow: „monasteria lapidea destruanțur, ligrea vero 
comburrantur“. 

Autorul, al cărui nume a rămas până în timpul de față ne- 
cunoscut, era bine informat asupra datelor istorice cuprinse în 
cronica sa rimată „Plângerea Sf. Mănăstiri a Silvașului, din 
Eparhia Hațegului din Prislop“, ştiind că întemeietorul ei dintâi 


*) I. Lupaş, Cronicari şi istorici români din Transilvania vol. I. p. 26. 

a fost Nicodim, ctitorul Vodiţei si al Tismanei, iar după ce 
mănăstirea Prislopului se ruinase din pricina vechimei, a fost 
restaurată prin dărnicia Zamfirei, fiica lui Moise Vodă al Țării 
Româneşti: 

„O Doamnă mare şi vestită 

Zamfira cea pururea pomenită 

Fata lui Moise Vodă din București 

Din neamul marilor Basarabești 

La anul 520 peste o mie 

Mi-a pus a doua oară temelie 

Nouă, frumoasă de piatră 

Prea foarte înfrumusețată 

Și cu zid înconjurată, 

M'au înzestrat cu moșii 

Cu sate şi cu vii...” 


Când înfățișează urmările desbinării bisericești între Ro- 
mânii Transilvaniei, autorul anonim al cronicei rimate atinge 
coarde foarte simțitoare, izbutind a se ridica până la treapta de 
judecată, care îi permitea să aprecieze aceste -urmări prin pris- 
ma intereselor de unitate sufletească a neamului românesc, în- 
făţișând pe însuș episcopul Inochentie Micu Clain în situațiu- 
nea de a fi îndrăsnit să rostească chiar în sinodul convocat la 
Blaj în vara anului 1744, înainte de a porni în calea spre Roma 
de unde nu era să se mai întoarcă niciodată la ai săi, cuvinte 
şi îndemnuri ca acestea: 


„Neamul nostru din vrăjmășie 
Să se întoarcă iarăși la frăţie... 
Căci nu va fi spre un folos 
Unaţia ce s'a scos, 

Ci numai ca să ne răsnească 
De fraţii din Țara Românească 
Și din Țara Moldovenească 

Ba încă şi între noi din Ardeal 
Să bage pe cel viclean 

Să nu ne mai putem înțelege 
Din Saşi şi din Unguri a ne mai alege. . "ai 


VII. 


Pregătirea primită de cei doi fii ai comunei Sadu: Docto- 
rul Ioan Piuariu-Molnar și Samuil Micu la Viena, de Gheorghe 
Şincai şi de Petru Maior la Roma, dau acestora putinţa să pro- 
moveze cu pași însemnați istoriografia transilvană-românească, 
tipărind cel dintâi, la 1800 în Buda, o traducere de istorie uni- 
versală, iar cel din urmă, în acelaş loc, Istoria pentru începutul 
Românilor în Dacia (1812) şi Istoria bisericească a Românilor 
(1813). 

Cu douăzeci de ani în urmă, în vara anului 1792, punea 
preotul Sava Popovici cel bătrân din Rășinari, într'o predică ros- 
tită înaintea poporului, problema continuității Românilor în Țara 
Transilvaniei, dând prin aceasta grăitoare dovadă că interesul 
pentru astfel de probleme dificile începuse a pătrunde până în 
pătura țărănimii luminate idin frumoasele sate curat românești 
ale regiunii sibiene, făgărășene și braşovene. Adevărat că preo- 
tul Sava luase îndemn pentru predica sa de cuprins istoric- 
educativ dela un coleg al său în preoție Mihail Lebrecht, care 
tipărise la Sibiu în 1791 cartea întitulată Geschichte der abori- 
ginen dazischen Völker. In ultimul deceniu al veacului al XVIII- 
lea apărea aci la Sibiu revista Siebenbiirgische Quartalschrift 
(1790—1801) cu numeroase studii de cuprins istoric, apoi la 
1833 revista Transilvania. Periodische Zeitschrift für Landes- 
kunde, iar la 1841 publicația profesorului I. K. Schuller, Archiv 
fir die Kenntniss von Siebenbiirgens Vorzeit und Gegenwart şi 
dela 1843 inainte, până în zilele noastre Archiv des Vereines 
für siebenbiirgische Landeskunde. Cine își va lua osteneala să 
răsfoiască această serie de publicaţii istorice sibiene, îşi va pu- 
tea da seama de progresul realizat de istoriografia transilvană 
până la importanta colecţie de documente, publicate cu atâta 
îngrijire sub titlul de Urkundenbuch zur Geschichte der Deut- 


*) Idem, ibidem p. 68. RS 

schen in Siebenbürgen, dim care au apărut până acum 4 vo- 
lume, 

Dacă vom aminti, că și pentru progresul istoriografiei ro- 
mâneşti are Sibiul, — de sub teascurile căruia au apărut 
lucrările lui Andrei Șaguna, Nicolae Popea, Ioan și Ilarion Puș- 
cariu, Gheorghe Barițiu și Teodor V. Păcăţianu, — o impor- 
tanță pe care, afară de București și de lași, nici un alt centru 
din cuprinsul Țării nu ar putea s'o atingă, se va înnţelege și mai 
bine, pentru ce tocmai acum și aci s'a impus necesitatea de a 
tata, în cadrele unei lecţiuni de deschidere a cursurilor uni- 
versitare, anume probleme de istoriografie transilvană. 


* a * 


Pentru a înlătura părerea greşită, propoveduită de atâta vre- 
me şi prin manuale și prin literatura de specialitate, că originea 
istoriografiei române-transilvane ar trebui căutată numai dela 
începutul veacului al XIX-lea încoace și că numărul Românilor, 
care au contribuit la sporirea ei, ar fi atât de redus, încât dege- 
tele dela o mână ar fi de ajuns pentru înșiruirea lor, — am 
publicat la 1933 în editura tipografiei Scrisul Românesc din 
Craiova două volume întitulate Cronicari şi istorici români din 
Transilvania, dând şi un studiu introductiv despre desvoltarea 
istoriografiei române transilvane din veacul al XV-lea până în 
pragul zilelor noastre. 

Această antologie a cronicarilor și istoricilor români din 
Transilvania ar trebui întregită acum și cu alte volume, înfă- 
țișând spicuiri şi din scrisul cronicarilor şi istoricilor apart. 
nători celorlalte naţiuni locuitoare în această ţară. Am putea 
să avem atunci o icoană mai deplină despre întreagă întinderea 
sarisului istoric transilvan din veacurile trecute. S 

Cine va răsfoi cu atențiune spicuirile din cronicarii și isto- 
ricii români ai Transilvaniei, va putea să-și dea seama de spo- 
rul realizat în domeniul istoriografiei noastre în cursul veacului 
al XIX-lea și la începutul veacului al XX-lea, de ideile princi- 
pale care au călăuzit acest scris istoric românesc, precum și de 
răsunetul pe care a reușit să-l trezească în conștiința publică a 

neamului și de contribuțiunea, ce a fost în stare să aducă Ja 
opera de pregătire sufletească pentru hotăritoarele probleme 
ale vremii, în care s'a putut înfăptui unitatea politică a neamu- 
lui. Va înţelege ori cine că printre forţele de ordin moral, care 
au netezit drumul acestei înfăptuiri epocale, scrisul istoric româ- 
nesc al Transilvaniei a îndeplinit un rol de netăgăduită impor- 
tanță. 


VIII. 


Altă serie de probleme ale istoriografiei transilvane s'a 
ivii în legătură cu învățământul public și particular de diferite 
grade. , 

La 1928, având ocaziune să particip la ședințele comisiu- 
nilor însărcinate cu elaborarea noilor programe analitice pen- 
tru învățământul secundar, am stăruit să fie întroduse în cla- 
sele inferioare cât mai multe chestiuni 'de istorie locală și cât 
mai puține de istorie universală, fiind deplin convins de îndrep- 
tățirea postulatului didactic educativ, care fixează seria cu- 
noștinţelor de împărtășit tineretului școlar: dela cunoscut spre 
necunoscut şi dela apropiat spre îndepărtat. 

Cu toate că în şedinţa comisiunii istorice acest postulat de 
valoare didactică-educativă fusese apreciat şi împărtășit de 
majoritatea membrilor, în ședința plenară cu un număr de aproa- 
pe 300 de reprezentanţi ai tuturor specialităților şi materiilor 
de învățământ secundar, a întâmpinat obstacole de neînlă- 
turat*). 

Din parte-mi nu am așteptat de la elaborarea acestor pro- 
grame din 1928, — modificate în 1929, 1931, 1933 și 1934, — 
îndemnul de a proceda la rezolvarea problemei de integrare a 
istoriei transilvane în Istoria Românilor, Imi luasem libertatea 


*) Cine va ceti din volumul Probieme școlare, apărut în  editu- 
ra Cugetarea din Bucureşti la 1936, capitolul relativ la Istoria națională şi 
istoria universală în învățământul gimnazial, îşi va putea da seama de na- 
tura acestor obstacole, 

să fac acest lucru îndată ce am primit din partea fostului Resort 
al instrucției (Secretariatul General) din Cluj însărcinarea de 
a scrie un manual de istorie a Românilor într'un stil cât mai 
apropiat de graiul poporului și deci de înţelegerea elevilor, ră- 
sàriți din sânul acestui popor. Rezultatele întâiului an de învă- 
țământ al istoriei române în școalele de siat din Transilvania și 
Banat fuseseră arătate, chiar în rapoarte oficiale, ca puţin mul- 
țumitoare mai ales din pricina dificultăților întâmpinate de călre 
elevi — uneori și de către profesori — în cuprinsul manualelor 
scrise întrun stil prea savant și copleșit de neologisme, cari 
n'au putut să pătrundă nici până în timpul de faţă și de dorit 
ar fi să nu pătrundă niciodată în graiul poporului nostru. 

Când am scris manualul de Istoria Românilor, tipărit în 
curs de 16 ani în 12 ediţiuni, în chip firesc am introdus în cu- 
prinsul lui mai multe lecţiuni de istorie transilvană decât s'ar 
fi putut găsi atunci ori sar putea găsi acum în oricare dintre 
manualele similare. Adevărat că am fost criticat pentru aceasta 
aducându-mi-se chiar învinuirea de a fi încercat să aplic în . 
studiul istoriei Românilor un criteriu nou: „proporționalitatea 
chilomeirică“', sporind materialul de învățământ cu atâtea ca- 
pitole de istorie transilvană cu câți chilometri pătraţi a sporit, 
în temeiul dreptului de autodeterminare etnică, hotărirea dela 
Alba-lulia din 1 Decemvrie 1918 teritoriul României, 

In realitate nu făcusem altceva decât să-mi dau silinţa a 
valorifica în serviciul educaţiei intelectualilor noștri de mâine, 
câteva momente și personalităţi reprezentative din trecutul ro- 
mânesc al Transilvaniei, dând şi informaţiile istorice necesare 
pentru o mai temeinică orientare cu privire la colonizarea Sași- 
şilor și a Secuilor şi la rosturile lor în trecutul acestei ţări. 
Dacă ar fi să mi se aducă o învinuire, aș fi mai înclinat să o ac- 
cept când mi s'ar spune că am dat în cuprinsul cărții mele mai 
puţină istorie transilvană decât ar fi fost de trebuinţă. Mărtu- 
risesc convingerea, că năzuința de a completa orice expunere 
sintetică a trecutului românesc cu numercase capitole de isto- 
rie transilvană va fi timp îndelungat o problemă de actualitate 
pentru istoriografia noastră și pentru toți slujitorii ei, cari nu 

se vor impăca niciodată cu gândul că „în biblia istorică” a nea- 
mului, în legătură cu „viața bisericească din Ardeal, luată în 
sine”, nu s'ar putea povesti decât despre „resistența unor bise- 
rici prigonite contra atacurilor altor confesiuni, apoi (despre) 
actul acela de unire cu Roma, care ne-a pus în legătură cu cul- 
tura Apusului, (despre) mișcările țărănești ca a lui Sofronie şi 
a Muntenilor lui Horia, iar în secolul al XIX-lea (despre) câş- 
tigarea unei episcopii ortodoxe, la 1848 (despre) splendida ma- 
nifestare populară de aici 'din marginea Blajului, ca să ajungem 
la luptele politice contra Maghiarilor, la ;„recompensele împă- 
rătești”, la era nouă laică a silințelo partidului național"). 
Sunt cu mult mai numeroase și de netăgăduit interes științific 
chestiunile. transilvane, cari se cer studiate în legătură cu feno- 
menele vieţii românești din Sudul și Răsăritul Carpaţilor, spre 
a fi apoi încadrate cât mai organic în proiectata „biblie istorică” 
a tuturor Românilor. 


IX. 


Indată ce am aflat la începutul acestui an (1940) numele 
profesorului universitar (Lambrino), încredințat cu prezidarea 
comisiunii pentru elaborarea unei noui programe analitice la 
studiul istoriei, mi-am permis a-i adresa o scrisoare colegială, 
cuprinzând mai multe sugestiuni și desiderate pentru sporirea 
numărului de importante chestiuni transilvane în cuprinsul vii- 
toarei programe analitice. Am stăruit în deosebi pentru lărgirea 
cadrelor de învățământ istoric românesc în aşa fel, ca temelia dua- 
listă de până acum (Muntenia-Moldova) să fie înlocuită, potri- 
vit realităților istorice, cu una trialistă (Transilvania-Muntenia- 
Moldova), întru cât dovezile documentare, cunoscute până în 
timpul de față, arată că organizarea Voevodatului transilvan 
precedase cu un veac și jumătate pe al Munteniei şi cu două 


1) Cf. N. Iorga „Partea Ardealului în Istoria Românilor. Idei dintr'o 
conferință ţinută la Blaj cu ocazia Congresului Ligei Culturale“, publicată 
în Neamul Românesc din 2 August 1926 Nr. 113 p. 2—5. 

veacuri pe al Moldovei. Cele mai însemnate instituțiuni cu ca- 
racter specific românesc, aproape toate, au în Nordul Carpati- 
lor o tradiție și o menţiune istorică-documentară mai adânc înr 
rădăcinată în trecut decât cele din Sudul sau din Răsăritul 
Carpaţilor, Despre un șef politic al Voevodatului transilvan 
există trei mențiuni documentare dela începutul veacului al 
XII-lea (1103, 1111 şi 1113), despre cei din Sudul Carpaţilor 
numai la 1247 se găsește o mențiune documentară sigură, 
Oastea românească în regiunea Sibiului este amintită la 1210, 
în Sudul Carpaţilor numai la 1247. Un vlăd:că ortodox (leroteiu 
dela 950), pentru Transilvania, e pomenit în trei izvoare bizan- 
line, câtă vreme în regiunile din Răsăritul Carpaţilor numai la 
1234 apar vlădici răsăriteni, fără a li se preciza numele. Din 
toate aceste dovezi istorice rezultă concluzia de neinlăturat, că 
obârșia și vechimea românismului transilvan, chiar în lumina 
isvoarelor istorice cunoscute până în timpul de față, este cel 
puțin deopotrivă, dacă nu mai adânc înrădăcinată pe aceste 
plaiuri decât pe plaiurile de răsărit și de miazăzi ale munților 
Carpaţi. Identitatea organizaţiunii voevodale transilvane cu 
cea munteană și moldovamă, — identitate asupra căreia am 
avut ocazie a stărui într'o comunicare la Academia Română des- 
pre .,Voevodatul Transilvaniei în sec. XII—XIII“, precum 
şi în studiul „Realităţi istorice în Voevodatul Transilvaniei în 
sec. XII—XVI“, studiu publicat în Vol. VII din Anuarul Institu- 
tului de Istorie Naţională, Cluj — deschide perspective promi- 
țătoare pentru viitoarele cercetări istorice privitoare la evul 
mediu transilvan. Dacă astfel de cercetări au rămas până în tim- 
pul de față împărtășite de prea puțină atenţiune din partea isto- 
riografiei noastre, dintre problemele ei de viitor nu va putea lipsi 
nici proiectul unei publicațiuni de documente transilvane medie- 
vale, mici sporirea numărului de monografii românești, relative 
la diferite chestiuni speciale din istoria Transilvaniei. Numai 
după îndeplinirea acestor lucrări pregătitoare va fi sosit mo- 
mentul unei temeinice sinteze românești a istoriei transilvane. 
Dându-mi seama de mulțimea acestor probleme, am ţinut 
până ia 23 Decemvrie 1938 cursuri speciale de Istoria Transil. . 

vaniei și exerciții de seminar, din cari a rezultat, — în afară de 
publicația întitulată Documente istorice transilvane, vol. I. 
1599—1699 (Cluj 1940) — o considerabilă serie de teze de li- 
cență și teze de doctorat tratând, în forma unor monografii 
istorice, diferite chestiuni de istorie transilvană, Cele mai isbu- 
tite au fost publicate în Biblioteca Institutului de Istorie Naţio- 
nală din Cluj. 


X, 


In disertația rectorală, prin care sau inaugurat cursurile 
Universității noastre în sala Teatrului din Sibiu în ziua de 10 
Noemvrie 1940, s'a precizat că publicațiunile științifice ale tu- 
turor profesorilor și institutelor dela cele patru facultăți ale Uni- 
versității românești dim Cluj se cifrează în cursul celor două 
decenii la un total de 65.000 de pagini. La cifra aceasta au con- 
tribuit publicațiunile Institutului nostru de Istorie Naţională cu a 
şasea parte, Este, bine înțeles, străin de noi gândul dea căuta să 
făurim din aceasta vre-un merit deosebit pe seama colabora- 
torilor, Dacă amintim totuș un astfel de amănunt, este nu- 
mai pentru a da un întârziat răspuns acelor ireductibili ad- 
versari ai noștri, cari la 1919 când s'au inaugurat cursurile Uni- 
versității româneşti din Cluj, erau neobosiţi în tendința de a 
răspândi prin centrele universitare din Apus svonuri clevetitoa- 
re despre pretinsa „incapacitate de creaţiune ştiinţifică” a ele- 
mentului românesc din Transilvania, 

Prin dispoziţiunile legii din Noemvrie 1938, zisă a rational, 
zării — în realitate însă cea mai irâțională —, a fost desfiin- 
țată catedra de istoria modernă a Românilor şi istoria Transil- 
vaniei, De aceea nu sau mai putut ținea la Facultatea noastră 
cursuri speciale de istorie transilvană, urmate cu asiduitate 
timp de 19 ani nu numai de studenții specialităților istorice. 
Studenții s'au simţit, chiar ei, îndemnați să adreseze Ministe- 
rului Educaţiunii Naţionale un memoriu cerând să li se dea 
din nou putinţa să asculte asemenea cursuri, Este un semn îm- 
bucurător al conștiinței cetățenilor academici, cari își pot da 
seama de importanţa și necesitatea unor materii de specialitate, 

de cunoștința cărora înțeleg de pe acum că mu se vor putea 
lipsi în viață. Trecutul transilvan, acoperit încă de numeroase 
taine, trebue cercetat cu stăruință de către generaţia actuală 
și de către cele viitoare, cari vor înțelege că problemelor de is- 
toriografie transilvană trebue să li se dea toată importanţa și în- 
tinderea cuvenită fără să urmărească alt scop, decât acela de a 
lămuri cât mai deplin adevărul cu privire la felul, cum s'a pu- 
tut afirma elementul etnic românesc, dealungul veacurilor de 
prigoană, în adâncimile puţin studiate ale vieţii din această 
tară. 

A sosit timpul să se procedeze la emanciparea istoriei tran- 
silvane de sub povara învechitului calapodi maghiaro- şi austro- 
centric, obişnuit să forțeze trecutul acestei țări, ca într'un pat 
al lui Procrustes, în limitele aceloraşi diviziuni maghiare sau 
austriace, croite după succesiunea cronologică a dinastiilor şi a 
stăpânitorilor vremelnici. Criteriul acesta extern și cu totul su- 
pertficial, care făcea să fie privit trecutul Transilvaniei numai 
ca dintr'un avion, după expresia unui cunoscut istoric budapes- 
tan'), trebue înlocuit cu un criteriu organic-intern, care să nu 
fie împrumutat dela nici una din istoriografiile vecine, ci să re- 
zulte în chip firesc din însăși notele caracteristice ale trecutu- 
lui acestei țări, deci din specificul transilvan. 

Criteriul organic — structural cere să fie cercetate cu deo- 
sebită atenţiune formele specifice individuale, pe cari le-au 
inregistrat fazele istorice în evoluțiunea Transilvaniei, ca indi- 
vidualitate constituțională-polilică, esențial deosebită de aceea 
a fostului Regat ungar şi cu totul apropiată, dacă nu tocmai iden- 
tıcă în manifestările ei, cu organizațiunea voevodală din 
Sudul şi din Răsăritul Carpaţilor. lată o problemă, pe care is- 
toriografia noastră a întârziat să și-o pună şi să caute a-i da o 
soluțiune în temeiul materialului documentar, cunoscut până în 
timpul de față. Nu se vor putea găsi astfel de preocupări nici 
în Compendiul de Istoria Transilvaniei, tipărit de loan V. Rusu 
aici în Sibiu la 1864, nici în Istoria Ardealului publicată de 


1) I. Szehfii, The Historical Clam to Transilvania 1935. 

loan M. Moldovanu la Blaj (1866), nici în cele trei volume de 
Părţi alese din Istoria Transilvaniei tipărite de Gheorghe Bari- 
fiu tot aci la Sibiu (1893). Cu atât mai mult va trebui să formeze 
problema aceasta, de aci înainte, o preocupare constantă a is- 
toriografiei române. 

Cu cât vor izbuti cercetările istorice, de acum și din viitor, 
să descifreze mai multe dintre numeroasele taine ale trecutului 
transilvan, cu atât va ieși mai bine la iveală adevărul că ţara 
aceasta din Carpaţi — contrar aparenţelor superficiale şi ade- 
seori atât de înșelătoare — a rămas în păturile adânci ale po- 
pulaţiei sale de baștină totdeauna intim contopită în aceeași 
structură sufletească, în aceeași credinţă, în aceeași limbă, în 
acelaş fel de vieţuire, în aceleași datini strămoșești, în acelaș 
destin cu Țările române din Sudul și din Răsăritul Carpaţilor. 
Acestora le-a servit adeseori, în vremuri de restriște, ca loc de 
refugiu şi de adăpost, iar în epoci de reculegere ca nesecat izvor 
de împrospătare a forțelor luptătoare și creatoare în toate stră- 
daniile lor spre viaţă organizată cu bune temeiuri și pornită 
spre progres. Cultură, știință, propășire în orice domeniu de 
viață românească și în oricare lature a pământului strămo- 
şesc, fără contribuția neîntreruptă a elementelor tran- 
silvane, este și rămâne de neconceput. Cu drept. cuvânt 
a fost numită Transilvania — fara stup. Din ea s'au desprins 
necontenitele roiri ale descălecătorilor cu spada, cu plugul și 
cu cartea, contribuind veacuri de-arândul şi la întemeierea și 
la consolidarea așezămintelor istorice ale românismului de pre- 
tutindeni. 

Un reputat geograf ca Theobald Fischer, fost profesor la 
Universitatea din Marburg, afirmase într'un studiu al său despre 
România, tipărit în Leipzig la 1909, că Transilvania trebue con- 
siderată ca țara de refugiu şi de păstrare a poporului român, 
chiar ca inima teritoriului său etnic și ca trupul puternic al unui 
vultur îndreptat cu capul, prin Dobrogea, spre Dunăre și Mare. 
Trupul acesta puternic nu poate să rămână sfășiat în două, 
fără a periclita însăș existența românismului. Nedreptatea ar- 
bitrajului vienez este prea evidentă ca ea să poată dăinui. 

Istoria Transilvaniei a mai cunoscut sfășieri teritoriale ne- 
chibzuite, cum au fost cele pricinuite de înverșunatele lupte des- 
lănţuite în prima jumătate a veacului al XVI-lea între partiza- 
nii așa numitei mișcări „scitice” a lui loan Zapolya și între ade- 
rent lui Ferdinand Habsburgul, sau cele provocate pe la 1658— 
60 prin rivalitatea sângeroasă (dintre Gheorghe Rakozi al II-lea 
și principele de origine română din Bârcea Mare (jud, Hune- 
doara) Acațiu Barciai. Nici una din aceste nenorocite sfășieri 
teritoriale nu poate fi comparată cu cea izvorâtă din totala 
lipsă de respect pentru realităţile etnice și sufletești din cu- 
prinsul Transilvaniei sfășiate cu atâta silnicie prin dictatul dela 
Viena. Sfășierile din sec. XVI—XVII au fost însă efemere, cum 
va trebui să fie și sfășierea din zilele noastre triste și pândite 
de primejdii, 

Istoria transilvană, prin dinamismul ei spiritual nemicșorat 
în cursul atâtor veacuri de prigoană, reactualizând și valorifi- 
când în sens educativ experiențele unui trecut de suferinţe în- 
delungate, dar si de nădejdi neclintite, are darul să aprindă 
în sufletele înțelegătoare flacăra credinței în triumful adevărului 
și al dreptăţii: Veritas vincit. Cuvântul Scripturii ne asigură că 
„adevărul răsare din pământ şi dreptatea coboară din cer”. Să 
nu ne îndoim nici o clipă în puterea adevărului ocrotit de taina 
pământului nostru strămioșesc, pe care îl scaldă valurile Dunării 
și-l împodobesc codrii Carpaţilor, nici în cumpăna dreptăţii aş- 
teptate să coboare din cerul milostivirii, spre a reînchega ia- 
răș îndurerata noastră Țară în graniţele firești ale graiului și 
ale sufletului românesc. Din credința noastră nesguduită va ră- 
sări hotărîrea de luptă fără șovăire pentru o apropiată reali- 
lizare definitivă a destinului de unitate națională a tuturor Ro- 
mânilor, Cărările acestui destin pot fi uneori despărțite, vre- 
melnic și aparent, prin nedrepte hotăriri omenești, dar numai 
pentru a se regăsi și contopi din nou în aceeași matcă, în ace- 
eași sinteză a orânduirilor divine. 

România, în granițele ei fireşti, nu e o țară care să fi răsărit 
din vre-o poftă de cucerire manifestată de către elementul său 
ctnic de bază. Despre popoarele vecine se ştie despre toate că, 
inainte de a le fi îngăduit împrejurările istorice să se aşeze în 
teritoriile, unde se găsesc astăzi, spre a-şi întemeia statele pe care 
le stăpânesc în timpul de față, au trăit vreme îndelungată prin 
alte regiuni. Sunt cunoscute peripeţiile prin care s'au strecurat, 
după plecarea lor din străvechile aşezări şi până în vremea când 
au reuşit să-şi întindă, prin cucerire, stăpânirea asupra ţărilor 
cârmuite de ele. Despre Români nu se face însă nicăiri 
amintire să fi fost aşezaţi, vreodată în cursul sbuciumatei lor 
istorii, în alte ţinuturi în afară de cele moştenite dela protopă- 
rinţii lor geto-daci şi pe care Împrejurările trecutului vitreg nu 
i-au, îngăduit să le cuprindă laolaltă, decât târziu de tot, într'o 
Românie rotundă şi neatârnată. Conştiinţa autohtoniei continuă 
să trăiască adânc înrădăcinată în sufletul maselor populare ro- 
mâneşti, după cum se poate constata din concludente rostiri ale 
ţăranilor obişnuiţi din vechi timpuri să fie consideraţi ca oamenii 
acestui pământ, ca urmaşi ai celor mai vechi locuitori de aci, ai 
Dacilor. Aşa de ex. ţăranii transilvani într'o jalbă, înaintată la 
începutul anului 1761 congregaţiunii nobililor din Deva (jud. 
Hunedoara), spuneau cu hotărire că ei sunt locuitorii de baştină 
ai acestei țări, fiind „rămășițele vechilor Daci"). Când au ser- 


1) Aug. Bunea, Episcopii Petru P. Aron şi Dionisie Nowvacovici 

bat Saşii din regiunea Sibiului un jubileu, la implinirea celor 700 
de ani dela aşezarea lor în Transilvania, un ţăran român din 
partea locului, întrebat dacă ar putea să ţină şi Românii un ase- 
menea prasnic, a răspuns scurt şi cuprinzător: „noi nu avem 
pentru ce prăsnui, căci n'am venit de aiurea; nos suntem de aici!“ 


Pământul românesc înfăţişează icoana unei simetrii geogra- 
fice bine închegate în teritoriul carpato-dunărean. Inlăuntrul unui 
pătrat al apelor se înalță cetățuia Carpaţilor în forma unui triun- 
ghiu al munților, oferind poporului autohton prielnice locuri de 
adăpost în epoca năvălirilor, când însăşi existenţa lui ar fi fost 
greu ameninţată, dacă aşezarea geografică nu i-ar fi asigurat 
acest neprețuit liman de scăpare, dându-i putință să supravie- 
țţuiască toate primejdiile, cari l-au pândit la răspântia veacurilor. 

Carpaţii au împlinit în viaţa şi desvoltarea poporului român 
un rol din cele mai însemnate, servindu-i ca leagăn la naştere şi 
ca scut ocrotitor dealungul vieţuirii sale. Geograful francez 
Emmanuel de Martonne, călătorind de repetate ori prin regiunea 
carpatică, s'a putut convinge personal, că aci este patria stră- 
veche a elementului etnic românesc, pentru care Muntele nu a 
fost niciodată graniță despărţitoare, ci totdeauna punct de atrac- 
Dune şi loc de prielnică adăpostire. Nici nu a stat: la îndoială 
acest învăţat cu faimă europeană să-şi exprime, cu graiul şi în 
scris, convingerea că în preajma Carpaţilor au fost Românii tot- 
deauna şi mai numeroşi şi mai înstăriți. In deosebi la poalele 
munţilor, în regiunile numite „depresiuni subcarpatice“, este ţă- 
ranul român mai întremat, mica lui proprietate mai veche şi mai 
răspândită, viața economică mai desvoltată, fluctuaţiunile recol- 
telor mai puţin resimţite, Tot în aceste regiuni s'au păstrat cele 
mai vechi amintiri de organizare, de artă şi independenţă româ- 
nească, Din toate aceste constatări, verificate la faţa locului prin- 
tro serioasă metodă ştiinţifică, el se credea în drept să tragă 
concluziunea, împărtăşită şi de alţi geografi cu reputație — ro- 
sau Istoria Românilor transilv. dela 1751 până la 1764. Blaj, 1902, p. 
201, unde este reproduş textul din Memoriile lui Gheorghe Rettegi. 

mâni şi streini — că trecutul Românilor este în cea mai strânsă 
legătură cu regiunea carpatică, în cuprinsul căruia a trebuit să 
De perpetuul loc de cristalizaţiune a rasei româneşti?). 

Alt geograf francez, apreciatul Jacques Ancel, subliniază că 
dintre toate ţările Europei Centrale teritoriul cel mai bine rotun- 
zit îl are România, a cărei axă principală o formează Carpaţii 
şi colinele din preajma lor, adăpostind neamul românesc şi scu- 
tindu-l de prea multe amestecuri cu sânge străin. Din culmea 
Carpaţilor se intinde la Răsărit, spre Nistru, frontul moldovan 
cu pădurea Bucovinei, cu câmpia Basarabiei şi cu stepa Bugea- 
cului, la Miazăzi, spre lumea balcanică, frontul muntean cu im- 
portantul drum comercial al Dunării, cu Bărăganul, cu Dobro- 
gea şi cu Marea, iar la Apus, spre câmpia Tisei coboară frontul 
transilvan izbindu-se aci de tendinţa unei penetraţiuni străine în 
cetăţuia Carpaţilor. 

Dacă ar fi lipsit din centrul pământului românesc axa Car- 
paţilor, soarta poporului autohton ar fi fost îndrumată şi ea cu 


2) Cf. I. Lupaș, Realités historiques dans la Voivodat de Tran- 
sylvanie. Bucureşti, 1938, p. 9, cf. şi R. Vuia Le village roumain de 
Trans. et de Banat. Bucureşti, 1938, unde se demonstrează continui- 
tatea elementului românesc, cu vechime incomparabil mai adâncă 
în pământul transilvan şi bănățean decât elementele de târzie colo- 
nizaţiune, cari trăesc în sate „geometrice“. Nu ar fi exclus — cre- 
de autorul — ca unele din străvechile sate „împrăștiate“ prin munţi 
să-şi aibă obârşia chiar în aşezări străvechi, rămase din timpul 
Dacilor. 

Cercetări privitoare la istoria artelor admit şi ele, măcar ipote- 
tic, posibilitatea unei continuităţi în arhitectura Daciei. Aşa prof. uni- 
versitar Coriolan Petranu, în Monumentele istorice ale județului Bi- 
hor I. Biserici de lemn (Sibiu, 1931, p. 43—44), exprimă opinia că bi- 
serica românească din Densuș, ca cea mai veche biserică de zid cu- 
noscută până acum la Români „a trebuit să aibă o lungă evoluţie 
în lemn înaintea sa, fără să lase urme din cauza netrăiniciei lem- 
nului ca material de construcţie. Această lipsă de monumente de 
lemn însă nu exclude posibilitatea unei continuităţi în arhitectura 
Daciei din cele mai vechi timpuri până azi, precum nici lipsa de do- 
cumente scrise nu poate nega posibilitatea continuității unei populaţii 
daco-romane pe acest pământ“. 

totul altfel. Despre ţara Egiptului se zicea în vechime că ar fi 
fost un dar al Nilului. Despre România se poate spune cu drept 
cuvânt că e un dar al Carpaţilor şi al Dunării. Jumătate din pă- 
mântul ei face parte din cetăţuia carpatică, unde se găsesc cele mai 
vechi şi mai temeinice aşezări româneşti, unde s'au putut păstra 
în goana veacurilor cele mai curate tradiţiuni şi obiceiuri populare, 
scutite de păgubitoare influenţe străine. Aceiaşi constatare o fa- 
ce Ancel şi în cartea sa de „Geografie politică a Europei Cen- 
trale“, subliniind că în Carpaţi a fost totdeauna locul de refugiu 
şi de conservare a civilizaţiunii române”). La fel îşi mărturi- 
sea italianul Guido Landra, după o cercetare a Transilvaniei şi 
a Banatului, impresiunea că poporul autohton al acestei regiuni 
„nu s'a schimbat în cursul veacurilor, născându-se pe aceste me- 
leaguri odată cu stâncile şi pădurile, cu cari formează un tot 
nedespărţit''*). 

Dunărea, spre care priveşte cealaltă jumătate a. pământului 
românesc, a avut şi ea un rost foarte insemnat în viaţa poporului 
român, îndemnându-l să iasă în largul Mării, spre a-şi încerca 
norocul şi aptitudinile în felurite întreprinderi, aducându-l în le- 
gătură cu popoarele învecinate şi inlesnindu-i circulaţiunea pe 
drumul ei „fără pulbere“. 

Carpaţii şi Dunărea au determinat şi continuă să determine 
în covârşitoare măsură viaţa poporului român care, ajutat de 
un puternic instinct de conservare şi de expansiune, a pornit din 
cetatea carpatică şi s'a întins mereu spre locurile mănoase din câm- 
pie, iar cu turmele sale nenumărate a împânzit malurile Dunării, 
ale Nistrului şi ale Tisei, până departe dincolo de aceste ape de 
hotar. Nici culmile Carpaţilor, nici valurile Dunării mau putut 


3) Jacques Ancel, Geographie politique de l'Europe Centrale. Tom. 
I. p. 208. „Le peuple roumain est attaché aux Karpates: sa „Mon- 
tagne“ fut, durant une histoire millenaire, le mur devant lequel vint 
Lattre le flux des conquerants sans jamais l'emporter, elle fut tou- 
jours un refuge et un conservatoire de la civilisation roumaine et 
depuis les temps les plus reculés connus". .„ 


+) In revista Le vie del Mondo. An. X. Nr. 7, din Iulie 1942. 

forma erann de despărţire, nici piedici de neinlăturat între 
fraţii de acelaş sânge. 

Excepţionala bogăţie a pământului românesc de o parte, 
de alta însăşi aşezarea lui geografică „în calea răutăţilor“ au 
trezit din depărtate timpuri pofta altor neamuri de a pătrunde 
aci vremelnic, sau de a se aşeza statornic pentru îndelungată 
cohabitaţiune şi colaborare cu elementele etnice autohtone. 


II. 


În cuprinsul teritoriului etnic românesc Transilvania are o 
situațiune privilegiată, fiind străjuită de jur împrejur, la toate 
graniţele ei, de alte ținuturi româneşti cum sunt Banatul, Crişana 
şi Maramureşul la Vest şi Nord-Vest — Bucovina, Moldova şi 
Basarabia la Est şi Nord-Est — Oltenia, Muntenia şi Dobrogea 
la Sud şi la Sud-Est. Cu drept cuvânt scria istoricul Alexandru 
Papiu-llarian în cunoscutul său memoriu, adresat lui Cuza Vodă 
la începutul anului 1860, că Transilvania cu „Carpaţii ei de aur“ 
are menirea să protegmască toată România“, formând ea în centrul 
acesteia „o adevărată cetate firească“, cea mai tare şi mai im- 
portantă““, dominând şesurile Banatului şi ale Crişanei până la 
Tisa, deopotrivă cu dealurile şi văile Moldovei şi cu adâncul şes 
al Țării Româneşti. Cine stăpâneşte Carpaţii, stăpâneşte câmpia 
de Vest până la Tisa şi cea spre Est şi Sud până la Dunăre. 
Se simţea dec în drept să tragă concluziunea că Principatele 
Unite (Muntenia şi Moldova) fără Transilvania nu pot avea 
viitor în Europa, ci ar fi condamnate la o existență precară 
care „va ţinea cât va ţinea rivalitatea şi interesele schimbătoare 
ale statelor Europei“. Unirea Transilvaniei cu Principatele va 
putea să le scape însă dela moarte completând „sistema Statului 
român“ şi „punând fundamentul vieții perpetue a României”). 

Sunt în rătăcire cei ce afirmă (ca geograful Andrei Rónay), 
că numai o doctrină nouă, ivită după războiul mondial ar fi so- 


5) Cf. I. Lupaş, Cum vedea Alez. Papiy-llarian la 1860 posibili- 
tatea de înfăptuire a Dacoromâniei?, în colecţiunea Studii, conferințe 
şi comunicări istorice, vol. III. Sibiu, 1941, p. 255. 

cotit regiunea carpatică drept „inima teritoriului etnic românesc“. 
Adevărul este că n'au lipsit nici înainte de acest războiu geografi 
străini, înzestrați cu intuiţiune clară care i-a ajutat să vadă şi 
să spună răspicat adevărul, cum l-au spus francezul Léon Rousset 
şi germanul Theobald Fischer. Cel dintâi scria la 1896 că, dacă 
sar putea aplica geografiei definiţiunile obişnuite în mehanică, 
sar spune că România era o ţară al cărei centru — care, prin 
analogie cu centrul de gravitaţiune, s'ar numi centrul geografic 
— se afla în afară de teritoriul în care o limitaseră evenimentele 
istorice sau, cu alte cuvinte, România făcea atunci impresia unei 
ţări ce se găsea într'un echilibru geografic instabil“). 

lată deci, că mult înainte de evenimentul istoric al întregirii 
României în graniţele ei fireşti, geograful francez Léon Rousset 
putea să-şi dea seama că centrul de gravitaţiune al României nu 
trebue căutat nici în Sudul, nici în Estul Carpaţilor, ci în re- 
giunea transilvană. La fel vedea lucrurile şi geograful german 
Theobald Fischer, fost profesor la Universitatea din Marburg”). 
Intr'un studiu al său din 1909 compara Fischer situaţiunea Sta- 
tului român dinainte de 1918 cu aceea a unui vultur în sbor având 
cele două aripi întinse (Muntenia și Moldova), capul orientat 
spre Mare (Dobrogea), lipsindu-i însă tocmai partea cea mai 
esențială: Transilvania, despre care nu ezita să afirme că este 
însaş inima teritoriului etnic românesc. Acelaş geograf făcea tot 
atunci profeția că Braşovul va deveni reședința de vară a Re- 
mâniei. 


$) Această opinie a geografului francez a fost publicată ca text 
lămuritor la harta XXXIV din Atlas de Geographie Moderne. Paris, 
1896. (F. Schrader, F. Proudent, E. Arthoine). „Si lon pouvait appli- 
quer a la géographie les definitions de la mécanique, on dirait que 
la Roumaine est une contrée dont le centre que nous appellerons 
centre géographique, par analogie avec le centre de gravité, tombe 
hors du territoire auquel les événiments historiques l'ont délimitée; 
autrement dit, la Roumanie telle qu'elle existe actuellement donne 
l'impresion d'un pays qui est en état d'équilibre geographique in- 
stable". 

7) Cf. Theobald Fischer, Rumänien und die siideuropăischen Halb- 

Lipsa Transilvaniei din organismul politic al Statului român 
a putut fi înlăturată la 1 Decemvrie 1918 prin hotărirea Adunării 
Naţionale din Alba-lulia, care în temeiul dreptului de autode- 
terminare etnică, a izbutit să facă din Regatul României o ţară 
cu echilibru geografic stabil şi pe care un publicist străin s'a 
simţit în drept să ò numească „icoana celei mai rotunzite înche- 
gări armonite“. La fel considera şi geograful Heinrich Wachner 
România întregită ca fiind o ţară, sub raport etnografic, mai 
unitară detât celelalte state desfăcute din cătușele Ungariei de 
odinioară”). Constatarea aceasta a fost subliniată în termeni 
categorici şi de către profesorul italian Gino-Lupi din Milano în 
publicaţiunea sa despre Români şi Unguri”), precum şi de către 


ben 

binsel, în Albert Scobel, Geographisches Handbuch. Allgemeine Erd- 
kunde, Lănderhunde u. Wirtschaftsgeographie. Bielefeld u. Leipzig, 
1947, p. 700: „Tiefer Sinn liegt in der Aussprache Joseph Partsch's 
der in seiner blumenreichen Sprache Rumänien einem Adler ver- 
gleicht, der mit weit ausgreifenden Sehwingen von den Karpaten in 
den Pontus niederstâsst... Es kann gar keinem Zweifel unterliegen, 
ja dic Anfänge sind schon gemacht, dass Rumänien auch auf dem 
Schwarzen Meere eine Rolle spielen wird... so müssen wir die von 
noch heute zum Theil urwaldbedeckten Bergen umwallte grosse Ge- 
birgfeste von Siebenbürgen als die Zufluchts — und Erhaltungsstätte 
des rumänischen Volkes ansehen, das Herz seines Wohnraumes, den 
mächtigen Leib des Adlers, dessen in der Donau geöfneten Kopf und 
Schnabel die Dobrudscha bildet". Cf. şi Fritz Klute, Allgemeine Geo- 
fraphie, Potsdam, 1933, vol. I, p. 31. 

8) H. Wachner in Andree-Heiderich-Sieger, Geographie des Welt- 
handels, Wien, 1926, p. 422: „Die Grenze Rumäniens umschliesst eine 
fast kreisförmige Fläche; daraus ergiebt sich ein sehr günstiges Ver- 
hältnis der Grenzlinie zum umschlossenen Raum; der inere Verkehr 
wird erleichtert und der Grenzschutz absorbiert nicht tibermăssige 
Kräfte. In etnographischer Hinsicht ist Rumänien einheitlicher als 
die übrigen Nachfolgstaaten Ungarns“. 

°?) Gino Lupi, Romeni e Ungheresi. Milano, 7941, p. 4: „...tra 
tutti gli stati successori della Monarchia austro-ungarica, e evidente 
che la Romania eva di gran lunga il piu unitario, sia dal punto di 
vista nazionale che da queli linguistico, pur tenendo conto che aveva 
ercditato nel 1918 una situazione ingrata“. 

Guido Landra, care nu a lipsit a mărturisi în cuvinte răspicate 
că toţi cei cari „susţin teze potrivnice continuității dacoromane 
în România, comit un fals vădit nu numai din punct de vedere 
istoric, ci şi antropologic"). 

În sfârşit, alt cercetător străin, Alfred Malaschofsky, pu- 
blicând în revista ;,Siidostdeutsche Forschungen“ din München un 
studiu despre influenţa vieţii pastorale asupra desvoltării popo- 
lui şi Statului român, arată că opinia geografilor, obişnuiţi să 
sublinieze necontenit o pretinsă unitate desăvârşităea spaţiului 
panonic, cu pusta ungară impresurată de coline, este puţin re- 
sistentă în fața realităţilor, pe care se întemeiază concepția rela- 
tivă la Transilvania ca loc de adăpost şi centru de iradiaţiune 
al existenţii etnice româneşti. În lumina experienţei spaţiale a 
Românilor, această concepţie înfăţişează Transilvania împreună 
cu şesurile împrejmuitoare dela Tisa, Dunăre şi Nistru ca o preg- 
nantă unitate geografică"). 


10) Guido Landra despre Continuitatea daco-romană în Carpaţii 
meridionati, mărturisea că în cursul călătoriei sale prin Transilva- 
nia a putui face aceste constatări evidente: „întreagă regiunea mun- 
toasă până la culmile cele mai înalte este în întregime populată de 
elementul românesc“, care s'a conservat mai curat decât oriunde în 
regiunea carpatică, formând aceasta „centrul de iradiaţiune şi de 
viaţă a poporului român“. Astfel România păstrează în inima munți- 
lor ei de pretutindeni un popor sănătos şi puternic, care constitue 
un veritabil miracol al istoriei. 

11) Alfred Malaschofsky, Einflüsse des Hirtenlebens auf die Ent- 
wicklung von Volk und Staat in Rumänien, în publicaţiunea Sü- 
dostdeutsche Forschungen, München, 1939, p. 810: „im Raumerlebnis 
der Rumânen sind die gebirgsumwalten Beckeņ Siebenbürgens, die 
Tiefländer an Theiss, Donau und Dnyester eine geschlossene Ein- 
heit". Cf. şi Nikolas Benekiser, Siebenbürgen. Das Land und seine 
Menschen auf ihrem Gange durch die Geschichte, în Frankfurter 
Zeitung din 1. III. 1942, Nr. 110—111, p. 5: „Das Land Siebenbürgen 
ist aber nicht so behütet und geschützt vor allen Stürmen in dieser 
gebogenen Haut der Karpatenberge, wie der flüchtige Blick auf die 
Karte glauben machen könnte. Dieser Wall der Karpaten ist ja nicht 
unüberwindlich. Zweiundzwanzig Pässe verbinden Siebenbürgen mit 
seinen Nachbarländern. Ein ansehnlicher Fluss, der Alt, durehbricht 

Configuraţiunea geografică a Transilvaniei se prezintă ca 
a unei cetăţi fortificate prin munţii, cari se înalţă la graniţele ei 
de jur împrejur, asigurându-i o situaţiune dominantă asupra 
câmpiei ce se întinde şi la Apus spre Tisa, şi la Miază-zi spre 
Dunăre, şi la Răsărit spre Nistru. 

Carpaţii sud- şi nord-estici formând coloana vertebrală a 
teritoriului etnic românesc, impresoară Transilvania ca o seceră 
dela Orşova până în Marâmureş, iar Munţii Apuseni o spriji- 
nesc cu masivul lor ca un zid de apărare punând piedeci, ane- 
voie de străbătut, în calea celor ce caută să pătrundă dinspre 
Câmpia Tisei, înlăuntrul ei şi nelăsându-le deschise decât porţile pe 
văile Mureșului, Crişului şi ale Someșului. Carpaţii nu au fost 
niciodată graniţă geografică de izolare între populaţiunea provin- 
ciilor din preajma lor, ci mai curând un adăpost prielnic pentru 
stabilizarea şi ocrotirea etnică a locuitorilor în toate imprejură- 
rile vremurilor de urgie, ce sau abătut asupra acestor regiuni 
in cursul veacurilor şi mileniilor. Dovada că ei nu au format 
niciodată zid despărțitor între aceste provincii, se găseşte nu 
numai în permanenţa elementului autohton pe amândouă clinele 
lor, ci şi în faptul că elementele de colonizaţiune, aşezate mai 
târziu în regiunile carpatice, s'au strecurat fără nici o dificultate 
de pe o lature a Carpaţilor pe cealaltă, trecând muntele unii spre 
Moldova, alţii spre Țara Românească. Apoi, domnitorii ace- 
stor două ţări au stăpânit veacuri dearândul şi teritorii din cu- 
prinsul Transilvaniei. lar când ţara aceasta şi-a putut afirma 
deplin propria ei fiinţă de stat, în veacul al XVI-lea şi al 
XVIl-lea, trăia în cele mai strânse legături de alianţă cu Prin- 
cipatele Române, sprijinindu-se atât din punct de vedere politic 
cât şi din punct de vedere economic şi militar pe ajutorul lor 
impotriva ostilităților necontenite, ce se deslănţuiau asupra ei 
din părţile nordice şi apusene ale frământatului Regat ungar, 


sogar ihren südlichen Zug und strâmt durch die Walachei der Donau 
zu. Immer wieder sind aus den Weiten Asiens VOlkerscharen über 
die Karpaten gestiegen, immer wieder haben die Hirten ihre Tiere 
von den Bergen in die Täler hüben und drüben und zurück getrieben; 
immer ging ein reger Verkehr über die Pässe hinüber". 

rămas sub dominațiunea Habsburgilor. Sau ivit în timpul din 
urmă geografi, cari se silesc să înfățişeze Carpaţii ca o „graniță 
gigantică“, aproape impenetrabilă afirmând că ea mar putea fi 
trecută decât prin pasuri de munte şi prin „văi înguste“ şi că 
astfel de trecători nu ar fi multe (und solcher gibt es nicht 
viele“ — scrie A. R6nay)'?). Oricine vrea să cunoască situațiunea, 
reală din trecut şi din timpul de faţă, poate afla însă cu ușurință 
că adevărul e cu totul altul. Atât la Răsărit cât şi la Sud o 
mulţime de pasuri înlesnesc drumul trecătorilor dealungul văilor 
spre Moldova (Bârgău, Ghimeş, Tulgheş, Oituz, Bacău) şi spre 
Țara Românească (Bran, Predeal, Turnu-Roșu, Surduc, Vulcan). 
lar plaiurile şi drumurile de culme, cercetate zi de zi dela 
începutul primăverii, — când învie muntele de sunetul tălăngi- 
lor dela turmele de oi, de fluierul ciobanilor şi de gospodăria 
sgomotoasă dela nenumăratele stâni populate cu tineri şi cu bă- 
trâni deopotrivă — până toamna târziu sunt răsfirate pretutin- 
deni în orice cot al Carpaţilor. Această constatare o făcea de 
altfel şi dieta transilvană, întrunită în luna Mai 1619 la Alba- 
Iulia, dispunând să fie astupate toate potecile şi trecătorile spre 
Muntenia şi Moldova, deoarece experienţa arată că, deşi este 
împresurată Tara transilvană cu munţi înalţi, totuşi duşmanul 
din fară a putut să pătrundă adeseori aci, fiind „aproape din 
fiecare sat de sub munte drumuri libere, deschise spre cele două 
Țări române"). 


12) Andrei Rónay, Geographisch-statistisches Übersicht Grossru- 
mäniens, în vol. Em. Lukinich, Die siebenbiirgische Frage. Budapest, 
1940, p. 176. Cî. şi Sabin Opreanu, Eine naturgegebene Ergänzung des 
rumänischen Lebensraumes. Bucureşti, 1940. 


13) Monumenta Comitialia Regni Transilvaniae, Vol. VII, p. 514: 
„csaknem minden havasok allatt vald falukról szabados utak nyitatt- 
nak és tartatnak az két Olåh országra“. Explicaţiunea, ştiinţitică a 
acestei juste constatări dela începutul veacului al XVII-lea o dă studiųl 
profesorului Gh. Vâlsan arătând că în genere culmea în Carpaţii 
Meridionali „oscilează între 1500—2000 m., iar în Carpaţii Orientali 
între 1100—1500 m. deasupra nivelului mării. Aceasta e caracteristica, 

Nu corespunde nicidecum adevărului afirmațiunea, care in- 
trun Atlas de latgă răspândire**) caută să înfăţişeze Alpii Tran- 
silvaniei ca fiind lipsiți de pasuri şi lipsisiți de oameni. Greşeşte 
de asemenea şi geograful Fodor Ferencz**) afirmând într'un stu- 
diu al său despre geografia Transilvaniei, că însuși Creatorul ar 
fi destinat Carpaţii ca veșnică granijă între ţări şi că dispari- 
iunea acestei erann din culmea lor ar fi fost ca un fel de 
blasfemie împotriva lui Dumnezeu (az Isten ellen való károm- 
lâsnak ıs beillik). Dimpotrivă, âdevărul este cel exprimat la 1860 
de Alexandru Papiu-llarian şi mai târziu de atâţi savanţi cerce- 
tători ai regiunii carpatice care a fost „deapururi locul de scăpare 
al naționalități române“. Profesorul Simion Mehedinţi a dovedit 
în studiul său „Ce este Transilvania?“ că aceasta apare ca sâm- 
burele unui întreg orografic, ale cărui părţi se îmbină organic. 
Astfel râurile ei arată mai bine decât orice, că Transilvania este 
cu adevărat sâmburele teritoriului etnic românesc, Ca spiţele unei 
roţi, aşa se resfiră apele din podișul transilvan şi din cununa 
munţilor ce-l înconjoară. Oricine priveşte harta României depli- 
ne, se poate convinge despre aceasta. Someșul (vechiul Samus 


munţilor mijlocii în Europa. Şi încă între munţii mijlocii Carpaţii 
vin după Pirinei, Balcani, Rhodope şi Pind, Vârfurile lor cele mai se- 
meţe abia ating înălţimea trecătoriuor obişnuite în Alpi... In genere 
Carpaţii sunt de trei ori mai înguşti decât Alpii, acolo unde aceştia 
sunt mai îngușşti (linia Chambery—Torino)“. Gh. Vâlsan, Cetatea de 
munţi. Bucureşti, ed. Casa Şcoalelor, p. 19—20 

14) Knaurs Weltatlas, Berlin, 1928, p. 106: „die passarmen und 
menschenleeren transilvanischen Aplen“ — în ediţia dela 1939 lipse- 
Sie această afirmaţiune, omisă de autor dupăce s'a convins probabil 
de netemeinicia ei. 

15) Fodor Ferencz, Erdély földrajza, în vol. Asztalos Miklós, A 
történeti Erdély (Transilvania istorică). Că Transilvania formează o 
țară cu totul deosebită de Ungaria, sunt nevoiţi să admită şi scrii- 
torii maghiari. Astfel într'o recentă publicațiune budapestană: Er- 
dely öröksége (Moştenirea Transilvaniei), vol. I, p. IX, Alex. Makkai 
scriind despre „spiritualitatea specială“ a acestei ţări, subliniază că 
„unitatea ei geografică e atât de puternică, încât numai cine o ar 
crea integral din nou, ar putea să o transforme“. 

al Daciei lui Traian) iese din ocolul munţilor, îndreptându-se 
spre Miază-noapte, ca și cum ar apuca spre Marea Baltică. 
Aproape toate apele lui sunt adunate numai din Transilvania, 
prin cele două- ramuri gemene (Someşul Mare şi Someşul Mic), 
culegând izvoarele şi păraiele dinspre Răsărit şi dinspre Munţii 
Apuseni, spre a cobori apoi în câmpia Tisei. 

Mureşul (anticul Maris) adună şi el aproape toată apa nu- 
mai din Transilvania, de unde o scoate spre Apus. 

Jiul (al cărui afluent Motru ne aminteşte de dacicul Amu- 
trium), întocmai ca şi Someșul, prin două ramuri adună ape 
transilvane, apoi sparge zidul carpatic, spre Miază-zi, ca să ajun- 
gă la Dunăre. 

Oltul (vechiul Aluta) e pe jumătate râu transilvan. Puterni- 
cul râu străbate pe deantregul zidul Carpaţilor, ca să-şi deschidă ` 
un drum scurt către Miază-zi. 

Buzăul are izvoarele sale tot în Transilvania... Trotuşul 
şi Bistrița, doi din afluenții mai însemnați ai Siretului îşi au iz- 
voarele tot în munţii Transilvaniei. Prutul (odinioară Pyretos) 
vine tot din munţi. Astfel râurile României se resfiră din mij- 
locul Țării spre toate punctele cardinale, făcând un fel de „ciclon 
de ape“. Cu drept cuvânt Transilvania este pentru hidrografia 
României o adevărată „casă a apelor“. Provincia din mijlocul 
Statului român este aşadar centrul hidrografic al intregului 
sistem de râuri. care au sculptat şi sculptează pământul româ- 
nesc“. 

Geograful maghiar Csolnoky Jenö subliniase şi el, încă dela 
1915, individualitatea Ţării transilvane ca „unitate fizico-geogra- 
fică deosebită'1%). 


16) Granița naturală între teritoriul etnic românesc şi între cel 
maghiar nu o formează creasta Carpaţilor sudestici, nici măcar aceea 
a Munţilor Apuseni, ci valea râului Tisa, care cu întinsele ei regiuni 
mlăştinoase a împiedecat vreme îndelungată comunicaţiunea dintre 
Transilvania. şi Ungaria, în aşa măsură, încât nici locuitorii regiu- 
nei transilvane dela Vest, cunoscută cu numele de „Partium“, nu 
au putut fi înduplecaţi să se alăture de bună voie Ungariei, fiind 
prin toate îndrumările lor mai strâns legaţi de pământul Transil- 
vaniei decât e pusta ungară. Dintre 34 drumuri de câmp numai 12 

III. 


Printr'un neprielnic destin al istoriei Țara aceasta transil- 
vană a fost ţinută ca voevodat autonom în legătură mai strânsă 
cu Regatul ungar prăbuşit la 1526, apoi ca principat cu Imperiul 
otoman şi dela sfârşitul veacului al XVII-lea înainte cu Impe- 
riul habsburgic, fără să-şi fi pierdut însă până în jumătatea a 
doua a veacului al XIX-lea propria sa fiinţă de stat. După ce 
prin tratatul de pace dela Trianon întinderea ei de 102.787 kmp. 
cu o populaţiune de 5.165.000 suflete, în covârşitoare majoritate 
Români, potrivit dreptului de autodeterminare etnică, a fost ali- 
pită României întregite, o seamă de învăţaţi maghiari s'au oste- 
nit să făurească felurite dovezi, că prin desfacerea acestei pro- 
vincii din cuprinsul dismebratei Monarhii austro-ungare şi prin 
alăturarea ei la România sar fi săvârșit un pretins „asasinat 
geografic“, după care ar fi fost să urmeze tot felul de calami- 
Di Nu a urmat insă nici un fel de nenorocire. Dimpotrivă. 


duceau spre ţara dela Vest, iar 22 înlesneau contactul poporului din 
această regiune cu ţara dela Răsărit, cu Transilvania. Cf. L. Some- 
şan, Die Theissebene — eine natürliche Grenze zwischen Rumänen 
und Madjaren — Geographische und geopolitische Studie, Sibiu, 1939 
şi Idem, La frontière occidentale, în Revue de Transylvanie, Cluj, 
1936, p. 179—181. Relativ la regiunea mlăştinoasă dela Tisa scrisese 
Gh. Vâlsan cuvinte, cari merită reimprospătate: „Cu drept cuvânt 
vecinii noştri din Apus se laudă cu stăruința depusă în secarea mlaş- 
tinelor Tisei. „Ungaria a construit diguri, care ar putea uni cele două 
ţărmuri ale Atlanticului“. Aceasta arată, ce formidabil obstacol a 
fost zona Tisei între regiunile carpatice şi restul Ungariei, dar mui 
arată că, oricât de formidabil ar fi fost obstacolul, el poate fi învins 
prin voinţă şi mijloace tehnice moderne. Ce au făcut Ungurii pentru 
Tisa, vor face şi Românii pentru Carpaţi, fiindcă obstacolul, pe care 
îl prezintă aceşti munţi în mijlocul României de azi, nu trebue privit 
cu ochii evului mediu — ci cu ochiul omului modern, puternic şi 
stăpân pe energiile naturii... Mijloacele tehnice moderne, care au 
ştiut să ciuruiască de tuneluri uriaşul zid al Alpilor, vor şti să stră- 
pungă şi Carpaţii, să le netezească drumurile şi să le ia orice carac- 
ter de obstacol, reducându-i la dimensiunile unui accident pitoresc 
în centrul României și la un izvor de avuţii şi de energie“. Gh. Vâl- 
san, Cetatea de Munţi, Bucureşti, ed. Casa Şcoalelor p. 25—26. 

Geografilor neobosiţi în ieremiadele lor, răspândite cu războinice 
tendinţe revizioniste, le-a dat un răspuns temeinic savantul pro- 
fesor de geografie Gheorghe Vâlsan în studiul său întitulat 
„Transilvania în cadrul unitar al pământului şi Statului român“. 
Acest studiu arată cât este de greșită părerea unor geografi 
pripiţi cari cred „nu numai că au găsit explicarea evoluţiei po- 
poarelor şi statelor în înfăţişarea geografică a teritoriului, dar 
chiar că au dreptul să prorocească binefaceri sau calamităţi vii- 
toare pentru state, de pe liniile înscrise pe fizionomia pământu- 
lui, tot aşa cum cărturăresele citesc ursita omului de pe liniile 
palmei sau tum astrologii fixează horoscopul de pe figurile 
constelaţiilor şi de pe mersul planetelor“). 

Fără a contesta influenţa factorului geografic, autorul ace- 
stui valoros studiu stărue să reducă la justele lui proporţii deter- 
minismul exagerat până la un fel de „misticism geografic“ care 
ridică individualitatea unui teritoriu la rangul de divinitate räs- 
plătitoare sau răzbunătoare“**), demonstrând în chip convingă- 
tor, că însușirile fizice ale pământului nu pot fi considerate în 
sens ştiinţific decât ca nişte virtualităţi sau potenţe, cari urmează. 
să fie puse în valoare prin capacitatea de creaţiune, prin mun- 
ca, stăruința şi inteligenţa popoarelor. Acțiunea factorului. geo- 
grafic este în funcţiune mai ales de forţa dinamică a factorului 
uman, chemat să o valorifice. De aceea va trebui să admită cer- 
cetătorul nepreocupat, că importanţa primordială revine factoru- 
lui uman. Când acesta se întâmplă să fie alcătuit dintr'o masă 
etnică viguroasă şi covârşitoare, cum e cazul în cetatea carpatică, 
importanţa primordială revine acestui factor etnic, faţă de care 
toți ceilalți apar ca fiind de ordin secundar. Realitatea etnică 
rămâne determinantă. In faţa unităţilor etnice trebue să cedeze 
munţii, râurile și toate pretinsele „armonii geografice“, deoarece 
Statul este creat pentru popor, nu invers!?). 


17) Gh. Vâlsan, Cetatea de Munţi, p. BA 

18) Ibidem, p. 12. 

19; Gh. Vâlsan, p. 13—14: „Kjellen, unul dintre marii repre- 
zentanţi ai Geografiei politice moderne — citat cu deosebită predi- 

Fiind vorba. de armonie geografică, profesorul Vâlsan do- 
vedeşte că Statul român întregit se apropie de postulatul unei 
ărmonii în mai mare măsură decât fosta Ungarie, cu câmpia ei 
centrală împresurată ta hotar de o centură de munţi şi de coline. 
In cuprinsul acestei formaţiuni Transilvania fusese înlănțuită ca 
un apendice al câmpiei vecine dela Vest, ceeace nu corespundea 
realităţii geografice. Ea are o situaţiune centrală, tare-i asigură 
poziţiunea dominantă asupra regiunilor vecine nu numai prin 
forma ei de cetate „încinsă cu o cunună de munți“ — cum o nu- 
mea scriitorul Iordanes din veacul al şaselea — dar şi prin cli- 
matul, prin apele sale şi prin toate influențele ce poate exercita 
cu ajutorul configuraţiunii sale geografice. Tocmai prin această 
configuraţiune se explică importantul ei rol conservativ ca cen- 
tiu de resistenţă şi de refugiu, care a ocrotit nu numai viaţa 
mereu amenințată a populaţiunei de baştină, dar şi pe aceea a 
elementelor de colonizaţiune, pe a Secuilor şi pe a Sașilor, dân- 
du-le putinţa să-şi păstreze veacuri dearândul obiceiurile şi ci- 
vilizaţiunea proprie. 

Prin chiar alcătuirea pământului său Statul român are for- 


lecție de geografii maghiari — spune cu drept cuvânt că un stat nu 
pluteşte în aer, ci e ca o pădure prinsă de pământul, din care îşi 
suge hrana şi sub fața căruia rădăcinile copacilor stau împletite. 
Evident, mai ales atunci se poate spune că un stat e un organism 
trăitor, când este expresiunea acestei mulţimi de copaci, care după 
o viaţă de secole s'au încleştat de pământ în aşa fel, încât pământ 
şi copac alcătuiesg o singură făptură. Insă aceşti copaci înfipţi în 
pământ sunt tocmai masa locuitorilor care, prin oricâte nenorociri 
au trecut, nu sa deslipit de pământul ţării sale. Nu se poate pre- 
tinde că un stat modern viabil şi demn de acest nume, ar putea face 
abstracţie de voinţa şi sentimentul marei majorităţi a locuitorilor săi. 
Şi tocmai aşa a făcut fostul Stat ungar, care şi-a întins puterea asu- 
pritoare asupra atâtor „păduri“ streine. O astfel de formaţiune con- 
trară caracterizării lui Kjellen, nu poate resista decât prin mijloace 
artificiale". |Cf. şi Dietrich Klagges, Geschichtsuntericht, ed. Il. Frank- 
furt, a. M. Je p. 130: „Das Blut ist dem Boden übergeordnet. Durch 
eine kraftvolle kulturschâpferische Menschenart wurde seit jeher die 
Landschaft im b6heren Grade umgestaltet, wie die Landschaft eine 
darin lebende Menschenart umformen konnte". 

ma cea mai pacifică, ce se poate inchipui: în centru cetăţuia de 
munţi a Transilvaniei, iar la periferii câmpii întinse, cu ape la 
hotar sau cu granițe convenţionale. Nu prezintă deci vecinilor 
săi zidul munţilor, ci curţile câmpiilor sale ocolite de drumuri 
deschise pentru toată lumea“2). 


IV. 


Conştiinţa unui destin comun al Țării transilvane cu Statele 
române din Sudul şi Estul Carpaţilor, deci simţul de a fi fost 
mereu avizaţi la ajutorul fraţilor de peste munți, nu a lipsit ni- 
ciodată din sufletul locuitorilor acestor ţări carpatice. Se vede 
clar acest fapt şi din cuprinsul unei Scrisori a lui Alexandru 
Aldea (1431) — unul din fiii şi urmaşii lui Mircea cel Bătrân — 
către Sibieni, cărora le spunea lapidar: „dacă sar întâmpla să 
piară Ţara Românească, aţi pieri şi vot). In ce măsură erau 
avizate una la alta ţările din preajma Carpaţilor, arată şi scri- 
soarea trimisă de Bogdan II, tatăl lui Ştefan cel Mare, la 11 
Februarie 1450 din oraşul Roman, lui loan Huniade, voevodul 
Transilvaniei scriindu-i: „Jara Domniei mele şi țara Domniei 
tale una să fie). La fel scria, cu 20 de ani mai târziu Radu 
cel Frumos, Domnul Munteniei, către Sibieni: „Jara mea şi 
țara Craiului una este“*). 


20) Gh. Vâlsan, p. 17—18. 

21) Cuvintele lui Alex. Aldea către Sibieni (1431) la I. Minea, 
Principatele Române şi politica orientală a împăratului Sigismund, 
Bucureşti, 1919, p. 148. Cf. şi I. Lupaş, Sibiul ca centru al vieţii ro- 
måneşti din Transilvania, în Anuarul Institutului de Istorie Nafio- 
nală, vol. V, Cluj, 1930, p. 41. 

22) Cuvintele lui Bogdan II, tatăl lui Ştefan cel Mare, către Ioan 
Huniade în M. Costăchescu, Documente moldoveneşti dinainte de 
Ştefan cel Mare, II, Iaşi, 1932, p. 749—752. Cf. şi I. Lupaș, Realităţi 
istorice în voevodatul Transilvaniei din sec. XII—XVI, în Anuarul 
Inst. de Ist. Nat, Cluj, Vol. VII (1936—1938), p. 69. 

23) Cuvintele lui Radu cel Frumos către Sibieni, la P. P. Pa- 
naitescu, Documente slavo-române din Sibiu 1470—1653. Bucureşti, 
1939, p. 9. Despre rolul Transilvaniei în viaţa românismului vezi şi re- 
vista Gând Românesc din Cluj, 1939, p. 170. 

Fără Ungaria şi chiar împotriva ei s'a putut desvolta Tran- 
silvania în epoca sa de independență în veacul al XVI-lea şi al 
XVII-lea. Fără sprijinul Ţării Româneşti însă niciodată! 

Într'o convenţiune încheiată de Austria cu Tara Românea- 
scă la 1717 se făcea constatarea că Țara aceasta este din vechime 
astfel legată cu Transilvania încât, după cum arată experienţa, 
este aproape cu neputinţă să existe una fără cealaltă. Reprodu- 
când această constatare, fostul profesor al Universităţii din Pra- 
ga, Julius Jung, ţinea să adauge că din punct de vedere economic 
Transilvania şi Țara Românească formează un teritoriu, care se 
întregeşte reciproc atât în privinţa oieritului Românilor, cât şi 
a industriei casnice săseşti”“). 

Tainica şi neistovita lui putere de viaţă şi de expansiune a 
oferit poporului român, lipsit adeseori de cârmuitori, sprijinul 
necesar, să-şi întocmească astfel traiul încât, folosindu-se de toate 
mijloacele ce-i puneau la disposiţie indeosebi adăposturile transil- 
vane, să şi-l poată apăra şi salva de primejdia pierzării. Din 
cuibul acestor adăposturi carpatice s'au întins, încetul cu încetul, 
şi la Apus şi la Răsărit şi la Miază-zi spre câmpie, îndată ce s'au 
mai înseninat vremile, roiuri de ciobani, de plugari şi de oşteni 
împânzind Banatul şi Crişana, dând însemnat ajutor la inte- 
meierea Munteniei şi a Moldovei, pentru ca mai târziu şi cartea 
românească să plece tot de aci, din Sudul Transilvaniei, în dru- 
mul ei de cucerire treptată a cugetelor şi de inchegare a simți- 
rilor într'o puternică voință obştească. De aceea se poate spune 
cu drept cuvânt că r6lul Transilvaniei în existența românească a 
fost şi continuă să fie de covârşitoare importanţă. Nici sub ra- 


2t) Julius Jung, Römer und Romanen în den Donaulindern. Il. 
Auflage Innsbruck, 1887, p. 350, n. 2: „cum provincia Valachiae an- 
tiquitus Transilvania sit ita conjuncta, ut teste ezperientia ferme 
impossibile una absque altera subsistere queat. (Hurm. VI, p. 169). 
Wirtschaftlich bildet Siebenbürgen und Rumänien ein sich ergän- 
zendes Gebiet, sowohl für die walăchischen Schafzüchter, als für die 
Hausindustrie der Sachsen. Beide werden durch den Gegensatz des 
ungarischen und des rumänischen Königreiches, der gelegentlich in 
der Zollpolitik seinen Ausdruck findet, schwer geschädigt“. 

port geografic, nici istoric, nici în domeniul cultural-politic, mi- 
litar sau economic nu se poate concepe românism fără Transil- 
vania, deci fără pământul carpatic atât de hotăritor pentru via- 
ţa şi desvoltarea poporului autohton, încât un scriitor străin 
se simte în drept să sublinieze legătura indisolubilă a destinului 
românesc şi a regiunii carpatice: „Sub cele mai felurite aspecte 
au Carpaţii influenţă determinantă pentru România. Clima, ve- 
getaţiunea, fauna sunt în funcţiune de ei, dar înainte de toate 
întreg destinul românesc se află cu ei în cea mai strânsă legă- 
tură. In vremuri de războaie şi de prigoane munţii au fost locul 
de refugiu al populațiunii. Din ei îşi primea românismul cele 
mai bune forțe; ei au fost isvorul în veci nesecat pentru viaţa 
românească. Tocmai în teritoriul etnic românesc se afirmă cu de- 
plină evidenţă strânsa legătură a pământului cu poporul. De sigur 
Sau abătut uneori diferite curente străine asupra elementului 
autohton. Dar în ceasuri hotăritoare acesta s'a dovedit totdeau- 
na ca principalul isvor de tărie a românismului 975). 

Iar profesorul Universităţii dir Londra R. W. Seton-W atson 
arată intrun recent studiu că, deşi Muntenia și Moldova — „in 
afară de trei sau patru ani dela sfârşitul veacului al XVI-lea“ — 
nu au fost unite cu Transilvania până la 1918, „totuşi existența 
unui număr de trecători în arcul Carpaţilor, a avut ca rezultat 
veluțiuni mult mai intense între cele două versante ale liniei 


25) Prof. Dr. Walter Hoffman, Rumänien von Heute. Zweite 
Auflage. Bucureşti-Leipzig, 1942, p. 14: „Die Karpathen sind nach den 
verschicdensten Richtungen hin für Rumänien von massgebendem 
Einfluss. Klima, Vegetation und Tierwelt stehen von ihnen in Ab- 
hängigkeit; vor allem aber ist mit ihnen das ganze rumänische 
Schicksal auf das engste verbunden. In Zeiten der Kriege und der 
Verfolgungen waren die Berge der Zufluchtsort der Bevölkerung. 
Aus ibnen schöpfte das Rumänentum die besten Kräfte; sie waren 
der nie versiegende Born für das rumänische Leben. Gerade im ru- 
mänischen Raum offenbart sich ganz deutlich die enge Verknüpfung 
von Raum und Volk, Gewiss überdeckten zeitweise andere Richtun- 
gen das Bodenständige. Aber immer erwies sich dieses in entschei- 
denden Stunden als der Kraftguell des Rumănentums“. 

de despărțire a apelor, decât s'ar fi putut aştepta printr'o barieră 
muntoasă aşa de bine determinată“. Acelaş temeinic cunoscător 
al trecutului şi prezentului sudest-european subliniază cu drept 
cuvânt că Românii Transilvaniei „au resistat cu dârzenie tuturor 
condiţiunilor defavorabile şi au dovedit o uimitoare virilitate şi 
tenacitate a sentimentului național, care nu şi-a avut egalul în 


Europa“*). 
In lumina tuturor cercetărilor ştiinţifice obiective — mai 
recente — apare deci deplin lămurit adevărul că nu se poate 


atribui Carpaţilor rolul unei graniji „eterne“ între ţările din 
preajma lor şi că din punct de vedere geografic Transilvania 
aparține teritoriului etnic românesc, după cum, la fel, şi tre- 
dutul ei autentic, viața ei de adâncimi, se încadrează în ritmul 
istoric românesc, urmând, direcţia unui ritm străin numai o parte 
din istoria ei de suprafață”). 


24) R. W. Seton-Watson, Transilvania — o problemă fundamen- 
tald. Oxford, 1943, trad. rom. mss. p. 2—4. 

?7) I, Lupaș, La Transylvanie coeur de la vie roumaine. Bycu- 
reşti, 1942, p. 7: „La Transylvanie est demeurée, quant à la masse 
de sa population autochtone, de manière constante, dans la ligne de 
l'évolution historique roumaine“. 

I. 


La începutul veacului al XX-lea se încinsese între istoricii 
români din Transilvania o îndelungată discuţiune polemică pe 
chestiunea vechimei organizaţiei lor bisericeşti. Ea fusese provo- 
cată prin apariţia unui studiu istoric, privitor la „Vechile episcopii 
româneşti din Transilvania“ — studiu al cărui autor, canonicul 
Augustin Bunea, combătând tradiţia privitoare la existenţa unei 
vechi organizări bisericeşti, anterioare penetraţiunii ungurești 
în Transilvania, căuta să aducă dovezi istorice că începutul ace- 
stei organizări nu ar data decât din veacul al XV-lea, iar însăș 
„așa numita Mitropolie a Belgradului“ (Alba-Iulia), nu ar fi 
existat înainte de stăpânirea transilvană a lui Mihai Viteazul. 

Această tendenţioasă concepţie istorică, vădit influențată de 
opiniile unor istorici maghiari şi germani, nu putea fi nicide- 
cum admisă de apărătorii tradiţiei, cari mau întârziat a scoate 
la iveală punctele slabe din argumentarea adeseori pasionată, 
lipsită de obiectivitate şi deci puţin resistentă, a răposatului Au- 
gustin Bunea. 

Bătrânul loan Puşcariu, Vasile Mangra şi Teodor V. Pă- 
căţianu, ca apărători ai tradiţiei, au putut avea mulţumirea să 
vadă, chiar în deceniul, în care s'au desfăşurat discuţiunile po- 
lemice, ieşind la iveală noui dovezi istorice, dela 1581 şi dela 1583, 
din cari rezultă cu deplină claritate că în capitala Transilvaniei 
îşi avea reședința, incă înainte de Mihai Viteazul, o căpetenie 
bisericească a Românilor. 


*) Comunicare făcută la Academia Română în 1934. 

In cursul acestor discuţiuni au fost examinate din nou 
mărturiile din veacul al X-lea şi al XI-lea, din cari se poate 
cunoaşte deasemenea existența unei organizaţiuni bisericeşti or- 
todoxe între Carpaţi şi Fisa înainte de a se fi aşezat Ungurii 
în regiunea aceasta. Dovada se găsește în izvoare greceşti, slave 
şi ungaro-latine. 

Intr'un număr al revistei Siebenbiirgische Wierteljahrsschrift 
(lanuarie— Martie 1934) profesorul dela Debrețin Richard Huss 
strânge din nou laolaltă datele, privitoare la dceastă chestiune 
căutând să răspundă la întrebarea dacă în timpul colonizaţiunii 
germane în Transilvania exista în Alba-lulia o episcopie -or- 
todoxă? 

După tradiţie, întâiul rege ungar, Ştefan zis „cel Sfânt“ ar 
fi întemeiat în Alba-Iulia o episcopie catolică. În sprijinul tra- 
d'nei nu se poate cita insă decât o scrisoare a voevodului transil- 
van Matia dela 1277, in care se afirmă că biserica fericitului 
Mihail din Alba-lulia, unde era şi scaun episcopesc, ar fi fost 
întemeiată de regele Ştefan (997—1038). Prilejul i l-ar fi dat, 
după cum scrie cronicarul slovac Loan de Thurocz, războiul victo- 
rios contra rudeniei sale Gyula, care stăpânea atunci Transilva- 
nia. Acesta se aliase cu Pecenegii din Moldova, dar Ştefan l-a 
învins şi l-a silit să se boteze în biserica din Alba-luiia la anul 
1004, cum arată cronica zugrăvită dela Viena (Chronicon pic- 
tum Vindobonense). 

În temeiul acestor date autorul admite, că existenţa episco- 
piei romano-catolice din Alba-lulia ar fi oarecum dovedită, deşi 
istoria critică nu poate accepta pentru întemeierea ei decât timpul 
regelui Ladislau (1077—1095). 

Dar nu se cuvine să fie trecute cu vederea nici datele mai vechi, 
culese din isvoarele grecești şi slave, cari arată că în veacul al 
X-lea a propoveduit aci, cu bune rezultate, evanghelia lui Christos 
episcopul lerotei, tare fusese hirotonit de către patriarhul Teo- 
filact din Constantinopol. Bunicul lui Gyula, cel învins de regele 
Ştefan — prinţul Gyula (972—997) a cărui fiică Sarolta fusese 
mama lui Ştefan — călătorind la Constantinopol pe la anul 950, fu 
bine primit în cetatea împărătească şi botezat în legea creştină. 

Faptul acesta e relatat la trei cronicari bizantini: doi din veacul 
al XI-lea (Skylitzes și Kedrenos) şi unul din veacul al XII-lea 
(Zonaras). Profesorul Huss reproducând textul grecesc al ace- 
stuia din urmă, îl dă şi în traducere germană. Locul privitor 
la Gyula e următorul: „La scurtă vreme după aceea vine în ce- 
tatea impărătească şi Gyula, care de asemenea era principe al 
Turcilor (Ungurilor) şi aci e botezat şi împărtăşit de aceleaşi 
binefaceri şi distincţiuni (ca şi mai înainte Bulcsu). Dar el luă 
cu Sine şi un călugăr cu numele Hierotheus, care era vestit” pen- 
tru evlavia sa şi pe care Theophylaktos îl hirotonise episcop al 
Turciei (Ungarei). Ajuns acolo, intoarse mulți dela rătăcirile 
barbare la creştinism. Gyula a rămas statornic în credinţa aceasta 
şi nu a năvălit niciodată în împărăţia romană... Bulcsu, dim- 
potrivă, stricând contractul încheiat cu Dumnezeu, a năvălit ade- 
seori. Dar când a rercat să facă la fel şi împotriva Frâncilor, 
ajunse in prinsoare, unde Ioan (corect Otto) regele Frâncilor îl 
trase în ţapă“. 


II. 


Merită relevată aci şi opinia decedatului istoric maghiar 
Ludovic Thalloczy, care în studiul său „Contribuţie la istoria 
vechii credințe în Ungaria“ (Századok, 1896), arătând că datele 
cronicarilor bizantini se pot sprijini și pe un text slavon — re- 
produs de Andrei Popov într'o publicaţiune apărută la Moscova 
(1875) — ajunge la concluziunea că informația lui Skylitzes, cu 
toate că a fost scrisă cu un secol mai târziu, se întemeiază pe o 
însemnare vredmică de crezămâni, deoarece persoanele amintite 
în cuprinsul ei şi faptele lor se pot verifica şi cu ajutorul altor 
izvoare. Numai hirotonirea episcopului Ierotei și misiunea lui 
sunt amintite astfel, încât în altă parte nu se găsesc date privi- 
toare la ele. De aci nu urmează însă, că afirmațiunea aceasta ar 
trebui ignorată sau respinsă (p. 204). 

Profesorul Richard Huss dă şi textul slavon în traducere 
germană trăgând apoi concluziunea că episcopia ortodoxă răsări- 
teană — el o numeşte greco-catolică — la cârma căreia a fost 

aşezat lerotei, nu putea să-şi aibă centrul decât în Alba-Iulia 
(orașul lui Gyula) şi că, alături de ea, ar fi inființat regele 
Ştefan în acelaş oraş o episcopie romano-catolică. Exprimă totuş 
părerea, că aceasta din urmă nu ar fi fost o fundaţie nouă, ci 
numai desvoltarea celei din timpul lui Gyula. Această părere o 
socotește cu atât mai plauzibilă, cu cât — e ştiut — că schisma 
între Apus şi Răsărit nu s'a produs decât la 1054, deci cu 18 
ani după moartea regelui Ștefan. 

Dacă mai târziu unul dintre firmaşii acestuia, regele La- 
dislau (1077—1095), va fi aflat de cuviinţă să întemeieze la Alba- 
Iulia o episcopie romano-catolică, nu se poate admite că şi cealaltă 
ar fi fost romano-catolică, deoarece în cazul acesta nu mai era. 
nevoie de o nouă fundaţiune din partea lui Ladislau. Aceasta va 
fi devenit necesară tocmai ca o consecință a schismei dela 1054, 
dar n'a putut prinde rădăcini decât mai târziu în cursul veacului 
al XII-lea, după cum arată împrejurarea că jurisdicţiunea episco- 
piei catolice din Cenad se întindea până la Olt, iar Saşii co- 
lonizaţi în timpul regelui Geyza, pe la 1150, nu erau supuşi 
episcopiei din Alba-lulia, ci arhiepiscopiei din Strigoniu. 

Puternică trebue să fi fost însă — după opinia profesorului 
Huss — episcopia ortodoxă din Alba-Iulia, precum şi biserica 
ortodoză din Cetatea Mureşului (Urbs Morisena), a cărei exi- 
stență anterioară veacului al XI-lea e atestată, prin textul latin al 
biografiei Sfântului Gerard (Vita Sancti Gerardi). 

Această opinie se întemeiază pe cunoscuta intervenţiune a 
papei Grigorie al IX-lea, care la 14 Noemvrie 1234 adresându-se 
regelui junior Bela, îi reaminteşte că s'a obligat cu jurământ, să 
aducă pe Valahi la supunere faţă de episcopul catolic al Cuma- 
niei, şi îl îndeamnă să nu întârzie a-şi îndeplini obligaţiunea mai 
ales că aceşti Valahi, dispreţuind biserica Romei, nu primesc 
sfintele taine dela episcopul catolic al Cumaniei, ci dela nişte pseudo- 
episcopi, cari ţin ritul grecesc şi „mulți unguri şi germani din 
regatul Ungariei... făcându-se un popor cu aceşti Valahi, dim- 
preună cu ei disprețuesc pe episcopul (catolic). 

Textul acesta indică clar începutul unui curent de desconfe- 
sionalisare a elementelor catolice, ungare şi germane, din partea 

populației băștinașe românești, care se închina bisericii ortodoxe 
şi practica riturile ei. 

Profesorul Huss este în drept să se întrebe: oare în lupta 
aceasta a catolicismului cu ortodoxia răsăriteană de ce nu a fost 
atrasă, pe lângă episcopia Cumaniei, şi cea din Alba-Iulia? Fiind- 
că în timpul acela era încă prea slabă? 

De incheiere, profesorul Huss exprimă părerea că episco- 
pia ortodoxă din Alba-Iulia ar fi fost atât de puternică în vea- 
cul al XIII-lea, încât a izbutit să atragă şi elemente womâ- 
neşti din Sud şi din Sud-Vest. 

Nu va fi lipsit de interes faptul surprinzător al biruinţii 
adevărului istoric — relativ la vechimea instituţiunii, în care s'a 
adăpostit sufletul poporului român de-a-lungul veacurilor — şi 
într'o ţară stăpânită de revizioniştii înclinați a propovedui prin 
scrierile şi conferințele lor de propagandă în străinătate neade- 
văruri ca cele debitate de contele Bethlen la Londra, unde nu s'a 
sfiit să afirme că Românii ar fi pătruns în Transilvania abia 
prin veacul al XVIII-lea refugiindu-se din Principatele impilate 
de domnia jefuitoare a Fanarioţilor. 

PĂSTORIREA MITROPOLITULUI SAVA BRANCOVICI- 
BRANCOVEANU ȘI CĂLĂTORIA LUI LA MOSCOVA”). 


I. 


În timpul unor lupte şi încercări grele pentru biserica româ- 
nească a Transilvaniei la cârma Mitropoliei a putut străbate 
un ierarh destoinic şi luminat ca Sava Brancovici, originar din 
Ineu (Ienopolea, județul Aradului), unde se născuse pe la 1618 
primind în botez numele Simion. Mama lui intrase la bătrâneță 
în`cinul monahal, luându-și în călugărie numele Maria. Membri 
familiei Brancovici au încercat şi au izbutit să se afirme în 
viaţa bisericească a coreligionarilor ortodocşi, atât de numeroşi 
în părţile sudice şi estice ale Regatului ungar. De aceea cu drept 
cuvânt afirmă biograful lui Sava Brancovici, istoricul sârb 
Raici, că „lipsind principii şi despoţii din casa Brancoviceștilor, 
căutau oarecare întâietate în biserică, şi aceasta mai vârtos pen- 
tru pâne'*). 

Simion Brancovici, născut — după cum spune fratele său, 
cronicarul Gheorghe — „în zodia planetei lui Marte, în cea răz- 
boinică'?), pare să fi fost pregătit în anii tinereţei pentru cariera 
militară, ca să poată lupta impotriva Turcilor cari, năvălind 
adeseori în părţile Ineului, periclitau averea şi liniştea Branco- 
viceştilor. Longhin, unchiul lui Simion, fusese episcop, iar Gri- 
gorie Brancovici protopop al Ineului. 


*) Din cursul de Istoria Bisericii Române, ţinut studenţilor dela 
Academia Teologică din Cluj în anul universitar 1938—1939. 

1) V. Mangra, Mitropolitul Sava Brancovici, Arad, 1906, p. 48. 

> Anuarul Inst. de Ist. Naţională, Cluj, vol. II, p. 54. 

Retrăgându-se din scaunul episcopesc, Longhin şi-a căutat 
şi a găsit adăpost în Țara Românească, la mănăstirea Comana. 
unde fu cercetat de nepotul său Simion, pe care ar fi dorit să-l 
reţină lângă sine, în deprinderea vieții călugăreşti. Dar acesta, 
cedând stăruințelor mamei sale, a pornit spre locul natal, unde 
în scurtă vreme încrederea obştească l-a ridicat în scaunul deve- 
nit vacant prin moartea protopopului Grigorie Brancovici. Prin 
mijlocirea unchiului său Longhin, Simion fu hirotonit protopop 
de către Mitropohtul Ungrovlahiei Ștefan, cu care urma să aibă 
şi mai târziu însemnate ocaziuni de a se întâlni și de a servi îm- 
preună la altarul Domnului. Despre o tristă coincidenţă relatea- 
ză fratele său, cronicarul Gheorghe Brancovici-Brancoveanu, 
scriind că în ziua când s'a hirotonit protopopul Simion la Mitro- 
polia din Târgovişte, iza murit soţia. Era o prevestire, că tână- 
rul protopop cu temperament de luptător, deslegat acum de gri- 
jile vieţii familiare, îşi va închina intereselor superioare ale 
bisericii ortodoxe toată strădania. În ţinuturile dintre Carpaţi 
şi Tisa tocmai atunci era de mare, de neapărată trebuință 
un cârmaciu cu suflet viteaz, care să nu pregete a intra în 
luptă cu calvinismul dominant, punând stavilă cuceririlor lui, căci 
— după cum scrie acelaș Gheorghe Brancovici — mulţi preoţi 
„de ai noştri din Transilvania răzându-și bărbile au căzut dela cre- 
dinţă, şi pentru buna stare a mijloacelor celor din afară ale vieţii, 
nesuferind prigonirea au purces după calvini, făcând scandal şi 
oară bisericii răsăritene'“5). Ca protopop al Ineului trebue să fi 
desfăşurat Simion Brancovici o activitate impunătoare, proprie 
să-i creeze şi perpetueze în opinia publică a preoţimii transilvane 
dela jumătatea, veacului al XVII-lea o reputaţie atât de solidă şi 
de bine apreciată, încât să-i fi putut servi ca piedestal sigur în as- 
censiunea spre scaunul mitropolitan. 

La 1656 fiind ales cu vot unanim Mitropolit al Românilor 
din Transilvania „deşi era socotit ca prea tânăr pentru o astfel 
de demnitate“, Simion se îndreptase iarăş spre unchiul său Lon- 
ghin în mănăstirea Comana, unde s'a călugărit luându-și numele 


3) V. Mangra, o. ep 49. 

Sava. A treia zi după înălțarea Sf. Cruci fu hirotonit în Târgo- 
vişte de mitropolitul Ştefan împreună cu soborul vlădicesc, care în 
hrisovul sărbătoresc, redactat cu acea ocaziune în limba română, 
nu uită să cuprindă îndoita îndrumare, atât către noul Mitropo- 
lit, sfătuindu-l să-şi îndeplinească datoriile arhiereşti cu scum- 
pătate „să facă părinţi duhovnici, să târnosească sfinte şi dum- 
nezeeşti biserici... şi să hirotonească episcopi, când va trebui 
lu episcopiile, carele sânt supuse supt aceea Mitropolie a Bălgra- 
Cului, pe aceia ce vor fi destoinici de isprava lor... să poarte 
grije de biserici şi de mănăstiri,... să le caute și să le curețe 
de toate putregaiurile necurate, aşa şi de toate zizanule“.... , iar 
pe cei supuşi jurisdicției lui ierarhice îi îndrumă „să pomenească 
pe tocmeală numele lui cum îi obiceiul şi să ajute... la toate cu toa- 
tă bucuria şi cu ascultarea şi cu dragostea şi lină pacea... şi altele 
toate după cumu-i obiceiul biruinţii ţării şi nici într'un chip să 
nu-i stea nimene împotrivă“. Căci cinstea, ce-i vor da lui „merge 
lu Dumnezeu, al cărui chip şi obraz poartă arhiereut pre pământ 
acea). 

Pentru întărirea fräției mitropolitul Ştefan i-a dăruit noului 
ierarh, despre care știa că are de îndeplinit în Nordul Carpaţilor 
o misiune din cele mai grele şi mai primejdioase, însaș cârja sa 
arhierească, după ce a servit în catedrala din Târgovişte litur- 
ghia în prezenţa lui Constantin Șerban, Domnul Țării Româ- 
neet, şi a mitropolitului Ştefan. Despre acest moment important 
în viaţa mitropolitului Sava face fratele său, cronicarul Gheorghe 
Brancovici, amintire în cronica sârbească arătând că fu ospătat 
cu bunăvoință la masa Domnului Constantin Basarab şi cinstit 
din partea lui atât cu odăjdii, cât şi cu alte daruri). 

După ceremonialul hirotonirii dela Târgovişte a urmat de- 
cretul de confirmare, din partea principelui Gheorghe Rákoczi al 
II-lea (28. XII. 1656), pe seama lui Sava Brancovici, căruia îi în- 
credinţează păstorirea duhovnicească asupra Grecilor, Sârbilor 


+> S. Dragomir, Fragmente din cronica sârbească a lui Gheorghe 
Biancovici, în Anuarul Inst. de Ist. Naţională, Cluj, vol. II, p. 25. 
5) Ibidem, p. 57. 

şi Românilor din toată Transilvania şi din părţile Ungariei cele 
unite cu dânsa“ Iar pe dregători îi îndrumă să-i stea noului vlă- 
dică intrajutor „cu toate mijloacele, ca să poată priveghia public 
asupra bisericilor sale, să le poată vizita, îngriji şi cârmui, să 
poată purcede legitim în dregătoria sa“... pedepsind „cu pe- 
dcapsă cuvenită pe preoţii, protopopii şi laicii, obişnuiţi a face 
excese, să-i aducă la ordine şi să pedepsească după lege faptele 
cari se ţin de judecata scaunului său şi să primească veniturile 
sale cele legiuite, ca să aibă de unde acoperi cheltuielile pentru 
tipărirea cărților în limba națională a bisericilor de sub cârma 
lui, pentru ținerea şcoalelor şi pentru onorarul nostru, care e 
obiceiu din vechime a se plăti principilor Translivaniei....€). 

Acest decret de confirmare merită o atenţiune deosebită nu 
numai prin ceeace cuprinde, ci mai ales prin ceeace lipseşte din 
textul lui latinesc. Cuprinsul lui arată, că Râkoczi trebue să fi avut 
deplină încredere în „destoinicia și integritatea viet" lui Sava 
Brancovici, după cum se exprimă însuş la începutul decretului. 
Această încredere l-a determinat să-i acorde o jurisdicţiune ie- 
rarhică de o întindere teritorială mai mare decât a oricăruia 
dintre antecesorii lui Sava în scaunul Mitropoliei ortodoxe dm: 
"Transilvania. Numai bisericile şi preoţii români din Țara Fä- 
găraşului nu sunt amintiţi în acest decret ca supuşi jurisdicţiu- 
nii lui Sava, dar mai târziu, la începutul anului 1659, prin o dis- 
poziţiune a principelui Acațiu Barciai jurisdicțiunea lui ierarhi- 
că ajunge să fie extinsă şi asupra acestei regiuni. 

Din textul decretului lipsesc cu totul cele 15 condițiuni, im- 
puse prin decretul lui Gheorghe Rákoczi I din 1643 mitropolitului 
Simicn Ştefan, antecesorul lui Sava Brancovici. Lipsa aceasta se 
explică prin eonsideraţiuni de politică externă, cari îl preocupau 
atunci pe ambițiosul principe Gh. Rákoczi II, doritor a face ca 
alianţa, ce încheiase la 1655 cu Constantin Șerban, Domnul Mun- 
teniei, şi cu (Gheorghe Ştefan al Moldovei, după ospăţul dela 
Gherghița în vederea proiectatei expedițiuni polone, să devină 
cât mai strânsă şi mai durabilă. Dându-și seama, că în Ţările 


© Mangra, 0. c. p. 52. 

Române condițiuni ca cele impuse la 1643 mitropolitului Simion 
Ştefan cu scop de a forţa calvinirea bisericilor transilvane, nu 
puteau decât să stârnească nemulțumiri și împotriviri din partea 
factorilor de conducere spirituală, a aflat de cuviinţă să le în- 
lăture cu totul din cuprinsul decretului privitor la confirmarea 
lui Sava Brancovici. 


II. 


Îndeplinite astfel formalităţile canonice şi politice, Sava pu- 
tea să urce scaunul mitropolitan în Bălgradul Transilvaniei (Al- 
ba-lulia) cu fastul pe care-l găsim descris în cronica fratelui său 
Gheorghe, după cum urmează: „Gheorghe Râkoczi al doilea adu- 
rase în vederea războiului cete de ostaşi, atât călăreţi cât şi pe- 
deştri, căci voia să facă o expediţie războinică împotriva Regatu- 
lui polon. Între aceste çete de ostaşi, mai ales între seimeni, erau 
foarte mulţi de legea noastră ortodoxă, care înşiruindu-se în 
două rânduri, ca ostaşi împreună cu călăreţii şi aşezându-se dela 
poarta cea mare a Mitropoliei până la podul de peste Mureş, la 
locul care în limba românească se chiamă Oarda, au întâmpinat 
pe noul mitropolit Sava Brancovici împreună cu tagma duhov- 
nicească. Ei au primit pe Mitropolit cu litie și cu cântări bise- 
piceşti şi l-au introdus în biserica Mitropoliei în chip desăvârşit, 
după ritul obişnuit şi cu zredmică preaslăvire. lar în vreme ce 
Mitropolitul intra cu sf. litie, ridicând Preainaltului Dumnezeu 
cucernice mulţumiri şi tot poporul creştinesc îi sta alături cu 
osârdie şi iuhire, adumbri turma sa cu binecuvântarea noului 
păstor şi slujind cea dintâi sf. liturghie în acea Mitropolie, ca 
un al doilea Pavel, apostol al Domnului, rosti în auzul tuturor 
învățătură cu îndemn. Mulţi, ascultând învăţătura lui teologhi- 
cească şi de Dumnezeu insuflată, s'au aprins de bucurie duhov- 
nicească şi au lăcrămat bucurându-se, că au găsit drahma, ce le 
era pierdută de câtăva vreme, binecuvântarea arhierească şi, 
alergând cu bucurie la sărutarea de mână arhierească, toți se îm- 
părtășiră de mângăiere duhoumcească. lar după obişnuitul ot- 
pust bisericesc, coborindu-se Duhul Sfânt peste apostolii Domnu- 

lui, lăudându-l şi în limbi străine, nu numai prin cuvinte, ci şi 
prin deosebite cuvântări oratoriceşti, veselindu-se s'a intors fie- 
care la ale sale“). 

Cu toate că textul decretului de confirmare dela sfârşitul 
anului 1656 e destul de clar şi acozdă lui Sava Brancovici ple- 
nitudinea drepturilor de ierarhie şi autonomie bisericească, obli- 
gând chiar organele administraţiunii politice să-i stea în ajutor 
„cu toate mijloacele“ la exercitarea acestor drepturi, s'au găsit 
comentatori înclinați să afirme, fără nici un temeiu, că Gheor- 
ghe Rákoczi II l-ar fi confirmat pe Sava numai pe lângă con- 
diția de a promova calvinismul între Români5). 

Cei dintâi ani de păstorire ai mitropolitului Sava Branco- 
vici au fost ani bântuiţi de grele nenorociri pentru viaţa Tran- 
silvaniei. Expediția polonă a lui Gheorghe Rákoczi al II-lea s'a 
terminat cu dezastru. Oştirea transilvană, impreună cu coman- 
dantul ei Ioan Kemény, căzu în prinsoarea Tătarilor cari sosiră 
în ajutorul Polonilor. Pe Rákoczi îl destitui Sultanul drept pe 
deapsă, fiindcă pornise expediţia aceasta fără să ţină seamă de 
opreliştea Porții otomane. Sprijinit de partizanii săi, Rákoczi 
cearcă să se împotrivească, „ceeace aduce în vara anului 1658 o 
grea invazie de Turci, Tătari şi Cazaci, cari pustiesc fără milă 
ţara, pârjolind şi cetatea ei de scaun, Alba-Iulia. În scaunul de 
principe fu aşezat, sub presiune turcească, Românul calvinit 
din Bârcea Mare (jud. Hunedoara) Acațiu Barciai, fostul ban al 
Lugojului şi al Caransebeşului. Râkoczi nu se dă însă învins, ci 
porneşte lupta impotriva acestuia. Transilvania fiind sfăşiată 
atunci între cei doi principi şi sbuciumată în lupte fratricide, se 
punea şi pentru mitropolitul Sava problema de a se alătura lui 
Parciai sau lui Rákoczi. La începutul anului 1659 se găsea în 
bune relaţiuni cu cel dintâi, care-i întindea jurisdicțiunea şi asu- 
pra Țării Făgăraşului în Ianuarie, iar în Martie îi da un decret 
de scutire pe seama preoţilor români din Transilvania. Felul 
cum motivează principele Barciai decretul său de scutire a preo- 


1) Anuarul Inst. de Ist. Naţională, Cluj, vol. II, p. 57—58. 
8) Augustin Bunea, Vechile episcopii româneşti Blaj, 1902, p. 112. 

ţilor români, de toate dijmele din vite şi din bucate, e o dovadă că 
e! nu dăduse cu totul uitării umila sa origine românească, ci 
ajuns la cârma ţării a grăbit să ia dispoziţii prielnice preoţilor 
asupriți, — după cum spune textul decretului — cu afurisită or- 
bire (detestanda coecitate premuntur). Indemnat de o parte de 
„născuta cu noi milă, care pururea o avem“, ascultând de altă 
parte „şi rugăciunea făcută pentru ei de prea cinstitul Sava 
Brancovici, episcopul tuturor bisericilor româneşti din fara noa- 
stră şi de protopopi — de toată darea dijmelor şi a nonelor, 
adecă de dijma grâului, secării, orzului, ovăsului, meiului, lintei, 
mazării, bobului, fasolii, cânepii, inului, stupilor, mieilor, mie- 
luşeilor şi a altor vite şi marhe, care era obiceiul a, se dijmui şi 
a se da fiscului nostru în fiecare an, milostiveşte am hotărît să-i 
scutim şi să-i mântuim pentru totdeauna, precum îi scutim şi 
mânhuim prin puterea acestei cărți. 

Începutul relaţiunilor dintre noul Principe şi Mitropolitul 
Sava era deci promiţător pentru îmbunătăţirea sorții clerului 
transilvan. Dar buna înţelegere nu a fost de lungă durată. Căci 
întețindu-se vrăjmăşiile între Barciai şi Rákoczi, cam pe la ju- 
mătatea anului 1659 Sava Brancovici s'a alăturat acestuia din 
urmă”), fie dintr'un simţ de prevedere, care nu l-a înşelat, fie 
dintro veche aversiune faţă de Turci, impotriva cărora se pre- 
gătise a lupta cu îndârjire încă din tinereță. Hotărirea lui de a 
se alătura lui Râkoczi va fi fost determinată în bună parte şi 
de vechea dorinţă, care din timpul lui Mihai Viteazul şi al lui 
Matei Basarab încolţise în tot mai multe suflete creştine de a 
vedea “Țările Româneşti din preajma Carpaţilor cât mai curând 
izbăvite de jugul stăpânirii turceşti. „În asemenea împrejurări, 
când erau doi Crai, între cari rămânea să hotărască norocul şi 
Turcii, un vlădică românesc obişnuit S'ar fi putut strecura neob- 
servat şi nimeni nu l-ar fi întrebat, cu cine este. Dar Sava Bran- 


D Istoricul sârb Iovan Radonici în publicaţiunea despre Contele Gh. 
Brancovici- şi epoca sa (1911), fixează acest moment important în ati- 
tudinea politică a lui Sava. Cf. S. Dragomir, O nouă carte despre 
Brancoviceşti, în Telegraful Român, din 1912, Nr. 53. 

covici era un personagiu politic potrivit pentru misiuni în străi- 
nătate, era fratele unui dibaciu negociator şi un om a cărui 
faimă se întindea peste hotare. El trebui să se hotărască în ace- 
laş sens ca şi poporul său“10). 

Protejatul Turcilor, Barciai, văzând această schimbare a 
lui Sava, sa supărat şi destituindu-l din scaunul vlădicesc, l-a 
înlocuit cu Gheorghe Ghenadie Moscovitul din Putivlia, care a 
fost ales de protopoi în Sibiu şi confirmat de către Principe la 
15 Februarie 1660 pe lângă 13 condițiuni, menite a contribui la 
răspândirea calvinismului între Români. 

Vlădicia acestui Gheorghe-Ghenadie, care în seria mitropo- 
liţilor transilvani figurează ca Ghenadie al III-lea, a fost de 
scurtă durată. El a murit, probabil de holeră, în vara aceluiași an 
în Sibiu, unde Barciai fusese asediat de trupele lui Rákoczi. 
Acesta, rănit de Turci în lupta dela Gilău, muri în Oradea Ma- 
re (5.VI. 1660), iar Barciai fu ucis cu un an mai târziu (Iulie 
1661) de oamenii lui loan Kemény, care căzu în luptă cu Turcii, 
lângă Seieușul Mare, la începutul anului următor (1662). Turcii 
impuseră la cârma Transilvaniei , încă din Septemvrie 1661, pe 
principele Mihail Apafi. 


III. 


Care a fost soarta mitropolitului Sava în cursul acestor nu- 
meroase schimbări și repezi răsturnări de domnie în scaunul 
„crăesc“ al Transilvaniei? 

A reușit să strecoare cu dibăcie instituţia. cârmuită de dân- 
sul prin vâltoarea acestor vremi înviforate. Abia timp de un an 
de zile (1659 vara—1660 toamna) a fost întreruptă păstorirea 
lui. După dispariţia (prin moarte sau retragere) a lui Ghenadie 
al III-lea, la 21 Septemurie 1660, apare din nou Sava ca „vlä- 
dică de Bălgrad şi de toată țara Ardealului“, iscălind singhelia 
dată la 1628 de mitropolitul Ghenadie al II-lea pentru protopo- 


10) N. Iorga, Sate şi preoți din Ardeal, Bucureşti, 1902, p. 65. 

pul Ianăş din Hunedoara"). Iar dela 18 Aprilie 1661 s'a păstrat 

11) N. Iorga, Studii şi Documente, vol. XII, p. 281. 
în arhiva Bistriței un răvaş al lui, prin care ordonă lui Mije 
Mihai din Bungard să se înfäțişeze la scaunul de judecată cu 
fata, ce a fost măritată după popa Petru”). 

Apare deci ca o simplă formalitate atât actul nouii alegeri, 
ce sa făcut la începutul domniei lui Apafi, cât şi decretul de 
confirmare dat de acesta la 23 Aprilie 1662 pentru mitropolitul 
Sava, despre care spune că a fost ales din nou cu votul unanim 
al preoţilor adunaţi într'un mare sobor ţinut de curând la Alba- 
Julia'). Apafi nu întârzie a confirma noua alegere a lui Sava, 
lăsându-i dreptul de jurisdicţiune ierarhică de mai înainte, cu 
excepţia Ţării Făgărașului, unde inainte cu trei zile aşezase ca 
episcop sau superintendent al Românilor pe Daniil!*). 

Relaţiunile lui Sava cu noul Principe erau la început bune. 
El profită de ocazie spre a-l îndupleca pe Apafi, să confirme 
scutinţele acordate pe seama preoţilor români. Stăruinţele lui 
au fost încoronate de succes, după cum rezultă din cuprinsul 
decretului semnat de Apafi la 1 Septemvrie 1663, în care se 
cuprinde şi acest important adaos: „fiindcă în cartea mai sus 
zisului craiu Acațiu Barciai de vii şi de dijme, ce trebue să se 
dea din vii, nu era nici o pomenire, noi pentru mai mare ară- 
tarea milii şi a bunătății noastre cei crăieşti către aceşti preoţi 
români şi cătră următorii lor, viile ori unde sunt şi au ei in 
țara noastră, de toată darea, dela cămara noastră, milostivește 
în veci a le scuti şi a le mântui şi a le nemeşi am hotărit, precum 
le scutim, le mântuim şi le nemeşim prin tăria acestei scrisori 5), 

Aşa dar Apafi a ţinut să fie mai generos decât nefericitul 
Barciai: la scutinţa preoților români de dijmele din bucate ai 


12) Vezi facsimilul acestui răvaş la I. Lupaș, Studii, conferințe 
și comunicări istorice, Bucureşti, 1928, vol. I, p. 190—191. 

13) „denuo a pastoribus ejusdem confessionis in generali eorun- 
dem congregatione noviter Alba-luliae ccelebrata unanimi voto et con- 
sensu ... electus fuerit". 

14) A, Bunea, Vechile episcopii, p. 114. 

15 V, Mangra, o. c. p. 66 şi T. Cipariu, Archivu, p. 572. 

vite, a mai adăogat şi scutinţa de dijma vinului şi a censului 
montan. 


IV. 


După ce invaziunea turco-tătară din vara anului 1658 pră- 
dase capitala Transilvaniei, prefăcând-o din Alba-Iulia în Nigra- 
Iulia, fiind distrusă cu acel prilej şi biserica Mitropoliei româ- 
ne, Sava Brancovici era preocupat de strângerea mijloacelor bă- 
neşti de neapărată trebuinţă spre a o reclădi. Astfel de mijloace 
le putea procura destul de anevoie dela credincioşii săi sărmani 
şi obidiți. De aceea se hotărise a face impreună cu fratele său 
Gheorghe o călătorie la Moscova, nădăjduind că proverbiala dăr- 
nicie a Țarului rusesc va spori mijloacele smerite, de care putea 
el dispune în scopul restaurării bisericii catedrale din Alba-lulia. 
Călătoria aceasta o întreprinse impreună cu fratele său Gheorghe. 
În cronica acestuia se arată că el, împreună cu fratele său mi- 
tropolitul Sava, fiind doritori să cunoască „oarecari legiuiri“ 
ale Sinodului din Moscova, anevoie au putut să obțină dela 
Apafi „ingăduinţă de călătorie“. Obţinând-o „plecară prin ţară 
Leşilor şi, ajunşi în cetatea Smolensk, trecură mai întâi apa 
curgătoare, ce se chiamă Dnipru, de unde continuându-și dru- 
mul sosiră primăvara în scaunul împărăteştii cetăţi a Moscovei, 
Aci fură primiţi la Curte de către pravoslavnicul ţar Alexie 
Mihailovici, întâiul cu acest nume, şi fură aşezaţi în curtea unui 
mitropolit din Moscova, iar pentru a le împlini ce aveau de tre- 
buinţă, fură recomandaţi preacinstitului boier Artemon Serghie- 
vici. Şi petrecând acolo până la sărbătoarea sfinţilor apostoli 
duhovnici, Petru şi Pavel, fiind anul Domnului 1668, sfinţiţii 
şi în veci fericiţii pomeniţi trei patriarhi, al Alexandriei, al An- 
tiohiei şi al Moscovei, judecători a toată lumea Răsăritului, slujiră 
tustrei împreună cu numeroşi mitropoliți şi episcopi, atât din 
Moscova, cât şi străini, prea sfânta liturghie dumnezeească.. , 
Dela pristol până la altaf, la uşile împărăteşti stăteau mitropoliţii, 
toţi îmbrăcaţi în odăjdiile lor arhiereşti... atât de frumos, că 
celui ce privea, i se părea, că nici nu e om pământean, ci că... 

stă în faţa tronului preainaltului şi preabunului Dumnezeu. lar 
când binecredinciosul Țar Alexie Mihailovici intră în biserică... 
dupăce primi binecuvântarea de către Patriarhul din Alexandria, 
se intoarse spre poporul din biserică cu faţa sa împărătească ... 
şi observând între popor pe oarecari îmbrăcaţi în haine din ţări 
străine, nu-i fu greu a recunoaşte pe Gheorghe Brancovici, al 
cărui frate mitropolitul ardelean Sava Brancovici se găsea în 
rândul celorlalţi arhierei, cari slujeau sfânta liturghie. ..“. După 
câtva timp cerând mitropolitul Sava să fie slobozit a se întoarce 
în eparhia sa „fiind bine dăruit -atât cu daruri arhiereşti, cât şi 
cu alte asemenea daruri, fu slobozit cu preaslăvită cinste a se 
întoarce acasă. Maiestatea Sa Împărătească binecredincioasă a, 
dorit numai ca Mitropolitul să lase pe fratele său Gheorghe 
Brancovici la Curtea M. Sale impărăteşti. Dar dânsul, cerând 
din multe pricini întoarcerea fratelui său, dar mai ales petrecând 
între popoare de lege străină, ca nu cumva să cadă în prepus deoa- 
rece şi-a lăsat pe fratele său (la curtea Țarului), din această pri- 
cină dimpreună cu fratele său preasfinţitul mitropolit ardelean 
Sava Brancovici fu slobozit în chip cinstit să se întoarcă acasă, 
Şi întorcându-se iarăşi prin ţara Leşilor sosi astfel, în deplină 
pace, în eparhia sa din Ardeal''$). 

Dintr'un memoriu al Mitropolitului, păstrat în Arhiva din 
Moscova, dela 1 Iunie 1668, rezultă că Sava Brancovici era că- 
lăuzit în acest anevoios drum al său, în afară de necesitatea co- 
lectelor de milostenie, şi de un gând mai înalt, de interes gene- 
ral pentru creştinătate, anume de dorinţa de a izbăvi, cu ajuto- 
rul Țarului, popoarele ortodoxe de sub jugul Semilunei: „Este în 
părţile acestea — scria mitropolitul Sava în pomenitul memo- 
riu — mare mulţime de creștini pravoslavnici: Sârbi, Bulgari, 
Români, toţi aceştia aşteaptă să fie de undeva o năvală a creş- 
tinilor asupra blestematului de Turc, căci sunt în mare lipsă, 
necaz şi strâmtoare. Dacă ar vrea Dumnezeu, aceştia toţi ar fi 
cu oaste gata“11). Sufletul ostaşului, pornit spre luptă în orice clipă 


16) Cf. Anuarul Inst. de Ist. Naţională, vol. II, p. 59—61. 
17) Silviu Dragomir, Relaţiile bisericii româneşti cu Rusia în 
6 

contra Turcului păgân, svâcnea cu energie şi în bătrânul Sava, 
apăsat de povara odăjdiilor şi de aceea — cu mult mai grea — 
a răspunderii pentru turma încredințată lui spre mântuire, 

În cronica sârbească a lui Gheorghe Brancovici se face amin- 
tire de distrugerea ai restaurarea Mitropoliei în trei rânduri în 
timpul păstoririi lui Sava, care ar fi intreprins călătoria în Ru- 
sia numai după aceste restaurări: „Mitropolitul Sava Branco- 
vici, în timpul vlădiciei sale, fu trimis de multe ori în solie de 
către toţi principii sțăpânitori atât la voevozii stăpânitori în 
Moldova, cât şi la acei domnitori în Muntenia. Mitropolia arde- 
leană împreună cu întreaga mănăstire, fiind de două ori aprinsă 
şi jefuită de năvălirea Turcilor şi Tătarilor, Mitropolitul numit o 
acoperi prin silinţa sa de două ori cu şindrilă, iar a treia oară, 
fiind aprinsă de potrivnici, mitropolitul Sava Brancovici a tocmit 
să i se facă în Ţara Românească cruci de fie cu globuri de 
aramă, pe cari le aşeză pe turnurile bisericii şi săturându-se de 
a acoperi Mitropolia cu şindrilă, deşi acolo nu se făceau ţigle, 
întru cât i-a stat în putință, dându-și silinţa cu osârdie şi cu 
frica lui Dumnezeu, a poruncit să se aducă din alte părţi astfel 
de ţigle, pe cari le-a aşezat pe acoperiş şi cari până în ziua de 
azi prea frumoase se văd. Din pricina focurilor numeroase s'au 
nimicit şi cinstitele icoane cu multe alte scule bisericeşti împreu- 
nă cu un steag al lui Mihai Vodă, Domnul Ţării Ardealului şi 
al celor două Țări slavo-române'15). 


V. 


Dar călătoria lui Sava la Țarul Rusiei a umplut de neliniște 
pe conducătorii bisericii calvine dela Curtea lui Apafi, pe care 
izbutiră a-l îndupleca, să dea un nou decret (20. II. 1669) im- 
punând lui Sava cele 15 condițiuni, cuprinse în decretul de con- 


veacul al XVII-lea, Bucureşti, An. Acad. Rom., 1912, t. 36, p. 1185. O 
descriere amănunţită a călătoriei lui Sava la Moscova vezi şi în capi- 
tolul V al monografiei Mitropolitul Sava Brancovici, de Marina I. 
Lupaș, (teză), Cluj, 1939, p. 54 sq. 

18) Anuarul, vol. II, p. 58—59. 

firmare dat pe seama lui Simion Ștefan la 1643 şi mai sporin- 
du-le cu încă 4 puncte de următorul cuprins: 

1. Să facă şcoli printre Români, la Alba-Iulia, în comitatul 
Hunedoarei şi al Maramurăşului, precum şi în districtul Cetăţii 
de piatră, ca să înveţe tineretul a ceti ai scrie românește; 

2. Să se restabilească tipografia română din Alba-Iulia în 
vechea ei strălucire şi să se publice în limba română cărți folosi- 
toare, mai ales de cele sfinte, spre a le răspândi în deajuns (Va- 
lachica typographia Alba-luliana quanto citius pristino splendori 
restituatur, cujus interventu libri utiles praecipue sacri evulgen- 
tur et sufficienter’ multiplieentur in nativa Valachorum lin- 
gua)”): 

3. Preoții români, cari murmură în biserică numai sârbeşte, 
să fie înlăturați cu timpul şi înlocuiţi prin alţii, cari ştiu şi carte 
românească (qui et literaturam Valachicam calent) şi 

4. Vlădica românesc... în toate chestiunile bisericești, în 
convocarea şi conducerea sinodului general românesc să asculte 
de ordinul «episcopului ortodox transilvan (calvin: a prae- 
scripto orthodoxo Episcopo transilvano dependeat) fiind obligat, 
după terminarea sinodului românesc, să se înfățişeze la porunca 
numitului episcop în persoană, împreună cu câţiva oameni ai săi, 
la sinodul preoţilor unguri ortodocși reformaţi, de religiune evan- 
ghelică, spre a supune hotăririle sinodului românesc unei revi- 
zuiri mai mature de o parte, iar de altă parte spre a cunoaște 
mai bine temeiurile adevăratei credințe şi ale poruncilor biseri- 
ceşti, ca să-şi poată instrui credincioșii asupra lor. 

Evident că măsura cuprinsă în ultimul punct şi inspirată 
lui Apafi de către superintendentul calvin Petru Kovâsznai a 
isvorit din teama acestuia, că întrând Sava în contact direct cu 
Patriarhul şi cu Ţarul Rusiei va putea să pericliteze cu timpul nu 
numai pătrunderea calvinismului între Români, dar însaşi ființa 
lui în cuprinsul Transilvaniei. Era deci o măsură impusă de ne- 
ceșitatea conservării şi afirmării acestei „ortodoxii“ calvineşti, 


1% T, Cipariu, Archivu, p. 611—612 şi în trad. rom. la Mangra, 
o c. p. 67—68. 

devenită în veacul al XVII-lea, mai ales din timpul domniei lui 
Gavriil Bethlen, religia dominantă a Transilvaniei oficiale. 

O dispoziţie similară a luat Apafi şi la 14 Iunie 1674 ce- 
dând stăruinţelor lui Gaspar Tiszabecsi, superintendentul calvin, 
pe care-l autoriză „să aibă grijă de toate bisericile românești 
din Transilvania şi să le ocârmuească după cunoştinţa sufletului 
său, îndreptând greşelile dintr'insele, apoi să cerceteze unde se 
află tipografia românească, ce fusese înfiinţată de răposatul 
Gheorghe Rákoczi I la Alba-Iulia”). 

Dar Sava Brancovici nu era omul, care să se lase numaide- 
cât înfrânt, Nu există nici o dovadă, că el ar fi dat urmare 
acestor dispoziţiuni apafiane şi s'ar fi dus cu hotăririle vreunui 
sobor al său, fie la Kovâsznai, fie la Gaspar Tiszabeci, să le 
supună revizuirii lor „mai mature“. E cunoscut textul canoane- 
lor votate în soborul cel mare dela 1675, dar nu se găseşte nici o 
urmă, că pentru ele ar fi cerut aprobarea vreunui superintendent 
calvin. 

Dimpotrivă chiar un istoric maghiar, Ludovic Thalloczy, 
constată într'un studiu al său că „Sava Brancovici de o parte 
apăra cu tenacitate independența bisericii sale, de altă parte 
Gheorghe Brancovici, care la 1668 intra din pou în serviciul 
Porții, a reuşit cu multă dibăcie să obţină sprijinul voevozilor 
munteni şi moldoveni aşa, încât Apafi curmă agresiunea şi la 
30 Decemvwrie 1675 asigură independenţa bisericii Românilor, 
Sârbilor şi Grecilor"). În decretul semnat în această zi, în urma 
intervenţiei lui Sava Brancovici „vrednicul episcop al biserici- 
lor romângşti, sârbeşti şi greceşti din Transilvania“, declară 
Apafi că ma dat nimănui voie să tulbure protopoții și preoții 
de sub jurisdicția lui în privilegiile, ce l-eau fost dăruite de către 
principii de fericită aducere aminte, apoi porunceşte tuturor cre- 
dincioşilor săi „de orice dregătorie şi stare, ca numitele biserici, 
protopopi şi preoți să nu se răpească dela episcopul lor de atunci, 
nici dela cei ce vor urma după el“. 


20) T. Cipariu, Archivu, p. 575 şi Mangra, o. c. p. 72. 
21) Cf. Revista Szdzadok din 1888, p. 628. 

VI. 


După ani de luptă neşovăitoare Sava Brancovici avea în 
acest nou decret un câștig de cauză. Autonomia şi independenţa 
bisericii sale fiindu-i garantată, va fi socotit potrivit momentul 
să convoace încă odată, la sfârşitul anului 1675 „juraţii scaunului 
cu protopopii la sobor în Bălgrad (Alba-Iulia), la mănăstire 
având şi purtând grije de lucrurile dumnezeeşti şi multe lipse 
a preoţilor şi a bisericilor şi a creştinilor“. Aci cu „,săborul ma- 
re“, cu toți protopopii a improspătat şi precizat din nou hotărî- 
rile luate „în toate săboarele mai din nainte“. 

Dintre hotăririle acestui mare sobor merită atenţiune deo- 
sebită următoarele: 

a) cuvântul lui Dumnezeu să se vestească în limba noastră 
rumâneşte creştinilor în biserică şi unde va trebui şi va fi de 
lipsă. 

b) care cărți sunt scrise şi scoase pe limba rumânească, să 
se citească și să se învețe în biserica creştinilor şi într'alte lo- 
curi, unde va fi de lipsă. 

c) care popă va da paştile, să le poarte mirenii pre afară, 
de nu le va da cu mâna lui, să i se ia popia. 

d) care popă se va face vornic pre la nunte şi va juca şi va 
îmbla beat prin târg şi va îmbla la crâşme şi se face măscărici 
şi vrăjitor, să i se ia popia. 

e) care popă va cununa noaptea au frăţie, au fugiţi din alt 
popor sau făcători de rău, carii nu şi-au plinit pocania, să i se 
ia popia. 

f) carii se vor căsători, popa să dea ştire la biserică mai 
înainte cu o săptămână şi de nu se va afla între ei mice o necă- 
dere, aşe-i vom cununa, Căsătoria să se înceapă cu cuvântul lui 
Dumnezeu și să se facă cu jurământ, să ştie ce-i căsătoria. 

g) De bobonoşaguri (superstiții), ce nu este scris la tipic, 
să nu se ţie; acestea de mult s'au dat tuturo protopopilor, să 
le vestească şi să le dea popilor şi creştinior“. 

Necesitatea de a reveni asupra lor, repetându-le din nou şi 

în mod stăruitor, dovedeşte că nici protopopii, nici preoții nwe 
le-au dat urmare, cum S'ar fi cuvenit. 

După alte măsuri de ordin ritual şi disciplinar, urmează în- 
că o serie de hotăriri sinodale, cari poartă numirea de „rându- 
iala soborului mare“ şi văleatul 1675 cu „câteva semnături şi in- 
demnuri, cu care să se dojenească şi să se înveţe protopopii și 
preoţii cari să le dea tuturor creştinilor înainte, ca să le știe şi 
să le fie: 

a) Cuvântul lui Dumnezeu, carele iaste mai de lipsă crești- 
nilor şi neînvăţaţilor, ca şi cum iaste de lipsă lumina în vremea 
întunericului, aşe şi cuvântul lui Dumnezeu, ca să se vestească 
în limba noastră rumâneşte carele ne-am născut, ca să înțeleagă 
toți creştinii, săvai că în toate săboarele mai din nainte am do- 
jenit şi am poruncit, age şi acum. Iară carii se vor afla făcând 
altmintrile, cu bintătuială (pedeapsă) carele s'au dat în condiții- 
le(?) dintâiu într'alţi ani se va bintătui (pedepsi). 

b) Cinstea în slujba dumnezească, carele se face în biseri- 
cile creştineşti, bine este în toate zilele să lăudăm pre Dumme- 
zeu, să nu se lipsească biserica de cuvântul Sfinţiei sale, iară 
pentrucă, văzând noi supărarea şi iîmpresurarea preuţilor, carii 
nefiind putinţă să se hrănească fără de muncă şi fără de lucru, 
socotit-au săborul sfânt, pre unde a fost obiceiul, pre la oraşe 
şi pre la biserici, unde sânt mai cu dobândă şi plată li se dă mai 
bună, în toate zilele să ţie slujbă în biserică. Iară celorlalţi preuţi, 
tuturora de preună le porunciri, lângă Duminecă, Miercuri şi 
Vineri şi când se vor tâmpla sărbători, aşijderea și în posturi să 
facă slujbă în toate zilele, iară de va putea, pretutindenile să, 
meargă la biserică. 

c) Cum am avut şi până acum obiceiu şi poruncă, cum în 
toate rugăciunile noastre să facem pentru Măria Sa Craiu, mi- 
lostivul Domn. 

d) Despre rândul sărbătorilor, cum le-am dat odată şi înain- 
te le-au luat toţi protopopii, aşe să se ţie, iară carii se vor afla 
făcând întralt chip să se bintătuiască (pedepsească). 

e) Acele lucruri, carele nu se unesc cu Scriptura sfântă şi 
cu tocmala bisericii noastre, şi până acum am fost poruncit, 

cum să se plevească şi să se pue jos, aşe poftim şi acum, iară pe 
unde se vor afla lucruri de acele, bintătui-se-vor, cum este rân- 
duiala săborului. 

f) Care creştin nu va învăţa Tatăl nostru, Credeul, 10 po- 
runci, unii ca aceia vor fi fără legea lui Dumnezeu. 

g) Iară pintru să se mai întărească şi pruncii, nefiind în 
şculă, unde să înveţe, tot creştinul să-și ducă pruncii la beserică, 
unde și popa, dupăce va isprăvi slujba besericei, să facă ştire, 
cum să se strângă pruncii în beserică, să-i înveţe cum iaste scris 
mai Sus. 

h) Popii cari nu se nevoiesc cu rumâme, ci tot cu sârbie, 
unii ca aceia și lor facu-şi de cătră Dumnezeu pedeapsă şi de 
cătră poporani urăciune şi săborului scădere, aceia cu un cuvânt 
să se oprească din popie. 

i) Tot protopopul să nu primească nice un preot în popor, 
până nu va achite carte dela protopopul unde a fost mai înainte, 
cum sa purtat. 

į) Nice uñ popă în popor, fără ştirea protopopului, să nu 
se tocmească. Iară carele se va tocmi fără ştire, să fie oprit 
din popie“. 

Faptul că măsurile privitoare la introducerea limbii române 
în slujbele bisericeşti se repetă în textul acestor hotărîri, păstrat 
la Petru Maior şi publicat de Timoteiu Cipariu, indreptăţeşte de- 
ducţiunea că în cursul anului 1675 mitropolitul Sava ar fi con- 
vocat de două- ori marele sobor la Alba-lulia, odată înainte şi 
a doua oră după obţinerea decretului apafian, privitor la auto- 
nomia şi independenţa bisericii române. 

Cât de multă stăruință punea mitropolitul Sava, stimulând 
înlocuirea limbii slave cu cea românească, apare şi din faptul 
că nu se mulțumea numai cu hotărîrile marelui sobor, ci chiar 
în textul singheliilor date preoților săi, cu prilejul hirotonirii, 
sublinia postulatul acesta, cum arată singhelia preotului Paștiu 
din 1677, în care e cuprins şi următorul sfat arhieresc: „să te 
mevoieşti foarte tare, ca să propovedueşti sfânta evanghelie cu- 
rat şi luminos creştinilor şi să povesteşti (să predici) scriptura 

sfântă oamenilor în limba întru care grăesc, ca să înțelcagă tot 
creştinul cuvântul lui Dumnezeu“), 


VII. 


Preocupat necontenit de buna îndrumare a clerului şi de 
buna organizare autonomă constituţională a bisericii, mitropo- 
litul Sava a acordat în acelaş timp atențiune părintească şi pro- 
blemei arzătoare a îmbunătăţirii situaţiei materiale pe seama 
preoţilor ardeleni, după cum arată decretele de scutire obținute, 
prin intervenţiile lui, dela principii Gh. Rákoczi al II-lea, Aca- 
Du Barciai şi Mihail Apafi. Cătră sfârşitul păstoririi şi vieţii 
sale, având şi în Sibiu o locuință închiriată în casa lui loan 
Graffius*), se vede că preoţii din satele cu populaţie mixtă: 
româno-săsească, i s'au jeluit de nedreptatea, ce li se făcea si- 
lindu-i să dea dijme preoţilor săseşti. Demersurile pentru înlă- 
turarea acestei nedreptăţi au avut rezultatul coficretizat la 12 
August 1676 intr'un nou decret, prin care Apafi interzicea preo- 
ţilor saxoni, să mai stoarcă dijme dela preoţii români: „milosti- 
veşte şi tare poruncim, ca în obişnuitele lor cele de mai inainte 
privilegii şi în mila şi scutinţa noastră, care am arătat către ei, 
să+ ţineţi şi să-i apăraţi şi să nu-i siliți a da dijme'%). 


MÉ .* 


După atâtea lupte şi sbuciumări, încununate de izbândă mul- 
ţumitoare, mitropolitul Sava ar fi fost în drept să aștepte un 
sfârşit de carieră vlădicească, menit să-i însenineze restul vieţii. 
L-ar fi meritat cu prisosinţă bătrânul arhipăstor, care avea con- 
ştiinţa marilor datorii implinite în împrejurări atât de greie 


22) N. Iorga, Acte româneşti din Ardeal, în Buletinul Comisiunii 
Istorice, vol. II, p. 26. Semnătura: Sava Brancoveanul, Vezi facsi- 
milul acestei singhelii la Marina I. Lupaş, Mitropolitul Sava Bran- 
covici (nr. VI din Biblioteca Institutului de Istorie Română), Cluj, 
1939, p. 71. . 

23) I, Lupaș, Istoria bisericească a Românilor ardeleni, Sibiu, 
1918, p. 74. 

21) Mangra, p. 75 ai 169. 

mângăindu-şi gândul cu speranţa în timpuri mai fericite, când po- 
poarele pravoslavnice vor putea fi izbăvite de sub jugul Semi- 
lunei cu ajutorul țarilor dela Moscova, spre curtea cărora aler- 
gase pentru strângerea mijloacelor necesare spre a reclădi bi- 
serica mitropolitană, ruinată şi risipită prin invasia dela 1658. 

Dar nu s'a întâmplat aşa. Intriga politică, în veci neador- 
mită la curţile cârmuitorilor de ţări, nu i-a îngăduit bătrânului 
Sava liniştea meritată, ci l-a silit să înghită până în fund paharul 
amărăciunilor şi al nedreptăţilor brutale. El n'a descurajat însă 
nici o clipă. A continuat cu vrednicie şi tenacitate lupta împo- 
triva adversarilor săi pblitici şi religioși, cari îl surpau zi de 
zi, prin diferite şoapte calomnioase, strecurate în urechile ne- 
statornicului principe Mihail Apafi, care căutându-și de obiceiu 
plăcerea — cum ne asigură contemporanii Petru Apor şi Nicolae 
Bethlen”5) — în vadra cu vin, lăsa voie slobodă curtenilor săi in- 
triganţi şi lacomi, să conducă trebile ţării după bun placul lor. 
lată cum înfăţişează Petru Apor patima spre beutură a princi- 
pelui Mihail Apafi: „Dacă se apuca de beutură Principele — și 
bea adeseori — nimeni nu putea scăpa de el, ci trebuea să bea, 
până cădea sub masă; el bea şi câte o vadră de vin, dar nu se 
îmbăta niciodată, numai îşi ridica de pe cap căciula căzăcească 
de catifea și par'că ar fi fost ostenit, aşa aburea puterea vinului 
din creştetul lui, apoi iar se apuca să bea şi mai mult“, lar alt 
contemporan, cronicarul Mihail Cserei, spunea că Apafi asculta 
foarte mult de prietenii săi cheflii, cari îl puteau indupleca la 
orice voiau: „nici nu s'a întâmplat niciodată, sub alţi principi, 
atâtea fărădelegi în Ardeal“). 

În rari clipe de pausă a chefurilor dela Curtea Principelui, 
mitropolitul Sava a reuşit totuş a-l indupleca, chiar și în uitimul 
an al păstoririi sale, să mai confirme odată drepturile bisericii 
române din Transilvania prin decretul datat din Iernut la 4. X. 
1679. Fratele său Gh. Brancovici reproduce în cronica sârbească 


25) Muribunda Transilvania, Barițiu, I, p. 11—12. 
25 Cf. I. Lupaş, Istoria bisericească a Românilor ardeleni, Sibiu, 
1918, p. 74, n. 1). 

textul latino-maghiar ał acestui decret, din cuprinsul căruia re- 
sultă că autoritatea ierarhică a lui Sava Brancovici fusese resta- 
bilită în toată plenitudinea ei asupra bisericilor şi preoților ro- 
mâni, sârbi, greci şi ruşi, cari urmau „religia românească“. Un 
punct special dispunea să fie aleşi protopopii de către preoţi 
dintre cei indicaţi de el, dar numai pe câte un an (annuatim 
tartoznak seniori és esperesi hivatalljoktol bucsuzni). Totodată 
îndrumă Apafi pe reprezentanţii autorităţilor civile administra- 
tive, să-i dea vlădicului ajutorul de trebuinţă când sar ivi neas- 
cultători, prin comitate, scaune şi ţinuturi”). 

De acest nou decret avea nevoie Sava, după ce duşmanii 
intrigând la Apafi, îl îndemnară să dea ordin ctitorilor bisericii 
române, a lua în primire întreg inventarul Mitropoliei, după cum 
arată procesul verbal al marelui sobor întrunit la Alba-Iulia în 
vara anului 1679, unde se precizează că „Măria Sa prealuminatuf 
şi milostivul Domnul nostru Craiul Mihail Apafi din mila lui 
Dumnezeu iproci — poruncitu-ne-au nouă titorilor, cum să luăm 
samă dela părintele mitropolitul Sava Brancovici de tot bunul bi- 
sericei şi venitul școalei şi a tipografiei, pre porunca Măriei Sale 
strângându-se toţi protopopii în Bălgrad la mănăsfire rojd. boj. 
1679 luna Iulie 6 şi părintele mitropolit Sava Brancovici acestea 
ne-a dat la mână în sama besericei“ (urmează înşirarea odăjdii- 
lor şi cărţilor predate). 

De aci putea să înțeleagă mitropolitul Sava că incercarea 
duşmanilor săi personali de a-l răpune, pornise pe o cale, ce ur- 
ma să-i ducă în curând la ţântă. Decretul dela 4 Octomvrie ace- 
laş an a dat numai prilej pentru un scurt popas. Căci duşmanii 
lui Sava puteau invoca în favoarea lor şi argumentul politic ho- 
tăritor, că atât bătrânul mitropolit, cât mai ales fratele său, 
agentul diplomatic Gheorghe Brancovici sar găsi în tabăra duş- 
manilor declaraţi ai lui Apafi, în legături directe cu Ladislau 
Csáki, care auneltea la Constantinopol şi la Viena pentru surpa- 
rea domniei tiranice apafiene, ca preludiu al înlocuirii suzerani- 
Di turceşti în Transilvania cu supremaţia habsburgică. 


27) Anuarul, vol. II, p. 34—36. 

Acesta a fost argumentul decisiv, care a provocat destituirea 
lui Sava Brancovici din scaunul vlădicesc, în vara anului 1680. 

Pentru a păstra aparenţa că s'ar fi respectat măcar formele 
justiţiei, sentinţa de destituire a fost pronunţată la 2 Iulie 1680, 
„încă adunat fiind şi stând soborul cel mare al păstorilor bise- 
Ticilor româneşti din Ardeal, sobor convocat la Alba-Iulia pe 
ziua de 29 Iunie de însuş mitropolitul Sava, care nu l-a putut 
prezida căci „era foarte bolnav, însă era în mai sus zisa mă- 
năstire“, Acuzatorul lui a fost superintendentul calvin „Domnul 
Mihail de 'Tofeo, episcopul slujitorilor tuturor bisericilor pra- 
voslavnice (calvine) din Ardeal, reprezentat prin Ştefan Pálos 
de Szt. Katona, iar apărători „Gheorghe Brancovici şi Ioan Pa- 
Gr, unul dintre Grecii neguţători. Scaunul de judecată era pre- 
zidat de Petru Alvinczi de Borberek, prefectul bunurilor fiscale 
din Ardeal, având ca asistenți pe protopopul calvin Ioan Vereş- 
marti şi pe preotul Ioan Zoba din Vinţii de jos, notarul sobo- 
rului mare „impreună cu alți bărbaţi şi mireni şi din ceata 
bisericească, ştiutori de legi“. 

Textul unguresc al sentinţei aduce lui Sava învinuirea că 
ar fi trăit în fărădelegi cu „muerea altui creștin, de aproape al 
său“ care-i era deci „şi rudă şi soră“; de aceea soborul şi_scau- 
rul „care au fost dintr'o sută şi unul de bărbaţi“ a hotărit ca 
„Sava Brancovici, cel până acum vlădica Românilor să se le- 
pede şi din deregătoria episcopească şi din cea păstoricească'“, 
in temeiul canoanelor 80 şi 81 ale bisericii calvine din Ardeal 
şi canon 75 al „legii româneşti“ şi „ca persoană infamă să se 
dea în mâna Magistratului din afară al Măriei Sale Craiului 
nostru, să facă el după Aprobatae Constitutiones part. I, tit. I, 
ot, 3 însă aşa ca făcându-se acestea să fie dator a da samă de 
averile mănăstirii Bălgradului“%). Aşa dar Mitropolitul orto- 
dox osândit după canoanele bisericii calvine! Cronicarul maghiar 
contemporan, Mihail Cserei, bine informat asupra epocii lui Apa- 
fi, lămureşte dedesubturile acestei sentinţe de strigătoare ne- 
dreptate, după cum urmează: mitropolitul Sava „fimd om învă- 


28) Mangra, o. c. p. 103. 

Dt şi iscusit, fusese trimis de către Principe adeseori în Țara 
muscălească şi in Țara leşească, precum şi în cele două Ţări 
române; de aceea domnii dela Curte începură a-l pismui şi, cu 
toate că era înrudit deaproape cu Ladislau Székely, pe acesta 
l-a învins pofta de bani şi, fiindcă nu putea să ajungă la banii 
vlădicului în alt chip, a conspirat împotriva lui cu Ștefan No: 
lâczi, in-care conspirație Teleki nu era amestecat. Dar nepu- 
tându-l împinge în disgraţia Principelui pe altă cale, au mituit 
cu daruri pe un preot valah din Vinţii de jos, ca să învinuească 
pe Vlădica la Principe, că-şi ţine la casă o muere desfrânată. 
Pe bietul Principe slăbănog l-au înduplecat să creadă aceasta, 
fiindcă Ştefan Nalâczi şi Ladislau Szekely au întărit cu cre- 
dinţa lor, pe Vlădica l-au prins, i-au prădat întreagă averea şi 
nemulțumindu-se cu atâta, i-au cerut trei mii de taleri. Vlădicul 
trimise pe fratele său în Țara Românească, să cerşească aceşti 
bani şi să-i aducă. Dar fratele său nu sa mai întors, pe bietul 
Vlădic amărât, într'o cămaşă şi în ismene îl stoteau şi îl băteau 
cu biciul, până se rupea cămaşa, ismenele şi carnea de pe trupul 
lui”), din care pricină a trebuit să moară în aceste dureri şi 
asupra averii lui sau împărțit Ladislau Szekely cu Ștefan Na- 
lâcay. Nemaiauzită păgânească şi cumplită tirănie! Voevodul de 
atunci al Munteniei, Șerban, nici nu a lăsat nerăsplătit lucrul 
acesta, ci a trimis vorbă Principelui, că chiar dacă l-ar costa o 
sută de mii de taleri, aevea îl va alunga din tronul de principe, 
cu ajutorul Împăratului turcesc“. . 30), 

Din informaţiile cronicarului Cserei apare preotul, mai târ- 
ziu protopopul Ioan Zoba, în lumina mohorită a unui năimat, 
care pentru daruri a consimţit să se degradeze la rolul de înstru- 
ment al adversarilor lui Sava Brancovici ajutându-i să-şi ajun- 
gă scopul prin această sentinţă cu atât mai nedreaptă cu cât 
autorii ei, în conştiinţa cruzimii lor vinovate, au căutat a-şi lua 


2) Mihail Cserei, Erdély historidja, ed. Kazinczy Gábor, Repro 
dus şi la Cipariu, Acte şi fragmente, p. 270 şi la Mangra, o. c. p. 
180—181. 

30) Ibidem. 

refugiul la adăpostul canoanelor calvinești, încercând astfel să 
salveze măcar aparenţa justiţiei. Când a venit mai târziu (1682) 
mitropolitul Ioasaf în Transilvania, şi-a exprimat părerea că 
Sava Brancovici ar fi trebuit să apeleze la Patriarhul din Con- 
stantinopol contra unei sentinţe aduse de factori fără cădere să 
judece pe un arhiereu, protopopul Zoba din Vinţ a răspuns cu 
îndrăsneală şi necuviinţă: „Patriarhul nu are nimic a face cu 
noi, ci asta e treaba Măriei Sale a Principelui, sub a cărui stă- 
pânire stăm şi darea nu o plătim Patriarhului, ci împreună cu 
întreagă ţara o plătim Principelui şi puternicului Împărat 
turcesc“), 


VIII. 


Șerban Cantacuzino, ţinând seamă de intervenţiile lui Gheor- 
ghe Brancovici, n'a întârziat a face tot ce i-a stat în putinţă spre 
a scăpa pe mitropolitul Sava din situaţia grea, în care l-a îm- 
pins răutatea, pisma şi lăcomia duşmanilor săi. La 4 Septemvrie 
scria lui Apafi că „după Pravilă sar fi căzut“ să fie cercetată 
afacerea lui Sava, totuş ca să nu rămâie poporul ardelean fără 
păstor sufletesc, mitropolitul Teodosie a sfințit ca vlădică pe 
losif Buda"). Iar în anul următor, prin Constantin Brâncovea- 
nu, nepotul şi plenipotenţiarul său la Constantinopol, încheia o 
învoială (21. VIII. 1681) cu adversarii politici ai lui Apafi, cu 
Ladislau Csâki şi Cristofor Pascu, cari se obligau că îndată ce 
vor fi isbutit să-și ajungă scopul de a-l detrona pe urgisitul 
Principe transilvan, nu vor lipsi a lua măsuri ca „înțeleptul 
Domn Mitropolit Sava, închis fără nici o vină de cătră tiranicul 
guvern apafian (a moderno Apafio gubernio nnocenter capti- 
vatus) să fie restituit în vechea sa dregătorie şi reintegrat în 
cinstea sa vătămată (pristino restitueretur officio cum redinte- 
gratione prestituti honoris)'%). 


E eg 

31) N. Dobrescu, Fragmente privitoare la istoria bisericii române, 
p. 50. 
32) Török-magyar államkori okmánytár, vol. VI, p. 97. 
33) Mangra, o. c. p. 180. 


www.dacoromanica.ro 


94 I. LUPAŞ 


După ce a fost liberat din temniţă, Sava pare să mai fi să- 
vârşit funcțiuni arhiereşti în anul 1681%%), apoi retras la Sibiu, 
probabil a murit aci în primăvara anului 1683, inainte de pu- 
blicarea decretului, dat la 7. VI. 1683 de Împăratul Leopold), 
Acesta îl ridică la rangul de baron atât pe el, cât şi pe Gheorghe 
Brancovici, căruia la 1688 îi dărui și titlul de conte. Că la 1 Mai 
1683 Sava nu mai trăia, se ştie din însemnarea scrisă de fra- 
tele său pe tabla unei Evanghelii, trimisă bisericii din Veştem: 
„Cu blagoslovenie arhiereilor. Din mâna prealuminatului şi mi- 
lostiv Domnului nostru Șerban Cantacuzino trimis-am această 
sfântă şi dumnezeească levanghelie (la) sfânta biserică din scau- 
nul Sibiului, în sat în Veştim: care preot va ceti dintr'insa şi 
nu va pomeni la sfânta liturghie pe stăpânitorii, de cari Sau tipă- 
rit această sfântă levanghelie, şi pre smerit rugătoriul Măriilor 
Sale răposatul Sava Brancovici Mitropolitul Ardealului, im- 
preună cu tot niamul şi rudenie aceluiaş Mitropolit, oricâţi s'au 
petrecut dă pe această lume şi câţi au mai rămas cu viiaţă pre 
fața pământului, acel preot să aibă a da samă inaintea înfrico- 
şatului judeţ. Datus'au în Bucureşti în luna lui Mai l-a zi în 
anul Mântuitorului H(ri)s(os) 1683. Gheorghie Brancoveanul*). 

Mai bine de un şfert de veac a cârmuit Sava Brancovici 
Mitropolia ortodoxă română din Transilvania în vârtejul celor 
mai grele împrejurări. Personalitatea lui se impune şi prin lup- 
tele necontenite, ce a trebuit să poarte impotriva duşmanilor se- 
culari ai credinţei şi ai neamului românesc, precum şi prin su- 
ferinţele muceniceşti, de cari a avut parte la sfârşitul vieţii şi 
pe cari le-a ştiut stiporta nu numai cu demnitate, dar şi cu eroi- 
că resemnare creştinească, după cum aflăm din cronica fratelui 
său Gheorghe, care arată că în vârtejul persecuţiunilor bătrânul 
mitropolit Sava se mângăia reproducând cuvintele dreptului Iov: 


34) I. Lupaş, Studii, vol. I, p. 203—204. 

35) Vezi emblema de baron a fraților Brancovici la Marina I. 
Lupaş, o. c. p. 86. 

36) N, Iorga, Scrisori şi inscripții ardelene şi maramureșene. Stu- 
dii şi Documente vol. XIII, p. 202, 

„fericit e omul pe care Dumnezeu îl ceartă, mustrarea celui Atot- 
puternic nu o respinge’). 

În galeria chipurilor vlădiceşti din veacul al XVII-lea mi- 
tropolitul Sava poate sta cu cinste alături de contemporanii săi 
Varlaam al Moldovei "a Ştefan al Ungrovlahiei. Dacă impre- 
jurările nu i-au îngăduit să sporească şi el cu tipărituri litera 
tura bisericii române, cauza trebue căutată tocmai în teama şi 
rezerva, ce o avea de a nu strecura prin astfel de tipărituri în- 
văţături străine de cele propovăduite de peste munţi, din Iaşi 
sau din Târgovişte. Dar cărţile apărute aci a înţeles să le pro- 
cure şi să le recomande stăruitor preoţilor săi spre învăţătura 
numeroşilor credincioşi. Tipografia o ţinea în ultimii ani ai păs- 
toririi sale în locuinţa dela Sibiu, unde îndată după destituire 
oamenii lui Apafi o confiscară împreună cu 14 saci de tipări- 
turi™). In mulţimea de cărți române, latine şi maghiare — o 
bibliotecă întreagă — confiscate atunci dela locuinţa lui Sava 
Brancovici, e amintit şi „un ziar cusut în piele“ (egy irhâban 
kötött diarium). De aci se vede că luminatul Mitropolit îşi no- 
tase anume întâmplări din cursul vieţii şi activităţii sale, poate 
chiar câteva momente din călătoria sa în Rusia şi din audienţele 
sale la ţarul Alexie Mihailovici. Descoperirea acestui ziar, prin- 
tre cărţile dosite în vre-un ascunziş dela Curtea lui Apafi, ar fi 
de cel mai mare interes pentru cunoaşterea mai amănunțită a 
luptelor şi frământărilor sufleteşti din timpul celor două decenii 
şi mai bine de păstorire duhovnicească a aprigului Vlădică lup- 
tător. 

Sava Brancovici fusese deplin ataşat sufleteşte mitropoli- 
tului Ştefan, care îl hirotonise, şi urmaşului său Teodosie Veş- 
temeanul, de care nu l-au putut despărţi nici prigonirile cele mai 
crunte. Astfel istoria ni-l înfăţişează nu numai în lumina unui 
martir al ortodoxiei, ci și ca o victimă a sentimentelor sale de 
solidaritate sufletească nesdruncinată cu fraţii din Sudul Carpa- 
Hilor şi cu pravoslavnicii din Rusia. 


3) Anuarul Inst. de Ist. Naţională, vol. II, p. 68. 
38) I. Lupaș, Istoria bisericească a Românilor ardeleni, p. 74. Cf. 
şi Marina I. Lupaş, o. c. p. 106—107. 

Când am publicat în revista studenţească Luceafărul o 
ilustraţiune înfățișând pe „Horia la Împăratul“), toţi cei ce 
vor fi avut prilej s'o vadă, erau în drept să presupună că ea 
semnifică cel dintâi moment istoric şi poate unicul, în care un 
reprezentant tipic al obiditei ţărănimi transilvane a reuşit să 
pătrundă până la Curtea împărătească din Viena. Cunoscută 
fiind demofilia împăratului Iosif al II-lea şi nefățărita lui osti- 
litate împotriva abuzivei aristocrații maghiare, ilustraţiunea isto- 
rică reprodusă dintr'o revistă străină putea să pară atunci dacă 
nu autentică, cel puţin verosimilă. 

Faptul însuşi al repetatelor audienţe ale ţăranului din Arada 
Albacului nu-l contesta nimeni, fiind în deajuns cunoscut din 
monografia publicată la 1885 de Nicolae Densuşianu. Doar asu- 
pra afirmativului îndemn direct la răscoală — îndemn, pe care 
să-l fi dat însuşi Împăratul spunându-i lui Horia în cea din ur- 
mă audienţă cuvintele: Tut ihr das! — mai plutea, cum pluteşte 
încă şi în timpul de faţă, o justificată îndoială. Nici autorul 
menţionatei monografii istorice nu admitea să fi rostit Iosif al 
II-lea în primăvara anului 1784 îndemnul direct la răscoala, ce 


Si Comunicare făcută în şedinţa publică a Academiei Române 
la 29 Octomvrie 1943. 
1) Luceafărul, Nr. 11 din 1. XII. 1902, p. 165; cf. şi I. Lupaș, 
. Răscoala ţăranilor din Transilvania la anul 1784, Nr. 2 din „Biblio- 
teca Istorică Astra“, Cluj, 1934, p. 79. 
7 

urma să isbucnească în toamna aceluiaşi an. Într'o contribuţiune 
istorică mai recentă, autorul sas Auner?) admite însă hipotetic, 
fără să fie în stare a produce vreo dovadă, că Iosif al II-lea ar 
fi rostit menţionatele cuvinte, nu însă în sens imperativ, ci în 
forma interogativă: „Warum tut ihr das?“ (pentru ce faceţi 
aceasta ?). 

Cercetări întreprinse mai târziu prin -arhiva Cancelariei au- 
lice transilvane din Viena mi-au făcut posibilă descoperirea unui 
proces-verbal redactat în limba germană în zilele de 14 și 15 
Aprilie 1752, cu prilejul unei anchete ordonate la Curtea îm- 
părătească. Din cuprinsul lui rezultă că, înainte de audienţele 
lui Horia exact cu trei decenii, fuseseră primiţi la Curtea împă< 
rătească din Viena alți doi reprezentanţi ai țărănimii transil- 
vane, luptătoare pentru credință. 

Cei doi precursori ai încruntatului Mot din Munţii Apuseni, 
plecaţi şi ei, ca şi acesta, în căutarea dreptăţii până la treptele 
tronului împărătesc, erau doi Mărgineni din satele de munte 
ale județului Sibiu: ţăranul Oprea Miclăuş din Sălişte și preo=— 
tul-ţăran Moise Măcemc din Sibiel. 

În ce împrejurări au reuşit ei să pătrundă până la Burgul 
împărătesc din Viena? lată intrebarea, care se cere lămurită 
printr'o expunere întemeiată pe ştiri şi documente contempo- 
rane. 


IL 


“Trecerea Principatului transilvan de sub ocrotirea suzera- 
nităţii otomane sub supremaţia sceptrului habsburgic a produs 
o radicală schimbare în cârmuirea acestei țări. Câtă vreme în 
cursul veacurilor al XVI-lea şi al XVII-lea Suzeranul dela Con- 
stantinopol consimţise a încuviinţa Transilvaniei libertate depli- 
nă în toate chestiunile de politică internă, supremaţia vieneză, 


2) Mih. Auner, Zur Geschichte des rumänischen Bauernaujstan- 
des in Siebenbürgen 1784. Sibiu, p. 1% Die. von Sodler überlieferte 
Ausserung des Kaisers: Tut ihr das, wird, wenn sie überhaupt ge- 
fallen ist, wahrscheinlich: „Warum tut ihr das?" gelautet haben“. 

deși recunoscuse în principiu dreptul de autonomie al acestei 
Ţări încuviinţându-i un guvern provincial, care să o cârmuiască 
după vechile ei legi şi datini, în realitate înţelegea să aibă cu- 
noştinţă exactă despre tot ce se întâmpla în cuprinsul ei, pri- 
veghind ca nimic să nu se întâmple peste voința „Monarhului şi 
împotriva intereselor împărăteşti. 

Guvernul transilvan, cu sediul pentru scurtă vreme în ve- 
chea cetate de scaun Alba-Iulia, apoi în Sibiu şi mai târziu la 
Cluj, vrând nevrând, trebuea să se orienteze în orice chestiune 
mai mult după îndrumările primite din Viena decât. după voinţa 
țării său după vechile ei tradiţiuni locale. Voința împărătească 
se cerea. respectată pretutindeni hu numai în chestiuni de erdin 
politic, ci şi în cele de ordin sufletesc. O vastă şi sistematică 
acţiune de restaurare a catolicismului a fost inaugurată şi sus- 
ţinută cu toate mijloacele, inclusiv cu ale unei brutale execuţiuni 
militare, smulgând fără scrupul din stăpânirea acatolicilor clă- 
diri şi importante averi bisericești, spre a le trece din nou în 
posesiunea bisericii proclamate biserică dominantă sub denumi- 
rea populară de „legea împăratului“, care era de aşteptat să de- 
vină cu timpul şi religia Ţării transilvane. 

Urmărind scopul de a spori numărul catolicilor, politica de 
convertire religioasă a agenţilor Curţii împărăteşti nu a întâr- 
ziat să-şi arunce mrejile asupra populaţiunii băştinaşe dintre 
Carpaţi şi Tisa. O parte din păstorii ei duhovniceşti a primit 
cunoscutele patru puncte de credință (primatul papal, filioque, 
azima şi purgatorul), pricinuind astfel una din cele mai adânci 
Și Mai dramatice tulburări în viaţa elementului românesc tran- 
silvan. 

Fără a fi îndrăsnit să introducă, la început, vreo schimbare 
in formele exterioare ale cultului divin, agenţii propagandei ca- 
tolice se amăgeau cu speranţa, că vor izbuti să-şi ducă la bun 
sfârşit opera de aşa zisă „unire cu legea împăratului“ pe neob- 
servate, fără vreo împotrivire mai aprigă din partea victimelor. 
De aceea ou au dat nici un fel de atenţiune pregătirii sufleteşti 
a mulțimilor, despre care presupuneau că vor asculta şi urma 
orbeşte sfatul vlădicului şi al protopopilor, trecuţi şi ei la unirea 

aceasta fără nicio convingere, fără niciun îndemn de ordin su- 
fletesc, ci determinaţi numai de dorinţa să poată deveni părtaşi 
ai beneficiilor de ordin material, pe care politica vieneză înţe- 
legea să le reverse cu neistovită dărnicie asupra clerului catolic. 

Ţăranii din frumoasele şi puternicele sate româneşti-transil- 
vane prinzând de veste, că unii dintre preoţii lor şi-ar fi dat 
iscălitura cu privire la nişte puncte de credinţă, asupra cărora nu 
erau nici ei lămuriţi, au alergat să-i întrebe dacă are vreun te- 
meiu svonul răspândit prin satele lor şi care începuse a le pri- 
cinui o explicabilă nelinişte sufletească, aşezându-i în starea pri- 
mejdioasă a turmei părăsite de păstori. Neliniştea lor a putut fi 
insă potolită, măcar în aparenţă, mărturisind preoţii şi întărin- 
du-şi uneori cu jurământ mărturisirea, că nu Sar fi îndepărtat 
nicidecum de legea strămoşească, după cum de altfel se puteau 
convinge înşişi credincioşii, văzând că preoţii continuă a să- 
vârşi serviciile divine la fel, cum le săvârşiseră veacuri de-a-rân- 
dul şi înaintaşii lor. La început nu li se ceruse preoților trecuţi 
ja unire nici măcar să pomenească numele Papei la liturghie, 
nici să rostească crezul cu adaosul „filioque“, cu atât mai puţin 
să încerce a cumineca, pe vreunul dintre credincioşii lor, cu azimă. 

Cu toate aceste mărturisiri, întărite cu jurământ, bănuiala 
de a fi fost iînşelaţi prin făgăduinţe împărăteşti, cari au rămas 
decenii de-a-rândul neîmplinite, nu a mai dispărut nici din su- 
fletul preoților, nici din al ţăranilor. 

Chiar dintre preoţii amăgiţi o clipă — după cum arăta la 
1733 însuşi episcopul Ioan Inochentie Micu Klein — mare parte 
văzând că nu se pot bucura de privilegiile ce le fuseseră făgă- 
duite şi simțindu-se înșelați în așteptările lor, au început să 
arunce felurite înjurături în capul autorilor unirii, lăpădându-se 
de ea). 

Fluxul şi refluxul din primele decenii ale stăpânirii austriace 


3) N. Togan, Românii din Transilvania la 1733. Conscripția Epi- 
scopului loan In. Klein, Sibiu, 1894, p. 3: „magna pars sacerdotum 
intuentes se, non ut promissis privilegiis gaudere possent... seseque 
deceptos putantes, varia in caput authorum Unionis erecrantes, Unio- 
ni renunciarunt". 

în Transilvania dovedise că opera de căpetenie a politicei reli- 
gioase habsburgice: unirea Românilor cu biserica apuseană, fiind 
lipsită de orice tărie a vreunei convigeri sufleteşti, e condamnată 
să rămână o înjghebare superficială, cu temelii şubrede, aşezate 
pe nestatornicul nisip scormonit de valurile fluctuațiunilor poli- 
tice. Dacă ar fi reuşit mişcarea revoluţionară a lui Francisc 
Rákoczi al II-lea (1703—1711) să alunge pe Austriaci din țară 
ori dacă ar fi încetat stăpânirea habsburgică în Transilvania la 
sfârşitul domniei lui Carol VI (1740), cum nădăjduiseră adver- 
sarii succesiunii feminine a fiicei sale Maria Teresia la tronul 
vacant, ar fi dispărut, fără îndoială, şi ultimele rămăşiţe ale hi- 
bridei construcţiuni de compromis, ce isbutise această stăpânire 
a infiripa cu sacrificii considerabile. Maria Teresia insă, pro- 
fund convinsă că pentru supuşii ei din vasta Monarhie nu există 
altă cale a mântuirii vremelnice şi veşnice inafară de aceea, pe 
care putea să le-o indice propria ei credinţă catolică, n'a pregetat 
să facă tot ce-i permiteau imbelşugatele resurse ale organismului 
de stat, spre a salva din prăbuşire această operă a înaintaşilor săi 
sprjinind-o cu întreg aparatul politic şi militar ce avea la dispo- 
zițiune. Cu toată această aprigă stăruință a unui suflet femenin 
de excepţională energie, unirea era sortită să treacă chiar în zi- 
lele ei prin sdruncinări revoluţionare de vastă intindere asupra 
teritoriului transilvan întreg, răsvrătindu-se poporul dela sate 
şi alungând preoţii uniţi din biserici sub cuvânt că nu mai poate 
avea încredere în ei ca în nişte năimiţi trecuţi în slujba „legii 
nemţeşti“, pe care o socotea cu totul străină de „legea româ- 
nească' a părinţilor şi strămoşilor săi. 

Episcopul Klein după 11 ani de lupte grele în dieta Tran- 
silvanieı (1733—1744) şi după repetate intervenţiuni zadarnice 
la Curtea din Viena, pierzându-și răbdarea, în primăvara anului 
1744 pare să fi crezut că chiar în interesul cererilor înaintate de 
atâtea ori la treptele tronului, ar putea să profite de mişcarea 
populară produsă atunci prin ivirea neaşteptată a călugărului 
Visarion Sarai din spre Banat şi a lui Vasile Berlan, arestaţi 
amândoi în fortăreaţa dela Deva, unde Visarion fusese transportat 

dela Sibiu în 26 Mai 1744, pe la miezul nopţii, cum arată ra- 
portul oficial al ofițerului de pază. 

Acţiunea lui Visarion ca propoveduitor prin satele transil- 
vane a fost de scurtă durată, dar a lăsat urme adânci în sufletul 
poporului întărindu-i vechea bănuială, atât de întemeiată, că a 
fost părăsit şi înşelat chiar de către preoţii săi. Oficialităţile po- 
litice-administrative şi militare se amăgeaa cu speranţa că, odată 
cu arestarea lui Visarion, va putea fi potolită mişcarea populară. 
Aceasta, dimpotrivă, incepuse a lua proporţiuni cu totul neaş- 
teptate răspândindu-se în următorii 17 ani (1744—1761) pe in- 
treg cuprinsul Transilvaniei până la periferiile ei nord-vestice, 
prin Sătmar şi Maramureş astfel, încât duhul răxvrătirii per- 
petue a putut prinde în sufletul transilvan adânci rădăcini, din 
care au ţâşnit de repetate ori flacările răzmiriţelor ţărăneşti. 

Pornirea de rebeliune împotriva preoţilor uniţi ţintea vădit 
peste capetele lor, fiind îndreptată spre autoritatea politică sub 
ocrotirea şi în slujba căreia îi simţea poporul aşezaţi ca instru- 
mente ale înstrăinării. Guvernul transilvan, profund îngrijorat 
de repetatele manifestări primejdioase ale sătenilor, n'a întârziat 
a lua măsuri pentru infrânarea lor. Astfel la 6 Mai 1744 a dat 
ordin să se publice prin satele româneşti în chip oficial, că toţi 
țăranii sunt obligaţi să cerceteze biserica şi să asculte serviciul 
divin săvârşit de preoţii uniţi; cei ce se vor împotrivi a respecta 
„legea lui Dumnezeu şi legea Patriei“, vor fi loviți cu pedeapsa 
destul de grea, prevăzută în art. 2 titlul 1 partea I-a din vechea. 
legiuire transilvană dela 1669: Compilatae Constitutiones, unde 
era reprodus textul um articol votat în dieta dela 1664 dis- 
punând ca domnii feudali să poată pedepsi iobagul, care lipseşte 
de trei ori fără motiv dela serviciul divin, legându-l cu mâinile 
în obezi“). Pentru executarea acestui ordin, o comisiune de trei 
inşi a cercetat satele românești din Scaunul Sibiului, dela 28 


e 


4) Corpus juris Hungarici. 1540—1848 évi erdélyi törvények (Legi 
transilvane din anii 1540—1848). Budapest, 1900, p. 254: ,..„veretesze kézi 
kalodában, hogy azáltal is az isteni tiszteletre szoktathassa“, (să-i 
țină ferecați în obezi, ca şi prin aceasta să-i poată obişnui a participa 
la serviciul divin). 

Mai până la 2 Iunie 1744, consemnând într'un proces-verbal în- 
cheiat la 9 Iunie declaraţiunile sătenilor cu privire la atitudinea 
lor, ostilă preoţilor uniţi. E concludent faptul, că deşi în statisti- 
ca episcopului Klein dela 1733 fuseseră arătaţi în regiunea acea- 
sta 76 preoți uniţi şi numai 20 ortodocşi, cu 11 ani mai târziu 
abia dintr'o singură comună, din Sibiel, avură preoții curajul 
să declare că ei, fiind uniţi, pomenesc numele Crăiesei în rugă- 
ciunile lor, iar dintre cei: din Boiţa preotul Oprea, la slujbele 
căruia refuzau ţăranii să ia parte ştiindu-l unit, se silea să dea 
declarațiuni evasive spunând că el „ţine cu ţara“ şi se va potrivi 
cu ea dacă Sar întâmpla să se schimbe, câtă vreme celălalt, 
preotul Ioan, mărturisea răspicat hotărîrea lui de a rămânea 
statornic în vechea credință. Poporul nu sa liniştit însă după 
cercetarea aceasta. Dimpotrivă, sporind nemulţumirile şi nein- 
crederea, în preoţii, pe cari oficialităţile civile-militare ale Tran- 
silvaniei se căsneau să-i menţină cu forța în slujba bisericilor 
din satele răsvrătite, s'a ivit trebuinţa altor cercetări care, fiind 
repetate la scurte intervaluri, nu făceau decât să întărite popo- 
rul, contribuind astfel din nou la îincitarea şi adâncirea duhului 
de răsvrătire în sufletul mulțimilor. 

Cu prilejul unei asemenea cercetări făcute în Sălişte, la 
14 Mai 1145, fiind ascultat preotul Lupea, om în- vârstă de 50 
de ani, mărturisea că Săliștenii nu vor să țină „astfel de preoţi 
care se roagă pentru Măria Sa Crăiasa“ şi că un anume Stan 
Miclăuș ar îi strigat: „unde sunt copiii preoţilor, să-i tăiem pe 
toți cu toporul, căci şi aceia cu toții sunt papistaşi“5). 

Aci apare pentru întâia oară gn actele oficiale privitoare la 
frământările religioase din Transilvania numele unui membru 
al familiei Miclăuş, fără a se putea stabili în ce raporturi de 
înrudire va fi fost el cu „eroul credinței“, cu Oprea Miclăuș, 
care în scurtă vreme devine căpetenia cea maj temută şi călăuza 
cea. mai iscusită a luptătorilor pentru apărarea ortodoxiei tran- 
silvane. 


5) 1. Lupaş, Două anchete oficiale în statele din Scaunul Sibiu- 
lui la 1744 şi 1754. (Extras din Revista Teolgică, XXVII). Sibiu, 1938, 
p. 22. 

Un ţăran oier a fost deci sortit să îndeplinească pe la mijlo- 
cul veacului al XVIII-lea rolul de conducător al unei puternice 
şi îndelungate mişcări de răsvrătire populară, care sub învălişul 
aparent al deosebirilor de ordin dogmatic-religios ascundea un 
incontestabil temeiu de afirmare curajoasă a unităţii de credinţă, 
de simţire şi de atitudine a poporului român din Transilvania 
cu cel din Muntenia şi din Moldova. Fenomenul acesta era puţin 
chișnuit, nu însă cu totul izolat în timpul stăpânirii fiicei lui 
Carol al VI-lea. Dacă, cum s'a spus nu fără temeiu „istoria în- 
seamnă înainte de toate psihologie“, trebue subliniat în legătură 
cu acest fenomen istoric adevărul, că pentru țărănimea transil- 
vană motivarea lui psihologică nu e de căutat numai în miopia 
politice: vieneze, care nu putea concepe din partea unui popor 
lipsit de drepturi politice ó resistență atât de aprigă, încât să 
fie în stare a zădărnici realizarea voinţei suverane a capului în- 
coronat, ci mai ales în grava criză sufletească spre care a fost 
impins poporul acesta, părăsit de conducătorii lui fireşti. Tre- 
Cup în tabăra potrivnică, aceşti conducători simțeau adâncindu-se 
prăpastia între ei şi popor „această mulţime de fume aşa de sim- 
plă“, cum se exprimau Silvestru Caliani, Grigore Maior şi Ghe- 
rontie Cotorea din Blaj într'o scrisoare a lor dela 29 Octom- 
vrie 17417) — încât nici nu mai îndrăsneau să rostească vreun 
cuvânt temându-se de „şi mai mare scandal“ și mărturisind că 
„de geaba ar ieşi prin ţară să vadă ce se întâmplă“ ori să incerce 
a-i împăca pe cei porniţi cu neinduplecată hotărire impotriva lor 
— pentrucă nimeni nu mai punea niciun temew pe vorbele au- 
zite dela ei). 

În astfel de imprejurări mişcarea populară, care cuprinsese 
repede întreagă regiunea sudică a Transilvaniei „dela Dobra pâ- 
nă la Braşov“, spre a se răspândi mai târziu şi asupra regiunilor 
din Nord, nu putea să aibă la cârma ei decât pe unul răsărit din 
straturile țărănimii libere, cum fusese țărănimea din Marginea 
Sibiului, care s'a ştiut împotrivi cu bărbăţie repetatelor încer- 


©) Cf, Revista Critică, Iaşi, 1933, p. 8. 
1) Ibidem: „auditui nostro nemo credit". 


www.dacoromanica.ro 


DOI PRECURSORI AI LUI HORIA ÎN AUDIENȚĂ LA CURTEA IMPĂRĂTEASCĂ 105 


cări de a o împinge spre treapta iobăgiei. Țăranii fruntaşi, mici 
proprietari de pământ, adeseori însă foarte mari proprietari de 
turme, obişnuiau a se intitula pe la 1674 „boierii Scaunului Să- 
lişte““5). Ei nu erau lipsiți de porniri generoase, sub îndemnul 
cărora puteau fi induplecaţi să-şi subordoneze interesului obştesc 
orice preocupare de ordin personal sau familiar, făcând aprecia- 
bile donaţiuni pentru aşezămintele lor bisericeşti. 

Din tagma acestor ţărani liberi, ţărani-oieri sau „ţărani-bo- 
ieri“ făcea parte şi Oprea Miclăuș, pe care încrederea neprecu- 
peţită a tovarășilor săi de suferință şi de luptă fără preget a 
contribuit să-l ridice la rolul de conducător al mişcării din cursul 
anilor 1744—1752. 


III. 


Din toate informaţiunile contemporane, ca şi din actele ofi- 
ciale câte s'au păstrat cu privire la- peripeţiile dramatice ale 
îndelungatei stări revoluţionare din Transilvania veacului al 
XVIII-lea, personalitatea ţăranului Oprea Miclăuş din Sălişte 
se înalţă în strălucirea impresionantă a omului de neşovăitoare 
indrăsneală şi energie sufletească, pe care nicio ameninţare şi 
nicio primejdie nu a putut să-l clatine din hotărirea lui de luptă 
şi de jertfă pentru apărarea credinţei şi pentru biruința dreptăţii. 

Când a luat asupră-și greaua sarcină să bată de repetate ori 
drumul Vienei împărăteşti, era om în puterea vârstei, cam între 
40—50 de ani, la fel ca şi Horia din Albac în clipa, când tul- 
burarea din târgul Câmpenilor îl determinase a porni să stea de 
vorbă cu împăratul Iosif II. 

Cele mai importante memorii, din cursul anilor 1748—1752, 
arătând cumplitele suferinţe ale Românilor rămaşi statornici în 
credinţa lor strămoşească, au fost inaintate la Curtea impără- 
tească prin curajul și stăruința lui Oprea Miclăuș, care n'a lipsit 
a bate la toate porţile, de unde putea să nădăjduiască vteun aju- 


8) Anuarul Institutului de Istorie Naţională, Cluj, Vol. V, p. 496: 


Două inscripții dela biserica cea mai veche din Săliște“, comunicate 
dc I. Lupaş. 

tor pentru oropsită biserică ortodoxă din Transilvania. A avut 
deosebita iscusință de a lua contact direct şi cu reprezentantul 
Rusiei la Viena, contele Mihailo ”Bestuzev-Rjumin, om cu în- 
țelegere pentru suferinţele coreligionarilor săi, atât de asupriţi 
în Transilvania. Acesta a putut fi înduplecat să determine o in- 
tervenţiune diplomatică din partea ţarevnei Elisaveta pentru con- 
tenirea prigoanelor deslănţuite, după 1744, cu excesivă înverşu- 
nare împotriva ortodoxiei transilvane. : 

Din amintitul proces-verbal redactat cu prilejul anchetei vie- 
neze dela 14 şi 15 Aprilie 1752, se poate cunoaşte numele exact”) 
al eroicului luptător pentru credință. El se numea Oprea Popa 
sau Miclăuş, ceeace ar indica origine dintr'o mai veche familie 
preoțească. Între preoţii sălişteni din trecut, cunoscuţi până în 
timpul de faţă, nu este amintit niciunul cu numele de Miclăuş. 
Se găsesc însă amintiți cu acest nume câţiva preoţi în Tilişca şi 
chiar câţiva ţărani fruntaşi, participând la lupta pentru apărarea 
ortodoxiei, ca juraţii Mihail şi Dan Miclăuş, cari în numele 


9) El nu este cel atribuit în forma alterată a traducerii latineşti: 
Nicolae Oprea cf. A. Bunea. Episcopul Ioan In. Klein, 1728—1751, 
Dias, 1900, p. 249—250 şi S. Dragomir (vol. I, p. 191), ci acela dat în 
Anere (p. 89) în forma lui exactă de „Oprea Miclăuș“, formă păstrată 
în aproape toate actele contemporane, ca şi Tu aşa de izbutita cronică 
rimată „Plângerea Mânăstirii Silvaşului": 


„Atunci Săliştenii Crăiasa rugăciunea loro au primit 
Cu cei de lângă ei împrejurenii Şi cu drag li s'au făgăduit 

Au căutat oameni Să găsească Cum că ea silă lor nu le fuce 
Treaba lor să le-o împlinească: Ci să se odihnească în pace 


Şi cu toţii sau sfătuit Şi cu unaţia nimenea să nu-i 
Pe trei oameni au găsit, silească] 
Doi preoţi şi un mirean Ci întru a lor pravoslaviesă trăiască. 
Din Sălişte şi din Scaun Atunci Aron ca un leu racnind sa 
Preotul Măcenic şi Oprea Miclăuş sculat] 
Şi preotul Ioan din satul Goler Prin scrisori după ei au alergat 
Pe aceşti troi au ales Şi pe câte trei în Viena i-au închis 
La Chesaro-Crăiasa au trimes Şi acolo viaţa lor s'au stâns“. 


Cf. I. Lupaş, Cronicari şi istorici români din Transilvania, ed. 
LU. Scrisul Românesc. Craiova, 1941, p. 73. 

Tilişcanilor dădură la 1755 „iscălituri mitropolitului din Carlo- 
viț“ plecându-se „sub biserica Răsăritului şi a legii greceşti 19). 
Nu ar fi exclus să se fi aflat Oprea Miclăuş în raporturi de 
înrudire familiară cu vreunul din ei, fapt care ar fi anevoie de 
lămurit deplin nepăstrându-se în arhivele parohiale matricole de- 
cât dela sfârșitul veacului al XVIII-lea, din timpul domniei lui 
Iosif al II-lea. 

Ceea ce interesează însă mai mult decât descendența sa fa- 
miliară este răspunsul, pe care l-a dat Oprea Miclăuş, când an- 
chetatorul oficial i-a adresat întrebarea: „Aici în Viena nu aţi 
fost la niciun Domn?“., 

La această întrebare a dat Oprea Miclăuş răspunsul precis: 
„Nu, n'am fost la nimeni decât la Majestatea Sa, apoi la Exce- 
lența Sa Domnul Cancelar şi aici). Este clar deci că împreună 
cu tovarășul său, cu tânărul preot Moise Măcenic din Sibiel, 
a fost primit în audiență împărătească, de unde a trecut apoi 
şi pe la cancelarul Kaunitz, despre care se ştie cu cât interes 
urmărea problemele transilvane, rostindu-şi adeseori cuvântul şi 
sfatul cu surprinzătoare cunoştinţă de cauză. Păcat că răspunsul 
dat de Oprea la această întrebare e trecut în procesul-verbal în 
formă aşa de laconică, încât nu lămureşte, dacă au fost ei primiţi 
în audiență de către însăşi crăiasa Maria Teresia sau de către 
soțul ei, împăratul Francisc I, care interesându-se și el de cauza 
Românilor asupriţi, primise în audienţă la Palatul din Schönbrunn 
(25 Mai 1750) o delegaţiune, condusă de călugărul Nicodim din 
Ţara Făgăraşului). 

10) S. Dragomir, vol I. p. 136—138. 

11) La Cancelaria aulică transilvană din Viena. 

12) Nicodim arată în nişte însemnări scrise de el în limba sla- 
vonă şi păstrate în Arhiva mitropolitană din Carloviţ, că el însuşi a 
dat în mâna împăratului Francisc „o înstanţie în 7 puncte, ca să 
slăbească prigonirea credinţei noastre“ şi i-a „vorbit şi cu graiul pen- 
tru aceasta“. Nu uită apoi să adauge: „Voind să mă arunce în temni- 
tă, cum au făcut şi cu ceilalţi în Transilvania și în Viena şi ca să nu 
pătimesc ca aceia, am fugit la Petersburg şi mă aflu luptând în 
cauza mea până astăzi, sub stăpânirea preamilostivei Împărătese'“. 
(Cf. S. Dragomir, Vol. I, p. 219). 

lar la întrebarea, dacă a fost de mai multe ori în Viena 
răspundea Oprea Miclăuş, precum urmează: „Da, eu sunt acum 
pentru a treia oară aici. Dar au mai fost aci între timp, anume 
înainte cu doi ani, când erau aci domnii deputaţi ai Țării, încă 
doi inşi, adecă Popa Stan din Sadu şi un călugăr, cari au venit 
încoace pentru aceste pricini. Popa Stan din Sadu a fugit anume 
din Ardeal şi a stat câtăva vreme în satul bănățean Sân-Mihai; 
de aci s'a întors apoi iarăşi în satul său de naştere şi, după cea 
vorbit cu oamenii săi de acasă, a plecat iarăşi încoace cu pome- 
nitul călugăr sau monah român, anume Nicodim, care era din- 
tro mănăstire din Țara zisă cea veche sau Țara Făgăraşului. 
Dar aceşti doi nu au primit de aici alt răspuns, după cum am 
aflat eu din spusele popii Stan, decât că le-a zis contele, domnul 
Kollowrat, să plece numaidecât acasă şi să fie liniștiți, căci toate 
poruncile care-i privesc pe ei, ar fi fost date d-lui Ehrenburg, 
care le-a dus cu sine în Ardeal. Dar acest Popa Stan n'a mai 
cutezat.să se întoarcă în Ardeal, ci s'a dus iarăşi în satul Sân- 
Mihai, unde locueşte cu soția şi cu copiii şi din vreme în vreme 
a împărtăşit Românilor, cari veneau din Ardeal până la el, tot 
ce i sa fost spus lui aici în Viena. Popa Stan a lăsat aici pe 
numitul călugăr (la care după plecarea popii Stan a venit un 
student sau cleric român cu numele Jon, care înainte de asta 
cu 11 ani învățase la Moscova)'%). Nu mai ştiu de atunci nimic 
despre aceşti doi, unde se vor fi dus... 

„Eu pentru întâia oară am venit încoace, cu Joan Oancea 
din Făgăraş în anul 1749'*) pentru lege (religiune) şi de aici 
am dus cu noi hotărirea crăiască scrisă, care ne-a fost şi citită 
13) E vorba de Popa Ion din Aciliu, ale cărui studii teologice la 
Moscova ar data deci din anul 1741. 

14) Corect 1748; greșeala poate fi a copistului sau a anchetatoru- 
lui, care a redactat procesul-verbal din Aprilie 1752; ar fi însă expli- 
cabilă şi din partea celui anchetat, întru cât drumul acesta împreună 
cu Oancea îl făcuse spre sfârşitul anului 1748 — „circa finem anni 
anteacti 1748 — cum arată copia latinească a memoriului din Ja- 
nuarie 1749, copie păstrată întrun dosar din 1755 al Arhivei mitro- 
politane din Carloviţ. Cf. S. Dragomir, Anexe, pp. 72—73. 

aci, că anume oricine poate fi unit ori neunit, după cum voieşte. 
Noi am spus asta cu bucurie la toți oamenii noştri, pe cari i-am 
întâlnit şi fără zăbavă am plecat la Excelenţa Sa guvernatorul din 
Sibiu, care însă ne-a primit așa, că pe Oancea l-a arestat nu- 
maidecât, iară eu am putut scăpa cu fuga şi cu încă patru oi 
din mulţimea poporului adunat atunci la Sibiu, după cererea ace- 
stui popor am plecat iarăşi incoace la Viena, ceea ce s'a întâm- 
plat la începutul anulu; 1750'5). Cei patru tovarăşi erau: „Bucur 
Mogoş (sau Păsat) sau Bârsan din Gurarâului, Moga Triflea 
din Orlat, supus al domnului Bogathi, Coman Banu din Poiana, 
Constantin Petrică din Jina. Aici am primit dela Excelenţa Sa 
contele Kollowrat numai un răspuns cu graiul, să ne intoarcem 
acasă, unde totul s'ar fi îndreptat şi nu ni se va întâmpla niciun 
rău, dar dela domnul Andrei Boer am auzit în locuința lui, că 
am fi obligaţi să mergem la biserica unită. Doi dintre oamenii 
noştri, anume Coman Banu din Poiana şi Constantin Petrică 
din Jina au plecat acasă fără să mai fi aşteptat răspunsul. 
Aceştia aud că ar mai trăi încă şi acum, cel dintâi în Ardeal, 
iar al doilea în Țara Românească. Noi ceilalţi trei, după ce am 
primit răspunsul pomenit a] domnului Boer, ne-am temut însă 
că vom fi rău întâmpinați din partea oamenilor noştri şi de 
aceea ne-am hotărit să mergem în Banat, iar nu acasă. Dar unul 
a murit pe drum la Pressburg (Bratislava), iar altul în Banat, 
după ce a sosit acolo, aşa că dintre aceşti trei numai eu, Oprea 
Miclăuş, am mai rămas în viaţă şi m'am aşezat în Banat în sa- 
tul Becicherec, lăsându-mi nevasta şi (copiii) o fată în Ardeal. 


15) Corect 1749, dar dintr'o petiţiune înaintată Curţii din Viena 
la 19. VIII. 1750 rezultă că Oprea Miclăuş a fost şi atunci în misiune 
împreună cu loan Avramovici din Aciliu şi că atunci contele Kollo- 
wrat i-a oferit un paşaport să se întoarcă acasă, ceea ce el însă nu a 
putut primi nefiind sigur -că cei ce l-au trimis la Viena vor trăi în 
linişte, întorcându-se el fără niciun rezultat. Din cuprinsul acestei 
petiţiuni merită subliniată afirmaţiunea adeseori repetată de Românii 
ortodocşi în cursul acestor sbuciumări, că sunt hotăriţi a-şi sacri- 


fica totul de dragul “religiei — „seien entschlossen Leib und Leben, 
Hab und Gut ihrer Religion halber aufzuopfern“ — Ibidem, Anexe, 
p. 9%. 

In numitul sat Becicherec'€) am rămas neîntrerupt până acum, 
când m'au cercetat în chipul arătat mai sus şi împreună cu to- 
varăşul meu m'au trimis încoace amintiţii doi preoţi deputaţi 
din Ardeal“ (popa Ioan din Poiana Sibiului şi popa. Ioanăş din 
Galeş). 

Întrebându-l anchetatorul, ce i-a îndemnat să plece la Viena 
în numele poporului, care înainte cu 40 de ani primise unirea, 
iar acum nu ar fi cu putință s'o părăsească fără călcare de ju- 
rământ şi fără jignirea lui Dumnezeu — Oprea Miclăuş răspun- 
dea cu uimitoare limpezime şi hotărire astfel: „Noi recunoa- 
Siem, că este păcat mare să-ţi părăseşti credinţa; dar noi nu 
am fost niciodată uniți, aşa dar nici nu părăsim unirea ci ră- 
mânem numai în vechea noastră credinţă, căci oricât s'ar părea 
că am fi fost uniţi, totuşi aievea lucrul stă cu totul altfel, căci 
numai preoții noştri Zon arătat ca şi cum ei ar fi uniți Şi au 
jurat de o parte că ei ar fi primit legea nemțească adecă unirea, 
iar de altă parte faţă de noi se legau pe ce aveau mai scump 
şi se jurau în tot chipul, tă ei numai de silă s'au arătat faţă de 
domni, ca și cum ar fi uniţi, dar că aievea nu ar fi fost, ci ar fi 
rămaş statornici în vechea credinţă şi că jurământul, pe care e 
l-au făcut de silă, nu ar avea micio tărie. Aceasta este acum pri- 
cina de căpetenie, că noi pe astfel de înşelători nu vrem să-i 
mai suferim, nici să-i mai avem ca preoți ai noştri, ci poftim 
astfel de preoţi cari joară numai într'un fel, nu în două feluri"). 

„Adecă noi vrem să avem un vlădică dela Carloviţ, care să 
ne sfinţească preoţii după pofta lui şi căruia vrem să-i dăm cea 


16) In judeţul Timiş sunt două sate cu acest nume: Becicherecul 
Mare şi Becicherecul Mic, în care exista ai parohie ortodoză romånă 
sub jurisdicţiunea episcopiei arădane. Aci păstorea la începutul vea- 
cului al XIX-lea fabulistul D Ținchindeal. Cf. Cornelia C. Bodaa, 
Moise Nicoară 1784—4861, Arad, 1943, pp. 83—85., 101 n. 2. Cf. ai S. 
Moldovan şi N. Togan, Dicţionarul numirilor de localităţi cu popo- 
rațiune română din Ungaria, Sibiu, 1909, p. 20. 

17) „Nun auch die Haubt-Ursache ist, dass wir solche Betriiger 
nicht leiden und als unsere Geistliche nicht haben wollen, sondern 
solche Geistliche begehren, die nur einerley und nicht zweyerley 
schwören“. 

mai deplină ascultare, ca să ne liniştim conştiinţa, care liniştire 
mo mai putem găsi la preoții de acum, nici la vicarul general 
(Aron), căci ei vorbesc în două feluri, aşa încât noi am vrea 
mai lucuros preoţi curat catolici, ca unii cari au rămas şi au 
crezut totdeauna intrun singur fel, decât unii ca aceștia, cari 
grăiesc în două feluri. Noi cerem aşa dar şi pentru noi şi în 
numele poporului încă odată sau episcop de legea noastră sau 
drum slobod, să plecăm din ţară. Dacă preoţii uniţi vor să spu- 
nă acum, că poporul a fost vreodată unit, ar trebui să dove- 
dească înaintea Măriei Sale că (om de om sar fi mărturisit 
unit, nu numai preoţii) întreg poporul a fost întrunit şi a primit 
cu vot obştesc unirea. Dar aşa ceva nu vor putea dovedi nicio- 
dată, căci numai popii s'au iscăht“, 

In felul acesta indrăsnea Oprea Miclăuş să facă mărțuri- 
sire de credință şi să apere adevărul convingerilor sale nesdrun- 
cinate. Spusele lui pot fi verificate, pas de pas, cu ajutorul in- 
formațiunilor culese din acte istorice contemporane. Este ade- 
vărat că cea dintâi călătorie a lui la Viena părea încununată 
de izbândă, aşa încât se simţea în drept să spună cu bucurie 
tovarăşilor de suferință, că din partea Crăiesei li s'a dat voie 
să-şi păstreze vechea credință, după cum tot atât de adevărat 
este că guvernatorul Haller, când sau dus reprezentanţii să- 
tepilor la Sibiu să ceară publicarea „milostivului““ decret de to- 
leranţă religioasă, a dat ordin să li se citească textul latin, pe 
care sătenii nu-l puteau înţelege nedându-li-se niciun fel de lä- 
murire, după cum arată bieţii oameni în jalba dela începutul 
anului 1749*%). Iar pe loan Oancea impreună cu 8 preoţi, legaţi 
in obezi, acelaşi Haller i-a aruncat în temniţă grea, din care 
zadarnică a fost orice încercare de a-i libera pe cauţiune; dim- 
potrivă, cei ce avură iîndrăsneala să facă recurs laxM. Sa, erau 
ameninţaţi că vor fi ucişi'?). 


13) Anese, p. 72: „Jussu Gubernatoris latino idiomate coram no- 
bis perlectum fuerit, sed nulla adhibita interpretatione, nos rudes 
rustici nequaquam intelligere valuimus". 

19) Ibidem, p. 87: „Et quia recursum ad Majestatem Vestram 
nobis subsumere ausi fuerimus, morte nos muletaturus miniatur“. 

Bucuria lui Oprea Miclăuș, in astfel de împrejurări, a tte- 
buit să se schimbe repede în adâncă mâhnire, Dacă el ar fi fost 
om slab de inger, după ce a reuşit să evite întemnițarea împreu- 
nă cu tovarăşul său Oancea, scăpând cu fuga, nu ar mai fi în- 
drăsnit să plece îndată, la începutul anului 1749, impreună cu 
cei patru tovarăşi, din nou spre Viena vicleană şi haină, stăruind 
aici pentru a doua oară să arate dreptatea cauzei lor, pentru 
a fi întâmpinați cu dojană ca nişte „săteni neascultători“” şi cu 
porunca drastică de a părăsi cetatea împărătească în trei ale, 
întorcându-se la casele lor. Cu şase zile inainte de această po- 
runcă (28 Mai 1749), Crăiasa scrisese guvernatorului din Sibiu 
indrumându-l să aresteze pe Oprea Miclăuş îndată ce se va fi 
întors acasă”). In loc să-i fi scăzut curajul iniţial, se fortifi- 
case în sufletul luptătorului în aşa măsură, încât nu mai apărea 
ca o pornire impulsivă, întâmplătoare, ci lua înfăţişarea unei 
energii de neînvins, a unei nestrămutate hotăriri de a nu conteni 
lupta pentru credință decât odată cu smulgerea biruinţei sau cu 
Tăpunerea vieţii — în graiul lor de atunci: „odată cu capul“! 
Acestei hotăriri eroite înţelegea să-i dea o expresiune memora- 
bilă în cererea adresată mitropolitului Nenadovici, comunicân- 
du-i că au fost nevoiţi să plece din Viena, deoarece i-a ame- 
ninţat Cancelaria transilvană a Curţii împărăteşti şi rugându-l 
„cu osârdie“ să le trimită preoți ortdocşi, nevrând ei să mai 
aibă „nimic comun cu uniaţii“. La sfârşitul acestei cereri stră- 
lucesc, ca nişte seminţe de aur, cuvintele pline de avânt şi stră- 
bătute de accentul profeţiei ce urma să devină în scurtă vreme 


Pentru Ioan Oancea, arestarea şi suferințele lui se arată atât în 
memoriul către Maria Teresia dela începutul anului 1749, cât şi în 
unul adresat în acelaşi an mitropolitului sârbesc Pavel Nenadovici 
din Carloviţ că „văzând domnii (din Sibiu) porunca înălţatei Crăiese 
numaidecât au prins omul nostru, anume loan Oancea şi l-au bătut 
în hiare şi l-au băgat în temnița cea de pierzare. Şi au oprit, nime la 
dânsul să nu meargă, nici pgăzdoaia sa să nu meargă, nice bucate 
nime să nu-i dea, numai temnicerii câte puţintea pâne ai apă“. 

20) Ibidem, p. 83: „Opre Nikolaj, qui iterata preter fas profectio- 
ne aliisque ausibus protervior reliquis videtur, illico post reditum 
suum incaptivari facietis". 

realitate de neinlăturat atât pentru Oprea Miclăuș cât şi pentru 
tovarăşii săi de luptă: ,„,...pentru credința strămoşilor noştri 
— scriau ei la 1749 — suntem gata a suferi mucenicie sau 
izgonire din această împărăție, iar legea nu o vom lepăda'“"). 
Cuvinte la fel de puternice se găsesc şi în alt memoriu, trimis 
în acelaşi an (1749) aceluiaşi Mitropolit arătându-i, cum au fost 
prinşi „mai mult decât tret sute de oameni, tot fruntea“, fiindcă 
declaraseră că nu vor primi unirea nici dacă li se vor tăia „ca- 


petele“ — „că ştiţi Măria voastră bine că omul nu-i slobod cu 
trupul, dar este cu sufletul.. °°). 
+ * * 


Se cere apreciată după cuviință virtutea acestui impunător 
eroism colectiv, din partea unui popor impilat, capabil totuşi 
să-şi dea seama de valoarea supratemporală a sufletului, a cărui 
libertate ştia că nu poate fi încătuşată de nimeni în temniţa ro- 
bei vremelnice, fiindcă chiar atunci când omul nu-i slobod cu 
tiupul, cu sufletul este... Aşa dar, cu 99 de ani înainte de a-şi 
D proclamat Românii Transilvaniei dreptul la independenţă na- 
țională-politică şi bisericească în memorabila lor adunare de pe 
Câmpia Libertăţii (1848), acești umili preoţi şi ţărani din „Mar- 
ginea“ sibiană își afirmau cu impresionantă bărbăție libertatea 
sufletului lor, pe care nu voiau cu niciun preţ să-l închine tro- 
nului împărătesc din Viena. Ce lucru uşor ar fi fost, in apa- 
rent, pentru aceşti oameni dela sate să se lase înduplecaţi a 
primi fără împotrivire noua situaţiune, creată de puternica voin- 
Da împăraţilor din Viena, mai ales că aceștia nu le ceruseră 
la început decât să se întoarcă cu gândul și cu credinţa spre 
Apus, spre '„„Sfântul Scaun“ dela Roma, să nu mai rămână in- 
chinători ai Răsăritului, cum fuseseră inaintaşii lor de-a-lungul 
veacurilor? Cu mult mai uşor decât drumul, pe care apucaseră 
îimpotrivindu-se voinţei împărăteşti şi expunându-se prin această 
dârză împotrivire feluritelor prigoane şi primejdii, care-i pân- 
deau la tot pasul. Şi totuşi... Oamenii aceştia, dispreţuiţi şi maltra- 
taţi de stăpânirea politică vieneză, sau dovedit sub raport mo- 
ai) Ibidem, p. 89. 

%2) Ibidem, p, 87. 

ral mult superiori cârmuitorilor din cetatea împărătească, res- 
pingând cu fermă hotărire toate promisiunile făcute cu privire 
la îmbunătăţirea situaţiunii lor materiale, politice şi sociale prin 
revărsarea „beneficiilor“, pomenite adeseori în jalbele şi me- 
moriile episcopului Inochentie Klein. Ei au preferat deci calea 
sacrificiilor totale, dispreţuind aproape instinctiv pe cei lunecaţi 
pe cealaltă cale: a beneficiilor făgăduite prin viclene decrete im- 
părăteşti. 

Fără së se fi lăsat legănaţi de iluziunea unei biruinţe re- 
pezi şi uşoare în lupta atât de inegală cu o împărăție, cum era 
atunci a Habsburgilor, în plină ascensiune, conştienţi de urmările 
primejdioase ale paşilor întreprinşi contra voinţei impărătești, 
aceşti țărani luptători pentru credinţă aveau tăria sufletească a 
unei resistenţe victorioase în fața momelilor, care încercau să-i 
determine, prin asupriri şi ameninţări, a schimba ceva din hulita 
lor lege strămoşească — „au rea aveau, au bună“, cum se ex- 
primase Pater lanoş*) în scrisoarea adresată lui Atanasie An- 
ghel la începutul anului 1701. Dacă ar fi consimţit să schimbe 
cât de puţin, să dea doar o mică iscălitură apăsând degetul pe 
cruce ori să adauge în textul Crezului un singur cuvânt „Fi- 
lioque“ („şi dela Fiul“), şi-ar fi putut cruța indelungata serie 
de suferințe şi prigoane; li sar fi deschis calea spre bunăstare, 
ar fi putut să intre eventual în rândurile celor privilegiați de 
soartă şi de nedreapta „constituţiune transilvană“. Dispreţuind 
toate făgăduelile ispititoare, ei au rămas însă statornici în hotă- 
rirea de a nu încuviinţa niciun fel de schimbare, niciun adaos 
în sfânta lor moștenire strămoşească, chiar dacă acest adaos 
minuscul n'ar fi putut să clatine nimic din taina adâncă a cre- 
dinţei lor intime. Dacă e de compătimit laşitatea, gata oricând 
de târguială şi de compromis cu fluctuaţiunea împrejurărilor 
«politice, cu atât mai de admirat este virtutea statorniciei în ho- 
tărire bărbătească şi în răbdare mucenicească „până la sfârşit. 


%) Alex. Lapedatu, Pater Janoș. în volumul omagial Prinos lui 
D. Sturza. București, 1903, cf. şi Alex. Pop, Desbinarea în biserica 
Românilor din Transilvania 1697—1701. Bucureşti, 1921. 

Cu această virtute a reuşit a-şi impodobi fruntea țărănimea tran- 
silvană prin vrednicul ei reprezentant, Oprea Miclăuş din Sălişte, 
in lupta aprigă pentru salvarea ortodoxiei atât de greu primej- 
duite prin politica de proselitism habsburgic. Fără să fi putut 
fi împinşi spre povârnişul lepădării de lege, smeriţii mucenici 
ai ortodoxiei transilvane s'au înălţat spre culmea virtuţii, iz- 
butind să păşească triumfători pe drumul cel spinos al lepădării 
de sine. Infruntând toate primejdiile, prin curajul statorniciei lor 
izbânditoare, au oferit astfel garanţia perpetuării transilvane a 
românismului genuin, în duhul şi pe temeiul sacrelor sale tra- 
dițiuni milenare. Istoriografia română ca şi cea străină începe a 
prețui, în timpul din urmă, în cuvinte deopotrivă de elogioase, 
virtutea victorioasei resistenţe a țărănimii transilvane. O astfel 
de preţuire se găseşte şi în recentul studiu al profesorului dela 
Universitatea din Londra R. W. Seton-Watson, care scrie cu 
drept cuvânt că „turma ortodoxă a fost lăsată fără episcop și 
într'o lipsă totală de preoţi; aceasta a fost întradevăr una 
din principalele cauze a inferiorității Românilor în veacul al 
XlX-lea. Dar ei au resistat cu dârzenie tuturor condiţiunilor 
defavorabile şi au dovedit o uimitoare virilitate şi tenacitate a 
sentimentului național, fără egal în Europa). 

Trebue subliniat faptul că accesul lui Oprea Miclăuş spre 
audienţă la Curtea din Viena, în 1752, fusese mult mai anevoios 
decât al lui Horia cu 30 de ani în urmă. Câtă vreme acesta, 
chiar din clipa plecării spre Viena, putea nădăjdui să găsească 
un sprijin în cunoscuta pornire ostilă a lui Iosif al II-lea contra 
nobilimii maghiare, căreia se străduise din răspuţeri să-i înfrân- 
gă cornul trufiei, Sălişteanul Oprea era în stare să-şi dea seama 
dela început că va întâmpina dificultăţi cu neputinţă de înlăturat, 
încercând a îndupleca pe crăiasa Maria Teresia să renunţe la 
cea mai predilectă acţiune politică a ei: la sporirea numărului 
de catolici, pe cari se obişnuise a-i preţui ca pe cei mai demni de 
încredere stâlpi ai stăpânirii habsburgice în tot cuprinsul Mo- 


2) R. W. Seton-Watson, Transilvania — o problemă fundamen- 
tală. Oxford, 1943. Trad, rom. mss. p. A 

narhiei şi, mai cu deosebire, în ţara Transilvaniei. Cu toate 
acestea el nu a pregetat să pornească de atâtea ori pe acest drum, 
la capătul căruia nu-l aştepta izbânda, ci temnița dela Kufstein 
şi sfârşitul mucenicesc. 

Un temeiu de nădejde a putut găsi în sprijinul, pe care i-l 
oferise mitropolitul Pavel Nenadovici, om de impunător curaj, 
intervenind şi el de repetate ori în interesul coreligionarilor să: 
români, prigoniţi de atâta vreme. Aşezarea lui Oprea Miclăuș 
in Banat face impresia unei măsuri strategice din partea co- 
mandantului acestei mişcări populare, chemat să împlinească 
şi rolul omului de legătură intre Mitropolia din Carloviţ, de 
unde aştepta să li se trimită vlădica dorit de întreagă turma 
ortodoxă-transilvană, și între această turmă, orfană timp de 
peste o jumătate de veac de povăţuitorul ei bisericesc. Data so- 
sirii lui in Banat va fi fost posterioară zilei de ł August 1750, 
când înaintase menționata petiţiune la Curtea din Viena. Răs- 
pândirea exemplarelor din circulara anonimă trimisă la 8 De- 
cemvrie 1751 dela Scaunul mitropolitan din Carloviţ — cu îndem- 
nuri categorice către Românii ortodocşi din toate satele, să-şi 
rostească încă odată „fără frică“ dorinţa de a li se trimite 
episcop ortodox, căci altfel îi ameninţă primejdia de a fi „deplin 
Nemţii“, — nu s'a putut face fără ştirea şi colaborarea lui. Dovada 
există în mărturisirea, pe care o făcea la o anchetă sibiană în 
ziua de 21. I. 1752 Dumitru Vonica din Poiana arătând, cum 
noul memoriu a fost scris noaptea in casa preotului Vasile din 
Sălişte şi că cei ce au „insuflețit“ poporul, să inainteze această ce- 
rere nouă pentru vlădică ortodox, după cum auzise el dela oa- 
menii adunaţi în timpul nopţii la casa popii Vasile, nu erau 
alţii decât Oprea Miclăuș din Sălişte şi Popa Măcenic, despre 
care nu ştia însă lămurit, dacă era din Vale sau din Sibiel. Dacă 
nu va fi fost însuşi Oprea Miclăuş autorul acestei solii de im- 
bărbătare, trimise satelor transilvane în preajma Crăciunului din 
1751, el nu a putut lipsi, în nici un caz, dintre inspiratorii ei. 
Textul soliei anonime ar indreptăți însă chiar presupunerea că 
ar fi fost scris de mâna unui ţăran ştiutor de carte. 

IV. 


Cum s'a învrednicit tânărul preot Moise Măcenic să devină 
tovarăşul de pribegie bănăţeană, de luptă şi de suferință al mult 
incercatului Oprea Miclăuş? Cine era acest Moise Măcenic? Era 
fiul comunei Sibiel, din Scaunul Săliştei, ţăran cu frica lui Dum- 
nezeu, cu purtare evlavioasă şi cu bună cunoştinţă de carte — 
tot atâtea însuşiri potrivite să-i asigure o preţuire deosebită în 
opiniunea obştească a poporului dreptcredincios din satul natal. 

Când au aflat ţăranii din Sibiel că preoţii lor se abătuseră 
din calea vechilor şi sfintelor rânduieli bisericești, începând să 
pomenească „la daruri“ numele unei femei străine, cum era 
crăiasa Maria Teresia, s'au tulburat aşa de adânc impreună cu 
intreg poporul din satele învecinate, încât mau stat la îndoială 
să pornească şi ei la marea şi îndârjita răzvrătire începută la 
1744 şi continuată până la sosirea episcopului ortodox Dionisie 
Novacovici la cârma bisericii transilvane (1761). Cu prilejul 
anchetei oficiale din 29 Mai 1744 poporul din Sibiel mărturisea, 
că vrea să fie solidar cu toate satele din Scaunul Săliştei, că nu 
a ştiut nimic despre unire până nu sa ivit acest om trimis de 
Dumnezeu (Visarion), care le-a spus că toţi preoţii lor ar fi 
uniți, ceea ce i-a săgetat la inimă atât pe ei, cât şi pe soțiile şi 
copiii lor. Nu pot face altceva decât să roage cu supunere şi din 
toate puterile lor pe domni, să-i lase în vechea lor lege româ- 
nească şi să-i ocrotească. La biserică vor merge, căci este a lor, 
datoria faţă de Crăiasă şi de domni o vor îndeplini ca şi până 
aci, slujind cu credinţă, iar ce priveşte pe preoţi, să-şi lămu- 
rească ei situațiunea, altfel nu le vor mai fi de nicio trebuinţă. 
La aceasta preoții au declarat, că ei slujesc după cărţile găsite 
aci în biserică, dar nu pot tăgădui, că sunt uniți și pomenesc 
pe Crăiasa în rugăciunile lor?5). În zadar le trimitea guverna- 
torul de atunci al Transilvaniei, contele Haller, o circulară scrisă 
românește, cu slove chirilice, poruncind să fie citită în toate 


25) I, Lupaş, Două anchete, p. 15: „könnten aber nicht leugnen, 
dass sie uniert seyen und schiiisseten die Königin in ihr Gebet ein". 

Satele să afle poporul că nu ar fi străină de credinţa lui nici 
crăiasa Matia Teresia, ci ar fi şi ea o „pravoslaunică“.,. Ni- 
meni nu voia să-i dea crezământ. Țăranii români cereau din an 
în an cu tot mai multă stăruinţă „preoți curați“, cari să creadă 
şi să mărturisească într'un singur fel, nu în două feluri. 

In astfel de împrejurări a fost rugat ţăranul Moise Măcenic 
de către poporul din Sibiel, să plece in Țara. Românească şi, 
fiind el om cu bună cunoştinţă de carte şi cu tragere de inimă 
pentru cele sfinte, să se hirotonească preot la vreunul din scau- 
nele vlădiceşti ale acestei Țări. Dând urmare stăruinţelor repe- 
tate din partea satului, Moise a plecat împreună cu alţi trei 
tovarăşi de drum, porniţi şi ei cu același gând de a se preoți, 
ca să poată intra în slujba lui Dumnezeu şi a poporului dreptere- 
dincios din satele lor orfane. Au trecut pe la Braşov, unde au 
izbutit să-şi facă rost de un paşaport sub cuvânt că sar duce în 
„Țară“ numai ca nişte „neguţători de porci... `". Strecuraţi astfel 
pc la Bran şi pe la Dragoslavele, au ajuns în capitala Ţării Ro- 
mâneşti. Aci i-a primit Mitropolitul Neofit şi, după ce i-a ispitit 
câtva timp din Sf. Scriptură şi din rânduiala tipicului, văzând 
că sunt oameni pricepuţi şi pregătiţi îndeajuns pentru slujba 
preoțească, i-a hirotonit în anul 1746, la Mitropolia din Bu- 
curești, 

Întors acasă la Sibiel, preotul Moise Măcenic a fost întâm- 
pinat cu bucurie şi cu toată încrederea din partea obştei drept- 
credincioase, care alerga în număr mare şi asculta cu evlavie 
slujbele lui dumnezeeşti. După ce a prins însă de veste vicarul 
Petru Aron dela Blaj că în biserica din Sibiel, de unde fuseseră 
alungaţi preoții uniţi, a început să facă slujbă un „preot de peste 
gard“, cum îi plăcea lui să infiereze pe cei ce fuseseră sfinţiţi 
în Tara Românească, a făcut arătare contra lui Moise Măcenic, 
care a fost arestat numaidecât şi aruncat în temniţa din Sibiu. 
Act a trebuit să pătimească 17 luni fără nicio vină, numai fiindcă 
fusese hirotonit la București, ţinea cu pilduitoare bărbăţie la cre- 
dința neamului său românesc şi nu se lăsa nici întrun chip in- 
duplecat să creadă cum ar fi dorit Crăiasa dela Viena şi unel- 
tele ei din Transilvania. 

În cele din urmă, generalului comandant de atunci i şa fä- 
cut milă de indelungata pătimire a acestui preot nevinovat şi, 
stăruind pe lângă guvernatorul Haller, a izbutit a-l îndupleca să 
libereze din închisoare pe Moise Măcenic. După vreme aşa de 
îndelungată bietul om s'a putut întoarce acasă la soţie şi la co- 
pii, dar numai cu condiţiunea de a renunţa cu totul la slujba preo- 
ţească, urmând să-şi câştige hrana vieţii întocmai ca şi înainte 
de hirotonire, în rând cu ceilalți locuitori ţărani din sat. EI nu a 
încercat nicidecum să se iîmpotrivească acestei nedreptăţi, ce îi 
se făcuse prin porunca mai marilor dela Sibiu. La câtva timp 
după întoarcerea lui acasă, trecând Petru Aron într'o aşa nu- 
mită „vizitațiune canonică“ prin satele din Scaunul Săliştei, s'a 
oprit şi la Sibiel, — anume în scop să stea de vorbă cu Moise 
Măcenic, nădăjduind că bărbăţia acestuia va fi fost clătinată 
prin suferinţele celor 17 luni de temniţă grea. L-a indemnat deci 
să se întoarcă iarăşi la slujba preoțească promiţându-i că-l va 
lăsa nestingherit să slujească la altar, dacă va face un jurământ 
nou aşa cum obişnueau să facă preoţii uniţi, cei ocrotiţi de mi- 
lostivirea Crăiesei dela Viena. 

Moise Măcenic însă, cu toate că amintirile din temniţa Si- 
biului îi erau destul de proaspete, a spus în cuvinte răspicate că 
nicio putere din lume nu va fi în stare a-l îndupleca să facă 
vreun jurământ deosebit de acela, pe care il făcuse la 1746 în 
fața lui Dumnezeu şi a mitropolitului Neofit din Bucureşti. 
Mărturisirea aceasta a lui e cuprinsă în menţionatul proces-ver- 
bal, redactat în limba germană la Viena, cu prilejul anchetei din 
zilele de 14 şi 15 Aprilie 1752. 

Ce bine ar fi fost, dacă şi vlădica Atanasie Anghel ar fi 
avut în Aprilie 1701 tăria sufletească a smeritului ţăran-preot 
Moise Măcenic din Sibiel şi aducându-și aminte, ca acesta, de 
jurământul făcut la Mitropolia din Bucureşti, înaintea lui Dum- 
nezeu, a patriarhului Dosofteiu al Ierusalimului şi a mitropoli- 
tului “Teodosie-Veştemeanul, că va apăra în tot cursul păstoririi 
sale ortodoxia, ar fi putut lua hotărîrea bărbătească să respingă 
Jurământul, ce i s'a cerut atunci din partea Împăratului. De câte 
Ssfâşieri şi frământări dureroase ar fi rămas, în cazul acesta, 


www.dacoromanica.ro 


120 I. LUPAȘ 


scutit neamul românesc din Țara transilvană! Şi atunci şi ma: 
târziu, 

Refuzând Moise Măcenic jurământul cerut de Petru Pavel 
Aron, s'a deschis iarăşi calea prigoanelor impotriva lui: dela 
Sibiu a sosit poruncă la sat, să fie prins din nou şi dus iarăşi 
în temniţă. Dându-şi seama cât ar trebui să pătimească într'o 
nouă întemnițare, mai grea decât cea dintâi, Moise a pornit în 
pribegie spre Banat, unde ştia că se refugiase şi neînfricatul lup- 
tător pentru ortodoxie, ţăranul Oprea Miclăuș din Săliște. 

In Arhiva Mitropoliei din Carloviţ se păstrează în tradu- 
cere germană contemporană textul memoriului înaintat Curţii 
împărăteşti cu prilejul audienței din Aprilie 1752, In el se face 
amintire şi de suferinţele preotului Moise Măcenic (fără a-l nu- 
mi) şi se insistă asupra imprejurării că vicarul Aron a încuiat 
biserica, zidită în „oraşul Sălişte“%) de trei fraţi (familia Cân- 
dea) cu propria lor cheltuială, şi a împiedecat preoţii ortodocşi 
de a mai săvârşi serviciul divin penttu motivul că oamenii mau 
mai voit să primească preoți uniţi”). Acesta este probabil însuşi 
textul memoriului scris de preotul Vasile din Săliște, în aduna- 


26) Numirea de oraş, atribuită la mijlocul veacului al XVIII-lea 
acestui vechiu centru de viaţă pur şi autentic românească-ortodoxă. 
nu e lipsită de temeiu, şiiul find că şi documente dela sfârșitul vea- 
cului al XIV-lea îi dăduseră numirea de Magna Villa Valahalis. 

27) Ibidem, p. 116: „unterdessen ist auch die Kirche, welche drei 
Brüder aus der Stadt Selişie aus eigenen Unkosten erbauet, von dem 
Vicario, einem uniten mit Nahmen Petrus Aaron,: weilen die Leuthe 
die uniten Priester nicht haben wollen annehmen, gesperrt worden 
und hat auch verhindert, dass ferner die orientalischen ihren Gottes- 
dienst nicht mehr halten können". In comparaţie cu celelalte sate 
din vecinătate, Săliştea se vede că apărea chiar de pe la jumătatea 
veacului al XVIII-lea ca un fel de „oraş“, în orice taz un centru de 
viaţă românească ortodoxă de atâta importanţă, încât şi din partea 
oficialităţii catolice transilvane i sa recunoscut rolul de îndrumă- 
toare a luptei pentru apărarea ortodoxiei, fiind poreclită „caput ma- 
lorum“. La 1716 Săliştea era împărţită, din punct de vedere admi- 
nistrativ, în 4 cartiere sferturi (Viertel): 1. La Brata, 2. Depe Vale, 
3 Dela Piaţ şi 4. Dela Folteşti sau Oncești, cu 44 bătrâni la cârmă, 
câte 11—12 de fiecare sfert (cartier). 

rea de noapte ţinută în casa lui, curând după sărbătorile Crăciu- 
nului din anul 1751. Arătând că după ce prin porunca Maiestăţii 
Sale li se ingăduise în vara anului trecut (ar fi deci; 1750) şi 
ortodocşilor libertatea să-şi poată păstra în pace şi linişte cre- 
dinţa, aflând ei despre aceasta, alergară la guvernatorul (Haller) 
din Sibiu, cerând să li se publice hotărirea Crăiesei. Urmarea 
a fost insă, că acesta a poruncit mulțimii să plece acasă, oprind 
numai doi inşi, pe cari i-a legat şi aruncat in temniţă; la fel 
a procedat şi cu un preot, care zace de 8 luni în temnița din 
Alba-Iulia. Prigonirile sau întețit apoi, fiind arestaţi şi la Mer- 
curea 18 inşi, dela cari protopopul unit vrea să stoarcă fără 
niciun motiv o sumă de 500 f1”). 

Aceste prigoniri necontenite i-au îndemnat să se îndrepte 
spre tronul milostivirii (Gnadenthron) cu cererile lor în urmă- 
toarele 5 puncte: 

1. Să poată trăi şi Românii ortodocşi netulburaţi în vechea 
lor credinţă, potrivit cu privilegiile care le-au fost încuviințate 
şi întărite de repetate ori. 

2. Să li se încuviinţeze episcop ortodox atârnător de mitro- 
politul din Belgrad sau din Carloviţ. 

3. Cei ce din propria lor voinţă au primit unirea, să rămâ- 
nă uniţi, dar cei statornici în vechea lor credință să fie lăsaţi 
în pace. 

A Deoarece mulți sunt constrânşi cu puterea armelor sau 
prin alte mijloace violente să treacă la unire, asupra lor petițio- 
narii aşteaptă cu supunere disposiţiunile ce se vor lua în viitor”). 


28) Jbidem: „ist auch schon ein Priester zu Belgrad seit 8 Mo- 
naten im Kerker und noch andere 18 Männer werden in der Stadt 
Mercur bewahrt, von welchen der Erzprister, welcher ein unit ist, 
ohne einzige Ursache 300 îl. fordert, ferners wird noch ein jeder 
von unseren Priestern, welcher kein unit werden will, in den Kerker 
geworfen und alles seines Haab und Guts verraubet, wie ich denn 
auch, welcher ein ortlicher Priester bin, 17 Monath im Kerker ge- 
wesen bin“. i 

29) Ibidem, p. 117: „Indem viele durch die Waffen oder sonst 
gewaltthätiger weise gezwungen werden, dass sie sich zur unirten 
Religion wenden, überlassen wir dies zur ferneren Disposition“. 


www.dacoromanica.ro 


122 1. LUPAŞ 


5. De opt ani de zile fiind cu totul oprite slujbele religioa- 
se ale ortodocşilor, precum botezele, cuminecăturile, cununiile 
şi înmormântările, să fie ridicată opreliştea aceasta şi restabilită 
libertatea de mai înainte, ca oamenii să nu crească şi să nu moară 
fără botez şi cuminecătură, să nu mai vieţuiască împreună fără 
cununie şi să nu mai fie înmormântați fără preot, cum se în- 
tâmplă de 8 ani încoace“). In loc să fi împlinit vreuna din ce- 
rerile cuprinse în aceste puncte, raţiunea de Gesamtstaat" aus- 
triac a socotit că problema spinoasă poate fi rezolvită trimițând 
pe Moise Măcenic impreună cu Oprea Miclăuș, ca pe nişte răz- 
vrătiți, în întunecimea temniţei tiroleze, unde fusese trimis la 
1744 şi Visarion. Lângă cei doi deţinuţi la 1752, cu patru ani 
mai Grau a fost aruncat în osânda „temniţei de veci“ şi neîn- 
fricatul preot Ioanăş Vârvorea (Popovici) din Gales, în aceeași 
fortăreață. | 

Din temniţa dela Kufstein, niciunul din cei trei mucenici 
ai ortodoxiei transilvane nu s'a mai putut întoarce niciodată în 
sânul smeritului cămin familiar, nici sub straşina bisericei din 
satele lor, lipite de codrul dela poala Carpaţilor. 

Despre preotul Ioanăş din Gales se ştie că pe la 1780 mai 
era încă în viaţă, continuând să pătimească şi după 24 de ani 
împliniţi în întunerecul temniţei din Kufstein. Despre Moise 
Măcenic nu se mai face însă nicio amintire sigură, după ce-l 
cuprinseseră de viu fioroasele ziduri ale fortăreței tiroleze. Iar 
când văduva lui Oprea Miclăuş, Stana, se adresa la 1784 impă- 
ratului Iosif al II-lea cu rugămintea să se milostivească a-i slobozi 
bărbatul din îndelungata închisoare, de peste 30 de ani, acesta 
nu a mai putut fi găsit printre cei vii. 

Suferințele poporului pentru credință au continuat, găsind 


30) Ibidem: „Indem schon seit 8 Jahren her die exercitia orienta- 
lis religionis absolute verbotem seyen, gleich wie die Tauffe, die 
communicatio, copula et funera, damit sie sich zu dem vorigen Stand 
gclangen und ihren frayen ruhigen Lauff haben, damit sie nicht in 
posterum ohne Communion und Tauffe aufwachsen und sterben und 
ohne copulis beysammen wohnen und ohne Priester begraben werden, 
wie es schon 8 Jahre her geschehen". 

expresiune prelungită în repetate cereri ca aceea a Săliştenilor 
din 1755 către mitropolitul Nenadovici, căruia făceau mărturisire 
dreaptă şi deplină: „descoperindu-se acest păcat (al uniaţiei) 
plânge sufletul nostru cu lacrimi ferbinţi şi acum cădem şi ne 
rugăm la mila Preasfinţiei tale... a ne da vlădică neunit pe 
legea cea pravoslavnică, ...că noi dăm cererea noastră cu tot 
sufletul nostru după Dumnezeu în mila Preasfinţiei tale, iar 
nefăcând Sfinţia ta răscumpărare cu acest păcat ca să-l iei dea- 
supra noastră şi având putere, noi să nu avem a da samă înain- 
tea înfricoşatului judeţ, şi mărturisindu-l noi şi neavând doftorie 
a ne putea vindeca de el, că fiind şi acei oameni trimişi cu ştirea 
tuturor din Braşov până la Dobra, toată Marginea i-am trimis 
pentru sufletele noastre'“%). Este evidentă aci aluzia la cei în- 
temniţaţi, pentru care în altă petiţiune din acelaşi an Sălştenii 
roagă din nou pe Nenadovici scriind: „să nu ne lăsaţi pentru 
Christos şi pentru aceşti oameni, cari i-au trimis țara la împărăție 
anume Oprea Miclăuș, Popa Măcenic, căci că multă dorire are 
jara de ei, care nu ştim sunt undeva sau ba'%2). 

La trei ani, după întemniţare, consătenii lor nu putuseră 
încă afla, unde sunt. Îngrijorați de soarta lor, Săliştenii repetă 
şi în memoriul adresat la 4 Decemyvrie 1756 aceluiaşi mitropolit 
Nenadovici rugarea stăruitoare de a-i ajuta, scriind că nu mai 
pot răbda răul şi supărările ce cad asupra lor „dela popii cei 
uniţi“ în toate zilele, de al căror „mare rău şi-au pustiit si case 
şi moşii şi şed tot fugiţi la păduri, fiindcă nu le trebue popii 
cei uniţi până la moarte. Mai bucuros moartea vom pofti, ca pe 
ei să ne stăpânească... Şi ne rugăm Măriei Tale... pentru ai 
noştri, care noi satele i-am ales oameni şi i-am trimis la prea- 
înălțata Curte, anume Popa Măcenic şi Oprea Miclăuş; să fii 
Mășia Ta într'ajutor ca să se sloboadă, căci sunt oameni buni 
şi sunt oameni de noi tofi şi cu voia noastră trimişi ®). 

Nici până în primăvara anului 1761, când lupta pentru or- 


31) Ibidem, pp. 145—146. 
32) Ibidem, p. 153. 
33) Ibidem, pp. 161—162. 

todoxie era aproape de izbânda meritată, — izbândă smulsă puter- 
nicului tron habsburgic în bună parte prin suferinţele acoperite 
de misterioasă tăcere, nu însă şi de uitare, ale mucenicilor dela 
Kufstein,— tovarăşii lor de luptă şi de victorioasă statornicie încă 
nu putuseră ştirici, în care temniţă din vasta Monarhie pătimesc 
povăţuitorii lor din cursul anilor 1744—1752. De aceea în punc- 
tul al doilea al hotăririlor luate în sinodul ţinut la Alba-Iulia sub 
preşidenţia călugărului Sofronie, neputând preciza locul intem- 
niţării, formulează postulatul relativ la liberarea lor în termeni 
vagi: adunarea să ceară pe acei captivi, cari sunt deţinuţi pentru 
țară şi pentru lege, nu se ştie unde? anume pe Oprea Miclăuş 
din Sălişte şi pe popa Măcenic din Sibiel, pe popa Ion din Goler 
a pe popa Ion din Sadu*). Nici autorul cronicei rimate „Plân- 
gerea Sf. Mănăstiri a Silvaşului“ nu putuse afla vreo ştire 
sigură despre mucenicii dela Kufstein, ci credea că viaţa lor 
s'ar fi stâns în vreo temniţă vieneză. Nici Stana, soţia lui Oprea 
Miclăuş, nu a reuşit să afle până la 1784, deci în curs de 32 de ani, 
în care temniţă din vasta Monarhie fusese aruncat soțul ei. 


V. 


S'ar putea ivi intrebarea, pentru ce să nu fie considerați 
ca precursori ai lui Horia la Împăratul şi popa Ion din Galeş, 
popa Ion din Sadu şi călugărul Nicodim, câtă vreme despre 
acesta din urmă sunt date sigure că a fost primit ìn audiență 
şi a stat de vorbă cu impăratul Francisc I? 

Adevărat, dar îndată după audienţă, prinzând de veste că 
il ameninţă închisoarea în vreo temniţă austriacă, el a reuşit 
să se refugieze sub aripile ocrotitoare ale Curţii împărăteşti 
din Rusia, iar mai târziu a găsit adăpost în Țara Românească, 
unde a devenit întemeietorul satului Ciofrângeni (jud. Argeș), 


34) Ibidem, p. 223: „2-do Ut petat quosdam captivos, qui sunt 
detenti propter regnum et legem, nescitur ubi? nominanter vero Opre 
Miklos ex Szelistye, popa Mutsinik ex Scibiel, popa Iuon ex Gales et 
popa luon ex Szad". 

aşezând aci pribegi din Transilvania, dându-le voie să-şi facă 
adăpost şi sat „împrejurul bisericii“, împărțindu-le „pământuri 
de hrană şi livezile acestei moşii de peste râu, spre răsărit din 
apa Topologului până în Calea Ou" şi lăsându-i „să curețe pä- 
durile de mărunţiş, ca să-şi mai lărgească livezile, iar copaci 
mari nici cum să nu fie slobozi a tăia“, după cum precizează 
în „Aşezământul“ scris de însăşi mâna lui Nicodim la 4 Octom- 
vrie 17645). 

Popa Ion din Gales, cu toate suferințele lui muceniceşti în 
temniţele din Sibiu, Deva şi Kufstein, nu intră în categoria pre- 
cursorilor lui Horia la Împăratul, deoarece nu s'a păstrat nicio 
amintire să fi fost şi el primit în vreo audiență la Curtea din 
Viena. lar popa Ion din Sadu, tatăl polihistorului loan Piuariu- 
Molnar, după chinurile ce a pătimit în Transilvania, unde fusese 
spânzurat timp de 4 ceasuri cu capul în jos, transportat la Viena 
s'a bucurat aci de un tratament, pentru care nu avea decât cu- 
vinte de laudă în scrisoarea trimisă familiei sale și credincio- 
şilor din Sadu*). Dacă nu i s'a dat voie să se întoarcă în satul 
natal, el s'a putut totuşi stabili în Banat la Sân-Nicolaul-Mare, 
unde a păstorit ca protopop"). 

Rămân deci în categoria amintită: luminatul şi intransigen- 
tul Gran Oprea Miclăuș impreună cu neinduplecatul în stator- 
nicie preot Moise Măcemc, cari au avut prilej să stea de vorbă 
cu Împăratul în Aprilie 1752, cu rezultat aproximativ asemă- 
nător celui obţinut de Horia cu 32 de ani mai târziu, cu deose- 
birea insă că lor nu le-a mai fost dat să vadă ţara Transilva- 
niei, unde să fi putut eventual contribui la deslănţuirea unei 
revolte sângeroase, ci îndată după audienţă i-a înghiţit întune- 


35) Cf. I. Ionaşcu, Ieromonahul transilvan Nicodim în Țara Ro- 
mdânească, în Volumul omagial loan Lupaș, Bucureşti, 1943, pp. 
365—383, f 

36) I. Lupaş, Studti, conferințe și comunicări istorice. Vol, IU, 
p. 50. 

37) Gh. Cotoşman, Din trecutul Banatului I. Comuna și bise- 
ricile din Sânicolaul Mare. Timişoara, 1934. Cf. Anuarul Inst. de Ist. 
Națională. Cluj, vol. VI, p. 612. 

recul cazematelor din fortăreaţa tiroleză a Kufstein-ului. Inde- 
lungata lor pătimire in mucegaiul răcoroaselor ziduri nu era 
mai uşoară decât aceea a lui Horia în temnița dela Alba-Iulia. 
Toată deosebirea este doar de căutat în împrejurarea, că sufe- 
rinţele acestuia au fost curmate după două luni de zile prin 
cumplite chinuri în faimoasa „roată dela Bălgrad“, câtă vreme 
ale mucenicilor dela Kufstein au continuat a-i mistui, trupeşte 
şi sufietește, cu zecile de ani. 

Dar, precum din graiul lui Horia nu s'a putut auzi niciun 
strigăt de durere în ziua de 28 Februarie 1785, după niciuna 
din groaznicele lovituri, care îi sdrobeau oasele trupului, la fel 
n'a pătruns niciun freamăţ de tânguire din rostul celor îngropaţi 
de vii la Kufstein. 


Za $ 


In ziua de 9 Septemvrie 1937, îndemnat de o expiicabilă 
curiozitate de a cunoaşte locul, unde au pătimit mucenicii orto- 
doxiei transilvane, întrerupându-mi o călătorie spre Roma, am 
poposit la Kufstein dorind să cercetez cu de-a-măruntul temnița, 
în care speram să pot găsi vreo urmă despre îndelungata robie 
a luptătorilor pentru credinţă. La ora 6 dimineaţa am urcat, ìm- 
preună cu soția mea, printre ziduri întunecate 250—300 scări 
până am putut ajunge la locul puternicelor cazemate, dintre care 
unele fuseseră transformate, după întâiul războiu mondial, in- 
trun fel de cămin al cercetaşilor (Pfadfipderheim), iar altele 
într'un mic muzeu sub conducerea unui fost funcţionar financiar 
austriac, trecut la pensie (Winkler). Acesta nu ştia să se fi 
păstrat în tradiţiunea locală vreo amintire despre ţărânii şi preo- 
ţii români arestaţi în fortăreață, cum s'a păstrat de exemplu 
despre banditul maghiar Rozsa Sândor, deţinut acolo timp de 
8 ani (1857—1865) pentru tâlhăriile lui. lar despre arhiva tem- 
niţei spunea că a fost transportată în arhiva Ministerului de 
Justiţie din Viena, unde probabil a fost mistuită de flacările in- 
cendiului din vara anului 1927. 

Speranţa de a mai putea fi sporite informaţiunile documen- 
tare cunoscute până acum cu privire la mucenicii dela Kufstein, 

prin alte ştiri proaspete, scoase la iveală prin viitoarele cercetări, 
rămâne deci destul de redusă). 

Plecând din gara Kufstein spre Innsbruck, din tren se 
poate vedea bine colosul de turn rotund, străjuind întreagă con- 
strucțiunea formidabilei fortărețe, ce se înalță pe creasta unor 
stânci prăpăstioase părând înfiptă cu atâta iscusinţă în granitul 
lor, încât privitorul rămâne cu impresiunea că ar fi răsărită 
chiar dintr'o rădăcină cu ele. 

Se implinesc la 1944 două veacuri dela începutul calvarului 
acestor precursori ai lui Horia la Împăratul. Ar fi momentul 
potrivit să li se ridice în satele, de unde au pornit èi la luptă 
aprigă pentru libertatea sufletului românesc, câte un semn de 
amintire cu inscripţiunea, care ar putea să fie o variaţiune a 
cunoscutelor cuvinte săpate de Stolniceasa Sima la începutul vea- 
cului al XVII-lea pe piatra dela mormântul soţului ei Stroe 
Buzescu: „Şi nu fu pe voia câinilor de Tătari'%). Pentru Oprea 
Miclăuş din Sălişte şi pentru popa Măcenic din Sibiel textul ar 
putea fi adaptat aşa: în lupta inegală dintre Goliatul tronului 
impărătesc dela Viena și dintre Davidul satului românesc tran- 
silvan „nu fu pe voia împăratului, ci pe vora satului“. 

Tronul împărătesc s'a prăbuşit, satul românesc a rămas bi- 


38) într'o publicaţiune apărută la 1928 cu titlul Festung Kufstein; 
Ein Heimâtbuch der Stadt und Festung von Ed. Lippot — Vol. III 
din colecţiunea Tiroler Heimatschriften — se arată la p. 49 că dela 
începutul veacului al XVI-lea înainte etajul al IV-lea al turnului ro- 
tund era locul destinat deţinuţilor politici, militari şi altor delicvenţi; 
„personalităţi de tagmă bisericească şi lumească tânjeau aci în cătușe, 
umplând chiliile temniţei cu suspinele şi stropind pământul cu la- 
crămile lor“. Un versificator german scria la 27. III. 1848 că nu crede 
în soarele libertăţii, câtă vreme nu vor cădea cătuşele și nu vor fi 
rupte încuietorile dela Kufstein (p. 63): 
„Nicht glaub' ich an die junge Sonne, 
Ich glaub' an unsere Freiheit nicht, 
Eh nicht auch diese Ketten fallen — 
Eh nicht auch dieser Riegel bricht“. 
3%) 1. Lupaș, Lecturi din izvoarele istoriei române. Cluj, 1928, 
p. 1%. 

ruitor. A biruit prin virtuțile lui milenare: prin nesdruncinata 
lui legătură cu pământul şi cu cerul strămoşilor, prin tenacitate 
şi răbdare, prin credinţă luptătoare şi prin minunatul avânt 
mucenicesc izvorit din convingerea că, dacă nu poate fi „omul 
slobod cu trupul“, cu sufletul însă poate şi trebue să fie. 

Astfel a biruit satul românesc prin reprezentanţii săi dela 
Kufstein ca şi prin mulţimea celor sacrificați în cursul răscoalei 
lui Horia şi în viforul răzmiriţelor de mai târziu. A biruit 
supravieţuindu-le pe toate şi continuând să imprime Țării tran- 
silvane caracterul ei românesc, subliniat de toţi călătorii străini 
ca o realitate etnică mai presus de orice îndoială. 


Olăneşti, 6. IX. 1943. 


www.dacoromanica.ro 


ÎMPĂRATUL IOSIF AL II-LEA 
ŞI RĂSCOALA ŢĂRANILOR DIN TRANSILVANIA. 


I. 


Când am anunțat pentru ziua de astăzi comunicarea despre 
Împăratul Iosif al II-lea şi răscoala țäranilor din Transilvania, 
am fost poväțuit de gândul de a-mi împlini o datorie față de Aca- 
demia Română, care mi-a publicat acum 19 ani un memoriu 
intemeiat pe materialul cules din arhivele vieneze tocmai cu privire 
la istoria Românilor din Transilvania în timpul lui Iosif al II-lea, 
şi din preocupările căreia ştiam că nu a lipsit niciodată grija de 
a sublinia, în limitele adevărului istoric, importanţa unor mo- 
mente epocale din trecutul românesc, căutând a stabili le- 
găturile lor fireşti cu cele din domeniul istoriei universale. 

Personalitatea lui Horia şi a tovarăşilor săi de luptă şi de 
mucenicie pentru ideea desrobirii din jugul străin, era din vea- 
cul irecut destul de cunoscută din două publicaţiuni ungurești!), 
dar mai ales din amănunţita monografie a răposatului Nicolae 
Densuşianu”); în schimb aceea a împărătescului lor colaborator 
la pregătirea şi isbucnirea răscoalei din 1784 nu a format până 
acum obiectul vreunei cercetări speciale în literatura noastră 
istorică. 

In seria împăraților din dinastia de Habsburg istoria a 
reservat lui Iosif al II-lea multă vreme un loc împrejmuit de aureola 


1) Teleki Domokos, A Hora támadás története. (Istoria atacului 
lui Horia). Pest, 1865 şi Szilágyi Ferencz, A Hora-vildg Erdélyben. 
(Lumea ]ui Horia în Transilvania). Pest, 1871. 

2) Nicolae Densuşianu, Revoluţiunea lui Horia în Transilvania 
şi Ungaria, 1784—1785. Scrisă pe baza documentelor oficiale. Bucu- 
reşti, 1884, 

legendară a celui mai milostiv şi mai liberal dintre toți cei ce 
au fost chemaţi să cârmuească vreodată soarta numeroaselor 
popoare strânse, ca într'un pat al lui Procrust, sub pajura bi- 
chefală dela Viena. Cu toate că în realitate fusese şi el o fire 
despotică, având ca model absolutismul „,Regelui-soare“ şi sub- 
ordonând ideii de stat orice consideraţie publică sau particulară, 
până la sacrificiul propriei sale personalităţi, istoriografia aus- 
triacă a evitat a incerca să spulbere legenda, în firele căreia 
fusese înfăşurat pretinsul liberalism al împăratului Iosif al II-lea. 
Şi astfel se întâmplă să păstreze publicaţiile germane asupra lui 
mai curând o notă de panegiric, decât una de istorie obiectivă, 
inspirată exclusiv de iubirea adevărului. Hans Schlitter scria la 
1910, cu un sentiment de explicabilă sfială pentru istoricii aus- 
triaci, că un cercetător rus, Pavel Mitrofanov, a reuşit să dea 
asupra acestui vestit împărat cea dintâi monografie istorică do- 
cumentată, publicând în rusește două volume sub titlul „Josif al 
II-lea. Activitatea lui politică şi culturală“. Cu toate că a sacrificat 
timp de 8 ani de zile pentru culegerea materialului din nume- 
roase arhive şi biblioteci europene, autorul însuşi spune că ma 
urmărit decât scopul de a da „o modestă schiţă istorică*) prin 
această carte, tradusă şi în limba germană de Vera Demeli€. 


II. 


Ca fiul întâi născut al Mariei Teresia, Iosif era sortit să, 
învioreze speranța în viitorul unei dinastii care, după ce se 
stinsese în ramura spaniolă, a rămas stăpânifă de teama unei 
apropiate dispariţii şi în cea austriacă. Era deci explicabilă alipi- 
rea aproape mistică ce înlănţuise de acest vlăstar împărătesc pe 
mama lui — o femeie cu totul excepţională, care în vârtejul 
frământărilor pricinuite de cârmuirea unei Monarhii cu nesfârşite 
complicaţii ca cea habsburgică, nu a dat nici o clipă uitării grijile 


D Paul von Mitrofanov, Ioseph II. Seine politische und kultu- 
relle. Tätigkeit. Aus dem Russischen ins Deutsche übersetzt von V. 
von Demelit. Mit einem Geleitwort von Dr. Hans Schlitter. Wien 
und Leipzig. C. W. Stern, 1910, pp. XIV+870. 

pentru buna creştere şi înd?umare a celor 16 copii ai săi. Intre 
ei grija de căpetenie se îndrepta, în mod firesc, spre primogeni- 
tul Iosif, a cărui educaţie era urmărită cu viu interes nu numai 
de membrii dinastiei, ci şi de reprezentanţii statelor europene 
la Curtea din Viena. Astfel Podewils, reprezentantul Prusiei, 
spre a fi pe placul stăpânului său Fredeic al II-lea, se gtăbea să 
trimită la Berlin informaţiuni puţin favorabile despre plăpân- 
. dul moştenitor al tronului hasburgic, trăgând la îndoială ta- 
lentu! lui, recunoscut şi apreciat de alţii. Două calităţi îi recu- 
noaştea totuşi: hotărirea caracterului, câre îl făcea să prefere 
a flămânzi ori a sta inchis decât să cedeze din vreo idee pre- 
dilectă, şi dărnicia care îl îndemna să-şi împartă adeseori toţi 
banii cu cei din preajma sa. Frederic, înțelegând să străbată 
însă cu privirea dincolo de informaţiile tendenţioase ale celor 
zoriţi să-i raporteze cu orice preţ lucruri plăcute, a constatat 
mai târziu că talentul lui Iosif era ajutat şi de o mare sârguinţă. 
In tinereţă învățase Iosif istoria (dela Bartenstein) şi geografia, 
matematica, limba latină, limbile moderne, istoria literaturii şi 
studiul biblic; rămăsese mai puţin.iniţiat în chestiunile de artă, 
afară de muzică. Nu era omul unei școale filosofice, cum s'a 
crezut şi s'a afirmat adeseori. Citea bucuros din scrierile enci- 
clopediştilor şi ale fisiocraţilor, dar chestiunile practice îl inte- 
resau mai mult decât cele filosofice. A interzis publicarea scrie- 
rilor lui Voltaire în limba germană sub cuvânt că nu poate ad- 
mite răspândirea acestui „venin filosofic“ printre supuşii săi. 


La 4 Iulie 1765, murind subit tatăl lui Iosif, impăratul 
Francisc I, Maria Teresia simţea trebuința unui coregent, care 
so poată ajuta cu sfaturile lui în conducerea trebilor statului, 
cum o ajutase în I-a epocă a domniei decedatul ei soţ. Luă deci 
pe Iosif lângă sine în calitate de coregent. Oricâtă silință punea 
tânărul de 25 de ani să nu-și supere mama cu afirmarea päre- 
rilor sale, adeseori prea deosebite de ale ei, nu era în firea lui 
să renunţe la convingerile, ce-şi formase cu privire la felul de 
guvernare a statului. Dacă prin reformele introduse în mod 

sfios de Maria Teresia în relațiunile dintre domnii feudali şi 
iobagii lor, legaţi de glie, situaţia privilegiată a celor dintâi în- 
cepuse a fi clătinată, Iosif era neînduplecat în hotărirea de a o 
sdruncina cu totul prin reforme cât mai radicale, pentru ca pe 
ruinile organizaţiei feudale să poată vedea întemeindu-se în ritm 
accelerat absolutismul monarhic. Iosif era „tipul reprezentanți- 
lor monarhici ai ideilor moderne. Nimeni n'a ostenit ca el pentru 
binele statului şi al supuşilor săi; nimeni nu era în acelaşi timp 
atât de despotic şi de volnic...“'%). Inzadar îl sfătuea Maria 
Teresia, să-şi mai potolească aversiunea faţă de stările şi obi- 
ceiurile tradiţionale, înzadar îl implora să facă tot ce-i stă în 
putinţă, spre a nu da nimănui prilej să creadă ori să bănuească 
măcar vreo deosebire de păreri între dânşii”). Conflictul dintre 
două generaţii şi dintre concepţii politice diametral opuse, con- 
flict concretizat prin deosebirile de principii dintre fiu şi mamă, 
lua uneori forme aşa de acute, încât biata Împărăteasă nu era 
străină de gândul de a se retrage în viața mânăstirească, lăsând 
frânele domniei cu totul în grija lui Iosif. Acesta reuşea însă a 
o îndupleca să rămână mai departe la cârmă, asigurând-o că 
vrea să fie „cel dintâi servitor“ al ei. Mai intervenea şi sfatul 
impăciuitor al cancelarului Kaunitz înlăturând conflictul, pen- 
tru ca el să isbucnească din nou, în alte forme. 


III. 


Spiritul revoluţionar începuse a prinde rădăcini, în jumă- 
tatea a doua a veacului al XVIII-lea, în populaţiunea oprimată. 
din provinciile Monarhiei habsburgice. Sfetnicii Curţii din Viena 
nu lipseau a şi face datoria, atrăgând cu tot mai multă stăruinţă 
atențiunea Mariei Teresia asupra nemulțumirilor adânci ale 
maselor populare, exploatate crunt de către clasele privilegiate. 


4) Mitrofanov, pp. 85—86. 

5) Dr. Otto Krack, Briefe einer Kaiserin. Maria Theresia an ihre 
Kinder und Freunde. Berlin. Karl Curtius, 1910, p. 34: „aber Niemand 
ausser uns darf glauben oder nur ahnen, dass eine Meinungserschie- 
denheit zwischen uns herrscht", 

Unul dintre cei mai capabili consilieri, baronul Bori€, a isbutit 
So convingă, că nu ar fi decât echitabil şi folositor pentru in- 
teresele statului, dacă ar lua Coroana sub protecţia sa directă 
pe iobagi, apărându-i de exploatările nedrepte ale feudalilor la- 
tifundiari. Chiar dacă s'ar întâmpla să se dedea ţăranii la ne- 
cuviinţe contra stăpânilor proprietari, simțindu-se sjrijiniţi din 
partea Coroanei, aceasta ar profita, deoarece i Sar oferi ocazie 
să-şi afirme în măsură tot mai mare puterea, prin intervenţiuni 
decisive între părţile invrăjbite, 

"După încheierea războiului de 7 ani, Maria Teresia ceruse 
dietei ungare dela 1764 sporirea dărilor, a întâmpinat insă refuz 
sub cuvânt că ţăranul e sărac şi nu poate presta mai mult. 
Pentru a uşura soarta țăranilor şi a le spori puterea de presta- 
(une în folosul vistieriei Statului, a prezentat în primăvara anu- 
lui următor un proiect de lege privitor la regularea chestiunilor 
urbariale, Dieta neacceptându-l, Regina s'a simţit indemnată a 
introduce „jure regio“ această reformă agrară, de a cărei nece- 
sitate era deplin convinsă. A păşit deci pe tărâmul reformelor. 
Dar latifundiarii aveau, în cadrele autonomiei comitatelor un- 
gureşti, suficiente mijloace de a împiedeca la tot pasul infăptui- 
rea lor. Însuşi Iosif al II-lea constata mai târziu că toate disposiţiile 
luate în chestiuni urbariale, de către „Împărăteasa de prea feri- 
cită memorie“ au fost necontenit zădărnicite din partea nobi- 
lilor. 

Isbucnind pe această chestiune importantă conflictul între 
nobilime şi Curtea din Viena, iobagii începură a trimite la 
treptele tronului mulțime de petiţii, particulare şi colective, tân- 
guindu-se de asupririle nobililor şi cerând să li se facă dreptate. 
Din felul, cum erau redactate petiţiile lor, resultă că rolul de 
intermediatori între iobagi şi Curtea împărătească îl aveau ade- 
seori organele administraţiei militare, deplin orientate asupra 
intenţiilor politicii vieneze, ostile nobilimii ungare. Nu lipseau 
nici ţărani mai îndrăsneţi, gata să pornească în persoană pe dru- 
mul Vienei, cu scop de a împărtăşi înaltelor locuri jalbele tovară- 
şilor de suferinţă. In mai multe comitate din Vestul Ungariei cete 
de iobagi au dat năvală asupra curților şi castelelor boereşti, 

cum s'a întâmplat în vara anului 1766 pe moşia unuia dintre 
cei mai mari latifundiari: contele Eszterhăzi, care de groaza 
iobagilor răsvrătiţi fu nevoit a-şi părăsi castelul, refugiindu-se 
într'o pădure apropiată“). 

In deceniul următor isbucniră în Boemia şi în Moravia ră- 
scoale ale ţăranilor nemulţumiţi. Conducătorii acestora, se adresară. 
adversarului perpetuu al Habsburgilor, lui Frederic al II-lea, ru- 
gându-l „în numele Domnului“ să-i primească sub aripa sa ocro- 
titoare şi să-i scape de prigonirile, cu cari se năpusteau asupra 
lor „duşmanii lui Dumnezeu şi ai credinţei adevărate“. Frede- 
ric află însă potrivit a lua măsuri de priveghere la graniţă, să 
nu se întindă răscoala şi în Prusia, îndrumând totodată pe ba- 
ronul Arnim, reprezentantul său la Drezda, să cerceteze dacă 
Sau răsculat ţăranii Boemiei din pricina robotelor ori a pri- 
gonirilor religioase şi să aştepte, poate va reuşi Curtea din 
Viena să stângă flacăra acestei răscoale. 

Aşa s'a şi întâmplat. După ce au fost pustiite mai multe 
castele şi biserici ca „în vremea husiţilor“, — a intervenit ar- 
mata, suprimând repede răscoala (Aprilie 1775). Țăranii răscu- 
laţi au avut însă curajul să tragă şi asupra trupelor, cum arată 
Maria Teresia într'o scrisoare adresată fiului său Ferdinand 
la Milano, adăugând cu melancolie că această răscoală va servi 
ca un exemplu foarte rău"). 

După moartea mamei sale (29. IX. 1780) impăratul Iosif al 
Il-lea, în pasiunea sa nestăpânită de a reforma totul, muncea câte 18 
ore pe zi, fiind în istoria universală cel dintâi monarh care era 
cel mai mare în lucrurile cele mai mărunte („maximus in minimis- 


6) Cf. Eckhardt Ferencz, Mária Terézia és a magyar paraszt- 
herdes. (Maria Teresia și chestiunea ţărănimii ungare), în volumul 
Emlékkönyv Gr. Klebelsberg Kuno negyedszăzados kulturpolitikai mü- 
ködésének emlékére, születésének ötvenedik évfordulóján. Budapest, 
1925, pp. 499—512 şi Szabo Dezsö, Mária Terézia és a parasztok. (Ma- 
ria Teresia şi ţăranii), Ibidem. pp. 513—524. 

"CT, Bertold Bretholz, Geschichte Böhmens und Mährens. Drit- 
ter Band. Reichenberg, 1924, p. 145 şi Kamil Krofta, Geschichte der 
Tschechoslovakei. Berlin, 1932, p. 94. 

et minimus in maximis“) în aceeaşi măsură ca şi cel mai activ 
în cele mai mari, voind a le (indeplini singur pe toate*). Activi- 
tatea lui febrilă şi hiperzeloasă pornise într'un ritm precipitat, 
ignorând prea adeseori realităţile şi nepermiţându-şi răgazul ne- 
cesar pentru examinarea temeinică şi chibzuită a reformelor de 
introdus în diferitele provincii ale Monarhiei. Era decis a nu 
lăsa nimic neîncercat pentru uşurarea sorții celor asupriţi. La 1 
Noemvrie 1781, fără a mai ţine seamă de obiecţiunile feudalilor, 
a publicat decretul pentru desfiinţarea iobăgiei în Boemia, Mo- 
ravia şi Silezia, la 11 Iunie 1782 în Stiria, la 12 Iulie 1782 în 
Carintia, la 20 Decemvrie 1782 în Austria”), 


IV. 


Pentru uşurarea sorții iobagilor din Transilvania ordonase 
Maria Teresia încă din 1766 guvernului, să le ia apărarea de 
câte ori ar fi expuşi asupririlor nedrepte ale claselor privile- 
giate. Iar cu trei ani mai târziu a publicat un decret (12 Noem- 
vrie 1769) cu anume puncte normative — certa puncta — pentru 
orânduirea raporturilor dintre iobagi şi domnii feudali. Aceste 
puncte ar fi fost menite să îmbunătățească în unele privinţe 
soarta ţăranilor iobagi, cu toate că numărul zilelor de robotă 
a rămas tot cel din vechime: două zile pe săptămână pentru 
muncitorii cu braţele, iar pentru cei ce aveau car cu boi, o zi. 
Soarta iobagilor se înrăutăţise aşa de mult, fiindcă proprietarii 
nobili nu mai ţineau seamă de legi, ci pretindeau câte 3—4—5 
zile de robotă pe săptămână. Astfel putea să apară acum ca o 
uşurare robota de 52—104 zile pe an, câtă vreme la 1514 ea 
fusese stabilită în legiuirea lui Verbăczi ca o pedeapsă aspră 
pentru răscoala ţăranilor sub Secuiul Gheorghe Dozsa'%). Dar 
precum isbutiră latifundiarii din Ungaria să ia în bătaie de joc 


8) Mitrofanov, p. 104, n. 1. 

2?) Idem, p. 606. 

10) Cf. Szekfü Gyula, Magyar történet. A tizennyolcadik század. 
(Istorie ungară. Secolul XVIII). Vol. VI, p. 292. 

reformele agrare ale Crăiesei, la fel au procedat şi ce din Tran- 
silvania, zădărnicindu-le în întregime. ) 

Când a străbătut Iosif al II-lea pentru întâia dată Transilva- 
nia (1773), în lung şi în lat, cercetând cu deosebită atenţiune sta- 
rea iobagilor, a constatat că nimic nu se schimbase în ordinea 
relaţiunilor urbariale, domnii feudali continuând să-i asuprească 
fără milă ca şi mai înainte. Socotea că ar trebui ordonate cer- 
cetări severe, pe cari în comitatele administrate de nobili ma- 
ghiari să le îndeplinească funcționari sași, iar în oraşele săseşti 
funcţionari maghiari, căci altfel ar fi cu neputinţă să se facă 
dreptate pe seama oamenilor necăjiţi. Adevărat că între Unguri 
şi Saşi dăinuea o veche duşmănie înverşunată. Intr'o privinţă 
însă ei apăreau deplin înţeleşi: în asuprirea Românilor. Justiţia 
o găsea Iosif cu totul nemulțumitoare şi nu se sfia a mărturisi, 
că-i sângerează inima de durere, văzând cât este de imposibil a 
face săracului dreptate") 

Metoda lui era să primească, să asculte personal pe toți cei 
nevoiaşi. Aşa a procedat şi in Transilvania, silindu-se a mån- 
găia pe toţi cei ce se apropiau de el cu vreo cerere, cu vreo 
jalbă; la plecare a luat cu sine un număr de 19.000 petiţii, spre 
a le resolva la Viena. Experiențele personale din cursul acestei 
călătorii le-a comunicat Iosif consiliului de stat prin rapoarte 
amănunțite cari, păstrate în arhiva centrală din Viena, pot servi 
ca preţioase mărturii istorice despre stările transilvane din ju- 
mătatea a doua a veacului al XVIII-lea!?). 


11) Cf, Friedrich Teutsch, Geschichte der Siebenbiirger Sachsen. 
Sibiu, 1907, vol. II, p. 158, 

12) „Das Land ist gewiss schön und gut — scria Iosif despre 
Transilvania — aber es braucht Hiife; Paliative und Flickwerke sind 
bei den schon so verdorbenen Geistern gewiss nicht mehr hinlân- 
glich... Misstrauen, Argwohn, Intriguengeist herrschen durchaus... 
Die ungarische Nobilität scheut in der Welt nichts mehr als was ihre 
Einkünfte betreffen könnte, oder was ihr Recht beschränkte — selbes 
nach Billig- oder Unbilligkeit soweit, als sie nur immer Kann, zu 
erstrecken und ihren Untertan recht auszusaugen und mit selben 
nach Willkür disponieren zu können, daher sie alles eher täte als 

Mamă-sa, profund îngrijorată de această atitudine demo- 
filă a lui Iosif nu contenea să-şi exprime teama că vânarea po- 
pularității l-ar fi împins, în cursul călătoriilor lui, la prea multe 
declarațiuni despre libertate în chestiunile religioase şi în cele 
privitoare la relațiunile dintre iobagi şi domnii feudali. La sfår- 
şitul anului 1775 îi scria lui Iosif că dintre principiile generale 
mai ales trei sunt, cari îi pricinuesc neliniște sufletească; liberul 
exercițiu religionar, a cărui introducere nu poate fi îngăduită 
nici unui principe catolic, fără gravă răspundere; nimicirea bo- 
gafilor sub pretextul ciudat de a ocroti partea cea mai nume- 
roasă (ea nu înțelegea necesitatea, cu atât mai puțin justeța ace- 
stui postulat) — şi libertatea prea adeseori repetată în toate pri- 
vințele. „Sunt prea bătrână, pentru a mă putea obişnui cu ast- 
fel de principii. Doresc şi rog pe Dumnezeu, ca urmaşul meu 


eine Verminderung einzugestehen; dieses ist was eigentlich dem Un- 
gar sein Hauptscheu ist... Iobagg ist ein Sklav seines Herrn, er hat 
keine Resource, er muss nach Willkür viel oder wenig dienen, wie 
und wọ der Herr will... Dieses Land, ich machte mir ein Gewissen 
daraus, wenn ich nicht anzeigte, erfordert mehr als kein anders, eine 
Urbarial-Regulation...“ Iar despre Românii din Transilvania scria 
Iosif următoarele: „Diese armen walaschischen Untertanen, so doch 
unstreitig die ältesten und zahlreichsten Inwohner von Siebenbürgen 
sind, diese werden von jedermann, seien es Ungarn oder Sachsen, 
dergestalt geplagèt und mit Ungerechtigkeiten überhäuft, dass wahr- 
lich deren Schicksal, wenn man es einsieht, recht erbarmungswür- 
dig ist und noch zu verwundern ist, dass noch so viele dieser Men- 
schen vorhanden und nicht alle davon gelaufen sind... Ich wundere 
mich nicht, wenn seine Gründe schlecht bebaut sind, allein wie kann 
es anders sein, da er von einem Tag zum andern seiner Possession 
nicht sicher ist, täglich und stündlich schier in der Arbẹit seines 
Herrn sein kann, dass er sich recht in solchen Umständen um seinen 
Grund annehme und beeifere. Die Nation ist sonsten wahrlich witzig 
und ihre Unbeständigkeit kommt gewiss nur von ihrem Unglück her, 
dass sie sich auf Viehzucht mehr verlegen müsse um, in dem Notfall 
und wenn es gar zu arg wärd, in ein anderes Land leichter zu entflie- 
hen im Stande zu sein". Const. Sassu, In jurul reformei agrare din 
Transilvania. Mărturiile unui împărat. (mss.). 

miciodată nici să nu le încerce măcar. Nici el nu ar deveni mai 
fericit prin ele; succesorii lui cu atât mai puțin’). 

Resultă din aceste cuvinte că sufletul ei de mamă şi de 
crăiasă era mereu stăpânit de teama convulsiunilor, ce vor pro- 
voca aceste principii, dacă neastâmpărul reformator al fiului său 
Iosif le va pune în aplicare pentru cetăţenii diferitelor provincii 
ale Monarhiei. Viziunea clară, aproape profetică, a primejdiilor 
viitoare i-a turburat liniştea sufletească, de care ar fi fost în 
drept să aibă parte eroica femee la sfârşitul vieţii, după o dom- 
nie de patru decenii, 


V. 


In adevăr, Iosif nu a ținut seamă de sfaturile mamei sale, ci 
îndată ce s'a văzut singur stăpân asupra vastei împărăţii a Habs- 
burgilor, s'a grăbit să-şi inaugureze domnia tocmai prin aplica- 
rea precipitată a principiilor de libertate, dela cari îl sfă- 
tuise răposata lui mamă să nu aştepte nicio fericire pentru sine 
sau pentru succesorii săi. Prin disposiţia luată la 11 Iunie 1781 
a ţinut să asigure libertatea tiparului, încuviinţând chiar şi cri- 
ticile îndreptate contra principelui țării, mai ales dacă autorul 
garantează cu propriul său nume pentru adevărul celor afir- 
mate"). In toamna aceluiaşi an — la 20 Octomvrie — publicând 


13) Arneth, Maria Theresia und Ioseph lI. Ihre Correspondenz. 
Wien 1867, vol. Il, pp. 94—95: „Unter vielen General-Sătzen, die alle 
mir gar zu reell sind, sind doch die drei wichtigsten: freies Reli- 
gions-Exercitium, welches keinem katolischen Fürsten erlaubt ist, 
ohne schwerer Verantwortung, einzuführen, die Zernichtung der 
jetzigen Grossen unter dem speziosen Vorwand, den mehreren Theil 
zu conserviren, Wovon weder die Noth, noch weniger die Billigkeii 
einsehe, die so oft repetirende Freiheit in Allem, so mich mehr be- 
sorgen als hoffen macht. Ich bin zu alt, mich zu solchen Prinzipiis 
jemals zu fügen; wünsche aber und bitte Gott, dass mein Nachfolger 
selbe niemals nur probire. Weder er, noch weniger seine Nachfolger 
wurden glücklicher“. 

14) Cf. E. V. Zenker, Geschichte der Wiener Journalistik von den 
Anfängen bis zum Jahre 1848. Wien u. Leipzig 1892, p. 62—63: „Kri- 
tiken, wenn es nur keine Schmähschriften sind, sie mögen nun tref- 

faimosul edict de toleranţă, a făcut cel dintâi pas către hberul 
exercițiu religionar. 

In Transilvania însă edictul acesta a produs în scurtă vreme 
consecinţe, la cari Iosif pare a nu se fi gândit: în Țara Haţegu- 
lui şi în Ţara Făgăraşului Românii „uniţi“ (greco-catolici) în- 
cepură a se întoarce la ortodoxie. Curentul acesta devenise 'atât 
de puternic, încât în comuna Copăcel din comitatul Făgăraşului 
chiar soldaţii grăniţeri, călcând disciplina militară, au refuzat 
categoric ordinul locotenentului Montag de a cerceta biserica 
unită, înfruntând primejdia, să fie pedepsiţi pentru crima insub- 
ordinaţiunii'5). 

Spre a nu periclita tot ceea ce se putuse obţine prin o si- 
stematică propagandă catolică între Românii din Transilvania 
timp de aproape un veac, Iosif s'a simţit îndemnat să publice, la 
20 August 1782, alt edict amenințând cu cea mai grea pedeapsă 
— „morţii asemenea“ — pe amăgitorii cari ar cuteza să rostească 
vre-un cuvânt „spre lăpădarea, scăderea sau stricarea sfintei 
uniri“. 

La începutul anului 1783, generalul comandant din Sibiu 
intervenea în mod confidenţial pe lângă guvernul Transilvaniei, 
exprimând părerea că, după cele întâmplate în districtul Haţegu- 
lui, ar fi ihdicat să nu se mai aducă la cunoştinţa poporului edic- 
tul de toleranţă din 20 Octomvrie 1781, deoarece acesta ar pro- 
voca noui tulburări. Sfătuea deci să se publice numai patenta 
din 20 August 1782 cu amenințările privitoare la cei ce vor mai 
cuteza să agite poporul contra „sfintei uniri“. 

Nu numai la sate, ci şi Ía oraşe s'au resimţit asemenea efecte 
ale edictului. de toleranţă. Preotul ortodox Ioan Clintoc din 


fen, wen sie wollen, vom Landesfiirsten an bis zum Untersten, sollen 
besonders, wenn der Verfasser seinen Namen dazu drucken lässt und 
sich also für die Wahrheit der Sache dadurch als Bürge darstellt, 
nicht verboten werden“... 

15) Cf, T. V. Păcăţianu, Contribuţiuni la istoria Românilor ar- 
deleni în sec. XVIII. Anuarul Inst. de Ist. Nat Cluj, v. III. Vezi și 
D. Stăniloaie, O luptă pentru ortodoxie în Țara Hațegului, în Anuarul 
Acad. Teol. Sibiu, 1939, p. 5—76. 

Oradea-Mare nu a lipsit a însemna chiar în Matricula Botezaţi- 
lor din parohia sa cazul următor: „In anul 1783 au ieşit po- 
runcă dela împăratul Iosif al II-lea, fiul Mariei Teresiei, cum că 
oricine ar vrea să se întoarcă dela unaţie la Râmleni, aceia să fie 
slobozi, numai să aibă catehizaţie de 6 săptămâni; aşa dară în 
ziua de astăzi cu acea rânduială au şi ieşit dela unaţie anume: 
Vida Samuilă şi Popovici Pavel, locuitori în Oradea-Mare şi 
au adus cătră noi o instanţie de slobozenie şi aşa i-am împreu- 
nat cu oile noastre“1%), 


Interesul lui Iosif de a-şi cerceta supuşii din diferitele pro- 
vincii, de a se convinge personal despre împrejurările lor de 
traiu, nu a slăbit nici după ce a rămas singur la cârma Monar- 
he, Un istoric austriac îl compară cu împăratul roman 
Adrian"), iar Hans Schlitter îl numeşte „un Harun-al-Raschid 
habsburgic, una din cele mai populare figuri ale trecutului aus- 

triac“). Criticile adversarilor, cari spuneau în ironie că împă- 
rond Iosif vrea să-şi cârmuească Monarhia din diligență (en- 
courant les postes) nu-l puteau îndupleca să renunţe la pasiunea 
sa de a căuta să se convingă însuşi de adevăr şi să cunoască 
din proprie inuiţie stările de lucruri din tot cuprinsul vastului 
său Imperiu. Cu drept cuvânt afirmă istoricul rus Mitrofanov 
çä niciun monarh nu cunoştea atât de exact toate împrejurările 
locale din ţara sa şi orientarea practică a niciunuia nu era aşa 
de întemeiată ca a neobositului Iosif al II-lea'). 


16) Cf, N. Firu, Monografia Bisericii Sfintei Adormiri (Biserica 
cu Lună) din Oradea. 1934, pp. 58—60. 

17) A, J. Gross-Hofținger, Ioseph H als Regent und Mensch, 
Sirassfurt p. 27, 

18) Mitrofanov, o. e, p. IX: „ein habsburgischer Harun-al-Ra- 
schid, eine der populärsten Gestalten der österreichischen Vergan- 
genheit“. 

19) Idem, vol. I, p. 94: „Wohl kein einziger Monarch, der grosse 
Friedrich nicht ausgenommen, kannte so genau alle lokalen Verhält- 
nisse in seinem Reiche und wohl keiner besass daher eine so griind- 
liche praktische Schulung wie der unermiindliche, rastlose Ioseph II“, 

La 1783 găsi impăratul Iosif momentul potrivit să între- 
prindă o nouă călătorie prin Transilvania. Constatările făcute 
cu acest prilej nu erau mai îmbucurătoare decât cele înregistrate 
cu 10 ani în urmă, ca resultat al celei dintâi călătorii în ţara 
aceasta, Chiar din Sibiu işi anunţă la 4 Iunie gândul hotărît 
de a desfiinţa, şi pentru Transilvania, iobăgia cum procedase în 
celelalte provincii ereditare, ca să dispară de pretutindeni această 
tristă „degradare a omenirii ? 

Nemulțumirea lui Iosif fu exprimată şi “în cuvintele de 
rămas bun adresate, la 7 Iunie, conducătorilor sibieni, pe cari 
i-a sfătuit să-şi împlinească cinstit datoria şi să contenească 
şicanele, Şi de astădată s'a intors Iosif la Viena convins, că po- 
pulația românească din Transilvania fusese despoiată de drep- 
turi şi foarte vitreg tratată. Această convingere l-a îndemnat să 
ia, prin rescriptul dela 16 August 1783, noui dispoziţiuni pentru 
a uşura soarta iobagilor, încuviințându-le libertatea de a se 
căsători, de a învăţa, de a imbrăţişa vreo meserie şi de a-şi chi- 
vernisi smerita lor avere, fără să mai ceară învoirea proprietarilor 
de pământ, cărora le poruncea să nu mai înstrăineze, fără sen- 
tință judecătorească, agoniseala vreunui iobag. Anunţând o apro- 
piată regulaţiune urbarială, impunea din nou autorităţilor admi- 
nistrative, să apere pe iobagi de orice abuz al proprietarilor. 

In cursul călătoriilor sale prin Transilvana nu şi-a ascuns 
Iosif aversiunea faţă. de nobilimea maghiară și faţă de represen- 
tanţii burgheziei săseşti, manifestând în acelaşi timp un interes 
deosebit pentru soarta ţăranilor şi a preoţilor români, Notarul sas 
din Mediaş, Heydendorf care l-a însoţit, nu uită să îinsemneze în 
autobiografia sa, că masele poporului au rămas ameţije de 
această atenţiune prea milostivă a Împăratului. 

O reminiscență literară a bunelor impresiuni şi a speranțe- 
lor trezite cu acest prilej în sufletul Românilor din Transilvania, 
Sa păstrat în „stihurile politiceşti“ care explică rostul pajurii 


N II cae SES 

20) „Archiv des Vereines fir siebenbirgischen Landeskunde“, vol. 
XVI, p. 484 şi „Anuarul Institutului de Istorie Naţională“. Cluj, vol. 
II, p. 76. 

bichefale tipărită la începutul Molitvelnicului apărut la Blaj în 
1784, vorbind cu entusiasm despre impăratul Iosif ca despre un 
„soare de scutință““ răsărit pe seama Românilor. 


„Gripsorul cu două capete înălţat 
Schiptrul, mărul cu spata împreunat 
Semnul Puterii Impărăteşti arată 

Care lui Iosif este încredinţată, 

Lui Iosif cel mare, de neamuri iubit 
Soare de scutință nouă răsărit 

Domnul cu pace mulţi ani să-l trăească 
Şi prin El pre noi să ne fericească,...21). 


VI. 


Nu e decât prea firesc să fi avut atitudinea demofilă a îm- 
păratului Iosif, alături de alte împrejurări de ordin politic, re- 
ligios şi social-economic, un rol determinant la isbucnirea răs- 
coalei ţărăneşti din toamna anului 1784. 

Spre ţăranul Horia — om de energie şi de hotărire neînfrântă, 
răsărit din rândurile iobagilor dela Arada Albacului (jud. Turda) 
— s'a îndreptat încrederea spontană a mulțimilor impilate in- 
vestinu-l, prin consimțământ obştesc, cu rolul pe cât de impor- 
tant, pe atât de primejdios al indrumării acestei răscoale ţără- 
neşti. Intre anii 4779—1784 Horia călătorise de 4 ori la Viena 
isbutind a, fi primit de 3 ori (1780, 1782, 1784) în audienţă la 
impăratul Iosif), spre a cere dreptate pe seama țăranilor din 
Munţii Apuseni. In aceste călătorii ale sale Horia era însoțit şi 
de alți tovarăşi de suferință, între care e amintit de 3 ori Ioan 
Oargă-Cloşca din Cărpiniş, odată popa Dumitru din Certeje, 
altădată Dumitru Todea, primarul din Albac şi un văr al aces- 
tuia, Simion. 

Cea din urmă călătorie o întreprinsese Horia la Viena către 
sfârşitul anului 1783, în postul Crăciunului. Impăratul Iosif, 


21) Cf. I. Bianu şi Nerva Hodoş, Bibliografia Românească Veche. 
Bucureşti, 1910, tom. II (1716—1808), p. 291. 
22) Cf. N. Densușianu, o. cit., p. 106, nota I. 

cam bolnav de piept, petrecând iarna aceea în Italia, Horia fu 
nevoit să-l aștepte până în primăvara anului următor. Anevoie se 
scurgeau zilele pentru bietul om, cu gândul mereu la Moţii săi 
chinuiţi de nedreptăţi şi fărădelegi. O broșură germană, atribui- 
tă lui Friedrich Schiller, tradusă în ungureşte de preotul refor- 
mat Ştefan Czovek şi publicată de episcopul Roman Ciorogariu 
în traducere română (Oradea 1931) îl înfăţişează pe Horia ca 
„om cu învăţătură şi mare meșter în iscodiri rafinate... Vorba 
nemţească — se spune mai departe — curgea din gura lui ca 
apa, citise cu temeiu mulţi autori germani, dar se plângea că nu 
înţelege bine pe Klopstock, fiind prea greu pentru el“. ..”). 
Această informaţie este, fără îndoială, exagerată. "Nimic din 
ce se știe până acum despre Horia, pe temejul izvoarelor con- 
temporane, nicio fărâmă de dovadă nu poate fi invocată în spri- 
jinul ei. Că în vârtejul luptelor pentru drepturile poporului va 
îi simţit Horia necesitatea graiului german sau că în cursul re- 
petatelor sale călătorii la Viena va fi avut prilej să-şi însuşească 
oarecari cunoştinţe de limbă germană, se poate admite. Dar ca 
el să fi fost în stare a ceti cu temeiu autori germani şi chiar pe 
Klopstock, este de necrezut”*). 

Mai verosimilă pare informaţia privitoare la contactul ce 


23) Cf. Roman Ciorogariu, Horia şi Cloşca. Oradea, 1931, pp. 
14—15 şi recensia publicată în ziarul Aradul din 3 Mai 1931 de prof. 
Ascaniu Crişan, care formulase ipoteza că această scriere atribuită, 
lui Fr. Schiller ar fi putut face parte din colecţia publicată de vesti- 
tul poet german în timpul când era profesor de istorie la Universita- 
tea din Iena, cu titlul: Geschichte der merkwiirdigsten Rebellionen 
und Verschwărungen aus den mittleren und neueren Zeiten. Bear- 
beitet von verschiedenen Verfassern, gesammelt und herausgegeben 
von Friedrich Schiller. I-iul volum al acestei colecţii a apărut la 
Leipzig în 1788. Textul german a fost tradus în limba maghiară de 
preotul reformat Ştefan Czövek, după care l-a tradus apoi şi în 
româneşte, cum bănueşte editorul, Alexandru Gavra, fost profesor şi 
director la preparandia ortodoxă-română din Arad dela 182ł—-1877. 
Cf. Prefaţa pp. 10—11. 

24) Cf. D. Prodan, Din ecourile răscoalei lui Horia în străinătate. 
In revistaGând Românesc din Cluj, 1935, pp. 99—105. 

ar fi avut Horia în cursul iernii 1783—1784 cu membrii unei 
societăţi secrete Frăția de cruce, care se înființase la Viena cu 
scopul religios-politic de a salva pe Românii din Transilvania şi 
Banat din jugul asurpritorilor, — precum şi cu un fost ofiţer 
in armata rusească, Mihail Popescu, agent secret încredinţat cu 
misiuni la Viena, atât din partea Ruşilor, cât şi din partea lui 
Alexandru Constantin Mavrocordat, Domnul Moldovei. Acest 
Mihail Popescu l-a însoţit pe Horia la începutul răscoalei prin 
Munţii Apuseni, sa adăpostit apoi la Zălau şi, când a simţit 
apropiatul sfârşit al mişcării, s'a grăbit să părăsească Transil- 
vania trecând prin Bucovina spre Iaşi”). 

După ce s'a întors împăratul Iosif din Italia, a primit pe 
Horia în audienţă la începutul lui Aprilie şi, ascultându-i jal- 
bele, nu a întârziat a da ordin guvernului transilvan, să termine 
o cercetare începută de pe la 1780 şi să apere locuitorii din 
Munţi. 

Dintre audienţele lui Horia la Împăratul aceasta a fost cea 
mai importantă şi mai decisivă pentru pasul, ce urma să-l facă 
in curând. În cursul ei Iosif sar fi rostit cu vorbe tari — după 
obiceiul lui — împotriva nobililor unguri, cari îl împiedecau la 
tot pasul în năzuința de a face dreptate Românilor. Atunci 
l-ar fi rugat Horia, să-i lase pe nobili în grija lui, căci va găsi 
el mijlocul de a-i stânge pe toţi răsvrătind poporul impotriva lor. 
Nu e însă de crezut ca împăratul să fi rostit chiar cuvintele: 
int ihr das (faceţi voi aceasta) ca îndemn direct la răscoală, după 
cum i se atribue în scrisoarea târzie a unui nobil ungur din 
Ribiţa (8 Aprilie 1830), care spune că ar fi primit informaţia 
aceasta dela căpitanul Sodler, afirmativ prezent la audienţă. Dar 
scrisoarea, nepăstrându-se decât într'o copie defectuoasă şi fiind 
aproape cu o jumătate de veac posterioară audienței dela 1784, 
nu are suficientă putere de dovedire în chestiunea aceasta. Cu 
privire la felul, cum se va fi desfăşurat cea din urmă audienţă 


25) Cf. Carol Göllner, Rolul lui Mihail Popescu şi Salis în revo- 
luția lui Horia, studiu publicat în „Anuarul Institutului de Istorie 
Naţională“ Cluj, vol. VI. 

a lui Horia la împăratul Iosif, lipseşte orice informaţiune con- 
temporană sigură. 

Dar nu poate fi tras la îndoială faptul că, în agitaţiile sale 
pentru pregătirea răscoalei, Horia a făcut adeseori amintire de 
„voia şi porunca Împăratului“, după cum se vede lămurit din 
circulara adresată judelui din Ponor, chemând ţăranii din acest 
sat împreună cu cei din Bucium, Lupşa şi Mujina la o adunare 
in Câmpeni și arătând anume că chemarea aceasta o face „cu 
porunca Împăratului“. Este uşor de înţeles, ce răsunet puteau să 
aibă astfel de chemări în sufletul mulțimilor obidite, sporindu-le 
nădejdea într'o apropiată scăpare din jugul iobăgiei — nădejde 
cu atât. mai îndreptăţită acum, cu cât în sprijinul ei putea fi 
invocată însăşi „voința şi porunca Împăratului“. 

O dificultate mare au întâmpinat căpăteniile mişcării în 
silinţele lor pentru procurarea armelor. Speranţa de a primi ar- 
me din depozitele oștirii împărăteşti s'a dovedit zadarnică. Nu 
le rămânea decât să caute a-şi înarma glotaşii cu ce găseau la 
îndemână prin satele lor: cu securi şi topoare, cu furci de fier, 
cu lănci, cu pistoale şi, mai rar, cu săbii şi cu puşti. Toate 
ştirile arată, cât de redus era numărul răsculaților, cari aveau 
câte o puşcă. Din punct de vedere tehnic răscoala nu putea fi 
decât slab pregătită ca toate răscoalele ţărăneşti. Împrejurarea 
aceasta tl făcea pe Horia să chibzuească, dacă nu ar fi mai potrivit 
să amâne începutul răscoalei pentru primăvara anului 1785. Dar 
tovarăşul său Gheorghe Crişan, comandantul Zarandului, după 
adunarea poporului dela biserica din Mesteacăn (31. X. 1784) 
Şi vărsarea de sânge intâmplată iù comuna Curechiu, o desläntue 
fără şovăire în ziua de-2 Noemvrie 1784. Peripeţiile acestei răs- 
coale ţărăneşti sunt înfăţişate amănunţit şi documentat în cartea 
răposatului Nicolae Densuşianu. 

Răsculaţii erau însufleţiți de credinţa că în pornirea lor 
pentru stângerea nobililor asupritori nu vor întâmpina nicio im- 
potrivire din partea oștirii împărăteşti. Dimpotrivă, se amăgeau 
cu iluzia că se vor bucura chiar de ajutorul acestei oştiri, despre 
comandanții căreia nu se îndoaiu că vor fi cunoscând şi ei „voia 
şi porunca Împăratului“. Nobililor, destinaţi pierzării, le îngă- 

10 

dueau răsculații totuşi un mijloc de scăpare, dacă se învoiau a 
trece prin apa sfinţită a botezului românesc; iar soțiile şi fiicele 
nobililor îşi puteau salva viața, păşind la taina cununiei cu vreu- 
nul dintre iobagii satelor româneşti. E unicul caz în istoria po- 
porului român, când o răscoală ţărănească apare călăuzită, pe 
lângă obişnuitele lozinci economice şi sociale-politice, de o vă- 
dită tendinţă ofensivă spre convertire confesională-religioasă. 
Răposatul Nicolae Densuşianu voia să vadă în acest fenomen 
aplicarea practică a unei „idei iosefine“, întru cât după mărturia 
contemporanului Heydendorf impăratul Iosif al II-lea urmărea 
scopul de a contopi — şi prin legături matrimoniale”) — di- 
feritele elemente etnice într'o singură „națiune transilvană“. Dar 
unificarea aceasta forțată, de sigur, nu se gândea Iosif so în- 
cerce în Transilvania prin contopirea elementelor de colonizare 
în populaţia de baştină românească, ci pe aceeaşi cale ca şi în 
restul Imperiului: prin germanizare. O explicaţiune mai accep- 
tabilă ne oferă prigonirile religioase, pe cari le-au indurat Ro- 
män din Transilvania din partea agenţilor de proselitism ca- 
tolic. Ceea ce urmăreau ţăranii şi preoții de sub comanda lui 
Horia prin impunerea botezului şi a cununiei, după vechia da- 
tină românească, nu era decât o reacțiune provocată prin mă- 
surile de convertire silnică, ce le fuseseră aplicate în cursul vea- 
cului al XVIII-lea, după ce ţara lor devenise o anexă a 
Imperiului habsburgic. Acest procedeu este amintit însă numai 
în ţinutul Zarandului şi al Hălmagiului; după ce s'au alăturat 
la cetele răsculaților români şi câţiva iobagi unguri de pe la 
“Turda şi de pe la Cluj, el pare să fi fost părăsit cu desăvârșire. 
Rămâne totuşi apropiată de adevăr constatarea consilierului im- 
perial Hatzfeld că „ura nativă contra acestei naţiuni a fost, 
dacă nu motivul principal, cel puţin motivul accesoriu al acestei 
tragedii („so scheint, dass nativer Hass gegen diese Nation, wo 


2%) N, Densuşiahu, o. cit, p. 408, Nr. 1: „dass die verschiedenen 
Nationen zusammen heiraten und sich in eine vereinen sollten". Cf. 
şi I. Lupaș, Răscoala ţăranilor din Transilvania la anul 1784. Cluj, 
1934, p. 107. 

nicht die Haupt-wenigstens die Mitursache dieses Trauerspiels 
war“). 


VII. 


La inceput, in prima fază a răscoalei, atitudinea generalu- 
lui-comandant, baronul Preiss din Sibiu, părea mai favorabilă 
ţăranilor răsvrătiți decât nobililor împinși în defensivă. Fără a 
da vreun ajutor efectiv celor dintâi, nu voia să admită interven- 
Da armatei nici în sprijinul celor din urmă, ci se complăcea în 
atitudinea de spectator pasiv al ciocnirilor dintre cele două ta- 
bere, încăerate în lupte sângeroase. Când nobilii desperaţi soli- 
citau ajutorul oştirii, el spunea că nu-l poate încuviinţa fără 
ştirea şi aprobarea Consiliului de războiu din Viena şi sfătuia 
guvernul, să întrebuințeze alte mijloace pentru liniştirea popo- 
rului. La fel procedară și alţi ofițeri superiori din regiunile li- 
mitrofe, ca locotenent-colonelul, “contele Bellegarde dela Oradea. 
În asemenea împrejurări guvernul a cedat stăruinţelor repetate 
ale celor refugiaţi în Sibiu, încuviințând insurecţiunea nobililor. 
La 16 Noemvrie contele Ioan Csáky, comitele suprem al Cluju- 
lui, aviza comitatele vecine că el este comandantul acestei insu- 
reacţiuni — „me supremo comite ducente agmen“ — iar cu două 
zile mai târziu printr'o adresă trimisă din Feneşul săsesc (azi 
Floreşti), solicita ajutorul nobilimii din Solnoc, precum şi al 
celei din Bihor, La 30 Noemvrie scria din tabăra dela Aghireş 
contelui Kornis, să îndemne nobilii din Solnoc a grăbi spre 
Huedin, să dea ajutor celor din comitatul Clujului, cari se stră- 
duiau a împiedeca Mot să pătrundă prin strâmtorile dela Vlaha 
(Olâhfenes), Vâlcău, Gilău şi Mărgău (Mirigyoj). Ajutorul sQ- 
licitat de Csâky a întârziat însă, deoarece conducătorii comita- 
telor vecine, mai prudenţi, au cerut forurilor superioare încu- 
viinţare, după cum rezultă din adresa vice-comitelui din Bihor, 
Ioan Beöthy, care avizează că trebue să aștepte răspunsul Consi- 
Jiului locotenenţial din Ungaria, deoarece fără ştirea regelui nu 
este îngăduită insurecțiunea, afară de cazul necesităţii extreme 
(„praeter extremum necessitatis casum az országba a király hire 
nélkül feltámadni nem szabad“). 

Când a primit la Viena, în 12 Noemvrie, cea dintâi ştire 
despre răscoală, impăratul Iosif se găsea tocmai învăluit de gri- 
jile unui războiu împotriva Olandei”), mobilizându-şi armata şi 
frământându-se cu gândul de a merge să supravegheze în per- 
soană desfăşurarea operaţiunilor militare. Intro asemenea si- 
tuațiune precară toată strădania lui nu putea fi decât să aibă 
linişte şi pace în cuprinsul Monarhiei, câtă vreme armata era 
mobilizată spre un eventual războiu în afară de graniţele ei. A 
trimis deci guvernatorului transilvan Samuil Brukenthal in- 
strucțiuni amănunțite, cum să procedeze la pacificarea poporului 
din Munţii Apuseni cu ajutorul trupelor de aci, cu al dregăto- 
rilor din comitate şi cu al preoţilor români din regiunile pri- 
mejduite. Iar genralul-comandant Preiss a primit ordin să tri- 
mită fără întârziere tunurile impotriva răsculaților „fiindcă im- 
presiunea cea mai puternică asupra ‘mulțimii o fac, în astfel de 
cazuri, tunurile“. Ostaşii regimentului I românesc de graniţă, 
din cauza legăturilor de sânge şi de credinţă cu cetele răscula- 
ților nefiind potriviţi a participa la opera de represiune, i s'a 
dat generalului Preiss sfatul să-i retragă cu grijă din locurile 
expuse. 

Ceva mai târziu a scris Iosif din nou guvernului transilvan, 
mustrându-l că fără ştirea lui prealabilă a cutezat să încuviin- 
teze insurecţiunea nobililor, fapt pe care-l califica drept „cea mai 
mare obrăznicie“. Totodată porunci să se procedeze cu blândeţă 
faţă de ţărani, interzicând orice act de cruzime şi publicând amnes- 
tie generală pentru toţi cei ce au luat parte la răscoală. Situaţia 
acestora, în faţa trupelor împărăteşti, pornite să-i înconjoare din 
trei părţi, era în a doua fază a răscoalei cu mult mai grea decât 
in cea dintâi, când se aflau în luptă numai cu cetele de strân- 
sură ale nobililor. Cu toate acestea n'au voit să primească amne- 
stia oferită, ci au continuat lupta obținând câteva succese. 

In cele din urmă însă, pe la jumătatea lui Decemvrie, Horia 
dându-și seama că răscoala pornită din speranța unui ajutor al 
oştirii împărăteşti contra nobililor asupritori, căzuse în osânda 


27) Mitrofanov I, p. 124. 

de a fi spulberată chiar prin puştile şi tunurile acestei oştiri, a 
înțeles zădărnicia oricărei încercări de a se mai împotrivi expu- 
nând primejdiei viaţa oamenilor săi prin continuarea unor lupte 
fără nici o perspectivă de izbândă. A dat deci ordin pentru di- 
solvarea cetelor sale (14 Decemvrie) fără să-şi fi pierdut cu to- 
tul, nici în ceasul din urmă, increderea împăratului Iosif, spre 
tronul căruia ar fi fost aplicat să pornească din nou. Dar împre- 
jurăile nu i-au mai dat răgaz să cunoască — şi pentru a cincea 
oară — zădărnicia unui drum la Viena Împăratului, ci l-au silit 
să-şi caute un adăpost în codrul Scorăcetului, unde It.-colonelul 
Kray, cu ajutorul unor ţărani năimiţi din Arada Albacului, a reu- 
şit să-l prindă Luni în 27 Decemvrie impreună cu Cloşca şi să-i 
aducă pe amândoi în temniţa dela Alba-Iulia. 

Astfel lupta, pe câre o pornise țărănimea +răsvrătită contra 
asupritorilor seculari, nu s'a putut decide numai între aceşti doi 
factori în litigiu, ci a intervenit al treilea factor: armata impă- 
"rătească, inclinând cumpăna în favoarea nobililor privilegiați. 
Iobagii au pierdut lupta, fără ca nobilii să se fi putut simţi învin- 
gători. Biruinţa finală nu fusese a lor, ci-a oştirii impărăteşti. 
De aceea au rămas timp indelungat stăpâniţi de teama că situa- 
ţia lor privilegiată se va sdruncina îndată ce iobăgimea se va fi- 
recules şi va încerca să facă din nou apel la înfiorătorul botez de 
sânge, spre a răsturna piatra de pe mormântul libertăţii. 

Nobililor nu le-a fost dată nici putinţa de a-şi stâmpăra 
setea de răsbunare asupra iobagilor, cum ar fi dorit. Căci impă- 
ratul Iosif, neavând încredere în instanţele lor judecătoreşti, a 
ținut să încredinţeze cercetarea întregului complex de chestiuni 
dificile, privitoare la originea şi desfăşurarea acestei răscoale 
ţărăneşti, unui om obiectiv şi imparţial, pe care credea că l-ar fi 
găsit în persoana contelui Antoniu Jankovich. Acesta îşi ince- 
puse cariera în Croaţia, spre a o continua mai târziu (1782) în 
capitala Ungariei ca jude la tabla septemvirală (Curtea de ca- 
saţie), de unde fu trimis apoi la Timişoara în calitate de comi- 
sar regal pentru Banat. Numindu-l în fruntea unei comisiuni 
mixte (19 Noemvrie 1784), alcătuite din civili şi militari, impă- 
ratul Iosif i-a dat ordin să plece impreună cu generalul Pavel 

Papilla şi să cerceteze în modul cel mai exact cauzele răscoale: 
ţărăneşti „lăsând la o parte toate instanţele ordinare“. 

Activitatea lui Jankovits o urmărea Iosif cu deosebită so- 
licitudine cerându-i rapoarte amănunțite şi trimiţându-i repetate 
instrucțiuni. La 13 Decemvrie îi scria că Românii, fiind trataţi 
vreme îndelungată cu asprime şi nefăcându-li-se dreptate, sau 
întărâtat în mod firesc împotriva Ungurilor, după cum şi nobilii, 
atacați foarte grav, şi-au pierdut cumpătul şi sunt porniţi a 
trata cu cea mai mare severitate întreagă națiunea română. De 
aceea trebue să caute a-i convinge că liniştea şi siguranţa deplină 
pentru persoanele şi averile lor poate fi obţinută numai dând cu 
totul uitării cele întâmplate, căci nu va fi posibil să aşeze câte 
o gardă înaintea fiecărei curţi boereşti. La fel indruma şi pe gu- 
vernatorul Samuil Brukenthal, să facă pe nobili a înţelege că 
Impăratul nu-şi poate ţinea „armata gata de războiu contra pro- 
priilor săi supuși“. Acest trist exemplu ar trebui să-i convingă 
că vieaţa şi averile lor sunt în mâna mulţimii, adecă a poporului 
şi poporul, numai tratându-l cu echitate, cu iubire şi încredere, 
poate să fie ţinut în frâu. 

Neliniştea, ce frământa sufletul împăratului Iosif cu privire 
la resultatele cercetărilor întreprinse de Jankovich în Transilvania, 
iese lămurit la iveală şi din mărturisirea, pe care o făcea în scri- 
soarea adresată (la 13 Decemvrie) lui Brukenthal impărtăşin- 
du-i că, dacă nu l-ar reţine griji mai importante, ar fi gata să 
vie însuşi la faţa locului, fiindcă apreciază momentul acesta ca. 
fiind „de cea mai mare importanţă pentru întreagă Monarhia, şi 
încă mai mult pentru viitor decât pentru prezent“. 

Iar după ce a primit ştirea despre prinderea şi arestarea că- 
peteniilor răscoalei, Iosif se grăbea să scrie din nou (la 2 Februa- 
rie 1785) lui Jankovich arătându-i cât e de doritor să afle „ce 
va ieşi din interogatoriile acestor sceleraţi“, exprimându-și cre- 
dinţa că în răscoală nu vor fi fost amestecați „nici străini, nici 
indigeni“ şi stăruind a nu se grăbi cu pedepsirea până nu se vor 
lămuri deplin toate împrejurările, ca să nu mai rămână „nicio 
urmă necercetată“. 

Din toate aceste manifestări de ordin psihologic ale Impă- 

ratului, precum şi din disposițiile lui categorice pentru exclu- 
derea totală a instanțelor ordinare din lucrările de cercetare şi 
sancționare a căpeteniilor răscoalei, resultă în mod logic încheie- 
rea, că învinuirile ce i se aduceau din partea nobilimii de a fi 
contribuit însuşi, prin reformele sale rapide ca şi prin surprinză- 
tor de benigna sa atitudine faţă de ţărani, la pregătirea unei at- 
mosfere prielnice pentru isbucnirea räscoalei, nu erau cu totul 
lipsite de temeiu. 


VIII. 


In cursul cercetării atât Horia cât şi Cloşca au refuzat orice 
lămurire esenţială cu privire la cauzele şi peripeţiile răscoalei. 
Nu lipsesc informaţiuni contemporane arătând că Horia ar fi 
cerut să fie dus la Viena, deoarece el nu poate face destăinuiri 
decât în faţa Impăratului. Această atitudine constantă a indem- 
nat pe merituosul cercetător Nicolae Densuşianu să-şi exprime 
convingerea „că Împăratul discutase cu Horia prea adânc ches- 
tiunea reformelor sale cu privire la Transilvania“, fără să-şi fi 
dat însă încuviințarea peptru răscoală, căci în acest caz Horia 
ar fi interzis tovarăşilor săi a pune în circulaţie svonul că fapta 
lor purcede din „voia şi porunca Impăratului'*%). 

Atitudinea lui Gheorghe Crişan a fost, în cursul cercetări- 
lor, deosebită de a lui Horia şi de a lui Cloşca poate din motivul, 
că el nu fusese legat prin jurământ, ca ceilalţi doi, să păstreze 
în taina cea mai desăvârşită anume chestiuni din tratativele pre- 
revoluţionare dela Viena, pe care de altfel nici nu avea de unde 
să le cunoască, fiindcă nu participase la ele niciodată. Dar ascul- 
tarea lui Crişan, după a 47-a întrebare, a fost întreruptă brusc 
şi zădărnicită prin faptul că în ziua de 13 Februarie 1785 el şi-a 
curmat firul vieţii în temniță, sugrumându-se cu nojiţele dela 
opinci sau, după altă informaţiune contemporană, cu baierele 
dela cămaşă. 

Acest sfârşit neaşteptat al căpitanului, care manifestase în 


28) N, Densuşianu, Revoluţiunea lui Horia în Transilvania şi 
Ungaria 1784—1785. Bucureşti, 1884, p. 439. 

timpul răscoalei atitudinea cea mai dârză şi era socotit de con- 
tele Jankovich ca principalul autor al cruzimilor (, praecipuus 
crudelitatum author“) — nu poate fi înţeles şi explicat decât prin 
firea lui aprigă şi cu totul dispreţuitoare de moarte. După cum 
îndrăsnise în focul răscoalei să stângă atâtea vieţi, ale altora, nu 
a stat mult la îndoială în temniţa din Alba-Iulia să şi-o curme şi 
pe a sa, lipsindu-şi astfel judecătorii de plăcerea de a-l vedea 
despicat de viu, tras în ţeapă şi cu mădularele frânte în roata, 
care urma să sfâşie la 28 Februarie 1785 trupul lui Horia şi pe 
al lui Cloşca. 

Preotul ortodox Nicolae Raţiu”) din Alba-Iulia, oferind 
condamnaților la moarte asistenţa religioasă în preajma execu- 
tării, nu a pregetat a semna în graiu românesc ultima lor voință 
aşa cum „a primit din gura lor“, înaintând apoi comisarului 
Jankovich aceste smerite testamente ţărăneşti. Din cuprinsul lor 
nu lipseşte nota religioasă-creştină. Horia a ţinut să arate cu 
numele pe „oamenii cari l-au prins: Matieş Nuţu, Matieş Onu, 
frate-său Gheorghe, Trifu Ștefan a lui Neagu, Andrei cu 2 fe- 
ciori, Simion cu frate-său adăugând că îi „iartă cu toată inima“. 
Iar în ţestamentul lui Cloşca e cuprinsă această ultimă disposiţie: 
„ce am la Bârluţu Sântion din Mogoş, las la popa Vasile să mă 
pomenească....“. 

Horia era deci cuprins, în ultimele clipe ale vieţii sale, de 
sentimentul iertării creştineşti chiar faţă de trădătorii săi, iar 
Cloşca era preocupat de gândul de a-şi uşura povara sufletului 
prin viitoarele rugăciuni ale preotului Vasilie. Cu astfel de sen- 
timente s'au apropiat cei doi căpitani ai răscoalei, în dimineaţa 
zilei de Luni, 28 Februarie 1785, de locul pierzării. La uciderea 
lor înfiorătoare au fost aduşi anume să asiste, pe lângă mulți- 


29) Acest Nicolae Raţiu e amintit mai trâziu nu numai ca preot 
al Bisericii Hramului Bunei Vestiri, ci şi ca protopop în Orașul Băl- 
grad, cum se vede dintr'o însemnare scrisă de el, la 14 Mai 1797, în 
Matricula Bolezaţilor, păstrată în arhiva bisericii ortodoxe din Al- 
ba-lulia. Cf. Alexandru Baba, Protopopul Nicolae Raţiu al Bălgra- 
dului, în volumul Apulum. Buletinul Muzeului Regional din Alba- 
Iulia, I, p. 348, 

mea orășenilor, 2515 ţărani din 419 sate româneşti (câte 3 
oameni în vârstă şi câte 3 tineri din fiecare sat, urmând ca chel- 
tuiala drumului să le fie plătită din „lada satului“%). Potrivit cu 
disposiţia sentinței de moarte, pe care auxiliarul contelui Jan- 
kovich, Frederic Eckhard o citise în limba maghiară, germană 
şi română, — întâi a fost executat Cloşca, fiind întins pe roată 
şi aplicându-i-se vre-o 20 de lovituri până şi-a dat sufletul în 
chinurile cele mai cumplite. Urmă apoi Horia, despre care spune 
uri martur că „merse fără nici o schimbare, cu inima îndrăsnea- 
tă“ spre locul supliciului ai că „după o lovitură, care-i frânse 
fluerul drept, îi dădură numai decât o lovitură de graţie asupra 
pieptului“. Iar alt martur ocular, profesorul Iosif Gabri din 
Alba-Iulia arată, într'o scrisoare dela 2 Martie 1785 că, privind 
execuţia de călare, a putut s'o vadă aşa de lămurit, cum vedea 
hârtia de scris inaintea sa. Nu poate fi deci trasă la îndoială in- 
formaţia lui că „Cloşca a primit cel puţin 20 de lovituri, înainte 
de a-şi fi dat sufletul, iar pe Horia îl ţineau legat şi în picioare 
doi ucenici ai călăului — câtă vreme Cloşca se svârcolea în roa- 
tă — ca să vadă, cu ce moarte ingrozitoare trebue să se sfârşea- 
scă tovarășul său ucigaş. Isprăvind cu Cloşca şi aruncându-l la o 
parte, au aşezat în locul lui pe Horia şi legându-l au început 
sgomotos a-i sdrobi picioarele în roată; iar după a patra lovi- 
tură, din porunca d lui Eckhard, începură a-l isbi în piept şi ast- 
fel după 8—9 lovituri a crepat“. La despicarea lor în bucăţi n'a 
voit profesorul Gabri să mai asiste, ci dând pinteni calului s'a 
întors în cetate. 

Preotul Nicolae Raţiu a putut privi — după tradiţie — nu- 
mai uciderea lui Cloşca, iar când începură a-i frânge oasele lui 
Horia, a căzut leşinat la pământ. Nu lipsesc izvoarele contempo- 
rane, relatând cu vădită satisfacţie sălbătăcia, cu care au fost 


30) Din comuna Gurariului, jud. Sibiu, fiind trimişi 6 ţărani, 
li s'a plătit câte un fiorin (zlot) de fiecare ins. Cf. Ioachim Muntean, 
Monografia economică-culturală a comunei Gurariului. Lucrare pre- 
miată cu premiul II de 15 coroane la concursul publicat de Tineri- 
mea română din Sibiu pentru monografiile comunelor comitatului 
Sibiu. Sibiiu, 1896, pag. 103. 

sdrobiţi în roată şi sfăşiaţi aceşti căpitani ai răscoalei primind 
„răsplata meritată a faptelor lor“ — „den verdienten Lohn ihrer 
Thaten“, — cum scria autorul anonim al unei broșuri din 1785: 
ıKurze Geschichte der Rebellion în Siebenbürgen“. 

Ca să liniştească neastâmpărul și curiozitatea împăratului 
Iosif II, contele Jankovich se grăbi să raporteze la 3 Martie 1785 
că a cercetat cu toată grija şi precauţiunea, să afle dacă cineva 
dintre străini sau dintre fiii patriei a făcut agitaţie şi propagan- 
dă pentru răscoala aceasta, dar a ajuns la concluziunea că nici 
dintre stăini, nici dintre fiii patriei n'a avut nimeni vre-o influ- 
enţă asupra ei. 

Erau tocmai cuvintele, pe care i le sugerase Iosif al II-lea prin 
scrisoarea dela 7 Februarie. Împăratul putea fi deci mulţumit de 
felul, cum şi-a îndeplinit omul său de incredere mandatul, Iar 
acesta, dacă ar fi fsot sincer şi mai ales dacă ar fi cutezat, ar fi 
putut mărturisi că nu mai era nevoie de nici o agitaţie şi de nici 
o propagandă pentru răscoala îndelung pregătită de o parte prin 
asupririle nobililor, cari au umplut de amărăciune sufletul popo- 
rului, de alta prin atitudinea demofilă, adeseori chiar demago- 
gică a Curţii împărăteşti, care amăgise pe bieţii oameni a crede 
că ar fi sosit la 1784 momentul să-şi scuture din grumazi jugul 
iobăgiei seculare. 

La 6 Iulie 1785 înaintă comisarul Jankovich împăratului Iosif 
al II-lea un nou raport amănunţit, întemeiat pe un număr de 358 
acte privitoare la diferite momente din cursul activităţii sale în 
Banat şi în Transilvania. In cuprinsul acestui raport indică ur- 
mătoarele 4 cauze ale răscoalei: 1) asuprirea iobagilor de către 
nobili; 2) conscripția militară; 3) negligenţa guvernulu tran- 
silvan de a nu fi luat la timp măsuri pentru înlăturarea nemulțu- 
mirilor şi 4) întunecimea, de care era stăpânit poporul român în 
chestiuni religioase-morale. 

Iar ca măsuri de îndreptare propunea: 1) introducerea şi 
aplicarea severă a unui urbariu general; 2) interzicerea oricărei 
abateri dela regulile urbariale fixate; 3) neadmiterea nici unei 
conscripții militare fără ordin împărătesc special şi îndrumarea 
organelor militare să procedeze de comun acord cu cele politice; 

4) separarea justiției militare de cea provincială; 5) în cazuri de 
primejdie cererea comitatelor pentru asistență militară să fie ne- 
apărat satisfăcută; 6) să se înființeze şcoale naționale, cari la 
Români lipsesc aproape cu totul, pentru instruirea clerului neunit 
(ortodox) foarte ignorant, să se organizeze un seminar şi, în 
sfârşit, 7) colibile Românilor, foarte risipite, să fie adunate la- 
olaltă în sate mai compacte, ca să se poată obişnui poporul cu 
un traiu mai social. 

La sfârşitul raportului nu uită să amintească, printre cei ce 
i-au dat ajutor în potolirea răscoalei şi în readucerea poporului 
la linişte, pe episcopii Ghedeon Nichitici şi Petru Petrovici, pre- 
cum şi pe colonelul Kray. 

Propunerile au fost examinate de către consilierii lui Iosif 
şi aprobate de către acesta, luându-se măsuri pentru înfăptuirea 
lor. Printr'o adresă specială dela 12 Iulie Împăratul comunică 
lui Jankovich, că i-a cetit cu „adevărată plăcere“ raportul şi, apro- 
bând întreg felul lui de a proceda în chestiunea aceasta dificilă 
se simte îndemnat a-i oferi un semn văzut al „deplinei mulţu- 
miri“ numindu-l Comandor al ordinului Sfântului Ștefan. Epis- 
copului Ghedeon Nichitici dela Sibiu îi votează o graficaţie de 
1000 fl., iar lui Petru Petrovici dela Arad de 800 fl. pentru ser- 
viciile prestate. 


IX. 


Pentru desfiinţarea iobăgiei în Transilvania, după ce or- 
ganele administrative au reuşit să impiedice şi să amâne câtva 
timp executarea disposiţiilor împărăteşti dela 16 August 1783, — 
cum arată raportul Cancelariei aulice dela 30 Iunie 1785 — din 
repetatele stăruinţe ale lui Iosif a resultat patenta dela 22 August 
1785) al cărei text românesc a fost publicat cu slove chirilice, 
ca să poată fi răspândit prin satele româneşti, să ajungă şi la 
cunoştinţa iobagilor disposiţiile de mare interes pentru ei. 

„Voim şi poruncim — scria în această patentă „Iosif al 


51) Vezi facsimilul reprodus în anexa XXI a memoriului nr. 13 
din Analele Academiei Române, seria III, tom. XVI. Bucureşti, 1935, 

doilea, cu darul lui Dumnezeu ales a Romanilor Împărat“ -— ca 
aceste punturi ce urmează legi de obște să fie şi, spre a tuturor 
cunoştinţă de obşte şi indreptare, în toate locurile să se ves- 
tească. 


„Întâi: Soartea iobăgească, încât aceea pe coloni până 
acuma supt vecinică supunere şi de un loc legaţi îi ţinea, de aici 
înainte de tot o stricăm şi o ştergem, nici voim ca numirea: 
înbagiu întru această înţelegere mai mult să se pomenească, şi 
pentru aceea pe toți şi pe fieşcare coloni, ori de ce neam sau 
religie vor fi, incâtu-i despre feţele sau capetele sale, îi numim a 
fi de aici înainte oameni de umblare slobodă, şi poruncim ca pre- 
tutindenea ca aceeaşi să se aibă şi să se cunoască; mai ales că şi 
legea firei şi folosul bunului de obşte aceastaş îndeamnă şi pof- 
teşte; de unde urmează, că pentru aceasta trebue să înceteze toate 
legiuirile despre răscumpărarea libertăţii sau a slobozeniei“. 


„A doua: Vom a fi slobod fieştecărui colon după plăcerea 
sa, încă şi fără vota Domnului locului, a se căsători, în învăţă- 
turi şi ştiinţe a se deprinde, a învăţa meşterii şi meşteşuguri, şi 
cu acestea sau acelea în tot locul a putea trăi şi a se câştiga'%). 


D D D D D D H 3 > 


„£ cincea: Pentru ca mai bine să fie întărită apărarea cold- 
nilor întru cele ce stăpânesc ei, milostiveşte rânduim, ca încă 
nici de pe vatra au sessia colonească, sau orice alte mainainte 
ale sale, fără legiuită şi destulă pricină, şi fără mainainte cu- 
noaşterea comitatului său, ei sau oricine moşteni ai lor, să nu se 
poată scoate afară sau tulbura, ci în pacinica şi nengăimăcita 
moştenire acelora pururea să se lase, şi nici dintr'un loc sau 
comitat la altul fără voia lor să se strămute. 


„A șasea: Intr'alte lucruri, care nu sunt cuprinse întru ace- 
ste punturi, colonii or âvea a se îndrepta după cele mainâinte 
date orândueli — şi, de cumva S'ar întâmpla a pătimi ei ceva 


32) Vezi punctele 3 şi 4 la Densușianu, care a reprodus întreg 
textul patentei împărăteşti în traducere modernă, făcută după ori- 
ginalul latin (495—497). 

batjocuri şi asupriri, atunci Comitatul datoriu va fi a le da spri- 
geană fiscuşească şi îndestulire pentru asupririle suferite“. 

Ca încheiere exprimă Jost speranţa că „părinţescului său 
cuget“ vor înţelege şi țăranii să răspundă cu sârguinţă şi cu 
„bărbătească în economia câmpului deprindere, bunul de obşte, 
a sa şi a moşteanilor săi fericire, după putinţă, vor nevoi a o 
mâna inainte“. 

Cu sângele mucenicesc al celor sacrificați în cursul răscoalei 
din Munţii Apuseni a fost deci pecetluită cea dintâi răscumpă- 
rare a țărănimii transilvane din jugul robiei seculare. 


X. 


Ținând seamă de propunerea lui Jankovich pentru înființa- 
rea şcoalelor româneşti, dispune Iosif a se proceda fără întâr- 
ziere la realizarea ei şi cere să i se facă raport în fiecare jumătate 
de an despre sporul obţinut in aceste şcoale, iar pentru seminarul 
ortodocşilor crede că localitatea cea mai corespunzătoare ar fi 
Timişoara. Aşteaptă să-i înainteze mitropolitul sârbesc propuneri, 
oferindu-se dânsul a suporta cheltuelile. De soarta şcoalelor ro- 
mâneşti nu a încetat impăratul Iosif a se interesa până la sfâr- 
„şitul vieţii. Chiar în cel din urmă an al domniei, având prilej a 
lua cunoştinţă de înfiinţarea unui număr de 48 şcoale româneşti 
ortodoxe în comitatul Aradului, încuviinţează un ajutor de 272 
TL. din vistieria Statului şi îndrumă „Consiliul locotenenţial un- 
gar“, să privegheze în mod deosebit, ca şcoalele să se deschidă 
cât mai curând şi, până vor fi terminate edificiile şcolare, ins- 
trucţia să fie împărtăşită în case închiriate, deoarece educaţia 
tineretului român este una dintre cele mai importante şi mai 
urgente chestiuni de stat — „in der Rücksicht, dass die Bildung 
der wallachschen Jugend eines der wichtigsten und dringend- 
sten Geschäfte fir den Staat ist“, după cum se exprima în res- 
criptul său dela 6 Mai 1789, Nr. 52505). 


Dacă răscoala ţăranilor din Munţii Apuseni nu a putut da, 


33) Cf. I. Lupaş, Studii, conferinţe şi comunicări istorice. Bucu- 
rești, 1928, vol. I, p. 305. 

sub raport social-politic, roadele aşteptate, — in domeniul cul- 
turii şi al educațiunii poporului român nu a rămas lipsită de orice 
resultat. Din timpul domniei lui Iosif da II-lea se îndreaptă spre 
domeniul acesta o atențiune tot mai stăruitoare din partea orga- 
nelor de stat, care se vedeau nevoite a părăsi vechea tradiție de 
dispreţ pentru poporul român. 

+ + + 

In ce priveşte sfârşitul vieții şi al domniei acestui Împărat 
cu tendințe progresiste și cu sentimente de o demofilie puţin 
obişnuită, el a fost din cele mai triste. Profund mâhnit văzând, 
cum se surpă întreagă opera vieţii sale, Iosif al II-lea și-a trăit 
ultimele zile în groaznice chinuri sufleteşei. Scrisorile lui din urmă 
sunt pline de tânguirile sguduitoare ale omului care, prigonit de un 
destin neînduplecat, şi-a pierdut orice speranță de mântuire. 
«Intr'o scrisoare, adresată fratelui său Leopold la Toscana, măr- 
turisea că se simte cel mai nefericit dintre toţi muritorii*). 
Noailles, reprezentantul Franţei la Curtea din Viena, compăti- 
mind pe nenorocitul Împărat, scria despre el ca despre un om „al 
cărui corp era cu totul pornit spre istovire, al cărui suflet pă- 
timea însă şi mai cumplit“). Din aceste cuvinte se poate descifra 
icoana ispăşirii, prin care a trebuit să treacă și neodihnitul iubi- 
tor de reforme Iosif al II-lea. Dacă pornirea lui de ostilitate 
nebiruită faţă de ordinea de lucruri, pe care se căsnea să o 
schimbe radical, a contribuit în măsură hotăritoare la isbucnirea 
răscoalei, ai cărei iniţiatori au fost sfăşiaţi în roata dela Alba- 
Iulia, nu a lipsit nici Iosif al II-lea a-și răscumpăra puţin obiş- 
nuitul curaj al demofiliei imperiale prin chinurile sufletești, care 
îi storceau la sfârşitul zilelor sale mărturisirea că se simte „cel 
mai nefericit dintre muritori“. 

Aripa morții s'a întins izbăvitoare şi asupra chinurilor lui 
sufleteşti în dimineaţa zilei de 20 Februarie 1790, cum se în- 
tinsese asupra celor trupeşti ale lui Crişan, Horia şi Cloşca în 
zilele de 13 şi 28 Februarie 1785. 


3) Mitrofanov, pp. 111—112: „Je suis, je crois, actuellement le 


plus malhereux mortel qui existe“. 
35) Ibidem. 

Intre oraşele transilvane Sibiul a avut un rol deosebit de 
important atât în istoria culturală, cât și în cea politică, biseri- 
cească şi economică a "Ţărilor Române. 

Situat în mijlocul unei străvechi populaţiuni românești de 
ţărani cu pronunţate aptitudini culturale şi cu însuşiri, care ade- 
seori puteau să trezească uimirea călătorului străin"), ajuns de tim- 
puriu în stăpânirea unui grup de colonişti germani veniţi dela 
Rin în regiunea Carpaţilor, Sibiul a fost sortit să dobândească 
în prima jumătate a veacului al XIII-lea o situaţiune politică şi 
administrativă, comercială şi economică excepţional de favo- 
rabilă. 

Prin diploma privilegiată emanată dela regele ungur Andrei 
al II-lea la 1224 pe seama „oaspeţilor teutoni“ aşezaţi în „provin- 
cia Sibiului“ fură incuviinţate acestora drepturi de autonomie, mai 


*) Conferinţă rostită în sala de cursuri Simion Bărnuţiu, pen- 
tru studenţii din Bucureşti, cari au cercetat Sibiul, la 23 Iunie 1943. 

1) Cf. Rudolf Bergner, Siebenbürgen. Bine Darstellung des Lan- 
des und der Leute. Leipzig, 1884, p. 309: „„Vollendete Anmut, Feinheit 
der Gesichtszüge, bezaubernde Lebenslust, Bewusstsein ihrer Schön- 
heit, hinreissende Liebenswürdigkeit und vor Allen duftige Frische, das 
waren die Attribute des herrlichen Geschöpfes...“. Acelaşi autor, 
comparând ospitalitatea românească şi cea săsească scrie: „Die Gast- 
freundschaft des Sachsen macht fast immer peinlichen, pedantischen 
Findruck, auch übt sie der Sachse selten in seinem eigenen Hause, 
zu dem man nicht so leicht Zutritt erlangt. Der Gast fühlt sich dem 
Sachsen gegenüber stets verpflichtet, während der Rumäane alles 
gern gibt, was Haus und Keller birgt ...“. (Ibidem, p. 50). 

vaste şi mai importante decât ale celorlalte grupuri de colonişti 
germani, aşezaţi în regiunea din Nordul Transilvaniei. Pentru 
desvoltarea lor in domeniul vieţii industriale şi comerciale a avut 
consecinţe prielnice disposiţiunea finală a acestei diplome privi- 
legiale, incuviinţând neguţătorilor sibieni dreptul de liberă cir- 
culaţiune şi scutire de vămi în tot cuprinsul Voevodatului tran- 
silvan şi Regatului ungar. Acest privilegiu a fost nu numai res- 
pectat, ci şi sporit în veacul următor. La 1382 luase regele Lu- 
dovic I, din familia de Anjou, disposiţiunea, ca niciun neguţător 
trăin, care ar fi adus mărfuri la Sibiu, să nu aibă drept a le 
transporta în Țara Românească. Astfel comerţul cu Țara Ro- 
mânească devine un monopol, un privilegiu sibian, confirmat şi 
mai târziu în repetate rânduri (1384, 1387 şi 1412). 

Libertăţile şi privilegiile sibiene erau invidiate de locuitorii 
altor ţinuturi, care nu au lipsit a face intervenţiuni la curtea 
regală, să li se incuviinţeze şi lor dreptul de a trăi şi de a se des- 
volta potrivit cu libertatea Sibienilor (juxta libertatem Sibinien- 
sium). 

In astfel de condițiuni , vestita cetate a Sibiului“ s'a des- 
voltat repede, înălțându-se la rangul de „centru şi metropolă“ a 
oraşelor săseşti, cum îşi intitulează oraşul natal vestitul umanist 
Nicolae Olahul, nepotul da văr al regelui Matia Corvinul. Prin 
tortificaţiunile sale însemnate avea Sibiul in timpul războaielor 
cu Turcii ro] de apărare nu numai a Transilvaniei şi Ungariei, 
ci chiar a creştinătăţii, cum afirma însuşi papa Eugen al IV-lea 
intr'o scrisoare dela 1444: „nedum ipsius Regni, sed totius fere 
christianitatis ab illa parte contra ipsos infideles propugnaculum 
et quasi murus atque clypeus .. 291. 

Fireşte nu e permis să uităm că nici bogăția, nići importanța 
Sibiului nu ar fı sporit în cursul timpului în măsură aşa de in- 
semnată, dacă nu ar fi avut drumul deschis spre comerțul "Țării 


2) Ludwig Reissenberger, Uber die ehemaligen Befestigungen von 
Hermannstadt, în Archiv des Vereines für siebenbürgische Landes- 
kunde, 1899, p. 315; cf. şi I. Lupaş, Studii, conferinţe şi comunicări 
istorice, vol. II, Cluj, 1940, p. 85. 


www.dacoromanica.ro 


IMPORTANȚA SIBIULUI ÎN ISTORIA ROMÂNILOR 161 


Românești, unde putea să-şi valorifice toate produsele industria- 
le la Domnitorii şi boierii, cari nu întârziau să lupte cu vitejie 
impotriva, invaziunilor turceşti, apărându-şi ţara şi asigurând în 
acelaşi timp posibilitatea de progres economic şi de înflorire 
culturală a oraşelor transilvane, în primul rând a Sibiului şi a 
Braşovului. 

De aceea avea deplină dreptate unul dintre fiii şi succesorii 
lui Mircea cel Bătrân, voevodul Alexandru (II) Aldea, când 
scria Sibienilor că, dacă s'ar întâmpla să piară Țara Românea- 
scă, ar pieri şi et.. $). 


II 


Pătrunderea elementului românesc, băştinaș în regiunea Si- 
biului, în această metropolă a oraşelor transilvane a întâmpinat 
veacuri dearândul obstacole anevoie de înlăturat. Existenţa Ro- 
mânilor, anterioară colonizării teutone, este atât de sigură în 
regiunea aceasta, încât nu are trebuință de argumente nume- 
roase, spre deplina ei dovedire. In diploma dela 1224 ei sunt 
amintiţi ca vechi stăpânitori ai pădurilor imprejmuitoare, a că- 
ror folosinţă se încuviinţează noilor colonişti în devălmăşie cu 
Românii, ceea ce nu Sar fi întâmplat, dacă aceştia ar fi poposit 
aci în urma Teutonilor. lar cu 14 ani mai înainte Ioachim, co- 
mitele Sibiului, fiind trimis de regele Andrei al II-lea într'o ex- 
pediţiune armată în ajutorul ţarului bulgar Asan Burul contra 
infidelilor săi supuşi din Vidin (la 1210), ducea cu sine o vaste 
compusă din felurite elemente etnice: Saşi, Români, Secui şi 
Biseni*). Cât de mare va fi fost numărul acestor ostași român; 
din armata comitelui sibian dela 1X10, nu se poate şti. Din fap- 


3) Ilie Minea, Principatele române și politica orientală a împă- 
ratului Sigismund. Bucureşti, 1919, p, 148. 

4) Karácsonyi János, Az erdélyi székelyek elsö hadjárata 1240-ben. 
(Prima expedițiune a Secuilor transilvani în anul 1210), în revista 
Századok, 1912, p. 292: „Cum Ascenus Burul imperator quondam Bul- 
garorum auxilium a patre nostro (Andrei II) contra infideles suos de 
Budino implorasset, Rex ipse Ioachimum comitem Scibiniensem asso- 
ciatis sibi Sazonibus, Olacis, Siculis et Bissenis in subsidium trans- 


11 

tul că ei apar ca element deosebit de restul oastei transilvane, 
fiind amintiţi chiar la locul al doilea, se poate deduce insă că 
erau destul de numeroşi, având o importanţă şi o valoare mili- 
tară, care îi făcea vrednici să li se încuviinţeze, chiar în cuprin- 
sul unui decret regal, locul acesta. Sibiiul este astfel în România 
întregită unicul oraş, în preajma căruia elementul românesc apare 
documentar, cu propria sa organizaţiune militară, chiar înainte 
de epoca întemeierii Principatelor Române. 

Imprejurarea că în acte oficiale numirea veche de Scibr- 
nium şi Sibimium se găseşte cu mult înainte de numirea germană 
Hermannsdorf şi Hermannstadt, poate fi de asemeni un indiciu 
toponomastic pentru vechimea elementului românesc în această 
regiune, după cum de asemenea faptul că Saşii au dat celui mai 
impunător sat românesc din apropierea Sibiului numirea de 
Grossdorf (Sălişte = Magna Villa Valachichalis), arată că la so- 
sirea lor aci au găsit în preajma munţilor străvechi aşezări ro- 
mâneşti5), strâns lipite de codrii ocrotitori în timpul feluritelor 
invaziuni, câtă vreme locurile deschise din câmpie au rămas mai 
puţin populate. Coloniștii teutoni nu au întârziat a trage tot fo- 
losul posibil din această imprejurare, prielnică pentru dânşii, 
luând in stăpânire şesurile mănoase şi lăsând pe seama Români- 
lor autohtoni locurile pădureţe din codrii şi poienile munţilor. 

In contactul politic şi comercial cu Domnii Ţărilor Româ- 
neşti, conducătorii Sibiului aveau adeseori trebuință de inter- 
venţiunea şi ajutorul Românilor din satele invecinate. Astfel in 
socoteliie Sibiului s'a putut descoperi amănuntul, că la 30) Noem- 
vrie 1495 s'a dat din vistieria oraşului unui preot român pentru 
diferite scrisoţi, scrise în limba acestuia, suma de un florin*). 


misit, eum in ductorem exercitus preferendo“. Cf. şi Ilie Minea, Ro- 
mânii înainte de 1222, în Revista pentru Istorie, Arheologie şi Filo- 
logie, Bucureşti, 1912, p. 226 şi I. Lupaș, Zur Geschichte der Rumänen. 
Sibiu, 1943, p. 74—75. 

5) Cf. I. Moga, „Marginea“, Ducatul Almașului şi Scaunul Să- 
liştei. Bucureşti, 1942, passim. şi K. Horedt, O contribuţiune la istoria 
epocii prenatale a Voevodatului transilvan în Anuarul Institutului 
de Istorie Naţională vol. IX. Sibiu 1944, p. 430—448. 

€) Quellen zur Geschichte Siebenbiirgens aus sächsischen Archi- 

Preotul nenumit în socoteli era probabil cel amintit în cronica 
protopopului Vasile din Braşov, care ne spune că tocmai în acel 
an scriseseră Sibienilor Românii din Șchei să-şi întoarcă pe 
preotul Bratu inapoi, dar nu sa putut, căci n'au vrut să-l dea 
nici satul, nic? sfatul Sibiului, ci au adus de acolo pe fiiu-său 
popa Petru...). 

Servicii asemănătoare făcea oraşului Sibiu în același timp 
şi ţăranul fruntaş cneazul Dumitru din Sălişte, amintit în scriso- 
rile voevozilor Radu cel Mare şi Radu dela Afumaţi către Si- 
bieni. Pentru acest ţăran fruntaş din Sălişte găsea Barbu, banul 
Craiovii, într'o scrisoare a sa dela începutul veacului al XVI-lea 
măgulitoare cuvinte de apreciere mărturisind Sibienilor: „mulţi 
oameni mi-aţi trimis Domnia voastră, dar un om mai bun ca 
pe Dumitru nu mi-aţi trimis. Şi îmi este drag şi vă slujește bine 
şi drept, aşa să ştie Domnia voastră'3). 


III 


Schimbările de ordin bisericesc-cultural, prin care a trecut 
Sibiul în I-a jumătate a veacului al XVI-lea, când Saşii au pri- 
mit reforma religioasă a lui Martin Luther, nu au lipsit a exer- 
cita o înrâurire binefăcătoare şi asupra culturii româneşti. Nu 


ven, I, Sibiu, 1880, p. 195: „Sacerdoti Walachicali pro diversis litteris 
in eodem linguagio scriptis dedit dominus magister civium 1 flor.“, 
iar la 5 Iunie 1504 se precizează că i s'au dat preotului din Răşinariu 
4 dinari pentru tălmăcirea unor scrisori ale Domnului Țării Româ- 
neşti, deci ale lui Radu cel Mare: „popae de Stederdorf, qui quasdam 
litteras Domini Vaivodae transalpinensis interpretatus est, bibales 
flor: o, den. 4". Ar fi astfel păstrată, în aceste notițe laconice ale 
socotelilor sibiene, cea mai veche amintire de scrisoare românească, 
anterioară celei trimise la 1521 de Neacşu dela Câmpulung judelui 
braşovean Haneş Benkner. Cf. Const. C. Giurescu, Istoria Românilor, 
vol. II, Bucureşti, 1940, p. 588—589. 

1) I. Lupaş, Cronicari şi istorici români din Transilvania, ed. 
II-a, Craiova, 1941, p. 17—18. 

8) Cf. Anuarul Institutului de Istorie Națională Cluj, vol. IV, 
p. 65. 

e o simplă întâmplare, că cea dintâi carte tipărită în limba ro- 
mână a apărut tocmai în Sibiu, orașul ale cărui socoteli ne-au. 
păstrat şi câteva din cele mai vechi amintiri istorice despre exi- 
stența probabilă a unor scrisori românești anterioare veacului 
al XVI-lea. , 

Chestiunea Catehismului românesc, apărut la Sibiu în anul 
1544, a fost mult discutată, fără putinţă de a fi lămurită deplin”). 
Atâta e sigur că Philippus Pictor sau Maler a primit un dar de 
doi florini pentru tipărirea lui. Nu se ştie însă cine a fost tra- 
ducătorul acestui mic catehism. S'a emis ipoteza că „va fi fost: 
preotul din Sălişte“, al cărui nume a rămas până în timpul de 
faţă necunoscut!9). 

Dar influenţa protestantismului transilvan nu a dat numat 
cărţi româneşti, ci şi câteva şcoli şi câţiva dascăli români în afară. 
de însemnate contribuţiuni la ope1a de orgamzare constituţională 
şi administrativă a vieţii bisericeşti. Dacă în Sibiu nu era pe 
atunci nici biserică, nici şcoală românească, in schimb la Sălişte 
s'a păstrat o mărturie sigură despre existenţa şcolii şi a grămă- 
ticului (dascălului) ei Dumitru Popa, în interesul căruia inter- 
vine la 1616 judele satului, cerând să fie scutit de dări şi de că- 
răuşie. De sigur, acest dascăl român a avut înaintaşi în slujbă, 
care s'au bucurat şi ei de asemenea scutinţe. Este deci admisi- 
bilă existenţa şcoalei din Sălişte chiar din veacul al XVI-lea. 
Dumitru Popa şi-a îndeplinit cu bun rezultat serviciul de das- 
căl; drept răsplată a fost ridicat mai târziu la treapta de proto- 
pop, în care funcţiune e amintit la 1628"). Ca o dovadă a por- 
nirii la învăţătură şi a dragostei de carte românească, ce înce- 
cursul veacului al XVII-lea, poate fi amintit textul german al 
testamentului făcut la 28 Noemywrie 1651 de văduva Stanca, so- 
ţia lui Oprea Alămănuţ din Sălişte. Această ţărancă văduvă, 

29) I. Crăciun, Catechismul românesc din 1544. în An. Inst, de 
Ist. Nat, Cluj-Sibiu, vol. XL p. 45. 

10)N, Iorga, Istoria literaturii religioase a Românilor până la 
1688, în Studii şi Documente, vol. VII, p. 66—67. 

11) I. Lupaş, Documente istorice transilvane, I, p. 173—174. 

simțind că i se apropie sfârşitul vieţii pământeşti, a ţinut să fie 
înregistrată în „Protocolul Scaunului Sălişte“ dorinţa ei cea din 
urmă, cu privire la împărțirea smeritei sale averi între două fiice 
şi doi fii: Stanciu şi Oprea, dintre cari despre acesta din urmă 
spune că şi-a primit partea ce i se cuvenea din moştenirea pă- 
rinților săi, când „a plecat în Moldova, să învețe carte“ (Schrift 
zu lernen)!?). 

Din veacul al XVII-lea s'au păstrat puţine dovezi istorice 
despre vreo tendinţă de a transforma Sibiul în centru bisericesc- 
cultural al Românilor transilvani. Adevărat că la 15 Februarie 
1660 s'a făcut aci o alegere şi numire de vlădică românesc în 
persoana lui Gheorghe Ghenadie III, care a păstorit însă puţin 
tmp, murind probabil in vara aceluiaşi an ca victimă a holerei, 
care făcuse atunci cumplite pustiiri între locuitorii Sibiului’). 

Despre mitropolitul Sava Brancovici se ştie că avea în Si- 
hiu locuinţă în anii 1674—1680 la Ioan Graffius, care fiindu-i 
dator o sumă de 30—40 fl., interesele acestei datorii le răspun- 
«dea prin chiria locuinţei cedate lui Sava şi fratelui său cronica- 
rului Gheorghe Brancovici-Brâncoveanu'4).. 

O acțiune mai sistematică pentru organizarea unui centru 
bisericesc-cultural în Sibiu se accentuează în jumătatea a doua a 
veacului al XVIII-lea, după ce o încercare făcută în prima ju- 
mătate a acestui secol din partea episcopului greco-catolic Ino- 
chentie Micu-Klein a rămas fără niciun rezultat. Acest episcop 
primise în dar dela baroneasa Ana Maria de Hochberg, pe la 
1734—1737, un intravilan la periferia oraşului, în Maier Si- 
biului. Dar nu Şi-a putut asigura stăpânirea efectivă asupra lui, 
fiind resistenta Saşilor, cari luptau să-şi conserve cu orice preţ 
„puritatea națională“ în acest oraş, atât de mare, încât episcopul se 


12) Idem, Istoria Unirii Românilor, ed. JI, Bucureşti, 1938, p. 172 
şi Documente istorice transilvane, vol. I, Cluj, 1940, p. 251. 

13) I, Lupaş, Zur Geschichte der Rumänen. Aufsätze und Vor- 
träge. Sibiu, 1943, p. 338: Der siebenbiirgische Fürst Achatius Barciai 
und der Metropolit Sava Brancovici-Brâncoveanul (1658—1661). 

14) Idem, Istoria bisericească a Românilor ardeleni, Sibiu, 1918, 
p. T4. 

văzu nevoit în cele din urmă să vândă Saşilor imobilul cu suma 
de 200 florini'5). 

La 1761 fiind trimis la cârma bisericii ortodoxe din Tran- 
silvania episcopul sârb Dionisie Novacovici, acesta a locuit câtva 
timp în Sibiu, apoi s'a aşezat într'o modestă casă țărănească din 
apropiatul sat Răşinariu. 

Cercurile catolice din Viena se temeau însă că, fiind Răşi- 
nariul prea aproape de graniţa Ţării Româneşti şi neavând lo- 
cuitori catolici, cari să poată controla activitatea episcopului or- 
todox, acesta nu ar putea fi ferit de orice contact cu coreligio- 
narii săi de peste munţi, cari Lat atrage în sfera lor de influențe 
păgubitoare pentru „sfânta unire“ cu împăratul din Viena şi 
pentru liniştea publică““%. De aceea s'a luat la 1770 deciziunea 
ca reşedinţa episcopului ortodox să fie stabilită deocamdată în 
Sibiu, sub ochii guvernului transilvan, care avea datoria să-l su- 
pravegheze de aproape"). 


15) Heinrich Herbert, Die Gegenreformation in Hermanstadi zur 
"Zeit Karls VI. Mitteilungen aus den Hermannstădier Magistratspro- 
tocollen, în Archiv des Vereins für siebenbiirgische Landeskunde, Si- 
biu, 1899, p. 57: „folgsam in der bisher beibehaltenen Nationalpurität 
cum totius nationis eversione eine wunderliche Mixtur vorgehen wiir- 
de, wie dergleichen traurige Exempel zu Klausenburg und Enyed 
noch heute an dem Tage liegen". 

16) „Um auf solche Art dem Briefwechsel sowohl als denn sich 
schon zu verschiedenen malen zum Nachteile der heiligen Union und 
der öfféntlichen Ruhe geäusserten Bestrebungen vorbeugen zu kön- 
nen — aşa motivează raportul oficial din 25 Noemvrie 1770 nr. 1069 
propunerea pentru mutarea reşedinței episcopeşti dela Răşinariu la 
Sibiu. 

17) Fusese vorba să fie mutată reşedinţa episcopească la Braşov, 
dar Pater Delpini, iniţiatorul „Orfanotrofiului teresian“ din Sibiu, 
sa grăbit să lămurească factorii politici din Viena, că Braşovul ar fi 
locul cel mai primejdios, fiind în cea mai mare comunicaţiune cu 
Ţara Româneăscă — „weil von dorten die grösste communication 
ist mit der Walachey". Delpini era principial contra numirii unui 
episcop ortodox în Transilvania pentru motivul că simpla lui nu- 
mire va pricinui pagubă mare „unirii“. Temându-se că Românii or- 
todocşi vor emigra şi va rămâne Transilvania pustie, admitea totuşi. 


www.dacoromanica.ro 


IMPORTANȚA SIBIULUI ÎN ISTORIA ROMÂNILOR 167 


Cererea episcopului Sofronie Chirilovici, adresată guvernu- 
lui transilvan, spre a-i pune la disposiţie un loc potrivit pentru 
clădirea reședinței sau o casă corespunzătoare, a rămas fără re- 
zultat. 

Din averea rămasă după moartea succesorului său Ghedeon 
Nichitici, sporită şi prin sumele dăruite de Gherasim Adamo- 
vici, s'a putut construi în zilele acestuia spaţioasa biserică orto- 
doxă din Strada Lungă, dincolo de râulȚibin, dec: ìn afară de 
oraşul Sibiului, ai cărui cârmuitori nu se puteau obişnui uşor cu 
gândul, că ar fi sosit timpul să dea şi Românilor, chiar în cen- 
trul oraşului, loc pentru o biserică şi pentru o reşedinţă episco- 
pească. 

La 1788—1789 se dlădise cu cheltuiala credincioasei Stana 
Hagi Petru Luca biserica ortodoxă din suburbiul numit „1ose- 
fin“ — după numele împăratului Iosif al II-lea. 

Astfel la sfârşitul veacului al XVIII-lea Românii ortodocşi 
aveau două biserici în Sibiu, niciuna însă în centrul orașului, ci 
amândouă la periferii. Mai era şi a treia biserică românească, 
cea greco-catolică, dincolo de Ţibin, a cărei piatră de temelie 
se pusese la 1778"). 


să fie numit un episcop ortodox, dar supraveghiat foarte de aproape, 
dându-se guvernatorului transilvan, Contelui O'Donel, instrucțiunea 
secretă ca, îndată ce va simţi că Românii emigrează ori corespon- 
dează cu Ruşii, episcopul lor să fie ridicat pe neştiute şi îndepărtat 
dintre ei. „Derowegen kann deser Bischof benennet werden mit diesem 
geheimen Zusatz, dass sobalt man spüren wird, dass die Walachen 
oder emigrieren oder mit Russen correspondieren, er von dem Grafen 
O'Donel unvermerkt solle aufgehoben werden". Cf, Delpini's Prome- 
moria über den gr. nicht unierten Bischof, la Wilhelm Schmidt, Die 
Stiftung des katolischen Theresianischen Waisenhauses bei Her- 
mannstadt, gelegentlich der ersten Săcularțeier des Bestandes des- 
selben, actenmăssig dargestelt, Sibiu, 1869, pp. 86—87, 

18) Cf, Ungarisches Magazin, vol. IV, Pressburg, 1787, p. 402, un- 
de se pot citi următoarele: „Die Reformierten und Griechen halten 
ihren Gottesdienst in Privathäusern, die unierten Walachen und Zi- 
geuner aber haben vor dem Saagthore eine neue Kirche mit einem 
Thurme, dazu im Jahre 1778 den 45-ten Oktober der Grundstein ge- 
leget ward". 

V 


Mutându-şi guvernul transilvan la sfârşitul veacului al 
XVIII-lea reşedinţa dela Sibiu la Cluj, unde elementul maghiar 
se simţea mai în putere, episcopului ortodox Vasilie Moga, ales 
în sinodul dela Turda, i s'a dat ordin dela Curtea din Viena să 
se aşeze în Cluj, unde a şi fost instalat la 29 Iunie 1811. Noul 
episcop, dându-și seama că nu va putea să întreprindă paşi mai 
însemnați spre progres religios, cultural şi economic decât cu 
ajutorul preoţilor şi ţăranilor însufleţiţi din regiunea Sibiului, 
a trimis la Curtea împărătească din Viena un memoriu docu- 
mentat şi a obţinut învoirea acesteia să rămână cu reşedinţa în 
Sibiu (1812). 

In lipsa totală de mijloace pecuniare a iniţiat Vasilie Moga 
o colectă, care a dat in scurtă vreme rezultate considerabile. In- 
suşi mitropolitul sârbesc Ştefan Stratimirovici a contribuit cu 
100 de galbeni la această colectă, iar neguţătorul macedoromân 
din capitala Ungariei Atanasie Grabovski — unchiul Anastasiei 
Şaguna — a dăruit şi el 100 fl., fără a fi putut să prevadă, fi- 
reşte, că în reşedinţa episcopească, ce urma să se cumpere din 
banii acestei colecte'*), se va adăposti mai târziu şi fiul nepoa- 
tei sale: providenţialul ierarh Andrei Șaguna. 

Mai ales prin roadele epocale, dobândite de mitropolitul 
Şaguna şi de generaţiunea sa timp de un sfert de veac (1848— 
1873) sa putut ridica Sibiul la importanţă hotăritoare în viaţa 
Românilor din Transilvania, Banat „Crişana şi Maramureş. 

Izbutind să reinfiinţeze vechia Mitropolie transilvană cu 
centrul în Sibiu (1864), Şaguna a imprimat acestui oraş, din 
an în an, tot mai vizibil caracterul nu numai de metropolă bise- 
ricească, ci şi culturală, politică şi economică a Românilor. El a 
iniţiat şi colecte pentru a strânge din danii benevole sumele de 
trebuință pentru clădirea Catedralei, care la 115 ani după zidirea 

19) Vezi cu privire la piedecile întâmpinate de episcopul Moga cu 
prilejul cumpărării imobilului din str. Cisnădiei (azi Strada Regina 


Maria), I. Lupaș, Sibiul ca centru al vieţii românești, în Anuarul 
Institutului de Istorie Naţională din Cluj, vol. V (1930), p. 54—55, 

bisericii din Maerii Sibiului s'a putut înălța, chiar în centrul 
Sibiului privilegiat şi exclusivist de odinioară, făcând să stră- 
lucească crucea ei sfinţită de mitropolitul Ioan Meţianul la 1906 
ca un semn de bună vestire pentru apropiata biruinţă dela 1918, 
izbăvitoare a românismului dintre Carpaţi şi Tisa. 

Când s'a înfiinţat da 1861 Asociațiunea transilvană pentru 
hteratura română şi cultura poporului român, sediul acestei in- 
stituțiuni culturale nu putea fi decât oraşul Sibiu, capitala de 
atunci a Marelui Principat Transilvan. Sub auspiciile ei s'a inau- 
gurat aci la 1905 Muzeul etnografic, ieşind la iveală cu acest 
prilej impunătorul progres cultural, realizat de Sibiul românesc 
în cursul veacului al XIX-lea. 

Din zilele lui Şaguna până la începutul veacului al XX-lea 
a rămas centrul politic al românismului transilvan oraşul Sibiu, 
menit să adăpostească, după 1 Decemvrie 1918, câtva timp şi 
membri Consiliului Dirigent, care a fost cel dintâi guvern ro- 
mânesc al Transilvaniei. 

Sub raportul vieţii economice, din Sibiu se obişnuiseră a-şi 
primi Românii îndrumările de trebuinţă parte dela conducătorii 
Băncii Albina, înfiinţată la 1872, parte dela Solidaritatea (aso- 
ciațiunea băncilor româneşti din Transilvania şi Banat). Inte- 
meietorul Băncii Albina Visarion Roman”), precum şi vredni- 
cul său urmaş Partenie Cosma”) au adus neamului românesc 
nepreţuite servicii prin iniţiativele şi strădaniile lor fecunde. 


VI. 


Sibiul fusese la sfârşitul evului mediu şi centru universitar 
cu un modest „Studium generale cibiniense“, dintre ai cărui 
profesori sunt cunoscuți cu numele doi ms") din primele de- 


20) Cf. I. Lupaş, Probleme Şcolare, Bucureşti, 1936, p. 233: Din 
dascăl — mare organizator financiar: Visarion Roman. 

21) Idem, Studii, conferinţe şi comunicări istorice, vol. III. Si- 
biu, 1941, p. 269: Partenie Cosma 1837—1923. 

22) Harsányi András, A domonkos rend Magyarország a re- 
formácio elött. (Ordinul dominicanilor în Ungaria înainte de refor- 

cenii ale veacului al XVI-lea, La 1653 s'a ivit din nou proiectul 
de a înfiinţa la Sibiu o școală înaltă — schola docta, proiect care 
wa putut fi însă realizat, precum nu a putut lua ființă nici Uni- 
versitatea deplină — Volluniversităt, proiectată tot aci pentru 
protestanții din Transilvania, cu un veac mai târziu (1764), 
Abia la 1843 s'a deschis în Sibiu o Academie de drept, între ai 
cărei studenţi erau şi Români de valoarea lui Simion Bărnuţiu, 
Ioan Puşcariu ş. a. Controlul acestei Academii fusese încredințat 
Consistoriului bisericesc — Oberkonsistorium, iar la 1851 admi- 
nistrațiunea ei a fost trecută în grija Statului transilvan. La 
1883 guvernul ungar luase măsuri pentru desființarea ei par- 
Dal, pentru ca la 1887 să o desființeze cu totul, contopind-o în 
Facultatea de drept a Universităţii din Cluj”). In toamna anului 
1940 Sibiul a fost sortit să imbie adăpost vremelnic Universităţii 
Daciei Superioare, devenind astfel cetate universitară românea- 
SCH, 

Din cele indicate pe scurt în aceste pagini se vede cum a 
devenit oraşul Sibiului — prin străduinţe încordate, prin lupte 
Şi sacrificii seculare, prin perseverenta voinţă, care nu s'a spe- 
riat niciodată de mulţimea piedecilor, un centru de netăgăduită 
importanţă în istoria Românilor de pe amândouă laturile Car- 
paţilor. 


maţiune). Budapest, 1938, p. 236, n. 308: „Conventui Cibiniensi... as- 
signamus in lectorem vero philosophiae fratrem Lucam de Bistritia". 

23 Anuarul Institutului de Istorie Naţională, vol. V (1928—30). 
Cluj, 1930, p. 596. La 15 Iunie 1887 fu desființată Academia sibian 
în cadrele unei solemnități, spunând directorul ei, prof. Dr. Alois 
Sentz, că pe mormântul ei s'ar potrivi inscripția aceasta: „Hier ruht 
die Hermannstädter königl. ung. Rechtsakademie. Sie starb an Man- 
gel an Liebe, wie das Gesetz es befahl". Intre auditorii acestei Aca- 
demii se găseau în anul 1875—76: Ioan Chirca din Sălişte n. 1855, 
Petru Dragiis n. 1857 şi numeroşi alţi Români; 

Date privitoare la activitatea lui Radu Tempea, fost director 
a! şcoalelor ortodoxe române din Transilvania şi protopop al 
Braşovului. 


Viaţa şi activitatea celor patru directori ai şcoalelor ortodo- 
xe române din Transilvania (Dimitrie Eustatievici, Radu Tem- 
pea, Gheorghe Haines şi Moise Fulea), cari au condus dela 
1786—1850 învățământul nostru poporal, este până acum destul 
de puţin cunoscută. Deşi modestă în aparenţă şi apăsată de po- 
vara împrejurărilor vitrege, munca lor desfăşurată timp de 64 
de ani pentru înjghebarea şcoalelor române-transilvane şi pentru 
buna lor îndrumare, merită negreşit să fie cercetată cu deamă- 
nuntul din partea celor doritori să cunoască începuturile de or- 
ganizare mai sistematică a învăţământului primar la Românii 
dintre Carpaţi şi Tisa. i 

Pentru aceia dintre bărbaţii noştri de şcoală, cari s'ar simți 
chemaţi să întreprindă o asemenea cercetare, pun de astădată la 
dispoziţie câteva date în legătură cu directorul şcolar şi, mai 
târziu, protopop al Braşovului: Radu Tempea. 

Dintre cei patru directori ai învățământului poporal transil- 
van cel mai activ atât ca om de carte, ca scriitor şi indru- 
mător, cât şi ca om al datoriei depline, a fost fără îndoială Radu 
Tempea. „Gramatica românească“ tipărită de dânsul în Sibiu la 
1797 ni-l înfăţişează ca pe un om cu bune orientări în privinţa 
desvoltării istorice a scrisului românesc şi animat de cele mai 
frumoase sentimente fa'ă de toţi scriitorii „aceia cari au adus 

şi aduc acuma roade şi mlădițe limbii româneşti, curățind prin 
multele cărți, care le-au dat şi le dau la lumină toată neghina ce 
cuprinsese limba noastră, silindu-se şi de acum înainte din cât 
va fi cu putință a o apropia de originalul ei. Insă aşa ca şi cărțile 
bisericeşti bine să le înțelegem. Dumnezeu după direptatea sa să-i 
întărească! spre a putea aduce (lucrul început cu multă străda- 
nie) la deplina săvârşire, din ale căror isvoară — zice R. T., în 
prefața gramaticei — mult mam adăpat şi eu întru alcătuirea 
măestriei grăirii româneşti 4). 

Relaţiile dintre Radu Tempea şi Consistorul din Sibiu, pre- 
zidat pe atunci de vicarul Ioan Popovici din Hondol, se vede că 
nu erau dintre cele mai bune. Lupta eternă dintre lumină şi în- 
tunerec se pare că l-a adus pe Tempea în astfel de conflicte cu 
acest Vicar, încât timp mai îndelungat s'a văzut nevoit a rămâ- 
nea departe de şedinţele Consistorului, după cum arată scrisoa- 
rea, adresată de supremul comandant al armatei din Transilva- 
nia, Mitrovszky cătră guvernul transilvan la 24 Aprilie 1802. In 
această scrisoare directorul Tempea e lăudat ca unul dintre cei 
mai distinși preoţi români: om cult şi cu frumoase cunoştinţe 
de limbi, cuvântător fără zăbavă, erudit, plin de merite şi cu totul 
devotat chemării sale. 

Deşi înzestrat cu însuşiri aşa de eminente, Tempea se te- 
mea la 1802, că nu-l va sprijini Consistorul, să poată ajunge 
preot în Braşov. De aceea recurge la sprijinul Comandei militare, 
care nu întârzie a interveni pe lângă guvernul transilvan, reco- 
mandându-l în mod atât de elogios. (I). 

Şi mai mari sunt laudele, pe cari le adresează lui Radu 
Tempea, la 1804, un Secui, medicul militar Samuil Andrăâd, 
spunând că în calitate de director şcolar conduce cu multă vred- 
nicie (,„dignissime“) şcoalele, aceste arme ale viitorului, şi lău- 
dând „indoita eleganţă a truplui şi a minţii“ lui Radu, ale cărui 


1) Cf. „Bibliografia românească veche“, Bucureşti, 1910, t. II, 
pag. 397. Cf. şi Candid C. Muşlea, O dinastie de preoţi şi protopopi. 
Radu Tempea. Şase generaţii de preoţi şi protopopi din aceeaşi fa- 
milie. Braşov, 1939. 

merite fiind apreciate şi de impăratul Francisc al II-lea, acesta a 
îngăduit lui Tempea să poată fi de folos neamului său şi cu aju- 
torul slujbei preoțești („sacro officio“) decât care nimic nu sar 
fı găsit mai demn de dânsul pe pământ, căci o naţiune va fi fe- 
ricită sau nefericită, după cum din isvorul răcoritor al învăţă- 
turilor culege ce e bun sau tot ce este rău. De aceea salută 
medicul Andrâd pe Tempea ca pe unul, care culege mărgăritarele 
din pulberea mulțimii şi-i doreşte dela „Musa Secuiască“ tot 
binele! (TII). 

Ca preot şi protopop al Braşovului a mai purtat Radu Tem- 
pea slujba de „director al şcoalelor naţionaliceşti“ până în Oc- 
tomvrie 1808, când a fost inlocuit în această slujbă cu Gheorghe 
Haines. 

In epistola sa, adresată din Bucureşti la 7 Octomvrie 1810 
lui Petru Maior, Moise Nicoară laudă pe Tempea spunând că 
e „omu cum si cade, de musica liubitoriu qua mune"). 

Dar Tempea n'a fost numai un preot erudit, ci şi un ade- 
vărat părinte şi bun sprijinitor al sărăcimii. Despre aceasta a 
dat dovadă convingătoare în timpul crizei financiare şi economice 
din anii 1814—1815, reuşind să obțină din Țara Românească 1000 
gălete (hectolitri) porumb, cu condiţia de a-l împărți oamenilor 
lipsiţi, cu acelaş preţ, cât l-a costat pe dânsul procurarea şi trans- 
portul porumbului. Pentru această faptă însuşi împăratul Fran- 
cisc al II-lea îi exprimase mulţumită prin decretul din 27 Ia- 
nuarie 1815, îndrumând guvernul transilvan să dea publicităţii 
această năzuinţă a protopopului Radu Tempea, să se indemne şi 
alţii a lua exemplu dela dânsul pentru astfel de fapte nobile. (III). 

După asemenea merite şi fapte laudabile, nu e mirare că 
atenţiunea cercurilor oficialităţii politice începuse a se intoarce cu 
tot mai multă bunăvoință spre Radu Tempea. Fiind episcopia 
Aradului vacantă şi căutându-se (în 1814—15) printre Românii 


2) Cf. „Convorbiri Literare“, 1910, p. 559 şi Cornelia Bodea, Moi- 
se Nicoară (1784—1861) şi rolul său în lupta pentru emanciparea na- 
țională-veligioasă a Românilor din Banat şi Crişana, vol. I. Arad, 
1943, p. 31—32, n. 5. 

învățați de pe atunci oameni vrednici de treapta episcopească, 
cercurile politice n'au acceptat pe nici unul din lista candidați- 
lor propuşi din partea episcopului Vasile Moga, cate fireşte n'a 
uitat a vâri în această listă şi pe nepoții săi: Moise Fulea şi Ioan 
Moga — acesta din urmă fiind atunci abia student în anul al 
3-lea de teologie la Universitatea din Viena. Inlăturând deci 
lista vlădicului, guvernatorul transilvan, contele Gheorghe Bánfi, 
adresează arhimandritului( !) Radu Tempea din Braşov întrebarea, 
dacă mar fi învoit, după aşezarea soţiei sale Intro mânăstire?), 
să primească demmitatea de episcop. Şi dupăce el îşi dăduse învoi- 
rea, a fost recomandat Curţii ca cel mai destoinic şi mai vrednic 
candidat pentru episcopia din Arad, fiindcă întrecea pe ceilalţi „în 
rang şi experienţă, în etate și priceperea administraţiei biseri- 
ceşti şi în cunoştinţa limbilor“). 

Episcopia Aradului ma avut însă norocul de a-şi vedea în- 
credințată conducerea bisericilor şi şcoalelor sale unui om de 
valoarea şi destoinicia mult lăudatului Radu Tempea. 


I. 


No. 1086. Adresa Comandei militare către Guvernul transilvan, 
în interesul lui Radu Tempea. 
An das K. Landes-Gubernium. 


Hermannstadt, den 24-ten April 1802. 
Vermittels der beyverwahrten Bittschrift hat sich der hie- 
sige nichtunirte National-Schullen-Direktor Rudolph Tempian 


3) Soţia protopopului Radu Tempea își dădu fără întârziere în- 
voirea la pasul acesta, adresând bărbatului său următoarele rânduri: 
„Jlubitul meu soţ, — nu-ţi pot exprima mulţumirea mea izvorită din 
adâncul inimii pentru iubirea ta adevărată de până acum şi pentru 
creșterea bună, dată copiilor noştri. Tu însă poate eşti ales și menit 
de Dumnezeu pentru acel loc; de aceea voinţa mea, purceasă din 
toată inima, e să întru în mânăstire numai ca să putem fi de folos 
semenilor noştri“. (Cî. Revista Teologică, Sibiu, 1916, p. 177). 

4) Cf. Dr. A. Sădean, „Date nouă despre Gheorgha Lazăr“. Arad, 
1914, pag. 28—29. 

an das General Comando gewendet, um dessen Gesuch wegen 
Verleihung der zu Kronstadt erledigten Parochie, bey Einem 
Löbl. Königl. Gubernio zu unterstützen. 

Da dieser würdige Geistliche nicht nur vermöge deren in 
seiner Bittschrift angeführten Beweisen billige Ansprüche auf 
die erledigte Pfarrers-Stelle zu machen hat, sondern sich auch 
vor allen seinen Glaubensgenossen geistlichen Standes durch 
eine vorzügliche Ausbildung und Sprachen-Kunde auszeichnet, 
ausserdem aber dem Militari sowohl in Türken — als auch in dem 
französischen Krieg, und auch hierorts in dem Spital, und bey 
Absendung der häufigen Recroutten-Transporte zur Armee 
durch öffentliche Anreden wesentliche Dienste mit aller Bereit- 
willigkeit geleistet hat; so entsteht das General-Commando nicht, 
gedachten Schulen-Director als einen verdiensivollen, ausgebil- 
deten und seinem Berufe ganz angemessenen Geistlichen beson- 
ders und um so angelegener anzuempfehlen, als ihm vielleicht 
das gegenwärtige Consistorium, dessen Sitzungen Er sich seit 
geraumer Zeit absichtlich entzogen hat, nicht allzugünstig in 
seinem Wunsche seyn dürfte. 


Mitrovssky m. p. Mitscherling m. p. 


II. 


Medicul secui Samuil Andrâd, autorul poemei „Reviviscens 
Romulida id est. Erectio Legionis Primae Valachicae Transil- 
vamicae Limitaneae sub Maria Theresia Prima“ (1804), dedică 
această poemă directorului Radu Tempea, lăudându-l in urmă- 
toarele versuri: 


Ad Directorem Scholarum Valachicarum Transilvaniae. 
Principio, gentis, Romano devenientis 

Tempiam, în Scholis, salve Rudolphe, Caput! 

Per regnum dirigis dignissime Principis illas, 
Trans-Magnum-Silvas, arma futura, Boni, 

Corporis et Mentis duplex Elegantia! Gentis. 

Efficies fructices robora magna tuae. 

Romulidum fueras, sacratus ad arma Minister, 

Nunc meritum dirigit et Ducis ante Thronum. 

Ut vidit Caesar (Franciscus II) te robora tolere ad asira. 


Misit, ut et fructices irriga fonte sacro 

Officio, Docti volvant licet omnia mente: 

Nil tamen est toto dignius orbe, tuo. 

Gens siquidem felix, infelix, redditur isto, 

Quo bibit illa bonum fonte, vel omne malum 

His vale collector gemmarum ex sorde Quiritum 
Tempiam, omne bonum Sicula Musa precor! 


III. 


Rescriptul Guvernului transilvan către Magistratul din Sibiu, 
pubhcând fapta laudabilă a protopopului Radu Tempea, care a 
procurat porumb din Ţara Românească pentru sărăcime. 

Sacrae Caesareo Regae, Apostolicae Majestattis Magni Prin- 
cipis Transilvaniae et Siculorum comitis D. D. Nostri Clemen- 
tissimi Nomine! 

Generose, Prudentes ac Circumspecti Nobis honorande, et 
benevoli! Salutem et Gratiae Caesareo-Regiae incrementum, 
Meltoztatvân 6 Felsege ef. eșztend6 Ianuaris 27-én költ kegyel- 
mes dekretumâban az Oláh orzâgi Fejedelemnek azon rendelését, 
mely szerént Erdély Brassai disumitus fö esperest Tempiân 
Rudolfnak 1000 erdélyi köbölnyì Törökbuza megvételét azon az 
áron léendö eladattatása feltétele alatt, a mennyiben tudni illik 
ott helybe került, ide nem érvén a kihozatalra tett költségeket, 
megengedte, ugy nem különben az emlitett fö esperestnek az 
inséggel küszködö polgártársaihoz eképpen mutatott készséget 
közönségessé tétetni parantsolni, ezennel, meghagyatik kegyel- 
meteknek, hogy az emlitet Fejedelemnek különös jó indulatyát 
és a fö esperestnek a szegények fel segéllésére való törekedését 
kihirdetvén, ezeknek példája által más privatus embereket is 
illyetén buzgó s nemes tettekre serkenteni el ne mulassák, any- 

nyival is inkább, minthogy ekepen nem tsak keresztényi kötele- 
ségeket telyesitik; hanem Felséges Urunkra és hazánkra nézve 
is magoknak jeles érdemeket szereznek. In reliquo Altefata Sua 
Majestas benigne propensa manet. E Regio Magni Principatus 
Transilvaniae Gubernio. Claudiopoli die 23-a Februarii 1815. 


G. C. Bánffy m. p. Ladislaus Enyedi m, p. 
(Magistratui Cibiniensi). 


Cum trăiau în Braşov boerii refugiați din Țara Românească în 
cursul revoluției lui Tudor Vladimirescu? 


Revoluţiunea din 1821 a produs în clasele, superioare o pa- 
nică explicabilă. Nu numai dintre boeri, ci şi din restul populaţiei 
Ţării Româneşti mulţi s'au refugiat în Nordul Carpaţilor pe la 
Braşov, Făgăraş, Sibiu, Deva, Lugoj. 

Autorităţile politice și administrative ale Transilvaniei nu 
puteau să rămână indiferente față de evenimentele revoluţionare 
din, Sudul Carpaţilor, nici faţă de năvala refugiaților, cari cereau 
să fie adăpostiţi prin satele şi oraşele dela frontieră. Guvernatorul 
din Cluj, contele Gheorghe Bânfi, temându-se că duhul revolu- 
ționar ar putea să. se răspândească şi printre Românii ardeleni, 
Sa adresat episcopului Vasile Moga dm Sibiu, rugându-l să-şi 
îndrume subalternii a supraveghia poporul şi a-] sfătui să nu dea 
ascultare celor ce l-ar îndemna la yre-o răsvrătire. lar autori- 
tăţilor din oraşele dela frontiera de Sud le-a comunicat dispozi- 
ţiile guvernului cu privire la felul cum să fie controlaţi refu- 
giații şi, după putinţă, izolați de populaţia românească, a cărei 
identitate de limbă și de credinţă cu ei era un motiv de îngrijo- 
rare perpetuă pentru conducerea politică a Transilvaniei. Dispo- 
ziţiile guvernului adeseori nu puteau fi aplicate din, cauză că nu 
ţineau seamă de împrejurările locale. Interesele comerciale ale 
Sibienilor şi Braşovenilor nu ar fi fost nicidecum servite, dacă 
sar fi aplicat întocmai dispoziţia guvernului de a indruma pe 
refugiaţi să caute a se aşeza numai în interiorul Transilvaniei. 


12 

De aceea a trebuit să se admită adăpostirea lor şi în oraşele dela 
graniţa de Sud, unde comercianții şi industriaşii saşi puteau rea- 
hza bun profit bănesc, având mărfurile lor multă căutare prin- 
tre boer refugiaţi din Ţara Românească. 

In regiunea Braşovului s'au adăpostit. peste 12,000 de refu- 
Sat, dintre cari mai bine de jumătate chiar în oraş. Ceice izbu- 
tiseră să plece dela moşiile lor cu sume importante, dupăce sa- 
tisfăceau obligaţiile impuse de autorităţile polițienești şi admini- 
strative, puteau să ducă în oraşul Braşov un traiu destul de 
plăcut. Aceasta rezultă dintr'un pasaj al memoriilot scrise de 
contele Gyulai Lajos, care la 20 Iunie 1821 făcea următoarea 
insemnare: „Chiar acum am sosit acasă dintr'o scurtă călătorie, 
ce am făcut la Braşov şi de care mă bucur din mai multe mo- 
tive“, 

„l-iu: fiindcă e plin Braşovul de boeri veniţi din Țara Ro- 
mânească, numărul cărora se urcă la vre-o 12 mii şi astfel, stând 
printre ei, mi-am închipuit că mă aflu în ţara lor şi le-am putut 
cunoaşte obiceiurile. 

„al 2-lea: am ascultat opere italiene foarte frumoase dela o 
societate, adusă într'adevăr “acolo de boerii, cari au făcut totul, 
să poată susținea societatea aceasta, ce ar putea fi intâmpinată 
cu aprobare pretutindeni. Prima Donna Catalani cântă non plus 
ultra şi celelalte — toate cântă bine”). 

Din colecţia de afişe teatrale, păstrată în arhiva Liceului 
Honterus din Braşov, se vede că această trupă italiană a dat cu 
totul 11 reprezentații, începând la 3 Mo cu Bărbierul din Se- 
villa şi terminând la 15 Iulie 1821. Contele Gyulai, care spune că 
a fost la Braşov numai într'o scurtă călătorie, va fi avut prilej 


5) Am aflat această Dout scrisă în 1. maghiară pe 2 file, adaose 
la volumul IV partea I din colecţiunea lui G. Fejér, Codex diploma- 
ticus Hungariae — Buda, 1829, cu semnătura autografă a contelui 
Iosif Kemény şi cu observarea: Gróf Gyulai Lajos naplâi. „A páros 
zöld könyv“ második kötet 15-b és 16-a lapjairól. Căutând în bi- 
blioteca. Universităţii din Cluj, nu am putut însă găsi decât un mic 
volumaș cu fragmente din memoriile citâte. (Gyulai Lajos gróf na- 
plótöredékeiből 1815—34. Budapest, 1874). 

să asjste la reprezentaţia din 16 Iunie, când s'a dat piesa La- 
crămile unei văduve. 

In pomenita arhivă se mai găseşte un afiş, din care se poate 
constata că şi la sfârşitul anului 1822 s'a dat în Brașov o repre- 
zentație teatrală cu speciala tendinţă de a satisface gustul boe- 
rilor refugiaţi aci. Textul acestui afiş — copiat în toamna anu- 
lui 1931 de fostul meu student I. O. Podea — este următorul: 
„Astăzi Sâmbătă în 28 Decemywrie 1822 se va arăta pentru fo- 
losul lui Karol Valșteiner 


Trandafiraşul de munte, Patenta şi Șalul 
O privelişte mare în 3 împărțiri. 
Deci urmează un Ballet cu un Costum Harakteristicesk. Şi 
un Tablou în 4 Chipuri, numit: 


Scăparea Țării Româneşti 


Chipul cel adevărat s'au zugrăvit de mine. 

Veliţilor de bun Neam Mosafiri! 

Eu prea mult sânt îndatorat Naţionului Dumneavoastră, de- 
cât a nu grăbi la săvârşirea de dovada mulțămirii mele cei mari 
cătră Cinstite Feţele Dumneavoastră şi spre încredințare a pu- 
blicului: 

Un vultur căzut tot e un vultur!“*) 


D Vezi afişul acesta reprodus în facsimil în revista redactată 
de prof, Atente Banciu la Braşov, cu titlul Tara Bârsei, No. 3 din 
1932. 

CUM E ÎNFĂȚIŞAT TUDOR VLADIMIRESCU 
ÎN PUBLICAȚIUNI ISTORICE RECENTE? 


I 


O seamă de publicațiuni istorice au contribuit în anii din 
urmă la cunoaşterea mai amănunţită a rolului îndeplinit de 
Tudor Vladimirescu în mişcarea revoluţionară din 1821 şi la 
aşezarea personalităţii sale în cadre mai precise, într'o lumină 
mai vie”). 

Nici o revoluţie nu isbucnește din senin. Serioase pricini 
de ordin sufletesc şi material, de natură economică, socială şi 
politică scurmă tainic, adeseori timp îndelungat, contribuind la 
pregătirea atmosferei şi la plămădirea voinţei colective până în 
clipa când o scânteie, (Gen dintr'o fermă hotărire individuală, 
o aprinde în flacări de mistuire şi purificare, transformând-o 
în acţiune istorică menită „să accelereze progresul“. 

Aşa sa întâmplat cu răscoala lui Horia, plămădită din 
aluatul frământărilor religioase, economice şi sociale-politice din 
Transilvania, asuprită fără milă în cursul unui veac de regim 
habsburgic. La fel urma să se întâmple şi cu revoluţia lui Tu- 
dor. Ea a fost indelung pregătită sufleteşte prin cârmuirea fa- 
nariotă şi prin uneltele ei, tot atât de urgisite populaţiei băşti- 
naşe din Muntenia şi Moldova, preeum fuseseră uneltele habsbur- 
gice pentru populaţia autohtonă a Transilvaniei. De-o parte a 
Carpaţilor și de alta, prinsese rădăcini în suflete dorința de 
izbăvire de sub jugul abuzivelor stăpâniri străine. 

Exemplul Sârbilor din Sudul Dunării, cari sub conducerea 
lui Caragheorghe Petrovici — întemeietorul dinastiei jugoslave 
de mai târziu — începuseră lupta pentru desrobire de sub jug 
turcesc, proclamându-l pe Caraghsorghe cârmuitor al lor cu 


*) Această expunere fusese pregătită pentru lecţiunea intro- 
ductivă MM cursul de Istoria Românilor în veacul al XIX-lea, anunţat 
pentru anul universitar 1944—1945, 

drept ereditar,!) — putea să încurajeze, şi în rândurile Români- 
lor din Nordul Dunării, similare porniri războinice, din cari să 
răsară la moment potrivit hotărârea de luptă pentru izgonirea 
străinilor. Inrâurirea ideilor de libertate, răspândite în Ţările 
Române prin agenţii revoluţiei franceze, începuse a fi semnalată 
în izvoarele istorice dela sfârşitul veacului al XVIII-lea şi dela 
începutul celui urmâtor: în Transilvania la 1194, în Muntenia 
şi Moldova la 1794 precum şi la 1804. Mitropolitul Veniamin 
Costachi făcând atunci amintire de „duhul tulburător al unor 
netrebnici“ cuprinși „de un cuget al nesupunerii franțuzeşti“, so- 
cotea potrivit a dispune să se citească molitvele Sf. Vasile cel 
Mare „pentru alungarea duhurilor necurate”). 

In sfârşit pregătirile iniţiate din partea Grecilor eterişti 
pentru desrobirea neamului lor de sub jug străin, nu puteau lăsa 
nici ele indiferenți pe conducătorii de atunci ai Românilor, pe 
patrioţii îndureraţi de soarta neamului lor şi gata de jertfe 
pentru izbăvirea lui. 

Toate aceste împrejurări erau menite să aducă contribuţia 
lor — mai însemnată sau mai modestă — la procesul de pregătire 
sufletească a revoluţiei. Izbucnirea ei ar fi putut să mai întârzie 
însă, dacă nu s'ar fi ivit factorul personal determinant, inzestrat 
cu energia necesară spre a o deslănţui şi îndruma. Acesta a fost 
Tudor Vladimirescu — Olteanul sortit so eternizeze in paginile 
istoriei, sub propriul său nume şi cu propriul său sânge. 


TI. 
Despre mişcarea revoluționară a lui Tudor s'a scris relativ 


mult şi se va mai scrie. O întreagă literatură de memorii şi 
monografii istorice poate fi pusă la îndemână celor doritori să 


1) Cf. N. Iorga, Istoria Statelor Balcanice în epoca modernă. Vă- 
lenii-de-Munte, 1913. Cap. VIII întemeiat pe lucrarea istoricului sârb 
Stoian Novacovici, Die Wiedergeburt des serbischen Staates 1804— 
1813. Saraievo, 1912, 

2) I. Lupaș, Istoria Uhirii Românilor, ed.. II, Bucureşti, 1938, 
p- 204. 


www.dacoromanica.ro 


182 1. LUPAŞ 


se lămurească asupra cauzelor şi asupra desfăşurării ei drama- 
tice. Incepând cu cercetările mai vechi ale răposaţilor C. D. Ari- 
cescu şi V. A. Urechia până la publicaţia de „/svoare contem- 
porane asupra mişcării lui Tudor Vladimirescu“, îngrijită de N. 
Iorga, până la broşura aceluiaş din „Biblioteca Steaua“ despre 
„Domnul Tudor din Vladimiri“ şi la alte contribuţiuni ocazio- 
nale tipărite de cercetători ca D. Bodin, I. C. Filitti, A. Oțetea, 
l. Nistor, M, Popescu, Emil Vârtosu, Alfred Roth sa — © 
respectabilă bibliografie poate fi înregistrată cu privire la acest 
important moment din istoria Românilor în veacul al XIX-lea. 
Merită să amintim aci şi o izbutită lucrare de seminar şi, mai 
târziu, teză de licenţă scrisă de fostul student al Facultăţii noas- 
tre loan O. Podea, în temeiul materialului inedit copiat de dân- 
sul din arhivele Braşovului, 

Din cuprinsul publicaţiunilor recente apare personalitatea 
lui Tudor Vladimirescu într'o lumină deosebită de aceea, în care 
se obişnuiseră a-l înfăţişa ceice mau avut prilej să cerceteze mai 
de aproape isvoarele contemporane ale mişcării revoluţionare, 
legate de numele lui, nici informaţiile documentare ieşite la 
iveală in deceniile din urmă. 

Emil Vârtosu, publicând în editura Fundațiilor Regale din 
Bucureşti o carte întitulată „Tudor Vladimirescu. Pagini de 
revoltă“ (1936) prezintă un mănunchiu de spicuiri culese din 
cele mai insemnate scrisori ale lui Tudor, care nu mai apare ca 
ţăran simplu, naiv, lipsit de învăţătură, cum s'a crezut, ci ca un 
intelectual inzestrat cu apreciabile cunoştinţi de limbi străine 
(ştia greceşte, rusește, nemţește). Sufleteşte era înzestrat cu în- 
Suşiri remarcabile: stăpânit de viu interes pentru frământările 
neamului şi ale timpului său, neînduplecat în hotărârea de luptă 
şi sacrificiu pentru dobândirea dreptăţii şi pentru buna ei chi- 
vernisire pe seama norodului. De aci nu urmează însă numai de- 
cât concluzia formulată de către cei ce ar voi să „excludă carac- 
terul țărănesc“ al „mişcării pandurilor“ afirmând că „Tudor 
Vladimirescu nu a fost un representant al ţăranilor“, ci un „ti- 
pic purtător de cuvânt şi un luptător ieşit din sânul micii boe- 
rimi Şi al negustorimii, cu ale căror interese, năzuinţi şi chiar 

prejudecăţi s'a confundat. Această mică boerime, în lupta pe 
care o ducea împotriva protipendadei, înţelegea să se servească 
de adâncile-nemulţămiri ale ţărănimii iobage. Prezenţa țărănimii 
revoltate alături de Tudor şi oamenii lui, nu trebue să ducă insă 
la o concluzie falsă. Țărănimea a sprijinit o mişcare revoluţia» 
nară, pentru că interesele ei cereau o răsturnare a regimului în 
fiinţă... Nu este o simplă întâmplare, că semnalul insurecției a 
fost dat de către Tudor Vladimirescu din casa lui Vasile Moan- 
gä „vameşul şi zaraful judeţului Vâlcea“, bun prietin şi sfătui- 
tor al lui Tudor'?). 

Dar mai grăitoare decât concluziile, isvorite din anume con- 
Cent) subiective, sunt informaţiile ce pot fi culese din isvoare — 
contemporane cu evenimentele. Asupra lor se cuvine deci să fie 
îndreptată atenţiunea cercetării obiective, scutite de orice idee 
preconcepută. 


III. 


Născut pe la 1780 în satul Vladimiri (judeţul Gorj) ca od- 
raslă a ţăranilor moşneni (eonstantin şi Ioana Ursu, Tudor era 
„neam de popă“. Ca atare a putut primi dela unchiul său din- 
spre mamă (preotul Grigore Bondoc) folositoare îndemnuri să 
se ridice prin silinţă şi învăţătură la o situaţie socială mai bună 
decât aceea a părinţilor săi. Râvna personală nu-i lipsea. Tradi- 
ua familiară, pe care ştia să o cultive cu vădite manifestări de 
pietate religioasă, venise de asemeni în ajutorul năzuinţelor sale 
de afirmare şi de progres. La 27 Februarie 1819 dăruind bise- 
ricii din Cloşani un Penticostar, a ţinut să scrie cu propria sa 
mână pe una din foile Acestei cărţi, să fie pomenite, „la sfântul 
jertfelnic 15 nume ale celor răposați dintre membrii familiei 
sale, dintre cari 6 fuseseră purtate de următoarele feţe biseri- 
ceşti: Dionisie Arhiereul, Varlaam Monahul, Efrosin Eromonah, 
Dionisie Arhiereul, Iosif leromonah, Mitrofan leromonah“*). 


-3) L. Pătrăşcanu, Un meac de frământări sociale 1821—1907. Bu- 
curești, 1945, p. 58. 
4) Cf. D. Bodin, Tudor Vladimirescu. Bucureşti, 1937, p. 7. 

Este deci explicabil că la temelia învățăturilor sale a rămas, 
stâncă neclintită, înţelepciunea culeasă din citirea Scripturilor 
sfinte. Mila pentru cei impilaţi nu l-a părăsit. Nici credința într'o 
apropiată biruinţă a binelui asupra răului, a dreptăţii asupra tu- 
turor nedreptăţilor, de cari, pătimeau asupriţii şi desmoşteniţii 
gliei strămoşeşti, nu i s'a clătinat. Nu era însă frământat sufle- 
tul lui de o credinţă pasivă, pe care Scriptura o înfierează ca pe 
una „moartă“ când nu răsare din sâmburele ei nici o faptă, ci de 
una vie şi luptătoare, incitându-l mereu spre fapte „pentru folo- 
sul de obşte“. 

Modesta lui ctitorie, bisericuţa din satul Prejna, (judeţul 
Mehedinţi), clădită întru pomenirea înaintaşilor săi şi închinată 
Maicii Domnului, a putut să răsară ca faptă de jertfă voluntară 
dintr'un astfel de îndemn religios. Din acelaş îndemn a trebuit 
să purceadă şi dispoziţia lui testamentară din preajma plecării la 
războiu, alături de Ruşi, împotriva Turcilor. Intreagă averea sa 
(în sumă de 12.300 Lei) a ţinut să o dărnească în parte mamei 
şi surorii sale Dina, in parte bisericii din Prejna — ai cărei 
preoţi să-i cânte „o sută de sărindare“ pentru odihna sufletului 
precum şi bisericii dela Sf. Munte, unde să ardă veşnic o can- 
delă în amintirea lui. La fel dispunea să se trimită, din banii lui, 
1500 Lei „la Ierusalim, la biserica sfântă“, să arză şi acolo, 
în amintirea lui „o candelă în veac“. — Şi de vor mai prisosi 
bani, să se dea pe la biserici sărace, să se cumpere ce va lipsi... 
şi, în sfârşit: „fete sărace să se îmbrace, să se dea şi la sluji). 

Iată numeroase dovezi de simţire şi faptă creştină din par- 
tea lui Tudor, care înţelegea că pornind la luptă se cuvine oricui 
să fie deplin pregătit sufleteşte, spre a putea să înfrunte cu vred- 
mcie toate primejdiile războiului. Această bună pregătire cre- 
ştinească sădise în sufletul lui Tudor avântul eroic, prețuit chiar 
de comandanții oştirilor ruseşti, cari au stăruit să 1 se dea ran- 
gul de porucic (locotenent) şi o însemnată decorație de războiu, 
aceea a ordinului Sf. Vladimir cu spade. Țarul Alexandru I-ul, 


5) N. Bănescu, Moșteninea lui Tudor Vladimirescu, în Revista 
pentru istorie, arhgologie şi țilotogie, din 1910, p. 334—339. 

în semn de preţuire deosebită a destoiniciei ostăşeşti, afirmativ, 
ar fi dăruit atunci lui Tudor şi un inel cu monogramă imperia- 
1ă%). S 

După încheierea războiului dintre Turci şi Ruşi prin pacea 
dela Bucureşti (1812) Tudor s'a întors la brazda gospodăriei şi a 
înisemnatelor sale întreprinderi neguţătoreşti, având adeseori pri- 
lej să se convingă, cu câtă străşnicie continuau să fie trataţi ţă- 
ranii, din mijlocul cărora se ridicase. Urcând el însuşi treapta 
unei slujbe administrative în vătăşia plaiului Cloşani, avuse dea- 
semeni parte de nedreptăţi,”) cari au contribuit să întărească in 
sufletul lui hotărârea de a începe o acţiune pentru curmarea su- 
ferinţelor celor năpăstuiţi de sistemul de cârmuire al „jefuitori- 
lor“ străini şi al „nemilostivilor tâlhari“. Cântemporanii vorbesc 
despre Tudor ra despre un taciturn, îndurerat de mulţimea ne- 
dreptăţilor, ca despre unul care nu cerea vieţii nimic pentru 
sine, fiind el însuşi gata să se jertfească pentru alţii şi având 
conştiinţa lămurită că din clipa, în care va ridica steagul „pentru 
dobândirea dreptăţilor““ "Ţării, însemnează că sa şi imbrăcat în 
„cămaşa morţii“. 

Dintre ceice l-au cunoscut personal, Ștefan Scarlat Dăscă- 
lescu il înfăţişează pe Tudor ca „om de statură mai înalt decât 
de mijloc, talia bine proporţionată, faţa blondă, mustața galbenă, 
părul castaniu, obrazul mai mult rotund decât oval... om nu 
urât; sta drept, ţanţos; vorba brevă, răstită şi după facultatea 
lui destul de elocuentă, aier de comandant;*) pe atunci când l-am 


€) Bodin, o. c. p. 13. 

T) In Iulie 1815, Tudor Vladimirescu fu înlocuit în vătăşia pla- 
iului Cloşani, fără ca cel ce îi luase locul, să-i fi restituit suma plă- 
tită pentru această slujbă. Cf. I. C. Filitti, Frământări politice şi so- 
ciale în Principatele Române dela 1821 la 1828. Bucureşti, 1932, p. 19. 

8) Cf. şi descrierea germană dela 7. IV. 1821, care-l arată pe 
Tudor ca fiind în vârstă mijlocie, având faţa ovală, ochi negri, pur- 
tând căciulă neagră de miel cu fund alb, haine ca ale neguţătorilor, 
2 pistoale, iatagan, vorbind binişor nemţeşte şi părând a fi cu sânge 
rece (spricht ziemlich deutsch, scheint kalbliitig zu sein). Revista 
Arhivelor, 1927, p. 181. Postavul alb pe căciula lui Tudor, ca semn 
distinctiv pentru portul domnitorilor, afirmativ a fost cusut de „Co 

cunosc, să fi avut 40 de ani“ (la 1821). Iar cronicarul cleric, 
care scria sub pseudonimul Zilot Românul, mărturiseşte: „S'au 
întâmplat de l-am cunoscut şi cu adevărat avea omul duh firesc 
şi vorba lui puţină şi totdeauna pe gânduri; şi când îl frigea 
cărbunele ce-l avea ascuns în inimă, scăpa câte o vorbă desperată 
asupra tirăniei, dar de unde să-mi plesnească în capu-mi,ecă el 
hrănește în duhul lui aceasta ce văzum'?). = 

Din cuprinsul scrisorilor trimise boerului Nicolae Glogo- 
veanu în anii 1814—15, apare Tudor ca om hotărât şi inclinat să 
slujească fără preget pe ceice îşi puneau încrederea într'insul. 
Din ele izbucneşte şi un sentiment puțin prielnic „hoților de 
Nemți“ — socotiți ca „un neam tiran şi îndărămnic“. Nu lipseşte 
nici interesul pentru chestiunile politice, cari urmau să se de- 
sbată în răsunătorul Congres dela Viena. In scrisoarea dela 28 
Iulie 1814 comunică Tudor că „se aşteaptă la Octomvrie din 
toate părţile miniştri pentru Congres; vine şi Împăratul Rusiei. 
Se sună că atunci va fi ceva şi pentru locurile acelea (Ţările Ro- 
mâne) ; ci mult a fost, puțin a rămas“.. °). 


IV. 


Când se intorcea din Viena, prin Banat, către casă Tudor 
a fost nevoit să se oprească la Orşova (Ruşava), deoarece Turcii 


coana Bica“, soţia clucerului Vulturescu din Slatina. Acesta l-ar îi 
salutat pe Tudor cu „Să trăești, Măria Ta“, iar Tudor surâse şi con- 
tinuă dictatul proclamaţiei“. Cf. Const. V. Obedeanu, Tudor Vladi- 
mirescu în istoria contemporană a României (cu 15 stampe). Craiova, 
1929, p. 23—25. 

2) D. Bodin, o. e. p. 18—19. 

10) N, Iorga, Scrisori inedite ale lui Tudor Vladimirescu din anii 
1814—15. An. Ac. Rom. M. S. Corespondentul ziarului Wiener Allge- 
meine Zeitung, întrun raport al său dela 3. III. 1821, pretindea să 
ştie că Tudor ar fi declarat monarhilor întruniţi la Congresul din 
Viena: „dass er die Waffen nicht eher niederlegen werde, bis sie nicht 
in diesen Ländern eine andere Regierungsform einführen werden", 
Cf. Mihail Popovici, Contribuţiuni documentare la istoria revoluţiei 
din 1824, în Revista Arhivelor, Bucureşti, 1927, p. 17 sq. 

din Ada-Cale începuseră a. prăda plaiul Novacilor, ocupând Me- 
hedinţul ai Gorjul, pârjolind Strehaia şi amenințând Craiova... 
Plin de mâhnire scria la „28 Ghenarie 1815“ Tudor lui Glogo- 
veanu: „...până acum mă aflu ot aici la Rușava. De loc era 
să trec, ca să viu la Bucureşti, dar din pricina răsvrătirii, ce se 
urmează, nu poci trece, fiindcă răzvrătitorii urmează până la 
Novaci. De a mă duce pe la Sibii, este prea mare cheltuială... 
ci tot aştept până doar se va mai curăţi pe supt munte, ca să mă 
poci strecura să trec. Hoţomanii dela Adacale au prăpădit lumea 
dupe la noi; şi dela mine şi dela dum(neata) au luat toate buca- 
tele şi tot ce au găsit, încă şi pe oameni i-au pedepsit tare. Cer- 
rieţul l-au ars tot, numai câteva case de cele boereşti au mai ră- 
mas până acum, pe unde sânt ei închişi, dar când vor ieşi, le vor 
arde, nu cred, că vor scăpa nici acelea. Apoi din nechivernisirea 
slăpâmitorilor ţării noastre vezi câtă prăpădenie ni se pricinu- 
eşte! Ci vor lua plată dumnezeească! ... O stăpânire cu aşa țară 
mare în mâni şi un lucru de nimic gou putut popri, ci ne lăsară 
de ne prăpădirăm şi ne stânsărăm de tot! Adalăii au început a 
lua şi robi oameni, spre mai mare bătaie de joc“). 

Cuvintele lui Tudor că vor lua plată dumnezeească pentru 
„nechivernisirea““ lor, — sunau la inceputul anului 1815 ca o 
pievestire şi ca o ameninţare. 

In adevăr, plata dumnezeească. se apropia şi pentru asupra- 
torii popoarelor din Răsăritul Europei, după ce pe cei din Apus 
îi umpluse de groază flacăra revoluţiei franceze dela sfârşitul 
veacului al XVIII-lea. Ideile trâmbiţate cu glas răsunător în 
vârtejul revoluţiei, ca şi mai târziu, au pătruns în toate ţările 
Europei. Ele n'au putut fi oprite nici la graniţele Rusiei. Teama 
de urmările lor a înduplecat pe ţarul Rusiei, pe împăratul Aus- 
triei şi pe regele Prusiei să încheie la Viena (1815) Sfânta alian- 
jë încercând să împiedece orice mişcare spre libertate şi de- 
mocraţie. „Morbus democraticus* devenise o spertetoare adese- 
ori fluturată în timpul atotputerniciei reacţionarului Metternich. 

Popoarele creştine de sub cârmuirea Turcilor incepură a se 


11) N. Iorga, Een 17—18. 

mişca şi ele. In deosebi pregătirile Grecilor pentru redobândi- 
rea neatârnării lor de ddinioară luaseră proporţii întinse. Pro- 
clamaţiuni, cântece de libertate şi icoane de propagandă erau 
răspândite din belșug, pretutindeni, 

Asuprirea şi desfrâul domniilor fanariote treziseră şi în sufle- 
tul Românilor din Moldova şi din Muntenia dorinţa unei izbăviri 
de sub povara domniilor străine. La sfârşitul anului 1816 con- 
sulul francez Formont raportase că „Țara Românească, deosebit 
de bogată prin pământul ei, a putut lupta de un veac contra tu- 
turor neajunsurilor aşezării sale, dar acum îi sunt istovite pu- 
terile... Poporul român aşteaptă cele mai mari binefaceri dela 
o revoluţie, pe care o crede apropiată şi o doreşte. Grecii o soco- 
tesc însă ca o primejdie pentru ei şi se sperie; deosebirea aceasta 
de păreri pricinueşte în atingerile dintre Greci şi Români un fel 
de învrăjbire“1?). Fireşte, că Grecii aveau motive să se înspăi- 
mânteze de orice răzvrătire a poporului. 

Cu toate acestea conducătorul mişcării eteriste Alexandru, 
fiul fostului Domnitor al "Țărilor Române Constantin Ipsilanti, 
se amăgea cu speranţa de a putea fi sprijinit în lupta pentru des- 
robirea neamului grecesc nu numa de ţarul Alexandru Lal, ci 
şi de locuitorii Moidovei şi ai Munteniei. Intr'o proclamaţie ad- 
resată la 23 Februarie 1821 Moldovenilor căuta să-i atragă de 
partea sa asigurându-i că o „straşnică putere“ ar fi gata să pe- 
depsească îndrăsneala Turcilor, dacă ei ar cuteza să-şi trimită 
oştirea în Principate. Se gândea chiar.să desființeze vechile pri- 
vilegii boereşti, ca şi prin această măsură să poată cuceri incre- 
derea maselor populare din Moldova, dar Iacovache Rizo-Nerulo 
a izbutit să-l împiedece convingându-l că nu ar fi în interesul 
cauzei eteriste să-şi înstrăineze simpatiile boerilor'*). 

Mişcarea eteristă pornise în împrejurări cu totul neprielnice, 
când orice sorți de izbândă îi lipseau. Sprijinul aşteptat dela 
„straşnica putere“ a Rusiei nu a reuşit să-l obţină, fiind ţarul 


12) Formont către Richelieu (Bucureşti, 1816 Dec. 26). Hurmu- 
zaki, vol. XVI, p. 1010. 
13) Filitti, e c. p. 42. 

Alexandru angajat faţă de aliaţii săi dela Viena şi dela Berlin 
să dea ajutor pentru împiedecarea oricărei mişcări revoluţionare. 
Nu a stat deci la indoială să condamne întreprinderea lui Ale- 
xandru Ipsilanti făcând să apară în gazeta elină din Viena, pre- 
cum şi in Oesterreichischer Beobachter, oficiosul lui Metter- 
nich, ca şi în The Thimes din. Londra la 11 Aprilie declaraţia că 
nu poate considera o astfel de mişcare decât ca „efectul spiritu- 
lui neliniştit, ce caracterizează epoca actuală și al inexperienţei 
-şi uşurinţei tânărului prinţ „Alexandru Ipsilanti, care va fi scos 
din serviciul Rusiei şi nu se va putea aştepta niciodată la vreun 
ajutor din partea ei"). Poarta avea însă informaţiuni sigure, că 
acțiunea lui Alex. Ipsilanti fusese sprijinită de ministrul Țarului, 
de Capodistria şi de partidul războinic rusesc. Desavuarea ulte- 
rioară nu era decât o dovadă că iniţiatorii nau avut Grudenta 
necesară spre a deslănțui mişcarea la moment oportun'15). 

Pasul eteriştilor n'a fost osândit numai de ţarul Rusiei, ci şi 
de patriarhul Grigorie din Constantinopol, care de teama Sul- 
tanului a iscălit, impreună cu alţi arhierei, cartea de blestem, pu- 
blicată în toate bisericile creştine din Imperiul turcesc, deci şi în 
cele moldovene, păstorite atunci de cârja luminatului mitropolit 
Veniamin Costachi. În cuprinsul acestei cărți de blestem se spu- 
nea, că Alexandru Ipsilanti şi tovarășii săi „bolesc de satani- 
ceasca socotință a răsvrătirii de norod“*®°). Cu toate acestea pa- 
triarhul Grigorie al V-lea, împreună cu 3 mitropoliți şi 8 preoți 
fură spânzurați la Constantinopol în ziua de Paşti (1821) în 
momentul când au ieşit din Catedrala Patriarhiei, dela slujba 
Invierii”), 


14) A, Oțetea, Marile Puteri şi mişcarea revoluționară din 1824 
în Țările Romdneşti, în Rev. Fundațiilor Regale, 1944, p. 522—541. 

15) Ibidem, p. 529. 

16) Această carte de blestem poartă data de 44 Martie 4824 şi 
e publicată la C. Erbiceanu: „Istoria Mitropoliei Moldaviei şi a Su- 
cevei“. Bucureşti, 1888, p. 114—127. 

17) Trupurile lor aruncate în mare au fost pescuite de nişte ma- 
rinari şi înmormântate la Odesa. De aci osemintele patriarhului Gri- 
gorie ca martir al cauzei naţionale grecești au fost transportate la 

Dupăce Ipsilanti se îndreptase cu trupele sale spre Munte- 
nia, în Nordul Moldovei s'a wit o mișcare ostilă, pornită de spä- 
tarul Sturza, ispraunic în ținutul Neamţului. Acesta incita locui- 
torii Moldovei contra răsvrătitorilor Greci numiţi „eteriști“ din 
pricina cărora „țara mai toată s'au hrentuit“... „Aceşti răi — 
scria Sturza — sunt urgisiţi de toți împărații Europei şi prea- 
puternicul nostru stăpân (Sultanul) îi are hotăriţi sabiei“... In- 
demna deci pe Moldoveni să se înarmeze cu puşti, coase, lănci, 
topoare şi să izgonească numai decât pe tâlharii aceștia din pă- 
mântul nostru“). Dacă mișcarea eteristă ar fi fost sprijinită, 
cum speraseră iniţiatorii ei, de către ţarul Rusiei, atitudinea 
Moldovenilor ar fi continuat să-i fie favorabilă. După dezavua- 
rea rusească, fiind compromisă, Moldovenii începură însă a o 
considera „ca străină existent politice româneşti“, luând ati- 
tudine ostilă. „Mişcarea antigreacă apare astfel, la origine, ca 
un expedient menit să evite Țării represaliile turceşti''?). 

Boerii moldoveni trimiseră o delegaţie la Poarta otomană 
cerând a li se institui Domn de ţară; trebile obşteşti să fie nu- 
mai în grija boerilor pământeni, iar mănăstirile închinate să fie 
puse la dăpostul cuvenitelor stăpâniri de ţară. Stăruinţele aces- 
tei delegaţiuni nau rămas lipsite de rezultat. In Septemvrie 1822 
Sturza se putea întoarce în Moldova ca Domn stăpânitor din 
mila Sultanului. 


V. 


Mişcarea Moldovenilor rămâne insă de ordin secundar, aten- 


Atena, unde în faţa Universităţii i sa aşezat un impunător monu- 
ment. La 6 Mai se ştia şi în Brașov despre acest act de cruzime, 
după cum rezultă din însemnarea lui Antonie Constantin: „1821 Mai 
6 s'au auzit că în Țaligrad în ziua de Paşti să hi spânzurat pe 
Patriarhu împreună cu 12 vlădici“. N. Iorga, Cronica lui Antonie 
Constantin vice-notarul companiei grecești din Braşov. 1806—1837. 
Vălenii-de-Munte, 1932, p. 7. 

18) Cf. Uricariul, vol. XV, p. 254—256. 

1%) Andrei Oțetea, Mișcarea eteristă în Moldova, în volumul oma- 
gial „În amintirea lui Constantin Giurescu“. Bucureşti, 1944, p. 372. 

Dune cercetărilor de până acum fiind îndreptată, în măsură co- 
vârşitoare, spre cea deslănţuită din Oltenia asupra Țării Romã- 
meşti. După moartea principelui Alexandru Şuţu, la începutul 
anului 1821%), Țara fiind cârmuită de o caimacamie slabă), 
sub conducerea mitropolitului Dionisie Lupu, Tudor socotea so- 
sit momentul să-şi ducă la îndeplinire gândul, pe care îl expri- 
mase la începutul anului 1815 în cunoscuta lui scrisoare trimisă 
din Viena: „mult a fost, putin a rămas“. Trecând Oltul, a pur- 
ces la organizarea revoluţiei chemând poporul la luptă contra 
asupritorilor. In proclamaţiunea din 23 Ianuarie 1821 spunea 
„locţiitorul lui Dumnezeu, preaputernicul nostru Impărat ...nu 
iartă relele, prăzile şi desmoştenirile, ce le aduc peste capctele 
noastre tiranii şi lipitorile acestea mârșaue de Greci dimpreună 
cu boer noştri. Năvăliţi dar, fraţilor, ...cu răul să omorîm 
răul... şi, alegând pe cea buni boeri ai noştri de cei răi, pe 
aceia să-i cunoaștem ca ai noștri, cum şi lucrători ai binelui... 
grăbiţi-vă să vă ridicaţi toţi... ceice veţi avea arme, cu arme, 
iar ceice nu veţi avea, cu suliţi, cu topoare, cu furci, cu pari şi 
cu ce veţi găsi, şi fără cea mai mică zăbavă, alergaţi unde veţi 
auzi, că se fac adunări pentru binele obștei și pentru folosul fă- 
rei...“ De încheiere opreşte Tudor pe oamenii săi a lua „măcar 
până la un bob“ dela vreun boer, dar totodată adaugă că „nu- 
"nai a acelora ce nu se vor ridica dimpreună cu noi, se vor lua 
în obşteasca folosință”). 

Tudor înţelegea deci fapta sa revoluţionară, ca isvorită din 
datoria de a lupta împotriva răului şi a se jertfi pentru biruința 


2) La 20 Ianuarie 1821 a fost înmormântat în biserica Sf. Spi- 
ridon din Bucureşti. Cf. G. D. Florescu, Alaiul înmormântării lui 
Alezandru N. Şuţu Voevod, la 20 Ianuarie 4821. Bucureşti, 1933; p. 11. 

21) Hakenau, agent austriac la Bucureşti, raporta (17. IL 1821); 
„Diese Regierung hat keine oder sehr wenige Macht“. Cf. Mihail Po- 
pescu, Contribuţiuni documentare la istoria revoluţiei din 1821, în 
Revista Arhivelor. Bucureşti, 1927. 

+ 22) V. A. Urechia, Istoria Românilor, t. XIII. Revoluţiunea lui 
Tudor Vladimirescu după documente noue. 1821—22. Bucureşti, 1901, 
p. 21—22. 

binelui. Pornirea lui nu era îndreptată contra tuturor boerilor, 
numai contra celor răi. Nu avea deci un caracter exclusiv so- 
cial, cum i S'a atribuit, în sensul de a răsturna o întreagă clasă 
privilegiată şi a o înlocui tu alta, ci emana dintr'o severă còn- 
cepţie de purificăre morală a intregii societăţi: toți cei răi să 
piară, oricărei categorii sociale ar fi aparținut, iar cei buni să 
lupte pentru dreptate. Punctele esenţiale din cererile lui Tudor 
erau, chiar după propria lui mărturisire: curmarea abuzurilor, 
contenirea jafurilor şi înscăunarea unui domnitor naţional, după- 
cum rezultă din raportul trimis la 10. III. 1821 de ambasadorul 
celor Două Sicilii la Constantinopol cătră guvernul său”). 

Caracterul politic al acestei mişcări apărea la început destul 
de lămurit, nefiind nicidecum îndreptat contra cârmuirii turceşti, 
numai contra uneltelor abuzive ale acestei cârmuiri. Este o ase 
mănare perfectă între revoluţia lui Tudor dela 1821 şi a lui 
Horia dela 1784. Precum acesta se sprijinise pe intenţiile uma- 
nitariste şi demofile ale împăratului Iosif al II-lea din Viena, în 
care îşi pusese nădejdea, — tot astfel Tudor a pornit din presupu- 
nerea greşită, că Sultanul nu ar putea să aibă decât cea mai lar- 
gă bunăvoință faţă de nişte supuşi ai'lui, cum fuseseră veacuri 
de-a-rândul locuitorii Ţării Româneşti- 

Fireşte că era o amăgire şi pentru Tudor ca şi pentru 
Horia, să aştepte îndreptarea relelor dela impăraţi străini şi 
îndepărtați. Dar necesitatea de a căuta un sprijin, fie şi numai 
imaginar, în lupta deslănţuită contra „balaurilor“ îi îndruma 
să evite orice aparenţă de răsvrătire impotriva tronului împă- 
rătesc. 

Asemănarea între cele două mişcări ţărăneşti nu se reduce 
la atât. Și una şi alta era expresia unui sentiment popular de 
vădită impetuositate. Adânca nemulţumire a poporului a săltat 
pe Horia şi pe Tudor la conducere, determinându-i să nu ezite 
a păşi in fruntea acestor mişcări de răsvrătire țărănească. 

Tudor însuşi mărturisește aceasta în scrisoarea sa către 


2%) Cf. A. Oțetea, Contribution a la question d'Orient. Bucureşti, 
1930, p. 326. 

trimisul ocârmuirii din Bucureşti, vornicul Nicolae Văcărescu 
(fiul lui Ienăchiţă), care avea misiunea să încerce a potoli re- 
voluţia. „Eu alta nu sânt — scrie Tudor — decât numai un om 
luat de către tot norodul ţării cel amărit şi dosădit din pricina 
jefuitorilor, ca să le fiu chivernisitor în treaba cererii dreptă- 
ților'2%), 

Cetele de panduri au sporit repede prin numeroşi desertort 
trausilvani, cari alergaseră chiar dela început în tabăra lui 
Tudor, precum şi prin mulțimea Oltenilor gata să-i asculte şi 
urmeze cuvântul de comandă”). La 16 Martie 1821 din preaj- 
ma Capitalei putea să vestească Tudor cu încredere că „toată 
adunarea norodului, care este până acum peste 16.000 a ajuns 
la Bolintin, dintre care o sumă s'a trimis la marginea oraşului 
către Cotroceni şi o sumă la Ciorogârla Domnească, cari toți 
trag drept la Bucureşti, unde este să se adune toată țara cu mic 
cu mare'%). 

Capitala era deci ameninţată de „toată țara“ — pornită cu 
vrăjmăşie împotriva ei. 


VI. 


Tudor îşi organizase şi o cancelarie, din care făcea parte 
Ilarion Gheorghiade, episcopul Argeşului, Geani Orăşanu, Dâr- 
zeanu, Cioranu, Chiriac, Popescu şi Isvoranu, Iordache Otete- 
leşanu, cari îndeplineau şi serviciul ostăşesc în calitate de căpitani 
şi pe acela de scriitori — cronicari. Mai târziu tânărul de 20 de 
ani, Petrache Poenaru, ajunge grămaticul sau secretarul acestei 
cancelarii domneşti, trimis la 14 Mai ca reprezentant al lui Tudor 


24) Aricescu, Acte justificative la istoria revoluţiei române dela 
1821. Craiova, 1874, p. 75. 

25) La 3. III. 1821 corespondentul Popovici transmitea ziarului 
Wiener Allgemeine Zeitung ştirea că Tudor intrase în Cerneţi cu 
1500 panduri, între cari cei mai mulţi erau desertori din Transilvania 
(„meistens Siebenbiirger deserteurs“). Cf. Revista Arhivelor, 1927, 
p. 174. 

"0 Aricescu, o, €, p. 122. 

la Congresul din Liubliana”), să apere cauza Românilor impotriva 
eteriştilor. Avea şi un translator pentru turceşte (armeanul Mar- 
tinac Bohor”), pentru corespondenţa cu Sultanul şi cu Paşii 
dela Dunăre, iar pe cea cu Rușii i-o îngrijea episcopul Ilarion, 
care ştia franţuzeşte. 

Principala aşezare o avea Tudor la început în Cerneţi, un- 
de se întreținea cu vărul său Ioniţă Burileanu şi Cu alți prieteni, 
cărora li se adresa uneori cu întrebarea: „Trăi-voi oare să scap 
Ţara din ghiarele străinilor?“. Sufletul lui fusese chinuit de în- 
doială, după cum apare şi din textul unor proclamaţii. 

Tudor este lăudat, de către cei ce l-au cunoscut, pentru se- 
veritatea disciplinei, în care înţelegea să ţină cetele de panduri”). 
Ca organ pedepsitor avea aşa numita garda uciderii, compusă 
din ostași îmbrăcaţi în haină roşie, stând sub comanda căpi- 
tanului sârb Chiriac. 

Când a sosit Tudor la Slatina, protopopul locului i s'a plâns, 
că Arnăuţii ad devastat biserica și au furat argintăriile. Fără 
întârziere a ţinut Tudor scaun de judecată intrebând trupele: 
„Celor ce pradă bisericile ce li se cuvine oare?“ şi primind răs- 
punsul unanim: „asemenea oameni cu moarte să se omoare“, 
Doi gardieni domneşti (buluc başa Iova şi Cristea) fură ucişi 
numai decât. lar Tudor, sărutând mâna protopopului, îi restitui 
argintăriile furate din biserică, mai dăruindu-i în plus 3000 de 
Lei pentru cumpărarea lucrurilor, ce vor mai fi lipsind%). 

Când se apropia de București, oastea lui Tudor sporise nu- 
mărând vreo 8000 panduri, dispunând şi de 7 tunuri. 

Speriaţi de apropierea acestei mulțimi, unii dintre boer 
mai de frunte se refugiază în Transilvania, alţii rămaşi în Bu- 


27) Em. Vârtosu, p. 32, 

28) Vârtosu, p. 111. 

29) Se precizează și în menționatul raport al agentului austriac 
Hakenau, că Tudor nu săvârşea atrocități nicăiri. („Nirgend werden 
von ihm Gewalttätigkeiten verübt“). Revista Arhivelor, 1927, p. 170). 

30) N. Iorga, Izvoarele contemporane asupra mişcării lui Tudor 
Vladimirescu. Bucureşti, 1921, p. 258—259. 

cureşti se adresează Rusiei justificând mişcarea lui Tudor şi 
cerând ajutor. 

In ziua de 17 Martie Tudor se aşează la Cotroceni, unde îl 
cercetară episcopul Ilarion şi Alexandru Filipescu-Vulpe. Acesta 
din urmă împărtăşindu-i ştirea că Rusia desaprobă mişcarea revo- 
luţionară, Tudor rămâne totuş hotărît să intre fără întârziere 
în Capitală. 

Această intrare s'a întâmplat la 21 Martie intro senină 
zi de primăvară, dând publicului din Capitală prilej să vadă 
pandurii într'o defilare impunătoare. In aceeași zi seara primi 
Tudor pe mitropolitul Dionisie împreună cu boerii Divanului 
promiţându-le a sfătui pe locuitorii judeţelor să asculte de vre- 
melnica stăpânire, care şi ea se va sili să ferească norodul de 
jafuri şi nedreptăţi. Cu oastea sà va fi totdeauna gata „împotri- 
va vrăjmaşului care s'ar împotrivi dreptăţilor Țării“). 

La 23 Martie Mitropolitul impreună cu boerii se adresează 
Ţarului arătându-i că această mişcare urmăreşte un scop patrio- 
tic şi rugându-l să dea instrucţiuni baronului Strogonoff, repre- 
zentantul Rusiei la Constantinopol, a interveni la Poartă pentru 
sprijinirea mişcării. La fel se adresează şi principelui Metternich 
avizându-l despre intrarea lui Tudor Vladimirescu în Capitală 
(Hurmuzaki, IV., supl. 1, p. 319—320), şi rugându-l să aibă o 
atitudine favorabilă. Dar Metternich nu putea fi bucuros de a- 
ceastă: mişcare revoluţionară, ale cărei repercusiuni asupra popu- 
laţiei din Transilvania şi din Banat inspirau la Viena serioase 
temeri), 


31) Vârtosu, p. 81—82. 

32) Episcopul Vasile Moga, primise dela contele Bánfi, guverna 
torul Transilvaniei, o „milosţivă poruncă“ să-şi îndrumeze subalter- 
nii a priveghia, să nu se întindă mişcarea revoluţionară şi prin sa- 
tele transilvane. Spre a-i da cuvenita urmare, Vlădica, trimise proto- 
popilor încă dela 13 Martie 1821 o circulară confidențială, îndrumân- 
du-i să impună „subordinaţilor săi preoţi ca ei, când îşi învaţă popore- 
nii săi în biserică, să fie creştini buni şi temători de Dumnezeu, tot- 
deauna să le aducă aminte să urmeze legii lui Christos, care zice: 
Pplecaţi-vă mai marilor voştri, fiţi ascultători ai credincioşi împără- 

VII. 


Ocârmuirea lui Tudor la Bucureşti a întâmpinat dela în- 
ceput numeroase dificultăţi. Intre ele cea mai neplăcută era pre- 
zenţa. nedorită a lui Ipsilanti şi a eteriştilor. Petrache Poenaru, 
secretarul lui Tudor, arată părerea acestuia, comunicată lui Ipsi- 
lanti prin cuvintele că, două cuțite nu încap într'o teacă, de- 
aceea ar trebui să-şi caute pentru planurile sale de operaţiuni mi-— 
litare alt teren, în afară de graniţele Ţării Româneşti. 

La 3 Aprile primind în audienţă pe cancelarul Udriski dela 
agenţia austriacă, Tudor îi împărtăşea că speră să aibă sprijin 
din partea Sârbilor, cari trăesc cu Românii în armonie şi „in re- 
laţiuni de bună vecinătate“. Apoi adăoga că el nu se războeşte 
cu Poarta, ci se va retrage pretutindeni din faţa ei, dar nu va 
inceta să ceară „cu glas tare reintroducerea drepturilor şi pro- 
nomiilor Ţării Româneşti“. De asemeni va solicita mereu „pu- 
ternica intervenţie a M. S. Împăratului Austriei. „Trebue să 
mărturisesc însă sincer şi cu încredere — adăoga Tudor — că 
apropierea unui corp elin, sub comanda prinţului Ipsilanti, mă 
puse în cea mai mare încurcătură, pentrucă nu ştiu pe ce temeiu 
se razimă o asemenea acțiune şi eu n'aş dori să zădărnicesc anu- 
mite planuri secrete ale unei puteri mai înalte. Deaceea eu am 
provocat pe prinţul Ipsilanti, să. se oprească la bariera Bucu- 


tiei, fiţi oameni de pace, iubiţi liniştea, de obşte. Aşijderea să doje- 
nească preoţii poporenii săi, să nu se ameţească cumva după vorbele 
şi făgăduinţele mincinoase a oamenilor răi, care ar învăţa doară să. 
se abată din calea cea dreaptă în lături. Iară protopopii supt grea 
răspundere să privegheze după sub ordinaţii săi parohi, să-i strângă 
să-şi împlinească datoria în partea aceasta desăvârşit. Şi când ar 
afla pe careva dintre parohi sau din feţele bisericeşti să samine vor- 
be slabe şi primejdioase între norod, acela paroh îndată să se arate 
la tistia din afară spre pedeapsă...“ dar să nu facă protopopii 
„larmă mare cu vestirea poruncii acesteia... că prin o lărmuire ca. 
aceea sar face poate mai mult rău decât bine. Pentru aceea toate 
cu cumpăt bun şi cu înţelepciune să se ducă întru împlinire fără. 
şteamăt“. (Din circulara mss. adresată protopopului Iosif Ighian din 
Ofenbaia — Baia de Arieş). 

reştilor, până îmi va aduce dovezi, că are într'adevăr autorizaţia 
unei puteri mai înalte pentru desfăşurarea acţiunii sale şi aceasta 
pentru motivul, că eu nu sunt dispus să vărs sângele Românilor 
pentru Grecia'%), 

Conflictul inevitabil dintre Tudor şi Ipsilanti nu putea să 
aibă decât un apropiat sfârşit tragic. „Cei doi şefi — spunea N. 
Iorga într'o conferință despre Sensul mişcării lui Alex. Ipsi- 
lanti™*) — dintre cari unul dispreţuia pe celalalt, iar celalalt se 
simţea. supt-arme în ţara lui, s'au găsit astfel în. situaţii. diame=- 
trat opuse. Atunci, pe când Tudor continua cu şovăirile, care 
l-au distrus, Ipsilanti a avut la rândul său o criză de conştiinţă. 
Cu Balcanicii fără nici o dorinţă de a-l ajuta, el sa simţit 
atras către ideea de a face din aceste regiuni chiar o vatră a 
mişcării, de a le ocupa şi administra. Dar din acest moment 
lupta pe viață şi pe moarte se deschide între Sluger şi Prinţ. 
Ea a dus pe Tudor la captivitate şi moarte, pe Ipsilanti la re- 
tragerea în Austria şi la închisoarea politică dela Muncaciu“. 

Neliniştiţi de apropierea Turcilor şi de primejdia ce ame- 
ninţa să prefacă din nou Țara în teatru de războiu, o seamă de 
boeri hotăriţi a se refugia la Braşov primiră din partea lui 
Tudor, în preajma plecării, îndemnul hotărît să nu înceteze a 
lucra şi din refugiul lor braşovean „pentru dobândirea sfintelor 
drepturi ale patriei noastre'%5), l 

Aceloraşi boeri le scria, ceva mai târziu**), să protesteze şi 
la Împăratul Austriei, precum şi la Farul rusesc împotriva in- 
vasiei turceşti în Țară şi împotriva jafului eteriştilor. 

Proiectului de a încerca față de Turci o resistenţă solidară 
cu aceea a lui Ipsilanti se împotrivise categoric Tudor, după 
cum rezultă dintr'o scrisoare a lui (4 Aprilie), făcând mărtu- 


33) I. Nistor; Tudor Vladimirescu şi Sfânta Alianţă, în Analele 
Academiei Române, M. S. I. Bucureşti, 1940, p 12—13 şi Alfred Roth, 
Theodor Vladimirescu und die Orientpolitik. Leipzig, 1943, p. 86—88. 

34) Conferință la Radio Bucureşti, 25. IJI. 1938, textul reprodus- 
în Neamul Românesc din acea zi. 

35) Aricescu, o. € p. 225. 

56) Em. Vârtosu, o. c. p. 95. 


www.dacoromanica.ro 


198 L LUPAȘ 


risirea că preferă „să piară cu cinste în casa lui decât să umble 
prin păduri după poftele şi planurile Fanarioţilor“... pentrucă 
nu caută nimic pentru sine „ci Țara îşi out dreptăţile cele 
robite de Fanarioţi“%). Vistierului Alexandru Filipescu şi mi- 
tropolitului Dionisie le adresa, cu o zi mai târziu (5. IV), sfatul 
să poarte corespondenţă cu boerii moldoveni ca unii ce sunt „de 
un neam şi de o lege“, trăind sub aceeaşi stăpânire şi „ocrotiţi 
de aceeaşi Putere“. Urmează deci să procedeze solidar ca „fiind. 
la un gând şi într'un glas“, să poată câştiga „deopotrivă drep- 
tățile acestor prințipaturi“ ajutându-se unii pe alții”’). 


VIII. 


Tudor nu ar fi avut motiv să se teamă de Turci, întrucât 
mişcarea iniţiată şi condusă de el nu fusese îndreptată impo- 
triva suzeranității turceşti. Dar Poarta otomană nu vroia să 
fie lămurită deplin cu privire la deosebirea esenţială între miş- 
carea lui şi aceea a lui Alex. Ipsilanti, care făcându-i lui Tudor 
imputări de trădare a cauzei eteriste, primise dela el un răspuns 
(26 Aprilie) asigurându-l că nu va lipsi să împlinească, în orice 
împrejurări, ceea ce porunceşte iubirea de oameni şi ospitalita- 
tea.,. Dar „ce comunitate există între Daci şi Elini? Ce parte 
au de aşteptat Dacii în viitoarea bunăstare a Elinilor?.... Țara 
noastră era liberă şi liniştită sub scutul unui bun împărat şi a 
devenit acum teatru de ocupație şi de pradă“.,.. Învoiala lor 
se limitase numai la trecerea eteriştilor prin Țară, i sa cerut 
apoi lui Ipsilanti să lămurească, ce e cu scrisoarea imperială, 
de care tot vorbeşte?*%). Învinuirea de trădare a cauzei eteriste 
rămâne o vorbă fără temeiu, neputând fi socotită decât drept 
urmare a unor intrigi, prea obişnuite în asemenea împrejurări 
de confuziune şi nesiguranţă“). 


37) Ibidem, p, 101—102. 

38) Ibidem, p. 66. 

39) I, C. Filitti, o. c. p. 68—69. 
40) N. Iorga, Izvoarele, p. 343. 

Situația lui Tudor devenise cu totul anevoioasă trebuind să 
aplice uneori măsuri severe împotriva subalternilor săi, cari nu 
respectau ordinea şi proprietatea. Uciderea prin spânzurătoare a 
unuia dintre căpitani (Urdăreanu) a pricinuit nemulţumire şi 
revoltă mocnită în rândurile pandurilor. El a preferat însă riscul 
să-şi vadă popularitatea sdruncinată prin sancţiunile aplicate oa- 
menilor săi, decât să le tolereze săvârşirea fărădelegilor. Între- 
bându-l odată episcopul Ilarion, cum poate lua viaţa unui om, 
când nu e în stare să facă o muscă? — Tudor îşi justifica se- 
veritatea, subliniind că „nu se poate altfel, căci o oaste fără as- 
cultare e mai rea decât o haită de lupi flămânzi“). 

La 29 Mai 1821 Tudor se retrage din Bucureşti cu cetele 
de panduri şi cu 5 tunuri, intrun trist exod, care urma să se 
termine în scurtă vreme cu asasinarea lui. Retragerea a fost 
motivată şi de impuţinarea încrederii în panduri, de slăbirea 
popularității sale, dar şi de grija de a cruța Capitala, să nu fie 
arsă de Turci, cari astfel putură intra în ea fără să fi întâmpinat 
împotrivire ostăşească. 

Din cuprinsul proclamaţiei adresate pafidurilor rezultă că 
mişcarea lui revoluţionară deviase dela scopul iniţial, lupta con- 
tra Fanarioţilor complicându-se, în chip neaşteptat, cu o proble- 
mă atât. de gravă. ca aceea de a se război şi contra Turcilor. 
Textul acestei proclamaţii dela Cotroceni spune lapidar: „De 
acum frați ai noştri creştini, panduri, Bulgari, Sârbi, trebue să 
deșertăm pușca noastră în carne de Turc, de vor năvăli pe 
noi”). 

Se găsea deci vulturul Gorjului, în ultimele zile ale reva- 
luţiei şi ale vieţii sale, în cea mai critică situaţie, strâns ca 
într'un cleşte intre două primejdii: ameninţat în faţă de năvala 
Turcilor, iar în spate de eteriştii lui Ipsilanti, destul de şireţi 
spre a reuşi să-l smulgă din tabăra sa dela Goleşti, sub pretext 
că Ipsilanti îl pofteşte la Târgovişte, ła o explicaţie de ordin 
personal. 


41) Aricescu, p. 217—218. 
42) Aricescu, II, p. 139—140. 

Înainte de plecare s'a sfătuit cu căpitanii săi, cari au con- 
simţit să-şi lase stăpânul în grija adversarilor, ceeace determi- 
nase pe Aricescu să scrie despre trădarea dela Golești (p. 280). 
A fost această atitudine a lor urmarea neîncrederii, a indispo- 
ziţiei, a răcelii ce se încuibase între ei şi Tudor din cauza uci- 
derii căpitanului Urdăreanu. 

Intrebându-l câţiva panduri din Piteşti: pe noi „cui ne laşi 
boerule? Tudor ar fi răspuns dispreţuitor: corbilor şi cânilor să 
vă mănânce. Aceste cuvinte — dacă vor fi fost rostite aevea — 
denotă că şeful mişcării era “frânt sufleteşte. Prietenul său 
Cioranu, plecând după dânsul, ìl ajunse la Piteşti, unde fusese 
închis într'o cameră sub paza lui Ghencea şi Iordache Olimpio- 
tul. Atunci a putut auzi pe Tudor rostind cuvintele: „pentru ce 
să mă omoriţi? Turcii sunt în Ţară şi voi singuri oo să puteţi 
lupta niciodată cu ei. Eu unul nu mă tem de moarte, căci înainte 
de a fi ridicat steagul pentru dobândirea drepturilor Ţării me- 
le, am ştiut că mam îmbrăcat cu cămaşa morții '*). 

În timp de noapte oamenii lui Ipsilanti scoaseră pe Tudor 
la marginea Târgoviştei şi, după ce îi sfârticară trupul cu ia- 
taganele, îl aruncară într'o fântână părăsită. Unul dintre uci- 
gaşi, Nicolae Parga, înainte de a-l lovi, i-a strigat: „să-ţi faci 
ultima rugăciune, trădătorule!“**). In concepţia eteriştilor Tu- 
dor era deci socotit ca trădător, fiindcă a refuzat să lupte împre- 
ună cu ei contra Turcilor. Această concepție se menţine încă în 
istoriografia elenă, care nu vrea să înţeleagă că cea dintâi datorie 
îl chema pe Tudor să lupte pentru cauza Țării şi a națiunii 
sale“45). 


IXe 
E semnificativă observaţia profesorului N, Andriotis din 


Atena, care publicând în revista Ellinika Apospasma din 1930 
o recensie despre cartea mea de Istoria Românilor, scrie: ,„Ti- 


43) Aricescu, p. 253 şi C. Obedeanu, o. c. p. 3%. 
4) Ibidem, p. 37. i 
45) Cf. Bodin. o. c. p. 21—22. 

neretul elen învaţă în şcoli că Românii au trădat în luptă pe 
Eleni şi au contribuit la peirea batalionului sacru şi la înăbu- 
şirea revoluţiei elene în Moldo-Vlahia. Istoria lui Lupaş învaţă 
pe Români, că Elenii au ucis prin trădare şi au tăinuit cada- 
vrul conducătorului Tudor Vladimirescu pentrucă acesta, după 
ce făgăduise să colaboreze cu ei pentru lupta comună de elibe- 
rare, dintr'odată s'a întors în contra lor şi a declarat că „dacă 
Grecii vor să lupte pentru libertate, să meargă în ţara lor“. Fi- 
reste că nu e locul aici să se cerceteze acest curios naționalism 
al lui Tudor Vladimirescu faţă de o luptă atât de sfântă pentru 
toată Peninsula Balcanică, stăpânită de Turci. Şi nici nu e lo- 
cul de a cerceta, unde a fost mai mare viclenia: în felul în care 
a fost ucis Tudor sau în revolta acestuia faţă de răsculații eleni? 
Ceeace face impresie asupra cetitorilor şi ceeace merită să fie 
accentuat aici, este că locul și mediul ales de Ipsilanti, ca să 
proclame sunetul deşteptării, era cel -mai mepoirivit, după cum 
au arătat evenimentele“*®). 

Dar ceeace trebue adăogat la această observaţiune critică, 
este lipsa oricărei dovezi convingătoare că Tudor ar fi luat 
vreun angajament de ordin ostăşesc să dea eteriştilor tot spri- 
jinul, în orice împrejurări. Dimpotrivă, întreagă desfăşurarea 
relațiunilor sale cu Ipsilanti arată că el considera mişcarea ete- 
ristă humai ca un mijloc, potrivit să promoveze propria sa mi- 
şcare naţională-românească spre atingerea scopului urmărit, 
fiindu-i cu totul străin gândul de a se sacrifica pentru alt ideal 
decât acela al neamului său, doritor de isbăvire şi neatârnare, 
Este justă concluzia studiului, apărut la Leipzig în 1943, subhi- 
niind că pentru Vladimirescu n'a fost mişcarea eteristă decât 
„un mijloc, de care în condițiuni prielnice era gata să facă uz, 
spre atingerea scopurilor sale româneşti“. De aceea Româmi 
sunt în drept să-l considere „martir național“4). 


19) Ellinika Apospasma din Atena, 1930, p. 572. 

47) Alfred Roth, Theodor Vladimirescu und die Orientpolitik. 
Leipzig, 1943, p. 55: „Doch ist für Vladimirescu die Hetărie nur ein 
Mittel gewesen, das er unter günstigen Bedingungen zur Erreichung 
seiner rumänischen Ziele anzuwenden bereit war. Mit Recht beklagen 

După. uciderea lui Tudor, cade şi revoluţia eteriştilor. Zu- 
suf-pașa cu trupe turceşti ocupă Iaşii, iar begul Chihaia Bu- 
cureştii, de unde se îndreaptă spre Târgovişte. Eteriştii fug 
spre Slatina, ciocnindu-se cu trupele lui Ahmed-aga, venit dela 
Vidin. In lupta dela Drăgăşani (7 Iunie), la care participară şi 
panduri olteni, eteriştii sunt înfrânți cu desăvârşire, iar coman- 
dantul lor Ipsilanti se refugiază spre Viena, după ce printr'o 
proclamaţiune (dela 8/20 Iunie 1821) îşi luase rămas bun dela 
ei prin cuvinte jignitoare ca acestea: „trădările voastre şi ale 
voastre viclenii mă silesc a mă despărţi de voi; adânc voi simţi 
în inima mea rușinea, că v'am comandat“. 

Contemporanul Naum Râmniceanu înregistrează în aminti- 
rile sale fuga lui Ipsilanti astfel: „Ipsilanti şi-a aflat mântuirea 
cu fuga cătră munţii cei înalți şi din vârful lor ca dintr'un loc 
sigur şi sfânt amvon a făcut in văzduh cea de pe urmă dimigo- 
rie cătră ostaşii săi, fericind p'acei morţi şi blestemând pe cei 


DI 


scăpaţi cu viaţă TL. 


In menţionata publicaţie a lui Emil Vârtosu sunt analizate 
inşuşirile de scriitor ale lui Tudor Vladimirescu afirmându-se că 
„Scrisul lui, luat în întregime, este liber, natural, cursiv, lângă pä- 
mântul pe care-l calcă omul. E patetic, pentru a răscoli simţirea, 
a câştiga simpatia, aprobarea; gândit, pentru a da argumente şi 
a convinge; voluntar, pentru a impune definitiv, fără reticenţe, 
acea ultima ratio peste care nu se poate trece“. 

Este înfăţişat aci Tudor Vladimirescu chiar ca versificator, 
atribuindu-i-se lui cunoscutele opt versuri din inscripţia, care îm- 
presoară stema Ţării pe steagul alb al revoluției — steag cu 
icoana Sf. Treimi, cu a Sf. Gheorghe „purtătorul de biruinţă“ şi 


daher die Rumänen in ihm einen nationalen Martyrer'. Vezi şi p. 
69 cu concluzia, că T. Vladimirescu era eterist condiționat, câtă vre- 
me Ipsilanti fusese eterist necondiționat. 

15) Biserica Ortodoză Română, XIII, p. 431—432. 

cu a Sfântului mucenic Teodor Tiron, patronul răzvrătitului 
Gorjan. 

Em. Vârtosu afirmă că aceste versuri ar fi fost compuse 
„sigur de Tudor“, nu poate aduce însă vreo dovadă în sprijinul 
acestei afirmaţiuni. De aceea nu e înlăturată definitiv părerea, 
care admite şi în felul cum a fost zugrăvit steagul revoluţiei şi 
în cele 8versuri o influenţă a sfătuitorului episcop Ilarion dela 
Argeş. 

Dacă prin atitudinea sa dârză, taciturnă şi neinduplecată, 
prin atragerea numeroşilor „desertori transilvani' spre cetele sale 
de panduri, prin drumurile spre Viena împărătească, precum şi 
prin sfârşitul năprasnic al vieţii sale reaminteşte Tudor Vladi- 
mirescu chipurile muceniceşti ale celor zdrobiţi in roata dela 
Bălgrad (Alba-lulia), prin cunoştinţa de limbi, prin talentul de 
scriitor, prin interesul pentru pravili şi prin orientarea sa poli- 
tică se apropie mai mult de tânărul advocat — erou popular 
din revoluţia transilvană — de fiul ţăranului Alexandru din 
Vidra de sus“): Avram Iancu, neincoronatul „Rege al Munți- 
lor“. 

49) Cf. I. Lupaș, Avram lancu în Studii Istorice, vol. III. Sibiu 
1941 p. 205—240. lipsind până bine de curând o monografie, publi- 
cată în vre-una din limbile de circulaţie mondială, despre mişcarea 
lui Tudor, răsunetul ei în paginile cărţilor de istorie universală a ră- 
mas destul de palid. Ca dovadă pot fi citate cele câteva rânduri din 
cartea istoricului olandez-american Hendrik Van Loon, în cari nu e 
amintit nici măcar numele revoluționarului Tudor: „Cea dintâi răs- 
coală mai gravă se făcu în Balcani, acel vestibul al Europei apu- 
sene, prin care intraseră marile năvăliri. Ea izbucni mai întâi în Prin- 
cipatele Române (Moldova şi Muntenia) — vechia provincie Dacia, 
care fusese despărțită din Imperiul Roman în veacul al III-lea. Această, 
rămase de atunci o ţară izolată, un fel de „Atlantida“, ai cărei locui- 
tori vorbeau latineșşte, îşi ziceau încă Romani și-și numeau ţara lor 
România. Aci, în 1821, tânărul grec Alex. Ipsilanti puse la cale o 
răscoală împotriva Turcilor își asigurase partizanii, că Rusia îi va 
sprijini, dar curierii lui Metternich erau de mult la S. Petersburg 
şi ţarul, convins de argumentele Austriei în favoarea „păcii şi stabi- 
lităţii“ refuză să le dea ajutor. Ipsilanti trebue să se refugieze în Aus- 
tria, unde petrecu 7 ani de închisoare, vezi Istoria omenirii, trad. rom. 
de L Fotoiu ed. III. Bucureşti 1944 p. 375—6. 

INAUGURAREA REGIMULUI PARLAMENTAR ÎN 
ȚĂRILE ROMÂNE ŞI GENERALUL KISSELEFF. 


I. 


Prin disposițiúnile Regulamentului Organic, legiferat la 1831, 
s'a inaugurat regimul parlamentar în viaţa constituţională a “Ță- 
rilor Române. 

„Antecedentele acestui eveniment erau date în succesele ob- 
ţinute de politica rusească prin tratatul dela Adrianopol (1829) 
şi, pentru "Țările Române, în actul separat, prin care Poarta 
Otomană se obliga în mod solemn, să confirme regulamentele, 
ce vor fi făcute după dorința exprimată de Adunările celor mai 
distinşi locuitori ai Țârii, urmând ca ele să pună temelia noului 
regim interior, dar cu rezerva de a nu „ştirbi câtuş de puţin 
drepturile de suzeranitate ale Sublimei Porți). 

Un comitet alcătuit din opt boeri (4 Munteni şi 4 Moldoveni) 
fiind încredinţat cu elaborarea proiectelor de regulament, îşi înce- 
puse la Bucureşti activitatea încă din vara anului 1829. Nu era 
decât prea firească năzuința Puterii protectoare de a face să se 
țină seamă de sugestiile sale în noua operă de legiferare. De aceea 
apare menţionatul comitet orientându-se în toate chestiunile esen- 
Dale după instrucțiunile ruseşti din Varşovia. Aceste instrucțiuni 
cuprindeau în opt capitole disposiţiunile normative, cari urmau 
să dea scheletul noilor legiuiri. 

Concluzia instrucţiunilor ruseşti merită relevată în deosebi, 
fiindcă subliniază stăruitor ideea de unire a Principatelor Ro- 
mâne. Însufleţită de sentimentele cele mai binevoitoare față de 
aceste ţări, împărăteasca Curte a Rusiei ar fi privit — după cum 
afirmă încheierea instrucțiunilor — totdeauna cu supărare „răcea- 


1) I. Lupaş, Lecturi din izvoarele istoriei române. Cluj, 1928 
p- 252. 

la şi neinţelegerea, ce se vedea între dânsele““. De aceea, stăruie 
acum să fie „instituţiile ce au a regularisi pe Moldavia şi pe 
Valahia atâta de asemănate şi deopotrivă, pe cât iartă obiceiu- 
rile şi ideile primite între lotuitorii lor“, căci „această deopo- 
trivă asemănare poate sluji intru a le apropia intre ele pe două 
noroade, a căror unime de lege, de începutul neamului Şi de 
starea locului se cuvine a le ţine strâns legate în oricare întâm- 
plări“, 

In linii generale elaboratul comitetului din Bucureşti a pă- 
strat capitolele instrucţiunilor din Varşovia. Astfel, capitolul I 
tratează despre alegerea Domnului prin „Obşteasca Adunare Ex- 
traordinară“ indicând elementele din care se compune aceasta, 
precum şi formele de îndeplinit atât la alegerea deputaţilor, cât 
şi la a Domnului, care trebuea să aibă vârsta de cel puţin 40 de 
ani şi să fie din familie „a căreia nobilitate să se suie cel puţin 
la moşul său şi a căreia naturalizaţie, potrivită cu obiceiurile 
Ţării, să înceapă dela tatăl său“. 

Capitolul II precizează compoziţia şi atribuţiunile „Obișnui- 
tei Obşteşti Adunări“, ai cărei deputaţi se alegeau pe câte 5 ani 
Şi, convocați de Domn, se întruneau în Capitală în fiecare an la in- 
ceputul lui Decemvrie într'o sesiune ordinară cu durată de două 
luni, putând fi prelungită de Domp în caz de trebuință. Atribu- 
ţiunile Adunării erau: cercetarea socotelilor vistieriei, incuraja- 
rea agriculturii şi a industriei, îngrijirea şcoalelor, spitalelor şi 
a altor aşezăminte publice, privegherea asupra carantinelor şi 
dreptul de a prezenta Domnului propuneri pentru diverse mă- 
suri de înlăturare a neajunsurilor. 

Capitolul III cuprinde îndrumările relative la administrația 
financiară cu desființarea oricărei dări în natură, sub orice nu- 
mire ar fi. Tot astfel se desființează şi sistemul tradiţional de 
cisluire, deoarece sa făcut trista experienţă că fruntașii satelor 
procedau arbitrar şi „printr'a cislă nedreaptă, făcută numai de 
dânşii împovărau pe cei mai săraci cu toată greutatea“. Toate 
veniturile Statului trebueau să fie strânse numai într'o casă ob- 
ştească din darea personală (capitaţie: 30 lei anual de familie), 
din taxele mazililor (45 lei anual), din patenta plătită de negu- 

țători şi meseriaşi, dintr'o parte a veniturilor bisericeşti, desti- 
nate aşezămintelor şcolare şi caritative, din veniturile ocnelor, 
vămilor ş. a. tot la câte 7 ani urmând să se facă o nouă catagra- 
fie despre situaţia contribuabililor. 

In acelaş capitol sunt specificate şi relaţiunile juridice dintre 
proprietari şi ţărani. Articolul 64 precizează că „legiuirea ce s'a 
făcut la leat 1746, cu iscăliturile clirosului bisericesc şi a boie- 
rilor şi cu întărirea Domnului Constantiri Nicolae Mavrocordat, 
pentru desrobirea făranilor rumâni, rămâne şi va rămânea me- 
strămutată în toată cuprinderea ei“. 

Se arată, câtă întindere de pământ trebue să pună boerul la 
dispoziţia săteanului aşezat pe moşia sa şi cum acesta e dator să 
lucreze 12 zile pe an în folosul proprietarului, dându-i şi dijma 
din produsele lui. Se fixează şi cantitatea de muncă astfel că 
„arătura de 8 prăjini pogoneşti în loc spart şi de 5 în ţelină se 
socoteşte lucru de o zi pentru o pereche de boi, iar pentru strân- 
sul fânului şi clăditul în căpiţe pe locul, unde se coseşte, se va 
socoti un pogon drept lucru de o zi“. Săteanul poate răscumpăra 
în bani îndatoririle sale cătră proprietar plătind 1/2 la Sf. Gheor- 
ghe şi 1/2 la Sf. Dumitru, după preţurile obişnuite în regiunea 
respectivă. 

In baza principiului că proprietarul e „stăpân cu desăvâr- 
şire pe al său pământ“, iar săteanul liber, articolul 144 dă aces- 
tuia voe să-şi mute locuinţa, dar pune astfel de condiţii, încât în- 
deplinirea lor integrală fiind foarte anevoioasă pentru săteni, 
libera mutare putea fi oricând zădărnicită din partea. proprie- 
tarului, în drept şi el „să depărteze de pe moşia sa pe sătenii cei 
îndărătnici sau pe cei ce vor face zizanii şi vor aduce la nesu- 
-punere pe ceilalți săteni“. In. asemenea cazuri e dator însă a-i 
aviza cu 6 luni inainte de Sf. Gheorghe şi a-i despăgubi pentru 
plantațiile, ce vor fi făcut pe moşie „precum prunii şi alte po- 
meturi“. 

Pentru mine se prevedea dreptul proprietarului de a le lucra 
singur sau de a le inchiria plătind vistieriei 1/10 din câştig. Iar 
când stăpânul moşiei nu le-ar putea lucra singur, nici închiria, 
ele vor fi trecute in exploatarea Statului, urmând să primească 


www.dacoromanica.ro 


208 Lk LUPAȘ 


stăpânul “ho din câştig şi despăgubirile cuvenite pentru strică- 
ciunile, ce s'ar pricinui moşiei cu săpatul şi cu lucrarea minelor. 

Capitolul IV tratează despre alcătuirea Sfatului administra- 
tlv, compus din ministrul de interne, de finanţe şi marele pos- 
telnic (secretarul de stat, directorul cancelariei particulare a 
Domnului). 

Capitolul V lămureşte disposiţiunile menite să garanteze 
libertatea comerțului, a porturilor şi -a navigaţiei pe Dunăre, 
prevede măsuri pentru navigabilitatea râurilor Jiu, Olt, Argeş, 
Dâmboviţa şi Ialomiţa. Iar pentru încurajarea industriei, indru- 
mă stăpânirea să atragă „din străinătate, prin făgăduinţi folo- 
sitoare, pe meşteri şi lucrători, ce vor voi să se aşeze aici în 
ară, dând celor ce vor desăvârși vre-o ramură de orice indus- 
trie, premii sau daruri de însuflețire“ (art. 158). 

Capitolul VI arată măsurile privitoare la organizarea cor- 
donului şi a carantinelor sanitare de-a-lungul Dunării şi la în- 
Îiinţarea unui comitet al sănătății care, sub prezidenţia ministru- 
lui de interne, avea să controleze nu numai carantinele, ci şi 
„Starea sănătăţii din lăuntru“. Conducătorul acestui comitet: 
„cel mai mare inspector“ îşi îndeplinea funcțiunea pentru amân- 
două Principatele, fiind ales de Domni în înţelegere cu consulul 
general rusesc (art. 188). 

Capitolul VII cuprindea disposiţiunile privitoare la orga- 
nizarea justiţiei, subliniind că „pentru buna orânduială în pricini 
de judecată este de neapărată trebuinţă separarea puterii jude- 
cătoreşti de cea administrativă (executivă). Toţi locuitorii se 
vor judeca, fără deosebire, la judecătoriile competente. Cauzele 
comerciale vor fi judecate după condica Franţei, care se va tra- 
duce în limba română; pentru înaintarea apelului se fixează un 
termen de 2 luni. Ultima instanţă de apel rămâne divanul dom- 
nesc; pentru pricinile hotărite aci se stabileşte principiul lucrului 
judecat, spre a nu se mai putea reveni asupra lor. In fiecare sat 
se institue o judecătorie de pace (preotul şi 5 juraţi aleşi de lo- 
cuitori). 

In sfârşit, capitolul VIII sub titlul „Disposiţiuni generale“, 
satisface desideratele cuprinse în acelaş capitol al instrucţiunilor 

ruseşti, fixând modalităţile privitoare la titlurile şi drepturile 
boereşti, la numirile în funcțiuni, la administrarea averilor bi- 
sericeşti, precum şi ale mânăstirilor închinate, la învăţătura pu- 
blică şi la măsurile potrivite să pregătească apropiata unire a ce- 
lor două ţări. 

Se pune stavilă abuzurilor domneşti de a înălța boerii la 
ranguri fără slujbe; le rămâne însă dreptul să acorde titluri de 
nobleţă oricui se va distinge în funcțiunile publice (decoraţii). 
Se desființează vechiul obiceiu — „fiind vătămător slujbei“ — 
de a schimba funcţionarii în fiecare an; numirile se fac pe 3 ani 
de probă, apoi cei vrednici rămân definitiv în funcțiunile admi- 
nistrative, iar în cele judecătoreşti pot fi schimbaţi din 3 în 3 
ani, punându-se în vedere şi principiul inamovibilității judecă- 
torilor, la 10 ani după intrarea în vigoare a Regulamentului Or- 
ganic. 

Actele stării civile sunt lăsate în grija autorităților biseri- 
ceşti. Mitropolitul şi episcopii se aleg de către „Obişnuita Ob- 
ştească Adunare“, cel dintâi urmând să primească şi confirmarea 
canonică dela Patriarhul din Constantinopol. Se va înfiinţa câte 
un seminar, în fiecare eparhie, din veniturile ploconului dela dia- 
coni şi preoţi (câte 10 lei anual de fiecare). Preotul va primi dela 
proprietar aceeaşi întindere de pământ ca săteanul cu 5 vite, 
fiind însă scutit de zilele de clacă şi de dijmă. Cântăreţii bise- 
riceşti vor primi bucate din magazia de rezervă a satului şi câte 
2 lei pe an de fiecare enoriaş, dar cu obligațiunea de „a învăţa 
copiii satului carte şi cântări“. 

Pentru promovarea învățăturii publice se vor înfiinţa şcoale 
de băeţi şi de fete, în capitalele de judeţ, cu limba de predare ro- 
mână „pentru înlesnirea şcolarilor şi desăvârşirea limbii ţării“, 
iar la centrul colegii „ca să se poată creşte fiii celor în slujbe pu- 
blice după un chip asemănat cu a lor viitoare soartă“. 

Tot în acest capitol sunt schițate câteva „inceputuri de o 
unire mai de aproape între amândouă Principatele“ enumerân- 
du-se elementele acestei uniri: începutul, religia, obiceiurile, lım- 
ba, „sălăşluitorilor într'aceste două Principaturi, precum şi cele 
deopotrivă trebuinţe“. Se admite să aibă locuitorii aceleaşi 

14 

drepturi şi să poată dobândi proprietăţi în amândouă ţările?), 
monetele să aibă acelaş curs și aceleaşi preţuri. 

Intr'un adaos dela sfârşit se cuprinde „Regulamentul ostă- 
şesc“ privitor la organizarea oștirii naționale din pedestrime şi 
cavalerie, împărțită în regimente, batalioane şi escadroane, regi- 
mentul cu 2 batalioane şi 2 escadroane fiind comandat de colo- 
nel, batalionul alcătuit din 4 „roate“ având comandant un maior 
şi escadronul (de 4 plutoane) cu un căpitan comandant. -Serviciul 
militar se face între 20—30 ani, cu durată de 6 ani. Călărețul 
primeşte un cal, care după trecerea sorocului de 6 ani rămâne 
în proprietatea lui. Imbrăcămintea este „uniformă de postav al- 
bastru“. 

Domnul alege pe şeful oștirii dintre colonelii activi sau din- 
tre cei retraşi din slujbă cu rangul de spătar. 


II. 


„Obşteasca Adunare Extraordinară“ a Munteniei a revizuit 
textul proiectului prezentat de comitetul boerilor delegaţi, după 
ce obţinură atât încuviințarea Rusiei, cât şi a Turciei. Cerceta- 
-rea lui şi desbaterile au durat dela 10 Martie până la 20 Mai 
1831. Astfel în Ţara Românească Regulamentul Organic, apro- 
bat de Adunare, de Poarta suzerană şi de Rusia protectoare, a 
putut fi pus în aplicare în jumătatea a doua a anului 1831. Iar 
în Moldova, unde Adunarea a lucrat cu întreruperi, dela 8 Mai 
până la 20 Octomvrie, a fost pus in lucrare numai la inceputul 
anului următor (Ianuarie 1832). 

Disposiţiunile Regulamentului Organic'dau dovadă de spirit 
practic şi de pricepere în arta legislativă. Prin ele s'a făcut în- 
cercarea de a substitui nesiguranţei şi arbitrarului, principiul le- 
galităţii şi al stabilităţii, iar interesului individual particularist 
supremaţia interesului obştesc. 

2) Règlement Organique de la Principauté de Moldavie. New 
York. Imp. de Delevingne et Callenwaert p. 360: „Les Valaques joui- 


ront, en Moldavie, des mêmes privileges que les Moldaves en Vala- 
chie“. 

Regulamentul Organic a inaugurat în viața politică a Țărilot 
Române regimul constituțional-reprezentativ cu caracter aristo- 
cratic, dar fără independență deplină, întrucât prevedea, că în caz 
de nesupunere sau desordine întfe membri Adunărilor, Domnul 
le poate disolva cerând încuviințarea Porții suzerane şi a Curții 
ocrotitoare pentru convocarea altora. Poarta era atunci în de- 
clin, Rusia în plină ascensiune spre scopurile ei urmărite încă 
din timpul domniei lui Petru cel Mare. 

După succesul important dela Adrianopol, prestigiul ei spo- 
rit o determină să-şi asume drepturi de îndrumare în chestiunile 
politice şi administrative ale Țărilor Române. Astfel aa arătat 
că însuşi textul Regulamentului Organic dă un rol aşa de im- 
portant consulului general rusesc, stipulând ca inspectorul general 
al carantinei sanitare să poată fi numit de către cei doi Domni 
numai după o prealabilă înţelegere cu el. Carantina servea în 
mod nemărturisit şi scopul politic de a izola Ţările Române de 
“Turcia, apropiindu-le tot mai mult de Rusia, care voind să apa- 
Tă în lumina unei generosităţi ocrotitoare, ţinea în acelaș timp 
să fie unul dintre oamenii ei de încredere demnitarul însărcinat 
nu numai cu un control sanitar, ci şi cu unul politic la graniţa de 
Sud a Principatelor. 

Disposiţiunile economice-finaciare ale Regulamentâlui favo- 
rizau boerimea scutind-o de biruri. Generalul Kisseleff, care se 
interesa mult de soarta ţăranilor, încercase a introduce o dare 
fonciară pe moşiile tuturor, deci şi pe ale boerilor, dar împo- 
trivirea comitetului boeresc din Bucureşti i-a zădărnicit proiec- 
tul. 

Pentru ţărani s'a încuviinţat — cum sa arătat la capitolul 
III — libertatea de a se muta de pe o moşie pe alta, dela un 
boer la, altul, dar libertatea aceasta era îngrădită în atâtea condi- 
iuni anevoie de îndeplinit, încât in cele mai multe cazuri ea de- 
“venea iluzorie. 

Intinderea pământului de muncă pentru țăranul clăcaș fu 
redusă faţă de trecut; numărul zilelor de clacă a rămas fixat la 
12 ca şi în reforma lui Constantin Mavrocordat dela 1746. Dar, 
precizând "textul Regulamentului cantitatea de muncă, ce tre- 

buea îndeplinită în cursul unei zile, s'a creat ţăranilor-o situaţie 
grea, întrucât munca aceasta sporită reclama un număr mai ma- 
re de zile. De aceea se şi plângeau la 1848 țăranii, spunând că 
lucrează câte o săptămână întreagă cu carul cu boi şi nu li se 
socoteşte decât o gi. 

Generalul Kisseleff, care a călătorit prin Țară, spre a se 
convinge personal de felul cum se puneau în aplicare disposiţiile 
Regulamentului Organic, când şi-a luat rămas bun dela-Adu- 
narea Obştească (1833), recapitulând faptele de căpetenie ale ad- 
ministraţiei provizorii prezidate de dânsul, nu a lipsit a da şi 
câteva îndrumări exprimând din nou grija lui pentru soarta tă- 
ranilor, cari vor ști răsplăti prin muncă, bogăţie și linişte pe cei 
ce vor înţelege să aplice conştiincios măsurile legislative, pără- 
sind vechea deprindere a impilărilor şi făcând dreptate clasei 
muncitorilor de pământ. 

Nicolae Bălcescu scria despre Regulamentul Organic că a 
robit Țara ciocoilor şi pe ciocoi Rușilor, dar pe lângă toate păr- 
tile lui slabe a devenit „un instrument de progres“ introducând 
principiul libertății comerciale, despărțirea puterilor judecăto- 
rest, administrative și legiuitoare, precum şi regimul parla- 
mentar în Țările Române. 

Succesele Rusiei în această operă de organizare constituţio- 
nală a Ţărilor Române, atingeau în mod firesc atât suscepti- 
bilitatea Turciei, cât şi a Austriei. Cea dintâi nu putea fi bucu- 
roasă văzând cum a reuşit Rusia protectoare a se substitui ei 
ca Putere suzerană. La începutul anului 1834, prin convenţia de- 
la Petersburg, recunoscu totuşi Regulamentul Organic obligân- 
du-se a confirma și legiuirile desvoltătoare. 

Austria se simţea stânjenită în seculara ei pornire de ex- 
pansiune spre Sud şi Est de o parte, iar de alta se temea că noua 
organizare a “Ţărilor Române, având ca rezultat îmbunătăţirea 
condiţiunilor de traiu pentru populaţie, nu va întârzia să producă 
asupra Românilor din cuprinsul Imperiului habsburgic înrâuriri 
nedorite, sporindu-le îndârjirea în luptele şi revendicaţiunile de 
ordin politic, naţional şi economic: 

Desfăşurarea ulterioară a dovedit, că teama Austriei nu era 

în punctul acesta, cel puţin, suficient motivată. Regulamentul Or- 
ganic, cu toate că cuprindea în partea administrativă multe dis- 
poziţiuni bune, nu a putut contribui la îndepărtarea vechilor obi- 
ceiuri şi neajunsuri, fiindcă lipseau în mare parte elementele ca- 
pabile să-i garanteze o aplicare exactă şi conştiincioasă. 


III. 


Nu poate fi trecut sub tăcere rolul important, ce i-a revenit 
generalului Pavel Kisseleff în opera de legiferare a Regulamen- 
tului Organic, silindu-se din răsputeri să _armonizeze interesele 
ruseşti cu cele româneşti şi să contribue la uşurarea sorții mul- 
ţimilor desmoştenite. Stăruinţele lui pentru noua organizare con- 
stituțională, nu urmăreau exclusiv progresul obştesc al Țărilor 
de sub vremelnica lui ocârmuire, după cum rezultă clar din scri- 
soarea trimisă la 20 Februarie 1830 prietenului său, generalul 
Zakrevski, căruia nu ezita să-i facă o destăinuire ca aceasta: 
„Mult mai rămâne să facă cel ce va domni peste aceste Ţări, dar 
cu mă silesc mai ales să câştig pentru Rusia bogăţiile acestor ` 
"Ţări prin legături comerciale şi să supun pe Moldoveni şi pe Va- 
lahi obiceiurilor şi regulelor noastre“). 

Generalul Kisseleff sa afirmat.ca prieten al ţăranilor obij- 
duiţi, a căror slobozire treptată o ceruse ţarului Alexandru I 
încă dela anul 1816, când funcţiona ca ministru al domeniilor 
Statului, scriind intrun memoriu următoarele cuvinte isvorite 
<in profunda lui convingere: „Sire, libertatea cetăţenilor este te- 
melia belşugului şi a bunei stări obşteşti. Acest adevăr e atât 
de neîndoielnic, încât găsesc de prisos a mai arăta Maiestăţii 
voastre, cât este de dorit să se întindă în tot Imperiul vostru 
slobozirea robilor cultivatori de pământ, cari pe nedrept sunt 
lipsiţi de libertate“. Iar mai târziu, către sfârşitul zilelor sale. 


3) Cf. I. Lupaș, Istoria Unirii Românilor, ed. II. Bucureşti, 1938, 
D 234, Intformaţiuni mai amănunțite Gespre Pavel Kisseleff (1788— 
4872) se pot găsi în comunicarea lui A. Papadopol-Calimach. Vezi 
nota următoare, 

când primea la Paris ştirea despre manifestul împărătesc dela 
19 Februarie 1861, cu privire la desrobirea ţărănimii din Rusia, 
se grăbea să mulțumească ţarului Alexandru al II-lea cu la- 
crămi de bucurie. 

„Istoria nu va uita — mărturiseşte cercetătorul rus A. R. 
Zabloţki-Desiatovski — că el a fost cel dintâi dintre oamenii de 
stat ai Rusiei, care a început a zice cu tărie, că a venit vremea. 
să se ia în privire nenorocita stare a ţăranilor — victime ale ne- 
ştiinţei lor şi ale nepăsării guvernelor'“*). 


Kë 


Pentru a da lectorilor putinţa să cunoască felul, cum a tost 
apreciată personalitatea generalului Kisseleff de către unii din- 
tre contemporanii săi români, cari au avut prilej să-l cunoască 
de aproape, e potrivit a reproduce aci următoarele fragmente dirr 
amintirile lui Nicolae Kreţulescu şi Vasile Alecsandri: 

Nicolae Kretzulescu, fost ministru în timpul domniei lui 
Cuza, scrie în amintirile sale că aplicându-se în cursul anului 
1831 disposiţiunile Regulamentului Organic în Muntenia „era o 
plăcere a se vedea activitatea şi zelul ce toţi dela mic la mare 
puneau la început ca să-şi îndeplinească datoriile, veseli şi fe- 
riciți Ca scăpat Țara de nenorecirile trecutului şi a intrat într'o- 
eră nouă. 

„Din parte-i generalul Kisseleff, cu ochii pretutindeni, ocu- 
pându-se zi şi noapte până de cele mai mici detaliuri ale admi- 
nistraţiei, nu înceta a încuraja şi a povăţui pe toţi la îndepli- 
nirea datoriilor lor. El şedea în casele, unde este astăzi Prefec- 
tura Poliţiei, una din cele mai mari şi mai frumoase case pe 
atunci în Bucureşti şi care aparţinea baronului Meitani, ban- 
cher şi antreprenorul exploatării salinelor. 

„Generalul Kisseleff luase de obiceiu a invita în toate Du- 
minecile la dejun mai toate autorităţile şi, atât inainte cât şi după 


DA Papadopol Calimach, Generalul Pavel Kisseleff în Moldova 
şi Țara Romdnească 1829—1834, în Analele Acad. Române din 1887, 
după A, R. Zavloțhi-Desiatovshii (4 volume în limba rusă). 

dejun, se întreținea cu toţi în franţuzeşte, sau prin interpret cu 
aceia — cei mai mulţi — care nu cunoşteau limba franceză, şi 
prin consilii părinţeşti, de multe ori severe dar delicate, îi în- 
demna şi îi povăţuia la încetarea vechilor obiceiuri desordonate 
şi abusive, rămase dela Fanarioţi. 

„Am asistat şi eu la unul din acele dejunuri. Generalul Kis- 
seleff cunoscând pe fraţii mei mai mari care întraseră în miliţie, 
a cerut tatălui meu să-i fiu prezentat şi eu; prezentaţia mea a 
fost de mare folos, căci el a angajat pe tatăl meu, să mă trimită 
la Paris, să-mi fac studiile. Mai mulţi tineri au fost atunci tri- 
mai spre învăţătură la Paris tot după indemnul generalului 
Îisseleff, care părea a avea o predilecţiune. pentru capitala 
Franței... 

„Poveţele și îndemnurile date ~de generalul Kisseleff func- 
ționarilor, au avut bune resultate în anul dintâi al aplicării Re- 
gulamentului, odată însă ce ei se deprinseră cu reformele ope- 
rate, încetul cu încetul îşi reluară vechile lor obiceiuri“). 


Ka * 
Ka 


Vasile Alexandri, reproduce în amintirile sale o convorbi- 
re) ce a avut cu Kisseleff la Paris — în primăvara anului 1859 
(în Păresimi) redând-o după cum urmează: 

„Contele e de stat înalt, are părul şi mustaţa albe, iar por- 
tul şi înfăţişarea sa au un caracter mai mult militar decât di- 
plomat. 

„Cum mă văzu, Domnul ambasador îmi zise: Visita 
D-Voastre, Domnule Alecsandri, îmi face mare plăcere, căci am 
cunoscut pe părintele D-Voastre la Iaşi. 

„Sunt fericit, Domnule Conte, am răspuns, de a vedea că 
Vă aduceţi aminte de Principate şi de locuitorii lor, căci suve- 
nirul Excelenței Voastre nu s'a şters din mintea Românilor. 
Părintele meu mi-a vorbit adeseori de Contele Kisseleff. 


5) Nicolae Kretzulescu, Amintiri istorice. Bucureşti, 1895, p. 
27—28. 

D Generalul Conte Kisseleff, în revista Convorbiri Literare din 
1. VIII. 1878, p. 154—155. (Eztract din istoria misiilor mele politice). 


www.dacoromanica.ro 


216 Lk LUPAŞ 


— „Am cunoscut şi pe tatăl prinţului Cuza, la Galaţi, am 
cunoscut pe toţi boerii din Moldova şi din Valahia. 

„Mulţi din ei nu mai există, Domnule Conte. Moartea a 
secerat fără milă timp de 30 de ani. 

— »„Dar!... acum aţi rămas voi copiii, în locul bătrânilor; 
voi pe care V'am văzut, pot zice, în faşă; voi, generaţia cea 
nouă, cea revoluţionară, obsefvă rizând Contele. 

„Noi, şcolarii Excelenței Voastre, replicai, căci Excelenţa 
Voastră a fost cel dintâi revoluţionar în Țara noastră. 

— „Eu, revoluţionar! 

„Aduceţi — vă aminte de reformele ce ap întrodus în Țară 
în timpul administraţiei Excelenței Voastre. Fiecare din acele 
reforme era menită a produce o revoluţie radicală în starea so- 
cială a Principatelor. Aduceţi-vă aminte mai cu samă că Re- 
gulamentul Organic prevede şi consacră chiar principiul unirii 
lor. Noi n'am făcut alta decât a-l traduce într'un fapt naţional; 
deaceea şi avem bună sperare că la viitoarele conferințe Contele 
Kisseleff, astăzi ambasador, va susţinea ideile Contelui Kisse- 
leff, ex-guvernator al Principatelor. 

— „Vom vedea, vom vedea; însă, adăugi Contele cu vese- 
lie, nu mă pot opri-a râde la ideea că eu trec în ochii Români- 
lor de revoluţionar. 

„Revoluționar ultra! Dacă vi sar ridica vreodată o sta- 
tue, ea va purta următoarea inscripție: Contele Kisseleff, în- 
tâiul reformator revoluționar al Principatelor Dunărene! ... Şi 
mai jos, între paranteze, va figura în litere de aur articolul 
din Regulament, care prevede Unirea lor. 

— „Insă acel articol a fost şters în urmă din Regulament, 
dacă nu mă înşel? 

„Insă nu a fost şters din inimile Românilor. 

— „A! zise Contele după o scurtă tăcere; am păstrat scum- 
pe suveniri de Iaşi şi de Bucureşti!... drept probă, iată ciu- 
bucul meu favorit; îl am tocmai de când eram guvernator şi de 
câteori fumez din el, gândul meu sboară spre trecut.., Ce fe- 
mei frumoase erau în Moldova şi în Valachia!... ce popor viu, 
inteligent şi vesel!.,. Era o mulţumire de a lucra la îmbună- 

tățirea soartei lui chiar în eontra ordinelor dela Petersburg... 
A! credeți că am făcut tot ce mi-au fost prin putință ca să fie 
administrația mea folositoare Moldovenilor şi Valachilor şi să 
deştepte în ei avântul progresului. 

„O ştim, Domnule Conte, şi Vă suntem recunoscători; însă 
vă este şi acum prim putință de a vă arăta amicul nostru şi de 
a vă completa opera începută la 1828. 

— „Cum? 

„Apărând cauza Roriânilor şi susţinând alegerea Domnului 
Cuza în sinul conferinţelor. 

— „Vom vedea, vom vedea; replică ambasadorul; însă dacă 
vreţi ajutorul Rusiei, trebue să vă liniștiți spiritele şi să nu vă 
mai gândiţi la revoluţii. 

„Credeţi, Domnule Conie, că vom deveni oamenii cet mai 
pacinici cât ne-om vedea Țara întrată pe o cale de autonomie şi 
de libertate; dar pentru ca să se aline ferberea spiritelor noastre, 
avem nevoie de recunoaşterea faptelor ce am săvârşit, avem 
prin urmare nevoie de sprijinul Excelenței Voastre. 

— „Dacă ar fi să urmez numai după dorința mea, observă 
Contele cu un aer de francheţă, v'aş face cea mai sigură promi- 
tere; însă ştiţi că ambasadorii nu sunt totdeauna stăpâni pe 
voinţele lor... cu toate acestea nu trebue a despera de nimica 
pe lume... simpatiile mele personale le aveţi, ele mă vor con- 
duce, pe cât îmi va fi ertat, pe calea cea mai favorabilă acelor 
țări iubite, în care am petrecut anii cei mai plăcuţi ai vieţii mele. 

Zicând aceste cuvinte, Contele Kisseleff mă insărcină să ex- 
prim complimentele sale Prințului Cuza, şi astfel ne -despărţi- 
răm în termini; cei mai convenabili. Ambasadorul de atunci al 
împăratului Alexandru al II-lea, înţelegea politica Rusiei într'un 
mod mult mai larg şi mai demn decât oamenii de stat actuali“). 


* * 
D 


Din împărtăşirile lui Kreţulescu şi ale lui Alecsandri se vede 
lămurit interesul excepţional, cu care se obişnuise generalul 


7) Ibidem p. 155. 

Kisseleff a urmări desvoltarea şi progresul Ţărilor Române, 
atât în timpul când îi fusese încredinţată vremelnica lor cârmui- 
re (1829—1834), cât şi mai târziu până la adânci bătrâneţe. 

Este deci explicabilă aprecierea unui publicist transilvan 
care, având prilej să participe la sărbătorirea lui Kisselefi în 
Bucureşti, scria că în persoana acestui general rus „a găsit Țara 
Românească un Washington“, care a introdus importante re- 
forme în toate domeniile politice. Deaceea s'a luat decisiunea să 
fie sărbătorit în fiecare an la ziua Sf. aposoli Petru şi Pavel (29 
Iunie) şi să i se ridice o statue"). 


5) Cf. I. Lupaş, Istoria Românilor, ediţiunea a XV-a. Sibiu, 1944, 
p. 420. 

FRĂMÂNTĂRI REVOLUȚIONARE TRANSILVANE, 
BĂNĂȚENE, MOLDOVENE ȘI MUNTENE 
ÎN I-A JUMĂTATE A VEACULUI AL XIX-LEA. 


I. 


Austria avea suficiente motive de nelinişte din cauza repe- 
tatelor încercări de conspiraţiuni şi revolte, ce se iviseră dela 
sfârşitul veacului al XVIII-lea în diferitele ei provincii. Cu toate 
că împăratul Francisc I-iu s'a silit decenii de-a-rândul, să izoleze 
popoarele Monarhiei habsburgice de orice atingere primejdioasă 
cu propagandiştii ideilor revoluționare, aceste silinţe ale lui mau 
putut da rezultate de durată. Sistemul poliţiei secrete şi al censu- 
rei s'a dovedit neputincios în lupta cu aceste idei. Revoluţia po- 
lonă din 1880—1831 a trezit simpatii în Ungaria şi în Tran- 
silvania. Svonuri despre o apropiată răscoală românească circu- 
lau la începutul anului 1831. Preotul satului Bala (judeţul Turda) 
vestise în biserică într'o Duminecă din Ianuarie, că peste patru 
săptămâni va izbucni răscoala. Guvernul Transilvaniei s'a grăbit 
să roage Comanda militară a lua măsuri grabnice pentru ajuto- 
rul ostăşesc de trebuinţă. A chemat apoi la Cluj pe episcopul 
Vasilie Moga din Sibiu şi pe vicarul Dumitru Caian din Blaj, 
îndrumându-i să-liniştească poporul. Nobilimea transilvahă nu 
se mai simţea în siguranţă pe la sate. Incepuse dec} a se refugia 
la oraş, cerând voie să se poată înarma. La 12 Martie 1831 gu- 
vernul roagă din nou Comanda militară să trimită armată în mai 
multe comitate ale Transilvaniei. 

Agent secret şi propagandişti revoluționari mişunau în 
multe părţi îndemnând pe Maghiari să se desfacă de Habsburgi. 
Tinelli, un propagandist italian din Milano, mărturisea că Iosif 

Mazzini, care intemeiase societatea Giovine Italia çu scopul de 
a pregăti unirea acestei țări ca republică democratică, era in- 
iormat că şi Ungaria ar fi plină de elemente revoluţionrae, cari 
la moment potrivit ar putea da mână de ajutor Italienilor. 

La 27 August 1834 s'a otrăvit în Sibiu propagandistul Adolf 
David în clipa, când era să fie deținut. Din corespondenţa ñui 
s'a putut constata că avea legături cu elemente revoluţionare din 
Transilvania, din Banat şi din Tara Românească, urmărind sco- 
pul de a um pe toți Românii într'o republică. S'a găsit între hârtiile 
lui şi o traducere românească a „„Marseillaise“-i şi o proclamaţie 
în limba latină"). Această pregătire tăinuită aştepta numai un 
impuls din afară, spre a păşi pe tărâmul realizărilor. Un negu- 
tor din Cluj, Caetan Biazzini, comandase dela fabricantul 
Hausman din Viena săbii cu înscripția: Trăeasca constituția! In- 


1) Cf. C. Göllner, Conspirația emigrantului polon Adolf David 
(1834), în Revista Istorică din Bucureşti, 1937, p. 235—249. Deviza 
acestei societăţi revoluționare polono-române era: „Pro patria et pro 
gloria". Membri ei aveau cocardă albastră, galbenă şi roşie, se obligau 
prin jurământ să lupte pentru egalitatea drepturilor şi datoriilor, 
pentru votul universal, pentru desfiinţarea titlurilor de nobleţă, pen- 
tru eliberarea ţăranului de sub jugul aristocrației, pentru reforma 
agrară şi pentru egalitatea. cultelor religioase. Fiecare membru era 
obligat să-şi procure o pușcă, o sabie şi două pistoale. Propagandișştii 
sperau să poată cuceri mulțimea ţăranilor români, cu ajutorul preo- 
ților şi învăţătorilor ortodocşi (p. 240). După sinuciderea, lui David 
la Sibiu, activițatea acestei societăţi secrete a continuat în satul mi- 
nier Rusca din Banat, având printre conducători şi un învăţător 
român cu numele Maran, sperând să poată obţine chiar adesiunea 
episcopului bucovinean Isaia Bălășescu. Poliţia austriacă găsea sus- 
pecte întâlnirile lui Zaharia Carcalechi din Braşov cu Eliade Rădu- 
lescu la Bucureşti în vara anului 1835, bănuind că ei ar fi proiectat 
să tipărească manifeste revoluţionare. In acelaş an, la 2 August, Car- 
calechi ai Damaschin Bojâncă se întâlniseră la Caransebeş cu învă- 
țătorul Maran, iar Metternich primea raport confidenţial despre o 
întâlnire secretă a lui Carcalechi cu Maran la Budapesta. Traducerea 
românească a „Marsellaise“-i este foarte stângace, pare să fi fost fă: 
cută de un German, cu insuficiente cunoştinţe de limbă românească, 
după cum resultă din următoarele versuri, anevoie de înţeles dacă 
Dar avea alături de ele şi textul traducerii germane: 

suş cuvântul constituție era pe atunci motiv de ingrijorare, întru 
cât — după cum scria Moldoveanul Mihail Sturza (1823) — 
singur acest cuvânt e „o atingere a autorităţii“. 

Poliţia secretă din Viena era informată că agenţi revolu- 
ționari din Franţa şi din Elveţia încearcă toate mijloacele spre a 
înjgheba în cuprinsul Ungariei şi al Transilvaniei organizaţiuni 
secrete cu scop de a răspândi ideile ademenitoare ale revoluţiei. 
Metternich, atotputernicul ministru austriac, spunea mai târziu 
(1844) că Ungaria se află în anticamera iadului revoluționar’). 


IL 


In Banat, la Lugoj, exista o societate secretă numită „Con- 
stituția“, ai cărei membri şi conducători erau intelectuali şi me- 
seriaşt români. Societatea a fost descoperită la sfârşitul anului 
1830, dar ea funcţionase de mai înainte ţinând conventicole se- 
crete în casa căldărașului Dumitru Nedelcu, sub conducerea preo- 
tilor ortodocşi Dumitru şi Constantin Popovici, loan Lăpădat 
şi Ștefan Bercean. Dintre toţi, învinuiri mai grele i se aduceau 
lui loan Lăpădat pentru o „seducerea scandaloasă a poporului“). 

Episcopii români de atunci, informaţi de ingrijorarea ce 
cuprinsese cercurile oficiale din Viena, au socotit momentul po- 


„Heidem fis'or dela zara 

Sloboz e reszkolat 

Enkotro noi tirănia 

Pe szteag szindserat, redicalt... 

La arme oresani: Rinduiz 

Pre turmele — Heidem. Heidem 

Sy szindse lor — sza spal pe 
[pamunt“... 


„Hört Junglige der Wallachey 
Es tont der Ruf der Freiheit 
Erhebt die mit Blut getünchte 
[Fahne 
Und lasst sie flattern gegen die 
(Tyranen! 
Auf zu den Waffen Bürger! 
Die Heer ordnet schnell und lasst 
[uns ziehen 
Ihr Blut soll die Erde farben"... 


2) Cf. studiul lui Wertheimer Ede, Magyarország és a forradalmi 
propaganda (Ungaria şi propoganda revoluționară), în revista Szá- 


zadok din 1916. 


3) Cf. I. Boroş, „Constituția“, Societate secretă română în Lugoj 


1830—34. Lugoj, 1928. 

trivit să înnoească cererile de ordin politic naţional din 1790— 
1792, cari au rămas atâta vreme neluate în seamă. Ioan Lemeni şi 
Vasilie Moga au înaintat deci (1834) un memoriu cerând ca 
„națiunea română care întrece cu mulțimea celelalte națiuni din 
Transilvania şi poarţă în mai mare măsură toate greutăţile în 
timp de războiu şi în vreme de pace, fără a avea vre-un drept ce- 
tățenesc, să fie recunoscută ca națiune de sine stătătoare şi in- 
tru toate egală cu celelalte trei naţiuni recepte“*). 

Rezultatul n'a fost mai satisfăcător decât cel obţinut la 1792 
de către antecesorii lor: Gherasim Adamovici și loan Bob. Li s'a 
spus din partea Curţii împărăteşti „să aștepte în linişte, silindu- 
se a fi şi în viitor vrednici de favoarea şi graţia cu adevărat 
părintească a Maiestăţii Sale Sacratissime''5). 

Cu trei ani mai târziu, fiind dieta Transilvaniei întrunită la 
Sibiu, episcopul Vasile Moga a încercat din nou să obțină îm- 
bunătăţirea situaţiei materiale şi sociale pentru preoții şi cre- 
dincioşii săi, locuitori împreună cu Saşii, în aşa numitul Pământ 
crăesc (Fondus regius). 

Încercarea a rămas iarăş fară resultat, ca şi cea repetată 
împreună cu episcopul Ioan Lemeni la Dieta din Cluj (1842). In 
loc de a fi izbutit să obţină vre-uri rezultat, Românii au rămas 
adânc jigniți de proiectele de maghiarizare ale acestei diete şi 
nu au lipsit a protesta împotriva lor prin memoriile „consistorii- 
lor din Blaj şi din Sibiu. La 1843 deputaţii Ioan Horváth şi Ga- 
vriil Bethlen făceau în Dietă propunerea că, nefiind destul de du- 
cătoare la scop educaţia naţiunii române prin dascăli români, să se 
infiinţeze tot în al 5-lea sat câte o şcoală, în care să fie şi un 
dascăl maghiar“). Iar la cererea Curţii din Viena de a se admite 
Şi credincioşii bisericii ortodoxe-române la funcțiuni publice şi 
la egalitatea de drepturi cu credincioşii celorlalte biserici din 
Transilvania, comisiunea specială întrunită la 3 Mai 1845 sub 
prezidenţia lui Emeric Miko, n'a găsit nimic de adaus la rapor- 


4) Al. Papiu-llarian, Istoria Românilor din Dacia Superioară. 
Viena, 1852, vol. I, p. 95—96. 

5) Ibidem, p. 243. 

D Vezi Protocolul Dietei, nr. 779. 

tul lui Anton Liszai, care spunea că Dieta Transilvaniei ar fi în- 
cuviinţat creştinilor ortodocşi tot ce a putut pretinde spiritul 
timpului, fără vătămarea esenţială a legilor fundamentale din 
Transilvania. Aceasta însemna, fireşte, mai puţin decât nimic, 
cu toate că raportorul se pricepea să imbrace acest nimic în 
fraze din cele mai pompoase şi mai văduve de orice cuprins: 
„++ «Nici dreptatea divină, nici cea umană, nici politica naţională 
nu mai permite, ca ortodocșii cari de veacuri ne-au fost tovarăşi 
credincioşi în zile bune ca şi în zile rele, să fie ţinuţi și mai de- 
parte în afară de barierele constituţiei și excluşi din drepturile 
politice, dacă nu voim ca trupul bolnăvicios al constituției noastre 
să se prăbuşească la cea dintâi întâlnire cu vre-o putere din 
afară“... 

Elementele conducătoare ale Dietei erau cuprinse de teama 
că se va prăbuşi în curând constituția feudală a Transilvaniei. 
Presimțeau pericolul, dar le lipsea energia de a lua măsuri să-l 
înlăture. In publicistica maghiară din Transilvania incepuse a se 
strecura câte un glas de osândă impotriva felului, cum era tra- 
tat poporul român de atâtea veacuri. „Priviţi — scria autorul 
unui articol despre cauza română (oláh ügy) în Erdélyi Hiradó 
(1846 nr. 182) — oare nu noi i-am făcut pe Români trândavi, 
tăgăduindu-le dreptul la propria lor moşie, oare nu noi i-am fă- 
cut gospodari răi, răpindu-le in dijmă partea cea mai bună a 
muncii lor!“... Asemenea glasuri de osândă şi de mustrare au 
răsunat însă ın pustiu. Poate şi din această pricină a luat în cu- 
prinsul Transilvaniei revoluţia anilor 1848—1849 proporţiuni de 
violență înspăimântătoare, Dacă răspundea unei triste realităţi 
constatarea lui Metternich că Ungaria se afla, la 1844, în „anfi- 
camera iadului revoluționar“, ea era tot atât de adevărată şi 
pentru stările din Transilvania, ca şi pentru cele din Banat. 


III. 
Nu erau mulţumiţi nici Moldovenii, cu atât mai puţin Mun- 


tenii de situațiunea ce li se crease prin regimul parlamentar înte- 
meiat pe disposiţiunile Regulamentului organic. Intr'un memo- 

riu din toamna anului 1839 comisul Leonte Radu din Moldova 
arăta că alpgerea deputaţilor pentru „Obşteasca Adunare“ se face 
după porunca Domnului, voinţa Țării fiind cu totul dispreţuită, 
slujbele stațului se vând pe bani unor oameni „fără dreptăţi şi 
fără merite. Insuş Domnul s'a dovedit „luător de ruşfeturi“. 
Şcoalele şi spitalele "Țării, precum şi alte aşezăminte sunt rău în- 
grijite“, Dreptatea se vinde „făţiş pe bani, din care pricină să- 
racii, văduvele şi orfanii pătimesc şi pier“. Încasarea dărilor se 
face cu maltratarea locuitorilor, bătându-i şi aruncându-i iarna 
cu pieile goale în râu, iar vara silindu-i să treere desculți şi „ìn- 
grozindu-i cu arme“. In toate ramurile ocârmuirii formele nou- 
lui Aşezământ (Regulamentul organic) şi pravilele sunt socotite 
ca nişte cărţi de joc. Nimeni nu caută să stârpească răul. Creditul 
public este cu totul scăzut din pricina părtinirii, ce păzeşte ocâr- 
muirea către treapta boerilor mari. Luxul şi desfrânarea, jocul 
şi neomenia sunt încuibate prin toate instanţele şi pricinile se 
caută cu mare prelungire“..."). 

Pentru îndreptarea acestor neajunsuri şi pentru reorgani- 
zarea Țării a înființat Leonte Radu în acelaș an aşa numita 
„Conjuraţiune confederativă a Moldovei“, cerând partizanilor săi 
jurământ că vor păzi „taina şi legile şi vor implini instrucţiile 
Sfatului patriotic, ce vremelniceşte s'a alcătuit, că nu vor cruța 
nimic şi vor lupta până la cea de pe urmă răsuflare, fără a gândi 
la interes în parte“, silindu-se în acelaş timp „spre sporirea com- 
plotului *). 

Complotiştii voeau să păstreze Moldova relaţiunile tradi- 
tionale cu Poarta Otomană, dar aceasta să nu se amestece în 
chestiunile interne; protectoratul rusesc să fie transformat în 
unul colectiv: al Angliei, Franţei, Austriei şi Prusiei, cari să 
pună "Țara „la cale precum se vor îndura, siguripsind fiinţa ei“. 
Domnia să fie ereditară, cu Domn ales dintre principii străini, 
iar Mihail Sturza să fie izgonit ca un „călcător de jurământ şi 
de legi, tiran şi dușman, ce sa arătat Țării“. 


7) Hurmuzahi, vol. VII. Supl. I. 1827—1849, p. 77—19. 
3) Ibidem, p. 82. 

Moldova împreună cu Muntenia şi cu Sârbia să alcătuească 
o „confederație potrivită cu aceea a Germaniei“. 


Intr'un proiect deosebit pentru „îndreptarea ocârmuirii din 
läuntru“ e formulată şi cerința responsabilități, mmisteriale ast- 
fel ca ministri „să răspundă pentru greşelile şi abaterile Gospo- 
darului, inaintea Obşteştii Adunări şi a judecății criminaliceşti“. 
Lara să fie împărţită, din punct de vedere administrativ, în can- 
toane sau mic guberni (din câte 4 judeţe, cu centre la Iaşi, Ro- 
man şi Botoşari) sub conducerea câte unui mare vornic sau gu- 
bernator. Ocârmuirea bisericească să fie încredinţată unui sinod 
de arhierei în frunte cu mitropolitul Țării şi „în tot cantonul să 
poată fi arhiereu şi consistorie, atât pentru cinstea naţiei, cât şi 
pentru buna cuviinţă şi orândueală“. 


Pentru înlesnirea creditului „să se aşeze în ţară un banc de 
an prumutare prin bancheri străini, însă cu folositoare condiţii“; 
să se înființeze fabrici, să se organizeze poşte „după orândueala 
Europei pentru înlesnirea corespondenții obşteşti“. Evreii a 
străinii „să fie opriţi a posesui în Moldova moşii cu sate“. Să 
fie liberaţi Țiganii, spre a nu mai fi socotiți în numărul dobi- 
toacelor, să fie îngrădită libera mutare a ţăranilor, deoarece s'a 
dovedit a fi „pentru însaş paguba şi sărăcia lor; de aceea să se 
hotărască globiri şi înfrânări şi pentru ceice ar fugi de prin 
sate şi pentru ceice i-ar primi şi i-ar mistui“ Să se izgonească 
luxul, să se ridice moralul „spre a se putea reînnoi patriotismul 
în inimile Moldovenilor“. 


Din mulţimea punctelor de program ale complotiştilor lui 
Leonte Radu merită subliniate cele înfăptuite în cursul deceniilor 
următoare: unirea Moldovei cu Muntenia, precum şi autonomia 
internă faţă de Turcia, cu respectarea vechiului drept de su- 
zeranitate, era un postulat ce sa putut înfăptui în timpul lui 
Cuza; înlocuirea protectoratului rusesc cu unul colectiv al Pu- 
terilor europene a fost încuviințată prin hotărirea Congresului 
dela Paris (1856); postulatul dinastiei ereditare s'a realizat prin 
Constituţia dela 1866; ideea unui stat federâtiv cu Sârbia a rä- 
mas nerealizată, preocupând însă şi mai târziu, chiar până în 

15 

zilele noastre, pe făuritorii de proiecte pentru înjghebarea unei 
„Confederaţiuni a statelor dunărene“. 

Organizarea sinodului de arhierei, ca supremă instanţă bi- 
sericească, s'a putut înfăptui la 1872, în timpul domniei lui Ca- 
rol I, iar „bancul de împrumutare“ la 1880, nu însă prin ban- 
cheri străini, ci prin înfiinţarea Băncii Naţionale a României, 
organizată şi condusă de elemente autohtone. 


IV. 


Complotul fiind repede descoperit, Mihai Sturza a luat mă- 
suri să fie expulsat autorul Leonte Radu în Basarabia, fără mult 
sgomot. Ministrul de externe al Rusiei, Nesselrode, a felicitat pe 
Sturza pentru dibăcia, cu care a ştiut descoperi şi innăbușşi acest 
complot. 

Simultan cu complotul din Moldova s'au ivit încercări de 
tulburări revoluționare și în Muntenia. Conducătorul opoziţiei 
naţionale din ,„,Obşteasca Adunare“, Ioan Câmpineanu, luptând 
impotriva amestecului rusesc în politica internă şi făcând apel la 
sprijinul statelor europene, fu întemnițat împodobindu-şi astfel 
numele cu faima de martir al cauzei naţionale. Agentul polon 
Woronicz (Carol Werner) îi făcea propuneri pentru o alianţă 
polono-română şi raporta principelui Adam Czartoryski, condu- 
cătorul emigrației polone dela 1840—1856, că ideea unirii tutu- 
ror populațiilor române sub acelaş sceptru preocupă pe toţi; eaa 
devenit oare cum „ideea dominantă“ sau „ideea la modă“. Mun- 
tenia are legături mai strânse cu Românii din Transilvania, 
decât cu Moldovenii, fiindcă ce dintâi nu aşteptau învitaţiuni 
speciale dela Munteni, ci veneau în ţară ca profesori şi neguţă- 
tori indeplinind însă şi misiunea de răspânditori as den de um- 
tate națională; prigoniţi de Unguri şi de Austriaci ei se adăpo- 
steau în Muntenia având aci o influență însemnată prin cultura 
lor ceva mai aleasă și prin spiritul lor mai activ”). 


2) P, Panaitescu, Planurile lui Ioan Câmpineanu pentru unitatea 
nuţională a Românilor, în Anuarul Institutului de Istorie Naţională. 
Cluj, vol. IIT, p. 70. 

Din scrisorile trimise lui Czartoryski de Câmpineanu se vede 
lămurit dorinţa lui ca Românii să fie „un singur popor umit și 
independent“, spre a putea forma, eventual împreună cu Sârbii, 
o barieră între Rusia și Turcia lucrând „în sensul cauzei polone 
sau al unei coaliţii împotriva Ruşilor“. Câmpineanu era aplicat 
să pregătească o mişcare fiind sigur că va isbuti să atragă la 
acțiunea sa revoluționară şi pe Românii din Transilvania. De 
Moldoveni. nu era însă tot atât de sigur. 

La 1 Noemvrie 1838 membri partidului naţional din Mun- 
tenia în frunte cu Toan Câmpineanu redactară un manifest decla- 
rând că alu datoria „să redea o patrie independentă tuturor mem- 
brilor risipiţi ai neamului nostru'“) şi jurând pe Evanghelie în 
faţa episcopului Chesarie dela Buzău, că vor lupta sacrificând 
totul pentru înfăptuirea acestui ideal. Pe la sfârșitul anului 1838, 
când se svonise că Alexandru Ghica va fi mazilit din scaunul 
domnesc al Munteniei, Câmpineanu era gata să plece la Constan- 
tinopol, unde cu sprijinul Angliei şi al agenţilor poloni spera 
să poată obţine el domnia "Țării Româneşti. Dar s'a ivit ideea că 
unirea Principatelor s'ar putea înfăptui mai ușor sub domnia 
lui Mihai Sturza. Câmpineanu era gata să primească această so- 
luţie renunțând la planurile sale de domnie. Sturza a refuzat in- 
să, deoarece nu consimţea cu proiectul alianţei polone și nu so- 
cotea atunci momentul potrivit spre a pune problema Transilva- 
niei şi a Basarabiei. Câmpineanu își menţine programul, fără să 
renunţe nici la acţiunea pentru Transilvania şi Basarabia, nici la pro- 
iectul de cooperare cu Polonii. La 20 Febr. 1839 a plecat la Con- 
stantinopol, iar de aci la Paris şi Londra, unde a avut o audien- 
tà la Lord Palmerston. Aceşta îşi amintea şi mai târziu de el, 
cum ceruse independenţa Țării Româneşti"!). Nu-şi putuse atin- 
ge însă scopul nici aci. Prietenul său Colson a încercat să-l 
oprească, în drum spre Țară, la Paris, dar Câmpineanu resemnat 
îi spunea: „Am eșuat în negocierile mele; inima imi e sfășiată, 


10) Ibidem, p. 76. 
11) C, D. Aricescu, Corespondenţă şi acte ale capilor revoluției 
române, I, p. 94—96. 

nu mai bate. Ce-mi pasă de viaţă... prefer persecuția, căci acea- 
sta va da poate roadele ei“. Intors în Ţară fu arestat de poli- 
ţia austriacă la Lugoj, apoi liberat şi arestat din nou la mănă- 
stirea Mărgineanu (Martie 1840), iar de aci la mănăstirea Plum- 
buita, de unde abia după un an de zile a fost liberat. Dovada 
popularității lui s'a păstrat în cântecul: 

Haideţi, fraţi la Mărgineanu 

Să scăpăm pe Câmpineanu... 

După ieşirea din temniţă, Câmpineanu a trăit retras. 

Acţiunea lui politică, deşi nu a putut avea rezultat în îm- 
prejurările de atunci, a indicat însă direcţia de întregire na- 
țională, ce urma să se realizeze cu opt decenii mai târziu. 

In toamna anului 1840 poliţia Capitalei a descoperit „o al- 
cătuire tainică de câţiva rău cugetători impotriva liniştei ob- 
şteşti''. Cercetarea urmată bănuia ca autori morali ai acestui com- 
plot pe Ioan Câmpineanu şi Cesar Boliac, stăruind asupra legă- 
turildt, ce au avut ei cu Constantin Negruţi din Moldova şi cu 
Gheorghe Barițiu din Transilvania. Scopul era pregătirea unei 
răscoale, care să aşeze în tronul domnesc pe Câmpineanu, iar în 
cel metropolitan pe episcopul Chesarie şi să aplice pravilele, cari 
erau în pregătire. În anii următori au fost mișcări revoluţionare 
la Brăila. ' 

Alexandru Ghica, silit să părăsească tronul în toamna anu- 
lui 1842, pribegi la Viena şi la Drezda, iar în locul lui a urmat 
Gheorghe Bibescu, şeful opoziţiei boereşti din Adunarea Ob- 
ştească. Bibescu a liberat pe cei condamnaţi pentru revoluţia pro- 
iectată la 1840, socotindu-i ca duşmani personali ai lui Ghica. 

In toamna anului 1843 s'a înfiinţat societatea secretă Frăția, 
organizată de Ioan Ghica şi Nicolae Bălcescu, după modelul car- 
bonarilor. Lozinca ei „Dreptate, frăție“ a rămas cuvântul de în- 
drumare şi pentru revoluţia din 1848, la pregătirea căreia a con- 
tribuit esenţial. Intrun studiu istoric, -publicat în Memoriile 
Secţiuni Istorice ale Academiei Române din 1911—12 (Seria II, 
t. XXXIV, p. 201—289), Ioan C. Filitti ajunge la concluziunea 
întemeiată pe materialul documentar din Aneze, că haina croită pe 
trupul Țărilor Române prin dispoziţiile Regulamentului Orga- 

nic devenise „evident prea strâmtă pentru cerinţele şi aspiraţiile 
generaţiilor nouă. Partidul propăşirii şi al autonomiei îl formau 
câţiva boieri din protipendadă, mulţi din treptele mai mărunte 
— mai ales cei din provincie — şi intelectualii acelor timpuri, 
adăpaţi direct ori indirect la isvoarele apusene, mai ales fran- 
„ceze. În revendicările lor erau încurajați, din interese politice, de 
unii consuli străini şi de toţi cari, împinşi de consideraţiuni 
egoiste, îşi făceau din liniştea turburată o nouă armă de opozi- 
ţie contra unei cârmuiri ce nu le mai era pe plac.., Au fost însă 
şi idealişti români, inspirați pe propoveduirile presei republicane 
Şi revoluţionare din Franţa de atunci, cari au simpatizat cu acele 
agitaţiuni străine. Pierdeau aceștia din vedere că, pentru pro- 
-pria lor cauză, nici un folos mar fi putut trage din realizarea ... 
aspirațiilor unor elemente eterogene. Revoluţia dela 1848 a fost 
o urmare firească a turburărilor precedente. Şi atunci, alături de 
cauze adânci ale mişcării, se desvăluesc uneltiri străine; şi atunci 
se deosebesc două curente: unul idealist, pornit spre utopii, altul 
moderat, mai preocupat de contingenţe“. 

Constatarea aceasta e valabilă nu numai pentru frământă- 
rile revoluționare din Muntenia, ci şi pentru cele din Transil- 
vania, Banat şi Moldova, în toate ţările locuite de Români fiind 
întâia jumătate a veacului al IX-lea o epocă de nelinişte şi per- 
petuă răsvrătire mocnită, a cărei consecinţă nu putea fi decât 
izbucnirea adâncilor nemulțumiri în flăcările revoluționare ale 
anului 1848. 

Conglomeratul etnic al Monarhiei austriace, care după suc- 
cesele „militare dela” sfârşitul veacului al XVII-lea şi începutul 
celui următor își plăsmuise o misiune istorică exprimată prin 
lozinca Oesterreich über Alles, a încercat împăratul Iosif al 
II-lea să-l unifice printr'un proces de germanizare precipitată. 
La 11 Mai 1784 a dat ordin să fie înlocuită limba latină cu 
limba germană ca limbă oficială a tuturor organelor administra- 
tive din Ungaria, autorităţile de conducere centrală fiind obli- 
gate a o întrebuința imediat în actele lor, celor judeţene şi oră- 
şeneşti incuviințându-li-se termen de un an, iar judecătoriilor 
civile şi bisericeşti termen de 3 ani, spre a-şi însuşi cunoştinţa 
ei, de neapărată necesitate pentru oricine voia să mai poată fi 
admis in vreo funcţiune publică ori ca deputat în Dieta ţării. 
Această dispoziţiune a lui Iosif al II-lea, — socotită din partea 
istoriografiei maghiare ca un „asasinat limbistic'!) — nu a iz- 
vorit din vreo pornire de ostilitate a reformatorului împotriva 


*) Comunicare făcută în şedinţa publică dela 22 Ianuarie 1943. 

1) Szekfii Gyula, Iratok a magyar dllamnely kérdésének tirtene- 
tchez 1790—1848. (Acte relative la, istoria chestiunii limbei maghiare 
ca limbă de stat) 1790—1848, Budapest, 1926, p. 26: „Iòzsef császár 
nyelvi merénylete" (asasinatul limbistic al împăratului Iosif). Cf. şi 
Misslungener Versuch einer totalen Madjarisierung Siebenbiirgens im 
Jahre 1842. Bucureşti, 1943 şi Hungarian policy of magyarisation 
Sibiu, 1944, de I. Lupaș. 

altor limbi, ci din concepția lui panetatistă, obişnuită să subor- 
doneze exclusiv intereselor de stat orice altă consideraţiune, 

Germanismul fiind însă în cuprinsul Monarhiei în minori- 
tate numerică, s'a izbit de împotrivirea celorlalte elemente et- 
nice, care începuseră a se trezi şi ele simultan- la conştiinţa 
personalităţii, a valorii şi demnităţii lor naţionale. 

Dintre toate curentele reacționare, proprii să împingă spre 
inevitabil faliment politica reformistă a neobositului Împărat, 
cel mai impetuos a devenit tocmai curentul reacţiunii maghiare, 
sortit să cadă repede în exageraţiuni prăpăstioase, alunecând 
pe povârnişul aceluiaşi faliment, care umpluse de adâncă amă- 
răciune ultimele clipe ale vieţii şi domniei împăratului Iosif. 

Câtă vreme în viaţa publică a Ungariei limba oficială fuseşe 
cea latină, respectată de toţi, nu se găsea motiv serios spre a se 
vedea în folosința obştească a acestei limbi cu autoritate bimile- 
nară vreo prerogativă sau vreun prejudiciu pentru vreuna din 
numeroasele limbi vorbite în cuprinsul acestei țări polietnice. 
Îndată după ce a început a se afirma însă tendința de a o inlo- 
cui cu limba maghiară, s'a deslănţuit o rivalitate multilaterală, 
transformată intrun înverşunat. „război al limbilor“, întru cât 
niciunul din graiurile vii, adânc înrădăcinate şi răspândite între 
locuitorii Regatului ungar, nu putea fi înduplecat să admită nici 
utilitatea practică, nici pretinsa „superioritate civilizatorie şi 
culturală“ a limbii maghiare, cu atât mai puţin obligativitatea 
şi exclusivitatea ei oficială, prin oricâte articole de lege sar fi 
căsnit Dieta ungară din Pojon (Bratislava) sau cea transilvană 
din Cluj să le-o impună. 

Dach resistența faţă de tendințele dè germanizare ale lui 
Iosif al II-lea nu fusese deopotrivă de accentuată, explicaţiunea 
se poate găsi în faptul că prin învăţarea limbii germane li se 
deschideau popoarelor: din Monarhie numeroase posibilităţi de 
contact cu o mare naţiune şi cu vastele ei domenii de viaţă li- 
terară, culturală-artistică şi economică, de ale cărei roade sim- 
țeau oarecum dorința de a se împărtăşi, câtă vieme cunoştinţa 
nepoftită a limbii maghiare o socoteau, dimpotrivă, ca o piedecă 
supărătoare în calea progresului propriei lor limbi. Anevoie s'ar 

fi putut găsi în cuprinsul Regatului ungar vreun Român, Slo- 
vac, German, Sârb, Croat sau Italian înclinat să dea crezământ 
publicistului maghiar Samuil Desy, care într'o scriere tipărită 
la Viena în 1790 cu titlul „Fenixul panonian sau limba ma- 
ghiară reinviată din propria ei cenuşă“ (Panoniai Feniksz avagy 
hamvából feltámadott magyar nyelv) prorocea — nici mai mult, 
nici mai puţin — că limba naţiei sale va fi în stare să facă în 
scurtă vreme astfel de cuceriri, încât strecurându-se pâna în 
cabinetele europene va reuşi să izgonească din ele uzul limbii 
franceze”). Ca un fel de justificare a procesului sufletesc, din 
care izvorau asemenea exageraţiuni, istoricul maghiar Szekfii 
pne să reproducă opinia scriitorului elveţian din veacul al 
XVIII-lea Johann Georg Zimmermann, care întă'o lucrare foarte 
răspândită despre orgoliul naţional (Vom Nationalstolze, cu nu- 
meroase edițiuni dela 1758—1783), subliniază că acesta poate, 
deveni adeseori ridicol, dar nu odată e necesar popoarelor care 
aşteaptă şi speră un viitor"). 

Nu trebue ignorată împrejurarea că limba maghiară, chiar 
în cuprinsul Ungariei propriu zise, nu era decât limba unei mi- 
norităţi etnice — fapt care îl determinase pe Adam Francisc 
Kollar să afirme, că cea mai redusă parte a Ungariei este cea 
locuită de Maghiari sau de un popor, care cunoaşte numai limba 
maghiară“). In năzuinţa de a descifra tainele viitorului îşi per- 
mitea la 1763 eruditul slovac să adauge profeția că „această 
parte a Europei pare să-şi redobândească înfăţişarea anterioară 
descălecării Ungurilor, iar limba maghiară va pieri la fel, cum 
a dispărut şi limba Cumanilor5). 


2) Szekfii, o. CG, p. 31. 

3) Szekfi, o. c., pp. 18—19. 

% CL Nicolai Olahi Mitr. Strigoniensis Hungaria et Atila. Viena, 
1763, p. 91: „Minima Hungariae portio est, quae Hungaros sive popu- 
lum Hungarico solum idiomate utentem, habet". 

5) Ibidem, „Pars ista Europae eam faciem resumere videatur, 
quae illi ante adventum Hungarorum fuit... Verendum profecto est, 
ne sermo ipse exolescat ad eum prorsus modum, quo Cumanorum 
evanuit“, 

O profeție similară făcea, cu trei decenii mai târziu, şi 
filosoful Herder care, în, celebrele sale consideraţiuni relative” la 
filosofia istoriei umane, își rostea lămurit părerea că Maghiarii, 
trăind printre Slavi, Germani, Români şi alte popoare, formează 
o minoritate a locuitorilor ţării şi, după trecerea veacurilor, 
abia dacă se va mai putea găsi vreo urmă despre limba lor?). 

Asemenea presimţiri sinistre s'au furişat şi în sufletul unor 
poeţi maghiari umplându-i de adâncă melancolie şi desnădejde 
cu privire la viitorul naţiei lor. Josif Bajza d. e. ofta îndurerat 
că nu găseşte nici bucurie în trecutul neamului său, nici speranță 
în viitorul lui şi mărturisea că-i sângerează inima din cauza 
decăderii frumoasei sale patrii”). 

Necontestata inferioritate numerică a elementului maghiar 
din Ungaria, deplin verificată prin datele tuturor statisticilor 
oficiale anterioare anului 1910, a trezit în sufletul conducătorilor 
o teamă explicabilă. Îngrijoraţi de însăşi problema existenţei şi 
dăinuirii viitoare a rasei lor turanice în centrul Europei, nu au 
întârziat să caute a spori, prin măsuri artificiale, numărul ele- 
mentului lor etnic inaugurând politica maghiarizării, — în mod 
mai timid Ja început, apoi tot mai agresiv şi mai violent — în 
diferitele domenii ale vieţii de stat. Este cu neputinţă de admis 
afirmaţiunea că iniţiatorii acestei politici de maghiarizare, pă- 
trunşi de ideile timpului lor, nu şi-ar fi putut da seama că acti- 
vitatea lor va întâmpina piedeci, din partea celorlalte elemente 


6) Johann Gottfried Herder, Ideen zur Philosophie der Geschich- 
te der Menschheit, IV, Teil. Riga u. Leipzig, 1792, pp. 23—24: „Da 
sind sie jetzt die Ungern (oder Madscharen) unter Slaven, Deutschen, 
Wlachen und andern Völkern der geringere Teil der Landeseinwoh- 
ner und nach Jahrhuderten wird man vielleicht ihre Sprache kaum 
finden“. 

7) Kornis Gyula, A magyar müvelödés eszményei 1777—1848. 
(Idealurile civilizației maghiare). Vol. II, Budapest, 1927, p. 85: 

„Multadhan nines öröm 
Jövödben nincs remény. 
Hanyatlò szép hazám 
Miattad vérzem én“. 

etnice, care vor reuşi să o stânjenească Ghiar in cuprinsul gra- 
niţelor "Țării Ungureşti*). Mai apropiată de adevăr este consta- 
tarea că „ideea naţională devenind în tot cuprinsul Europei do- 
minantă şi la celelalte popoare, transformarea Ungariei poliglote 
în stat naţional cu limbă unitară întâmpină de prin anii 20 ai 
veacului al XIX-lea tot mai mari obstacole, pe care maghiari- 
mea, din cauza legăturilor sale cu Austria, nu le putea înlătura 
decât succesiv cu preţul celei mai mari tensiuni şi al unor grave 
sdruncinări. Curentul naţional pornise şi la Slovaci şi la Croaţi- 
Sârbi şi la Români din timpul când limba latină înflorea încă 
in deplină putere, la începutul veacului ca lingua publica. Para- 
lel cu ideea naţională maghiară a evoluat trezirea. celorlalte 
popoare la conştiinţa naţională. Aceştia erau deopotrivă cu ma- 
ghiarimea în albia curentului general european. Limba latină 
era şi pentru ele ca şi pentru Unguri o piedecă în calea des- 
făşurării energiilor naţionale. Câtva timp s'au alipit de folosinţa 
ei numai de teamă să nu fierridicată în locul ei limba maghiară 
ca limbă oficială în chestiunile publice ale ţării”). 

Curentul de maghiarizare obținuse un vădit succes prin 
hotărirea Dietei ungare dela 5. XI. 1790 cu privire la încuviin- 
ţarea limbii maghiare ca limbă protocolară, admiţându-se însă, 
de dragul Croaților, şi folosirea limbii materne în chestiunile 
proprii („domi suae“), precum şi continuarea tradiţiei de a co- 
responda latineşte în toate chestiunile oficioase. 

Limbă cu caracter oficial rămânea deci deocamdată — nunc 
adhuc — tot cea latinească, dar se luară dispoziţiuni pentru a 
răspândi cunoştinţa limbii maghiare prin instituirea câte unui 
profesor special de „limbă şi stil unguresc“ în gimnazii, în aca- 
demii şi la universitate). Era o soluțiune de compromis, me- 


8) Szekfü, o. e p. 23, 

9) Kornis, 0. c., vol. II, pp. 93—94. 

10) Szekfü, o. cu pp. 28—229: „ut autem nativa lingua Hunga- 
rica magis propagetur et expoliatur, in gymnasiis, accademiis et Uni- 
versitate Hungarica peculiaris professor linguae et styli Hungarici 
constituetur ... dicasterialia negotia autem idiomate Latino nunc 
adhuc pertractanda venient“. Cancelaria Curţii din Viena a accep- 

nită să împace şi capra şi varza. Organele Curţii din Viena erau 
convinse de zădărnicia tuturor încercărilor viitoare de a impune 
limba unei minorități de aproximativ 2.000.000 Unguri covâr- 
şitoarei majorităţi a locuitorilor, de aproximativ 6.000.000. Celor 
ce stăruiau cu atát patimă pentru oficializarea limbii maghiare, 
voiau să le lase măcar speranţa că odată şi odată îşi vor putea 
vedea totuşi dorinţa împlinită, rămânându-le deschisă calea de 
a răspândi cunoştinţa ei prin şcoale. De aceea prin dispozițiunea 
articolului de lege VII din 1792 se continuà acţiunea de ma- 
ghiarizare fiind impusă obligativitatea limbii moghiare ca stu- 
diu ordinar în hotarele Ungariei propriu zise, iar pentru „păr- 
(le adnexe“ se admitea să rămână numai ca studiu facultativ, 
de care să poată fi dispensaţi străinii cari nu intenţionează să 
ceară vreodată funcţiune în cuprinsul acestei Gr. 
Dispoziţiunea aceasta a rămas însă multă vreme un desi- 


tat această formulă cu „nunc adhuc“ în convingerea exprimată destul 
de lămurit în conferinţa dela 24. XII. 1790 prin această declaraţiuner 
„Weil man es ohmehin für eind Unmöglichkeit hält, dass da der 
grösste Teil der Inwohner der hungarischen Länder der hungari- 
schen Sprache nicht kundig ist, dieser grössere gegen 6 millionen 
betrapende Teil sich nach dem Wunsche der minderen kaum auf 2 
Millionen heraufsteigenden Anzahl richten, mithin sich zur Beile- 
gung deser letzteren Sprache, um solche in dieser öffentlichen Hand- 
lungen zu führen, je bequemen werde, — in sich selbst also ist dieser 
Zusatz für den Staat ganz gleichgiltig, für die Stände aber, welche 
auf den Gebrauch der hungarischen Sprache sovielen Wert setzen, 
von darum beruhigend, weil ihnen doch die Hoffnung übrig bleibt, 
dass alle Geschäfte doch dereinst in der hungarischen Sprache ver- 
handelt werden dürften“. 

11) I. Lupaş, Contele Ştefan Széchenyi şi politica de maghiari- 
zare. Sibiu, 1910, p. 8 şi Szekfii, o. c., pp. 258—259: „decernunt SS. et 
00, ut studium linguae hung. intra fines regni eiusdem deinceps sit 
sludium ordinarium... in partibus autem adnexis maneat studium 
extraordinarium, extrigenae tamen, qui... in regno hoc sui accomo- 
dationem unquam quaerere intendunt, a necessitate condiscendae 
linguae hung. dispensentur“. Cu privire la hotărîrile dietelor din 
1805 şi 1807, în chestiunea maghiarizării cf. şi Hans Lades, Die, Na- 
tionalitätenfrage im Karpatenraum. Wien, 1941, pp. 110—111. 

derat, ceea ce îndeamnă Dieta dela 1805 să ceară măsuri ener- 
gice pentru executarea ei. Mai târziu se iveşte proiectul înte- 
meierii unui Institut Naţional care, după modelul Institutului 
parisian de educaţiune a tinerilor iacobini, cu ajutorul unui im- 
pozit de 3%/0 să urmărească anume scopul de a răspândi limba 
maghiară, proiect care rămâne şi el în domeniul desideratelor, 
cum prevăzuse consilierul de stat Baldacci în opinia sa dela 29. 


X. 180712). 


In Boemia obligativitatea limbii cehe se impuse încă din 
anul 1816'). Dintr'un raport secret despre desbaterile Dietei 
ungare dela 10. I. 1826 rezultă că se proiectase răspândirea 
limbii maghiare şi printre femei şi se insista mai ales asupra 
rolului, ce ar putea să revină preoților catolici în opera de 
maghiarizare a credincioşilor. Se accentua totuşi dificultatea 
pricinuită prin faptul că sunt prea multe națiuni diferite în 
ţară!1). La aceasta răspundea deputatul Balogh că nu ar trebui 
decât o lege severă, limba maghiară poate fi învățată repede 
căci nu are, ca limba chineză, 30.000 de litere ci numai 2415), 
Dar la 1827 curentul de maghiarizare forţată întâmpină o re- 
sistență mai categorică din partea Coroanei interzicându-se prin 
resoluțiunea dela 11 Aprilie orice măsură de siluire în răspân- 
drea limbii maghiare!€). 


12) Szekfii, p. 292: „Uebrigens wird es mit dem projektirten Na- 
tionalinstitut wohl noch lange nicht vorwâărtsgehen, denn wenigstens 
die kroatischen, slavonischen und slavischen Komitate werden sich 
gewiss nicht beeifern, reichliche Beiträge zur Emporbringung einer 
ihnen ganz fremden, durttigen und eben darum für öffentliche Ge- 
schäfte kaum brauchtharen Sprache zu bevilligen“. 

13) Szèkfü, p. 119. 

14) Szekfü, p. 342. 

16) Szekfü, p. 342: „es ist notwendig, dass wir ein strenges Ge- 
setz von der ungarischen Sprache bringen: sie kann leicht erlernr 
werden, weil sie nicht Chinesisch ist; diese hat über 30.000 Buch- 
staben, wir besitzen aber nur 4“. 

16) Ibidem, p. 372: „omnis in propagatione linguae patriae co- 
actio abesse debeat“. 

Dacă impăratul Francisc Lu avea tăria de a se impotrivi 
curentului de maghiarizare forţată, cu totul lipsit de această 
putință a fost fiul şi urmașul său, debilul Ferdinand!) (pentru 
Ungaria al V-lea, pentru Transilvania al II-lea), sub cârmuirea 
căruia, timp de un deceniu ai jumătate, toate proiectele radicale, 
zădărnicite mai înainte, se transformară succesiv în articole de 
lege, introducându-se la 1840 (art. VI) limba maghiară şi în 
administrațiunea bisericească, preconizându-se redactarea matri- 
culelor în limba aceasta chiar și în localităţile, unde predica ar 
fi fost rostită in alte limbi. La 1844 sa legiferat prin art. II 
maghiarizarea tuturor şcoalelor din Ungaria astfel ca „în şcoa- 
lele din lăuntrul hotarelor ţării limba învăţământului să fie lim- 
ba maghiară 18). 


II. 


Reacţiunea împotriva măsurilor de germanizare din timpul 
lui Iosif al II-lea n'a întârziat a se produce şi în cercurile aristo- 
craţiei maghiare din Transilvania. Deschizându-se în preajma 
Crăciunului 1790 Dieta în noua capitală transilvană, în Cluj, 
sa hotărit fără întârziere să fie redactate procesele-verbale în 
limba maghiară, iar deciziunile în limba latină, continuându-se 
corespondenţa cu organele Curţii din Viena tot în limba aceasta. 
Saşii izbutiră să-şi salveze dreptul de a folosi şi mai departe 
limba germană în afacerile lor oficiale. Dieta decide a se în- 
fiinţa pretutindeni şcoale potrivite pentru învăţarea limbii ma- 
ghiare, fiind pentru orice popor chestiune de onoare să-şi aibe 
întreagă administraţiunea publică în propria sa limbă. Totodată 


17) Cf. Heinrich Ritter von Srbik, Deutsche Einheit. Idee und 
Wirklichkeit vom Heiligen Reich bis Königgrätz. München 1935. Vol. 
I. p. 301: „Dem unfruchtbaren Regiment Franz I. folgte das Schein- 
kaisertum T'erdinands, ein kaum verhüllter Zerfall der obersten 
Staatssphäre, Kraftlosigkeit und Nichtregieren im Innern, Verlust 
des Ansehens nach aussen" 

18) I. Lupaş, o cn 18 şi Szekfü, o. c., p. 613: „az ország hatá- 
rain belöli iskolákban közoktatási nyelv a magyar legyen". 

decretează limba maghiară ca „limbă naţională principală“). 
Saşii arată întrun memoriu adresat Curţii din Viena, că nu se 
impotrivesc introducerii limbii maghiare în administraţiunea co- 
mitatelor şi a scaunelor secuieşti, dar în chestiuni de interes co- 
mun să-şi păstreze limba latină caracterul tradiţional de limbă 
oficială. Curtea modifică în acest sens hotărirea Dietei din Cluj. 


Decedând Leopold al II-lea (în vârstă de 45 ani) la 28 Fe- 
bruarie 1792, succesiunea la tron a revenit fiului său Francisc 
al II-lea, căruia „Staturile transilvane“ întrunite în Dietă 1a 
Cluj (21. VIII. 1792) îi făcură jurământ de credinţă în limba 
latină, dar jurământul prin care se obligau reprezentanţii celor 
trei naţiuni privilegiate, să păstreze nesdruncinată faimoasa lor 
uniune politică, îl rostiră în limba maghiară, ceea ce nu putea 
fi tocmai pe placul Saşilor. 

In Dieta transilvană convocată la Sibiu (17. IV. 1837) cu 
scopul de a presta jurământul omagial pentru noul Monarh 
Ferdinand, s'a desfăşurat o lungă discuţiune contradictorie, da- 
eă nu ar fi sosit momentul să fie cuprins întreg actul omagial 
intrun articol de lege redactat în limba maghiară, urmând ca 
în viitor tOate legile să fie redactate în aceeași limbă. La inche- 
ierea discuţiunii a fost acceptată însă opinia guvernului de a se 
redacta şi de astădată în limba latină articolul din chestiune, 
exprimându-se simultan şi speranța Dietei că M. Sa va binevoi 
să admită în viitor prezentarea articolelor de lege în limba ma- 
ghiară. Consimţind cu această încheiere şi reprezentanții Sa- 
şilor, au fost criticați ca nişte „vânzători “ şi „sluji nevredni- 
ce“, care au lipsit dela datoria de a-şi apăra „dreptul sfânt al 
limbii“ crezând că vor ajunge la înţelegere cu Maghiarii ceea ce 


19) Scriitorul Aranka György exprimase la 1. VIII. 1791 desi- 
deratul ca limba maghiară să devină „limbă naţională principală şi 
generală“. Szekfii, o. c., p. 27, n. 2 şi pp. 216—217: „De praecedentia 
linguae hungaricae qua in Transilvania principalis nationalis lin- 
guae... Cum nullum ajus decus genti alicui dari possit, quam ut 
publica administratio in gremio eiusdem lingua propria vernacula 
iractetur“. 

este tot atât de cu neputinţă ca şi „curgerea apei şi a focului 
intro albie''20). 

Agitaţiunile pentru reforme şi, în deosebi, pentru impune- 
rea limbii maghiare ca limbă oficială, continuau în cuprinsul 
Ungariei cu pasiune sporită. Din 21 de comitate se trimiseră 
Dietei din Bratislava-Pressburg adrese solicitând impunerea, fim- 
bii maghiare în administraţie şi justiţie, prin şcoale şi prin bi- 
serici astfel încât în cele catolice nici slujba să nu se mai iacă 
în limba latină, ci în cea maghiară”). 

Agitaţiunile din Ungaria întâmpinau, din când în când, şi 
oarecare împotrivire din partea elementelor tradiţionaliste, çare 
puteau să-şi dea seama de consecinţele, nefaste tocmai pentru 
elementul maghiar, ale curentului de liberalism democratic. 

Motivarea psihologică a reacţionarilor maghiari se reoglin- 
deşte în cuvintele atribuite de Maurifiu Jókai palatinului Jost, 
cuvinte pe care acesta le-ar fi rostit cu intenţiunea de a încerca 
să potolească impetuoasa pornire a tineretului radical spre re- 
forme precipitate, după modelul liberalismului şi democratis- 
mului european. La întrebarea: „pentru ce vrea să intinerească 
Ungaria?“ răspundea bătrânul cu presimţiri întunecate: „cuvin= 
tele de întinerire din alte țări europene pot să fie înţelese, inten- 
țiunea lor e clară.Prin trezirea simțului naţional vor să-şi pre- 
gătească odată şi odată unirea ţării sfâşiate in bucăţi. E posibil 
să-şi atingă scopul. Dar poate să atingă Ungaria acelaşi scop, 


20) Fr. Teutsch, Geschichte der Siebenbiirger Sachsen. Vol. III. 
(1816—1868), Sibiu, 1910, p. 101: 
„Der Sprache heilig Recht, Ihr habt es lassen fahren — 
Verkauft habt Ihr des dritten Standes Recht 
Des guten Fürsten Wunsch verletzt wie feile Knecht, — 
Ein Bündnis wollet Ihr mit den Magyaren schliessen, 
Eh kann mit Wasser Feuer in einem Bette fliessen — 
Dann wollet Ihr den Fluch der späten Enkel wenden, 
Beharret kühn beim Recht, das jetzt zu treuen Händen 
Ein würdig Volk zum Schutz Euch übęrgeben 
Und achtet Kämpfen mehr als ein verächtlich Leben“, 
21) Idem, ibidem, p. 89. 

trezind conştiinţa naţională aţipită? Pentru ea rezultă de aci o 
consecinţă cu totul corftrarie: desagregarea unei ţări tompuse 
din elemente eterogene. Priveşte harta Țării Ungureşti: numără 
comitatele” care vor forma ţara idealului tău, desenează graniţele 
viitoare ale acestei ţări şi sperie-te de viitorul, pe care voiţi să 
i-l pregătiţi. Ia în mână statistica şi întreabă, din 14 dacă luăm 
9, ce mai rămâne? Țara aceasta trăieşte numai câtă vreme dor- 
mitează. Vai de cel ce o va trezi! Suntem © bucată de paradis 
ideal în centrul Europei. Existăm numai câtă vreme nu ne vom 
adapta ei... Rivalitate nu există. Nobilimea stăpâneşte. Avem 
o limbă, care nu protegueşte pe nimeni, dar nici nu provoacă. 
Este limba clasică: latina... Cu aceasta ne garantează institu- 
țiunile nobilitare supremaţia naţională. Pe pământ francez, ger- 
man, italian democraţia poate da naştere numai unei naţiuni 
ffanceze, germane, italiene; pe pământul Ungariei democraţia va 
forma nouă naţiuni străine şi pe noi ne va mistui“). De aceste 
adevăruri izvorite din intuiţiunea pătrunzătoare a stărilor reale 
din cuprinsul unei ţări polietnice, cârmuitorii ei din veacul al 
XIX-lea şi al XX-lea n'au voit şi nu vor să ţină seamă. Au ră- 
sunat în pustiu şi cuvintele lui Ștefan Széchenyi care în incinta 
Academiei Maghiare, întemeiată de el la 1825, atrăgea în mod 
stăruitor atenţiunea tuturor asupra inevitabilelor consecinţe de- 
zastroase ale curentului de maghiarizare forțată”). Intr'o scrie- 
re a sa întitulată Hunnia subliniase Contele Széchenyi, încă din 
1835, plin de ingrijorare situaţiunea izolată a neamului său ară- 
tand că toate popoarele din Ungaria au rubedenii înafară de 
graniţele ei, numai Maghiarii nu au nicăieri în lumea întreagă. 
Românul din Ungaria — scria Szechenyi — având puţine cu- 
noştinţe despre trecutul său, încă nu S'a trezit în acel revărsat 
de zori al naţionalităţii sale, care înseninează uneori cu raze de 
soare speranţele popoarelor în desvoltare, iar alteori le întunecă; 
culegând mai cu deosebire floarea câmpenească a prezentului, își 


22) Cf. Kornis, o c., pp. 211—212. 
23) Cf. I. Lupaș, Contele Ştefan Széchenyi şi politica de maghia- 
vizare. Sibiu, 1910. pp. 22—24. 
16 

trăieşte zilele în simplitate pastorală; dar nicio graniţă politică 
şi niciun fel de pază a graniţei nu e în stare să frângă înlăn- 
Duren morală, care îl leagă de tulpina maicei învecinate. Ade- 
vărat că aceasta (Ţara Românească) este încă slabă, dar toate 
posibilităţile îi stau deschise, căci unde învăţătura prin şcoale, 
administraţia prin birouri, contactul cu armata, conversaţiunea 
în societate se face în limbă naţională, acolo este cu putinţă orice 
<esvoltare, fie de altfel celelalte împrejurări deocamdată cât de 
puţin prielnice... Mai departe, elementul slav ungurean, unde 
nu-şi poate găsi patria? Din îngheţata Miazănoapte până jos la 
ţărmul Adriaticei este o înlănțuire slavă aproape neintreruptă, 
care prin specifica ei prolificitate ameninţă să acopere cu timpul 
cea mai mare parte a globului. In sfârşit, Germanul ungurean 
îşi găseşte patria pretutindeni, căci Germani trăiesc aproape în 
orice loc, unde vieţuește omul, răspândindu-se şi întărindu-se 
tot mai mult. De aceea sfătuia Széchenyi pe toţi „să-și păstreze 
cu credință limba maternă şi să nu se îndepărteze niciodată de 
limba ţării“, căci „patria no formează pământul mort, ci omul 
viu'2%). In schimb Kossuth stăruia prin scrisul său militant, în 
«coloanele ziarului Pesti Hirlap, pentru o cât mai rapidă maghia- 
rizare publicând un apel desperat ca acesta: „Să ne grăbim, să 
ne grăbim, să maghiarizăm pe Croaţi, pe Români, pe Gast, căci 
altfel ne prăpădim'%). i 

Printre aristocrații Transilvaniei se găseau însă şi unii cari 
nu se sfiau să condiționeze democratizarea țării şi încuviinţa- 
rea drepturilor cetăţeneşti pe seama Românilor, de o totală con- 
topire a lor in elementul maghiar, cum făcea baronul Nicolae 
Wesselényi. Acesta tipărind la București în anul 1833 o carte 
despre ,,Opiniuni greşite“ (Baliteletekrâl) mărturisea fără in- 
conjur că socoteşte nu numai potrivit, dar şi foarte necesar, să 


24) Hunnia irta Grof Széchenyi Istvan 1835-ben, Pest 1858, pp. 
"98—99 şi 101: „hazát nem alkot kolt föld, hanem élö ember“. 

25) Fr. Teutsch, Gesch. der Sieben. Sachsen, vol. III. Sib. 1910, 
P. 131: „Eilen wir, eilen wir, magyarisieren wir die Kroaten, Rumă- 
men, Sachsen, denn sonst gehen wir zugrunde“. 

fie împărtăşită țărănimea transilvată de drepturi naţionale şi 
reprezentative numai cu €ondiţiunea de a se contopi, prin limbă 
Şi datimi, ca să devină deplin maghiară). 

Este in adevăr uimitoare lipsa totală de înțelegere a reali- 
tăţilor etnice şi sufleteşti, lipsă manifestată prin asemenea opi- 
niuni din parteagunui aristocrat transilvan care, dacă ar fi avut 
privirea mai puţin întunecată de patimă, ar fi putut să vadă 
situaţiunea măcar cum o văzuse în acelaşi timp economistul ger- 
man Johann Gottfried Elsner”). Acesta şi-a publicat într'o re- 
vistă din Stuttgart şi Tübingen”) impresiunile culese în cursul 
călătoriei sale pria Transilvania, în toamna anului 1835. El ve- 
nise din mari depărtări, cu oarecare teamă printre Românii des- 
pre care i se serviseră tot felul de informaţiuni prăpăstioase, cu 
toate că pe vremea aceea încă nu erau inventate arhicunoscutele 
metode ale celei mai satanice propagande antiromâneşti diri- 


201 Báró Wesselényi Mhkl6s, Baliteletekrâl 4834-ben. Bukarest, 
1833, pp. 232—233: „nem csak helyesnek, hanem igen szükségesnek is 
~válem, hogy országunkban csak azon feltét alatt réscesüljön a földnép 
nemzet isképviseleti jussokban, hogy valóságos magyar legyen... 
s nyelve s szokásai által egybeolvadjon". 

27) Cf. Allgemeine Deutsche Biographie. Vol. VI, Leipzig, 1877, 
pp. 69—70: „koniglich preussischer Wirtschaftsrat und seiner Zeit 
eine der grössten Autoritäten auf dem Gebiete der Schafzucht und 
Wollkunde“; cu toate că studiase la Universitatea din Halle (1805— 
1807) teologie, filologie şi filosofie, nu s'a făcut nici preot, nici pro- 
fesor, nici filosof, ci s'a specializat în ciobănie, tipărind la Stuttgart 
(ed. I, 1828; ed. II, 1835) experienţele sale ciobăneştii sub titlul „Meine 
Erfahrungen über die höhere Schafzucht, iar la 1830 un „Schăfer- 
Jatehismus“ care a apărut mai târziu şi în traducere cehă şi polonă. 

28) Das Ausland. Ein Tagblatt für Kunde des geistigen und 
sittlichen Lebens der Völker mit besonderer Rücksicht auf verwandte 
Erscheinungen im Deutschland. IX Jahrgang. Stuttgart u. Tübingen, 
1836, Nr. 76 din 46. III. 1936, p. 301. Die Wallachen in Siebenbürgen. 
„Ich kann übrigens hier das Bekenntnis ablegen, dass ich, als ich 
mich nur einiger Masse mit diesen Menschen bekannt gemacht hatte. 
mich gar nicht in dem Grade unbequem fühlte, als wie ich dies 'an- 
fangs gefürchtet hatte... So wie man Gross-Wardein verlässt, findet 
man die Wallachen als Mehrheit. der Bevölkerung .., 

guită dintro anume capitală dunăreană. „Eu trebue să mărtu- 
risesc — scrie Elsner, — că îndată ce am reuşit să cunosc întru 
câtva pe aceşti oameni, nu m'am simţit nici decum aşa de rău 
printre ei cum mă temusem la inceput... Indată ce părăseşti 
Uradea Mare (mergând spre Transilvania) găseşti pe Români 
ca majoritate a populaţiunii... Este de necrezit, cum se bucură 
țăranul român, când vreun om cu autoritate îi vorbeşte în graiul 
maicii sale. I Se luminează fața întreagă şi consideră aceasta 
ca un semn de distineţiune, căci el crede că toţi cei ce nu purced 
aşa, ar pufea so facă, dar no fac din pricină că-l dispreţuesc,,. 
Frecum am observat mai înainte, de poporul acesta te poți 
apropia în chip cu totul deosebit, dacă îi cunoşti limba. Ea este 
şi vrednică să fie învățată căci, afară de italiană, limba română 
are cea mai multă dulceaţă, mlădiere şi sonoritate între toate 
celelalte limbi europene. Când auzi poporul acesta vorbind sau 
când te înveseleşte prin cântecul lui frumos, rămâi foarte plă- 
cut surprins... Dacă auzi un Român vorbind alături de un 
Ungur, deosebirea cea mare dintre două limbi te izbeşte pe atât 
de puternic, pe cât se deosebeşte caracterul celui dintâi de al ce- 
lui din urmă. Chiat şi pentru cel ce nu ar cunoaşte nicidecum 
aceste două limbi, deosebirea este totuşi perceptibilă astfel, încât 
indată va putea să spună care este graiul românesc şi care e cel 
maghiar“. 

Cu 10 anı mai târziu alt călător german, Ernst Anton 
Quitzmann, publicându-şi impresiunile de drum la Stuttgart 
(1848), spunea lămurit că tendinţele de maghiarizare nu vor 
reuşi să desnaţionalizeze pe Români. Dimpotrivă, i se părea că. 
sar putea fixa cu preciziune matematică timpul, când cele 3 
elemente etnice transilvane (Maghiari, Saşi şi Secui) vor fi ab- 
orbite cu desăvârşire în elementul românesc”). 


29) Deutsche Briefe über den Orient. Stuttgart, 1848, p. 201: 
„Wenn man sich etwas in Siebenbürgen und Ungarn umsieht, findet 
man, dass von den Romanen, die hier mit den Magyaren wohnen, 
kein einziger noch zum Ungarn geworden ist... Es lässt sich also 
schon jetzt matematisch der Zeitpunkt vorausbestimmen, an wel- 
chem nicht etwa durch Verschmelzung der gegenwärtigen Nationa- 

Limba românească, lăudată de călătorul german la 1836 
pentru „dulceaţa, mlădierea şi sonoritatea“ ei, era sortită unor 
grele încercări tocmai în anii aceia de înverşunare a limbii 
maghiare în contra celorlalte limbi din Transilvania. Cu cât se 
inteţea însă prigoana pornită de către feudalii Transilvaniei, cu 
atât sporea dragostea Românului pentru graiul său strămoșesc. 
Modestele şcoale româneşti, care izbutiseră a se strecura din 
«poca de reformă religioasă a veacurilor al XVI-lea şi al XVIL- 
lea înfrunfând viforul năprasnic al contra-reformei din veacul 
următor, continuau “să răspândească şi să adâncească dragostea 
aceasta în straturile largi dela sate, iar printre intelectualii ră- 
săriţi din sănul ţărănimii o răspândeau cu mijloace modeste 
şcoalele din Braşov şi din Blaj, la cari se alăturase dela 1828 
înainte şi gimnaziul din Beiuş, întemeiat prin solicitudinea epis- 
copului Samuil Vulcan care n'a uitat să-i fixeze ca scop de că- 
petenie cultivarea limbii româneşti îr regiunile apusene, ame- 
nințate mai direct de furia maghiarizării*). 

Ce impresiune puternică producea asupra Românilor din 
Transilvania naţionalizarea ierarhiei politice din Țara Româ- 
nească şi din Moldova în l-a jumătate a veacului al XIX-lea, 
arată scrisoarea adresată la 17 Dec. 1837 episcopului Vasile 


lilăten eine sogenannte Siebenbiirger Nation entstehen würde, son- 
dern an welchem vielmehr die drei übrigen Vâlkerstimme (Magya- 
ren, Sachsen und Szekler) in dem romanischen Elemente vollkom- 
men aufgegangen seyn werden". 

30) Cf. Const. Pavel, Şcoalele din Beiuş, 1828—1928, p. 333: „quo- 
niam hoc institutum praeferenter pro Natione Valachica fundatum 
est, orthographiae ad aviticas latinas litteras reducendae, gramma- 
ticae item ac litteraturae Valachicae, historiae item naturalis et ca- 
ligraphiae peculiaris reflexio habeatur". — Acesta e punctul ? din 
actul de fundațiune, semnat în Oradea la 6, X. 1828 de „S. Vulcan 
Gr. c. eppus M. Varadiensis“. Cu 8 ani mai târziu prin art. 5 al legii 
IlI din 1836 se prevedea înființarea unei catedre de limba maghiară 
la Preparandia (Şcoala Normală) română din Arad, cf. P. Poruţiu, 
Lupta pentru crearea învățământului superior şi a unei Universi- 
iăți româneşti în Ardeal — în revista Transilvania — Sibiu, 1943, 
p. 183, n. 3. 

Moga dia Sibit de către preotul Radu Tempea care, părăsindu-şz 
postul dela biserica Sf. Nicolae din Braşov, trecuse ta -director 
al nou înfiinţatului Seminar din Râmnic-Vâlcea, unde mârturi- 
sea că a fost primit „cu braţele deschise, dela cel ma: mare până. 
la cel mai mic“, Se simţea deosebit de fericit omul având aci 
prilej să vadă „prinţ român, miniştri români, ghenerali români, 
obrişti români şi toate dregătoriile răsunau de urletul Români- 
lor“... Pentru aceea „s'a aprins duhul cel românesc în mine — 


scrie Radu Tempea — şi am primit această slujbă ca rector al 
Seminarului... şi predicator episcopesc*!). 
III 


În dieta convocată la Cluj pe ziua de 15. XI. 1841 depu- 
Gul Zarandului Dionisie Kozma făcuse în şedinţa dela 9. XII. 
propunerea. pentru introducerea neîntârziată a limbii maghiare 
în tot cuprinsul Transilvaniei ca limbă oficială „diplomatică'%*).. 
Fu sprijinit de colegul său Dionisie Kemény citând cazul Ger- 
manilor din Ungaria de a se fi împăcat cu legile de maghiari- 
zare, adresa un apel Saşilor îndemnându-i să purceadă şi ei la 
fel, făcându-le însă concesiunea de a se folosi încă de limba 
germană in chestiunile lor interne, dar cu condiţiunea ca după 
un interval de 10 ani să corespondeze şi ei în limba maghiară 
cu autoritățile administrative şi judecătoreşti. Acelaşi termer 
de 10 ani îl acorda. şi pentru maghiarizarea şcoalelor româneşti 
din Blaj. Puţine glasuri mai moderate au putut fi auzite în cur- 
sul desbaterii. Deputatul Sibiului, Simion Schreiber, cerea insă. 
cgala îndreptăţire a limbii germane cu limba maghiară în toate 


31) Candid Muşlea, O dinastie de preoți și protopopi. Radu. 
Tempea. Şase generaţii de preoţi şi protopopi dén aceeaşi familie. 
Braşov, 1939, pp. 88—84. 

32) Protocolul Dietei din Cluj, 1841/43, p. 541: „Az 1791-beli 31-ik 
törvényczikknek sz6les6bre terjesztésivel, az idegen és csaknem fe- 
ledékkenységbe ment latin nyelv helyetet, édesanya nyelvünk mind 
a törvényhozásra, mind a beligazgatâs minden ágaira, mind pedig 
minden külviszonyokra nézve diplomatikai állásra emeltessék“. 

privinţele, fiind limba maternă cel mai eminent mijloc de edu- 
cațiune pentru oricare popor. Işi dau seama Saşii că limba ma- 
ghiară le este de trebuinţă; de aceea au şi instituit de bună voie, 
în şcoalele lor, puteri didactice pentru predarea acestei limbi. 
Orice siluire o consideră însă periculoasă. Cu declaraţiunea lui 
Schreiber s'au solidarizat toţi deputaţii Saşilor, afară de cei din 
Orăştie. Deputatul Regius din Bistriţa avea curajul să spună 
că eliminarea limbit germane din Transilvania, dacă ar fi cu 
putinţă, ar fi regretată mai târziu chiar de Maghiari. Dacă e 
vorba să fie înlocuită limba latină cu o limbă vie, Saşii vor 
lupta pentru limba germană, iar învăţarea limbii maghiare ar 
fi mai cu dreptate să fie lăsată — jure reciproco — în libera lor 
voie, căci astfel se va răspândi mai uşor printre Saşi, decât fiin- 
du-le impusă cu sila%%). 

Luând cuvântul deputatul de Alba, Ioan Horvath, şi-a ex- 
primat uimirea, ce 1-a pricinuit cererea Saşilor de a se incu- 
viinţa şi limbii germane drepturi egale cu ale limbii maghiare 
arătând că aceasta ny ar fi nici practic, nici logic, ci mai curând 
i-ar cheng în memorie pe ziditorii turnului babilonic, unde 
amestecându-se limbile s'a produs atâta confuziune încât nu s'au 
mai putut înţelege unii cu alţii şi turnul a rămas neisprăvit*). 

La sfârşitul desbaterilor a fost primit proiectul de maghia- 
rizare cu unele întregiri, încuviinţându-se pe seama Saşilor men- 
ținerea situațiunii de până aci, măsură care nu i-a mulţumit 
însă. In numele lor a înaintat Schreiber vot separat, pe care şi 
l-au însuşit toți deputaţii saşi, afară de ai Orăştiei, Pentru ati- 


33) Protocolul Dietei din 1841143, p. 104: „A német nyelv Erdély- 
bo kiküszöböléssit — ha lehetséges volna — sajnâlnâk... igazsâ- 
gosabbnak lâtnâm 6n hogy — jure reciproco — a szâzoknak is sza- 
bad akarat bizatțass6k a magyar nyelv megtanulására; és bizton 
reméllem, hogy közülök többen fogják és nagyob sikerrel tanulni és 
jobban fog, a magyar nyelv a szászok közt terjedni mintha arra Ké- 
nyszeriteni akarnok mivel mélyen gyökerezik az ember természeté-. 
ben, azon tényt örömest tenni, melyre-megyözödése nélkül — kény- 
szeriteni akajuk“. 

31) Protocol, p. 101. 

tudinea lor filomaghiară aceştia au fost revocaţi de către scau- 
nul Orăştiei, care pe motiv că nu ar fi respectat instrucțiunile 
în temeiul cărora fuseseră trimişi în dieta ţării, i-a inlocuit cu 
Alexandru Keserü şi Friedrich Wagner, la 7 Februarie 1842%). 

Consideraţi ca nişte martiri ai cauzei maghiare aceşti doi 
deputaţi (Anton Leszai şi loșif Loreni) au fost sărbătoriți de 
către colegii lor maghiari şi secui printr'un banchet oferindu-li- 
se şi un păhar de amintire, pe care opinia publică săsească nu a 
intârziat a-l stigmatiza ca „păharul lui Iuda“ cu preţul celor 
„30 de arginţi“3%%). 


IV 


Legea votată în şedinţa dela 31 Ianuarie 1842 cuprmdea 
opt articole menite să îndrumeze vieata publică a Transilvaniei 
spre o totală maghiarizare, în ritmul cel mai accelerat Cu 
putinţă. 


35) Protocolul Dietei din 1841—43, Az Erdélyi Nagyfejedelemseg 
s hozzá vissakapcsolt rszek három nemes nemzeiteibăl álló rendeinek 
Kolozsvár szabad királyi várossában 1844-ik év November 18-ik na- 
pján Kezdödött országgülésökröl készitett jegyző-kőnyv. Koloszvárt, 
1841, p. 1383. 

36) Cf. Teutsch, o. c., vol. III, pp. 119—120, unde sunt reproduse 
şi aceste versuri sätirice: 

„Doch verachtest du Ruf und Ehre 
Gott und Volk und alles Hohre, 
Freiheit, Vaterland und Fürsten, 
Und es sollt dich dennoch dürsten 
Nimm dann jenes Glas und trink, 
Kostet dreissig Silberling! 

In schimb în opinia maghiară deputații revocaţi ai Orăştiei au 
fost îngrămădiți cu laude. In şedinţa Dietei din 12 Februarie, depu- 
tatul Făgăraşului Ladislau Teleki cazul lor îl asemăna cu lupta între 
un uriaş şi între pigmei, cei din urmă fiind Saşii, iar uriașul fiind 
întreaga. nație maghiară (de 5.000.000) care în veci va preamări şi 
aproba fapta lor („az óriás 5.000.000 magyar, ki Leszay Antal tettét 
örökké magasztalni és helyeselni fogja). Protacol, p. 143. 

Art. 1. — Limba maghiară se transformă — cu milostiva 
învoire a Majestății Sale — în limbă de stat (közállományi 
nyelv) în acest Mare Principat”); drept care 


Art. 2. — Legile să fie redactate de aci inainte numai în 
„limba maghiară. 

Art. 3. — Toate organele administrative, judecătoreşti şi 
financiare să folosească in corespondenţele lor pretudindeni 
limba maghiară, redactându-şi în limba aceasta procesele-ver- 
bale, sentinţele, referatele şi orice fel de acte. Dieta să-şi redac- 
teze în limba maghiară nu numai protocolul, ci şi adresele des- 
tinate Majestății Sale; la fel să fie redactate convocările, res- 
criptele şi propoziţiile regești, cuvântările şi actele comisarului 
regesc către Dep, precum şi ordonanţele regeşti, actele de do- 
rațiune şi de privilegii şi orice fel de scripte ce vor mai emana 
dela înalta Curte regală şi dela înaltele autorităţi ale Statului. 
Toate sigiliile oficiale şi monetele ce vor fi bătute în patria 
aceasta, să aibă inscripție maghiară (omnia item sigilla offi- 
ciosa, ut et monetae in hoc regno cudendae hungaricis provide- 
buntur inscriptionibus). 

Art. 4. — În sânul națiunii maghiare şi secuieşti toate ju- 
decătoriile civile, toate organele administrative şi adunările lor 
să folosească exclusiv limba maghiară atât în consfătuirile şi în 
redactarea proceselor verbale, precim şi în toate scriptele ior, 
t eexceptând nici adresele ce vor trimite Maiestăţii Sale. 

Art. 5. — In sânul naţiunii săseşti se menţine status quo, 
intemeiat pe art 31 din anul 1791, în sensul căruia au cores- 
pondat cu autorităţile administrative şi judecătoreşti sau în 
hmba maghiară sau în limba latină. Totuşi după închiderea 
dietei acesteia, rescriptele regeşti, precum și ordonanţele guver- 
nului vor fi adresate şi naţiunii săseşti în limba maghiară; în 


37) Cf. Szekfii, pp. 524—526, unde e reprodus textul latin, care 
prezintă deosebiri faţă de cel maghiar: „Art. 2. De lingua hungarica. 
$ 1. Ut lingua publicae administrationis et diplomatica in Magno hoc 
Transsilvaniae Principatu hungarica sit, Sacratissima Sua Maiestas 
clementer annuit. Proinde ...". 

aceeaşi limbă va fi ţinută şi corespondenţa cu tabla regească, 
cu autorităţile fiscale, cu autorităţile şi corporaţiunile ungurești 
şi secuieşti. (Din traducerea latină a acestui articol lipseşte ada- 
«sul din urmă, întreg art, 5 limitat fiind la următorul text lati- 
nesc: „Natio Saxonica in „statu quo articulo 31. a. 1791 innixo 
relinquitur“). 

Art. 6. — Comanda supremă şi comandanții 1egimentelor 
transilvane să corespondeze în limba maghiară cu guvernul şi 
cu toate autorităţile din sânul naţiunii maghiare şi secuieşti: la 
regimentele transilvane limba de comandă să fie limba maghiară. 
(„és az ardelyi ezredeknel magyar kormány szavak hasznâltas- 
sanak, în trad. latină: „et eodem termini etiam militares impera- 
torii exprimentur idiomate“). 

Art. 1. — Toate jurisdicţiunile bisericeşti romano-catolice, 
evanghelice, reformate, unite şi neunite din patria întreagă vor 
fi obligate să corespondeze ungureşte cu autorităţile civile, în- 
dată după publicarea legii acesteia, iar dintre autorităţile bise- 
riceşti cele cu buze nemaghiare (az egyházi törvényhatóságok 
közül a nem magyar ajkuak) după închiderea dietei acesteia în 
răstimp de 10 ani vor coresponda şi intre ele, işi vor redacta 
matriculele şi orice fel de acte menite să servească între hotarele 
acestui Mare Principat, în limba maghiară. De asemenea în 
răstimp de 10 ani cine nu ştie ungureşte, să nu fie numit în 
niciun fel de funcțiune bisericească, fie superioară fie umilă, iar 
şi până atunci în caz de egalitate a celorlalte însuşiri (caeleris 
paribus) cei cari ştiu ungureşte, să aibă întâietate (magyarul tu- 
dóknak elsöségök legyen, în trad. latină: „munera etiam quaevis 
ecclesiastica post decem itidem annos linguae hungaricae gnaris 
dumtaxat conferentur, talibus eousque etiam, ceteris paribus, 
praeferenter applicandis“‘). 

Jurisdicțiunilor bisericeşti luterane din sânul națiunii sä- 
seşti li se admite însă putinţa să-şi folosească între ele limba ma- 
ternă, fiind aceasta extinsă şi asupra corespondenţelor ce vor 
purta preoții săşi, cari locuiesc în sânul naţiunii maghiare, cu 
autorităţile lor din sânul naţiunii săseşti (în trad. latină: „Ju- 
risdictionibus ecclesiasticis, nationi Saxonicae ingremiatis, Lut- 

heranorum vernaculae suae linguae usus parvo quoque in 
gremio liber erit, et hoc idem de correspondentia verbi divini 
ministrorum, qui ecclesias lutheranas in gremio nationis hung. 
constitutas tenent, cum praepositis suis, in gremio nationis 
Saxonicae residentibus ducenda, intelligendum“). Formulele de 
introducere şi încheiere ale actelor-emanate dela capitluri şi con- 
vente (autorităţi eclesiastice şi mănăstireşti) îndată după pu- 
blicarea acestei legi să fie scrise ungureşte (,,Extradandarum e 
capitulo et conventu literarum praefationes et conclusiones, sta- 
tim post publicationem hujus articuli, style hungarico expedien- 
tur“). P 
Art. 8. — Cu excepția şcoalelor săseşti, din sânul acestei 
naţiuni, în toate institutele de educaţiune din patria aceasta in- 
țelegând aci şi pe cele militare, toate ştiinţele vor fi învăţate în 
limba maghiară („minden tudományok magyarul fognak ta- 
nitatni“ în trad. latinească: „omnes scientiae indiscriminatim 
hungarica docebuntur lingua“). Această dispozițiune va obținea 
însă numai după 10 ani putere obligatorie pentru școalele neu- 
niţilor şi pentru elevii lor. Ca măsura aceasta să-şi poată atinge 
scopul, în şcoala uniţilor din Blaj precum și în alte şcoale cu 
venituri &orespunzătoare, să fie instituit fără întârziere profesor 
de limba maghiară; pentru a li se împărtăși şi candidaţilor de 
preoţi neuniţi instrucţiunea în limba maghiară, Majestatea Sa 
va îngriji cu milostivire şi până când se vor lua măsuri mai 
amănunțite pentru instrucţiunea poporului român în limba ma- 
ghiară, cu ocaziunea organizării şcoalelor populare pe calea le- 
gislaţiunii*) (în trad. latină: „Dispositio tamen isthaec, res- 
pectu scholarum graeci r. unitorum et disunitorum post decem 
tantum annos obligandi vim obtinebit. Ad scopum hunc pro- 
movendum, de eo, ut in schola graeci ritus unitorum Balásfal- 
vensi, prout et in ceteris scholis, quarum proventus supportandae 
huic expensae pares sunt, professor linguae hung. constituatur ; 
nec non de eo, ut nonuniti etiam clerici adolescentes lingua quo- 
que hungarica instruantur, Ssma Sua Maiestās eousque etiam 


38) Protocolul Dietei din 1841—33, pp. 116—118. 

clementer providere dignabitur, donec super hoc, ut et super 
imbuenda lingua hungarica plebe Valachica occasione coordina- 
tionis scholarum inferiorum via legislations uberius prospectum 
iuerit'). 

Evident că astfel de porniri agresive, legiferate în dieta 
transilvană din Cluj, nu puteau lăsa nici pe Români nici pe Saşi 
indiferenți. 

Protestul Consistoriului din Blaj împotriva legii votate în 
dieta transilvană din Cluj, poartă data de 15 Februarie 18425). 
Autorii lui spun că au aflat mai întâi din ziare (e publicis ephe- 
meridibus) ce soartă se pregăteşte pe seama școalelor din Blaj 
prin legea votată la sfârşitul lui Ianuarie. Şi-au ţinut de datorie 
a ruga pe Episcopul Lemeni să intervină la M. Sa, înainte de a 
fi obţinut articolul dietei din Cluj putere de lege (antequam 
praeattactus articulus diaetalis Ssmae suae M-tis assensu, vim 
legis obtineret) lămurind că din şcoalele blăjene limba română 
nu va putea fi eliminată nici în 10 secole, necum în 10 ani, şi că 
națiunea română nu va putea fi constrânsă a se supune unei legi 
prin care i se pregăteşte aievea ruina şi pieirea („est igitur evi- 
dens, linguam hanc ex scholis Blasiensibus nisi cum perictilo 
morum ac religiositatis et, quod nobis non minus dolorosum est, 
cum ruina nationalitatis eliminari non posse; fatemur autem sin- 
cere, non tantum post decem annos sed neque post decem saecula 
uno nullo unguam tempore, nos nationemque nostram lege obli- 
gari posse, quae moribus ac religiositati periculum ac obicem, 
nationalitati vero ruinam parat ac interitum“. (Al. Papiu Ila- 
ran, Vol. I, pp. 245-—246). 

La 10 Martie acest răsunător protest a fost trimis şi Con- 


3) La Gh. Barițiu, Părți alese din istoria Transilvaniei, Sibiiu, 
1889, Vol. I, p. 754 e publicat textul protestului cu data greşită de 15, 
II 1843, la Alex. Papiu-Ilarian, Istoria Românilor din Dacia Supe- 
vioară, Viena, 1852, Vol. I, p. 246 e însă data corectă 1842. Aci e sem- 
nat protestul astfel: Consistorium Blasiense. Simeon Krajnik vicarius 
generalis, Stephanus Manfi notarius, iar la Barițiu, Consistorium gr. 
catholicum Diocesis Fogarasiensis. Simeon Krajnik, Praepositus Ca- 
piluli St. Manfi notarius consistorii. 

sistoriului ortodox român din Sibiu, care nu a întârziat a-şi în- 
suşi cuprinsul lui arătând prin răspunsul dat în 18 Martie-că o 
astfel de lege nu va preface pe Români niciodată în cetăţeni mai 
iolositori patriei, ci mai curând vor fi ei prefăcuţi într'o turmă 
de vite (non in utiliores patriae cives, sed potius in pecorum 
gregem converteret) şi exprimându-și speranţa că legea aceasta 
co orice măsură violentă şi nefirească nu va putea atinge scopul 
urmărit de alcătuitorii ei, căci tot ce e violent — după cum arată 
Istoria — nu dăinueşte (,,potissimum, quod Historia teste prae- 
cipitatae rerum conversiones, in obiecto praesertim tam delicato, 
nunquam ad intentum scopum perducere soleant, et omne vio- 
lentum non duret" Wë. 

Nu a lipsit nici presa românească transilvană să-şi spună 
cuvântul condamnând în termeni moderați acţiunea de maghia- 
rizare. Intr'un articol-studiu publicat în Foaia pentru minte, 
inimă şi literatură (1842, N-rii 9—11) din Braşav,Gheorghe Ba- 
riţiu arăta că cel mai puternic zid apărător al naţionalităţii Ro- 
mânilor este biserica, este religia orientală, pe care ei numai prin 
ajutorul limbii lor naţionale învaţă a o cunoaşte, încât acela care 
ar izbi în limbă, mar putea să nu izbească şi în religie“. Celor 
orbiţi de orgoliu şi de fanatism excesiv în nestăpânita lor por- 
nire de maghiarizare le adresa un apel, cuprins în aceste cuvin- 
te: „Rogu-vă, judecaţi înşivă, sila morală sau fizică ge var pu- 
tea folosi faţă de atest sănătos popor... Vedeţi, domnilor, în loc 


40) I. Lupaș, Din istoria şcoalelor noastre, în revista Luceafărul, 
Sibiu, 1907, pp. 61—62. E mare deosebire între atitudinea autorități- 
lori bisericeşti ale Românilor din Transilvania ai între aceea a vlă- 
dicilor catolici din Satumare, cari nu ezitau să ordone preoţilor şvabi 
a predica în limba maghiară, cum făcea d. e. episcopul Ioan scriind 
în pastorala sa datată din Satumare la 28. IV. 1836: „so ordne ich 
meinen Geistlichen ausdriicklich an, dass sie von nun an in Zukunft 
entweder nur noch oder doch abwechselnd die Predigt in madjari- 
scher Sprache halten... glaubte ich hiermit verordnen zu müssen, 
dass sie danach trachten müssten, die Landessprache auf alle mö- 
gliche Weise beliebt zu machen“; cf. Sepp, Pfeiffer, Zur Geschichte 
der Madjarisierung des Satumarer Deutschtums. Sibiu 1940, p. 44. 

de a îngreţoșa şi îndepărta pe Români cu astfel de pretenții, ați 
face cu mult mâi bine, dacă uitând toate spaimele veacurilor, ap 
da mână frăţească şi ap incheia o prietenie, de care aveţi tre- 
ħuință. Pentrucă să ştiţi d-voastră, că Dunărea sau niciodată 
nu o veţi stăpâni sau numai în prietenie cu Moldavo-Românii 
şi chiar la întâmplarea din urmă iarăși numai sprijiniți de Aus- 
tria şi încurajați de Europa““). 


V 


Când a ajuns textul articolului votat la Cluj în cercetarea 
amănunțită a Cancelariei aulice din Viena, după cum era de 
prevăzut, nu a putut obținea încuviințarea Coroanei. Printr'o 
resoluțiune dela 31 Iulie s'a excepţionat dispozițiunea relativă 
la inscripţii maghiare pe sigiliile oficiale şi pe monete, au fost 
subliniate şi dificultăţile pe care le întâmpină maghiarizarea în- 
văţământului; numai după înlăturarea lor şi după ce vor fi as- 
cultaţi în prealabil cei ce trebue ascultați, se vor lua măsuri. în 
consecință‘). Iar întrun rescript din aceeaşi zi Monarhul dis- 
punea să se comunice guvernatorului transilvan, contelui Teleki, 
dorința sa categorică de a se încuviinţa Saşilor úzul nestingherit 
al dreptului lor întemeiat pe art. 31 din 1791 (ungeschmălert auf- 
rechterhalten werde). Contele Teleki nu a dat atenţiunea cuve- 
nită acestei îndrumări. De aceea, când s'a plâns oraşul şi scaunul 
Sibiului, în conferința ministerială “din Viena Kollowrat a ţinut 
să sublinieze frecvenţa actelor de nesupunere în Ungaria şi în 
Transilvania faţă de „prea înaltele dispoziţiuni“ obişnuindu-se 
organele de răspundere să considere îngăduința excesivă a câr- 
muirii vieneze ca o slăbiciune; stăruia deci să fie dojenit Teleki 
pentru insubordonaţiune“*). 


41) I. Lupaş, Gheorghe Barițiu. Conferinţă ţinută la 30. IX. 1912, 
Sibiiu, 1913, pp. 9—10. 

42) Szekfu, o. c., pp. 526—527: „auditis praevie audiendis congrua 
Nos disposituros esşe“. 

43) Ibidem: „da abermals die in Siebenbürgen und Ungarn so 

Discuţiunile au urmat multă vreme fără să fi putut da un 
rezultat acceptabil de toţi. In cursul lor înțelegea consilierul Ca- 
rol von Rosenfeld, ca şi Hartig, să apere cu hotărire principiul 
egalei îndreptăţiri a limbii germane cu limba maghiară. Cel 
dintâi spunea că pentru Saşi e o datorie constituţională să-și 
apere din răsputeri, deopotrivă cu celelalte națiuni, comorile lor 
principale: limba germană, dreptul german, naționalitatea ger- 
mană („ihre Hauptpalladien: deutsche Sprache, deutsches Recht, 
deutsche Nationalität mit voller Kraft zu schützen"), Iar al doi- 
lea, şeful de secţiune, contele Hartig, în opinia sa separată dela 
16 Iunie 1842 spunea că ar fi foarte nepolitic a lăsa în Transil- 
vania linba gerniană, care era şi limba dinastiei, în inferioritate 
față de limba maghiară. El nu uita însă a pune în discuţiune şi 
lhmba română, vorbită de un neam care constitue trei cincimi 
din populaţiunea transilvană. Cu toate că Românii nu au drep- 
turi diplomatice, — scria Hartig — nu trebuesc siliţi să devină 
Germani sau Maghiari, căci prin aceasta ar fi instrăinaţi de stä- 
pânirea austriacă şi aruncaţi în braţele celei ruseşti; pentru ei 
ar trebui păstrată limba latină în legislaţiune. Astfel ar trebui 
publicate legile transilvane în 3 limbi: ungureşte, nemţeşte şi 
latineşte ... Invăţământul elementar ar tebui împărtăşit pretu- 
tindeni în graiul poporului, aşa dar Maghiarilor şi Secuilor în 
limba maghiară, Saşilor în limba germană şi Românilor în limba 
română**). Alt consilier, Peligram, îşi spunea, răspicat părerea 


ħàaufig vorkommende Unfolgsamkeit gegen die a. h. Anordnungen 
vorliegt, man ist nur zu geneigt die grosse Milde der Regierung für 
Schwäche zu halten, eine Meinung, die durch das ängstliche Abwägen 
der Ausdrücke in den a. h. Resolutionen, welche selbst nicht wagen 
den Gegenstand der Rüge mit dem wahren Ausdruck zu bezeichnen, 
nur bestärkt werden muss". 

44) Ibidem, pp. 534—535: „Nooh sei aber ein unter den Sachsen 
und Ungarn lebender 3/5 der Population þildender Völkerstamm zu 
berücksichtigen, nämlich jener der Walachen, obwohl sie keine diplo- 
matischen. Rechte haben, so dürften sie deshalb doeh nicht gezwungen 
werden, Deutsche oder Ungarn zu werden, denn dies würde sie der 
österreichischen Regierung entfremden, und der russischen în die 

că chestiunile de limbă se prezintă fără indoială ca cel mai pri- 
mejdios duşman al Monarhiei austriace, deoarece îndată ce che- 
ştiunea limbii va fi resolvită, în toate provinciile Monarhiei, în 
acelaşi spirit ca în Ungaria, desagregarea imperiului habsburgic 
va deveni inevitabilă“). Curţii din Viena i-a lipsit şi curajul şi 
autoritatea de a fi încercat măcar să-și impună opinia în felul 
cum cerea contele Hartig. Kollowart, cu toate că-şi exprimase 
dorinţa să se afirme limba germană mai bine în provinciile de 
graniţă, era totuși înclinat spre concesiuni propunând să fie în- 
credințat Josika a pregăti un nou proiect acordând Saşilor cele 
mai largi drepturi cu privire la uzul limbii lor, astfel că după 
textul maghiar al legilor să se -dea traducerea germană autentifi- 
cată. Propunerea lui, fiind sprijinită de Metternich şi de Arhi- 
ducele Francisc Carol, din proiectul lui Jósika a rezultat un nou 
articol de lege votat în dieta transilvană dela 1847. Din cuprinsul 
acestuia lipsesc dispoziţiunile drastice ale articolului dela 1842; 
nu se mai aminteşte nici termenul de 10 ani pentru maghiariza- 
rea totală a învăţământului, nici redactarea matriculelor în -kmba 
maghiară afară de locurile unde se ţine și predica în limba acea- 
sta, nici postulatul relativ la limba maghiară ca limbă de cores- 
pondenţă și de comandă a regimentelor transilvane“), deoarece 
contele Hardegg, preşedintele Consiliului de războiu, ceruse 
înaltelor locuri stăruitor să nu cedeze în punctul acesta“). 


Arme werfen; für sie miisste also die Gesetzgebung wie bisher latein 
verbleiben. Die Gesetze wăren sonach in drei Sprachen zu publizieren, 
ungarisch, deutsch und latein... Der Elementarunterricht müsste 
überall in der Volkssprache, also den Ungarn und Szekler ungarisch, 
den Sachsen deutsch, den unter beiden lebenden Walachen aber wa- 
lachisch erteil werden“. 

45) Ibidem, p. 529: „dass diese Sprachfragen unbezweifelt der 
böseste Feind der österreichischen Monarhie seien, denn, wie bald die 
Sprachfrage in der Richtung, wie in Ungarn, in allenProvinzen der 
Monarchie durchgeführt würde, müsste die Monarchie selbst ausei- 
nandergehen“. 

48) Ibidem, p. 622. 

+1 Ibidem, p. 530: „wie ich im Interesse des militärischen Dienst- 
betriebes ous lebhafteste wünschen muss, dass der neuerdings gestell- 

VI 


Indelungatele frământări ale dietei transilvane, precum şi 
discuțiunile aproape fără de sfârşit ale conferințelor ministe- 
riale din Viena au avut şi prelungit răsunet în publicistica şi 
chiar în literatura poetică a Saşilor, după cum rezultă din cele 
două dovezi principale asupra cărora să-mi fie îngăduit să atrag 
atențiunea d-lor colegi în chip deosebit. Una este în proză, cea- 
laltă în versuri de factură schilletiană. 

Cea dintâi este broşura tipărită în 1842 la Braşov cu titlul 
„Der S$prachkampf in Siebeniirgen. Eine Belcuchtung des Woher 
und Wohin?“ având ca autor pe cunoscutul preot-martir Ştefan 
Ludwig Roth — un educator fără prihană, un aprig luptător cu 
cuvântul şi cu condeiul pentru o cât mai bună indrumare a nea- 
mului, din care făcea parte“). In broşura aceasta nu se sfia 
Roth să spună, fără înconjur, celor cari votaseră faimosul arti- 
col de lege în dieta clujană, că au făcut un lucru de prisos întru 
cât în ţara Transilvaniei nu era trebuință de o limbă, impusă 
prin votul vreunei diete. Țara aceasta își are limba proprie, pe 
care o cunosc toţi locuitorii ei. Nu e limba germană, nici limba 
maghiară, ci e limba română“) pe care o cunosc toți chiar fără 


ten Forderung, womit auch die inländischen Regimenter zur Kores- 
pondenz in ung. Sprache mit den Jurisdictionen verpflichtet werden 
sollen, a. h. Orts nicht willfahrt werden möge“. 

48) I. Lupaș, Un martir al Transilvaniei: preotul Ştefan L. Roth, 
în Studii, conf. şi com, istorice, vol. III. Sibiu, 1941, pp. 247—254, şi 
Idem, Zur Geschichte der Rumänen. Sibiu, 1943, p. 502—509. 

19) Stephan Ludwig Roth, Doctor und Magister, Der Sprachlampf 
in Siebenbürgen. Eine Beleuchtung des Woher und Wohin? Kronstadt, 
1848, p. 47: „Die Herren auf dem Landtage in Klausenburg mögen eine 
Kanzleisprache gebäret haben, und sich nun freuen, dass das Kind 
zur Welt gebracht ist... eine Sprache zur Landessprache zu erklären, 
hat nicht Not. Denn eine Landessprache haben wir schon. Es ist 
nicht die deutsch, aber auch nicht die majdarische, sondern die Wa- 
lachische!... Wenn man von einer allgemeinen Sprache des Landes 
redet, glauben wir, dass damit keine andere gemeint sein könne, als 
die Walachische... Es ist diese Tatsache nicht zu leugnen. Sobald 


17 

so fi învăţat. Oricând se întâlnest doi inși de neam diferit, ne- 
putându-se înțelege în propria lor limbă, graiul românesc se îm- 
bie îndată spre a le face serviciul de interpret. Faci o călătorie, 
mergi la un târg — toată lumea știe româneşte. Pentru a în- 
văţa limba germană sau maghiară, se cere osteneală prin şcoale. 
Limba românească o înveţi însă, aproape fără să vrei, din con- 
tactul zilnic de pe stradă. Dintr'odată obeservi că știi româneşte. 
Şi chiar dacă nu ai dori să înveţi limba aceasta, o înmiită tre- 
buinţă îţi impune cunoştinţa ei”). 

Credea autorul sas că stăpânirea austriacă se simţea destul 
de puternică spre a face curentului de maghiarizare oarecari 
concesiuni, fără a se lăsa stăpânită de îngrijorări prea mari 


zwei verschiedene Nationsgenossen zusammen kommen, die ihre Spra- 
che nicht konnen, ist gleich das Walachische, als dier Mann, zum 
Dolmetschen da. Man mache eine Reise, man begebe sich auf einen 
Jahrmaritt. Wallachisch kann jedermann ...". Constatarea lui Roth, 
deşi deplin conformă cu realitatea vieţii transilvane sau, poate chiar 
pentru aceasta, a indispus pe Maghiari cari, dându-i mai târziu o 
replică prin proşura tipărită, fără a fi indicat numele autorului, la 
Leipzig în 1847, cu titlul: Der Sprachkampf und seine Bedeutung în 
Siebenbürgen, mărturiseau (p. 53): „Verdriesslich, sehr verdriesslich, 
in der Jat, für den Doktor und seine Partei, ist seine scharfsinnige 
Bemerkung, es sei nach Zahl der Menschen, denen sie eigen, und 
nach Bedürfnis derer, die keine andere oder höchstens nur noch diese 
verstehen, die wallachische Sprache die überwiegende im Lande. Es 
macht ihm und den Seinigen keine geringe Ehre, die Schwachheit zu 
gestehen, man lerne das Wallachische so ohne alle Anstrengung, 
gleichsam im Traum, weil sonst Verkehr mit den Wallachen unmö- 
glich und diese Nation meist ausser der eignen keine andere Sprache 
versteht", 

50) Jbidem, p. 48: „Um madjarisch oder deutsch zu ernen, bedarf 
man das Unterrichts und der Schule; walachisch lernt man auf der 
Gasse, im täglichen Verkehre von selbst... nach einiger Zeit bemerkt 
man, dass man walachish kann, ohne es eigentlich gelernt zu haben. 
Würde es einem aber auch nicht so leicht, so empfiehlt deren Erler- 
nung ein tausendfältiges Bedürfniss. Will man mit einem Walachen 
reden, so muss man sich zu seiner Sprache bequemen, oder man halte 
sich gefasst auf sein achselzukendes: Nu stil, 


www.dacoromanica.ro 


O LEGE VOTATĂ ÎN DIETA TRANSILVANĂ DIN CLUJ LA 1842 259 


pentru aceasta, dar o altă stăpânire mai geloasă le-ar fi luat 
Maghiarilor în nume de rău postulatele excesive, îndată ce şi-ar 
fi da seama de văditele lor tendinţe politice, pe care talentatul 
publicist le cuprindea laolată sub termenul „Madjaria“. El ajun- 
gea la concluziuna că o Ungârie autonomă există, dar una in- 
dependentă nu va exista niciodată (Ein selbstândiges Ungarn 
gibt es, — ein unabhângiges vird es nie geben). Poporul ungar 
e prea mic... şi împestrițat cu prea diferite elemente etnice, 
decât să poată avea ca stat unica voinţă necesară... Magnatul 
maghiar are prea multe poluri, care îşi tulbură reciproc influen- 
Tele, Ungaria nu poate fi fericită decât în legătură cu Austria”). 


Iar un tânăr preot-versificator Johann Friedrich Geltsch 
din Romos (decedat la 1851 în vârstă de 36 ani) a publicat în 
Sibiu la 1849 sub pseudonimul Dr. W. Iulius Faust ,„Privat- 
Gelehrter in Frankfurt a. Main“, o parodie după „Cântecul Clo- 
potului'“ de Schiller, intitulând-o astfel: „Das Lied von den Ma- 
gyaromanen. Parodie auf Schiller Lied von der Glocke“. 

In versurile sale satirice, de factură schilleriană, înţelegea 
tânărul preot Geltsch*) să-şi îndrepte săgețile ironiei, cu sur- 
prinzătoare iscusinţă împotriva curentului maghiaroman, stigma- 
tizat ca furt limbistic (Sprachenraub) şi ca „groaza cea mai în- 
grozitoare“ (das Schrecklichste der Schrecken) scăldată „în- 
sângele inimii transilvane“ (in Siebenbirrgens Herzblut senkt). 
Nu se sfia să biciuească, în aceleaşi versuri satirice, forțatul act 


5t) Ibidem, p. 67: „Dieses voi ist zu klein... und mit zu 
verschiedenen Vălkerschaften durschspickt, um als Staat den erfor- 
derlichen Einen Willen zu haben... Der ungarische Magnat hat zu 
viele Pole, die sich ihre Einflüsse gegenseitig stören. Ungarn kann 
nur glücklich sein, in Verbindung mit Oestereich“. 

52) Cf. Trausch, Schriftsteller-Lexikon, v. II. Braşov, 1870, p. 2 
şi K. K. Klein, Literaturgeschichte des Deutschtums im Ausland. 
Schrifttum und Geistesleben der deutschen Volksgruppen im Ausland 
von Mittelalter bis zur Gegenwart. Leipzig, 1939, S. 216. 

politic al unirii Transilvaniei cu Ungaria. act socotit cu deplin 
temeiu ca „cel mai puternic vehicol“ al maghiaromaniei: 


Doch das krâftigste Vehikel 
Unsres Ruhmes, das man erfand: 
Unión mit Unygarland.... 


Pentru a da câteva probe despre calitatea versificării sa- 
tirice a lui Geltsch, vor fi reproduse aci următoarele strofe în 
izbutita traducere românească a profesorului I. U. Soricu, pe 
care-l rog să primească expresiunea mulțumirilor mele pentru 


osteneala ce i-a pricinuit traducerea aceasta: 


Lată-le: 


Pentru studiul limbei, Pesta 
A fondat Academia. 
„Cu nemţescul graiu afară“ — 
Urlă maghiaromania —. 
Spirit creator 
Graiului izvor 
Graiul cu accent maghiar, — 
Cel nemţesc este barbar! 


In aluatul de cuvinte 
In care urmează să dospească 
Măiastra limba nouă, puneţi 
Ceva făină românească; 
A fost adusa dela Roma 
De marele 'mpărat Traian 
Politiceşte bate-aroma 
Şi faima graiului german 


D 


Intâi pe nemți cu 'nverşunare 

Fi planul ne-au zădămiciţ!.,. 

Mândria lov ne-a scos din fire, 

Silim pe Neamţ, dar în zadar, 

El se opune cu 'ndârijire 

Să fie-adevărat Maghiar! 
Furci am, ridicat! Din ele 


Voi ciomege vă ciopliţi, 
Celor ce vorbesc nemţește 
Oasele să le sdrobiţi! 

Cu fierbinte smoală 

Peste pielea goală! 
La icoana maghiarimei 
Să vedeţi cum Neamţul vine 
Cu mândria 'ngenunchiată 
Umilit să i se 'nchine! 


In Seminarul filologic 

Noi stabilirăm norme multe. 
Acuma sus în sfatul Ţării 

Să vie lumea să ne-asculte! 
Măreţ în veacul ce-o să vie 
Va străluci maghiarul graiu, 
Când spiritul german şi limba 
Pieri-vor de pe-al nostru plaiu! 
Şi, orice-ar fi s'aducă soartea 
Peste Maghiari în viitor, 

Noi de Austria ne rupem, 
Căci n'are-al nostru graiu sonor! 


Ila! Se frânge legătura 
Cu al limbei viers străbun! 
lată! Cei dintâi sunt Slavii, 

Cari ideei se supun. 
Dar, ca opera măreaţă 
Să câştige în putere 
Şi să strălucească 'n formă 
Sângele german se cere! 
Şi-amestecaţi bine 
Vorbele latine, 
Ca sademenească 
Limba românească! 
Şi din straşnicul ghiveci 
Statori-vom pentru veci 
Intrun unguresc jargon 
Limba cu metalic ton! 
Dar, dacă dragostea de mamă 
Noi n'o vopsim pe ungurie 
Atuncea dragostea e strigăt, 
Care se pierde în pustie! 


De mic deci smulgeţi copilaşul 
Dela germanul său cămin 
Şi 'n spirit unguresc îl reste 
S'ajungă fericit deplin! 
Atunci în tinerele-i visuri 
Vor străluci ca 'n foc de soare 
Icoanele de unguroaice 
Cu ochii vii, cu pieptul tare» 
Prostie o să-i pară dorul 
După vreo Greti oarecare 
Când pentru îndrăcita Bözsi 
Va plânge lacrime maghiare. 
Maghiar vor fi pe urme-i pasul 
Maghiari vor fi ai lui fiori 
Maghiar şi câmpul ce 'nflorește 
Pentru-al ei sân maghiare flori! 
O, dulce dor, speranţă dulce 
A sfintei maghiaromanii! 
Dai inimilor noastre aripi 
Să se înalțe în tării! 


Ce farmec dulce va pătrunde 
Intinsul fără de hotar, 

Când codrii de pe 'ntreg pamântul 

Vor fremăta în vers maghiar! 
Ei, dar ce vor Nemţii oare? 
Nu se lasă după păr? 
Incăpăţinarea asta 
E scandal într'adevăr! 

Căci ei susţin 

Că au graiu divin! 

Şi că limba lor nemţească, 

Poate chiar pe Zei să ispitească 


Căci — zic ei — unde este măreție 
Şi este adevăr şi duioşie, 
Precum se 'ntâmplă în graiul lor 
[nemţesc, 
Se 'nalţă un altar dumnezeesc! 
De-aceea ei cu arma 'n mână mor 
Ca să-şi păstreze limba maicei lor. 
O cred pe semne plină de căldură 
Pe când maghiara-i sarbădă şi 
[dură!... 


Ca pe pisc de Blockberg soarele 
[de vară 
Spiritul germanc străluceşte iară. 
Şi Maghiarul vede. Furia-l pă- 
[trunde 
Ura "n a Tui suflet se revarsă mm 
[unde. 
Cum? adecă spiritul german 
Să conducă artă şi ştiinţă? 
El — îndrumătorul de lumini? — 
Asta este o necuviinţă! 
Smulgeţi deci din rădăcini 
Graiul Nemţilor haini! 
Niciun drept la limba lor! 
Ca să fiţi buni patrioţi, 
Indreptaţi peste iloţi 
Ucigaşul nopţii nor! 
Vezi aşa! Şi parlamentul 
Poate lucrul să-şi înceapă, 

Uniune vrem, sau moarte Negru văl 

Toată lumea s'o priceapăl Cade peste Sfatul Ţării 
Ca să reuşească marea acţiune Dar Germanul nu se teme 
Să 'nălţăm la ceruri caldă rugă- De 'ntunerecul pierzării 


[iune `... 
— Doamne! Nemţii! n Sfatul Ţării Dacă nu ne tinde scutul 
Au la fel cu noi cuvântul Un viteaz cu gânduri bune 
Dă-ne ajutor să-i facem . Ura maghiară ne-arată 
Astăzi una cu pământul. Ce 'nsemnează uniune. 


Revarsă parlamentul al tău har, E 

Când se gândeşte numai la Uniunea sfărâmaţi-o 
[Maghiar Căci în capiştea-i păgână 

Pe Neamţ de va putea să-l Mincinoasa tirănie 
[amuţească S'a făcut acum stăpână! 


In veac de veac o să te prea- Nicio clipă de răgaz! 
[mărească! ... Sus, Germani cu braţ viteaz! 

PDA A A a a Peste tronul tirăniei 

eege Cat 

Noi Pestej îi încredinţăm Duceți viforul urgiei! 


Această operă funestă... 
Mai ştii? Pe urma ei în Țară 


Se 'ntinde vreo grozavă pestă! Răsună urletul sălbatic: 


„A tot ce e german, pierzare“. 
Tâlharii vin spre vatra voastră 


Banga şi bang răsună, Sus, frați, la sfânta apărare! 
Auziţi în zare clopotele cântă Se schimbă mamele 'n hiene 
Vers de înmormântare Tn faţa iadului vrăimaş, 
Trece mut pe stradă Din ghiara bestiei maghiare 
Lung convoiu de jale Să-şi scape dragul copilaș 
Cine se îndreaptă > Şi, chiar de-ar fi să cadă 'n luptă, 
Pe-a veciei cale? Mai bucuros în ţărnă mor 
E memoriul pentru limbă Decât, prin Unguri, să se lase 
Ce la Tron l-au adresat De sfântul graiu al mamei lor!... 
Insă de isprava noastră Lăsaţi deci maghiaromania! 
Colo sus s'a fost aflat. Voi hiperunguri, vă gândiţi 
Lăudata uniune Că groaza cea mai neagră "n 
N'a făcut nicio minune! [pieptul 
ae Lë Se E KS AE e e Ardealului voi o sădiți!" — 


Apelul adresat de autorul sas hiperpatrioţilor din Pesta, 
incercând să-i trezească din periculoasa lor maghiaromanie, a 
răsunat în pustiu. După o scurtă pauză, impusă în cursul epocii 
de absolutism austriac, curentul de maghiarizare urma să-şi 

deslănţuiască din nou urgia asupra. popoarelor din cuprinsul Un- 
gariei, izbutind în timpul dualismului (1867—1918) să răşlu- 
iască, în parte cu ajutor habsburgic, numeroase elemente ger- 
mane“), slovace, rutene, române şi evreeşti dela strămoşeasca 
lor tulpină, impunându-le şă-şi maghiarizeze numele şi amăgin- 
du-se a fi sporit, în chipul acesta artificial, rândurile neopatrio- 
ților, de aparentă descendență arpadiană. Curentul de maghiari- 
zare forţată luase nestânjenit avânt în deosebi în zilele faimo- 
sului „sdrobitor de naţionalităţi“, fostul ministru-preşedinte 
Coloman Tisza, ca să atingă apoi un punct culminat prin legea 
şcolară din 1907 a contelui Albert Apponyi, lege considerată 
încă de pe atunci de către un ziar săsesc din Sibiu drept „cân- 
tecul de iebedă al şovinismului maghiar'5%). 


53) Cea dintâi manifestare de protest din partea elementului ger- 
man din Ungaria contră tendinţelor de maghiarizae sa produs la 
1809, cum arată Valjavec în comunicarea „Das älteste Zeugnis für das 
vălkische Erwachen des Donauschwabentums" (1939) şi H. Lades, o. 
c., D 108. 

54) Oskar Wittstock, Der siebenbiirgische Sprachkampf, în Leip- 
ziger Vierteljahrschrițt für Südosteuropa, an. II, Nr. 3 din Oct, 1938, 
pp. 159—180: „Lex Apponyi — die Spitzenleistung des magyarischen 
Chauvinismus... Es enthält warhafît ,drakonische Bestimmungen, 
von denen jede einzelne eine Verletzung der Schulautonomie der 
Kirchen und einen Schlag gegen die Grundforderungen der Păda- 
gogik bedeutete... Das Siebenb. D. Tageblatt warf vorahnend die 
Frage auf: Wer weiss, ob ähnliche Gesetze nicht doch der Schwanen- 
gesang des magyarischen Chauvinismus sind? Cu cât mai prudentă 
şi mai fructuoasă ar fi fost pentru Ungaria polietnică abandonarea 
himerei poreclită „idee de stat național-maghiar" și năzuința ei spre 
înfăptuirea unei durabile înțelegeri între feluritele ei elemente etnice, 
după exemplara metodă elveţiană? Cf. Prof. Karl Meyer, Die mehr- 
sprachige Schweiz. Geschichtliche Voraussetzungen des eidgenössischen 
Sprachenfriedens. Zürich, 1939. Cf. şi broşura lui Fr. von Löher, Vom 
Sprach- und Völkerstreit in Ungarn, retipărită în Sibiu, după un ar- 
ticol cu acelaşi titlu, apărut în Allgemeine Zeitung din Augsburg 
(Ianuarie 1873), Intrun Catehism, tipărit de „Societatea pentru con- 
servarea germanismului în Ungaria" (Verein zur Erhaltung des 
Deutschtums in Ungarn) se spunea la 1909 că maghiarizarea este 

Curentul de maghiarizare nu s'a oprit nici după ce hiper- 
trofiata Ungarie, zisă „milenară“, a fost reaşezată la sfârşitul 
primului războiu mondial în limitele juste ale propriei sale per- 
sonalităţi etnice şi teritoriale. Cârmuitorii Ungariei, devenite în 
sfârşit independente, ştiind că au mai rămas mare mulţime de 
cetăţeni de origine străină, în special germană, chiar şi în li- 
mitele Ungariei postbelice, au intensificat măsurile pentru a sili 
pe toţi funcţionarii publici să-şi maghiarizeze numele, fără să-şi 
fı putut da în deajuns seama că nu săvârşesc prin asemenea 
maghiarizare silnică decât o muncă de Sisif”). 


egală cu tâmpirea (Die Magyarisierung bedeutet Verdummuug) şi că 
Maghiarii vor să răpească limba tyturor celorlalte neamuri din Un- 
garia (Die Magyaren wollen ale andere Völker, die in Ungarn leben, 
ihrer Muttersprache berauben). 

55) Cf. revista Volkstum im Süd-Osten. Wien-Leipzig. Jänner- 
folge, 1941, p. 16—17, Nochmals „Assimilation“ und „Dissimilation". 

DESCENDENŢA TRANSILVANĂ A LUI GHEORGHE 

MAGHERU ŞI RELAȚIUNILE LUI CU ȚĂRANI SĂLI- 

STENI, ÎN DEOSEBI CU FAMILIA LUI DUMITRU 
RĂCUCIU*) 


I 


Se ştia şi până acum că familia Magheru era „originară din 
Transilvania“, de unde ar fi venit în Țară din cauza persecu- 
țiunilor ungureşti'). Lipsea însă orice preciziune cu privire la 
lucalitatea transilvană, din care ar fi descălecat strămoşii lui 
Gheorghe Magheru în Sudul Carpaţilor. Lipsa aceasta m'a în- 
demnat să adresez P. S. Sale Episcopului Andrei Magheru al 
Aradului, întrebarea dacă în tradiţia sa familiară nu se păstrează 
vreo amintire despre înrudirea celor două familii omonime din 
Sudul și Nordul Carpaţilor. P. S. Sa a binevoit a-mi răspunde 
la 26 Octomvrie 1939 printr'o scrisoare dând preţioase infor- 
maţiuni privitoare la originea acestei familii din regiunea Hăl- 
magiului, din comuna Vidra (jud. Arad) „unde şi astăzi jumă- 
tate din comună poartă numele de Magheru“. Dela tatăl P. S. 
Sale Traian Magheru, talentatul protopop al Butenilor, decedat 
la 1909 în vârstă de 44 ani, a putut afla că această familie avea 
„O ramură care a trecut pe vremuri în România“. 

Scrisoarea P. S. Sale Episcopului Andrei merită a fi re- 


*) Comunicare făcută în şedinţa dela 24 Noemvrie 1930, 
1) Cf. Alex. Ştefulescu, Istoria Târgu Jiului. Târgu Jiu, 1906, 
„p. 282, 

produsă în Apexe?). Informaţiile din cuprinsul ei vor putea servi 
cu orientare în calitate de ştiri păstrate în tradiţia familiară lă- 
sând în grija cercetărilor ulterioare să aducă, eventual, în spri- 
jinul lor și dovezi de altă natură, poate chiar oarecari preciziuni 
de ordin cronologic cu privire la timpul şi împrejurările, când 
se va fi produs descălecarea acestei ramure a familiei Magheru 
dela Vidra Hălmagiului, deci din Nordul în Sudul Carpaţilor. 

Din documentele familiei se poate doar constata că la 14 
Octomwvrie 1665 Vlad Magheru şi nepotul său Petru, zis Fle- 
jeriu, cumpăraseră partea de moşie a lui Jon Toboşeriu din 
hotarul Câlnicului (jud. Gorj) „dintr'o jumătate de funie mare 
două părţi drept bani gata taleri 39... cu ştirea tuturor moşteni- 
lor dintr'acest hotar mai sus numit Câlnic“*). Despre acest Vlad 
Magheru dăinueşte încă printre bătrânii din Bârzei tradiţia că ar 
fi descălecat din Transilvania, împreună, cu Fleşeriu şi cu un 
zăvelcă, întemeietorul satului Zăvelceşti din Gorj. Conştiinţa 
descendenţei transilvane a rămas vie în sufletul membrilor fami- 
liei Magheru: când a izbucnit răscoala ţăranilor “din Munţii 
Apuseni în joamna anului 1784, doi fraţi Magheru au alergat să 
ia parte la această răscoală, după cum rezultă dintr'un fragment 
de scrisoare adresată de generalul Magheru, în timpul pribegiei, 
nepotului său Ioniţă Gârbea rugându-l să-i trimită la Viena un 
act vechiu, o poruncă a domnitorului Nicolae Mavrogheni, prin 
care „se porunceşte ca averea fraţilor Magheru (care într'insa 
se arată pe nume) ce li s'au fost luat de unii — alţii, pentrucă au 
mers în Transilvania de au luat parte în răscoala de atunci cu 
Horea, să li se sloboază femeilor şi copiilor, ca unii ce ei acolo 
şi-au luat pedeapsa cu moarte“*). 

Bunicul generalului Gh. Magheru a fost protopopul Ioan 
Magheru căruia arzându-i casa şi risipindu-i-se gospodăria, epis- 


2) Vezi Anexa IX, 1 şi 2. 

3) Prof. I. Magheru, Zapis din 14 Octomorie 7174 (4665), în ziarul 
„Gorjanul“ din Tg-Jiu, anul XIV, Nr. 45—46, Tg-Jiu, 8 Decemvrie 
1937. ! 
1) Idem, în „Gorjanul“, din 27 Noemvrie 1937. 

copul Râmnicului Partenie intervine la 7 Aprilie 1769 cu po- 
runcă adresată protopopului Barbu din județul Gorj ca să nu i 
se facă „nicio supărare, măcar de un ban la câte sferturi yor 
ieşi dela vistierie şi la cele drepte şi la cele îndoite, ci să fie în 
pace şi apărat despre toate dăjdiile“*). 

Fiul omonim al acestui protopop loan M., tatăl generalului 
Magheru a fost şi el hirotonit preot la 1787 „în luna lui Martie 
Y zile, întru o sfântă Duminecă, când trecuse 4 săptămâni din 
păresimi'$). 

Fiul său Gheorghe, născut la 1802, în vârstă de 26 de ani 
luă parte la războiul ruso-ture (1828—29) distingându-se în 
lupta dela Băileşti, unde Turcii suferind înfrângere grea, s'au 
văzut nevoiţi a se retrage în Sudul Dunării. Meritele ostăşeşti 
ale lui Magheru, care luptase aci cu cetele sale de aproximativ 
300 panduri voluntari, au fost apreciate de însuşi ţarul Rusiei, 
care l-a decorat cu ordinul Sf. Ana în grad de cavaler, dăruin- 
du-i şi o sabie de onoare. La 10 Noemvrie 1829 boierii din Tg- 
Jiu adresează o carte de mulţămire „Dumnealui biv. vtori vistier 
Gheorghe Magheru, boer pământean, cercat şi cunoscut dă vred- 
nic şi credincios, carele şi cu cavalerie s'au cinstit dela preapu- 
ternica Împărăţie pentru alte deosebite slujbe ostăşeşti, ce au 
arătat tot în cursul acestui războiu ca să păzească oraşul 
făcători de rele şi de primejdii cu șlujitorii D-sale. După yenirea 
D-sale la oraş, cercându-se vreo câţiva hoţomani... să-şi să- 
vârşească -cugetul cel rău şi cu cea peste tot ardere a ora ului, 
i-au călcat D-lui ma sus pomenitul, i-au sfărâmat, i-au izgonit 
Şi i-au gonit până unde i-au ajuns şi i-au prins, care după ale 
lor fapte şi-au luat şi pedeapsa... S'an mai ispitit şi a doua şi 
a treia oară asemenea făcători de rele să facă rău oraşului şi 
judeţului, dar şi aceia au păţit ca şi cei dintâi de către D-lui. 
Drept aceia pentru o acest fel de slujbă vrednicie Şi credinţă ră- 
mâindu-i tot orașul şi judeţul îndatorat a-l pomeni, i-am dat şi 


5) Idem, în „Gorjanul“, din 30 Iunie 1938, 
€) Idem, ibidem, 30 Iunie 1938. 

această carte de mulțămire spre a fi de mare credinţă în toată 
vremea''7). 


II 


„__ Dispoziţia de luptă neinfricată şi de vitejie duhovnicească 
s'a afirmat cu tărie şi în acţiunea generaţiilor de preoţi răsăriţi 
din cealaltă ramură a familiei Magheru, din cea rămasă la vatra 
strămoşească în satul Vidra Hălmagiului 

In cuprinsul volumului III din monografia tipărită de pro- 
tesorul Traian Mager la Arad în 1937 cu titlul Ținutul Hălma- 
giului se pot citi câteva pagini (208—211), în care personalita- 
tea protopopului Traian Magheru apare în iumina simpatică a 
„unui bărbat integru în toate domeniile vieţii: soţ şi părinte 
ideal, preot model, neînfricat militant pe teren pohtic pentru 
drepturile neamului său obidit, având pe deasupra râvna con- 
tinuă de perfecţionare alături de inspiraţia poetică necesară 
mânuitorului de condeiu şi oratorului public, calităţi ce-l aju- 
tară să devină repede o proeminentă figură a epocii sale in 
aceasta regiune... Fire combativă prin excelenţă, susținută de 
o bogată sursă de emotivitate, el a devenit un mare animator de 
mase, bărbat politic în accepțiunea nobilă a cuvântului... Vor- 
bea fulgerător şi compunea versuri pe melodii uşoare care, cân- 
tate de mulţime în cor, aveau darul să electrizeze şi să indemne 
la sacrificiu şi pe cei mai simpli alegători. In timpul alegerilor 
toată valea Crişului Alb, cât ţinea circumscripţia Iosăşelului, 
trăia sub vraja cuvântului său“. 

Această frapantă asemănare de caracter între luptătorul cu 
sabia cuvântului şi a condeiului, care era protopopul Magheru, 
şi între luptătorul cu spada vitejiei străbune care fusese omoni- 


7) Idem, ibidem, Nr. din 15 Mai 1938. Mulţumesc d-lui Dr. Gh. 
Magheru pentru bunăvoința ce a avut de a-mi pune la dispoziţie 
aceste preţioase contribuţiuni de istorie familiară și locală, publicate 
de regretatul d-sale frate Ioan Magheru, fost profesor la Politehnica 
din Timişoara. 


www.dacoromanica.ro 


DESCENDENȚA TRANSILVANĂ A LUI GHEORGHE MAGHERU 269 


mul său, generalul Magheru, în timpuri înviforate ca cele din 
vara şi toamna anului 1848, îndreptăţeşte afirmaţiunea P. S. 
Sale Episcopului Andrei că „în această notă comună... vede 
o tainică dovadă a descendenţei comune din aceeași tulpina“. 

Rolul istoric al generalului Magheru în revoluţia din 1848 
hind lămurit în parte prin o schiţă biografică scrisă de loan 
Maiorescu şi prin icoana istorică, pe care o înfățișează răposa- 
tul Septimiu Albini la sfârşitul publicaţiei de documente, tipă- 
rite de Academia Română sub titlul Anul 1848 în Principatele 
Române, nu vom stărui cu acest prilej asupra peripeţiilor lui. Ne 
mulțămim doar să menţionăm că după prăbușirea revoluţiei, 
prin îndoita ocupație militară tnrco-rusească, Magheru retras 
cu oştenii săi spre Râmnic-Vâlcea, din tabăra dela Râureni 
(Câmpul lui Traian) trimitea înflăcărate cuvinte de chemare la 
luptă fiind hotărît să resiste cu îndârjire, iar în caz de înfrân- 
gere proiectase a trece cu panduiii săi în Transilvania, spre a 
se uni cu legiunile lui Avram Iancu. 

Relativ la acest ispititor proiect scria N. Iorga în 
a sa Geschichie des rumänischen Volkes la 1905 că „dacă 
Magheru, pe care guvernul român îl trimisese în Valachia Mică 
pentru a pregăti aci o eventuală defensivă şi care în calitate de 
general popular avea sub comanda sa proape 10.000 de oameni, 
u fi trecut de fapt frontiera spre a se împreuna cu Mont lui 
Avram lancu şi cu ostaşii lui Urban, atunci situaţia militara din 
Transilvania ar fi luat cu siguranţă altă întorsătură, mai ales în 
caz când generalii austriaci ar fi recunoscut şi sinceritatea Ro- 
mânilor; dar Magheru a fost înduplecat de consulul englez să-şi 
licenţieze trupele, spre a nu primejdui situaţia de drept prin 
aplicarea forţei armate“5). 


8) N. lorga, Geschichte des rumänischen Volkes. Gotha, 1905, vol. 
II. p. 295—296: „Wenn Magheru, den die walachische Regierung in 
die Kleine Walachei schickte, um hier eine eventuelle Verteidigung 
vorzubereiten, und welcher als populärer Generalhauptmann etwa 
10.000 Leute unter sich hatte, tatsächlich die Grenze überschritten 
hätte, um sich mit den Mot des Avram Iancu und mit den Soldaten 
Urbans zu vereinigen, dann hätten sich die militärischen Verhältnisse 

Urmând sfatul consulului englez Colqhoun, care prin secre- 
tarul său Grant îi trimise vorbă „să nu mai piardă o zi“, ci di- 
solvându-şi tabăra de panduri să se retragă „dincolo de frontie- 
rele române“ — Gheorghe Magheru depusese în ziua de 28 Sep- 
temvrie 1848 comanda ce-i fusese încredinţată, indrumându-şi 
ostaşii să se întoarcă în linişte la vatră, spre a nu provoca o luptă 
inegală cu două Puteri mari ca Rusia şi Turcia. Predând apoi 
administratorului de Vâlcea armele şi luând dela acesta paşaport 
pentru sine şi oamenii săi, a trecut în Transilvania spre a se 
aşeza la Sibiu“?). 

Autorităţile săseşti din acest oraş nu erau însă tocmai bu- 
curoase a găzdui, în împrejurările tulburi de atunci, oameni cu 
faimă de revoluționari. Cuvântarea ce a rostit Magheru în clipa, 
când s'a despărțit de ostașii săi a fost interpretată ca mărturi- 
sirea unei intențiuni subversive de a continua, eventual alături 
de revoluționarii maghiari din Transilvania, lupta împotriva des- 
potismului, reprezentat aci prin organele stăpânirii împărăteşti 
dela Viena şi întemeiat pe baionetele trupelor de sub comanda 
generalului baron Puchner. Magheru însuşi mărturiseşte că des- 
fiinţându-şi tabăra din Câmpul lui Traian (lângă Râureni), a 
adresat „bravilor soldaţi şi panduri“ câteva cuvinte chemându-i 
la un jurământ prin care se legau a se ridica din nou împotriva 
asupritorilor, oricând ar auzi că vreunul dintre fruntaşii miş- 
cării revoluţionare a intrat în Ţară şi a făcut apel la dânşii. 
„Acest jurământ l-au făcut bieţii Români — serie Magheru — 
cu toată ardoarea unui adevărat patriotism. Ei bine, ştii cum au 
interpretat voitorii noştri de rău acest jurământ? Au zis că eu 


in Siebenbürgen gewiss anders gestaltet, besonders wenn die öster- 
reichischen Generäle auch die Aufrichtigkeit der Rumänen anerkannt 
hätten, Aber Magheru wurde vom englischen Konsul zur Auflösung 
seines Heeres bewogen, damit er nicht durch die Anwendung von 
Gewalt die Rechtsstellung gefăhrde“. 

9 Cf. cele publicate de Septimiu Albini despre acțiunea mili- 
tară a lui Gheorghe Magheru în revoluţia din 1848, Anul 1848 în 
Piincipatele Române. Bucureştii, 1910, vol. VI, p. XCVII —CII. repro- 
duse și la I. Lupaş, Cronicari şi istorici români. Craiova, 1933, p. 
408—416. 

l-am făcut cu armata ca să venim a combate pe imperiali câ pe 
nişte inimici ai libertăţii! Mă aflam în Hermannstadt când se 
lăţi vorba aceasta şi Generalul comandă a-mi notifica, că trebue 
să plec fără cea mai mică întârziere, de vreme ce i s'ar fi făcut 
comunicaţie oficială dela Bucureşti asupra cuprinderii jurămân- 
tului în chestiune şi asupra planurilor mele ascunse. Astfel fuiu 
nenorocit, amice, şi astădată de a nu putea să taiu și eu un Cal- 
muc măcar; cu toate că spui că Dumnezeu îmi va acorda astă 
singură grație măcar până voiu mur"). 

La 26 Octomvtie 1848 fu avizată primăria Sibiului că din 
partea Generalului comandant s'au luat dispoziţii pentru paza 
graniţelor "Țării Româneşti, spre a fi desarmaţi foştii luptători 
din tabăra disolvată a lui Magheru, când ar cerca să treacă în 
Transilvania, să-şi caute aci adăpost, spunându-li-se totodată să 
se abțină dela orice apropriere de vreun partid politic şi dela 
orice uneltire, care ar putea determina autorităţile să-i alunge 
din ţara aceasta. Ca nu cumva astfel de elemente să se alăture 
la cetele răzvrătiţilor maghiari, li se permitea să-şi caute adă- 
post numai în localităţile din regiuni săseşti, din cuprinsul aşa 
numitului „pământ crăiesc“, dându-se autorităţilor urbane şi 
„Scăunale“ de aici instrucţiuni cum să-i supravegheze „exact şi 
sever“ (genau und strenge zu überwachen, auf deren Umgang 
und politisches Treiben vorzüglich Augenmerk zu richten) având 
toată atenția îndreptată mai ales asupra acțiunei lor politice- 

Cu trei zile mai târziu, la 29 Octomvrie, primăria oraşului 
Sibiu cerea Generalului comandant să nu permită nicidecum 
„acestor aventurieri republicani, periculoşi pentru liniştea pu- 
blică şi pentru siguranţa ţării“, să intre în Transilvania nefiind 
autorităţile de aci În stare să supravegheze şi controleze, cum 
ar trebui în împrejurări pândite de atâtea primejdii, uneltirile 
politice ale unor oameni aşa de suspecți”). 


10) Gh. Fotino, Din vremea renașterii naţionale a Țării Româ- 
neşti. Boerii Golești. Bucureşti, 1939, vol. II (1834—1849), p. 29%, scri: 
soarea adresată lui Alecu Golescu Arăpilă, 6 Mai 1849, 

141) I. Lupaş, Avram Iancu, în Anuarul Institutului de Istorie 
Naţională, Cluj, vol. III, p. 414, 

III 


I-a fost deci cu neputinţă lui Magheru să rămână timp mai 
îndelungat la Sibiu. Unii dintre membrii familiei sale au Gäutat 
şi găsit adăpost pe la prietenii şi cunoscuţii lor din comuna Să- 
lişte, unde va fi stat câtva timp şi Gh. Magheru însuși înainte 
de a fi pornit in drumul pribegiei sale spre Apus, trecând pe la 
Lugoj în ziua de 29 Noemvrie 1848'°). In baza informaţiilor 
păstrate în tradiția familiară a directorului Dumitru Lăpădat, 
nepotul ţăranului Dumitru (Mitiu) Răcuciu, fost epitrop la Bi- 
serica Mare din Sălişte, înregistrasem în manualul de istoria 
Românilor că acesta ar fi imprumutat lui Gheorghe Magheru, 
în situaţia strâmtorată de atunci, considerabila sumă de 14.000 
fiorini'*), fără să fi putut însă preciza condiţiile acestui im- 
prumut. 

Mărturisesc că am scris cu oarecare sfială acest amănunt 
ş cu teama, nu cumva să fie mai târziu desminţită informaţiu- 
nea culeasă numai din tradiţie orală. 

Răsfoind recenta publicaţie a profesorului Gheorghe Fo- 
tino, apărută sub titlul Din vremea renașterii naționale a Țării 
Româneşti, Boerii Goleşti, am avut bucuria de a fi putut constata 
că informaţia, privitoare la acest amănunt istoric, nu este hpsită 
de temeiul adevărului, dimpotrivă ea primeşte acum un insem- 
nat sprijin chiar prin cuvântul scris de însuşi Gheorghe Maghe- 
ru intro prea interesantă adresă trimisă din Viena la 6 Mai 
1849 prietenului său Alexandri Golescu-Arăpilă, adresă pe care 
o încheie cu următoarele împărtășiri de ordin personal: 

„Eu, precum ţi-am spus, sunt foarte slăbit în urmarea unor 
friguri crâncene ce m'au trudit cinci săptămâni. Tot ce ma in- 
tristat, este că am rămas cu o durere simţitoare de piept. Aici 
asemenea nu mai putem sta; și nu ştiu cum o să poci pleca de 
vreme ce nimeni dintr'ai noştri n'avem de loc mijloace. Eu spe- 
ram că nepotul meu NG) îmi va aduce aci argintăria şi chipu 


12 Gh, Bogdan-Duică, Eftimie Murgu. Bucureşti, 1937, p.173. 
13) I. Lupaş, Istoria Românilor, ed. XII. Bucureşti, 1937, p. 298, 
14 Niţa Magheru, nepot de frate. 

ce mai aveam din obiectele preţioase scăpate în Transilvania, 
cum şi ceva bani ce scrisesem să iee cu împrumutare dela nisce 
Transikvăneni ce țin în fermagiu nisce munți ai mei. Dar şi aci 
nenorocire, căci îmi scrie Niţiu că tot ce aveam, hârtiile şi toate 
obiectele, precum şi nişte cai, toate mi se jefuiră de către Hun- 
guri la intrarea lui Bem în Sibiu; asemenea şi documentele pro- 
prietăţilor mele din România. Inchipueşte-ţi, amice, strâmtoarea 
în care mă aflu şi neputinţa de a lua o hotărire oarecare'15). 

Din cuprinsul acestor împărtăşiri rezultă deci că a fost je- 
fuită de Ungurii lui Bem averea, pe care Magheru izbutise a 
şi-o transporta din Ţară la Sibiu, precum şi documentele pro- 
prietăţilor lui. Nu au dispărut însă şi actele privitoare la arenda 
pășunatului din muntele Petrimanu. S'au păstrat câteva din ele, 
scrise în chirilica destul de încâlcită din prima jumătate a vea- 
cului al XIX-lea. Din cuprinsul lor putem cunoaşte natura şi 
condiţiile imprumutului luat de pribeagul Gheorghe Magheru 
dela câţiva oieri fruntaşi din comuna Sălişte. 

In ordine cronologică aceste acte păstrate — unele în ori- 
ginal, altele în copii văzute şi semnate de Gheorghe Magheru, — 
sunt următoarele: 

1. Un zapis dela 18 Iulie 1829 prin care Niţă sau Ion Bir- 
ceanu arată că a primit dela oierii sălişteni Stan Răcuciu şi Bu- 
cur Șteflea bani gata suma de 3500 lei pentru o „jumătate de 
strungă din muntele Petrimanu“ şi „pentru osteneala acestor 
bani să mănânce iarba în soroc de 25 de ani şi atunci, când îi 
voi da banii, să-mi dee suhatu după cum mă voi putea tocmi cu 
dânşii .. °). 

2. Alt zapis dela 9 Septemvrie 1832 prin care Toma Bir- 
ceanu şi ginerele său încheie cu Stan Răcuciu şi cu Aleman Her- 
ţia învoială, ca aceştia „să pască iarba cu vitele D-lor în treizeci 
de ani“ pentru o arândă anuală de „una sută şi zece lei şi 20 
oca brânză şi două urde şi un punt de praf şi un funt tabac bu- 
runt, care aceste toate să aibă a ni le răspunde la Sf. Petru şi 


15) Gh. Fotino, o c. Bucureşti, 1939, vol. II (1834—1849), p. 295—296. 
16) Cf. Anexa I din Memoriile Secţiunii Istorice Seria III T. XXII 
mem. 12, p. 277. 

D-lor să mănânce muntele până la sorocul cel mai sus „lăsându-i 
în bună pace cu vitele „fiindcă şi D-lor ne-au făcut bine în multe 
rânduri de bani de ne-au scos muntele dela peiişte'1"). 

3. Al treilea zapis este din aceeași zi, dat de același Toma, 
Birceanu in mâna lui Stan Răcuciu şi Aleman Herţia „precum 
să se ştie că dela anul 1825 August 8 am fost luat bani de prin- 
soare legându-mă într'un zapis cu frate-meu Jon şi acum, soco- 
tindu-mă cu munţii Ungureni, am luat partea mea de bani t. lei 
1880 adecă una mie optsuteoptzeci de lei şi pusei prinsoare pe 
o jumătate strungă, partea mea din muntele Petrimanu şi când 
îi voi răspunde banii prinsoarei, să-mi fie muntele slobod“. 

4. Al 4-lea zapis e o chitanță dela 17 Iulie 1844 semnată 
de Constandin Birceanu despre suma de „lei ung sută şi două- 
zeci“ primiţi „dela Dumitru Răcuciu pentru muntele nostru Pe- 
trimanu, ierbăritul anului următor“ arătând că „aceşti bani sânt 
la trei fraţi şi să le dau eu la ceilalți câte lei patruzeci, iar dim- 
potrivă de nu voi da eu partea lor, să am a răspunde banii în- 
don", 

5. Al 5-lea dela 21 August 1844 poartă semnătura lui 
„Gheorghe Magheru serdar şi căpitan“ arătând că avea primiţi 
dela răposatul Stan Răcuciu ot Sălişte 9450 Lei „prinsoare pentru 
o strungă... din muntele Petrimanu, adecă jumătate muntele 
ce-l am eu statornic cumpărat dela Fraţii Birceanu, implinindu- 
se acum sorocul anilor cuprinşi din contractul ce aveam între 
mine cu pomenitul Răcuciu mam învoit de isnoavă cu Dumitru 
Răcuciu i frate-său Ioan şi Ioan Goșia, ginerele lui Stan Răcu- 
ciu, clironomi ai numitului mort Stan Răcuciu, adecă tot cu 
chipul ce au fost şi până acum, ca arătata sumă de bani să ră- 
mâie tot la mine prinsoare şi drept al dobândei să mănânce D-lor 
cu, vitele iarba din această jumătate de munte a. mea în soroc 
de trei ani, care se va începe din vara viitoare cu anul 1845 şi 
până la inceputul verii din anul 1848 mai dându-mi pe fieştecare 
vară şi cea până acum sumă de ocă caşcaval douăzeci şi cinci şi 
când la împlinirea sorocului nu le voi răspunde sus însemnata 


17) Cf. Ibidem, Anexa II, p. 278. 

sumă, se va lăsa atunci tot cu chipul acesta până la altă räspna- 
dere; iar pentru cealaltă strungă, adecă jumătate de munte ce 
mai este al Bircenilor şi pe care o ţin tot numiții cu prinsoare 
de lei şase mii trei sute cincizeci, fiindcă şi pentru această ju- 
mătate a munţilor Birceni sânt în tocmeală cu ei a o.cumpăra şi 
lua statornic, îi încredinţez că după săvârşirea cumpărăturei nu 
voi da-o la altă parte ci tot numiţilor clironomi ai lui Răcuciu 
şi tot cu același chip al tocmelei de mai înainte. Cărora spre în- 
credinţare le-am dat acest înscris supt a mea iscălitură şi ase-= 
mănat cu cel care mi s'a dat mie din partea numiţilor tlironomi 
ai lui Răcuciu'“5). 

6. In sfârşit s'a mai păstrat o copie de pe „inscrisul“ dat 
de Gh. Magheru în Craiova la 17 Octomvrie 1863 adeverind o 
datorie a sa de Lei 14.830 „cătră Mitru Răcuciu, Ioan Răcuciu, 
Ilie Șteflea, Ioan Goşia, Dumitru Chipară şi Vasilie Popa — 
câteși 6 din Ardeal, ţinutul Săliştei şi care datorie este din ur- 
mătoarele condeie: lei 9450 primiţi de mine prin Dumitru Ră- 
cuciu, Ioan Răcuciu şi loan Goşia cu contractul meu din anul 
1844 August 21 cu condiţiile cuprinse într'însul pentru jumătate 
muntele Petrimanu, adecă o strungă cumpărată de mine — sta- 
tornică — dela răposaţii fraţi Niţă şi Toma Birceanu, care 
contract este adeverit şi de K. KI No. 30: lei 3500 primiţi de 
Niţă Birceanu pentru cealaltă jumătate de strungă a sa ce mai 
avea în acest munte şi zălogită în zapisul Său din anul 1829 Iulie 
18 cătră Stan Răcuciu şi Bucur Șteflea, doi din părinţii celor. 
mai sus arătaţi; lei 1880 primiţi de Toma Birceanu pentru cea- 
laltă jumătate de strungă a sa ce mai avea în acel munte și ză- 
logită în zapisul său din anul 1832 Septemvrie 9 cătră Stan Ră- 
cuciu şi Aleman Herţia, doi din părinţii celor mai sus arătați. 
Pentru care sume de datorie — întregeşte Gh. M. — atât cea 
arătată ca primită de mine, cât şi celelalte două condeie trecute 
în dreptul meu, mă oblig prin aceasta, că în caz de a-mi răs- 
punde D-lor toată arătata sumă în acest an prin judecătoria lo- 


18) Cf, Ibidem, Anexa III, p. 279. 
19) Kesaro-Krăiască Starostie. 

cală, atunci vor urma D-lor şi în viitorul an cu tocmeala învoie- 
lei păşunei a tot muntele Petrimanu, precum s'a urmat şi până 
acum cu deosebire numa: din contractul meu, în loc de caşcaval 
precum îmi da până acum, să-mi dee 30 oca brânză N-ro 30, 
însă bună, nesmântănită, cunoscând totodată, că orice alte hârtii 
afară de acestea nu vor mai fi considerate şi spre încredințare 
am iscălit“'29). 

Din cuprinsul acestor acte rezultă deci că fraţii Birceanu 
fuseseră in prima jumătate a veacului al XIX-lea proprietarii 
muntelui Petrimanu că unul dintre ei, anume Toma, luase incă 
din ziua de 8 August 1825 pentru „o jumătate strungă“ partea 
dânsului din acest munte — „bani de prinsoare“ dela oierii să- 
lşteni Stan Răcuciu și Aleman Herţia, după cum frate-săuNiţă 
luase cu 4 ani mai târziu — 18 Iulie 1829 — dela Stan Răcuciu 
şi Bucur Șteflea 

Pentru întâia oară apare ca proprietar Gheorghe Magheru 
în zapisul dea 27 August 1844 adeverind că primise dela răpo- 
satul Stan Răcuciu considerabila sumă de 9450 le: ca „ban: de 
prinsoare““ pe soroc de trei ani (1845, 1846 şi 1817) pentru „ju- 
mătate muntele“ Petrimanu, pe care-l cumpărase dela fraţii Bir- 
ceanu şi, dacă nu va putea răspunde suma aceasta până la ince- 
putul verii din 1848 „se va lăsa atunci tot cu chipul acesta până 
la altă răspundere“. 

Imprejurările vremurilor tulburi din 1848 nefiind prielnice 
pentru asemenca lichidări, sorocul s'a prelungit pentru anii ur- 
mători, fără ca el să mai fi fost din nou fixat în vreun zapis 
ori, dacă va fi fost, un asemenea zapis nu sa păstrat până în 
timpul de faţă sau n'a ieșit incă la iveală. Iar din cel semnat de 
Gheorghe Magheru la 17 Octomvrie 1863 rezultă că el ajunsese 
în stăpânirea întregului munte Petrimanu, luând asupră-și toate 
sumele din contractele ce încheiase mai înainte răpoşatul Stan 
Răcuciu precum şi fiul acestuia Mitru sau Mitiu Răcuciu cu 
fraţii Birceni. 

Astfel s'au înfiripat între Magheru şi familia Răcuciu re- 


20) Cf. Ibidem, Anexa VI, p. 283. 

laţiuni contractuale încă din vara anului 1844, ele putând deveni 
trainice şi de incredere deplină până în toamna anului 1848, când 
Gheorghe Magheru, împins de situaţia politică în calea pribegiei, 
fără perspectiva unei apropiate întoarceri în Ţară, fu constrâns 
de împrejurări să ceară „ceva bani...“. „cu împrumutare“ dela 
pomeniţii oieri sălişteni, cari îi ţinuseră în arendă muntele Pe- 
trimanu. În menționata scrisoare dela Viena nu este precizată 
suma acestui imprumut, pare însă mai mult decât probabil să fi 
fost egală cu cea prevăzută în contractul din 1844 sorocul că- 
ruia devenise scadent tocmai la începutul verii 1848. Din actul 
dela 1863 s'ar vedea că la suma de 14,830 lei ar mai fi contri- 
buit, în afară de Dumitru şi Ioan Răcuciu, încă şi alți oieri sä- 
lişteni ca Ilie Șteflea, Ioan. Goşia, Dumitru Chipavă şi Vasilie 
Popa, al căror nume lipseşte din actele anterioare. Faptul acesta 
ar putea îndreptăţi presupunerea că în toamna anului 1848 toţi 
aceşti fruntaşi ţărani sălişteni se vor fi întovărăşit ca, punând 
ban lângă ban, să poată răspunde fără întârziere cererii ce li se 
adresase din partea unui om, a cărui excepţională importanţă 
dânşii erau în stare so înţeleagă şi so preţuiască după cuviinţă. 


IV 


Relaţiunile contractuale între Gheorghe Magheru şi Dumi- 
tru Răcuciu au dăinuit aproape o jumătate de veac (până la 1892 
rămânând familia acestora din urmă în folosinţa păşunatului din 
muntele Petrimanu). Din simple relaţiuni contractuale, cum vor 
fi fost la început, ele s'au transformat în relațiuni de durabilă 
prietenie între cele Jouă familii, întru cât după ce Gheorghe 
Magheru fu silit, cum s'a arătat mai sus, a părăsi Sibiul şi Tran- 
silvania, soția sa a doua impreună cu fiica Alexandrina (mări- 
tată mai târziu cu Dumitru Haralamb) s'au refugiat la Sălişte, 
adăpostindu-se în casa lui Răcuciu (Piaţa Veche Nr. 198). Ale- 
xandrina avea atunci vârstă de 23 ani şi era mult oretu de 
contemporani pentru cultura şi sentimentele ei patriotice-entu- 
siaste, Dr. Drăgescu în broşura intitulată Femeia-Virtute o 
laudă ca pe una, care la Caracal întâmpinase pe conducătorii 

revoluţiei cu primul drapel tricolor. Deasemenea laudă drago- 
stea ei de fraţi şi de părinţi, precum şi spiritul de sacrificiu 
pentru cauze naţionale”), O preţuiau şi conducătorii revoluţiei 
transilvane pentru seriositatea ei. La sfârşitul unei scrisori pe 
care fratele ei Gheorghe o trimitea din Paris la 12/24 Ianuarie 
1849 „respectabilului său părinte“, generalului Magheru, loan 
Maiorescu adăuga această însemnare: „Până acum vei fi auzit 
că la porţile Sibiului a fost o bătălie mare cu Bem. El a fost 
cuprins Blajul şi Mediaşul şi mersese până la Sibiu. De acolo 
l-au bătut şi sa tras iară înapoi; mă tem că va fi ars Blajul. 
Causa tuturor este că mau dat arme Românilor!! Ce vor fi fă- 
cut familiile noastre, în timpul bătăliei, nu ştiu. Bărnuţiu îmi 
zice numai în scrisoarea dela 24 că a primit scrisoarea mea către 
PDommşoara Alexandrina. Dar nu-mi spune nimic mai mult; 
tocmai de aceea se vede că sunt tot în Sibiu. Mai târziu a insoțit 
şi ea pe tatăl-său în pribegie, continuându-și studiile şi fiind 
„ingerul consolator al Românilor, cari pe atunci se aflau în 
Viena“. De aci a trecut la 1854 în Constantinopol, iar cu 4 ani 
mai târziut a revenit în Țară. 

Intors din pribegie, Magheru semnează, la 2 Iulie 1856, în 
Târgul-Jiu o procură spre a i se restitui lucrurile, pe cari le Jä- 
şase parte la Sibiu, în grija consoartei lui Ritter Gheorghe, parte 
la Sălişte în grija „părintelui popa Mitu Borce“, precum şi în 
păstrarea lui Mitu Răcuciu, la care s'a aflat o ladă mare de că- 
ruţă închisă, legată cu fier... având într'insa pe lângă sineturi, 
condici şi alte hârtii interesate ale casei mele, şi următoarele: A 
sau 6 bucăţi de pistoale, unele cu argint pe dânsele, 2 iatagane 
turcești, unul mare altul mic, cu tecile de argint şi sabie cu mâ- 
ner şi teacă de argint şi alte lucruri“... 

Fiul epitropului Dumitru Răcuciu studiind liceul şi acade- 
mia de drept in Sibiu, însoțea în timpul vacanţelor de vară pe 
tatăl său în drumurile pe la stâna din muntele Petrimanu (lângă 
Lotru), unde avea ocazie să petreacă zile senine în societatea 
familiei Magheru. Aci s'au înfiripat relaţiuni de prietenie intre 


21) Cf. Ibidem, Anexa VIII, p. 257. 

ei şi fiul generalului Magheru, Romulus, al cărui instructor par- 
ticular a devenit pentru câtva timp. 

„Cu plăcere îmi reamintesc, cum la umbra brazilor din 
muntele Petrimanu făceai instrucţia fiului meu Romulus“ — îi 
scria mai târziu Gheorghe Magheru advocatului Dr. Dumitru 
Răcuciu la Sibiu. „lar recunoştinţa care-l lega pe fiul său de 
advocatul Răcuciu, o dovedeşte, între altele, şi vizita pe care 
acesta ţinu so facă fostului său instructor, Ia Sibiu în anul 1879 
când trecu prin Ardeal Domnitorul Carol I-lea in suita căruia 
se găsea, ca aghiotant, şi maiorul Romulus Magheru'%). 

Pentru a. cunoaşte calitatea sufletească a unuia dintre prie- 
tenii sălişteni ai generalului Magheru, fie-mi îngăduit a prezenta 
aci câteva informațiuni publicate anul trecut în excelenta revistă 
braşoveană Jara Bârsei: 

Bătrânul Dumitru Răcuciu (decedat la 1884 în vârstă de 75 
de ani), trimise doi ffi și săi la şcoli mai înalte în Sibiu; unul 
din ei, loan muri çà elew in cldsa a VIl-a de liceu; al doilea Du- 
mitru termină liceul şi ac demia de drept, împlinind împreună 
cu colegul său Moise; Branisce, rtatăl lui Valeriu Branisce, func- 
ţiunea de stenografi, români la „Dieta sibiană din 1863—1864. O 
mteresantă amintire înregistrează profesorul Axente Banciu 
despre elevul de Deen Dumitru Răcuciu, care pe lângă materiile 
cerute de programa şcolară „se îndcletnicea şi cu deprinderea 
stenografiei; indeletmcire deştul de grea, lipsind pe atunci ma- 
nualul de stenografie română, pe care să-l poată consulta. 

„La hotărirea de a se perfecționa în această scriere va fi 
contribuit, probabil, şi următoarea întâmplare: Cu ocazia unei 
inspecții a învăţământului religios, Şaguna întrebă pe proto- 
popul Ioan Panovici, care preda religia, dacă e mulţumit de fe- 
lul cum se poartă elevii. 

— Se poartă bine, Excelenţă, afară de unul, — răspunse 
acesta, 

— Care-i acela? — ge interesă Şaguna. 


22) Cf. Axente Banciu, Dumitru Răcuciu, în revista Tara Bârsei, 
1938, p. 27, 

— Al din banca X — precizează catihetul arătând pe elevul 
Dumitru Răcuciu. 

— Da” ce face? 

— De câte ori le vorbesc, în loc să asculte, el face zodii. 


— Ce zodii faci băiete? — întrebă curios Şaguna apropiin- 
du-se de Răcuciu. 
— Incerc să stenografiez lecţiile de religie, — răspunse 


elevul, bucuros de întrebare. 

— Şi poţi? — îl descoase Şaguna şi mai curios. 

— Incă nu bine, dar cred c'o să pot cu vremea, fiindcă cu- 
nosc stenografia germană. 

— Bine, băiete. Să faci zodii şi mai departe! — îşi încheie 
Şaguna dialogul cu Răcuciu, spre marea nemulţumire a părin- 
telui Panovici, care se aştepta la o mustrare nu la o încurajare 
a zodiacului său elev. 

Pus la adăpost, prin încurajarea lui Şaguna, faţă de mus- 
trările profesorului, Răcuciu îşi continuă şi perfecţionă „zodiile“, 
iar după terminarea liceului şi a academiei de drept, bizuindu-se 
pe această încurajare şi pe protecţia marelui Mitropolit, indrăsni 
să i se prezinte cerându-i un ajutor ca să poată pleca în Austria 
pentru luarea doctoratului. 

„fi-l dau, fiule — îi răspunse Şaguna — dar numai după 
ce vei scrie un manual de stenografie pentru Români. Că de dus, 
te duci, dar nu pot şti, dacă nu cumva te hotărăşti să rămâi pe 
acolo şi să uiţi de a mai scrie manualul, de care avem tre- 
buinţă 2%). 

Manualul cerut de Şaguna a:fost tipărit la 1864 în tipo- 
grafia înființată de acesta la Sibiu**) purtând titlul: „„Steno- 
grafia Română după sistemul lui Gabelsberger de Demetriu Ră- 
cuciu stenograf român al dietei Transilvaniei, etc". 

Autorul era atunci „jurist în anul al IV-lea“ la academia 
de drept din Sibiu, după cum rezultă din petiția sa adresată la 


23) Ibidem, p. 23—24. 
2) I. Lupaș, Mitropolitul Andrei Şaguna, ed. II. Sibiu, 1911. p. 
150. 

16 Decemvrie 1863 „cătră înaltul c. r. Guvern al Transilvaniei“ 
pentru a i se da voie să asculte anul IV-lea (1863—1864) ca 
privatist“). 

Cartea e dedicată „Treimei politice a națiunei române din 
Transilvania (Mitr. Alex. Sterca Şuluțiu, Episc. Andrei Baron 
de Şaguna şi Ladislau Basiliu Poppu) având ca motto aceste 
stihuri din Martial: 


„Currant verba licet, manus est velocior illis, 
Nondum lingua, suum dextra peregit opus“. 


Intr'o prefață de 6 pagini semnată în Sălişte la 14/2 Mar- 
tie 1864 arată autorul motivele, care l-au îndemnat să publice 
„acest opuscul“ aruncând o privire istorică asupra desvoltării 
acestei arte numite stenografie, pe care „Românii — cu puține 
excepțiuni — încă nici după nume măcar nu o cunosc“. Incă 
din primăvara anului 1863, când se ţinuse la Sibiu marele con- 
gres naţional al Românilor din Transilvania, fusese rugat D. 
Răcuciu să nu ţină ştiinţa stenografică numai pentru sine, ca 
nu cumva odată cu el „şi ea să devină uitată“, ci să se strădu- 
iască „a da lecţiuni din această artă“ şi altora. Neavând timp 
să dea „lecţiuni publice“, s'a socotit obligat „să depună expe- 
rienţele sale în stenografia română, atât teoretic cât şi practic, 
intr'o cărticică, cu care în mână... carii nici măcar idee de 
stenografie nu au, să poată învăţa această artă frumoasă şi fo- 
lositoare în cel mai scurt timp“. Pe cei ce „nu vor afla acest 
opuscul ca absolut (desăvârşit) — îi roagă, să considere că nu 
a avut antecesor în stenografia română, că tot începutul e greu 
şi că e cu mult mai uşor de a critica un op făcut, decât de a-l 
face „însuși mai bun“. Orice greşeli îi vor fi semnalate din orice 
parte competentă „le va primi cu mulțămită şi le va îndrepta 
ca să-şi perfecţioneze lucrarea ştiind că „însuşirea de a se per- 
fecționa o au toate lucrurile omeneşti“. Autorul avea mângăie- 
rea că în imprejurările de atunci „a făcut cât a putut“, 


25) Cf. Ibidem, Anexa VII, p. 284—286. 


www.dacoromanica.ro 


282 I. LUPAȘ 


De încheiere ţinea să-şi exprime faţă de generosul său pro- 
tector gratitudinea în felul următor: „Mä simt îndatorat şi nu 
mă pot reține, “a aduce totdeodată aci în public adânca-mi mul- 
țămită Excelenței Sale Andrei baron de Șaguna, carele ca un 
bărbat ce totdeauna a fost cel dintâi în îngrijirea de a inainta 
orice întreprindere de comun folositoare şi fără a cărui spriji- 
nire ai încurajare astăzi nu ar fi stenografi de limba română în ` 
Austria, — a avut generozitatea, care totdeauna îl caracterizea- 
ză, de a-mi tipări gratis partea L-a opusculului acestuia în Ti- 
pografia diecesană din Sibiu, — care faptă măreaţă singură ma 
pus în stare, de a putea eda opusculul acesta cu un preț relativ 
foarte moderat“. 

De încheiere fie-mi îngăduit a exprima speranţa că pentru 
preaslăvirea strălucitului nume al generalului Gheorghe Maghe- 
ru, se vor găsi suflete generoase care să-i aşeze câte un semn de 
amintire istorică atât în Vidra Hălmagiului, de unde -a plecat 
vechea ramură a familiei sale spre o ascensiune atât de impor- 
tantă în Sudul Carpaţilor, cât şi în Săliştea Sibiului, unde s'a 
adăpostit câtva timp, în zilele grele ale pribegiei, sub acoperişul 
casei primitoare a luminatului Gran Dumitru Răcuciu, fost epi- 
trop la Biserica Mare şi jude (primar) al acestei comane. 

MOLDOVEI, CU FELIX VON SCHWARZENBERG, 
MINISTRU PREŞEDINTE AL AUSTRIEI 
1849—1850*) 


I. 


Cercetând la sfârşitul anului 1928 arhiva centrală din Viena, 
am aflat în dosarele poliției secrete (Höhere Polizei-Akten) un 
schimb de scrisori între Grigorie Ghica, domnul Moldovei, şi 
între principele Felix von Schwarzenberg, fostul prim-ministru 
al Austriei în cei dintâi ani de domnie ai împăratului Francisc 
Iosif. 

Scrisorile acestea prezintă un îndoit interes: literar-publi- 
cistic şi social-politic lămurind pe de o parte soarta unui ziar 
român din Bucovina anilor 1849-—50, înfăţişând de altă parte 
atitudinea lui Grigorie Ghica față de acest ziar, care-şi permitea 
să critice cu temperament stările politice şi sociale-economice din 
Moldova. 

Motivul intervenţiunii lui Ghica pe lângă primul-ministru 
austriac îl găsim în împrejurarea că ziarul Hurmuzăcheştilor 
din Cernăuţi: „Bucoving — gazetă românească pentru polhtică, 
religie şi literatură“ — publicase în Noemvrie şi Decemvrie 1849 
două corespondențe din laşi, cuprinzând observaţiuni critice 
privitoare la stările interne din Moldova şi câteva propuneri de 
reforme potrivite a contribui la îndreptarea lor. 

Intâia corespondenţă, datată dela 15 Noemvrie 1849, vorbea 


*) Comunicare făcută f şedinţa Academiei Române din 19 Maiu 
1933. 

despre „Trebuinţa apărării Austriacilor în Moldova“ (publicată 
în Bucovina Nr. 40 şi 41 dela 25 Noemvrie şi 2 Decemvrie) ară- 
tând că produsele industriei austriace — nefiind cunoscută în 
Moldova nici „o sistemă oprită“ — au aci intrare liberă ca şi 
ale industriei franceze, engleze sau germane; de aceea trebue să 
De „concurenţa cu gustul francez şi cu ieftinătatea engleză“, ceea 
ce nu convine industriaşilor din Viena, cari afirmă că produsele 
lor ar fi superioare celor englezeşti. In altă ordine de idei se 
insistă asupra justiţiei moldovene, care'mai ales în chestiuni co- 
merciale era defectuoasă din cauză că prin disposiţiunile Regu- 
lamentului Organic s'a adoptat codul comercial francez, fără ca 
din partea guvernelor să se fi luat măsuri pentru traducerea lui 
in limba română. Această stare de lucruri îndeamnă pe autorul 
corespondenţei să întrebe „cum poate judeca un om despre un 
obiect, dacă nu-i sunt cunoscute legile, pe care are să-şi întemeieze 
judecata sa?“ In Moldova sunt unele meserii, cu care se ocupă 
numai străinii „precum apotecăritul şi oare, dacă un asemenea 
meseriaş austriac procede contra datoraşului său, să nu afle nicio 
ascultare la tribunalele sale apărătoare?“ Arătările înaintate triv 
bunalelor locale ‘rămâneau de obiceiu „nebăgate în samă“. Co- 
respondentul afirmă că „bietului Austriac rătăcit pe aceste lo- 
curi“ i-ar fi fost închise „în modul cel mai neîndurat toate căile 
juridice, fie în contra nedreptăţilor făcute prin tribunalele locale, 
fie în contra celor făcute prin judecătoriile austriace“, de unde 
urmează necesitatea de a întocmi lucrurile astfel „cât tribunalele 
noastre apărătive să nu poată veni aşa uşor în colisiune cu cele 
locale. Nu mai puţin ar fi de dorit o organizare a tribunalelor 
neguţătoreşti, la care să ia parte toţi neguţătorii fără privire la 
naţionalitate; despre toate neinvoirile juridice, care s'ar naşte din 
negoţ, să judece tribunalul neguţătoresc din Galaţi şi cel din 
Iaşi“, ai căror judecători să fie aleşi de către toţi neguţătorii şi 
întăriți de către principe. Corespondentul destăinueşte că în 
acest sens ar fi întocmit el însuş un proiect, pe care l-a înaintat 
Domnului fiind convins că „principele Ghica, după binevoitoa- 
rele sale simţeminte pentru comerţ, încât îi stă în putere, nu nu- 
mai va încuviinţa fiecare cerere dreaptă, ci el insuş va face pro- 

jecte. . .“. De încheiere adaugă corespondentul şi câteva observa- 
Dun critice privitoare la negligenţele obişnuite în administrarea 
poştei, care circulă numai de două ori pe săptămână și „pachetele 
sau nu le spedueşte nicidecum, sau cele ce ar trebui trimise la 
Bucureşti, le trimite la Iaşi...“. 


II 


Corespondenţa a doua (datată din Iaşi la 11 Noemvrie) s'a 
publicat cu întârziere de aproape o lună (Bucovina' Nr. 42 din 
9 Decemvrie 1849). In cuprinsul ei se atingea o chestiune şi mai 
delicată, accea a relaţiunilor dintre ţărani şi proprietari. Pentru 
revizuirea disposiţiilor din Regulamentul Organic sa constituit 
în sensul art. 3 al Convenţiei dela Balta Liman (1 Mai 1849) un 
comitet având ca membri pe V. Sturza, N. Vogoridis, I. Coroi, 
N. Rosnovanu, St. şi Const. Catargiu şi I., Veisa. Lucrarile 
acestui comitet şi rezultatele lor erau aşteptate „cu atât mai mare 
nerăbdare şi curiositate — afirmă corespondentul — cu cât in 
capul lui se aflau Nic. Rosnovanu şi N. Vogoridis, fără îndoială 
cei mai mari proprietari în Moldova, şi care prin urmare Iert: 
find o parte din drepturile sau, mai bine zicând, din privilegiile 
proprietarului, ar pierde mai mult decât alţii (oare sacrificiul 
celui mai neavut nu este mai simţitor şi mai mare? întreabă re- 
dacţia Bucovina). Cel dintâi trage dela moşiile sale un venit de 
15—20.000; cel de al doilea de 30—40.000 galbeni, şi ei dară ar 
pierde cu miile, unde alţii ar da numai cu sutele...“. 

Soarta ţăranului moldovan o înfăţişează corespondentul 
din Iaşi în colori întunecate arătând că ţăranul cu o pereche de 
boi poate avea după cele 3 fălci şi 70 prăjini, primite în sensul 
disposiţiilor din Regulamentul Organic dela proprietar, un ve- 
nit anual aproximativ de 105 let şi 13 parale, câtă vreme cele 12 
zile de lucru la coasă, la secere, la prăşitul păpuşoilor, la aduna- 
tul fânului şi la „căratul pânei“, împreună cu alte prestaţiuni 
mai mărunte, pe cari este obligat a le face proprietarului, se urcă 
la 192 les şi 32 parale anual; el dă astfel cu 87 lei și 19 parale 
mai mult decât primeşte. Dar prea adeseori se întâmplă că pro- 

prietarii nu ţin seamă de disposiţiile legii, ci pretind ţăranilor să 
îndeplinească toate cele de trebuinţă, urmând principiul exprimat 
în aceste cuvinte: „boerescul încetează numai atunci, când mi-au 
iăcut tot lucrul meu“. Corespondentul nu trece cu vederea nici 
greşelile ţăranului: lenea, nepăsarea şi beţia, pe care cearcă însă 
a le justifica în modul următor: „zicem, că ţăranul e leneş și 
nepăsător pentru viitorul său; dar ce amar de viitor mai are el? 
ce să-l îndemne spre lucrare au doară speranţa ca să poată bea 
în vieaţa sa cu o ocă de rachiu mai mult? Căci pământul, care îl 
lucrează, nu este al lui, ba încă el nu este nici stăpân emfiteutic 
pe acela, pentrucă acele fălci de pământ, ce i se cuvin după lege, 
i le poate da proprietarul şi arendatorul unde vrea... pentrucă 
legea lasă hotărirea în această privinţă cu totul în placul pro- 
prietarului. Apoi să jertfească 'ţăranul ceva pentru îmbunătăți- 
rea unui pământ, care mâne i se poate lua? Cum să poată el 
sădi vre-un pomişor lângă căsuţa sa, când pe tot minutul e cu 
frica în spate, că va trebui să-şi ia hăinuţele şi să-şi mute că- 
suţa acolo, unde voeşte boierul?... Supt asemenea asupritoare 
Şi, trebue să zicem, aşa de necreştinești relaţii, cine ar putea cu- 
geta numai la o desvoltare a agriculturei, la o înflorire a bună- 
stării publice, la o îndreptare morală a poporului sătean, la ridi- 
carea unei stări de locuitori avuţi şi inteligenți?“ 

Pentru îndreptarea neajunsurilor semnalate coresponden- 
tul din Iaşi recomandă a se lua următoarele măsuri: 

1. Inzestrarea ţăranului cu pământul trebuitor ca proprie- 
tate emfiteutică. 

2. Micşorarea boerescului şi a beilicurilor,. 

3. Desființarea zeciuelei (dijmei) fără desdăunare, 

4. Desființarea lucrului neplătit la drumuri. 

5. Oprirea ţăranilor de a lucra „de boeresc'“ cartofii pentru 
vinărsării (velniţe). 

6. Indatorarea ţăranului de a sămăna măcar 10 prăjini de 
cartofi pentru sine. 


7. Înaintarea culturii poamelor prin premii. 
8. Înaintarea creșterii vitelor. 

9. Măsuri energice contra beției; oprirea de a se vinde ță- 
ranilor vinars pe credit. 

10. Desvoltarea puterilor spirituale şi morale a locuitorilor, 
prin înfiinţarea şcolilor poporale, prin înrâurirea unui cler mai 
luminat şi 

11. Înaintarea agriculturii prin înfiinţarea şcolilor de agri- 
cultură şi a fermelor model. 

In sfârşit accentuează şi necesitatea de a îndruma funcţio- 
narii administrativi să ducă la îndeplinire măsurile guvernului, 
impiedecându-i a le executa, cum se întâmplă „prea des“, în fa- 
vorul lor propriu şi „spre dauna ţăranului“. 

Corespondenţa se încheie cu promisiunea de a comunica re- 
zultatele lucrărilor comitetului de revizuire, după ce ele vor fi 
terminate, şi cu dorinţa de a putea trimite vestea îmbucurătoare 
că acest comitet „pătruns de însemnătatea problemei și de sim- 
ţul răspunderii, luate asupră-şi către ţară şi istorie, au înţeles 
semnele timpului şi au meritat bine de patrie! Iar dacă — de ce 
să ne ferească ceriul! — s'ar înşela dreptele aşteptări ale ţării, 
fc rbinţile dorinţe ale adevăraţilor patrioţi de o reformă umană, 
corăspunzătoare timpului, a relaţiilor urbariale, dacă zic, sar 
nimici aceste speranțe: atunci îmi vei ierta Domnule! ca pe acei 
bărbaţi ai comitetului, la care mârşavul egoism sau alte priviri 
ticaloase au precumpânit asupra sacrei datorii cătră patrie, să-i 
insemnez despreţuirei compatrioţilor săi şi blestemului genera- 
ţiilor viitoare!“ 


III 


Amândouă aceste corespondențe, în deosebi însă cea din 
urmă, fiind de natură de a indispune şi nelinişti factorii de con- 
ducere ai Moldovei dela începutul epocii de restauraţiune poli- 
tică, inaugurată prin Convenţia de curând încheiată la Balta Li- 
man, — principele Grigorie Ghica se simţi îndemnat a lua fără 
întârziere disposiţii pentru oprirea ziarului românesc din Cer- 
năuți de a mai pătrunde în Moldova. Dar convingându-se că 
opreliştea aceasta a putut fi eludată, la sfârşitul anului (31. XII, 

1849) află de cuviinţă a se adresa de-a-dreptul primului minis- 
tru austriac, principelui Felix von Schwarzenberg, spre a-i îm- 
părtăşi ca ziarul Bucovina publică adeseori, cu privire la chestiuni 
moldovene, articole redactate într'un spirit de propagandă socia- 
listă, diametral opusă intereselor bine pricepute şi stărilor poli- 
tice-sociale din această ţară, tinzând astfel la suplinirea unei pu- 
bicităţi, care nu există în Moldova, şi la furnizarea unui element 
de cea mai periculoasă licenţă a presei. Orice Moldovan ar pu- 
tea să profite în chipul acesta de ziarul cernăuţean, fie spre a 
răspândi sub vălul anonimatului opinii turburătoare, fie spre a-şi 
revărsa defăimarea asupra unor persoane, cari ar fi obiectul pa- 
siunilor sale. ; 

Ghica exprimă speranța că Schwarzenberg va şti să apre- 
cieze situația Moldovei şi primejdiile, ce ar rezulta pentru ea 
dintr'o libertate incompatibilă cu ordinea de lucruri stabilită şi 
că solicitudinea, ce are pentru liniştea şi bunăstarea acestui Prin- 
cipat limitrof cu Austria, îl va îndemna să aplice remediile ce-i 
stau la îndemână, spre a putea fi evitate funestele consecinţe ale 
unei propagande subversive. Il roagă deci, să binevoiască a in- 
trebuința singurul mijloc efectiv pentru a pune un sfârşit lo- 
viturilor îndreptate contra liniştei acestei ţări, ordonând censusei 
să suprime din ziarul Bucovina orice articol, çare sar ocupa 
de chestiuni privitoare la ţara Moldovei. 

Schwarzenberg n'a întârziat a cere informaţiuni dela agen- 
tul austriac din Iaşi, cavalerul Eisenbach, care la 4 Ianuarie 1850 
arată într'un raport amănunţit că Gazeta de Transilvama şi 
Bucovina fuseseră oprite a intra în Moldova, că redactorii aces- 
teia din urmă G. şi Al. Hurmuzaki intervenind la guvernul Mol- 
dovei au dat asigurări de a nu atinge nici direct nici indirect 
stăpânirea ei actuală, nici Puterea-i suzerană, nici pe cea protec- 
toare, Guvernul n'a găsit însă de cuviinţă să ridice opreliştea. 
Ziarul a isbutit să pătrundă totuşi în Moldova provocând prin 
corespondenţele din Iaşi publicate în Nr. 40, 41 şi 42 indignarea 
guvernului moldovan, a consulatului rusesc, precum şi ingri- 
Jorarea boierilor proprietari mai ales prin articolul, în care se 
cerea emanciparea ţăranilor de robote şi care a fost răspândit şi co- 

mentat cu pasiune din partea lor. Consulul rusesc a aflat motiv 
de a raporta Ministerului său asupra acestei chestiuni. Politica 
rusească se simte îndemnată prin astfel de manifestări să con- 
troleze şi mai sever Principatele, spre a înlătura cu toate mij- 
Icacele orice influenţă străină din cuprinsul lor. Principele Ghica 
i-a comunicat îngrijorarea sa, iar Eisenbach l-a siätot să se 
adreseze lui Schwarzenberg, cu toată increderea. Privitor la au- 
torii corespondenţelor îfipricinate, agentul austriac știe că ei 
sunt dintre colaboratorii principali ai acestui ziar: frații Doxaki, 
Constantin şi Al. Hurmuzaki, dintre cari primii doi se aflau 
atunci în laşi; mai aminteşte pe advocatul Winkler, originar din 
Galiţia. Aceşti oameni „considerându-se patrioți români îmbră- 
țişează ideea nebună a întemeierii unui imperiu daco-român şi 
tac uz de ziarul Bucovina ca de un organ central pentru ilusiile 
primejdioase, ale lor şi ale celor de o părere cu dânşii. Cu atât 
mai neplăcută pentru agenţie şi mai plină de îngrijorări pentru 
interesele reale ale Austriacilor, aşezaţi în Moldova, trebue so- 
cotită împrejurarea, că răspândirea produselor de contrabandă 
subversivă porneşte dela oameni cari — cu excepţia câtorva 
Moldo-Vafahi obscuri, fără ocupaţie şi de reputaţie slabă — 
sunt toţi supuşi austriaci“. 

Rezultă din cuprinsul acestui raport, că agentul von Eisen- 
bach cunoştea bine lucrurile şi putea să-şi dea seama de conse- 
cinţele lor grave pentru Austria, ai cărei supuşi începuseră a se 
lăsa cuceriţi de „ideea nebună“ a unei Daco-Românii. 

La 24 Ianuarie 41850 Felix von Schwarzenberg răspunde 
lui Grigorie Ghica arătând că s'a grăbit a recomanda în atenţia 
specială a ministrului de interne austriac chestiunea ziarului 
Bucovina şi că rezultatele i le va comunica prin mijlocirea agen- 
tului Eisenbach. Totodată ține să-l asigure că guvernul imperial 
din Viena nn va înceta să aibă un interes pe cât de viu, pe atât 
de constant pentru bunăstarea Moldovei, pentru menţinerea or- 
dinei legâle şi a liniştei în această ţară. 

IV 


Remediul cerut de Ghica împotriva ziarului Bucovina mi- 
nistrul de interne Alexandru Bach nu l-a încuviinţat. Atitudinea 
ziarului continuă a fi neliniştitoare. Domnul Moldovei se adre- 
sează la 11 Martie din nou principelui Schwarzenberg comuni- 
cându-i într'un ton de mustrare discretă, că în urma asigurărilor 
dela 24 Ianuarie s'a crezut în drept să aştepte dela solicitudinea 
guvernului imperial din Viena măsuri pentru încetarea preju- 
diciilor, pe care ziarul din Cernăuţi nu conteneşte a le aduce 
bunei ordini şi liniştei din Moldova. In locul măsurilor aşteptate 
se vede nevoit a constata că ziarul acesta, care prin posta au- 
striacă, sub plic, circulă nestingherit, se ocupă — în Nr. 8, 9 
şi 10 din 1850 — iarăşi de chestiuni moldovene făcându-se ecoul 
pasiunilor şi organul coteriilor animate de un evident spirit de 
reavoinţă. De aci rezultă greutăţi pentru guvernul Moldovei şi 
rău pentru ţară. „Intr'o epocă atât de fecundă în libertăţi şi în 
tentative subversive — scrie Grigorie Ghica — există între -pu- 
terile chemate să vegheze la siguranța publică, oricât de mari 
sau de neînsemnate ar fi ele, o solidaritate care le uneşte într'un 
scop comun. Curtea imperială protejând, contra atingerilor vi- 
novate, o ţară limitrofă, va lucra în interesul bunei ordini ge- 
nerale şi din nenorocire se prezintă numeroase ocaziuni, în care 
insuşi guvernul acestei ţări este chemat a contribui în sfera sa 
la siguranţa statelor, cu care se atinge la frontierele sale“. 
Cerându-şi scuze pentru această nouă intervenţie, Ghica Vodă 
roagă stăruitor pe Schwarzenberg, să ia măsurile -ce va afla de 
cuviință pentru a pune capăt „scandalului produs de gazeta din 
Bucovina“. In adevăr Nr. 8 dela 8/20 Februarie 1850 avea o co- 
respondenţă din Iași, în care se vorbea elogios despre numirea 
lui Vasile Sturza ca ministru al lucrărilor publice în locul lui 
Alexandru Rosnovanu, dar se exprima bănuiala că Ghica ar 
fi aplicat să încredințeze ministerul dreptăţii unui nepot al râpo- 
satului mitropolit Veniamin, cedând stăruinţei Consulatului rusesc 
„al căruia partizan intim este acest boieriu“, 

In Nr. următor, dela 11/23 Februarie revine arătând că în 
locul lui Vasile Sturza va fi numit Lascar Roseti, numire care 

ar contribui să sporească „încrederea publică, pusă în sincera bu- 
năvoinţă a Principelui. Fie ca Principele domnitoriu, care este 
aşa pătruns de cele mai nobile intenţiuni în toată privința, să 
respecteze opiniunea publică, care niciodată nu înşală, acel ade- 
vărat glas al lui Dumnezeu, şi în privința schimbării ce are să 
se facă în ministeriul dreptăţii, şi mai vârtos în privinţa cama- 
rilei fanariotice de toţi urgisite şi despreţuite, care cu înrâurința 
sa aşa de neruşinat se îngâmfează!“ | 

In sfârşit Nr. 10 dela 15/27 Februarie publică” la loc de 
frunte o lungă corespondență din Iaşi cu atacuri contra lui 
Grigorie Ghica, de a cărui numire legase-Țara speranţe frumoase 
salutând „suirea lyi pe tron ca începutul unei ere nouă și a unui 
viitor mai ferice“; dar în scurtă vreme „nepotismul — această 
boală lipicioasă a ţării noastre“ — a devenit iarăşi „lucru de 
toate zilele, şi opimunea publică şi-a rostit adesea amărăciunea 
sa asupra acestui rău; şi se vorbeşte public, că ce s'a întâmplat 
sub guvernul lui Sturza pentru bani: aceea se ajunge acum prin 
favorire, Administrarea celor mai însemnate posturi se încre- 
dinţează unor oameni, care nu sunt în stare să-şi administreze 
propria sa casă; naşterea se ia drept capacitate... un abuz adânc 
tânguibil atât în interesul serviciului public, cât şi în al vazei 
guvernului. La aceasta se mai adauge şi precumpănitoarea în- 
râurire, carea unii oameni prea urgisiţi o au asupra cursului gu- 
vernării, care înrâurire cu atâta este mai nesuferită, cu cât aceia 
nu pot avea. nici un drept la 'simpatiile şi încrederea Țării, de 
care ei nu-s legaţi prin nici un interes şi carea nu o pot numi 
patria sa... Acestea toate conferesc spre aceea, ca să se mai 
scadă frumoasele speranţe, la care ne-au dat drept suirea pe 
tron a domnului Ghica. şi acele speranţe S'ar şi stânge cu totul, 
de nu cumva de altă parte încrederea şi neindoibila amoare de 
patrie şi sincera nevoinţă a Principelui le-ar însufleţi“. 


V. 


Schwarzenberg adresându-se lui Alexandru Bach (23. III. 
1850) constată că cererea lui dela 24 Ianuarie a rămas neresol- 

vată, îi comunică noua intervenţie a lui Ghica pentru a interzice 
ziarului Bucovina să mai publice în coloanele sale articole menite 
să producă agitaţie în Moldova şi îl roagă să resolve cât mai 
curând chestiunea aceasta, făcându-i posibil să comunice prin- 
cipelui Ghica un răspuns potrivit împrejurărilor. 

Bach răspunde la 28 Martie, că nu pot fi luate măsuri în 
sensul dorit de Domnul Moldovei, deoarece legea austriacă de 
presă nu admite censura preventivă şi prin urmare nu i se poate 
interzice redacţiei publicarea articolelor privitoare la chestiuni 
moldovene; va da totuşi, în sfera atribuţiunilor sale, indrumare 
baronului Henniger, șeful provizor al administraţiei din Buco- 
vina, să avertizeze redacţia ziarului şi, dacă aceasta își Vë con- 
tinua activitatea în direcţie inadmisibilă, să-i aplice sancţiuni in 
sensu! regulamentelor în vigoare. 

După acest răspuns al lui Bach, principele Schwarzenberg 
scrie lui Ghica-Vodă la 4 Aprilie 1850 că a indrumat din nou 
pe ministrul de interne să întrebuinţeze toate mijloacele legale, 
ce-i stau la disposiţie pentru a iîmpiedeca — după putință — 
ziarul Bucovina să mai publice articole cu tendinţă ostilă insti- 
tuțiun'lor existente în Moldova. Răspunsul primit dela ministrul 
de interne îndreptăţind speranţa că autorităţile imperiale com- 
petente nu vor întârzia să aplice măsuri proprii a atinge scopul 
acesta, Schwarzenberg promite să comunice rezultatul acestor 
măsuri, prin intermediul agentului imperial Eisenbach, îndată 
ce va fi luat cunoştinţă de el. 

La 16 Aprilie raportează Bach, că baronul Henniger a co- 
municat ziarului dir Cernăuţi avertismentul oficial de a 1 se 
aplica măsuri represive, dacă persistă în direcţia supărătoare 
pentru guvernul Moldovei. De altfel observă Henniger, că acest 
ziar are foarte puţini abonaţi la Cernăuţi şi nu exercită asupra 
locuitorilor din Bucovina vreo influență păgubitoare. 

Schwarzenberg trimite (23. IV. 1850) un resumat al notei 
lui Bach agentului Eisenbach din Iași cu îndrumarea de a-l co- 
munica lui Ghica în mod confidenţial. 

Eisenbach raportează la 14 Iunie principelui Schwarzenberg, 
că a făcut lui Ghica-Vodă comunicarea, dar acesta a rămas ne- 

mulţumit de măsurile luate contra ziarului Bucovina. De aceea 
a adresat Ministerului imperial rusesc rugarea să intervină cât 
mai energic la Viena ştiind prea bine că acest pas al lu: ya pro- 
duce bună impresie la Petersburg. Constată de altfel şi Eisen- 
bach, că criticile repetate ale ziarului din Cernăuţi. cu privire la 
împrejurările moldovene, răspândindu-se considerabil şi trezind 
simpatia cetitorilor, sunt de natură a-l supăra pe Ghica-Vodă, 
care nu le merită fiind „om de onoare în plină accepţiune a cu- 
vântului“. Organele sale de guvernare indreptăţesc însă astfel de 
critici, întemeiate pe fapte adevărate, din care nu se poate con- 
testa nimic. Cu prilejul audienței, Ghica i-a mărturisit că ata- 
curile ziaristice indreptate fără măsură contra lui şi contra or- 
ganelor de cârmuire din Moldova nu fac decât să sporească nu- 
mărul malcontenţilor încurajând în acelaşi timp pe adversarii 
săi moldoveni. In astfel de împrejurări el nu mai poate satisface 
desele reclamaţiuni de a prinde şi extrada emisarii propagandei 
revoluţionare, veniţi din provinciile Austriei în Moldova, ai că- 
rei locuitori agitaţi de ziarul Bucovina contra cârmuirii batjo- 
corite şi expuse dispreţului, sau obişnuit a socoti pe astfel de 
emisari ca pe nişte martiri politici. 

Eisenbach îşi termină raportul cu observarea, nu tocmai 
lipsită de răutate, că după ce cu multă osteneală şi cu mari sa- 
crificii băneşti!), principele Ghica şi-a ajuns scopul de a se vedea 
încoronat cu mult prea dificila, — în acele împrejurări — cunună 
de spini a domniei moldovene, din propria sa experienţă dure- 
roasă va înţelege acum şi va găsi justificate măsurile severe 
luate de antecesorul său Mihail Sturza contra unor ziare străi- 
ne, printre ele şi contra Bucovinei şi Gazetei Transilvaniei, câtă 
vreme mai înainte ca şef al oposiţiei nu era potrivnic învinuiri- 
lor şi atacurilor publicate în câteva ziare străine la adresa lui 
Mihail Sturza, ci chiar contribuea la răspândirea lor în ţară. 
Eisenbach nu se îndoia, că principele Ghica va mai avea de in- 
registrat şi alte experienţe amare. 


1) Cheltuise pentru dobândirea tronului Moldovei 100.000 galbeni 
(1.175.000 franci aur), Cf. Radu Rosetti, Amintiri, vol I. Iaşi, pag. 255. 

Primind ordinul ministrului de externe Nesselrode, contele 
Medem, ambasadorul Rusiei la Viena, intervine la Schwarzen- 
berg, care solicită din nou ministrului de interne Bach măsuri 
legale contra ziarului Bucovina, iar pe agentul Eisenbach îl în- 
treabă, dacă e întemeiată învinuirea, că ziarul acesta ar pătrun- 
de în Moldova. prin oficiul postal austriac din Iaşi; întrucât acest 
oficiu i-ar fi înlesnit pătrunderea, primind abonamente pentru 
Bucovina, în viitor i se interzice categoric, pe lângă mustrare 
severă, să mai facă acest lucru. 

La 24 Iulie 1850 Schwarzenberg avizează ambasada ru- 
sească din Viena prin o notă verbală că a dat încă din Ianuarie 
ministrului de interne îndrumarea de a lua măsurile necesare 
— potrivit cu legile în vigoare — spre a împiedeca ziarul Bu- 
covina să publice articole cu tendinţă ostilă, instituţiilor din 
Moldova. Iar în ce priveşte arătările contra oficiului postal aus- 
triac, prin mijlocirea tăruia s'ar fi trimis — după cum se pre- 
tinde — acest ziar abonaților în Moldova, crede că ele mau 
putut avea ca temeiu decât informaţiuni lipsite de exactitate. 
Dacă sar întâmpla totuşi să poată fi dovedită vinovăția acestui 
birou, îşi rezervă dreptul să-i aplice măsurile, care vór fi socotite 
convenabile. 

Cu 5 zile mai târziu ministrul Bach comunică lui Felix 
Schwarzenberg, că a îndrumat pe şeful administraţiei din Bu- 
covina, să dea redacţiunii cernăuţene ultimul avertisment, după 
care urmează suspendarea ziarului pentru cazul că nu va obser- 
va o atitudine mai moderată în discutarea chestiunilor privitoa- 
re atât la stările interne, încă nedeplin consolidate ale Monar- 
hiei, cât şi la ale ţărilor vecine. 

La Iaşi fiind audiat expeditorul postal Dornian, mărturi- 
seşte că exemplare din ziarul Bucovina se trimit în plicuri celor 
mai de frunte boeri moldoveni, precum şi fraţilor Eudoxiu şi 
Const. Hurmuzaki; dânsul cunoaşte plicurile, dar n'a îndrăsnit 
nici să le reţină, nici să le deschidă. 

Cu data de 5 August 1850 îndrumează Schwarzenberg agen- 
ţia din Iaşi să-i comunice lui Ghica-Vodă asiguraea dată de 
ministrul Bach de a aplica ziarului Bucovina toate măsurile ad- 

mise de lege. Comunicarea o face, în locul lui Eisenbach, Dra- 
goritsch care nu întârzie a raporta, la 19 August, declaraţia lui 
Ghica-Vodă că se simte obligat a mulţumi cu recunoştinţă pentru 
măsurile ce se vor lua. 

La 20 August 1850 avizează Schwarzenberg din nou, prin 
o notă verbală, ambasada rusească din Viena, că plângerile ri- 
dicate contra biroului postal, dependent de agenţia imperială 
austriacă din laşi, sau dovedit neintemeiate, şeful acestui birou 
justificându-se de-ajuns de învinuirile ce i sau adus şi dovedind 
că în lista ziarelor abonate prin mijlocirea sa nu figurează ziarul 
Bucovina. 

Cu deuă zile mai târziu raportează Bach că a autorizat pe 
şeful administraţiei bucovinene, să procedeze la suspendarea 
imediată a ziarului în caz de recidivă. | 

În sfârşit, la 22 Septemvrie 1850, acelaşi ministru de interne 
Bach poate comunica şefului guvernului austriac, din care făcea 
parte, principelui Felix Schwarzenberg că măsurile luate contra 

“ziarului din Cernăuţi au produs rezultatul dorit, întrucât re- 
dactorul a ţinut seamă de avertismentul primit contestând că 
ar fi apărut în ziarul şău, de multă vreme, vre-un articol su- 
părător pentru cârmuirea Moldovei. De altfel ziarul, din cauza 
lipsei de sprijin din partea cetitorilor, va apune curând şi va 
dispare motivul nemulțumirilor moldovene. 

Schwarzenberg luând -act de rapertul lu: Bach, nu întârzie 
a-i mulţumi la 28 Septemvrie 1856. 


VI. 


Astfel se termină schimbul de scrisori între Grigorie Ghica, 
Domnul Moldovei, şi între fostul ministru preşedinte austriac, 
principele Felix von Șchwarzenberg, care a dovedit şi prin felul 
cum a tărăgănat atâta timp resolvirea unei chestiuni simple, 
dând prilej să se producă două intervenţiuni din partea Rusiei, 
că nu era stăpânul situaţiei, că frânele guvernării austriace lu- 
necaseră din mâna lui în aceea mai iscusită a ministrului de 
interne Alexandru Bach, în care avea de altfel încredere deplină 

ca într'un „scump amic“, căruia îi acordase toată libertatea în 
chestiunile interne”). 

După resolvarea acestei chestiuni a mai guvernat Schwar- 
zenberg un an şi jumătate până la 5 Aprilie 1852. In seara 
acestei zile, fără să fi putut presida până la sfârșit ultimul con- 
siliu de miniştri, a murit repentin. Tânărul impărat Francisc 
Iosif a alergat fără întârziere să îngenunche lângă sicriul întâiu- 
lui său sfetnic, rugându-se cu lacrămi pentru odihna lui sufle- 
tească. Unul dintre biografii lui Francisc Iosif constată că 
pentru acesta a fost o grea lovitură moartea lui Felix Schwar- 
zenberg, care influențase puternic felul lui de acţiune cultivând 
cu el relaţii aproape familiare, consolidate cu atât mai muit, cu 
cât au învăţat a se cunoaşte mai bine cei doi bărbaţi”). 

Opiniile istoricilor austriaci asupra celor 3t/2 ani de gu- 
vernare a principelui Felix von Schwarzenberg sunt împărțite; 
unii îl glorifică fără rezervă prezentându-l ca pe un salvator al 
Monarhiei din vârtejul revoluţiei şi punându-l alături de Bis- 
marck sau de Cavour. Alţii îi aduc învinuirea că a disprețuit 
forţele naţionale vii, având încredere numai într'un regim politic 
sprijinit pe despotismul militar; că ar fi desconsiderat adeseori 
cu cinism respingător chiar propriile sale hotăriri modificân- 
du-le, când cerea trebuinţa, şi sdruncinând prin aceasta încre- 
derea, ce se pusese în seriozitatea și onestitatea procedeurilor 
lui. Rolul lui politic din cei dintâi ani ai erei absolutiste l-a fă- 
cut odios în opinia publică maghiară; contele Ştefan Szechenyi 
îl înfăţişează ca pe un monstru şi ca pe un libidinos cu sufletul 
putred (rothadt lelkű kejencz). 

S'a găsit totuşi un ziar unguresc (Magyar Hirlap din 7 
Aprilie 1852) care să-l aprecieze ca pe restauratorul ordinei, 
lăudându-l că ar fi reuşit să umilească Prusia şi să înalțe în faţa 


2) Cf. H. Friedjung, Österreich von 1848 bis 1660.-Stuttgart-Berlin, 
1908, vol. I, pag. 472: „Die Richtung wurde vom Fürsten angegeben, 
in der Ausfiihrung war der Minister des Innern frei und darin ein 
mächtiger Mann“, 

3) Cf. Alfred Ritter von Sypnievski, Fiinfzig Jahre Kaiser. Wien. 
1898, pag. 45. 

străinătăţii prestigiul Austriei la un nivel, pe care nu l-a mai 
atins Monarhia aceasta, din timpul păcii dela Viena“). 


VII. 


In ce privaşte pe Grigorie Ghica-Vodă şi situaţia din Mol- 
«lova, ori câtă indisposiţie au produs în cercurile conducătoare 
criticile repetate ale ziarului din Cernăuţi, ele au avut şi un 
rezultat bun, stăruind să fie îndreptate prin reforme salutare 
neajunsurile de ordin social, economic şi administrativ. Paşi 
însemnați sau făcut în această direcţie în timpul scurtei stä- 
Gänn a lui Ghica-Vodă. Chiar aşezământul din 1851 privitor 
la noua îndrumare a relaţiunilor dintre proprietari şi ţărani a 
contribuit în câtva la îmbunătățirea sorții acestora”). 

Domnia lui Ghica-Vodă nu a putut dăinui fără întrerupere 
până la împlinirea sorocului de 7 ani, prevăzut în disposiţiile 
Convenţiei dela Balta Liman. Isbucnind războiul Crimeii, ţara 
su fost invadată de oşti ruseşti, iar stăpânirea ei încredințată 
vremelnic generalului Urusov la 14 Septemvrie 1853. în astfel 
de împrejurări Ghica-Vodă s'a retras la Viena, de unde nu s'a 
întors în scaunul său din Iaşi decât la 2 Octomvrie 1854, după 
ce trupele de ocupaţie austriacă, sub comanda generalului baron 
Hess, intraseră în, Moldova. Sub ocrotirea lor şi-a putut continua 
domnia pârtă la 24 Junie 1856. Cu o lună de zile înainte, făcând 
divanului Moldovei comunicarea cu Nr. 531 din 22 Mai 1856, 
arunca o privire retrospectivă asupra principalelor îmbunătăţiri 
<e a reuşit să introducă în ţară în timpul domniei întrerupte, şi 
mărturisea că poate să aibă „o satisfacţie legitimă“ privind re- 
zultatele acestor îmbunătăţiri. „Dar între toate acestea — adău- 
ga numai decât — noi simţim o părere de rău; evenimentele 
politice nu ne-au îngăduit a realiza tot ceea ce patriotismul şi 
dorinţa noastră pentru binele public ar fi cugetat pentru iubita 


4) Berzeviczy Albert, Az abszolutismus kora Magyarországon 
4849—1865. Bpest, 1922, pag. 281. 
5) A. D. Xenopol, Istoria Românilor, ed. I, vol. VI, pp. 441—443. 

noastră Patrie; sperăm că ea ne va ține aceasta in seamă. Binele 
e totdeauna greu de făcut; şi mai ales în epoci de criză ca 
aceea, pe care am petrecut-o. Să sperăm că termenul cercării 
noastre a sosit, şi că am ajuns la momentul când vom vedea, 
sub auspiciile Curţii suzerane şi a marilor Puteri ale Europei, 
anticele noastre drepturi restaurate, frontierele noastre mărite 
şi constituţia noastră reorganizată, potrivit cu trebuinţele țării“). 

El spera să-i fie dată ocazia a presida această operă de reor- 
ganizare. A rămas însă profund decepționat, când a primit şti- 
rea despre numirea caimacamului Teodor Balş. Manolache Dră-— 
ghiciu arată că Ghica se afla tocmai la prânz şi că pentru a 
doua zi avea invitaţi la masă mulţi ofiţeri şi generali austriaci, 
dar îndată „lăsând mâncarea şi ne mai gândind la dineul“ de 
a doua zi, a cerut cai de poştă, gătindu-se de plecare, „Întrista- 
rea aceea nu se poate descrie, care au cuprins pe curtezani la 
împărtăşirea, ce le-a făcut Vodă despre catastrofa neaşteptată, 
ce-i venise... unii crezând că sub domnia Ghicăi va urma şi 
reorganizaţia Principatului, alţii că se va încredința vremelnica: 
ocârmuire sfatului său, după Reglement, şi că Ghica va domni 
pe urmă. Până sau deslegat toate îndoielile prin declaraţia 
Turciei rânduind caimacam pe care a găsit de cuviinţă, în sfâr- 
şit unii au vărsat lacrimi luându-și ziua bună dela acest stă- 
pânitor iubit, alţii îl criticau pentru asupririle, ce făcuse, pre- 
cum este lumea, şi aşa a fost eşirea lui Grigorie Vodă Ghica 
din scaun după 7 ani, împestriţaţi de fatalităţi a Convenţiei... 
au plecat Măria Sa dela moşie la Galaţi, unde sa suit în vaporul 
Vienei şi sau dus la Franţa, să petreacă, unde i-au fost şi 
sfârşitul vieţii“). 

Acelaş contemporan Manolache Drăghiciu a încondeiat stă- 
pânirea lui Ghica-Vodă în următoarea caracterizare succintă: 
„Apucăturile acestui Domn s'au arătat bune la început, dar mau 


6) Acte şi documente la renașterea României, vol. III. Bucureşti, 
1889, pp. 473—474. 


7) Manolachi Drăghiciu; Istoria Moldovei pe timp de 500 ani på- 
nă în zilele noastre. Iaşi, 1857, vol. II, p. 255—256. 

fost cu succes niciodată, pentrucă soarta îl prigonea de a izbuti 
ce îşi punea în minte să facă, deoarece era îndărătnic precum 
Spun şi melancolic, defecte mari pentru un stăpânitor în faţa 
norodului, ce trebueşte ocârmuit de aproape cu blândeţe şi cu 
dragoste“), În Amintirile decedatului Radu Rosetti, nepot al 
lui Grigorie Ghica, cetim despre acesta că fiind convins din 
tinereţe de necesitatea unităţii 'naţionale „privea unirea Princi- 
patelor ca întâiul şi indispensabilul jalon de pus ca să se ajungă 
la unitatea cea mare“ şi că ela fost „întemeietorul partidului 
unionist din Moldova... Duşmanii lui din ţară, în capul cărora 
trebue să punem pe Catinca Balş, soţia caimacamului însărcinat 
cu ocârmuirea Moldovei, l-au urmărit cu o ură sălbatecă, pu- 
blicând împortivă-i un şir de pamflete infame, cărora el li-a 
atribuit o însemnătate, ce nu li se cuvenia... Publicarea pam- 
fletelor l-a făcut să cadă într'o melancolie adâncă. O audienţă 
ce o ceruse lui Napoleon al III-lea pentru a pleda în faţa lui 
cauza unirii fiindu-i refuzată, spiritul lui zdruncinat a primit 
ultima lovitură. A pus refuzul audienței în legătură cu pamfle— 
tele, pe. când pricina lui adevărată era dorința Împăratului de 
a nu nemulțămi Anglia, potrivnică unirii, şi de a nu stârni bă- 
nuieli, cum că favorizează în secret tendinţele unioniste, la in— 
curajarea cărora se făcuse că renunţă. Fostul Domn al Moldovei 
şa sinucis în August 18579). 


ali SL 


În sfârşit fraţii Hurmuzachi puteau să aibă şi ei satisfacția 
de a fi contribuit prim activitatea lor ziaristică să accelereze mă- 
surile, pe care guvernul Moldovei sa simţit nevoit a le lua în 
cursul domniei lui Grigorie Ghica. Dacă repetatele corespondențe 
din Iaşi, publicate în colonaele gazetei lor le-a atras avertismentul 
ministrului Alexandru Bach, în urma stăruitoarelor intervenţii 
ale lui Nesselrode şi Schwarzenberg, era pentru ei un important 
succes, întrucât le oferea dovada că opiniile lor nu puteau fi igno— 


5) Idem, ibidem, pp. 231—232. 
D Radu Rosetti, Amintiri, pp. 260. şi 269, 


www.dacoromanica.ro 


300 L LUPAȘ 


rate, dimpotrivă aveau darul să neliniştească simultan cârmuirea 
Moldovei, ca şi pe aceea a Austriei şi a Buste". 

Prin interesul, arătat de redactorii şi colaboratorii ziarului 
Bucovina stărilor de lucruri din Moldova, chiar şi prin observa- 
ţiunile critice la adresa guvernanţilor ei din timpul lui Grigorie 
Ghica, nu făceau decât să producă dovada solicitudinei lor pen- 
tru soarta poporului român din oricare parte a pământului stră- 
moşesc, Ignorau deci efemera graniţă politică dintre Bucovina 
şi Moldova, precum obişnueau să procedeze şi redactorii ziarelor 
româneşti-transivane. 


10) Vezi şi T. Bălan, Domnul Moldovei Grigorie Ghica şi ziarul 
„Bucovina. laşi 1943. 

ÎNCEPUTURILE ŞI EPOCELE IȘTORICE ALE 
ZIARISTICEI ROMÂNEȘTI-TRANSILVANE*). 


Organizând „Sindicatul presei române din Transilvania şt 
Banat“ ciclul acesta de conferințe cu subiecte alese exclusiv din 
trecutul ziaristicei româneşti-transilvane a intenţionat, de sigur, 
să dea prilej auditorilor să cunoască mai bine inceputurile şi des- 
voltarea istorică a presei ardelene, în-colecţiile căreia se reoglin- 
desc sbuciumările şi luptele politice, neajunsurile economice şi so- 
ciale, prigonirile cârmuirilor străine, toate ideile nobile şi toate- 
tendinţele spre progres moral şi material, cari au frământat cree- 
rul conducătorilor şi viața poporului nostru dela sfârşitul veacu- 
lui al XVIII-lea până în timpul de față. ` 

În calea acestei cunoașteri se ridică însă obstacole anevoe 
de înlăturat. Nu avem nici o bibliotecă publică, în care să se 
poată găsi colecţii complete din toate ziarele şi revistele româ- 
neşti, câte au apărut dincoace de Carpaţi. Lipsesc in cea mai 
mare parte şi monografiile relative la activitatea ziariştilor noştri 
din trecut sau la gazetele, cari au apărut în diferite centre ar- 
delene, cu o continuitate adeseori respectabilă, cum este cazul 
„Gazetei“ din Braşov” şi al „Telegrafului Român“ din Sibiu 
— cele mai vechi ziare existente azi în tot cuprinsul României 
întregite. Nu dispunem decât de prea modeste inceputuri ale 
unor publicaţiuni bibliografice, cari să ne poată da indicaţiuni 


*) Conferinţă ţinută în sala Prefecturii din Cluj, la 15 Noem- 
vrie 1923, ca întroducere la ciclul conferinţelor organizate de Sindi- 
catul Presei. 

-precise asupra materiilor mai însemnate risipite până acum prin 
coloanele diferitelor ziare şi reviste. Asupra acestor neajunsuri 
mi-am permis a atrage atenţiunea ziariştilor noştri încă dela 
1917, arătându-le că în punctul acesta situaţia noastră „se poate 
asemăna cu a proprietarului unei averi mari, despre care nu 
poartă nici un fel de evidenţă, nici măcar un inventar primitiv“, 
câtă vreme la alte neamuri „întreagă producţiunea literară-ştiinţi- 
facă se înregistrează an de an în bogate repertorii bibliografice, 
alcătuite cu toată îngrijirea şi exactitatea .Producţiunea ziaristică 
este deasemenea urmărită cu atenţiunea cea mai meticuloasă şi 
ţinută în evidenţă astfel, încât nu rămâne articol mai de szamă, 
despre apariţia căruia să nu se găsească vre-o urmă în reper- 
toriile şi indicile alfabetice, cari facilitează atât de mult cerce- 
tările istorice şi literare de orice Categorie"). 

De sigur, toţi cercetătorii istoriei noastre politice, culturale 
şi sociale-economice, fiind avizaţi adeseori la răsfoirea foliari- 
telor de ziare şi reviste, simt lipsa repertoriilor bibliografice, 
cari le-ar fi de mare folos în căutarea notiţelor şi informaţiilor 
necesare, dacă nu pentru precizarea unor fapte, cel puţin pentru 
cunoaşterea atmosferei istorice, în care ele s'au produs. În acest 
sens ziaristica tuturor timpurilor este şi un preţios izvor isto- 
ric?), care la noi din cauzele amintite nu poate fi exploatat şi 
valorificat îndeajuns. 

Din aceleaşi cauze nu se pot da deocamdată decât contri- 
buțiuni fragmentare pentru cunoaşterea desvoltării istorice a 
zjaristicei româneşti-transilvane, rămânând ca o expunere isto- 
rică completă a acestei evoluţiuni să fie încercată mai târziu, când 
lucrările pregătitoare nu vor lipsi în măsura, în care lipsesc 
astăzi. 


1) Cf. I. Lupaş, Câteva vefleziuni privitoare la noua dona- 
(iune a lui Dr. Ioan Mihu, în Revista Economică din Sibiu, Nr. 19 
-din 1917, p. 228. 

2) Cf. Gustav Wolf, Einführung in das Studium der neueren 
Gesehichte. Berlin, 1910, capit. III, secţia 3: Die Zeitungen als 
-Geschichtsguelle, p. 307—324. 

Presa periodică transilvană poate privi asupra unui respec- 
tabil trecut, — plin de sacrificii şi, în aceeaş măsură, de roade 
îmbelşugate. Istoricul Clujului, Alexe Jakab în lucrarea sa înti- 
tulată „Istoria literaturii ziaristice transilvane până la 1848), 
cearcă să fixeze începutul ziaristicei_ardelene pe la sfârşitul vea- 
cului al XVI-lea, când a apărut la Niirnberg (1598) foaia Sie- 
Dbenbirgische Zeitung, publicată de aderenţii împăratului Rudolf 
al II-lea, cu scop să arate, cum a predat fostul principe Sigis- 
mund Báthori Transilvania cu toate bogăţiile ei în stăpânirea 
Habsburgilor. 

Dacă ar fi admisibilă metoda aceasța, am putea indica un 
ziar şi mai vechiu, apărut la 1546 sub numirea Wahrhaftige 
Neue Zeitung aus dem Ungerlandt und Türkei, care cuprindea 
o informaţie foarte importantă, privitoare la cea dintâi carte, ro- 
mânească, apărută în Sibiu la 1544. Informaţia germană a fost 
reprodusă, tocmai din acest motiv, în Foaia pentru minte, ad 
şi literatură din Braşov (Nr. 52 din anul 1847). 

Dar socotim că nu este potrivit a stărui asupra acestor 
apariţii întâmplătoare şi izolate, fiindcă le lipseşte nota esenţială 
a ziaristicei: periodicitatea. 

Ne vom mulţumi deci a constata, că adevăratele începuturi 
ale presei periodice transilvane nu trebuesc căutate nici la 1546, 
nici la 1598, ci în timpuri mai apropiate de zilele noastre. 

Elc răsar în penultimul deceniu al veacului al XVIII-lea, 
în timpul domniei scurte, dar fecunde a împăratului Iosif al 
II-lea, a cărui statornică tendință de reforme sociale, culturale 
şi politice a dat popoarelor din cuprinsul Imperiului habsbui: gic 
puternice imbolduri spre progres, în toate domeniile vieţii pu- 
plice. El a asigurat încă dela începutul domniei sale, prin dis- 
poziţia luată la 11 Iunie 1781, libertatea tiparului încuviinţând 
chiar şi criticele îndreptate contra principelui ţării, mai ales dacă 


3) Jakab Elek, Az erdélyi hirlapirodalom lârtenete 1848-ig. Bu- 
dapest, 1882. 

autorul garantează cu numele său adevărul celor publicate, şi 
ordonând ca afişelor, ziarelor, rugăciunilor să li se dea „impri- 
matur“ după o cercetare sumară“). 

În cursul domniei lui şi chiar la îndemnul său împărătesc“) 
incepu să apară la Sibiu, în 1783, cel dintâi ziar transilvan, în 
limba germană Siebenbiirger Zeitung”) cu suplimentul /ntelh- 
gengblatt. 


4) „Kritiken, wenn es nur Reine Schmähschriften sind, sie mö- 
gen nun treffen, wen sie wollen, vom Landesfursten an bis zum 
Untersten, sollen besonders wenn der Verfasser seinen Namen dazu 
drucken lässt, und sich also für die Wahrheit der Sache dadurch 
als Bürge darstellt, nicht verboten werden... Anschlagzettel, Zei- 
tungen, Gebeter und dgl. hat der bei jeder Landesstelle referirende- 
Rath nur kurz zu untersucen und das imprimatur zu ertheilen“, cf. 
E. V. Zenker, Geschichte der Wiener Journalistik von den Anfängen 
bis zum Jahre 1848. Wien u. Leipzig, 1892, p. 62—63. 

5 Jakab, Az eràélyi hirlapirodalom története, 1848-ig. Budapest, 
1882, p. 9. 

D Acest ziar german dădea atențiune şi Românilor ardeleni, 
înfațişånd situația lor adeseori în cuvinte drepte şi însuflețite. Aşa 
d. e. vorbind despre comuna Apoldul mic afirmă că națiunea română 
se ridică deasupra celorlalte naţiuni transilvane: „Diese ungeheuere Na- 
tion, welche durch Simplicităt und durch die wenigen Bedürfnisse, 
die sie hat, sich über alle Nationen des Landes emporhebt, denkt an 
nichts weniger als an schöne Häuser und bequeme Wohnungen" 
(1786, p. 103—104). Altădată scria despre şcoala grănițerească dim 
Orlat, pe care cercetând-o colonelul Cray, a cinstit elevii mai mari 
cu câte un sont, iar pe cei mai mici cu câte o groşiţă, fiind foarte 
încântat de răspunsurile lor (p. 274). Deasemenea vorbeşte cu laudă 
despre şcoala grăniţerească din Năsăud, care s'a deschis la 1 Noem- 
vrie 1784 pentru 50 copii de grăniţeri români cu 3 clase, având ca 
învăţători în cl. I-a pe Anton Dumiteaş, în cl. Il-a pe Pavel, în cl. 
III-a pe Scheidel, iar ca director şcolar funcţiona Gheorghe Cutean. 
Si aci s'a, ţinut examenul, în prezenţa colonelului Schlaun şi a altor 
ofiţeri, cu rezultat strălucit: „Die Bewunderung über die fertige und 
geschickte Beantwortung aller denen Kinder vorgelegten Fragen und 
die Geschicklichkeit, mit welcher sie die schwersten Rechnungsauf- 
gaben bearbeiteten, war allgemein, selbst der Herr Schuldirektor, der 
doch selbst walachischer Nation ist, sich aber vielleicht von den hie- 
sigen Gränzkindern eine minder vorteilhafte Idee gemacht habe 

Tot pe atunci a făcut şi vestitul doctor de ochi Ioan Piuariu- 
Molnár, profesor la aşa numita „Universitate“ din Cluj, — stä- 
ruitoare încercări pentru publicarea unui ziar săptămânal pe 
seama poporului din Transilvaiia cu titlul „Foaie română pentru 
econom“ (Wallachische Zeitung für den Landmann). Cunoştinţa 
de carte era însă puţin răspândită între fiii acestui popor; şcoa- 
lele sătești mai vechi, despre existenţa cărora avem câteva măr- 
turii istorice din veacul al XVI-lea și al XVII-lea, erau într'o 
stare cam primitivă şi abia se găseau în câteva comune româ- 
neşti mai puternice din părţile sudice ale Transilvaniei şi prin 
Banat. lar şcoalele grăniţereşti din a doua jumătate a veacului 
al XVIII-lea, deşi mai bine organizate şi supuse unt control 
serios, nu izbutiseră încă să dea un contingent numeros de G- 
rani români ştiutori de carte. 

Dându-şi seama de neajunsul acesta, Piuariu contemplase 
astfel publicarea ziarului românesc, încât prin mijlocirea preo- 
ţilor”), ca fireşti conducători ai poporului, să poată ajunge în 
fiecare Duminecă la cunoştinţa ţăranilor lucrurile vrednice de 
ştiut şi sfaturile bune de urmat, pe care el avea de gând să le 
împărtășească tuturor cu ajutorul acestui modest ziar popular. 

Este demn de reţinut faptul, că cea dintâi încercare de 
ziaristică românească în Transilvania izvorăște din dorinţa de 
a pătrunde numai decât în masele populare, spre a le da edu- 


möchte, ward vor Verwunderung und Lobspriichen über die Geschick- 
liehkeit der Kinder und den sichtbaren Fleiss der Herrn Lehrer ganz 
hingerissen“ (ib „p. 377—378). 

7) „Der erste unmittelbare Zweck dieses Blattes solle dieser seyn, 
die wallachische Geistlichkeit, und durch diese das wallachische Volk 
selbst auf verschiedene ihr noeh unbekannte Vortheile in ihrer Oe- 
konomie aufmerksam und nach der Verbesserung ihres Hausstandes 
durch Betriebsamkeit im Fleiss lüstern zu machen: ökonomische Ar- 
tikel würden also die Grundlage dieser Wochenschrift seyn, dann 
solle sie auch enthalten gesunde Moral, kleine Geschichten zur 
Unterhaltung des Landmannes“ scrie Cancelaria aulică din Viena în 
raportul său din 17 Septemvrie 1789 cătră împăratul Iosif al II-lea. 
Cf. Dr. V., Cioban şi Dr. S. Dragomir, Acte şi Documente, Sibiu, 1914, 
p 1—2. 

20 

caţie morală şi îndrumare economică sănătoasă. Un scop de- 
mocratic, educativ în sens moral şi naţional-economic, urmărea 
deci înainte de toate, învățatul fiu al protopopului „Ioan Tun- 
su“ din Sadu, doctorul Ioan Piuariu-Molnâr, care încă din tim- 
pul studiilor sale la Universitatea din Viena dăduse dovezi de 
interes multilateral pentru orice lucru, cu ajutorul Tăruia ar fi 
putut contribui să uşureze şi să îndrume spre mai bine traiul 
poporului său’). 

Cu toate că permisiunea cerută i s'a încuviințat, în Septem- 
vrie 1789, ziarul proiectat n'a apărut, probabil din cauza lipsei 
de mijloace băneşti necesare pentru acoperirea cheltuelilor de 
tipar şi expediţie. Cererea ca expediţia ziarului să se poată face 
în mod gratuit, i-a fost refuzată”). 

Aceasta însă nu l-a descurajat pe străduitorul doctor şi 
profesor. După cum afirmă G. Barițiu, ziarul românesc ar fi 
apărut totuş la 1791, un exemplar s'ar fi aflat la 1852 în biserica 
din Ocna-Sibiului. Barițiu nu indică însă nici titlul, nici cu- 
prinsul lui, care a rămas astfel, până în timpul de față, cu totul 
necunoscut). Cu doi ani mai târziu Piuariu încearcă din nou 
acelaş lucru, dar neizbutind să-l ducă la îndeplinire în Transil- 
vania — din cauza piedecilor oficiale, ce i se îngrămădiseră în 
cale, îndată ce luminatul Iosif al II-lea a închis ochii la îneepu- 
tul anului 1790 a plecat la Viena, unde s'a intovărăşit cu bănă- 
țeanul Paul Ioigovici spre a publica acolo un ziar românesc. 
Afirmativ ar fi şi apărut ziarul acesta, din care au pătruns câ-- 
teva exemplare până la episcopul Gherasim Adamovici în Sibiu. 


5) Cf. Bibliografia românească veche, vol. 41, p. 308. 

DCL relativ la încercările lui Ioan Piuariu broşura lui Ilarie 
Chendi, Inceputurile ziaristicei noastre. Orăştie, 1900, iar pentru su- 
ferințele îndurate de „popa Tunsu“, tatăl (nu fratele) lui I. Piuariu, 
vezi Istoria bis, a lui Petru Maior. Date biografice relative la I, 
Piuariu-Molnar, în „Anuarul I al Inst. de Ist. Naţională“, Cluj, p. 
242, precum şi I. Lupaș, Cum a obţinut Doctorul Ioan-Piuariu (Mol- 
nár) din Sadu titlul de nobil la anul 17927, în Transilvania din Sibiu, 
100, p. 63—66. 

10) Jakab, o. c., p. 14. 

Dar îndată ce a prins de veste guvernatorul Transilvaniei, con- 
tele Gheorghe Bânffy a intervenit la Viena, cerând să se inter- 
zică lui Piuariu şi lui Iorgovici publicarea ziarului românesc pe 
motiv că „prea periculoasele idei de libertate ale Francezilor'“ 
(perniciosissima Gallicanae licentiae principia) se propagă cu 
mare iuțeală şi pot produce „zguduirea liniştei publice“. Cance- 
laria aulică din Viena ia fără întârziere măsuri în sensul propu- 
nerii guvernatorului transilvan"). 

Intervenţia lui Bânffi a zădărnicit deci şi la 1794, planul 
transilvanului loan Piuariu şi al bănăţeanului Pavel Iorgovici. 
Încercarea făcută cu un an mai târziu de a tipări la Sibiu 
„Vestiri filosofeşti şi moraliceşti“*) n'a putut da nici ea rezul- 


11) Sub prezidenţia contelui Samuil Teleki din şedinţa dela 10 
Mai 1794 se înaintează Monarhului următoarea opinie (Gutachten): 
„Wenn einerseits die schaudervollen Ereignisse, welche sich von einiger 
Zeit her in Frankreich zugetragen, mit ihren für das gemeine so- 
wohi, als privat Beste verderblichen Folgen, andererseits aber der 
Zustand eines zahlreichen rohen Volks, welches nie an Lectur und 
Geschichtskentnisse gewõhnet war, in genauere Betrachtung gezo- 
gen wird; so wird es einleuchtend, dass die Verbreitung empörender, 
und oft unbedachtsam ertheilten Nachrichten von Unordnung und 
Gährungen aller Art leicht irrige Meinungen, verwirrte Begriffe und 
schädliche Folgen bei dem gemeinen unaufgeklärten Volke hervor- 
bringen kann. Demnach durch eben die von dem K. Gouverneur 
Grafen Bánffy in dessen obangezogenen Schreiben aufgeführte Be 
weggründe bewogen, hat diese treugehorsamste Hofkanzlei den 
Bittsteller Johann Molnár mit seinem gleichmăssigen bereits unter den 
20-ten Christmonats des jüngst verflosseneń Jahres abgewiesen, und 
gedenket mit Euer Majestät höchster Begnehmigung auf den Fall, 
wenn es selber wiederholt der nachgesuchten Erlaubnisswegen ein- 
schreiten sollte, selben neuerdings abzuweisen. Es scheinet aber noth 
wendig zu seyn, dass auch dem obberührten Paul Iorkovics, welcher 
die Ubersicht bei der hiesigen Illyrischen Burchdruckerei haben soll, 
die Verlegung und Versendung derlei wallachischer Zeitungsblătter 
durch Behörde schlechterdings untersagt werde. Welches man Euer 
Majestät höchsten Entschliessung erfurchtsvoll unterziehet. Wien den 
40-ten May 1794. Samuel Graf Teleki m. p. Johann von Cronnenthal 
m. p. (In arhiva Cancelariei aulice transilvane, nr. 2208 din 1794). 

12) La 4796 apăru la Sibiu în tipografia Martin Hochmeister și 

tatul dorit, după cum deasemenea infructuvase au rămas incer- 
cările dela 1814 ale lui Alexe Lazar şi cele dela 1817 ale lui 
"Teodor Racoce, desfăşurate în aceeaş direcţie. 

La 1821 reuşi în sfârşit Zaharie Karkaleki din Brașov 
să tipărească la Buda I-a broşură din o revistă, intitulată „Bi 
blioteca Românească“, pe care, după o întrerupere de 8 ani, o 
continuă dela 1829—1834"). 


Dar nici cu revista aceasta, nici cu „Foaia Duminecil“, pe 
care loan Barac începuse a o publica la Braşov în 1837, cu 
cheltuiala neguțătorului Radu Orghidan, nu se putu aşterne te- 
melia solidă şi durabilă pentru edificiul presei periodice româ- 
nești din Transilvania şi din Țara Ungurească. 


III. 


Aceasta avea să urmeze la 1838 prin ziarele „Gazeta de 
Transilvania“ şi „Foaia pentru minte, inimă şi literatură“, re- 
dactate de Gheorghe Barițiu la Braşov“); prin sOrganul Lu- 
aninării (1847) Aransformat după adunarea de pe Câmpul Li- 
bertăţii în Organul Naţional, prin „Învățătorul Poporului“, pu- 
blicat în vara anului 1848 de T. Cipariu'5) la Blaj şi prin „Te- 
lcgraful Român“, pe care din iniţiativa şi încredințarea lui Şa- 
guna începuse a-l redacta la Sibiu (1853) Aron Florian, iscusit 
profesor şi ziarist cu bună reputaţie, dobândită încă din Țara 


o publicaţie maghiară similară: „A magyar nyelvmiivelă társaság 
munkáinak elsö darabja”. Societatea, se înjghebase la 1791. 

13) Cf. comunicarea despre Cea mai veche revistă literară romd- 
nească, în vol. III, p. 129. 

14) Cf. studiile lui I. Lupaş, Barițiu György az erclyi român 
hirlapirodalom megalapitdia. Külön lenyomat a „Történeti Szemle“, 
1915 évi, 3 fuzetebâl şi Cherestesiu Viktor, A magyarországi román 
sajtó politikai vezéreszméi és munkája a szabndsăgharez elötti év- 
tizedben, teză de doctorat. Budapest, 1917. 

15) Cf. Al. Lupeanu-Melin, Inceputuri ale ziaristicei româneşti în 
Ardeal, în Almanahul presei române, Cluj, 1926, p. 39—47. 

Românească, unde a redactat la 1837—38 ziarul cotidian „Ro- 
mânia“!€), 

Atât Barițiu şi Cipariu, cât şi redactorii Telegrafului Ro- 
mân, cultivând bune relaţii cu scriitorii contemporani din toate 
provinciile româneşti, au reuşit să trezească un interes viu şi 
permanent pentru organele presei naţionale din Transilvania. 
Fragmentele publicate până acum din vasta lor corespondenţă 
arată în chip lămurit, cum înțelegeau ei să facă gazetărie româ- 
nească în Transilvania. Sunt atât de instructive scrisorile, cari 
ne înfăţişează pe redactorii şi colaboratorii ziarelor româneşti 
din Braşov şi Sibiu la masa de scris, cu condeiul alergând pe 
hârtie şi strecurând, aproape pe nesimţite, în cugetul cetitorilor 
ideea unităţii naţionale, iar cu mintea cutreerând neobosiţi prin 
toate provinciile locuite de Români, chemându-i pe toţi la viaţă 
nouă, îndemnându-i cu toată stăruința să pregătească, prin mun- 
că şi trezvie, un viitor mai fericit pe seama poporului românesc. 
La serbarea jubileului de 50 de ani al Gazetei (1 Ian. 1888) 
iată cum făcea Barițiu menţiune despre colaboratorii foilor din 
Braşov: „Incât priveşte colaborarea internă la „Gazetă“ şi 
„Foaie“ în primul period, cel mai însemnat colaborator intern, 
putem zice, mâna dreaptă a redactorului Barițiu, a fost timp de 
10 ani fericitul Andreiu Mureşanu, p'atunci profesor în Braşov, 
„care cu deosebire prin poesiile sale înflăcărate, publicate în Foate 
a contribuit puternic a nutri entusiasmul de mândrie naţională 
în popor“... apoi „incepând dela bărbaţi ca Cipariu, Eliad, re- 
vizorul de cărţi Teodor Aron dela Buda, Damaschin Bojâncă 
jurisconsult la Iaşi, Gheorghe Mălinescu, Nicolae Istrati tot 
acolo, mai apoi Const. Negruzzi, Ioan Maiorescu la Craiova, 
Florian Aron, A. Tr. Lauriam, Nic. Bălăşescu la Bucureşti, 
Nic. Rucăreanu în Câmpulung, Nic. Velia-Tincu, profesor la 
Verşeţ, Alexandru Gavra şi Dr. Atanasie Șandor la Arad, Moise 
Sora-Noacu şi Iv. Munteanu în Sătmar şi în Bihor, Dr. Pavel 
Vasiciu (cel mai diligent) în Timiş, Nic. Manu, protopop în 


16) Cf. Nerva Hodoş şi Al. Sadi-lonescu, Publicaţiuni periodice 
românești, ediţia Acad. Rom, Bucuretși, 1915, p. 604—606. 


www.dacoromanica.ro 


310 L LUPAŞ 


Sibiu şi, mai în scurt, toţi câţi ştiau să poarte peana, simțeau 
plăcere a sta cu mica redacţiune în comunicaţiune, şi scopul tu- 
turor era, ca pe lângă înaintarea literaturii, să ne dăm şi edu- 
caţiune politică, a cărei lipsă o simţeam foarte tare, mai ales când 
reflectam în noi, că se poate să ajungem şi epoce grele“). 

Când scriitorii din Principate nu puteau răsufla în ziarele 
din Bucureşti sau în cele din Iaşi, sugrumate de vigilenţa cen- 
surii şi de bănuelile consulilor ruseşti, cari considerau orice as- 
piraţie naţională drept „idee subversivă“, se adresau cătră redac- 
torii ziarelor româneşti din Braşov, rugându-i să-şi întindă „bi- 
oul în dreapta şi în stânga'!8). 

Aceştia erau bucuroși să dea ascultare fraților de peste 
munţi, dar în situaţia strâmtorată, în care se găseau şi ei sub 
povara îndoitei censuri*?) şi a necontenitei bănueli din partea ga- 
zetarilor transilvani de alt neam, trebuiau să fie în toate îm- 
prejurările cu cea mai mare precauţiune; de aceea întâlnim 
adeseori în coloanele acestor foi reticenţe, aluzii mai puţin trans- 
parente şi cuvinte spuse cu oarecare timiditate. Printre ele se 
strecoară însă, din când în când, şi cuvinte bărbăteşti, spuse cu 
demnitate şi hotărire. Aşa d. e. când în ziarul unguresc din 
Cluj Mult és Jelen (Trecutul şi Prezentul), învinuind pe Români 
de panvalahism, profesorul Francisc Szilâgyi îşi exprima păre- 
rea de rău că în Transilvania apar şi ziare româneşti, Barițiu nu 
se sfieşte a combate rătăcirile acestui profesor ungur, arătând că 
nu numai „românimea, ci mijlocit şi insaşi patria câştigă foarte 
mult prin o publicitate românească încă pe atâta de subțirică. 
Căci să nu creadă cineva vre-odată, că Românului, precum edu- 
cația morală-religioasă şi intelectuală, aşa şi o educaţie oarecare 
politică i se va putea da în vre-o altă limbă decât numai în limba 


17) Hodoş-Ionescu, Publicaţiunile periodice româneşti, ediţia Acad. 
Române. Bucureşti, 1913, p. 288. 


18) Anul 41848 în Principatele Române, vol. I, p. 136. 


12) Cf. Schița autobiografică publicată de Dr. Cornel Diaconovich 
în Sibiu la 18%, sub titlul: G. Barițiu. Foi comemorative la serbarea 
din 12—24 Main 1892, pag. 16. 

maicei sale și orice altă încercare spre'astfel de scop ar însemna 
a vrea să respingi pe Român în veacul cel întunecos, în care lui 
îi erau ochii legați prin limba slavonă“. Drept incheiere spune 
autorului ungur că, dacă prin panvalahism vrea să înţeleagă o 
deşteptare a naţiei româneşti peste tot cătră cunoaşterea drep- 
turilor sale omeneşti, patriotice şi naţionale, atunci Românilor 
nu le poate fi ruşine de această nouă caracterizare, iar dacă in- 
țelege prin panvalahism altceva orice, atunci panvalahismul ră- 
mâne a fi o fantomă reprodusă prin felinarul magic al unor cre- 


eri exaltaţi'*%), 


Pe lângă toată modestia puterilor şi lipsa mijloacelor mate- 
riale, este plin de învăţăminte acest început de gazetărie politică- 
naţională. El a avut urmări însemnate în viaţa poporului nostru, 
reuşind a injgheba o solidaritate trainică şi productivă a cape- 
telor gânditoare, a condeielor mai de seamă şi a cetitorilor, în 
sufletul cărora începuse a incolţi dorinţa de a-şi cunoaște fraţii, 
de sub toate stăpânirile. 


IV. 


Am stăruit altădată, în mod amănunţit, asupra împrejurări- 
lcr, în cari şi-au desfăşurat activitatea ziarele româneşti din 
Braşov şi cel dela Sibiu”). 

Urmează acum să înfăţişez câteva fragmente din alte ziare 
româneşti, apărute în capitala Ungariei şi reprezentând două 
curente deosebite în cugetarea politică a celor ce au ostenit să 
făurească şi să conducă opinia publică a poporului nostru, sub 
vechiul regim unguresc. 

„Gazeta Transilvaniei“ din Braşov şi „Telegraful Român“ 
din Sibiu au contribuit, în mod hotărit, la pregătirea sufle- 
tească a Românilor transilvani pentru importantele probleme 


20) Foia pentru minte, Nr. 6 din 1843. Ce este panvalahismul? de 
G. Barițiu, profesor. 

21) Cf. I. Lupaş, Contribuțiuni la Istoria ziaristicei româneşti- 
transilvane. Sibiu, 1926. 

politice-naţionale, bisericești şi culturale, a căror deslegare favo- 
rabilă o promiteau tuturor zorii vieţii constituţionale, inaugu- 
rate în Monarhia habsburgică prin diploma împărătească din 
Octomvrie 1860 şi prin patenta din Februarie 1861. 

Prin atitudinea lor prudentă aceste ziare românești din 
Transilvania au izbutit să impună respect tuturor, chiar şi ce- 
lor ce nu priveau cu prea mare bucurie dăinuirea şi înflorirea 
unei prese româneşti în Transilvania. Astfel_la- începutul anului 
1861 foaia germană „Transilvania“ găsește cuvinte de laudă 
atât pentru Gazeta din Braşov, cât şi pentru Telegraful din Si- 
biu, recunoscând că amândouă „scriu cu toată căldura unui der: 
teptat simț național“ şi exprimă „numai aceea ce este dorința și 
convingerea totalităţii Românilor din Transsilvania“””). Telegraful, 
înregistrând cu satisfacţie lauda aceasta, constată că ziarele sunt 
tocmai așa de necesare pentru susținerea existent) noastre naţio- 
nale ca pâinea de toate zilele pentru existenţa trupească şi ci- 


2) „Transilvania, Beiblatt zum Siebenbiirger Boten" din Sibiu, 
Nr. 3—4, din 9 Ianuarie 1861, examinând opiniile Românilor ardeleni 
despre diploma împărătească din 20 Octomvrie 1860, în articolul „Das 
kaiserliche Diplom vom 20 Okt. und die Romănen în Siebenbürgen", 
aminteşte atitudinea, Gazetei şi a Telegrafului Român, apreciinău-le 
pe amândouă în aceste cuvinte: „Wir müssen gestehen, dass die 
Anschauungen und Wünsche, welchen in besagten Journalen Aus- 
druck gegeben wird, uns in vielen Beziehungen im hohen Grade be- 
friedigt haben, als wir von keiner Seite ein Ubergreifen, ein massloses 
Streben nach Sonderinteressen wahrnehmen konnten. Wir haben im 
Gegentheil gefunden, dass ein praktischer Sinn, ein gereiftes Urtheil 
zur Geltung zu kommen bestrebt sind und dass die grosse Ubereinstim- 
mung der Mehrzahl dieser mit aller Wärme eines geweckten Natio- 
nalbewusstseins geschriebenen, von den Gefühlen der Dankbarkeit 
und der Loyalität getragenen Artikel, mit den im Reichsrathe ge- 
haltenen Reden der Vertreter dieser Nation, die Annahme oder Vo- 
raussetzung von Tendenzen einer subjectiven Anschauung oder einer 
bedeutungsloser Partei nicht zulässt. 

„Im Hinblick auf diese Umstände und in Würdigung der eigenen 
Überzeugung, können wir mit Grund sagen, dass diese Journale nu” 
das wiedergeben, was der Wunsch und die Überzeugung- der Ge- 
sammtheit der siebenbürgischen Romänen, des Volkes ist" p. 14. 

tează cuvântul unui ministru englez, care a spus că „o nație 
de ar pierde toate drepturile sale, le-ar putea dobândi iarăș nu- 
mai prin presă“... 

Dar fiindcă în cadrele autonomiei Transilvaniei conducăto- 
rii se pregăteau pentru acţiuni politice deosebite de ale Bănă- 
ţenilor şi Ungurenilor, aceştia au simţit trebuința unui organ 
propriu de publicitate, după cum avuseră şi la 1818 ziarul de pro- 
pagandă, întitulat „Amicul Poporului“, care apăruse câtva timp 
în Budapesta, redactat de Sigismund Pap în stil anecdotic, lim- 
pede şi surprinzător de popular. Se deosebea însă esenţial de 
celelalte ziare româneşti de pe atunci prin faptul, că stătea cu 
totul în serviciul direcţiei lui Kossuth şi urmărea ca scop prin- 
cipal răspândirea cunoştinţelor din „istoria patriei“, fără a se 
gândi, că s'ar cuveni să facă acelaş lucru și cu istoria poporului 
român, pe care vroia să-l conducă şi să-l lumineze. 

Acelaş Sigismund Pap, care în 1849 a publicat şi ziarul po- 
pular „Democraţia“*) făcu să apară în Budapesta la 3/15 Au- 
gust 1861 al treilea ziar politic românesc sub titlul „,Concor- 
da”), 

In loc de program lămurit redactorul Sigismund Pap ape- 
lează la „nobila bunăvoință a fiecărui Român“ prin următorul 
-articolaş scurt: 

„Concordia res parvae crescunt, discordia maximae dilabun- 
tur. Nu aflarăm mai bun punct de plecare în întreprinderea 
noastră decât această sentință a proto-părintelui nostru Salustiu. 
“Cu ajutorul provedinţei, ce a scutit neamul nostru românesc în 
timp de 17 sute de ani şi mai bine, sperăm că împrejurările ne 
vor ierta a nu ne abate dela această ţintă măreaţă. Până ce vom 
putea da probe despre putinţa noastră şi despre cugetul cel ne- 
intinat, ce ne-a făcut să mai înmulțim publicistica română cu un 
jurnal, rugăm pe onoratul public a-și promite dela noi numai 
aplecarea cea bună cătră tot ce e românesc, iar întru viitor i se 
~va da ocasiune a ne aproba sau desaproba zisele noastre, pe cari 


23) N. Iorga, Istoria presei române. Bucureşti, 1922, p. 93. 
24) Se tipărea în tipografia lui I. Beimel şi Vasile Cosma. 

le va explica resultatul osteninţelor noastre. Supunându-ne la 
zisa Românului din cartea cărţilor: „din faptele lor îi veţi cu- 
moaşte pe ei“, ne recomandăm nobilei bunevoinţe a fiecăruia 
Român. Să prindem cu toţii la edificarea viitorului nostru adu- 
cându-ne aminte de „regnum in se ipsum divisum disolabitur 
(împărăţia desbinată în sine însaş se va risipi“). 

Evident, că din cuprinsul dodonic al acestui articolaş nu se 
putea dumeri nimeni în deajuns asupra direcţiei politice, pe care- 
o va urma. ziarul „Concordia“: fi-va ea direcţia politicei naţio- 
nale autonome, propagată şi susținută de ziarele româneşti tran- 
silvane cu toată însuflețirea, deci politica unei vieţi naţionale 
depline ori va fi o politică de renunţări şi umiliri față de nişte 
heghemoni, cari se obişnuiseră de veacuri a interpreta cuvântul 
„concordia“ numai ca o expresiune a raportului secular dintre 
stăpâni şi slugi? Faptul, că redactorul Sigismund Pap încercase 
atât la 1848 cât şi la 1849, a vâsli cu luntriţele sale: „Amicul Po- 
porului“ şi „Democraţia“ pe valurile kossuthismului neaoş?), 
era de natură a da un indiciu, că Românii naționaliști trebue să 
primească, cu rezervă şi această, a treia încercare a lui pe tere- 
nul ziaristicei politice a Românilor. 

Această rezervă fu exprimată la 20 Septemvrie 1861 prin 
următoarea notiţă a lui G. Barițiu: „„Concordia“ jurnal politic 
şi literar, care dela 1 August a. c., încoace eşi la viaţă în Pesta, 
supt redacţiunea responsabilă a Domnului căpitan din districtul 


25) Tot ca un produs ziaristic al direcţiei revoluţionare kossu-— 
thiste trebue menţionat şi ziarul lui Cesar Boliac, tipărit în 25 Mar- 
tie 1849, la Braşov, cu titlul „Ezxpatiatul“, glorificând pe generalul 
Rem ca pe un „arhanghel al libertăţii“ şi stătuind pe Români să 
înțeleagă că e „o singură luptă în toată Europa: este lupta între 
libertate şi lirănie, între popoare şi dinastii. Dinastiile se strâng şi 
îşi dau mâna din toate părţile, spre a-și propti tronurile ce se surpă, 
și toată speranţa, ce le-a mai rămas, este neînţelegerea şi învrăjbirea 
popoarelor între dânsele. Când odată popoarele îşi vor cunoaşte ade- 
văratul interes, atunci lupta va înceta“. Cesar Boliac era de origine 
evreească, cf. G. Bogdan-Duică, Istoria literaturii române moderne. 
Cluj, 1923, p. 291. 

Cetăţii de piatră (Chioaru) Sigismund Popu, îşi continuă eșirea. 
de 2 ori pe săptămână, câte o coală în format frumos. 

„Noi din principiu n'am comentat eşirea la viaţă a jurna- 
lului acestuia, pentrucă nu eram convinşi despre drecţiunea 
şi intenţiunile lui: până acum însă aflăm, că spiritul „Concor- 
diei“ concordează cu concordia naţiunei şi nu credem, că o va 
părăsi, pentruca să intre în castre maghiare unionistice, de ce ne 
temeam, fiindcă D, căpitan restaură districtul său pe baza legi- 
lor din 48 şi nu luă lupta naţională, care o purtă ¿u atâta resem- 
naţiune Zarandul, cu toate că fu părăsit de 'elelalte cu;nitate 
anexate pe lângă destulă nepăsare. Viitorul desface valurile, şi 
cauza procederei de aici încă o va descoperi, — până atunci noi 
să sprijinim şi jurnalul acesta cu căldura cerută'*%), 

La 3/15 Ianuarie 1863 redactorul Sigismund Pap, retră- 
gându-se dela conducerea „Concordiei““ se simţi dator a lămuri 
publicul cetitor în mod amănunţit cu privire la intenţiile sale şi 
la direcția ziarului, spunând între altele că în luptele ce le-a avut- 
„pentru naționalitatea noastră, nici când nu a perdut din vedere 
termenii modestiei şi ai păcii; sbiciuit-a abuzurile, dar s'a reţinut 
de a nu vătăma pe nici o naţiune, ca astfel să putem pune piatra 
` fundamentală la edificiul cel mare al Concordiei, în carele să în- 
capă toji cetățenii patriei noastre; la toate chestiunile singulare- 
s'a nizuit a încunjura pe cât se poate ofensiunea şi a rămânea în 
statul defensiv, iar dacă jurnalele maghiare, făcând nişte tradu- 
ceri rele ori necomplete, ne atacau din când în când, noi atacul 
nu-l respingeam iarăş cu atac, ci le dam desluşirile cuviincioase, 
Şi grăiam cătră ele cu un ton pacinic. Insă nu suntem noi de vină 
că ne-am născut români, că ne iubim limba şi naționalitatea 
noastră preste toate, şi ne nizuim a câştiga limbei noastre mame 


26) Foaia pentru minte, inimă şi literatură, nr. 35 din 1861, Nici 
cu 30 de ani mai târziu, la 1891, când publică Barițiu al 3-lea volum 
din Părţi alese, nu-şi permite a risca vreo apreciere asupra acestui 
ziar politic, ci înregistrează simplu, că la 1861 „se născuse şi ziarul” 
Concordia la Pesta, proprietate a lui Sigismund Pop şi de aci înainte 
se puteau înregistra peniru posteritate mai multe fapte bune și re— 
le“ (p. 127). 

un loc competinte” în „afacerile oficioase, care~să fie în confor- 
mitate cu întregitatea statului şi limba diplomatică. Luptele 
noastre, dela întemeierea acestei foi periodice, au fost totdeauna 
încoronate de succesul spiritual; ce e drept, ocupaţiuni nu am 
făcut, însă am mijlocit ca inteligenţa altor naţiuni să recunoască, 
că cererile noastre sunt drepte, departe de orice-ultraism şi să 
se convingă, că noi suntem cei mai naturali aliaţi ai lor, și me- 
rităm a fi respectaţi nu numai fiindcă suntem numeroşi, ci şi 
pentrucă am făcut propăşiri mari, şi aceasta pentru aceea, căci 
la din contra se nasc neincrederi între conlocuitori, şi aceste ni- 
micesc popoare şi staturi“... Oricât de mult urmărea Stg. Pop 
tendinţa de concordie, de pacinică împreună vieţuire cu Ungurii, 
calitatea lui de bun Român nu poate fi trasă la îndoială. Doar 
in ziarul „Concordia“ din 28 Sept.:1861 Principatele unite erau 
caracterizate drept,fara făgăduinţei“ pentru toţi Românii. 

Profesorul Alexandru Roman, care muncise ca colaborator 
dela înfiinţarea ,„,Concordiei“, luând acum asupra sa conducerea 
acestui ziar, vorbea cititorilor săi în ton optimist despre efectele, 
pe cari Umirea Principatelor socotea el că va trebui să le aibă 
asupra Românilor de sub cârmuiri străine: 

„Să nu presupuneţi fraţilor că, atunci când vedeţi a reînvia 
jumătatea unei najiuni, or guvernul, or compatrioții de altă lim» 
bă, să aibă vre-un interes sau să cugete a priva pre cealaltă ju- 
mătate de aer şi de lumină. Să avem încredere în guvern şi 
cătră toţi fiii patriei comune, pentrucă încrederea va ușora mi- 
Siunea guvernului şi va revărsa darul cel sfânt al înfrățirei între 
popoarele conlocuitoare. 

„Să nu ne mâhnim, nici să desperăm, dacă nu ni se împli- 
nesc deodată dorinţele noastre, să păstrăm toţi neinfrânta cre- 
dință tradiţională într'o viitorime mai ferice; aceasta nesmintit 
se va realiza, căci ea vietueste întru inimile şi în solidaritatea 
simţemintelor noastre. 

„Am să amintesc, că eu în tot timpul ce voiu purta redac- 
ţiunea Concordiei, departe să fie! ca să-mi arog pretensiunea de 
a derege opiniunea publică a Românilor, ci apreţuind şi stimând 
inteligenţa cetitorilor noştri, îi rog a se face judecători a toate 

ce vor împărtăşi în interesul naţional în coloanele acestui jurnal. 

„Dumnezeu cu roi şi cu sfinta cauză a colonilor lui 
Traian!'*). 

Din aceste mărturisiri putem vedea, că la începutul carierei 
sale de ziarist Alexandrir Roman se silea să urmeze şi el ati- 
-tudinea lui Sigismund Pap, îndemnând pe cetitori să aibă m- 
credere în guvernul unguresc, în speranţa că acesta îşi va ințe- 
lege corect misiunea de a revărsa darul înfrăţirei între popoarele 
conlocuitoare, . 

Dar experiențele politice aveau să trezească foarte curând 
din această sinamăgire atât pe Roman, cât şi pe alţi. colabora- 
tori, cári părăsiseră succesiv coloanele ,Concordiei“. 

Astfel se poate constata, tă ziarul acesta politic s'a bucurat 
de oarecare trecere la Români numai în cei dintâi ani ai exis- 
tenţii sale, iar anii de mai târziu a fost o simplă vegetare, până 
la totala-i apunere în 1870. 

Un luptător politic de seamă ca Alexandru Roman, care 
mai era în acelaş timp şi profesor de limba şi literatura română 
lA Universitatea din Budapesta, nu putea să împărtăşească ex- 
clusiv părerile senile şi oportuniste ale fostului său socru Sigis- 
mund Pap. 

De aceea nu a rămas multă vreme la conducerea, ziarului 
„Concordia“, ci pe lângă toate jertfele morale şi materiale, pe 
cari ştia că le reclamă înfiinţarea şi conducerea unui ziar politic 
român în Ungaria, la începutul anului 1868 a întemeiat ziarul 
„Federaţiunea“, pe care l-a redactat şi condus împreună cu Joan 
Poruţiu, iar când au ajuns amândoi în temniţă din cauza mul- 
telor procese de presă, deslănțuite asupra acestui ziar, conduce- 
rea a fost încredinţată distinsului luptător politic Josif Hodoș. 

Numărul de probă, apărut la 3/15 Ianuarie 1868, îl întro- 


27) Concordia din 6/8 Ianuarie 1863 (Nr. 2, an. III). Alexandru 
Roman fu numit la 20 Decemvrie 1862 profesor extraordinar la ca- 
iedra de limba și literatura română a Universităţii din Budapesta, 
iar la 28 Noemvrie 1863 s'a căsătorit cu Ida, fiica lui Sigismund Pop, 
care a decedat însă la 5 Iunie 1865. Cf. Ilie Dinurseni (Patriarhul Mi- 
ron Cristea), Alexandru Roman, 1826—4897. Sibiu, 1897, p. 9—10. 

«luce Alexandru Roman prin următoarele cuvinte: ,„ .. Sufletele 
-noastre la Dumnezeu! inimile şi braţele în serviciul naţiunii 
române! Să stăruim cu toţii a reedifica altarele cele dărâmate 
-ale Românismului. Să bucinăm în toate zilele cauza naţionalităţi 
noastre, până ce se va preface în sânge şi măduvă în toți fiii 
României; să o audă popoarele cele cultivate ale Europei, să o 
-cunoască de-a rostul aceia, cari se prefac a nu o înţelege, ca în 
urmă puterea cea rigidă să cedeze puterii, ce zace în drept şi 
dreptate. 

„Spre acest scop am înfiinţat „Federapiunea“, ca cu pute: 
rea condeiului să apărăm drepturile noastre, să combatem ne- 
dreptatea şi absolutismul îmbrăcat în sdrenţe constituționale, să 
deşteptim conştiinţa naţională a confraţilor noştri, cari dormi- 
tează în somnul nepăsării sau cari pentru interese materiale tre- 
cătoare sunt destul de laşi a părăsi cauza cea sfântă a mamei, 
care i-a lăptat. 

„Dacă de o parte vom vorbi — şi vom vorbi neîncetat — 
de drepturile noastre, — de altă parte nu vom trece cu vederea 
de a înşira şi datorinţele noastre. Sunt unii, cari vorbesc numai 
tot de drepturi şi uită datorinţele, precum iară alții — şi cei mai 
mulți — cari ne vorbesc tot numai de datorinţele noastre, fără 
a le trece prin minte, că poporul român ar mai avea şi drepturi. 
Aceştia sunt, cu voia sau fără de voia lor, dar sunt inimicii 
noştri, inimicii patriei şi ai libertăţii comune... Dumnezeu cu 
noi şi cu sfântă cauza noastră!“ 


„„Concordia'“, dela care plecase Alexandru Roman, anunţă apa- 
riţia ziarului „Federaţiunea“ foarte scurt, abia în câteva cuvinte 
spunând că „are un format frumos şi un cuprins bogat. D dorim 
viitor“). Natural că între ceice doreau concordie cu orice preţ, 
fiind aplicaţi în tot momentul a renunţa la o parte a drepturilor 
naționale fireşti şi între cei grupaţi sub flamura Federaţiunei, cu 
ajutorul căreia sperau dobândirea integrală a acestor drepturi, 
-distanţa era destul de mare. Scopul era acelaş: concordia, dar 


28) Concordia din 16 Ianuarie 1868. 

-mijloacele de luptă şi căile, pe cari porniseră unii şi ceilalţi, erau 
cu totul diferite. 

Alexandru Roman nu şovăia a-şi mărturisi cu orice prilej 
credinţa şi convingerea, că Monarhia habsburgică numai pe bază 
federativă poate fi salvată. 

Cuvântul lui Roman a trezit răsunetul dorit, în părţile lo- 
cuite de Români. Îndeosebi tinerimea universitară ţinea cu în- 
sufleţire la ideile propagate de curajosul profesor şi din rându- 
rile ei au eşit mai mulţi dibaci mânuitori ai condeiului, cari au 
sporit numărul colaboratorilor acestui ziar. Între ei a fost şi ne- 
muritorul Mihail Eminescu, pe atunci student la Universitatea 
din Viena. A rămas memorabil articolul lui, intitulat Ecuilibriul 
şi publicat în numerii 38 şi 39 ai „Federațiunei“ din 1870 cu 
pseudonimul Varro”). Concluziunea acestui articol era: Egala 
îndreptățire a naționalităților va face, ca numele Austria să fie 
sinonim cu pacea. — In acelaş sens repeta adeseori Alexandru 
Roman că „însuș dualismul îl consideră a fi ca primul pas spre 
federaţiune, iară de nu, atunci acela za fi ultimul pas spre diso- 
luţiune“. . 

Adevărul exprimat în aceste cuvinte ale lui Alexandru Ro- 
man S'a putut înfăptui deplin tocmai la sfârşitul anului 1918, 
când se împlinea o jumătate de veac de când ele au fost tipărite 
in coloanele „Federaţiunei“. Dualismul, în adevăr, neputând fi 
primul pas spre federalizarea Monarhiei austro-ungare, a deve- 
nit, din norocire pentru noi, ultimul pas spre disolvarea şi prăbu- 
Siren ei, 

Speranța lui Roman că articolele sale nu vor putea fi igno- 
rate de puternicii zilei, sa împlinit cu mult mai curând. In al 55- 
lea număr al ziarului se poate ceti următoarea notiță: „Când 
am înfiinţat „,Federaţiunea“, am înălţat totodată un steag şi 


29) Răposatul Ioan Poruţiu, mi-a vorbit în mai multe rânduri 
cu adevărată admiraţie de cuprinsul adânc filosofic şi de concluzia 
-aproape profetică a acestui articol, eşit din condeiul lui Eminescu, 
Cf. şi art. I. Rădulescu Pogoneanu, Câteva pagini din tinereța lui 
Eminescu, în Convorbiri Literare, 1903, Nr. 4, unde e reprodus în în- 
regime şi articolul Ecuilibriul din „Federaţiunea“. 

acesta-l vom susținea cu toată bărbăția, resolut a nu ceda de- 
cat numai forței brute. Eri ni sau inmanuat acțiunea în procesul 
de presă, dar asemenea măsuri nu ne vor intimida“). Și măr- 
turisirea aceasta urma so adeverească în curând prin fapte: în 
primăvara anului 1869 fu condamnat la 1 an temniţă şi 500 fl. 
amendă în bani. Nu peste mult aceeaş soarte îl ajunse şi pe Ioan 
Poruţiu (condamnat în 1869 pentru un articol la 6 luni şi 250 fl, 
iar în 1870 la 10 luni şi 500 fl.). Din temniţa Vaţului adresează 
Alex. Roman o epistolă de mulţumită cătră toţi Românii, cari 
au dat ajutoare băneşti pentru Federaţiunea, dupăce el a fost 
condamnat"). Suferințele lui şi ale tovarăşilor săi au fost uşu- 
rate în câtva prin convingerea, că nu vor rămânea zadarnice şi 
prin speranţa, că din ele va răsări biruinţa cauzei naţionale, pen- 
tru care avură tăria sufletească de a se jertfi. „Fără credinţă — 
scriau ei — nimenea nu luptă; aceasta să. fie tare şi neclintită 
în gloriosul viitor al elementului nostru etern şi neperitor“. De 
altă parte însuşi poporul i-a prețuit cu recunoştinţă sacrificiile. 
cântându-i suferinţele şi robia în duioase versuri poporale: 


„Plânge mierla prin păduri, 
Robu-i Roman la Unguri 
Pentru sfânta direptate, 

Că noi n'avem din ea parte 
Stăpânii s'au măniat 

Că Roman a cuvântat 

Şi în dietă şi în tipar 

A spus chinul nost amar“.,.%2. 


Luptând cu multe greutăţi materiale şi persecuții politice, 
Alexandru Roman se văzu nevoit a sista apariţia ziarului său, 
la 1876. 

Pentru firea lui de luptător dârz şi neînduplecat e caracte- 
ristic următorul amănunt: Când se afla, împreună cu preotul 


201 Federaţiunea din 10/22 Aprilie 1868, p. 214. 

31) Cf. Gazeta Transilvaniei din 2 Aprilie 1870, Nr. 23. 

32) Poezia de 14 strofe a fost publicată Ia 17 Martie 1870, în foaia 
„Gura Satului“, cu titlul Doina lui Alexandru Roman. 

Iosif Hurban, conducătorul Slovacilor, în temniţa ungurească 
din Vaţ, l-a cercetat ministrul de justiţie Horváth Boldizsár 
(Aprilie 1870), care găsindu-l bolnav, i-a dat sfatul să ceară 
amneştie dela Monarh, prin o adresă specială, însă Roman a 
refuzat categoric semnarea acestei adrese. Hurban a semnat-o 
şi a părăsit temniţa din Vaţ cu o lună mai repede, rămânând 
însă în relaţii prieteneşti şi mai târziu cu Roman, căruia îi scria 
întrun rând: „Wie soll ein Mann, wie du, in einem Loch ver- 
kiimmern?''%). 

Ministrul Horvâth i-a acordat totuş un concediu de 6 săp- 
tămâni, ca să-şi poată restabili sănătatea sdruncinată, dar i-a 
pus condiţia ca în timpul acesta să nu meargă la București, la 
şedinţele Academiei Române, al cărei membru era, nici în cir- 
cumscripția sa electorală Ceica, unde era aşteptat cu dor de po- 
porul, care de 7 ori l-a învrednicit de încredea sa, alegându-l 
să reprezinte şi să apere timp de 21 de ani (1866—1887) în- 
teresele naţiunii române în parlamentul unguresc din Budapesta. 


În acelaş ton de energie şi demnitate naţională era redactat 
şi ziarul „Albina“, care apărea cu sprijinul material al familiei 
Mocioni la Viena, 1866—1869, având ca redactor pe Vichentie 
Babeş şi pe Gh. Popa, iar dela 1869—1877 în Budapesta. 

Deşi apărea în capitala Ungariei, ziarul acesta avea îndră- 
sneala să-şi rostească răspicat opiniile în chestiuni de politică ge- 
nerală românească. Astfel întrun articol despre „Misiunea Ro- 
mâniei“ (la 4116 Iunie 1870), condamnând metodele politice in- 
terne din Sudul Carpaţilor, scrie: „A schimba un guvern după 
altul, — a disolva o cameră după alta, pentru a influenţa ale- 
il prin bătăi şi ucideri, cum făcu guvernul de acum la 

oeşti şi Piteşti — asta nu poate să fie calea prosperității na- 
Honale! Partidele României gonească dintre sine certele şi am- 
biţiunile personale pentru a nu avea decât ambiţiunea lucrului 


33) I, Dinurseni, Alezandru Roman. Sibiu, 1897, p. 14—15. 

positiv întru interesul naţional. Au abuzat deja prea lung timp 
de paciinţa naţiunei“... După aceste cuvinte, cari nu şi-au pier- 
dut actualitatea nici acum, după o jumătate de veac, subliniază 
necesitatea de a se întări România ca stat, pentruca să poată 
răspunde la pretensiumile naționale, ce le formează Românii de 
pretutindenea ca naţiune, sperând împlinirea lor dela România. 
Aceste pretensiuni sunt de cultură, de desvoltare intelectuală şi 
morală a naţiunei. Sub acest raport — mărturisesc redactorii 
„Albinei“3%) — „aşteptăm ca România să devină un soare ale 
cărui raze să incălzească şi să lumineze pe toţi Românii de prin 
ţările vecine. Cu acest chip politica României în viitor să se 
înalțe spre a ajunge identificarea cu o politică a românismului, 
Aşa înţelegem noi misiunea României, dar spre această direc- 
Dune ne constrâng şi circumstanţele, dacă e să ni asecurăm 
existența şi întergritatea națională ... Oare calea către această 
misiune nu va rămânea un pium desiderium? .., Ar fi laşitate 
a mai înmulţi pia desideria, caută să ne apucăm de lucru cu 
energie. Tot ce ni sar pune în contra, dela palat până la ultimul 
primariu de comună, inclusive, trebue isbit. fără cruţare“, 

Tot atât de fără înconjur se rosteau ei şi după isbucnirea 
răsboiului franco-german, făcând următoarea declaraţie: „Oricât 
am fi de supăraţi pe impăratul Napoleon pentru sprijinirea dua- 
lismului austro-maghiar, atât de dăunos naţionalităţii noastre: 
oricât am fi de ataşaţi de principele Carol din România şi de 
rudeniile lui din Germania: simpatiile noastre toate trebue să 
fie lângă Franţa; toate oftările noastre trebue să fie lângă ar- 
mele franceze"), lar când îşi încetează apariţia, în cuvântul de 


3% Nr. 46 din 1870, 

35) Nr, 57 in 9/21 Iulie 1870; la începutul acestui număr se 
vesteşte „onorabilul public al Albinei" că DI „G. Popa, redactorul 
acestei foi, dela înfiinţarea ei, a cărui erudițiune şi ager condeiu 
deveniră atăt de cunoscute şi respectate înaintea naţiunei, urmând 
chemărei onorifice ce i-o rosti încrederea comună în Sinodul epar- 
hial din Arad, când în cea mai deplină unanimitate îl alese de asesor 
consistorial şi referinte în cele şcolare la Oradea-Mare, alaltăeri pă- 
răsi capitala Ungariei, mutându-le la focul noii sale vocaţiuni“, 

„adio“, adresat „cititorilor Albinei' la 12 Ianuarie 1877, redac- 
ţiunea se mângăie cu speranţa, că tot ce s'a publicat în coloanele 
acestui ziar „nu se poate să nu fi pătruns, să nu fi incolţit şi 
prins rădăcini în piepturile române“, indicând „calea din robia 
Vavilonului spre pământul făgăduinței, spre România şi îm- 
părăţia gintei lui Traian“. ` 

Dela 1878—1885 apăru în Sibiu Observatoriul lui G. Ba- 
pu, tratând „in mod obiectiv“ chestiuni politice, național-eco- 
nomice şi literare. 


V. 


În primăvara anului 1884 începu să apară cel mai bun ziar 
politic cotidian al Românilor ardeleni, Tribuna din Sibiu%%), care 
timp de 19 ani (1884—1903) a fost organul de îndrumare al 
politicei naţionale, a iniţiat şi susţinut cu vioiciune mişcarea me- 
morandistă dela 1892—1894. purtând o luptă ziaristică impună- 
toare, până la totala istovire a resurselor ei financiare. 

În acelaş timp începu să apară zilnic şi Gazeta Transilva- 
niei din Braşov. Ziaristica românească transilvană răsuna acum 
din mai multe coarde. Bătrânul Barițiu putea să constate cu 
mulţămire -că ziarele acestea „apără cu devotament interesele 
naţiunii româneşti; toţi redactorii şi colaboratorii lor îşi sacri- 
fică timpul, sănătatea şi liniştea sufletească pentru acele inte- 
rese“. Din partea sa adresa cătră toţi rugămintea: să nu facă 
adversarilor bucurie prin certe intestine, căci — zicea el — ne stau 
foarte rău certele, mai ales când nu avem nici o cauză de ajuns. 
care să justifice discordia'%). 

Timpul nu ne îngăduie să stăruim aci şi asupra revistelor 
literare Familia, Transilvania, Albina Carpaţilor, Rândunica, 
Foaia Literară din Oradea-Mare (1897), Luceafărul, Cosinzea- 
nea, Răvaşul, Revista Politică şi Literară, Pagini Literare din 


36) Cf, Ol. Boitoş, Înființarea ziarului „Tribuna“ şi rolul lui 
Slavici, în Almanahul presei române, Cluj, 1926, p. 175—178. 
37) Observatoriul din 1885, Nr, A6, 

Arad, precum nici asupra diverselor reviste religioase-biseri- 
cești), pedagogice sau economice apărute în centrele `bise- 
riceşti. Sperăm însă, că cei invitaţi să continue seria aceasta de 
conferințe vor stărui asupra lor, completând lipsurile inevita- 
bile ale acestei introduceri generale. 

Aşezate faţă în faţă serviciile, pe cari le-au putut aduce 
cauzei naţionale de o parte „Amicul Poporului“, „Democraţia“, 
„Expatriatul“ şi „Concordia“ cu atitudinea lor maghiarofilă, de 
alta Gazeta Transilvaniei, Telegraful Român, „Federaţiunea“, 
Albina, Orientul Latin, Observatorul şi Tribuna prin politica lor 
hotărită, de perpetuă protestare contra dualismului austro-ungar 
și contra metodelor agresive de guvernare budapestană, este 
evident că acestea din urmă ne-au adus servicii neprețuite re- 
prezentând şi popularizând curentul politicei, naţionale pline de 
demnitate, iar cele dintâi abia servicii efemere dubioase urmând 
o politică de milogeală, care a fost continuată în deceniile ur- 
mătoare şi de cătră alte ziare româneşti, însă cu acelaș rezultat 
minimal. 

între acestea vom aminti ziarul întemeiat la 1883 în Bu- 
dapesta de Iosif Gall, cu titlul „Piitorul“%), ca organ publicistic 
al „Partidului moderat român“, de scurtă durată, atât partidul, 
cât şi organul, rămas fără nici un răsunet în opinia publică 
românească. 

Cei ce scriau la „Concordia“ şi la „Viitorul“ aveau cel 
puţin scuza de a fi încercat să-și apere convingerile lor politice, 
bune sau rele, cum s'a întâmplat să şi le poată forma. 

Însă în primul deceniu al veacului al XX-lea au început a 
răsări în diferite oraşe o categorie de ziare româneşti, puse cu 
desăvârşire în solda guvernelor dela Budapesta, scrise de nişte 
simple condeie simbriaşe. 

Aşa era „Ungaria“ lui Moldovân Gergely din Cluj, 


38) Cf. Dr. O. Ghibu, Ziaristica bisericească la Români. Sibiu, 
1912, 


39) Apăru din 1883—1885, având ca redactori responsabili pe 
Zamfir Rozescu şi Dr. C. Diaconovich. 

„Severinul“ lui Burdia din Caransebeş, „Deșteptarea“ lui 
Vlaicu din Braşov, uneori” „Poporul Român“ al tipografului 
Dimitrie Birăuţ, „Poporul“ lui Gheorghe Alexici şi „Lumina“ 
lui Șeghescu din Budapesta, care deși titular la catedra lui 
Alexandru Roman, n'a putut urma tradiţia de luptă şi demni- 
tate naţională românească, ci sa mulţumit cu rolul de slugă bine 
plătită a tuturor ministrilor maghiari, aducându-le osanale prin 
condeiul destoinic al ziaristului Saluzinski, un evreu trecut prin 
Ticeele din Blaj şi Beiuş, unde a reuşit să-şi însușească graiul 
românesc în măsură mai mulțumitoare decât patronul său Şe- 
ghescu sau decât Moldovân Gergely din Cluj. 

Nici unul din aceste ziare, cu fond moral atât de scăzut și 
cu capital politic-cultural nul, n'a putut să străbată în rândurile 
cetitorilor români, pe cari isbutiseră a-i ţinea strâns grupaţi în 
jurul steagului, purtat de partidul naţional, ziare de mare avânt 
politic şi cultural, cum a fost „Albina“ din Budapesta, Tribuna 
din Sibiu, Gaseta Transilvaniei din Braşov, Telegraful Român 
din Sibiu, Orientul Latin din Braşov“) (1784—1875) Lumină- 
torul şi Dreptatea din Timişoara, Drapelul din Lugoj, Tribuna 
Foporului, Tribuna şi Românul din Arad, Lupta din Budapesta, 
Libertatea din Orăştie, Cuvântul Poporului din Sălişte, Foaia 
Poporului, Țara Noastră şi Lumina Satelor din Sibiu. 

Toate aceste ziare de intrasigentă luptă naţională-politică şi 
de inalte concepţii morale au contribuit să dea poporului român 
din Transilvania o întensivă educaţie cetățenească, făcându-l 
conştient de drepturile şi datoriile sale ca factor activ în viaţa 
de stat. 

În ce priveşte sacrificiile, pe cari ziariştii români din Tran- 


40) In programul său din 23 Februarie 1874 anunţa precis: „Fa- 
tă cu Românii din Austro-Ungaria acest ziar va apăra drepturile şi 
interesele lor politice pe baza cunoscutului program naţional“.... iar 
„faţă cu Românii de dincolo de Carpaţi, călcând peste dăunosul 
provincialism şi separatism de până acum, chestiunile, drepturile şi 
interesele lor le vom considera şi trata ca pe ale noastre“. Proprietar 
şi editor al acestui ziar panromânesc era: Aron Densușianu, redac- 
tor responsabil: Teofil Frâncu, colaborator primar: I. A. Lăpedatu. 

silvania le-au adus în lupta aceasta, pe altarul iubirii de neam, va 
fi deajuns să amintim, că redactorii şi colaboratorii Tribunet 
din Sibiu au fost condamnaţi în timp de 10 ani (1893—1903), 
la 40.656 coroane amendă în bani şi 17 ani de temniţă. 

Persecuţiunile îndreptate contra ziariştilor români şi contra 
luptătorilor naţionali din Transilvania şi-au atins culmea în tim- 
pul guvernului coaliţionist din Budapesta (1906—1910). O publi- 
caţiune statistică, apărută la 1908 în Arad (Die Freiheit in Un- 
garn) arată că din Aprilie 1906 până în August 1908, deci nu- 
mai în doi ani de zile, conducătorii Românilor transilvani au 
fost osândiţi la 124 ani, 6 luni și 27 zile temniţă de stat şi 200.000 
cor. amenzi în bani“). 

Cât au sporit pedepsele acestea, în cursul răsboiului mon- 
dial, în lipsa de date statistice, nu putem preciza. Ar fi de da- 
toria Sindicatului ziariştilor din Transilvania să întocmească ta- 
blouri statistice exacte şi complete despre toate sacrificiile aduse 
de ostaşii presei române ardelene pentru isbândirea unităţii noa- 
stre naţionale. 

Căci alături de hecatombele eroilor noştri, al căror sânge 
mucenicesc a stropit întreg pământul României, din creştetul 
Carpaţilor până la Dunăre, la Nistru şi la Tisa, în temelia pa- 
triei noastre întregite sunt aşezate şi îndelungatele jertfe de 
creer, de nervi, de libertate şi de viaţă, pe cari ziariştii români 
le-au adus cu însuflețire, timp de un secol şi mai bine. 

Fără necontenita lor luptă, ofensivă şi defensivă, de fie- 
care zi şi de fiecare ceas, sufletul naţional anevoie putea să fie 
indeajuns pregătit pentru răsboiul întregirii naţionale. 

Şi în special pentru Transilvania s'ar fi putut întâmpla ca 
în toamna anului 1916, când dorobanţul român a trecut Car- 


41) Când a fost liberat preotul Dr. Vasile Lucaciu din temniţa un- 
gurească, a spus în cuvântarea rostită Aa banchetul ce i s'a dat din 
partea societăţii române din Budapesta: „Puterea adversarilor noştri 
a fost temniţa şi tăria noastră este temnița“, Comentând aceste cu- 
vinte făcea ziarul Dreptatea din Timişoara (an. I Nr. 26 din 2/14 
Februarie 1894) următoarea constatare: „Suntem tari, fiindcă putem 
jertfi şi suporta jertiele, iar libertatea din temniţă va răsări". 

paţii, să nu găsească aci decât o „coşniță fără albine“, cum su- 
nase ameninţarea rostită de contele Ştefan Tisza, ca un fel de 
variantă maghiară a pretinsei lozinci liberale: „Ardealul fără 
Ardeleni“. 

Din cele arătate până aci rezultă că desvoltarea ziaristicei 
româneşti-transilvane e parcurs, dela primele încercări ale lui 
Ioan Piuariu—Molnár şi până în timpul de față următoarele 
stadii: 1. dela 1789—1838 epoca încercărilor isbutite numai în 
parte, dintre cari singură Biblioteca Românească a lui Zaharie 
Karkalechi a putut avea după I-ul volumaş din 1821, o conti- 
nuitate de apariție pe timp de 5 ani (1829—1834), iar Foaia 
Duminecii a lui Ioar Barac dela Braşov abia de un an. O notă 
distinctivă a produselor ziaristice româneşti din timpul acesta 
este lipsa de colorit politic, notă impusă fireşte de vitregia îm- 
prejurărilor. 2. Dela 1838, deodată cu apariția Gazetei şi a Fow 
pentru minte din Braşov şi până la 1884, anul înființării „Tri- 
bunii“ din Sibiu, este a doua epocă în istoria ziaristicei transil- 
vane, epocă de progres lent, până la mişcările revoluționare din 
1848—49, de control sever în deceniul absolutismului austriac, 
apoi de mai multă libertate politică şi culturală în timpul încer- 
cărilor constituţionale, cari fac să sporească, atât cantitativ, cât 
şi calitativ, organele ziaristicei ardelene, până când ajung la ni- 
velul „Federaţiunei“ şi al „Albinei“ din Budapesta sau la al 
„Orientului Lang" din Braşov, — organe ziaristice cu individua- 
litate politică-culturală destul de bine pronunţată. În sfârşit a 
3-a epocă o înfăţişează desvoltarea ziaristicei din Transilvania 
dela 1884—1914. Timpul acesta de trei decenii, dela înfiinţarea 
„Tribunei“ din Sibiu până la isbucnirea răsboiului mondial, poate 
fi considerat cu drept cuvânt ca epoca de înflorire a ziaristicei 
româneşti-transiluane, ale cărei organe cotidiane din Braşov, 
Sibiu, Timişoara, Lugoj şi Arad îmbrăţişau cu toată solicitu- 
dinea problemele vieţii româneşti de pretutindeni, le discutau cu 
pricepere şi demnitate, formând și îndrumând astfel opinia pu- 
blică spre o înaltă înţelegere a menirii istorice rezervate nea- 
mului nostru, spre muncă devotată şi spre sacrificii necontenite 
pentru îndeplinirea acestei meniri. 

VI. 


După isbucnirea răsboiului în vara anului 1914 o seamă 
dintre cei mai buni ziarişti ai Transilvaniei trecând munţii, s'au 
refugiat ïn Capitala României, unde au ştiut să facă să fie 
auzit cuvântul lor, prin care își găsea expresiune credincioasă 
durerea şi speranţa Transilvaniei subjugate. Iar mai târziu, după 
ce Rusia a intrat în faza disoluţiunii, aceeaşi ziarişti români din 
Transilvania au alergat cu însufleţire în ajutorul fraţilor ba- 
sarabeni, colaborând la opera de renaţionalizare culturală şi po- 
litică a provinciei înstrăinate dintre Prut şi Nistru“). 

În anii 1914—16, presa română din Transilvania a pierdut 
câteva din cele mai bune forţe. Astfel criza presei transilvane 
o putem considera ca deschisă chiar din vara anului 1914, deo- 
dată cu isbucnirea răsboiului. Loviturile justiţiei maghiare, în- 
temniţările şi deportările, de care au avut parte aproape toţi 
cei ce îndrăsneau să mai spună câte un cuvânt sincer şi hotărit 
în coloanele vreunui ziar românesc, urmau să dea acestei prese 
lovitura de graţie, în preajma intrării României în răsboiu sau 
imediat după retragerea armatei române din Transilvania. Zia- 
rele româneşti, cari au reuşit să-şi continue apariţia şi în anii 
de grea încercare 1916—1918, au tânjit în mutism chinuitor sau 
într'o renunțare dureroasă la demnitatea, care formase mai înain- 
te prestigiul presei naţionaliste din Transilvania. Doar singur 
„Drapelul“ din Lugoj dacă mai isbutea să strecoare printre 
rânduri sau în cadrele vreunei anecdote şi ghicitori inofensive, 
câte o aluzie înviorătoare sau câte un cuvânt de încurajare pen- 
tru cititorii săi. Atitudinea aceasta urma să o plătească mai târziu 
aşa de scump directorul „Drapelului“, Dr. Valeriu Branisce, 
prin suferințele temniţei ungureşti din Seghedin, de unde nu- 
mai revoluţia isbucnită în Octomvrie 1918 l-a putut libera. Coti- 
dianul din Arad „Românul“ de sub conducerea lui Vasile Goldiș. 
fusese sistat prin ucazul guvernului maghiar încă înainte de in- 
trarea României în răsboiu. 


12) Cf. art. Presa ardeleană pribeagă (1915—1949), în Almanahul 
presei române. Cluj, 1926, p. 66—77. 

În preajma adunării dela Alba-lulia (1 Decemvrie 1918) a 
început să reapară „Românul“ din Arad, a luat oarecare avânt 
„Gazeta Poporului“ din Sibiu și s'au ivit în mai multe centre 
culturale din Transilvania iniţiative de ordin ziaristic românesc. 
Dar încercările de-a readuce presa transilvană la înălţimea şi 
inflorirea, pe care o atinsese în ultimele decenii ale veacului al 
XIX-lea şi la începutul celui următor, până la 1914, nu au putut 
da rezultatul dorit, nici după ce s'au întors acasă ziariştii pribegi. 

Criza presei transilvane a continuat, fiindcă o mare parte 
dintre cei ce contribuiseră, în deceniile amintite, fie cu munca 
lor, fie cu sprijinul lor de organizare şi de sacrificiu, la progre- 
sul şi prestigiul ei aşa de accentuat, erau chemaţi să-și dea acum 
obolul la opera grea de organizare politică şi culturală a Tran- 
silvaniei sub regim românesc. Când a început să apară la Si- 
biu, în 1919 „Patria“, mulţi credeau că va fi posibilă o concen- 
trare a tuturor forțelor şi talentelor ziaristice, măcar în măsura 
in care se realizase aceasta prin gruparea în jurul „Tribunei' şi, 
mai târziu, în jurul „Românului“ din Arad. Dar s'au înşelat în 
aşteptările lor. Abia la zile mari, dacă mai aveau cititorii acestui 
ziar bucuria de a se întâlni cu numele scriitorilor politici, pe cari 
îi îndrăgiseră din timpul luptelor contra guvernelor maghiare. 
Îmbrăţişată la început cu toată încrederea din partea publicului 
transilvan, „Patria“ — după ce sa mutat la Cluj — a ajuns în 
situația neplăcută de a vedea micşorându-i-se numărul abonaților 
şi al cititorilor. Va fi contribuit la aceasta şi rivalitatea, destul 
de primejdioasă pentru ea, a cotidianului „Voința“, care începu 
să apară la Cluj, cu sprijinul bănesc al unui consorţiu financiar 
şi cu colaborarea plină de promisiuni a unui grup de scriitori 
dintre cei mai apreciaţi. E regretabil însă că din fuziunea „Voin- 
tei“ cu „Patria“ n'a putut isvori un nou avânt pentru aceasta 
din urmă... Tot aşa de regretabilă e şi dispariţia cotidianului 
din Sibiu „Dacia Traiană“, care era redactat cu multă îngrijire, 
în spiritul bunelor tradiţii ziaristice ardelene. Putem nădăjdui 
însă că această criză va fi înlăturată, când se va ivi talentul or- 
ganizator, care să concentreze condeiele cele mai bune la o îr 
treprindere ziaristică de înalt nivel.cultural, capabilă să îndepli- 

nească, în orice împrejurări, cu pricepere, cu seninătate şi cu: 
devotament misiunea de a împărtăşi educaţie naţională-politică 
şi moraă-creştinească, atât nouilor, cât şi vechilor cetăţeni at 
României întregite. 

Neuitatul nostru conducător politic din ultimele decenii de 
robie ungurească, Aurel C. Popovici, în studiul său întitulat 
„Puterea presei''*%), clasificase ziarele în următoarele trei cate- 
gorii: 1. Ziare de luptă entusiastă pentru idei nouă. 2. Ziare de 
apărare a tradiţiilor naţionale şi 3. Ziare de câştig bănesc, „sim- 
ple antreprise de exploatare comercială, prefacerea celei mat 
sfinte misiuni în arginţi sunători, o adevărată profanare a pa- 
triotismului'. 

Această ultimă categorie nu a putut să pătrundă până acum 
în casa şi în sufletul Românului transilvan, câtă vreme ziarele na- 
ţionale, luptătoare pentru progres şi păstrătoare ale bunelor tra- 
diții, au reuşit să se bucure de o largă răspândire, nu numai în 
clasa intelectualilor, ci şi în pătura ţărănimii noastre luminate 
prin şcoli, prin biserici, prin societăţile culturale şi economice, 
ca şi prin vasta şi nepreţuita şcoală a mulțimii, rolul căreia a 
ştiut să-l îndeplinească cu succes presa românească ardeleană. 
E o adevărată plăcere să vezi cum se distribue gazetele zilnice 
sau săptămânale în 2eci şi sute de exemplare prin multe sate 
româneşti din sudul Transilvaniei, din părţile Aradului şi Ba- 
natului — unde țărănimea noastră fiind aproape în totalitatea 
ei ştiutoare de carte, s'a obişnuit a primi cuvântul tipărit, cu 
aceeaşi evlavie şi a-l citi cu acelaşi folos sufletesc, cu care ascul- 
tă cuvântul preotului de pe amvon. 

În 1918 şi 1919 mulţi preoţi şi intelectuali mireni din Bu- 
cureşti şi-au exprimat mirarea văzând cum ziarele transilvane 
sunt străbătute de adevărat duh creştinesc şi în coloanele lor nota 
religioasă este adeseori dominantă în aceeaşi măsură ca şi nota 
naţională. 

Aceasta e o tradiţie adânc înrădăcinată — după cum am 
văzut — în însaşi originea şi desvoltarea ziaristicei româneşti- 


43) Convorbiri Literare din 1910. 

transilvane. După cum filologia şi istoriografia noastră tran- 
silvană este în bună parte opera preoților şi a dascălilor, tot ast- 
fel şi ziaristica — începând cu savantul fiu al protopopului Ioar 
Piuariu din Sadu şi până la preoții scriitori din zilele noastre 
— a fost susținută, sporită şi dusă la înflorire de necontenitele 
silințe şi sacrificii ale preoților luminei sau ale fiilor şi nepoților— 
lor, înfrăţiţi cu ai plugarilor de pe ogoare şi cu ai ciobanilor de 
pe plaiurile noastre încântătoare. 

Coloanele ziarelor transilvane au fost sfinţite, cu vreme şi 
fără vreme, de condeiele celor mai iluştri bărbaţi ai bisericilor 
române, cari prin puternicul lor cuvânt de îndrumare, isvorit 
din înţelepciunea scripturilor sfinte, prin lupta cea bună a cre- 
dinții, care „nici odinioară nu cade“, au ştiut să înalțe presa 
noastră periodică la rangul unui răsunător amvon, din care a 
picurat fără încetare untul de lemn al virtuţilor creștineşti, na- 
tionale şi patriotice în candela vieţii sufleteşti a poporului nostru. 

Ziarişti români ai Transilvaniei desrobite, urmaţi exem- 
plul lor, păstraţi amvonul acesta în toată strălucirea lui, nu în- 
găduiţi să-l pângărească ispita destrăbălării, nici să-l acopere 
colbul patimilor mărunte şi al trivialităţilor înjositoare! Pro- 
povăduiţi cuvântul cu aceeaş credință neşovăitoare, cu aceeaş 
statornicie şi hotărire de sacrificiu, cu aceeaș neclintită dragoste 
de neam şi cu aceleaşi rezultate morale, cu care l-au propovăduit 
eroicii voştri înaintaşi în împrejurări cu mult mai grele decât 
ale zilelor noastre! Faceţi, ca şi despre scrisul vostru să se poată 
spune cuvintele elogioase, care s'au spus despre al înaintaşilor 
voştri de acum 60 de ani, anume că el izvorăște „din toată 
căldura unui deşteptat simț național“ şi că exprimă „numai 
ceeace este dorința şi convingerea totalității Românilor transil- 
vam“. 

Viaţa şi activitatea poetului Andrei Mureşanu a fost stu~ 
diată până acum în două teze de doctorat de către răposaţii Valer 
Branişce') şi I. Raţiu”) şi într'o lucrare, apărută la 1900 în. 
Blaj") Date mai amănunțite şi mai precise, cu privire la activi- 
tatea lui de ziarist, nu se găsesc însă în aceste lucrări. Doar în 
cea din urmă se indică vag, că Andre: Mureşanu a colaborat la 
„Gazeta de Transilvania“, la „Foaia pentru minte, inimă şi li- 
teratură““, la „Telegraful Român“ şi la unele foi din Româ- 
nia(?), muncind ziua şi noaptea „cu sdruncinarea sigură a săr 
nătăţii“. 

Dar ce anume a publicat Mureşanu în aceste ziare, în afară 
de cunuscutele sale poezii, de ce cuprins sunt articolele lui, cari 
sunt calitățile sau defectele lor? 

Asupra acestor chestiuni, era mai greu a da lămuriri pre-— 
cise, deoarete partea cea mai mare din articolele lui Andrei 
Mureşanu, fiind nesemnate, au rămas şi vor rămânea îngropate 
în mulţimea anonimă a produselor ziaristice, cari nu mai pot 


* Comunicare făcută la Academia Română în şedinţa din 29 
Mai 1925. 

1) Muresianu András, tanulmány az erdélyi român irodalom 
köréböl (A. Mureşianu, studiu din domeniul literaturii române-transil- 
vane) irta Branisce Valér, Budapest, 1891, p. 29. 

2) Muresan András élete és kõőltészete, tanulmány a român 
irodalom köréböl (Viaţa şi activitatea lui A. M., studiu din domeniul 
literaturii române) irta Rácz János, Kolozsvárat, 1900, p. 100. 

3) Viaţa şi operile lui Andreiu Mureşan, studiu istoric-literar,. 
de Ioan Raţiu, profesor. Blaj, 1900. 

avea pretenția sau speranța de a li se descoperi, vreodată, cu 
toată certitudinea autorul. 

Pentru cunoaşterea deplină a personalităţii lui Andrei Mureşa- 
nu, e uşor de înţeles, că ar putea să aibă oarecare importanţă şi 
descoperirea aceste părți încă nestudiate a activităţii lui. Ar con- 
tribui la o apreciere mai multilaterală şi mai dreaptă a activi- 
tății lui literare şi-culturale. 

In coloanele „Gazetei“ şi în ale „Foii pentru minte“ se gă- 
sesc şi câteva articole semnate cu inițialele a. m. sau a. m. u., 
a căror obârşie e prin urmare sigură. ]n ele se manifestă ten- 
dința de a scrie pe înțelesul poporului, sunt deci mai scutite de 
latinisme decât restul scrierilor lui Mureşanu. 

In coloanele „Foii pentru minte, inimă şi literatură“, unde 
Andrei Mureşanu avea obiceiul să facă reflexiuni critice asupra 
poeziilor şi nuvelelor intrate la redacţie, găsim câteva observări, 
din cari se vede, că el nu era prea mare prieten al purismului 
limbii româneşti. 

In numerii 25 şi 26 ai „Foii“ din 1838 publicase Meletie 
Drăghici a nuvelă, întitulată: „Focul amorului“, scriind că 
„amanta Lucreția“ ia venin, iar „amantul Aurelian“ se împușcă 
pe mormântul ei şi astfel, neputând fi laolaltă în viață, moartea 
îi împreună. La sfârşitul nuvelei Mureşanu publică următoarea 
observare critică: „Cumcă domnul autor se încearcă a da în 
limba noastră descrieri romantice originale, mă bucur, dar cum- 
că eroilor şi eroinelor sale dă însuşiri de acestea, care atât in 
privința morală, cât şi amăsurat manierei şcoalei de acum poe- 
tice, nicidecum nu se potrivesc cu veacul nostru, de aceasta îmi 
pare foarte rău“. Intrun loc autorul nuvelei a scris această 
frază: „Adrian... a fost învins cu lucru necăpetit a se întoarce 
acasă“. Mureşanu îl mustră pentru expresiunile nepotrivite, 
scriind: „Vezi cum perdem orbiţi de așa numitul purism al lim- 
bii? Aici vrea să zică autorul: a fost silit cu lucru nesăvârşit 
sau neisprăvit a se întoarce acasă. E deosebire multă între a sili 
şi a învinge; căpetit (adică rupt capul, spre pildă dela mac) şi 

. săvârşit“. 
Cu reflexiile critice şi-a câştigat Mureşanu un duşman, din- 

“re tinerii scriitori ai timpului său. Publicând în Nr. 26 al „Foii 
pentru minte“ din 1844 un articol întitulat „Câteva reflexii asu- 
pra poeziei noastre“, şi-a permis a critica pe Vichentie Babeş, 
«care începuse a scrie versuri-ca acestea; 


„Nici visat 
Nici cugetat — 
Am cândva eu, zău de tine“, etc. 


V. Babeş care era pe atunci „cleric în cursul III“ la Semi- 
narul din Arad, simțindu-se atins, trimite la redacţia „Foii“ o 
„Critică în reflexiile asupra poeziei noastre“. Publicându-se 
această critică în N-rii 44 şi 45, Mureşanu răspunde în numerii 
următori prin o „Duplică“ (asupra poeziei), în care arată că a 
publicat reflexiile din Nr. 26 îndemnat de redacţie, simțind că 
e momentul criticei; iar de altă parte „motivat de cugetul cel 
creştinesc de a îndrepta abaterile deaproapelui, când -era convins, 
că acela se află în rătăcire“. Deaceea „un şcolar dela Arad, anu- 


me Babeş; care încă ma scuturat pulberea palestrei... se opinti 
a-i renfrânge reflexiile, scoţându-le de unilaterale şi fără fun- 
dament, ba întrun loc — cu delicateță de student — îl scoate 


(pe Mureşanu) de nedrept şi lipsit de simţul onoarei, pentrucă 
a zis: „O strofă bună, două rele“. In sfârşit îi spune, că nu nu- 
mai l-a atins; ci i-a şi detras“, 

In critica sa mai spunea Babeş că preţuieşte pe Andrei Mu- 
reşanu ca poet român, când „Românii cea mai mare lipsă de 
literați au“ şi că el mare nimic nici contra „multelor învățături, 
pe cari Dumnealui (M.) se mândreşte a le avea; însă închipuirile 
şi socotințele Dumnealui cele foarte unilaterale şi fără funda- 
ment, cărora în numitele reflexii vază de legi absolute şi excepţii 
nesuferinde şi încă în unele locuri cu un ridicol despotism a le 
da se nevoieşte, — acestea nu-i fac mare laudă“. Mureşanu „se 
vede a avea foarte întunecat content despre poezie“, fiind de pä- 
rere, că „traducţia clasicilor să se facă cu versuri de cele albe“, 
prin ceeace — după judecata lui Babeş — s'a făcut de râs, căci 
decât o aşa schiloadă de versuri mai mult plăteşte o simplă pu- 
ternică proză“. 

Mureşanu şi-ar fi putut cruța osteneala de a răspundela vor- 
bele necăjite ale supăratului şcolar din Arad. Dar el mărturise- 
şte, că din două motive s'a simţit îndemnat să răspundă şi anu- 
me: 1. ca să nu se amăgească de critica lui Babeş şi alţi tineri 
nevinovaţi şi 2. din milă faţă „de unii puţini cetitori, prietini ai 
versificatorului rănit, cari de ar afla plăcere şi gust la absutr- 
dän... în privinţa versurilor, ar deveni într'o categorie cu 
ţăranul din poveste, ce nu se mulțămea altfel decât cu laptele 
afumat, la care 1 dedase femeea cea dintâi“. 

Mureşanu stabileşte în următoarele 4 puncte însușirile şi 
cunoştinţele, pe cari trebue să le-aibă cine vrea să scrie poezii 
in limba română: 

1. „Inainte de toate vom cere dela un poet candidat, cum 
se numeşte studentul meu, să ştie gramatica limbei române“. 

2. „Se cere dela un poet român, ca să fie cunoscut cu 
geniul şi natura limbei româneşti, să şti= cu ce limbi este acea- 
sta înrudită şi care din acestea îi poate subministra vre-o ana- 
logie sănătoasă“. — Babeş a adus ca modele pe Germanul Schiller 
şi pe Maghiaru! Illés Pál. Mureşanu îl sfătuește, să dea pice 
lui Schiller şi limbei lui, „cu care nici a simpatizat şi nici că va 
simpatiza Românul vreo-dată, şi care, ori din ce punct de ve- 
dere va fi privită, este depărtată de a noastră, cât cerul de pă- 
mânt, şi aspră pentru urechile Românului ca şi pentru toate 
celelalte popoare romanice. Spr adeverirea zisei aduc ca martor 
pe însuşi germanul Buterbek în estetica sa literară, unde el re- 
cunoaşte, că gloata de consonante aspre şi clănțănitoare, grămă- 
dite în limba germană unele peste altele, sună neplăcut“. 

3. „„Pretind, ca numai acela să scrie versuri, pe care na- 
tura l-a dăruit cu urechi sănătoase. Precum la muzică se cere 
un auz deosebit, fără de care nu se poate păşi mai departe, 
tocmai aşa se pretinde şi în poezie un auz foarte subțire, fără 
de care fie ori şi ce talent, înaintare nu va face“, 

4. „Să deosebească tânărul foarte bine între limba latină 
şi între cea română, când vine vorba de cădinţe sau. rime; căci 
latinii mau întrebuințat cădinţele; ştim bine, că exametrii leo- 

nini, — cari seamănă a cădințe: Contra vim mortis non est 
medicamen in hortis“ — nu-i puteau suferi poeții lor clasici“, 

In reflexiile sale asupra poeziei pe Mureşanu îl preocupa 
mai mult forma, decât fondul, Deaceea spune lui Babeş, că i-a 
făcut observări mai mult privitor la veşmântul din afară al poe- 
ziei, la vers, ca „să te pociu învăţa, cum să clădeşti versul“, 

Asupra părerii lui Babeş, despre versurile albe scrie Mu- 
reşanu: „De vreme ce văz, că fecioraşul mare nici idee de 
versuri albe, datoria creştinească mă face să explic lucrul acesta 
cevaş mai pe larg“. Şi îl explică citând asemenea versuri din 
Byron (Manfred), tradus de C. A, Rosetti şi din Satira a 
VIII-a a lui Antioh Cantemir, tradusă de A, Donici şi C. 
Negruzzi. 

Mai aminteşte şi preceptele horaţiene: 

„Multa tulit, fecitque puer, sudavit et alsit“ şi „nonum pre- 
mantur in annum“, 

Revenind asupra versurilor lui Babeş, le critică cu asprime, 
arătând cum „candidatul de poet“ a încercat să preamărească 
pe Şincai în versuri ca cele următoare: 


„Divul bărbat, ce Cronica Română 

Care a'nmugurise, scoase la lumină 

Ce pe Români ca soarele 'ncălzea "o Mai 
Fi iertat Şincai..,“, 


Mureşanu spune, că aceste versuri sună cam aşa: 


„Sărută-mă lele 'n spate, 
Să-ţi dau bulgăr de iască...“ 


Apoi „exclamă „Sărmanul Şincai, ce clar și desluşit scria 
el în viaţă! şi ce confuz vreau să-l laude unii Bănăţeni, încât 
doar nici pe sine nu se înţeleg“! 

„Stai pe loc poetule!.., Mai întreb odată, oare meritat-a 
limba noastră română o astfel de batjocură? Mă prind, că de 
ar răscoli cineva toate scrierile răposatului Pralea, tot nu ar 
afla ceva asemenea“! ,,. 


22 

„In sfârşit declarăm în faţa publicului, că noi cur renoitele 
noastre reflexii nu cugetăm a descuraja pe nici un talent, ci 
mai vârtos a-l ageri“. 

„Dacă noi am fi aşa răi la inimă, cum propune D. Babeş. 


am fi zis îndată la început pentru totdeauna cu Virgilie: 


„Frange puer calamos et inanes desere musas 
Et potius glandes rubicundaque collige corna; 
Duc ad mulctra greges et lac venale per urbem 
Non tacitus porta! Quid enim tibi fistula reddet 
Quo tutere famem“... (Ecl. FV, 23). 


În articolul „Un discurs asupra versificajiei noastre“ pu- 
blicat în Foaia din 1845 revine asupra acestui citat arătând că 
versurile sunt luate din Calpurnius. Deci şi articolul semnat „Al 
vostru prieten iubitoriu“ este a se atribui lui Mureşanu. 

Desvoltarea ulterioară a arătat, că Mureşanu ar fi putut 
să-i adreseze şcolatului din Arad şi „candidatului de poet“ Babeş 
chiar dela început, în toată liniştea, sfatul cuprins în aceste ver- 
suri latinești, căci n'a fost ursit să ajungă niciodată un favorit 
al muzelor. 

În coloanele „Foii pentru minte“ se găsesc numeroase tra- 
duceri de ale lui Mureşanu, isvorul cărora nu-l indică însă 
destul de precis, ci spune numai în general, că sunt traduceri, 
ca de ex.: „Complimente europeneşti“, Nr. 23 din „Foaia“ pe 
1839 sau „Banii“, Nr. 34 din acelaş an. 

Alteori spune că e „după un jurnal“ ca articolul din Nr. 
50—51 anul 1841 despre „Pedecile întru procopsirea tinerimei 
sătești“, sau „traduceri din ungureşte“ ca articolul ,„N’avem 
bani şi pentru ce?“ Nr. 1 şi 2 din 1842. Altădată spune, că a 
scris „după isvor sigur“ (cf. „Fiul demoralizat“, Nr. 24 şi 25 şi 
„Țigara cea dintâi“, Nr. 36 din 1843, sau „după isvor nemţesc'“ 
cum e „Preţul sângelui“, (Nr. 37—39 din 1843). 

Uneori indică însă, precis isvorul traducerii, cum face cu 
articolul „Naţionalitatea și patria“ (Nr. 19 şi 20 din 1842) tra- 
dus din „Allgemeine Zeitung“. Intr'o oo adausă la această 
traducere determină Mureşanu cauzele maghiarizării în mod 

destul de unilateral şi simplist, scriind: „Pornirea de maghia- 
rizare este făcută în dietele sau obşteştile adunări ale acestor 
două ţări (Ungaria şi Transilvania), iar nu dela Curte (din Vie- 
na); ea este făcută de cătră generația maghiară cea tinără, care 
găsind în Maghiari un public prea mic pentru noua literatură 
maghiară, ar vrea să înmulțească numărul cetitorilor de cărți 
ungureşti prin maghiarizarea celorlalte nații. Dacă şi-ar pune 
mâna pe inimă şi ar vrea să grăiască adevărul, s'ar vedea, că 
aceasta este adevărata cauză: căci ori şi câte temeiuri aduc ei 
pentru îndreptarea pornirei lor, toate sunt înfruntate de istoria 
tuturor veacurilor“. 

Cu cât mai temeinic şi mai ştiinţific se pricepea Barițiu 
să analizeze această chestiune în articolele sale din „Gazeta“ şi 
din „Foaie“ ca de ex.: „Românii şi Maghiarii la 1842“! Con- 
statarea, pe care o făcea Aron Densuşianu la 1868 despre I-a 
perioadă de activitate poetică a lui Mureşanu afirmând că „atât 
limba, cât şi ideile şi imaginile lui sunt „căutate fără sucees“,., 
că subiectele „le află anevoie, iar când le află, sunt de toate 
zilele şi-i lipsesc ideile de a le putea desvolta“*), se potriveşte şi 
la încercările lui în proză din timpul acesta. E semnificativ in- 
teresul lui Mureşanu pentru glume) „anecdote extracte din hu- 
moristul Saphir“ (Nr. 36—37, an. 1839) şi alte mărunțişuri, 
ce se găsesc traduse şi publicate cu inițialele dânsului, cum e de 
ex. şi traducerea despre „Bani“ (Nr. 34, an. 1839), cu urmă- 
toarele comparații fără mult rost: „banii sunt œ moară, în care 
fieştecine ar vrea să macine; o țântă, la care oricine ar fugi bu- 
curos, un râu, în care tot omul s'ar scălda prea voios, o câmpir, 


4) A Densuşianu, Poeziile lui Andrei Mureşan, în foiletonul zia- 
rului „Federaţiunea“ din Budapesta, 1868, N-rii 63—67. 

5) G. Barițiu relatează despre A. Mureşanu că era „vesel“, glu- 
met, cântăreţ şi dansator de frunte, supranumit în societatea româ- 
nească, de atunci „Grădină de flori“, dară când îi veneau inspiraţiu- 
nile sale, dispărea, dintre noi şi numai în altă zi mă chema la preum- 
blare, spre a-mi comunica vre-o lucrare a sa, ca să vedem de poate 


trece sau nu printre foarfecile censurei triple“, Cf, „Transilvania“, 
1877, p. 245. 

în care oricare ar vrea să cosească... o mireasă, cu care măcar 
ce tinăr sar mulțumi, o casă, în care oricine ar lăcui, o floare, 
de al cărui miros nime nu s'ar mai sătura... La tărie nimic nu 
se poate asemăna cu dânşii in lumea aceasta. Banii bat toate 
celea; fac truțu la oricine, inving şi sfărâmă orice; banii stă= 
pânesc lumea; de te-ai fi tot suit la Helicon şi de ai fi tot favori: 
zat de muză, dacă mai bani, nu eşti foc, fără numai spuză; 


„Eşti numai un fum sau ceaţă 
Ba om orb făr' de povaţă...* 


Mai folositoare, decât astfel de mărunţişuri naive, erau de 
sigur articolele publicate în „Gazeta de Transilvania“ (din 1845, 
Nr. 76—80) despre „Proprietate (avere, moşie)“ scrise de An- 
drei Mureşanu (semnate a. m. u.). Pornind din cuvântul evan- 
ghelistului Matei: „,Vulpile au vizuini şi paserile cerului au 
cuiburi; iar fiul omului nu are unde să-şi plece capul“, face o 
lungă întroducere exegetică, la sfârşitul căreia mărturiseşte că 
nu scrie „pentru literați cari mau trebuinţă de a lui povaţă“, ci 
are inaintea ochilor „ziua-noaptea plebea, poporul cel de rând, 
de-a cărui inaintare în cultură, bunăstare şi înflorire materrală 
şi spirituală s'ar bucura din adâncul sufletului“. Explicând apoi 
sensul cuvântului de „proprietate“, face o expunere comparativă 
a situaţiei economice a Românilor din diferitele ţinuturi” ale 
Transilvaniei şi ale „Moldavo-României“, citează pe istoricii 
transilvani Fridvalski, Fasching şi Benkö, spre a combate unele 
deprinderi păgubitoare, impărtăşind în acelaş timp o sumă de 
sfaturi morale şi economice, spre a întheia cu următoarele re- 
flexiuni: 

„Dar pentru cine scriu eu acestea? Pentru poporul cel de 
rând, cătră care mi-am îndreptat vorbirea? Ah, acum îmi vine 
aminte, că el nu mă aude, el nu ştie ceti, el nu-mi înţelege do- 
rinţele mele, ce port pentru a lui fericire. Pe el împrejurările 
l-au învăţat a suferi, iar nu şi a descrie patimile şi suferinţele 
ce cearcă! Abia îl auzi din când în când răsuflând câte un suspin 
prin un vers de jale. El ascultă cu toată inima, când îi rostește 
cineva ori din ce prilej câte o învăţătură folositoare. Suspină şi 

lăcrămează, când îi spui ce au suferit în timpurile trecute şi se 
arată a-ți primi sfatul cel bun, mai ales, dacă nu uiţi a i-l aduce 
mai adeseori în minte, dacă îi descrii viu urmärile, ce poate 
avea întârzierea; însă totdeauna priveşte la pilda ta şi numai 
atunci îţi urmează sfatul şi învăţătura, când te vede strălucind 
înaipte-i cu pilda şi îmbărbătarea. El este oaie blândă, care ur- 
mează manuducerea păstorului său“... De un folos necontestat 
erau şi traducerile publicate- de Mureşanu în „Foaia“ din 1847 
(N-rii 33—A2) după textul latin din Chronicon Fuchsio-Lupino- 
OQltardinum. Alegând capitole, cari stau în strânsă legătură cu 
istoria Românilor, Mureşanu le dă în traducere românească sub 
titlul „Spice Istorice“, însoțindu-le de următoarele lămuriri: 
„Supt acest titlu hotării a împărtăşi din când în când pentru ce- 
titorii acestui jurnal, care mau avut în tinerețe câmp a se face 
cunoscuţi cu limba latină tot ce se află de interes pentru Români 
în cronica ce au scris-o Fucsie, Lupin, Massa şi Oltard de îm- 
preună cu alţi bărbaţi literați dim naţia săsească, din care cro- 
nică... tomul I au şi văzut lumina. Osteneala aceasta o incre- 
deam negreșit unui condeiu mai ager şi mai umblat pe câmpul 
istoriei decât e al meu, de cumva aş fi cugetat a lucra un ce 
pragmatic, şi iarăş, dacă împrejurările mar cere, ca aceste daturi 
istorice să iasă cât mai curând la lumină şi în limba română, 
iar mai ales, că până să aibă altul ocazie a o ceti cu luare aminte, 
eu fiind însărcinat cu corectura şi revederea tipăririi aceleia, de 
voe de nevoe fui silit a o ceti până acum de patru de cinci ori. 
Până încât sânt de adevărate datele despre principii, cari au dom- 
nit din timp în timp în Moldavo-România şi cari sunt oareşcum 
țesuţi în această cronică, vor putea judeca istoricii români din 
acele Principate, dupăce le vor alătura cu isvoarele lor istorice, 
ce le au amână. Scopul meu, cum am zis, a fost numai a le tra- 
duce slobod din limba latină, în care sunt scrise, în cea română“, 

Deşi mărturiseşte că a tradus „slobod“. Spicele istorice se 
înfăţişează adeseori într'o traducere destul de servilă, aproape 
şcolărească. Ici-colo face M. şi câte o observare critică, con- 
fruntând unele părţi din această cronică cu afirmaţiunile nefun- 
date ale unui anonim sas, care publicase în „Blätter für Geist“ 

şi într'un calendar german din Braşov la. 1846 lucruri neexacte 
despre lupta lui Gavriil Bâthori cu Braşovenii (1612) voind să 
ponegrească pe Români. Mureşanu sbiciueşte cu asprime „ne 
omenoasa apucătură a acelui scriitoraş“, 

In contribuţiile lui Mureşanu la „Foaia pentru minte“ şi 
la „Gazeta“ — cum vedem — lipseşte o direcţie hotărită, o preo- 
cupațiune statornică pentru anume chestiuni, pe cari să le dis- 
cute cu predilecție, să le aprofundeze şi analizeze cu dibăcie,. 
Partea cea mai mare a contribuţiunilor lui o dau traducerile, fă- 
cute la întâmplare, din isvoare îndoelnice şi lăsându-se traducă- 
torul adeseori în prea mare măsură influenţat de textul străin, 
cum am văzut şi în SSpicele istorice şi în comparaţiile despre 
„bani“, unde scapă din condeiu respingătorul germanism: „fac 
truju la oricine“. 


II. 


După ce a părăsit Mureşanu Braşovul şi s'a aşezat în Sibiu 
ca translator pe lângă guvernul transilvan“), se ştie, că a între- 
rupt orice legătură cu foile din Braşov şi cu Barițiu”). 

Aron Florian spune într'o epistolă că Mureşanu ar fi deve- 
nit nepăsător față de chestiunile obşteşti, căutându-și plăcerea 
în chefuri şi în traiu bun. 

Ceeace spune Aron Florian, nu exprimă însă adevărul de- 
plin. Se găsesc urme destule şi despre activitatea publicistică din 
acest timp a lui Mureşanu. In ceeace priveşte, în special, intere- 
sul lui pentru ziaristica română, se poate spune, că acesta nu l-a 


6) Dintr'o adeverinţă oficială a guvernatorului transilvan Lich- 
tenstein dela 9 Aprilie 1861 se ştie că A. M. a funcţionat ca translator 
pentru limba română la guvernul militar şi civil al Transilvaniei 
din 9 Maiu 1850 până la 19 Maiu 185, iar de atunci şi până la 9 
Aprilie 1861 ca „concipist şi translator pentru 1. română la locote- 
nenta chesaro-crăiască transilvană“, Lichtenstein îi laudă „sârguinţa 
eminentă, statorhicia, purtarea exemplară şi moralitatea ireproşa- 
bilă", Cf. revista Luceafărul din 1902, p. 197. 

7) „Transilvania“, 1877, Nr. 42. 

părăsit niciodată. Imediat după apariţia „Telegrafului Român“, 
in 1853 îl aflăm între colaboratorii acestui ziar, publicând pe 
lângă versuri, mai multe articole, cari denotă o cugetare mai 
matură şi mai pătrunzătoare. Vom stărui aici asupra unei serii 
mai lungi de articole apărute în „Telegraful Român“ din anii 
1853 şi 1854. 

Cercetând cu atenţiune tot ce s'a publicat în „Telegraful Ro- 
mân“ din epoca lui Şaguna, am dat peste vre-o 18 articole. Deşi 
nesemnate, se poate totuş stabili din cuprinsul acestor articole, 
după anume indicii interne, că sunt isvorite din condeiul lui 
Andrei Mureşanu. 


Aceste articole sunt întitulate după cum urmează: 


1. „„Artele*) sau măestriile cele frumoase“, 7 articole”). 
2. „Românul şi poesia lui“ 3 articole"). 

3. „Românul în privința musicei“ 3 articole”). 

4. „Românul în privinţa picturii (zugrăvirui)“ 1 articol”). 
5. „Un sfat bun la timpul său“ 1 articol") şi 

6. „Măestria tiparului“ 3 articole‘). 


"Cele dintâi 14 articole sunt în strânsă legătură, dând toate 
la un loc un tratat asupra desvoltășii artelor la străini şi la 
Români. Mureşanu însuş spune despre acest studiu al său, că 
e un discurs mai pe larg, „căci însemnătatea lucrului nu ne 
iartă a vorbi pe scurt“. — După ce dă definiţia artelor, le 
imparte în următorul mod: poezie, muzică, desemn şi pictură, 
arhitectură şi sculptură, saltul, mimica şi teatrul. Apoi continuă: 
„Arta are momentele sale de producere întocmai ca amorul, 
în care spiritul creator străbate în o parte a simţirilor, pe care 
o face purtătoare şi conducătoare de puterea sa“. Aprecierea 


$) Mureşanu scrie „arţile“. 

2) Tel. Rom. din 1853, Nr. 34, 35, 36, 37, 38, 39, 40. 
10) Tel. Rom. Nr. 41, 42 şi 43, 

11) Ibidem, Nr. 61, 62 şi 63. 

12) Ibidem, Nr. 65. 

13) Ibidem, 1854, Nr. 16. 

14) Tel. Rom. din 18%, nr. 96, 97 şi 98. 

unui obiect de artă atârnă de gradul de cultură al privitorului. 
„Alexandru cel Mare, deşi geniu în răsboiu, dar icoana lui 
Apele, ce-l înfățișa la Efes călare, tot n'a ştiut-o stima şi preţui 
după cuviință, până când calul lui nu începu a râncheza la calul 
zugrăvit, ca şi când ar fi văzut un cal viu, încât Apele avu toată 
dreptatea să zică lui Alexandru: Impărate, calul tău mai mult 
se pricepe la pictură, decât tu însuți“ .. 15). 

Trecând la istoria artelor, arată cum s'au desvoltat acestea 
în cursul vremurilor începând dela popoarele vechi -orientale, con- 
tinuând cu antihitatea greco-romană și terminând cu popoarele 
moderne, cari au contribuit, într'un fel sau altul, la progresul lor. 
In aceste repriviri istorice se găsesc adeseori caracterizări nime- 
rite şi observaţii juste, prinse într'o formă frumoasă, în stil vioiu 
şi expresiv. lată d. ex. cum caracterizează Mureșanu pornirea 
Romanilor mai mult spre lucrurile practice, decât spre cele ar- 
tistice; „Unde s'a putut scoate ceva la cale prin o silință, ce nu 
cruţă nici o osteneală, unde sa putut câştiga ceva prin calcula- 
rea cu sânge rece, prin agerimea minţii, prin politică, tocmai de 
ar fi fost aceasta iîmpreunată cu subjugare, vărsare de sânge, 
contopire de naţionalităţi şi religiuni, acolo afli pe Romani în 
apa sau elementul lor. In astfel de împrejurări ce mirare e, dacă 
Romanilor puţin le-a păsat de perfecționarea artelor celor fru- 
moase. Chemarea Romanului a fost răsboiul; scopul lui gloria 
în răsboiu, poezia lui folosirea de victorie şi de mărire în triumf; 
priveliştea lui cea mai plăcută icoana răsboiului în circuri, unde 
gladiatorele, ce se lupta, cădea şi murea cu demnitate şi reve- 
rinţă aplaudat de poporul, ce-l privea cu multă sete. Aceasta este 
cauza, că Romanii mai.curând avură o istorie bună, decât o 
poezie. Poezia la ei a fost o plantă de cele care se coc târziu; ea 
se încolăci numai pe lângă tronul împăraţilor, şi cele mai bune 
ale sale producte mau fost alta decât un slab răsunet al poeziei 
greceşti, dela care a imitat atât metrul cât şi prozodia'1€). 

Această caracterizare ne reamintește sonorii hexametri ai 


15) Telegraful Român din 1853, pag. 137. 
16) Tel. Rom. 1853, p. 149. 

lui Virgil“), cari în traducerea românească a lui Gheorghe Coş- 
buc sună aşa de frumos: 


„Alţii cioplesc vietā prin artă dând suflet aramei, 

Alţii! Să scoată sorbind din marmor' o vie făptură 
Vorbe mai tari să rostească 'n judeţe şi "n mână cu cercul 
Afle-ale stelelor căi şi-ale cerului margini rotunde: 

Tu să domneşti stăpânind ale lumilor neamuri, Romane 
Asta ţi-e artă pe veci! Şi păcii să-i fi tu străjerul: 

Cruţă pe cel umilit şi doboară pe cel îndărătnic!“ 


Trecând la caracterizarea evului-mediu, Mureşanu vorbeşte 
despre poezia dulce a Arabilor, despre arhitectura lor bogată în 
frumuseți şi variată în forme arătând, că dela Arabi poezia se 
poate adăposti în Provence şi în Italia, apoi în Spania şi Franţa, 
înşirând reprezentanţii principali ai poeziei din aceste ţări. In 
acest timp „împărăţia grecească în îndelungata sa cădere nu pu- 
tea face alta decât să ţină şi să păstreze tezaurii poeziei clasice, 
ce-i rămăseseră din vechime”, căci poezia „ca să poată fi produc- 
tivă, trebuie sau să se simtă încântată de un trecut glorios, bo- 
gat în evenimente, care să deprindă a lor inrâurinţă şi asupra 
timpului de faţă, sau să poarte în inimă o credinţă vie într'ub 
viitor eclatant, şi credinţa aceea să-şi aibă fundamentul său în 
colţul cel înflorit din câmpul unei noui vieţi a poporului“. 

După ce arată şi fazele de desvoltare, prin cari a trecut mu- 
zica, această „limbă artificială a sufletului“, Mureşanu încheie 
partea întâia a studiului său cu promisiunea că mai târziu va 
scrie după a sa „mărginită putință“ despre fiecare artă „cu apli- 
care la gradul culturii, în care se află poporul nostru, ca să-i 
cheme luarea aminte asupra cultivării acestor frumoase producte 
ale minţii omeneşti“. 

Promisiunea aceasta şi-o împlini fără cea mai mică întâr- 
ziere, începând chiar în numărul următor a doua serie (de 3 ar- 
ticole) întitulată: „Românul şi poezia lui“. 

In aceste articole insistă Mureşanu mai întâi asupra necesi- 


117) Aeneis, cântul VI, v. 847—853. 

Gi de a se cultiva mai intensiv limba română, care în timpu- 
rile trecute a fost dispreţuită de toţi, în epoca absolutismului 
austriac a început însă a se bucura de aceleaşi drepturi, ce le au 
şi celelalte limbi din patrie, adică limba germană şi maghiară. 
„Legile şi ordinaţiunile guvernamentului se publică în limba noa- 
stră ca şi în celelalte, petiţiunile se primesc în aceasta fără pie- 
dică legiuită şi pe la mai multe dregătorii politice am văzut şi 
vedem Şi resoluţiunile împărtăşite tot în această limbă. Deci dela 
noi atârnă acum a da acestei limbi o cultură, de care ea este ca- 
pace şi a o aduce la demnitate, ca cu timpul să poată şi ea figura 
între limbile cele cultivate din Europa. Unul din mijloacele înain- 
tătoare de cultura unei limbi... a fost şi este poezia. Aceasta a 
stătut în mare vază la popoarele antice, aceasta se preţueşte după 
demnitate şi astăzi de către toate naţiunile aspirătoare la o cul- 
tură mai înaltă. Deci şi noi ne încercăm — continuă Mureşanu — 
a vorbi în coloanele acestui ziar despre poezia. noastră naţională 
ca despre un mijloc înaintător de cultura limbii noastre, iar nu 
numai ca despre o artă frumoasă, către care poate că în parte 
simțim o vie aplicare. Poezia a dat întâiul impuls la cultivarea 
fiecărei limbi, pGezia a insuflat prima plăcere la om pentru de 
a ceti ceva în limba sa, poezia a îndulcit pe cetitoriu, ca să pro- 
—păşească mai departe- în lectură. Imi aduc amine, cum mă în- 
treba înainte de aceasta cu vre-o cincisprezece ami oacheşele bra- 
şovene,„ dacă este vre-un vers în numărul Gazetei de azi şi când 
le răspundeam că este, pe lângă acel versurel, ce-l afla la căl- 
câiul foii şi pe care îl cetia mai întâi, se îndupleca a ceti numă- 
rul întreg. i 
„Poezia a fost limba de comunicaţiune între cei apăsaţi şi 
infieraţi cu marca sclăviei. Poezia a fost şi va fi întotdeauna 
apostolul şi propăşitorul libertăţii, cu care este aşa de strâns în- 
rudită“. Urmează câteva reflexii, în cari arată Mureşanu, cât de 
inflorită e vieaţa poporului nostru de poezie. Aceste constatări 
reamintesc în unele puncte frumosul tablou, în care a zugrăvit 
Alecsandri însuşirile alese ale ţăranului român. „Nu este popor 
în lume — scrie M. — care să aibă mai mare tragere de inimă 
cătră poezie, să afle mai multă plăcere în cântece şi în versuri, 


www.dacoromanica.ro 


ACTIVITATEA ZIARISTICĂ A LUI ANDREI MUREȘANU 34? 


decât Românul. De călătoreşte el pe un drum mai îndepărtat, 
prin cântece... alungă grijile vieţii şi-şi scurtează calea pe ju- 
mătate. De se află cu aratrul la brazdă în revărsatul dimineţii, el 
intonând o doină dulce se pare că voeşte a conăerta cu ciocârlia 
cea voioasă, ce se leagănă prin aer, uitând de recea sudoare ce-i 
curge pe faţă. La săpatul cucuruzului, la strânsul fânului, la se- 
cerişul bucatelor, la culesul viilor doinele şi horele din gura lui 
nu lipsesc niciodată. Dumineca şi în sărbători, când obosit de 
lucrul câmpului se aruncă şi el în braţele odihnei, mergând la 
jocul şi petrecerile din sat, gura nu-i stă niciodată. Prin chiuitu- 
rile, ce strigă cu multă bărbăţie, acum atinge pe judele din sat, 
acum pe tăutarul ce-i trage din coardă, acum pe bărbatul ce-şi 
teme femeia .,. Când ar veni vre-un străin prin țara noastră... 
şi ar vedea pe Român atât de îndemnânatec la poezie, ar trebui 
să creadă, cum că el este unul dintre cei mai (sten improvizatori, 
şi cântecele şi chiuiturile lui poporale se află tipărite şi lăţite prin 
patrie în mii de exemplare, încât ele pot ajunge fără cea mai 
mică greutate la uşa şi celui mai sărac ţăran. Insă rău s'ar în- 
şela în privinţa din urmă. Românul este improvizatoriu, căci îl 
ajută fantazia lui cea înaltă şi inima lui cea simţitoare, cu toate 
că nu ştie scrie şi ceti“. E rău că nu sunt adunate poeziile popo- 
rale române din patria noastră. „Vor trebui să treacă încă mulţi 
ani, până când se va afla vre-un bărbat zelos şi naţionalist înilă- 
cărat, care mergând, ca Vasiliu Alecsandri din Moldova, singur 
prin ţară, să nu cruţe nici jertfe nici osteneală, şi să adune poe- 
ziile poporale, de cari avem o mulţime în mijlocul poporului 
nostru şi dându-le unui bărbat pricepător spre îndreptare(!) mai 
târziu să le poată pune sub tipariu“. 

Dacă e atât de frumoasă şi bogată poezia poporală a Ro- 
mânilor ardeleni, nu tot astfel stă lucrul cu poezia lor cultă. In 
privinţa aceasta Mureşanu recunoaşte inferioritatea Ardelenilor 
faţă de Românii din Principate, nu admite însă motivele, ce se 
aduc de obiceiu spre justificarea acestei împrejurări, ci le reduce 
pe toate la o singură cauză mai simplă, — şi mai simțită: la 
şcoala străină. „Românii din Ardeal şi din Banat au fost recu- 
noscuţi de cătră fraţii lor din cele două Principate, adecă din 

Moldavo-România, de bărbaţi trecuţi prin şcoale regulate, literați 
din sistemă, iar nu din enciclopedie, care dacă-și îndreaptă puţin 
stilul românesc, care în această patrie nu și-l poate câştiga din 
gramatica română, pentrucă aceea nu se propune în şcoale, ci 
din cea latină, germană sau maghiară, se poate aplica la ori și 
care. serviciu de Stat. Insă în privinţa poeziei române ei au ră- 
mas sub semnul cel de ghiață din termometru. Pricina la aceasta 
unii o scriseră la climă, la poziţiunea locului, alţii iarăş la o de- 
osebită  istețime, ce ar avea locuitorii acelor ţări şi care la ai 
noştri ar lipsi. Noi — din parte-ne nu ne învoim nici cu una nici 
cu alta din aceste două păreri. Nu cu cea dintâi, pentrucă am 
avut ocaziune a ne preumbla prin ţări şi a ne convinge, cum că 
între climele acelor ţări şi între a noastră este foarte mică deo- 
sebire, iar în ceeace priveşte poziţiunea locului, pe a noastră în 
partea cea mai mare o aflăm mult mai romantică, prin urmare 
mai favoritoare pentru inspiraţiunile poetice“. Nu cu a doua, 
fiindcă Românii ardeleni sunt tot aşa de isteţi ca şi fraţii lor din 
Principate. „După a noastră părere — continuă M. — cauza 
acestei rămâneri îndărăt pe câmpul poeziei române se mărginește 
numai pe lângă acea împrejurare, că la noi până în minutul de 
faţă, nu s'a îngrijit nime de un studiu regulat al gramaticii ro- 
mâne în deobşte, iar îndeosebi studiul poeziei a fost greşit cu 
totul. Tânărul de peste Carpaţi abia a învăţat a ceti şi a scrie ro- 
mâneșşte şi cărticica cea dintâi, ce-i cade în mână, sunt poeziile 
unui Eliade, Boliac, Alexandrescu, Rosetti, Bolintineanu ş. a. 
Tot aşa merge treaba şi în Moldova, unde el se deprinde încă de 
mic cu poeziile unui Asachi, Negruzzi, Alecsandri, Sion, Doniei, 
Negri, ş. a. Adaugă, că tinerimea din ambele acele Principate 
române se face de timpuriu cunoscută cu limba franceză şi ita- 
liană, care acolo joacă aceeaş rolă, ca la noi limba germană şi 
maghiară ... tânărul nostru ardelean sau bănăţean, căruia până 
în minutul de faţă, nu-i stă la îndemână altă cărticică cu versuri 
în limba română, decât „Patimile Domnului“, ce le-a scris renu- 
mitul bărbat, advocatul Arone, sau „Leonard din Longobarda“, 
„Arghir“, „Piram şi Tisbe“, ş. a., care astăzi încă deveniră 
foarte rare, — este silit a se apuca de poeţii latini sau germani, 

din cari pe Virgiliu şi Ovidiu încă tot îi mai înţelege, iar când 
vine la Oraţiu, i se suie părul măciucă... 

Mureşanu combate încercările de a scrie poezii româneşţi 
în metru elasic: „Pentru ce noi singuri să ne facem de batjo- 
cură cu exametrii, pentametrii şi versuri safice, şi încă aceste 
din urmă nu după metrul cel adevărat al odei safice, ci după 
o arie tristă, pe care ne învăța piariştii de a cânta, când eram 
gimnastici; plăcuta odă safică: „Integer vitae“? 

Aceste consideraţii asupra poeziei le încheie Mureşanu în 
ton didactic cu câteva sfaturi adresate „tinerimei diletante“, sfa- 
turi asemănătoare celor împărtășite la 1844 „poetului candidat“ 
V. Babeş. „Deci tot ce se poate recomanda tinerimei diletante, 
pe lângă cele zise, este ca să citească cu toată luarea aminte poe- 
ziile, ce se şcriseră până acum în limba noastră aici şi în Princi- 
patele de peste Carpaţi, mai încolo să se silească a se face vu- 
noscuţi măcar cu una din limbile romanice vii. Pe lângă-aceasta 
să nu uite niciodată aceea ce a zis „poetul latin“, că „nonum pre- 
mantur in ann", Apoi îndeamnă „tinerimea şcolastică mai 
înaintată în vârstă, care... simte mai mare aplicare atât pentru 
cetirea, cât și spre compunerea versurilor, ca folosindu-se de tim- 
pul, ce-l petrece pe acasă cu ocaziunea feriilor şcolastice, să nu-şi 
pregete a culege poezij poporale, şi cu venirea sa pe la gimnaziu 
sau academie să le împărtăşească cu redacţiunea Tel. Rom., care 
pe de o parte va pune la cale, ca acele versuri să se îndrepte, unde 
vor avea trebuinţă, prin un bărbat cunoscător de această artă, şi 
apoi îndreptate să se dea la tipar, iar pe de alta nu va lipsi a 
premia pe trimiţător după cuviinţă, sau cu bani sau cu exemplare 
tipărite. Terminul din urmă pentru culegerea şi trimiterea aces- 
tora se defige până la sfârşitul lui Decemvrie 1853 după călin- 
dariul vechiu“. 

In articolele întitulate „Românul în privința muzicei“, mai 
întâi arată Mureşanu origina grecească a cuvântului şi îi dă o 
definiţie, spunând că „muzica este o răspicare a simțirilor 
noastre din lăuntru, o exprestune a dispoziţiunii omului din par- 
tea inimei, ce nu o putem altfel vedea niciodată“. Arătând apoi. 
cât de preţuită a fost şi-este muzica, la toate popoarele, constată 

că „poporul nostru, deşi încă în statul naturii, în privinţa aceasta 
cu nimic a rămas îndărăptul altor popoare. El a prețuit şi pre- 
ţueşte această artă dumnezeească, deşi n'a avut împrejurări fa- 
vorabile, ca să o ducă la o perfecţiune. Aceasta o dovedesc expre- 
stunile din poeziile lui cele poporale: 


Cântă-ţi mândro cântecul 
Că mi-e drag ca sufletul 


Iată, mări, iată 
Că 'ncepe de-odată 
Incepe pe loc 

A zice cu foc, 
Incepe uşor 

A zice cu dor 

Un cântec duios 
Atât de frumos, 
Că munţii răsună, 
Șoimii se adună, 
Brazii se clătesc, 
Frunzele şoptesc, 
Sielele sclipesc, 

Şi 'n cale s'opresct 


D 


Iar la cap să-mi pui 
Fluieraş de fag, 

Mult zice cu drag, 
Fluieraş de os, 

Mult zice duios, 
Fluieraş de soc, 
Mult zice cu foc. 


` D D D D D 


Iară baciul cum scăpa 
Mână 'n sân că şi-o băga 
Bucium de aur că scotia 
Şi din bucium buciuma, 
Văile de răsuna 
Frunzele se clătina 
Valurile clocotea 

Peştii'n faţa lor ieşiat... 

Oare potu-se afla — se întreabă Mureșanu — expresiuni 
mai dulci, mai încântătoare, mai respicătoare de lauda şi mulţut- 
mita, œ o face Românul cel neadăpat la ştiinţa muzicei, decât 
acestea, ce le înşirai eu aicea, spre dovadă că el se înclină la 
această artă zeească?'* 

Este dureros însă, că fiii poporului nostru nu cultivă înde- 
ajuns muzica instrumentală; poporul fiind obişnuit să audă nu- 
mai ţiganii cântând din ceteră, dispreţueşte pe cei ce se îndelet- 
nigesc cu asemenea muzică. Aceasta e o mare greşală, care tre- 
bue îndreptată. 8 

Trecând apoi la muzica bisericească, vorbeşte cu însufleţire 
de sentimentul religios, din care ea izvorăște. „Muzica vocală 
la toate naţiunile cultivate a început a înflori numai după ce s'a 
întrodus în cântările bisericeşti. Inima omului este un ce foarte 
plăpând, simţimântul de mulţumire şi gratitudine este transplan- 
tatîn baerile ei încă din frageda pruncie. Deci cătră cine poate fi 
omul în lumea aceasta mai mulţumitor, mai recunoscător decât 
cătră acela, care a luminat ziua cu soarele şi noaptea cu luna şi 
stelele, din a cărui bunătate rodeste pământul şi satură oamenii 
şi mulțimile de vietăţi? A adus un Avel acestui Dumnezeu jertfă 
din cele mai grase ale sale animale; a fost gata cu toată bună- 
voinţa un Avram a sacrifica acestui Dumnezeu adevărat pe uni- 
cul său fiu Isac; doară popoarele următoare să fie mai nesim- 
țitoare, mai nerecunoscătoare? Departe să fie! Tot ce a putut 
(es) cugeta mintea omenească, geniul cel mai încântat, a adus 
jertfă lui Dumnezeu. Geniul de arhitectură i-a clădit biserica 
cea mai frumoasă; geniul de vient a zugrăvit pe Maica Dom- 
nului cu fiul în braţe; geniul de muzică i-a (es) cugetat versul 
și aria cea mai mkelodioasă, numai ca să-şi poată da tributul de 
reverinţă şi mulţumire cu deplinătate. Toată suflarea şi toată 
făptura laudă numele Domnului. Şi deosebire este numai în- 
tr'aceea, că unele popoare îl laudă azi prin un glas reţinut de 
legile unei arte frumoase, iar altele pe glasul gurii, strigând şi 
văetându-se din răsputeri, după cum făceau mai înainte toate 
popoarele. Frumos este şi cireşul sălbatec, însă experienţa a. do- 
vedit, că altoindu-l, nu numai că reiese mai frumos, ci aduce şi 

fructe mai bune... Frumoasă este şi cântarea pe glasul gurii, 
mai ales când cântăreţul sau cântăreaţa este înzestrată dela na- 
tură cu un vers dulce şi plăcut, experiența însă a dovedit şi do- 
vedeşte, că cultivându-se acel vers după legile muzicii vocale, 
încântă şi farmecă nu numai pe omul cu gust cioplit şi rafinat, 
ci încă şi pe sălbatecul din pastiile Asiei şi Africei. Să nu se 
lunece cineva a crede cum că eu —care din darul lui Dumnezeu 
încă ştiu cânta în biserică după glasul gurii, pe fiecare din cele 
8 glasuri şi încă mai fac și câte o gorgoană şi sucitură de cască 
Românul din gură — aş dori sau aş fi de părere, că noi să ne 
lăpădăm cântările noastre cele străvechi bisericeşti, cu care ni 
s'au dedat urechile întocmai ca la cei ce locuesc pe lângă faur, 
căldărar, ş. a., sau pe lângă morile de măcinat, încât fără sunetul 
acelora mai că nu pot să doarmă. Nu, — ci o reformă cred, că 
nu le-ar strica nimic, precum nu strică, ci prieşte pomului, dacă-i 
vei tăia crengile şi ramurile cele uscate, care nu numai că nu 
aduc nici un fruct, ci încă împiedecă şi pe cele fructificătoare .. . 
Fraţilor! armonia. domneşte în ceriu şi pe pământ, în aer şi sub 
pământ; armonia domneşte în stat şi în casă, armonia în toată 
natura. Pentru ce pasările cerului, cântând în păduri şi în gră- 
dini, nu aşteaptă să săvârşească una şi apoi să înceapă cealaltă? 
Pentrucă atunci ar lipsi şi armonia cea frumoasă, pe care ele, 
fiind fără minte, o executează cu atâta dulceaţă. Armonia dar are 
să domnească şi în cântările noastre, atât în cele de biserică, cât 
şi în cele de lume. Inceputul reformei dară se poate face numai 
prin întroducerea armoniei în cântările bisericeşti..: După a 
mea părere artistul, care şi-ar lua osteneală a -compune cântările 
noastre liturgice în armonie, ar trebui să fie o persoană cunos- 
cută foarte bine cu toate cântările noastre bisericeşti, va să zică, 
Român după naştere, Român după creştere... să se perfecţio- 
neze într'un conservator filarmonic, în una sáu alta din capi- 
talele ţărilor europene în arta muzicală, încât să fie în stare a 
compune cântarea după toate regulele muzicii vocale astfel, ca 
punându-şi compoziţiunea pe hârtie, să nu se ruşineze a o supune 
la critica fiecărui arțist muzical cu renume, unul ca acela poate 
intreprinde reformarea cântărilor noastre cu toată încredința- 

rea, căci el nu va lucra în strat străin... ci în stratul limbii sale. 
Cântările armonioase, pe lângă alte foloase, ce s'au enumerat 
miai sus, ne vor mai aduce şi pe acela, că cu vremea va secunda 
şi poporul în armonie şi prin aceea se va pune sfârşit discursu- 
rilor celor lungi, ce se fac în zilele noastre în biserică sub litur- 
ghie mai ales pe la creştinii, cari vor trece de civilizaţi. Cu întro- 
ducerea armoniei în cântările bisericeşti se vor îndrepta tot după 
acele regule şi cântările de lume, încât nu vom fi siliți a împru- 
muta ariile cântecelor noastre dela nemți sau maghiari, după 
cum o facem până în minutul de faţă. La toate acestea însă nu- 
mai atunci vom putea deveni, când pe de o parte vom sprijini şi 
încuraja pe bărbaţii cei zeloşi, cari au şi început încetul cu în- 
cetul a introduce muzica vocală sau cântările armonioase în bi- 
serică... iar pe de altă parte ne vom pune toată silinţa, ca 
pruncii noştri, ce-i avem pe la şcoale, să se facă încă de timpuriu 
cunoscuţi cu muzica vocală şi mai târziu şi cu -vre-o specialitate 
din cea instrumentală ...“. 

In sfârşit, în articolul întitulat „Românul în privința pic- 
turn“ arată Andrei Mureşanu, că „la pictură se cere ca şi la 
poezie şi muzică, pe lângă un talent ingenios şi o fantazie ageră, 
deplină cultură ştiinţifică şi dintre toate o experienţă rară, câşti- 
gată din pelerinarea pe la acele locuri clasice, unde s'a desfăşurat 
şi perfecţionat această artă frumoasă, unde se află modelele unui 
Rafael, la care în această privință, până în minutul de faţă, se 
închină toată lumea cultivată... Poporul nostru, a cărui reli- 
giune concede cultul icoanelor, ce înfăţişează pe una sau pe alta 
din cele trei feţe ale Dumnezeirii, pe bărbaţii cei sfinţi, bineme- 
ritați pentru credinţa creştină, a arătat şi va arăta pururea o 
mare reverinţă către astfel de icoane. Nu este familie de Român 
atât de săracă, care să nu se silească a-şi câştiga în casa sa una 
Sau mai multe icoane bisericeşti. Nu este biserică română, ai 
cărei pereţi pe dinăuntru şi în mai multe locuri chiar şi pe din 
afară, să nu fie zugrăvită cu mai multe cete de icoane... Insă 
până când vedem, că icoanarii dela Nicula îşi pot petrece cu bun 
folos icoanele lor cele monstruoase și sperietoare de pruncii cei 
mici, nu numai în lungul şi latul ţării noastre, ci încă şi în veci- 

23 


www.dacoromanica.ro 


354 I. LUPAȘ 


nele principate Moldova şi România, ne ținem de strânsă datorie 
a reflecta pe popor, ca să-şi îndrepte puţintel gustul în ceeace 
priveşte pictura... Nu este dar scopul nostru a înştiinţa răsboiu 
icoanelor celor înfăţişetoare de sfinţi şi sfinte, cu a căror sobor- 
nicească aşezare ne învoim şi ne-am învoit totdeauna. Tot ce 
dorim noi este, ca să deşteptăm în popor un gust mai fin, -mai 
rafinat în privinţa alegerii icoanelor şi prin aceea să tăiem calea 
la atâţi cârpaci de zugravi, cari... neavând nici cea mai mică 
idee de o pictură regulată, mânjesc hârtie, pânză şi tablă de teiu, 
făcând cele mai pocite caricaturi şi vânzându-le apoi cu preţ bun 
pe la poporul nostru cel simplu şi puţin pricepător. Prin acest 
lucru nu numai că se degradează şi umileşte cultul cel evlavios 
al icoanelor, ci se nutrește totodată prostia și necapacitatea popo- 
rului, făcându-se a rămânea în veci legat de statul prunciei şi a 
nu se putea elupta la un gust mai civilizat şi bo alegere mai 
nimerită“. 

Spre înlăturarea acestui rău recomandă Mureşanu, ca in- 
telectualii de pe la sate să sfătuească poporul cu poveţe înțelepte, 
iar tinerii, cari vreau să se deprindă în pictură, să facă „cursul 
prescris la institutele, unde se propune ea ca studiu regulat şi 
numai atunci să-şi însușească nume de zugrav, când vor fi în 
stare de a produce cu mâinile lor un lucru, care să poată suferi 
critica şi concurenţa adevăraţilor artişti academici; căci altfel le 
prorocim, că va veni timpul, când cu basnele şi caricaturile, cu 
care orbesc astăzi pe poporul cel încă prunc în privinţa gustului, 
nu-şi vor mai putea câştiga nici măcar cina de o seară“. 

Vedem deci, că în această lungă serie de articole — cu- 
prinsul cărora am cercat să-l redăm aci pe scurt, dar in partea cea 
mai mare prin cuvintele autorului, spre a învedera și în chipul 
acesta progresul ce l-a făcut M. atât în stil, cât şi în idei, din 
timpul când colabora la foile dela Braşov şi până la 1853 — el 
îşi dă silința să aducă cunoştinţele teoretice din domeniul artelor 
în legătură cu manifestările de vieaţă artistică şi culturală a po- 
porului nostru, împărtăşind acestuia îndrumări practice folosi- 
toare, dintre cari unele, ca cele privitoare la cântarea bisericească 
şi la icoane, nu şi-au pierdut nici până în ziua de azi actualitatea. 

III. 


In articolul întitulat „Un sfat bun la timpul său“ insistă An- 
drei Mureşanu asupra educației religioase, ce trebuie să se dea 
tinerimei căci „întru adevăr este un ce înfiorătoriu a vedea pe 
modernii noştri tineri, cum că de abia luară cunoştinţă despre 
proprietăţile şi legile trupuriler universale şi despre gişte prin- 
cipii metafizice, şi de loc cutează a batjocori şi a critica lucruri, 
pe care ei nu le cuprind cu mintea lor, numai ca să se arate că 
sunt filozofi, uitând de vorbele filozofului Bacone: „Filosofia 
obiter libata abducit a Deo, penitus hausta reducit ad eum“. Nu 
vă amăgiţi dară, tinerilor, prin fantazia minții voastre cea pre- 
dominătoare, dar încă necoaptă, căci cu cât veți străbate mai 
adânc în esenţa oricărui lucru, cu atât veţi vedea mai bine, câtă 
armonie domneşte în univers şi cât de maye este puterea Creato- 
rului acestor lucruri. Uitaţi-vă în ceriu sus şi judecaţi despre mă- 
rimea trupurilor celor ce înnoată în fiecare picătură a mării şi 
apoi judecaţi despre rândul şi armonia, ce domneşte între vietă- 
tile acestea nevăzute şi între giganticele trupuri, ce se văd ca ste- 
lele deasupra noastră şi eu vă stau bun, că atunci se va umplea 
inima voastră de o devoțiune sfântă şi veţi striga plini de entu- 
siasm religios: „Mare eşti Doamne şi minunate sunt lucrurile tale, 
toate întru înţelepciune le-ai făcut!“ — Omul nu se abate la bă- 
trâneţă de cărările, pe care a umblat în tinereţă. Să nu întârziem 
dară a povăţui tinerimea pe calea virtuţii şi a adevărului, a su- 
punerii către Dumnezeu, a bunei cuviinţe şi a dreptăţii şi aşa vom 
încunjura nevoia a plânge mai târziu pe copiii noştri. Şi apoi 
cei Trei Ierarhi, cari au intemeiat ceremoniile bisericii noastre 
şi se zic „marii dascăli ai lumii“, nu au fost ei cei mai mari filo- 
sofi? Şi într'adevăr, de vom privi cu atenţiune la toate ceremo- 
niile, la toate rugăciunile şi cântările, ce sunt compuse de ei, vom 
vedea că aici zace o filosofie mare şi adâncă. „Drept aeeea, cer- 
cetând voi, tinerilor şcolari, biserica nu pierdeţi nimic din vaza 
voastră cea filosofică, dacă vreţi a o numi aşa, ci ea mai tare va 
creşte, căci cunoştinţele voastre filosofice se pot îndrepta şi de- 
plini luând parte la ceremoniile dumnezeeşti şi la frumoasele lor 

cântări. La care a vă îndeletnici şi perfecționa aici în Sibiiu. unde 
în privinţa aceasta este aşa de bine pentru voi îngrijit, aveţi cea 
mai bună şi mai dorită ocaziune!...“. 

In sfârşit, în articolele întitulate „Măestria tipariului 15) 
vorbeşte cu însufleţire despre binefacerile acestei invenţiuni, ară- 
tând că „măestria tipariului este o aflare, care prin, lucrurile sale 
a devenit foarte puternică şi aducătoare de binecuvântare asupra. 
întregului neam omenesc, care a strămutat soarta întregii ome- 
niri, încât cu toate că a ieşit din spiritul unuia sau a mai multor 
bărbaţi geniali, se poate privi ca rodul unei insuflări dumnezeeşti, 
ca un dar deosebit al cerului. Privind acum la timpul şi la pozi- 
ţiunea, în care se afla lumea, pe când s'a descoperit această fru- 
moasă măestrie, încă avem câmp a ne minuna de degetul cel în- 
ţelept al Providenţei. Dacă tipariul sar fi descoperit ceva mai 
înainte, de pildă în veacurile cele întunecoase, când domnea drep- 
tul pumnului şi Hildebrandismul cel înfricoşat, de care se înspăi- 
mântase toată lumea, atunci popoarele nu ar fi cunoscut valoarea 
lui sau, dacă sar fi încercat atunci a se face o întrebuințare de 
acela în interesul luminii şi al adevărului, atunci puterea cea 
impreunată a sabiei şi a cârjei cei strâmbe ar fi sugrumat încă 
în leagăn această tânără aflare sau ar fi supus-o unor cătuşi de 
fier, silind-o să lucreze numai în favoarea acelei puteri. Fulgerul 
afurisirii s'ar fi trimis cu toată asprimea asupra profanilor tipo- 
grafi întocmai ca şi asupra cetitorilor .de cărţi profane şi, pre- 
cum au abuzat odinipară preoţii egipteni cu ieroglifii şi braminii 
din India cu scriereă, tocmai aşa s'ar fi făcut atunci în Europa 
abuz cu măestria tiparului în interesul întunerecului şi al orbirii, 
ce era atât de plăcută pe acele timpuri. Tipariul însă se descoperi 
chiar în epoca cea mult cumpănitoare, când apusul încercase 
a se scutura de lanţurile întunecimii, când se începuse lupta 
între libertatea cetățenească şi guvernul silei, din care răs- 
boiu ca să se poată alege lumina cu învingerea, a fost chiar tre- 
buinţă nespusă de asemenea aflare, cum a fost tiparul... Inainte 
de aflarea tipariului descoperirile cele mai frumoase ale unora şi 


18) Telegraful Român, 1854, Nr. 96—98. 

altora puteau să zacă ascunse şi tăinuite sau numai la un cerc 
mai mic cunoscute, prin urmare uşor se puteau da iarăş în mâ- 
nile uitării. Din contră rătăcirile cele mai mari, care se aflau 
scrise în unele cărţi prea rare, nefiind la cunoştinţa acelor băr- 
baţi, cari ar fi fost în stare a le înfrunta, puteau să zacă mai 
multe veacuri ascunse, apoi venind cândva la lumină, puteau pro- 
duce amăgirile cele mai stricătoare şi împinge în rătăcire şi pe 
cei mai deştepţi ispititori ai naturii. La toate aceste rele şi nea- 
junsuri s'a aflat leacul cel mai potrivit prin maiestatica aflare a 
măestriei tipariului. Prin aceasta, după curn zice Herder atât de 
frumos: „societatea tuturor cugetătorilor din toate părţile lumii 
a devenit o biserică adunată, vizibilă“... Această dumnezeească 
măestrie de a împărtăşi cugetele şi simțămintele, această sfântă 
legătură*”ce cuprinde în sine întreaga omenire, este cea mai de 
căpetenie, liberă şi neviolabilă avere a omului, deopotrivă cu li- 
bertatea, ce o are omul de a cugeta şi a simți; acesteia nu îi se 
poate pune vre-o ţermuire volnică în cale, ci numai aceea a legii 
de drepturi, la care se află supuse toate sferele de activitate ex- 
terne ale omului şi al cărei principiu este: a nu vătăma libertatea 
cea egală a altora... Împărăţia adevărului este o tâmplă; nici 
într'o parte, nici într'un unghiu al aceleia nu poți aşeza o lumină 
aprinsă astfel, ca raza aceleia să nu străbată şi în celelalte locuri 
învecinate. Prin urmare scopul cel firesc şi neapărat al mărgi- 
nirii de lumină şi al sugrumării de adevăr este întunerecul cel de- 
săvârşit... Libertatea tipariului şi a comerţului cu cărţile, pe 
lângă măsuri represive înțelepte, este calea cea adevărată, care 
fericeşte atât pe popoare, cât şi pe cei însărcinaţi cu conducerea 
şi ocârmuirea politică a acelora“. 

Aceste reflexiuni îl înfăţişează pe Andrei Mureşanu ca pe 
un prieten entusiast al libertăţii şi duşman al încătuşerii, 


IV. 
Iată acum şi dovezile, cari arată în mod lămurit, că artico- 


lele schițate până aci sunt în adevăr scrise de Andrei Mureşanu: 
L In articolul „Românul și poezin lui“ se cuprind câteva re- 

miniscențe din viața lui de student la gimnaziul piariştilor şi din 
cea de redactor începător la foile din Braşov: „Gazeta“ şi „Foaia 
pentru minte, inimă şi literatură“... Vorbind despre oda safică 
Mureşanu aminteşte că, pe când era student în gimnaziu, îl în- 
văţau „,piariştii a cânta plăcuta odă safică: „Integer vitae“, Se 
ştie, că Andrei Mureşanu a studiat în gimnaziul călugărilor pia- 
riet din Bistrița"). Iar în 1853 „Telegraful Român“ nu avea alt 
colaborator, care să-şi fi făcut studiile la piarişti. Deci reminis- 
Centa aceasta nu poate fi decât a lui Andrei Mureşanu; 

2. In acelaş articol face amintire şi de „oacheşele braşo- 
vene“, cari înainte cu 15 ani (exact la 1838, când începuseră să 
apară foile române din Braşov) aşteptau cu dor, să cetească câte 
un „versurel, ce se afla la călcâiul foii“ şi prin aceasta se îndu- 
plecau apoi a ceti foaia întreagă. Această reminiscență denotă cu 
certitudine, că poetul Andrei Mureşanu este autorul menționa- 
telor articole. Tot aşa de concludentă e şi mărturisirea făcută 
în acelaş articol, că autorul simţea, o „vie aplicare“ cătră arta 
poeziei. 

3. Şi în sfârşit, în articolul „Românul în privința muzicii“ 
vorbeşte iarăş despre sine, spunând că „din darul lui Dumnezeu“ 
ştie cânta în Biserică „după glasul gurii, pe fiecare din cele 8 
glasuri“ şi încă mai face şi câte „0 gorgoană şi sucitură, de cască 
Românul din gură“... Este ştiut că Andrei Mureşanu avea 
atragere spre biserică şi, fiind bun cântăreţ, adeseori ţinea strana 
în biserica ortodoxă română din Sibiu. Aceasta o confirmă şi 
mărturisirea lui Aron Densușeanu, care la 17 Iulie 1879 scria 
despre Andrei Mureşanu, între altele, următoarea amintire prie- 
tenească: „adeseori ţineam amândoi strana la biserica greco- 
orientală din Sibiu şi mai pe urmă am ţinut-O a doua zi de Paşti 
186129). 

Aceste dovezi sunt suficiente spre a învedera, că articolele 
privitoare la istoria artelor şi aplicarea lor în viaţa poporului 


> 


19) Cf. Ioan Raţiu, Viața şi operile lui Andrei Mureşanu. Blaj, 
1900, p. 16—17, nota, 
2) Cf. Familia, din 1905, p. 38. 

român sunt scrise de Andrei Mureşanu. In privinţa articolelor: 
Un sfat bun la timpul său şi Măestria tiparului nu avem alte 
dovezi decât asemănarea frapantă a stilului precum şi factura lor 
didactică-ştiinţifică cu semnificativele citaţiuni din Herder, care 
se vede că era unul din autorii favoriţi ai lui Mureşanu. Această 
împrejurare îndreptăţeşte afirmaţiunea, că şi autorul acestor ar- 
ticole este tot Andrei Mureşanu. 

Din cuprinsul lor se poate constata cât de serioase erau 
problemele, cari îl preocupau în anii 1853—1854 pe Andrei Mu- 
reşanu şi cât de însemnat progresul făcut de acest poet-ziarist 
dela traducerile, glumele şi înseilările prozaice din foile braşo- 
vene (1888—45) până la reflexiunile mature, cari formează nota 
esenţială atât a articolelor publicate la 1845 în „Gazeta de Tran- 
silvania“ sub titlul „Proprietate (avere, moşie)“, cât şi a celor 
din „Telegraful Român“. 

Prin această serie de frticole de cuprins social, economic 
şi literar-artistic, scrise cu pricepere, cu bună pregătire şi cu 
oarecare erudiție, — Mureşanu a izbutit să aducă o serioasă 
contribuţie la progresul ziaristicei româneşti păşind alături de 
contimporani cu reputaţia unui Gheorghe Barițiu, Aron Florian, 
Timoteiu Cipariu, Simion Bărnuţiu, loan Maiorescu, Pavel Va- 
sici, Visarion Roman, Nicolae Cristea şi Zaharie Boiu, condeiele 
cărora sporiseră considerabil valoarea şi prestigiul ziaristicei 
transilvane. 

Consecințele lui pentru Croaţia şi Transilvania. 


Monarhia austriacă, în care unica legătură organică între 
numeroasele ţări și popoare, strânse laolaltă sub pajura bichefală, 
o formase dinastia habsburgică, se reducea în esenţă la un Stat 
de funcţionari instituiţi cu misiunea să ducă la îndeplinire, fără 
greș, disposițiunile emanate dela feluritele cancelarii ale Curţii 
din Viena. Abia în urma reformelor realizate în timpul înde- 
lungatei cârmuiri a energicei şi prudentei” Maria Teresia începe 
să ia forme mai concrete ideea unităţii de Stat, sprijinită pe 
forţa armată, pe mehanismul administrativ al organelor de con- 
ducere centrală şi pe neobositele tendințe de proselitism catolic, 

Inceicarea fiului său Iosif al II-lea de a desăvârși unitatea 
Monarhiei habsburgice în spirit birocratic, prin reforme precipi- 
tate şi printr'o forţată operă de germanizare, s'a prăbușit chiar 
înainte de a-şi fi închis nefericitul reformator pleoapele spre 
somnul odihnei de veci. Ideea înjghebării unităţii Statului aus- 
triac prin germanizare l-a supravieţuit însă, fiind îmbrăţişată 
de birocraţia dominantă, care aştepta un prilej potrivit să încerce 
a o impinge din nou pe tărâmul realizării. După succesele politice 
şi diplomatice obținute prin Congresul dela Viena (1815) urmă- 
rind Sfânta Alianţă scopul de a zădărnici şi înfrâna orice miş- 
çare revoluţionară s'ar fi ivit în cuprinsul Statelor europene, câr- 
muitorii Monarhiei trăiau în iluzia că acesta ar fi însuş rostul 
ei de existenţă propoveduind că popoarele din ţările ei nu-şi vor 
putea găsi fericirea decât în tradiționala supunere, alipire şi lo- 
ialitate faţă de familia domnitoare. Impăratul Francisc al II-lea 

obişnuea să spună că nu cunoaște „popoare, ci numai supuși“). 
In timpul lui se transformase absolutismul luminat din vremea 
lui Iosif al II-lea intrun absolutism sombru făcând să devină 
Ministerul poliției organul de căpetenie în Statul, care nu mai 
era guvernat, ci ħumai administrat cu excesivă pedanterie biro- 
cratică. Monarhia ajunsese în timpul acesta bântuită de un quasi- 
interregn al suveranităţii. Mulţi dintre conducători vedeau nea- 
junsurile ei, înțelegeau necesităţile timpului, dar fiindcă nu por- 
nea din partea Suveranului nici un fel de iniţiativă, nu se mişcau 
nici ei. Diplomatul austriac Friedrich Gentz, impresionat de în- 
frângerea Turciei şi de moderaţiunea ce-şi impusese prin tra- 
tatul de pace dela Adrianopol, Rusia, — despre care credea că 
ar fi putut obţine atunci cedarea Principatelor Române şi a Bul- 
gariei până în Balcani — înțelegea că Imperiul austriac è pândit 
de un destin identic cu al Imperiului otoman şi într'o scrisoare 
a sa, adresată în Octomvrie 1829 contelui Prokesch-Osten”) vor- 
bea, cu o sinistră profeție, despre „bancrotul politic general“ 
care-i aştepta pe Austriaci şi pe Turci deopotrivă. Necontenitele 
înfrângeri ale politicei vieneze îl făceau pe acest iscusit colabo- 
rator al lui Metternich să fie atât de ingrijorat de soarta Monar- 
hiei, încât nu se sfia să mărturisească a fi văzut el însuş viitorul 
Austriei mai întunecat decât mormântul. Presimţiri la fel de 
întunecate exprimase încă de mai înainte şi contele Ștefan Szé- 
chenyi, rostind profeția că alcătuirea politică austriacă se va pră- 
buși în curs de un veac — cum S'a şi întâmplat aevea — din 
pricina nedreptăţilor săvârşite contra feluritelor popoare din cu- 
prinsul ei. Revoluţia din 1848 ma fost în realitate decât o revo- 
Jupe a slăbiciunii, din care însă intervenţia ţarului Nicolae I 
a isbutit să salveze tronul habsburgic. 

In locul absolutismului polițienesc şi al odiosului centra- 


1) „Ich kenne keine Völker, ich kenne nur Untertanen“ Cf. Al- 
ired Rapp, Die Habsburger. Stuttgard, 1936, p. 237. 

2) Anton Graf Prokesch-Osten, Zur Geschichte der orientali- 
schen Frage. Briefe aus dem Nachlasse Friedrichs von Gentz. 4823— 
1829. Wien, 1877, p. 195—197. 

lism birocratic s'a încercat o nouă organizare, pe temeiuri demo- 
cratice, cu scop de a transforma Imperiul dinastiei întrun Impe- 
riu al popoarelor componente. Încercarea era însă din capul lo- 
cului condamnată, isbindu-se de particularismul numeroaselor 
popoare, toate deopotrivă doritoare să se organizeze pe baze pa- 
ţionale. 

Experiențele revoluţiei determinară pe tânărul împărat 
Francisc Iosif I să disolve parlamentul din Kremsier în primă- 
vara anului 1849, mărturisind în manifestul publicat cu acest 
prilej că şi-a fixat ca supremă ţintă a vieţii şi a cârmuirii reîn- 
vierea Austriei unitare. Era însă convins că nu va isbuti să 
atingă ţinta aceasta decât cu ajutorul unui regim absolutistic, al 
cărui principal sprijin credea să fi reuşit a-l descoperi în iscu- 
sința ministrului de interne Alexandru Bach, trecut în istoria 
Monarhiei ca personificatorul şi representantul tipic al sistemu- 
lui de germanizare, cu tendinţe centraliste, până la prăbuşirea 
regimului absolutist prin înfrângerea armatelor austriace în lup- 
tele cu Italienii (1859). Din experienţele desastroase ale regi- 
mului absolutist a răsărit încercarea de a-l înlocui cu un simu- 
lacru de constituţionalism, întemeiat pe aşa numitele „individua- 
lităţi istorico-politice“, cu un parlament central în Viena şi cu 
diete provinciale în diferitele țări ale Monarhiei. 

Soluţiunea aceasta nu mulțumea nici pe aderenţii centralis- 
mului austriac, cari socoteau unitatea Imperiului primejduită 
prin dietele provinciale, nici pe ai federalismului întru cât postu- 
latul lor relativ la o îndreptăţire a tuturor elementelor etnice de 
a se organiza pe temeiul principiului de naţionalitate se izbea de 
resistenţa aşa numitelor „individualităţi istorice-politice'“. 

Constituţiunea dela 26 Februarie 1861, al cărei „părinte“ 
era considerat primul ministru Anton Schmerling, en toate că 
adevăratul ei autor-fusese talentatul jurist Hans von Pertha- 
ler — nu putea fi decât un compromis al ideii de Stat dinastic 
cu ideile şi postulatele constituţionalismului modern. Din acest 
compromis a rezultat parlamentarismul austriac sprijinit, până 
la prăbuşirea din toamna anului 1918, pe o aparenţă de libera- 
lism şi pe alta de autonomism, — ceeace îndreptăţea pe comitele 

suprem al Carașului, pe generosul Român Emanuil Gozsdu, să 
afirme în cunoscutul său discurs, rostit în şedinţa Casei Mag- 
naţilor (Senat) la 19 Iunie 1861, că centraliştii doritori să orga- 
nizeze, o. Austrie unitară, nu au izbutit să creeze decât o Austrie 
foarte precară”). 


II. 


Incercările de Ordin constituțional din timpul guvernării lui 
Schmerling s'au izbit de resistența pasivă a Maghiarilor, cari în 
dieta dela 1861 proclamând principiul „continuității de drept“ 
stăruiau să obţină recunoaşterea şi aplicarea legilor votate în pri- 
măvara anului 1848 şi sancţionate atunci de fostul monarh Fer- 
dinend V, antecesorul lui Francisc Iosif I. Această atitudine a 
lor a avut ca urmare disolvarea dietei, în care se prezentase to- 
tuş un proiect de lege cu tendinţa de a satisface și postulatele 
popoarelor nemaghiare, pe seama eărora se admiteau chiar drep- 
turi de ordin corporativ, fără să fi izbutit însă a micşora, prin 
aceasta, sentimentul de justificată neincredere a acestor popoare 
faţă de cârmuitorii Ungariei. 

Nemulţumirile pricinuite de excesivul birocratism centralist 
de o parte, de alta amenințările tot mai vădite ale unui apropiat 
atac antiaustriac din partea Prusiei, pregăteau terenul pentru o 
schimbare de regim la cârma Monarhiei. Năzuinţa dinastiei de 
a se împăca cu Ungurii recalcitranţi, se accentua tot mai mult în 
cercurile Curţii din Viena. Discuţiunile de ordin publicistic, cu 
privire la o eventuală organizare dualistă a Monarhiei, erau la 
ordinea zilei. Participând la ele şi vestitul istoric ceh Francisc 
Palacky, mărturisea că Austria ar avea de ales între următoarele 
trei sisteme de organizare politică: centralismul (care ar fi în- 
vestit națiunea germană cu heghemonia), dualismul (care o îm- 
părțea între Germani şi Maghiari) şi federalismul (călăuzit de 
principiul: drept egal pentru toate națiunile). Numai prin acest 


3) L. Lupaş, Emanuil Gozsdu 1802—4870. Originea şi opera sa. 
Bucureşti, 1940. An. Ac. Rom. Mem. Sect. Ist. Tom, XXII, p. 703, 

din urmă sistem credea el că ar izbuti. Monarhia-să-şi îndepli- 
nească misiunea istorică, pe care i-o recunoscuse afirmând într'o 
scrisoare, adresată la 11 Aprilie 1848 parlamentului din Frank- 
furt, că dacă mar fi existat Imperiul austriac, el ar fi trebuit 
creat în interesul Europei şi al umanităţii“), 

Cu privire la o eventuală organizare a Monarhiei pe baze 
dualiste, nu ezita însă a-și exprima convingerea că, orice înfăţi- 
şare ar lua aceasta, se va dovedi în scurtă vreme păgubitoare 
pentru întreg Imperiul austriac, mai păgubitoare chiar decât o 
centralizaţiune totală, fiindcă forma de organizare dualistă nu 
ar putea fi decât o îndoită centralizațiune .-. şi un rău îndoit, se 
ştie, că este totdeauna mai rău decât unul simplu”). El nu putea 
concepe, cum aceeaşi oameni politici, cari abia restaurasetă au- 
tonomia Transilvaniei, să o distrugă ei înşişi spunând deputați- 
lor români şi saşi: „lubiţi prieteni, aţi fost atât de amabili să as- 
cultaţi dorința noastră şi să veniţi act la Viena, trecând peste 
împotrivirea Maghiarilor; fiți acum aşa de prevenitori, supu- 
neţi-vă adversarilor voştri şi mergeţi la Pesta...“ 

Tot el făcea însă, cu melancolie, reflexiunea că uneori căile 
politicei sunt tot atât de nepătrunse ca şi ale providenţei divine. 
Nu se poate învoca oricând cunoscuta axiomă de ordin filosofic, 
in sensul căreia nici nu poate să existe ceeace nu e raţional (was 
nicht verniinftig, kann auch nicht sein). ` 


Ori cât de irațional i se părea eminentului istoric sisteinul 
dualist ca temeiu pentru viitoarea organizare a Monarhiei, des- 
făşurarea împrejurărilor de ordin militar şi politic împingea pe 
împăratul Francisc Iosif I-iu în ritm accelerat spre apropiata lui 
înfăptuire. După înfrângerea oştitor austriace la 1866, în lupta dela 
Sadowa şi Königgrätz, el rămăsese cu totul convins de necesi- 


4) Dr Franz Palatky, Oesterreichs Staatsidee. Prag, 1866, p. 83: 
„Wahrlich existiriie der österreichische Kaiserstaat nicht schon längst, 
man müsste im Interesse Europa's, im Interesse der Humanităt selbst, 
sich beeilen, ihn zu schaffen“, 


5) Ibidem, p. 50. 

tatea stringentă de a încheia repede tratativele de împăcare cu 
Ungurii. 

Dualismul nu putea fi pe placul cercurilor politice vieneze, 
dar nu era nici pe al celor maghiare ultraiste, obișnuite a se 
orienta după ideile dictatorului pribeag Ludovic Kossuth, care 
rămăsese potrivnic oricărei legături politice între Austria și Un- 
garia crezând că, pentru aceasta din urmă, ar fi mai prielnică 
o apropiere de România şi de Serbia în cadrele proiectatei „Con- 
federaţiuni dunărerit %). El își alarma aderenţii afirmând că trans- 
acţiunea dualistă”) ar însemna nici mai mult nici mai puţin, decât 
„moartea naţiunii maghiare“, iar pe protagoniștii acestei trans= 
acțiuni îi stigmatiza ca pe o „clică de miserabili“, cari i-au „ucis 
sărmana patrie“. Nu a lipsit a se adresa direct lui Francisc Deák, 
principalul făuritor din partea maghiară al pactului dualist, im- 
plorându-l să nu păşească pe tărâmul lunecos al concesiunilor de 
ordin politic. 


î) E. Pascu, Un plan de Confederation Danubieune roumaino- 
magyaro-serbe en 1859. Bucarest. 1940, p. 20. 

7) Arhiducele Francisc Ferdinand spuneh fără înconjur că 
moartea Monarhiei habsburgice va îi pricinuită de ipertrofia politică 
maghiară. „Die ubertriebene Grösse Ungarns bezeichnete er geradezu 
als den Tod der Habsburger Monarchie. Aber auch das Übergewicht 
Preussens sei nicht günstig, weder für Deutschland selber, noch 
auch für Österreich-Ungarn. Preussen habe zwar Deutschlands 
Grösse angebahnt, aber sei auch ein Faktor der Beunruhigung 
für alle Nachbarn... Die Hegemonie Österreichs würde eine 
stetige und sichere Entwicklung Deutschlands weit besser ver- 
bürgt haben; dieser Verlust der österreichischen Vorherrschaft sei 
das grösste Unglück für beide Staaten. Als Hauptschuldigen an diestr 
Entwicklung bezeichnete er nicht Bismarck, sondern Metternich" 
W. Schüssler, Osterreich und das deutsche Schicksal. Leipzig, 1925, p. 
71. „Die Doppelmonarchie Osterreich-Ungarn wird Habsburgs letzte 
Erscheinungsform in der Geschichte... Sie wird der Anfang vom habs- 
burgischen Ende. Der „siamesische Zwilling“ Europas ist an der 
Donau erstanden... Als der alte Franz Iosef zum Präsidenten Roose- 
velt sagt: „Ich bin der letzte europäische Souverän der alten Schule“, 
spricht er die tiefste Wahrheit über sich aus. Er ist der letzte Mo- 
narch ohne Nation“. Alfred Ropp o. c. p. 264—265. 

Francisc Deák insă n'a dat nici o atenţiune scrisorii lui Kos- 
suth lăsând-o fără orice răspuns şi continuând tratativele me- 
nite să dea politicii sale de conciliaţiune cu dinastia habsburgică 
"rezultate atât de surprinzătoare, încât el însuş se simţea în drept 
să constate, cu satisfacţiune, că după dezastrul dela Mohács 
(1526) ţările coroanei ungare nici odată gau mai fost închegate 
în legături aşa de strânse ca dela 1867 înainte. 

Adevărat că acest rezultat nu ar fi fost cu putinţă fără spri- 
Jinul efectiv al împăratului Francisc Iosif Län care, din motive 
de prudenţă şi prevedere politică — nu a voit să convoace par- 
lamentul austriac decât după terminarea tratativelor cu Deâk şi 
după încheierea pactului dualist dela 1867, prin care aristocrația 
maghiară obținea un nemeritat succes*). 

Parlamentul austriac, deşi indispus în momentul când s'a 
văzut — din prea înalt ordin împărătesc — aşezat în faţa fap- 
tului împlinit al transacţiunii dualiste, vrând nevrând, a trebuit 
să-l accepte votând pentru jumătatea de Vest a Monarhiei o lege 
similară cu cea votată de parlamentul ungar (art. XII din 1867). 
pentru jumătatea de Est, aşa numita lege fundamentală a Statu- 
lui (Staatsgrundgesetz). Indeosebi Germanii austriaci se tân- 
gueau din pricina sporirii sarcinilor financiare izvorâte pentru 
dânşii din această nouă întoemire dualistă. 

Cehii adoptară o atitudine pasivă față de parlamentul vie- 
nez. Se apropia de scadență amenințarea lui Palacky, care aver- 
tizase încă dela 16 Mai 1865 că ziua, în care va fi proclamat du- 
alismul, va fi ziua de naştere a panslavismului; Cehii vor ră- 
mâne îndureraţi, dar neînfricaţi ca unii care au fost aci înainte 
de Austria şi tot aci vor fi şi după dispariția ei. Şeful lor politie 
Rieger, în fruntea unei deputaţiuni ceho-croate, ma întârziat să 
intervină la ţarul Alexandru al II-lea solicitându-i sprijinul în 


8) Publicistul Beksics Gusztáv, A dualismus története, közjogi 
értelme és nemzéti törekvéseink (Istoria dualismului, sensul lui de 
drept public şi năzuințele noastre naționale) Bpest 1892 p. 79 afirma 
că prin dualism a dispărut ideea Imperiului austriac, obținând triumf 
definitiv ideea națională maghiară (Birodalmi eszme nincs többé, a 
magyar nemzeti eszme diadala végleges). 

interesul ideii panslave. Polonii au acceptat transacţiunea dua- 
listă amăgindu-se că vor reuşi să aşeze jumătatea vestică a Mo- 
narhiei pe temeiuri federaliste. In regiunea Tirolului de sud şi a 
Triestului începuseră a prinde rădăcini tot mai adânci pornirile 
spre iredentism italian. 

Potrivit pactului dualist austro-ungar, cele două jumătăţi ale 
Monarhiei nu erau numai într'o uniune personală, ci şi în una 
reală concretizată prin aşa numitele afaceri comune (externe, fi- 
nanţe, armată) pentru a căror cârmuire administrativă funcţio- 
nau 3 miniştri comuni cu reşedinţa în Viena, iar pentru cea le- 
gislativă se întruneau „delegaţiunile“' compuse din câte 60 re- 
prezentanţi, delegaţi de către cele două parlamente (austriac şi 
ungar). Aceste „delegaţiuni“ ţineau şedinţe separate, întrunindu- 
se alternativ în cele două capitale: Viena şi Budapesta. Relaţiu- 
nile vamale şi cele comerciale urmau să fie examinate din nou 
la intervale de câte 10 ani, fiind astfel Monarhia adeseoni adusă 
în situaţiuni critice, cari au dat umorului vienez prilej so nu- 
mească „Monarhie auf Kindigung“...). Cea mai nimerită carac- 
terizare a pactului dualist dela 1867 se găseşte în cartea publicis- 
tului austriac Karl Renner (Rudolf Springer) despre „Temeiu- 
rile şi scopurile evoluţiei Monarhiei austro-ungare“ (Grundlagen 
und Entwicklungsziele der Gst.-ung. Monarchie) cuprinsă în 
aceste cuvinte: „Von den zehn Völkern der Monarchie sind swet 
souverän und reichsunmittelbar, die Deutschen und die Magyaren. 
Beide gliedern sich je ein kalb souverânes, reichsmittelbares Volk 
an: die Deutschen geben de Polen (Sprachenverordnung von 
1869) relative Autonomie, die Magyaren den Kroaten (Ausgleich 
von 1868). Alle Grossen sind so an der Reichsgestaltung mit in- 
teressiert, die sechs anderen Nationen aber, die Tschchen, Ruthe- 
nen und Rumänen, die Slowenen, die österreichischen Südslawen, 
die Serben und Italiener sind zur Aufsaugung bestimmt, dem 
geschichtlichen Untergange geweiht; und zwar nehmen an deren 
Aufsaugung auch die halb-souverânen Völker teil: den Polen 


9 Cf. Wilhelm Schüssler, Österreich und das deutsche Schicksal. 
Leipzig 1925 p. 39. 

sind die Ruthenen, den ungarischen Kroaten die Serben ihres 
Landes als Beute zugewiesen'9%. Cercurile militare din Austria 
Sau împăcat anevoie cu această paritate, impusă prin voința îm- 
părătească şi prin forţa împrejurărilor. Le supăra îndeosebi stă- 
ruința guvernului ungar de a-şi crea prin aşa numita „honve- 
zime“ o armată proprie, cu limba de comandă maghiară. In cea 
dintâi sesiune a delegaţiunii, în primăvara anului 1868, în nu- 
mele Ministerului comun al armatei, a declarat generalul croat 
Crivičič, că niciodată nu va consimţi să fie eştirea dismembrată. 
Dar iscusinţa contelui Iuliu Andrássy, care drept pedeapsă pen- 
tru participarea sa la revoluţia din 1848, fusese spânzurat la 1851 
„in effigie“ pentru ca mai târziu să fie grațiat şi instituit mi- 
nistru-preşedinte — a reuşit să respingă, cu ajutorul Monarhu- 
lui, tendinţa cercurilor militare austriace de a subordona şi hon- 
vezimea ungurească Ministerului comun al armatei şi de a-i im- 
pune limba germană ca limbă de comandă. 

Pentru a da şi în titulatura oficială expresiune nouii orga- 
nizări dualiste, Francisc Iosif I a dispus la 14. XI. 1868 modifi- 
carea vechiului titlu de „Impărat al Austriei“ în acela de „Im- 
părat al Austriei şi Rege apostolic al Ungariei“. Iar titlul de „Im- 
perii austriac“ l-a înlocuit cu cel de. „Monarhie austro-ungară“, 
cu toate că Împărăţia cârmuită de el numai în aparenţă își mai 
păstrase caracterul monarhic, lunecând treptat spre diarhie, după 
cum s'a putut constata la 1882, când Coloman Tisza oferise prin- 
cipelui moştenitor, Arhiducelui Rudolf, favoarea de a fi încoro- 
nat ca rege mai tânăr (rex junior) al Ungariei, ofertă pe care 
acesta nu a putut fi induplecat să o primească. 


III. 


Ungaria singură avu norocul să profite de pactul dualist 
mai mult decât oricare altă ţară din cuprinsul Monarhiei, asigu- 
rându-şi o vădită preponderanţă în afacerile comune și izbutind 
să-şi intensifice şi accelereze opera de unificare politică centra- 


19) Ibidem, p. 42. 
24 

listă prin maghiarizarea sistematică a numeroase elemente evre- 
ieşti, germane, rutene şi slovace!!). Austria dimpotrivă a slăbit prin 
necontenite frământări în politica sa internă. Curentul democtă- 
tizării a putut înregistra aci o biruinţă însemnată prin întrodu- 
cerea votului universal în anul 1907, câtă vreme în Ungaria a în- 
tâmpinat acest curent obstacole de neînvins până la sfârşitul răz- 
boiului mondial şi chiar până în timpul de faţă. In toamna anu- 
lui 1918 ironia istoriei a făcut ca lozinca dismembrării Monar- 
hiei austro-ungare să purceadă tocmai dela conducătorii elemen- 
tului etnic, care izbutiseră a înjgheba, în favoarea lor, cu o jumă- 
tate de veac în urmă transacţiunea dualistă atât de strâns legată 
de numele lui Francisc Iosif I şi de al lui Francisc Deák. 
Dificultăţile ivite chiar dela început în calea pactului dualist 
fuseseră sporite şi prin atitudinea cercurilor dela cârma Croa- 
Dei, care în primăvara anului 1848 se desfăcuse cu totul de Un- 
garia, solidarizându-se sub steagul banului Jellačič cu trupele 
austriace, pornite la luptă împotriva revoluţionarilor maghiari. 
La 1861 dieta Croaţiei se arătase totuş aplicată a relua ve- 
chile legături cu Ungaria, dar numai pe temeiul parităţii depline, 
deci cu condiţiunea să i se recunoască şi garanteze independenţa 
„propriei sale fiinţe de stat. În cazul acesta, fireşte, sistemul dua- 
list sar fi transformat într'unul trialist. Era explicabilă. năzuinţa 
Croaților de a-şi asigura faţă de Ungaria măcar acelaş grad de 
independenţă, pe care aceasta ţinea să şi-o afirme cu orice 'preţ 
în legăturile ei cu Austria. Comitatele din Croaţia nu fuseseră 
socotite nici mai înainte ca părţi integrante ale Regatului ungar, 
ci ca nişte corpuri separate: corpora distincta. Aceste comitate 
aflând că dualismul austro-ungar s'a încheiat fără să se fi ţinut 


11) Menţionatul publicist Beksics (o c. p. 304—305) se amăgea 
să creadă că pooparel& nemaghiare din cuprinsul Ungariei ar fi fost 
hucuroase a se contopi în națiunea maghiară dominantă, cu singura 
excepție a Românilor, cari îşi reyendicau teritorul lor, separat de 
restul Ungariei. Deaceea afirma că Statul Ungar avea un singur căl- 
câi al lui Achilles şi că acesta era problema dacoromână. („a magyar 
államnak van egyetlen Achilles — sarka és ez a dâkoromân törek- 
vés). In realitate însă Ungaria avea la toate granițele ei câte un ase- 
menea călcâi! 

seamă în prealabil de postulatele croate, au declarat că nu recu- 
nosc dreptul guvernului dela Budapesta de a-şi asuma cârmuirea 
asupra lor. Comitatul Zagreb a decis să trimită o deputațiune 
specială cu protestul său la treptele tronului din Viena. Deputa- 
ţiunea nu a fost însă primită de către Francisc Iosif. Spre a li- 
nişti spiritele agitate, din cercurile dietei ungare s'a răspândit 
svonul, transmis prin generalul Pavel Somssich, banul Croaţiei, 
că pe seama acesteia ar fi fost rezervată în noua constituţie a 
Ungariei o charta bianca, urmând să-şi lămurească ulterior Croa- 
ţii condiţiunile de alipire. Nemulțumirea lor s'a manifestat şi în 
refuzul de a participa la încoronarea lui Francisc Iosif ca rege 
al Ungariei. Episcopul Strosmayer, considerat ca obstacol în ca- 
lea înţelegerii ungaro-croate, a fost sfătuit să plece în străinătate, 
iar dieta croată în care aderenţii unirii cu Ungaria erau în vä- 
dită minoritate (numai 44 de mai față de 57 potrivnici ai ei, 
membrii ai partidului naţional de sub şefia lui Starčevič) fu di- 
salvată la 25 Mai 1867. In nouile alegeri Starčevič nu a mai reu- 
şit să obțină mandat. Majoritatea deputaţilor croaţi, acum unio- 
nişti, părăsind principiul trialist, au acceptat soluţiunea relativă 
la comunitatea de stat a Croaţiei cu Ungaria atât faţă de Austria, 
cât şi în raport cu străinătatea, asigurându-i-se drepturi de au- 
tonomie în afacerile interne, în instrucțiune—culte şi în justi- 
De, precum şi dietă şi cârmuire provincială proprie în frunte cu 
Banul numit din partea Regelui; reținându-şi 45%/0 din impozite 
pentru acoperirea propriilor sale trebuinţe, trimițând în parla- 
mentul ungar 40, iar în delegaţiunile austro-ungare 4 reprezen- 
tanți, cărora li se admitea uzul limbei croate, după cum aceeaşi 
limbă era admisă şi ca limbă de comandă pentru oştirea ei de- 
osebită. 

Naţionaliştii croaţi, adânc jigniți de abuzurile săvârşite în 
cursul nouilor alegeri pentru dietă, au refuzat să accepte înţele- 
gerea eu Ungaria stigmatizând-o ca rezultat al unor alegeri ne- 
legiuite şi luptând sub conducerea lui Startevit şi a lui Iosif 
Frank pentru o totală independenţă politică. Nici disolvarea sau 
„Provincializarea“ graniţei militare croate nu s'a putut îndeplini 
fără o aprigă luptă de resistent din 'partea localnicilor. Cu toate 

că fusese ordonată prin decret regal, la 19 August 1869, ea nu a 
putut fi dusă la îndeplinire decât cu 12 ani mai târziu. Dar şi 
atunci a întâmpinat violente împotriviri, în cursul cărora a fost 
impuşcat Eugen Kvaternik, şeful partidului de drept croat. 

Episcopul Strosmayer, plin de neîncredere față de alipirea 
Croaţiei la Ungaria, avea obiceiul să spună: „când mă voiu des- 
părţi de lumea aceasta, ultima mea rugăciune va fi pentru unirea 
poporului meu (jugoslav). Iar dacă Atotputernicul va găsi de 
cuviință să-mi permită a mă înfățişa înaintea Lui, îi voiu adresa 
rugămintea: Doamne, Dumnezeule, milostiveşte-te spre poporul 
meu şi uneşte-l'12). 

Tendințele trialiste nu au dispărut cu totul din politica Croa- 
ților; în preajma războiului mondial însuş moştenitorul tronului, 
Arhiducele Francisc Ferdinand, a fost ocrotitorul lor™). Contele 
Ştefan Tisa, speriat de ameninţarea cu o eventuală organizare 


12) Anuarul Inst. de Ist. Not Cluj, Vol. VIL p. 800. 

13) Profesorul W. Schiissler se întreba la 1925: „Gab es den Mann 
in der weiten Monarhie, der durch eine Fâderativverfassung die grosse 
österreichische und zugleich die Balkanifrage — die siidslawische, ru- 
mânische — lösen und damit der Welt den Krieg — wenigstens im 
Jahre 1914 — ersparen konnte? Wenn der Erzherzog — Tronfolger 
Franz Ferdinand dieser Mann war und die Lage der Monarchie und 
seines Hauses klar erkannte, dann gilt auch von ihm, was Ranke von 
der Königin Elisabeth von England sagt: „Das Grâsste, was dem Men- 
schen begegnen kann, ist es wohl, in der eigenen Sache die allgemeine 
zu verteidigen. Dann erweitert sich das persönliche Dasein zu einem 
welthistorischen Moment“ (o. ep 53). „Er plante — wie sein Flügel- 
adjutant Margutti versichert — ursprünglich einen Foderativstaat 
Grossăsterreich... Die Folgerung war eine einheitliche, die deutsche 
Staatssprache — auch fir Ungarn, das er in vier oder fünf Teile zer- 
legen wollte.. Auf den naheliegenden Einwand Marguitis, dass dieses 
Staatssystem mit legislatorischen Mitteln nicht zu errichen şei, ent- 
gegnete der Erzherzog: „Dann eben mit Gewalt!"... Und zum Minister- 
präsidenten Dr. Koerber äusserte er: „Weg mit allen diesen Präroga- 
tiven der Magyaren, sie sind eine Nationalität wie jede andere. Sie 
haben die gleichen Rechte und nur zu erwarten, was auch den Tsche- 
chen, Kroaten, Polen, Rumänen und Slowenen gebührt“ (o. c. p. 
81—82). 

trialistă, călătorise însuş în Croaţia în Septemvrie 1918 şi stând 
de vorbă cu baronul Ştefan Sarkotiă, — cel din urmă şef pro- 
vincial al Bosniei, care pledase pentru unirea Croaţiei cu Dalma- 
ţia şi cu Bosnia sub suveranitate ungară, nu însă în formă tria- 
listă ci ca un fel de „subdualism“, — nu a mai găsit în drumul 
său nici la Zagreb, nici la Mostar, nici la Sarajevo, niciun fel de 
dispoziţie pentru vre-o perpetuare a legăturilor -dintre Croaţia şi 
Ungaria. Această experienţă tristă -pentru el, La făcut să exclame 
de repetate ori cuvintele:,, Wie ist denn das alles gekommen“ cum 
s'au putut întâmpla toate acestea?“ Dovadă, cât de puţin şi cât de 
greşit fusese informat, în cursul îndelungatei sale guvernări, 
asunra stărilor reale şi asupra atmosferei sufleteşti din Croaţia!*). 


IV. 


Dintre toate țările Monarhiei habsburgice aceea, care a pri- 
mit prin dualism cea mai cumplită lovitură, chiar lovitura de 
grație a fost Transilvania. Marele Principat Transilvan şi-a 
pierdút prin pactul austro-ungar dela 1867, împotriva voinței co- 
vârşitoarei majorităţi a cetățenilor săi, nu numai autonomia mul- 
tiseculară, ci însăşi propria sa ființă de stat). Politica transac- 
ponistă a lui Deák pusese întreagă acţiunea de împăcare a dinas- 
tiei habsburgice, în funcţie de totala sacrificare a Statului tran- 
silvan, pe care Regatul Ungariei nu ar fi fost niciodată în stare 
să-l desființeze fără ajutorul factorilor politici de dincolo de 
Leitha. Oligarhia maghiară obținuse astfel un neaşteptat succes, 
încălecâni şi surpând prestigiul politic al Austriei), spre 


14) Cf. revista Magyar Szemle din Budapesta, 1941, Vol. XL. Nr, 
164, p. 229. 

15) Cf. Teodor Botiş, Monografia familiei Mocioni, Bucureşti 
1939, p. 141: „18 provincii ale Monarhiei rămaseră cu drepturile lor 
autonome și după dualism (1867). Numai Marele Principat al Tran- 
silvaniei, a fost tratat ca o ţară cucerită şi dat pradă imperalismului 
maghiar“. S 

19) „Der alte habsburgische universale Kaisergedanke war ver- 
lassen. Aus dem Reich der vielen Völker war der deutach-magyarische 

a-şi impune propria sa voinţă la conducerea Monarhiei, arun- 
când simultan otrava disoluţiunii în îmbătrânitul organism al 
Imperiului habsburgic. Lovitura de graţie, aplicată din partea 
maghiarismului agresiv fiinţei de stat a Transilvaniei, — prin 
braţul habsburgic — urma să-şi primească răspunsul cu 5l de 
ani mai târziu prin Adunarea Naţională a Românilor la 1 De- 
cemvrie 1918 şi prin adesiunea Saşilor în adunarea lor dela 
Mediaş, la 8 Ianuarie 1919. 


In ce priveşte atitudinea lui Francisc Iosif I-iu în chestiunea 
sacrificării Statului transilvan de dragul împăcării sale cu Ma- 
ghiarii, aceasta fusese la început dibuitoare, după cum rezultă 
din procesele verbale, redactate în două conferințe ministeriale 
prezidate la Viena de insuş Impăratul în zilele de 27 şi 29 Au- 
gust 1865. In cea dintâi exprimase Francisc Iosif dorința de a 
se găsi o soluţiune, care să satisfacă nu numai elementul maghiar, 
ci să ţină seamă şi de justele postulate ale celorlalte naţiuni tran- 
silvane. Spunea chiar, că Dieta transilvană trebue oprită dela 
orice pas pripit, întru cât nu ar fi de dorit să se contopească 
Transilvania — şi sub raport administrativ — cu Ungaria. 
Această contopire nici nu ar fi practic realizabilă, de oarece aci 
sunt numeroase probleme şi interese cu totul diferite de ale Un- 
gurilor. Cu deosebită consideraţiune la situaţia Saşilor şi a Ro- 
mânilor, el stăruia să fie evitată afirmaţiunea că prin unirea pro- 
iectată ar înceta orice autonomie transilvană”). In aceaşi şedinţă 


N 

Doppelstaat gewordsn, und Kaiser Franz Ioseph, anstatt National- 
kânig auch über die Tschechen, Slowaken, Polen, Ruthenen, Kroaten, 
Slowenen, Serben, Rumänen und Italiener zu sein, wurde immer aus- 
schliesslicher der magyarische Nationalkönig, der nur dazu da War, 
den widerstrebenden Völkern von Ungarn und Österreich das magya- 
rische Gesetz aufzulegen“ (W. Schüssler o. c., p. 43). Arhiducele Fr. Ferdi- 
nand obişnuea să spună: „Der Dualismus ist ein Unsinn, ein Verle- 
genheitsbehelf, eine Anomalie“ (Idem, o. c. p. 72). 

17) Cf. Josef Redlich, Das österreichische Staats- und Reichspro- 
blem. Leipzig, 1926, Vol II, p. 413.: „Ganz besonders muss es aber mit 
Rücksicht auf die Sachsen und Romanen vermieden werden zu sagen, 
dass mit der Union jede Autonomie Siebenbürgens aufhöre“. 

accentuase şi contele Belcredi necesitatea să se procedeze faţă de 
Români cu deosebită precauțiune, pentru că un procedeu nepotri- 
vit cu împrejurările date i-ar jigni repede şi i-ar impinge spre 
Principatele dunărene, spre care şi de altfel gravitează mere"). 

Cu 2 zile mai târziu Împăratul stăruia însă în aceeași con- 
ferinţă ministerială (29 August) pentru încorporarea Transilva- 
niei, fiind aceasta condiția neapărată, spre a-şi putea rezolvi dieta 
Ungariei problema. De aceea, spunea că măsurile trebuiesc luate 
cu energie şi consecvență iar guvernatorului transilvan, Conte- 
lui Crenneville să i se trimită înstrucţiuni amănunțite şi în toată 
acțiunea acesta să se accentuieze mereu „continuitatea admini- 
straţiunii independente a Transilvaniei“. Istoricul austriac Red- 
lich, valorificând în vasta sa operă cu privire la „problema Sta- 
tului şi Imperiului austriac“ aceste extrase din procesele verbale 
ale menţionatelor conferinţe ministeriale, nu ezită a-şi exprima 
uimirea pentru ripeziciunea, cu care s'a produs în concepţia Îm- 
păratului o schimbare atât de radicală într'un timp aşa de scurt 
și în chestiuni de politică internă a Imperiului, cari ar fi trebuit 
cântărite totuş, cu oarecare scrupul moral. 

Situaţia politică a Transilvaniei era atunci din cele fnai în- 
curcate. Fără să se fi aşteptat măcar punerea în aplicare a legi- 
lor votate în dieta sibiană (1863—64) pentru egala indreptăţire 
a naţiunii române cu cele trei naţiuni privilegiate prin constituţia 
feudală a. acestei ţări, a fost convocată spre sfârşitul anului 1865 
la Cluj o dietă care, ne ţinând seamă de protestul deputaţilor ro- 
mâni şi saşi, a hotărit să recunoască valabilitatea articolului de 
lege votat la sfârşitul lui Mai 1848 pentru unirea Transilvaniei 
cu Ungaria. Noul vot s'a dat în mod neconstituţional, după cum 
constatau la 12 Decemvrie 1865 deputaţii saşi în opiniunea lor 
pi 


18) Idem, ibidem, p. 414: „Graf Belcredi şuchte nun die ziemlich 
peinlici gewordene Situation dadurch zu retten, dass er sagte: indem 
er glaubte besonders zur Vorsicht gegenüber den Romanen mahnen 
zu sollen wies er darauf hin, dass man dieselben durch ein den ge- 
gebenen Verhältnissen nicht entsprechendes Vorgehen leicht verle- 
tzen und nach der Donaufürstentümern, wohin sie ohnehin stets gra- 
vitieren, treiben würde“. 

separată. Astfel a fost „sguduit din temelii dreptul public al 
Transilvaniei“. Prin decretul regal dela. 25% XII. 1865 dieta din 
Cluj a fost amânată pe timp nehotărit, dând Transilvaniei prilej 
să-şi aleagă deputaţi spre a participa la dieta ungară din Pesta 
pentru pactul dualist şi pentru încoronarea. Regelui. Românii 
aveau destule motive să considere ca o „nedreptate strigătoare la 
cer“, această uniune forțată temându-se că în scurtă vreme vor 
fi desfiinţate drepturile ce le fuseseră încuviinţate prin cele două 
legi votate în dieta dela Sibiu, cu toate că prin menţionatul decret 
li se făcea promisiunea vană de a fi respectate „drepturile diver- 
selor naţionalităţi şi confesiuni“, urmând ca ele să fie garantate 
prin o „regulare corespunzătoare a chestiunilor administrative“, 

Alegerile pentru parlamentul din Pesta au produs adâncă 
amărăciune în cercurile române şi săşeşti. Intr'un editorial, pu- 
blicat în ziarul săsesc din Sibiu la 9. III, 1866, se impărtăşea can- 
didaţilor de deputaţi transilvani sfatul să nu participe decât la 
discuţiunea diplomei înaugurale de încoronare afirmând şi cu 
acel prilej dreptul de autonomie al ţării lor şi să protesteze con- 
tra, oricărei legislațiuni comune. Prin o legislațiune comună 2/s 
din Trânsilvania ar fi expuse primejdiei ca destinele ei să fie 
îndrumate printr'o majoritate ungureană care — precum se ştie — 
nu are nici o cunoştinţă cu privire la trebuinţele şi relaţiunile 
Țării transilvane. O transiţie la unirea definitivă cu Ungaria tre- 
bue combătută din toate puterile (ist mit allen Krâften zu wider- 
stehen). Dacă împotrivirea deputaţilor transilvani nu şi-ar atinge 
scopul şi o siluire nu ar mai putea fi evitată, ei ar trebui să pă- 
răsească, în cât mai mare număr, dieta din Pesta şi să se întoarcă 
acasă... Numai în chipul acesta vor aduce patriei for restrânse 
cele mai bune servicii cu putinţă în împrejurările date). Pe 


19) Cf. „Hermannstădter Zeitung vereinigt mit dem Siebenbiir- 
ger Boten din 9. III. 1866. „Zu einem Program für siebenbiirgisch- 
sächsische Deputirte am Pester Landtag: „Eine gemeinsame Gesetz- 
gebung würde zwei Dritteile Siebenbuirgens der Gefahr auszetzen, 
dass ihre Geschicke vor einer ungarlăndischen Majorităt entschieden 
würden, die— wie bekannt — keine Kenntniss von den Bedürfnissen 
und Verhältnissen dieses unseres Siebenbürgen besitzt...Wenn einer Ver- 

Saşi i-a indispus grabnica înlocuire a „comes“-ului lor Conrad 
Schmidt cu un funcționar din Ministerul justiției ungar: cu 
Mauriţiu Conrad (1868). Dar, mai cu seamă i-a mâhnit profund 
desfiinţarea autonomiei administrative a teritoriului cunoscut sub 
tradițonala nunire de pământ crăesc (fondus regius) prin în- 
tinderea organizaţiei comitatelor ungureşti şi asupra acestui te- 
ritot (1876). Dişi Saşii erau mai cruţaţi încâtva din partea gu- 
verneior budapestane, totuş presa şi istoriografia lor exprimă 
cele mai grave nemulțumiri cu privire la opera sistematică de 
maghiarizare fiind luate la ţântă în primul rând orașele, cu aju- 
torul cărora politica oficială a Statului ungar se legăna în iluzia 
că va seuşi să tindă mrejile maghiarizării şi asupra satelor”). 
gewaitigung nicht mehr anders zu widerstehen wäre, so müssten die 
Siebenbürger Vertreter in möglichst grosser Zahl aus dem Pester 
Landtag treten und nach Hause zurückkehren. Sobald die Sieben- 
Łürger Abgeordneten am Pester Krönungş-Landtage an diesen Grund- 
satzen festhalten und sie tätig vertreten, werden sie unter den gege- 
benen Verhälinissen die möglichst besten Dienste ihrem engeren Va- 
terlande erwicsen haben". (p. 230). Un procedeu similar fusese reco- 
mandat şi candidaţilor români, după cum resultă dintr'un articol 
publicat în Gazeta Trunsi'vaniei dela Braşov şi reprodus în Românul 
din Bucureşti (6—7 Iutie 1866) cu titlul „Națiunea faţă cu ablegaţii săi 
de acum“. ln acelaş ziar dn Bucureşti se publica la 10. VI. 1867 o co- 
respondenţă scrisă la 8. VI. de „Un Transilvan“... „De sub poala He- 
niului“: „astăzi se reîncep suspinele seculare.. Patria lui Arpad în- 
noată astăzi în valurile bucuriei, Transilvania se cufundă în Ocea- 
nub peirei.... M. Sa Impăratul Austriei primeşte coroana şi șede pe 
tronul unui popor, care cu 19 ani mai înainte nu se sfii a-şi ridica 
mån 1 întinată cu sânge omenesc asupra unui cap neviolabil, pe care 
Dumnezeu îl puse domnitor peste atâtea popoare. M. Sa Imp. Austriei 
vursă în abundență graţia sa prea înaltă peste poporul, care cu per- 
fidie se revoltă în contra tronului şi-a familiei auguste, iară Romaâ- 
nul, care necruţând avere, sânge şi viaţă, pururea rămase credincios 
neclătit şi alipit de Impărat şi tron, e condamnat iară“... 

%) Beksics Gusztâv, Magyarosodâs és magyarositâs. Budapest, 
1883 p. 55—56: „A város nyelve minden kényszer, minden nemzetiségi 
martiromsâg nélkül megeszi a vidék nyelvât.. Csak a városokat kell 
tehát mezmagyarositanunk, hogy megmagyarosodjék, a magyar fajba 
olvadjon miaden nemzrtisâgink“. (Limba oraşului mistue limba pro- 

Vë 


Dintre conducătorii politici ai Românilor unii se amăgeau 
cu” speranţa că hibrida construcţie ocazională a dualismului aus- 
tro-ungar nu va putea să dăinuiască „nici şase săptămâni“. Alţii 
îşi făcuseră iluzia că prin o atitudine demonstrativă, cum fusese 
aceea a Croaților faţă de Budapesta şi chiar faţă de Viena, ar fi 
fost în stare să împiedece pe împăratul Francisc Iosif Län a în- 
deplini actele de stat, pe care nici el nu Je săvârşea de bună voie, 
ci prin sila neiertătoare a situaţiunii politice create Monarhiei 
dupăce oştile ei au rămas înfrânte în războiul cu Prusia. Ceice 
nu avuseseră putinţa să fie informaţi din bun timp asupra schim- 
bărilor politice în perspectivă, cum fusese orientat Mitropolitul 
Andrei Şaguna cu prilejul unei audienţe la Împăratul, în August 
1865, sperau să poată fi zădărnicite proiectele de organizare du- 
alistă a Monarhiei printr'o atitudine protestatară a Românilor 
din Transilvania, convocați întrun congres anume în scopul 
acesta politic. 

Şaguna prevăzând însă că nu va putea da rezultat. positiv 
un asemenea congres, nu Sa simţit îndemnat a-l convoca, și a 
stăruit în convingerea mărturisită răspicat că datoria arhiereilor 
români, ca factori politici, nu putea fi, în împrejurările de atunci, 
decât să privegheze cu toată atenţiunea ca onoarea naţiunii şi 
cauza ei cea dreaptă să nu se compromită în nici un chip sau, 
cel puţin, nu cu vina lor”). 

De altfel, încrederea exprimată de istoricul Fr. Palatky în 
vitalitatea naţiunii sale, despre tare era convins că va supraviețui 
dispariţia Monarhiei dualiste, înţelegea so exprime şi Andrei 
Şaguna în viitorul naţiunii române din Transilvania, pe care o 
credea capabilă să-şi croiască soarta independent de guvernele 
ostile dela Budapesta. Intr'o interesantă scrisoare, adresată cola- 


vinciei fără nici o siluire şi fără nici un martiriu naţionalist... Tre- 
bue să maghiarizăm deci numai oraşele, ca să se maghiarizeze, să 
se contopească în rasa maghiară toate naţionalităţile noastre). 

21) I. Lupaş, Mitropolitul Andrei Şaguna. Monografie istorică. 
Sibiu, 1909, p. 280. 

boratoralui său Ioan Puşcariu, încă din 20 Iunie 1865 spunea: 
A, DO nu avem alta să facem, decât să gândim la ouăle, cári 
rămân naturei lor consecvente, fără privire la cloca, sub care se 
pun ele spre clocire. Ouăle raţei puse sub găină dau pui de rață, 
iar cele de găină puse sub curcă, dau pui de găină. Aşa şi noi 
totdeauna trebue să rămânem Români, fie cum va fi regimul şi 
maxima lui”). El era convins că guvernele dela Budapesta, ori 
câte eforturi ar desfăşura, nu vor fi în stare să facă nici odată 
din Transivanlia — ţară ungurească, cum nici nu au fost. Impo- 
triva dualismului s'au rostit Românii adeseori calificându-l ca un 
fel de „unio duarum nationum contra omnes“ (unirea celor două 
naţiuni contra tuturor celorlalte din cuprinsul Monarhiei”). 
Prin textul aşa numitului „pronuncianent“ dela 15. V. 1868 
fruntaşii Românilor au cerut din nou restaurarea autonomiei 
transilvane — fapt pentru care autorii acestui „pronunciament“ 
au fost daţi în judecată şi ameninţaţi într'un discurs al ministrului 
de justiţie Horváth Boldizsar, să fie trataţi la fel cu duşmanii cari 
atacă din afară integritatea Statului. O parte din conducătorii 
politici ar Românilor au reuşit să impună, prin hotărirea dela 
Mercurea Sibiului (Martie 1869) tactica pasivităţii faţă de lucră- 
rile parlamentului din Budapesta, urmând ca prin decisiunea. dela 
1881 aceasta să fie generalizată şi adoptată, mai târziu, de către 
întreg partidul național român unificat, pentruca după expe- 
riența unui sfert de veac să se revină asupra ei la 1905, inaugu- 
rându-se activitatea parlamentară, menită să trezească viu răsu- 
net in, masele populare, producând totodată şi o solidarizare a 
Românilor, Slovacilor şi Sârbilor în lupta comună contra opre- 
sorilor, solidarizare manifestată şi cu 10 ani înainte prin con- 
gresul ţinut la Budapesta de către numeroşi reprezentanţi ai ace- 
stor naţiuni, cari au protestat împotriva festivităților milenare 
(1896) demascând tendinţa politică de a falşifica istoria prin 
prezentarea Ungariei ca „Stat naţional maghiar“, ceea ce nu a 
fost nu a putut fi niciodată. 


22) Idem, ibidem, p. 290—291. 
23) Cf. C. Pavel, Alexandru Roman 4826—1897, Beiuș 1927, p. 38. 

Tendinţele agresive de maghiarizare”!) au smuls nenumă- 
rate suflete de Slovaci, Germani, Șvabi şi Ruteni; printre Ro- 
mâni au întâmpinat însă o neistovită resistenţă. 

Dualismul aşezase deci o lespede grea pe mormântul auto- 
nomiei transilvane, siluind fuzionarea Marelui Principat în or- 
ganismul Regatului ungar şi ţinându-l timp de o jumătate de 
veac sub stăpânirea aşa zisă „milenară“ — cu toate că o jumă- 
tate de veac e departe de a fi un mileniu. — La sfârşitul dualis- 
mului, prăbuşit în toamna anului 1918, națiunea română îm- 
preună cu elementele săseşti din Transilvania și cu cele şvăbeşti 
din Banat au reușit să prăvălească piatra de pe mormânt şi să 
dea, — prin cunoscutele hotăriri dela Alba-Iulia, dela Mediaș şi 
dela Timişoara, — teritoriului dintre Carpaţi şi Tisa îndruma- 
rea firească ce-i fusese şi va continua să-i fie pentru totdeauna 
rezervată în tainele destinului istoric. 

Din alternativa profeţiei publicate la 1870 în ziarul româ- 


2) Ce proporţii înspăimântătoare luase curentul de maghiari- 
zare până la sfârşitul veacului XIX ai începutul celui următor, arată 
și o recentă monografie maghiară despre epoca dualismului, publi- 
cață de Gustav Gratz cu titlul A dualizmus kora. Magyarország tör- 
tenete 1867—1918. B-pesta 1934, în care se pot citi la p. 370—373 con> 
statări ca acestea: „Puternica inflaţie a orgoliului naţional-maghiar 
în preajma anului 1900 exercită influență simțită asupra desvoltării 
politice a Ungariei. Istoricește, politicește şi feconomiceşte trăiam 
atunci — mărturiseşte Gratz — într'o conjunctură fericită, care a rd- 
pif multora dreapta judecată. In cugetarea politică maghiară realis- 
mul n'a avut niciodată rol însemnat... Era timpul când publicistul 
Eugen Rákosi (dela Budapesti Hirlap) propaga, pe la 1899, idealul 
unei naţiuni maghiare de 30.000.000 şi posibilitatea unui nou impe- 
riglism maghiar asemănător celui din epoca lui Ludovic de Anjou“. 
Alt publicist maghiar “Gustav Beksics nutrea speranţa că pe la 1950 
Maghiarii vor forma 65% din populaţia Ungariei, care va fi atunci 
de 24.000.000, dintre cari 47.000.000 Maghiari neaoşi. După legile geo- 
grafiei — afirma el — Austria, Boemia, România, Serbia, Bosnia şi 
Dalmația vor trebui să fie organizate într'o Europă Centrală, care nu 
se va putea consolida până când nu va deveni Ungaria puterea con- 
ducătoare a acestor State“ (nem is szilârdulhat meg mindaddig, mig 
Magyorarszâg nem lesz ez államok vezârhatalmâvâ)... 

nesc Federațiunea din Budapesta, care scrisese că dualismul va 
Îi în viaţa Monarhiei austro-ungare sau primul pas spre federa- 
iune sau ultimul spre disoluțiune”), s'a implinit astfel partea 
rin urmă dând tuturor popoarelor, ţinute timp prea îndelungat 
în cătuşele ei, putinţa de a se desrobi şi organiza pe temeiuri na- 
Dëonale, în virtutea principiului de autodeterminare etnică. 


25) I, Lupaș, Contribuţiuni la istoria ziaristicei româneşti arde- 
lene. Sibiu, 1926, p. 18. 

Intre toate oraşele României întregite Braşovul se -poate 
mândri cu cele mai vechi amintiri istorice sigure, privitoare la o 
şcoală românească) la cărţi tipărite şi la cea dintâi cronică?) 
scrisă în graiul neamului nostru. 

Când şi-a publicat regretatul Andrei Bârseanu vasta mono- 
grafie despre trecutul şcoalelor româneşti din Braşov?) — mono- 
grafie istorică premiată de Academia Română — îi lipsea mate- 
rialul documentar de neapărată trebuință pentru precizarea tim- 
pului şi a împrejurărilor, de când datează inceputul acestor 
şcoale. De aceea a trebuit să se mulțămească cu o indicaţiune 
vagă, fixând acest început pe la anul 1495. De atunci au mai ieşit 
la iveală câteva informaţiuni, cari ne îndreptăţesc să afirmăm că 
această şcoală românească sa putut desvolta în secolul reformei 
religioase intrun mediu cu stăruitoare preocupări culturale şi 


+) Conferinţă istorică rostită în aula liceului „Andrei Şaguna“ 
din Braşov la 21. XI. 1936. 

1) Cf. I. Lupaș, Probleme Școlare. Bucreşti, 1936, pp. 49—51. 

2} CE. S. Pușcariu, Istoria Literaturii Române. Epoca Veche. Ed. 
II. Sibiu, 1930, p. 112. 

3) Cf. A. Bârseanu, Istoria Școalelor centrale române gr. or. din 
Braşov. Braşov, 1902, p. 6. Cf. şi Aurel A. Mureşianu în Anuarul Inst. 
de Ist. Not Cluj, vol. IV. p. 219—220: „nu mai încape îndoială că Ro- 
mânii braşoveni n'au spus un neadevăr când în petiţiunea lor adre- 
sată guvernului Transilvaniei l4 1761 afirmau că biserica şi şcoala 
au fost zidite în anul 1495“. 

pedagogice ca al Braşovului, unde la anul 1543 s'a desființat di- 
dactrul, pentru a înlesni tineretului doritor de progres accesul 
spre şcoala lui Honterus. Exemplul Saşilor a putut servi ca un 
îndemn şi pentru cârmuitorii şcoalei româneşti, care pe la 1570 
avea două secţiuni, una pentru pregătirea preoţilor, alta pentru 
instrucția viitorilor dascăli. In epilogul octoihului, transcris Cu 
cheltuiala umanistului român Mihail Valahul din secolul XVI — 
fostul cancelar al Transilvaniei — ginerele popii Dobre de la bi- 
serica Sf. Nicolae, diacul Oprea arată în cuvinte entusiaste, vădit 
influențate de oda lui Horaţiu „Exegi monumentum aere perren- 
nius“, că cine învățăturii sălaş ridică, sie-și ridică sălaş în ceruri, 
prealuminat şi intre oameni pomană mai delungată și mai tare 
decât fierul şi decât arama, care furul nu va fura, nici apa va 


neca'“4) ... 
Cu un sfert de secol mai târziu, luminatul protopop Mihai, 
— omonimul şi contemporanul lui Mihai Viteazul, — a reuşit 


să strângă mijloacele băneşti necesare şi a clădit pe seama şcoalei 
româneşti un nou edificiu lângă biserica Sfântului Nicolae, după- 
cum rezultă din socotelile descoperite în arhiva oraşului Braşov 
şi publicate de d-l Aurel A. Mureşianu în Anuarul institutului 
nostru de istorie naţională din Cluj”). 

Puţinătatea izvoarelor istorice şi lipsa lor de continuitate din 
veacurile următoare nu a permis răposatutui Bârseanu să dea o 
icoană llămurită despre desvoltarea acestei şcoale până în zilele 
protopopului Ioan Popasu — această neperitoare podoabă a cle- 
rului român din. secolul al XIX-lea — care a ştiut înlătura toate 
piedecile, ca cea dintâi clasă a acestui liceu să se poată deschide, 
în toamna anului 1850, cu un admirabil material uman de elevi 
şi cu unul, tot atât de excelent, de profesori. Spre a ilustra această 


4) Cf. N. Sulică, Clasicismul greco-roman şi literatura noastră 
în Anuarul Lic, Papiu Ilarian din Tg. Mureş şi extras a parte 1930. 
p. 4—5. Cf. şi I. Lupaş, Opera culturală-educativă a bisericii ortodoxe 
în viața poporului român. Cluj, 1933, p. 12—14, 

5) Cf. Aurel A. Mureşianu, Clădirea şcoalei româneşti din Braşov 
în anul 4597 în Anuarul Institutului de Istorie Naţională Cluj. vol. IV. 
D 195 sq. 

afirmaţiune, va fi de ajuns să amintim că în cea dintâi serie de 
elevi se găseau alături, în aceleaşi bănci, Titu Maiorescu, nepotul 
lui Ioan Popasu, loan Meşotă, directorul de mai târziu al liceu- 
lui, şi Ioan Meţianu, cel menit să urce la sfârşitul veacului al 
XIX-lea scaunul de mitropolit al bisericii ortodoxe române din 
Transilvania. 


Pentru atmosfera sufletească ce stăpânise, chiar de la ince- 
put, întreg organismul acestei școale, s'a păstrat o dovadă grăi- 
toare în epistola pe care elevul Titu Maiorescu, în clipa când a 
plecat la Viena să-şi continue studiile, a ţinut să o adreseze foş- 
tilor săi colegi dela acest liceu, scriindu-le: La revedere în Ro- 
mânia îmtregită. (1851). 

Dintre profesorii cari au contribuit, prin munca lor entusiastă 
şi pricepută, la înălțarea prestigiului acestui liceu de sub Tâmpa, 
alături de numele vrednicilor directori Gavriil Munteanu, Ioan 
Meşotă, Ştefan Iosif, Ipolit Ilasievici, Virgil Oniţiu, vom aminti 
şi pe al profesorilor Ioan Popea, Ioan Bozoceanu, Ciprian Po- 
rumbescu, Nicolae Popovici, Lazăr Nastasi, Andrei Bârseanu, 
Dr. Nicolae şi Ghiţă Pop, Dionisie Făgărăşanu, Pantelimon 
Dima, Valeriu Branişte, Pandele şi Gheorghe Dima, Vasile Gol- 
diş, Alexandru Bogdan, Titu Liviu Blaga, Aurel Ciortea, Ioan 
Bunea și Ioan Petrovici pentru ca, rămânând numai la cei tre- 
eut pe plaiurile veciniciei, să putem indica, în cadrele unei re- 
trospecţiuni sumare, talentele creatoare care au împodobit cate- 
drele acestui liceu, inaugurat sub auspicii atât de fericite. 


Il. 


Între cei amintiți a reuşit să-şi asigure un loc de frunte şi 
tânărul profesor Ioan A. Lapedatu care aducea, chiar dela înce- 
put, în serviciul catedrei de studii clasice o pregătire depăşind 
mult nivelul cerinţelor obișnuite în învăţăimântul secundar şi 
potrivită să-i deschidă, în alte împrejurări, calea deadreptul spre 
o catedră universitară. loan Lapedatu a fost — după cum spunea 
profesorul dela. Năsăud Artemiu Publiu Alexi, — „o raritate a 


25 

generațiunei sale“ de profesori şi cărturari români din Transit. 
vania, Să vedem prin ce s'a afirmat această raritate? 

Câtă vreme cei mai distinşi dintre colegii săi aduceau în 
slujba liceului pregătirea profesională, pe care şi-o putuseră do- 
bândi la universităţile din Austria sau din Germania, loan A, 
Lapedatu se prezenta la vârsta de 27 ani cu întreagă înzestrarea, 
ştiinţifică pe care, printr'o exemplară sârguință de fiecare zi, a 
reuşit să şi-o însușească la Universitatea din Paris şi la cea din 
capitala Belgiei, unde în vara anului 1871 a obţinut diploma de 
doctor în litere şi filosofie, „cu mare distincțiune“ (avec grande 
distinction). 

Veţi întreba, ce împrejurări au dat fiului de țăran dintr'un 
modest sat al județului Sibiu putinţa, să studieze în capitala 
Franţei şi a Belgiei? 

Răspunsul îl găsiţi în volumul omagial, citind cu atenţiune 
amintirile din viaţa studenţească, pe care le-am socotit demne de 
publicat, din condeiul nonagenarului Ștefan Cacoveanu”), fost co- 
leg şi prieten al răposatului Lapedatu chiar în timpul când acesta, 
după terminarea studiilor secundare dela Sibiu, trecuse la Uni- 
versitatea din Bucureşti şi se afla ca instructor în casa boierului 
Nicolae Romanescu. „Societatea Transilvania“ publicând atunci 
un concurs pentru burse, pe seama studenţilor români ardeleni, 
care ar dori să-şi continue studiile în străinătate, cei doi prieteni 
au crezut de cuviinţă să se prezinte în persoană la locuinţa pre- 
şedintelui Alexandru Papiu Ilarian, pe care găsindu-l într'o con- 
vorbire cu Iosif Hodoş, acesta a întrebat pe unul dintre ei: 

„D-ta eşti studentul Lapedatu? Am auzit multe lucruri fru- 
moase despre d-ta dela mitropolitul Șaguna“. 

Intorcându-se apoi spre Papiu Ilarian... îi zise: 

„Ziua bună se cunoaşte de dimineața“. 

Vă rog să reţineţi din aceste informaţiuni autentice amă- 
nuntul preţios, că pătrunzătorul ochiu de părinte milostiv şi ne- 
întrecut .educator, cum a ştiut să fie Andrei Şaguna în toate îm- 


€) Cf. Ştefan Cacoveanu, Amintiri din viaţa studenţească în vol. 
„Fraţilor Alex. şi Ion I. Lapedatu“. Bucureşti, 1936, pp. 209—211. 

prejurările arhipăstariei sale, a reuşit să descopere la vreme şi în 
fiul ţăranului din Glâmboaca ziua bună, care se cunoştea de di- 
mineaţa, după cum o descoperise la un considerabil număr de 
tineri capabili, pe care i-a ajutat, nu numai cu îndemnuri verbale, 
dar şi cu nepreţuit sprijin material şi moral, să poată studia la 
universităţile străine, pregătindu-se pentru importante misiuni 
ce aveau de îndeplinit, în slujba așezămintelor noastre culturale, 
adăpostite -sub aripa ocrotitoare a bisericii străbune. 

Iată dar, cum şi la începutul carierei didactice şi literare- 
ştiinţifice a studentului Ioan Lapedatu, ca şi la a multora dintre 
contemporanii săi, găsim cuvintele de laudă şi de imbărbătare ale 
lui Şaguna, care era atât de darnic şi atât de bucuros a le împăr- 
tăşi tuturor celor ce s'au arătat vrednici de ele, cum se arătase şi 
cel numit în amintirile lui Ștefan Cacoveanu „fala mitropohtului 
Șaguna“ şi înfățișat ca un tânăr „de statură atletică, de rară bu- 
nătate sufletească şi drag tuturora“, 

Ne putem explica bucuria, de care va fi fost stăpânit sufle- 
tul marelui ierarh Andrei în toamna anului 1871, când i s'a pre- 
zentat spre aprobare actul de numire a proaspătului doctor în 
filosofie, ca profesor de limbile clasice la acest liceu. 

Bucuria lui Şaguna era împărtăşită de toți cei ce-şi puteau 
da seama de rezultatele, din an în an tot mai impunătoare, ale 
muncei colective, săvârşite la această catedră de tânărul profesor 
Lapedatu și de însufleţiţii lui elevi. Numai şapte ani de zile; din 
toamna anului 1871 până în primăvara anului 1878, i-a fost dat 
să muncească la catedră, timp dureros de scurt pentru revărsarea 
covârşitoarei cantităţi de cunoştinţe în sufletul primitor al tine- 
retului, care“alerga din satele, risipite pe văile Carpaţilor, spre 
Brașovul lui Coresi şi Radu Tempea, să-și stâmpere setea de 
carte şi de învățătură românească; — de ajuns însă pentru a lăsa 
amintiri neşterse în toți cei ce “au învrednicit a-i asculta cuvân- 
tul limpede şi entusiast, senin şi dulce, ca un fagure de miere. Unul 
dintre foştii săi elevi, răposatul episcop Iustinian Teculescu, spu- 
nea adeseori, în pragul bătrâneţelor sale, că tânărul profesor La- 
pedatu era foarte -simipatizat de elevi atât pentru lecţiile sale, ți- 
nute la nivel înalt, cât şi pentru deosebita sa prestant fizică şi 

intelectuală. lar Andrei Bârseanu, care îl asemăna pe Lapedatu 
cu Nicolae Bălcescu, decedat la vârsta de 33 ani, ne spune că din 
lecţiile tânărului profesor de limbi clasice şi de istorie nu lipsea 
niciodată năzuinţa de-a face legături potrivite între viaţa popoa- 
relor din vechime şi între datinile, ebiceiurile şi tradiţiile popo- 
rului nostru, urmărind totdeauna scopul vădit de-a trezi în su- 
fletul elevilor un interes viu şi durabil, un entusiasm înflăcărat 
pentru toate manifestările de viaţă românească. 

In sufletul tânărului profesor sălăşluia însă un prisos de 
energie excepţională, cerându-se cheltuită şi în afară de pereţii 
şcoalei. Astfel, mănoasă lui activitate didactică se împletea, în 
chipul cel mai armonic şi mai folositor, cu o nepreţuită activitate 
literară, publicistică şi, în parte, istorică. 


III. 


Dovezile activităţii sale literare le găsim în câteva nuvele 
istorice, cari merită să fie puse alături de-ale lui Constantin Ne- 
gruzzi şi Alexandru Odobescu”), apoi într'o serie respectabilă de 
versuri lirice, epice şi într'o încercare dramatică, întitulată „Tri 
bunul“. Subiectul dramei este luat din frământările revoluţio- 
nare ale anului 1848, conflictul dramatic fiind ţesut pe motivul 
sentimentului de dragoste al tribunului român pentru fata pre- 
fectului ungur László şi al sentimentului de datorie faţă de 
neamul său de iobagi. Pare un episod, smuls din viaţa sentimen- 
tală a lui Avram Iancu, despre care se ştie că în clipa în care a 
pătruns Hatvani în Abrud cu insurgenții maghiari, fiica advo- 
catului ungur Farkas i-a stat în ajutor să-i salveze viaţa. Iată, 
cum reușea loan Lapedatu să înfăţişeze plastic, în această incer- 
care dramatică, — reprezentată?) pe o scenă improvizată la 3—15 
Mai 1874 de studenţimea română din Cluj — icoana vremilor 
infiorate de răsmiriţa anului 1848: „Preoţii, bravii preoţi se 
află necurmat în mijlocul ţăranilor şi le predică libertatea. Cu 


7) Cf. D Braharu, Ion A. Lapedatu ca nuvelist istoric în vol. 
Fraţilor Alez. şi Ion I. Lapedatu, p. 179. 

8) Cf. D. St. Petruţiu, O contribuţie la istoria teatrului românesc 
din Transilvania. Ibidem, p. 681. 

evanghelia şi cu crucea în mână îndeamnă pe oameni la luptă şi 
oamenii ascultă, cu mic cu mare. Ferul plugului s'a făcut lance şi 
coasele se schimbă în săbii; entusiasmul nu mai cunoaşte mar- 
gini şi înverşunarea creşte pe zi ce merge. Cum vezi, tribune, 
răsmirița fierbe în toate părţile ca un vulcan şi, dacă voim a-i 
salva urmările, trebue să ne apucăm de lucru“... 

Colaborarea lui Lapedatu era preţuită în mod deosebit, nu 
anumai la revista „Familia“ din Ordaea, ci şi la „Columna Tra- 
iană“ a lui Haşdeu, la „Revista Literară şi Științifică“ din Bu- 
curești, dar mai ales la „Albina Carpaţilor“, o revistă pe care 
el a reuşit să o redacteze în condițiuni cu totul “superioare şi la 
un nivel, care abia cu 30 de ani mai târziu a putut fi depăşit prin 
„Luceafărul“ generaţiei lui Octavian Goga. 

Valoarea poeziei lui Ioan Lapedatu, este de sine înţeles că nu 
va putea fi cu dreptate cântărită după măsura exigenţelor este- 
tice şi critice din zilele noastre, ci trebue aşezată în mediul epo- 
cei şi al țării, în care a luat naştere, pentru ca printr'o compara- 
Dune atentă cu aceea a contemporanilor săi, să poată fi judecată, 
ținând seamă de postulatul dreptăţii şi al obiectivităţii istorice. 
Mihail Eminescu credea că Transilvănenii mar fi fost înzestrați 
cu vre-o aplicare deosebită pentru poezie, fiind ei „nenorociţi cu 
căpcăunii ceia de Unguri“, lar Ioan Puşcariu, autor şi el al 
unor versuri, apreciate şi multă vreme cântate prin şcolile româ- 
neşti ale Transilvaniei, se împăca pe la 1860 cu exphcaţia că 
„poezia creşte mai bucuros pe fețele, decât pe dosurile Carpați- 
lor“. Dăinuea deci o părere puţin favorabilă producţiei poetice 
din Transilvania. Cu toate acestea, trebue să recunoaştem că 
dela versurile anemice ale lui Andrei Mureşianu până la ivirea 
triumfătoare a lui Gheorghe Coşbuc, s'a putut realiza şi în acest 
domeniu un progres lent, reprezentat de o parte prin lira lui 
Zaharia Boiu dela Sibiu, ale cărui „Sunete şi Răsunete“ dela 1862 
precum şi patrioticele-i „Frunze de laur“, erau mult apreciate 
de către contemporanii săi. Intr'o măsură mai mare au impre- 
sionat, la timpul lor, versurile pe care la începutul anului 1874 
loan Lapedatu le-a publicat, aici în, Braşov, într'un volumaș în- 


KO 


titulat sfios „Încercări în Literatură“. Sunt drăgălaşe versuri de 

dragoste, închinate iubitei Elena, numită câteodată şi Lina. lată 
câteva: 
Când la tine ochiu-mi cată, cum rămâne de uimll. 
Cum slăbeşie şi se stânge de frumuseța ta orbit... 
Inima-mi de dor s'aprinde, când în fața ta privesc 
Ce-aştepţi dară, dulce înger, să-ți mai spun că te mbesc? 


Ai văzut în zori vre-odată fluturaşul efemer 
Cum Zei caută printre roze al iubirii sale cer? 
Tot așa şi eu la sinu-ţi caut un dulce raiu d'amor 

Să trăiesc o zi ferice, fericit apoi să mor...) 


Mai duioase şi mai izbutite sunt cele izvorite din sentimen- 
tul iubirei de mamă, precum arată următoarele strofe: 


De pe maluri peregrine Pentru tine grea durere 
Obosit mă 'ntorc la tine, Fără leac şi mângăiere 
Mamă, fericirea mea — Am răbdat în lume eu. 
Strânge-măn. braţele tale! După multe ostenele 

Că de mult cu dor şi jale După chinuri lungi şi grele 
Al meu suflet te cerea... Fruntea voi ca să mi-o 'nclin 
Tu mi-ai fost în depărtare Pe-al tău sin ce palpitează 
Al meu vis şi cugetare Şi de dor se 'nvăpăiază 
Numai tu, idolul meu. Lângun fiu de mult străin’). 


Şi mai apreciate erau versurile din poezia „Orfanii“ cari 
pătrunzând, prin cartea de cetire a vestitului pedagog sibian Ioan 
Popescu, în cea mai mare parte a şcoalelor româneşti din Tran- 
silvania, au avut parte de o largă răspândire. 

In anii copilăriei noastre era o deosebită cinste pentru cei ce 
ne învredniceam să declamăm la încheierea festivă a anului şcolar 
aceste versuri. Cel-ce vă vorbeşte, el însuşi orfan de tată dela 
vârsta de doi ani, a avut nu o singură dată prilej să declame — 
îm sala festivă a şcoalei ca şi în biserica cea mare din Sălişte — 
mişcătoarele strofe cari storceau totdeauna lacrimi din ochii 


9) Cf. Ion A. Lapedatu, Încercări în Literatură. Braşov. Cu tipa- 
riul lui Römer & Kammer, 1874, p. 54—55 (versurile întitulate „La E...). 
10) Cf. Ibidem p, 21—23 (versurile întitulate La mamă). 

foarte numeroşilor ascultători ţărani şi intelectuali ai satului meu 
natal: 


„Cu frații săi pleacă orfana copilă, 
De-alungul pe strade, să. ceară de milă 
Că ware nici'rude şi mare cămin 
Averea ei toată e lungu suspin. 


Și plâng frățiorii şi cer de mâncare 
Ea fruntea şi-o pleacă la praguri avare 
Dar toți o alungă şi toți o hulesc — 
Și lacrimi păraie din ochii pornesc: 


Iar seara, când omul doreşte hodină 
Când. somnul şi pacea necazuri alină 
Si dorm fără grijă sărac şi avut, 

Orfan wau pernă şi wau aşternut. 


Si plâng frățiorii şi cer să se culce, 
Să-i anângăie somnul c'o linişte dulce: 
Copila se roagă pe la porți bătând 
Dar câni o latră şi fuge plângând. 


Atunci părăsită aduce-și aminte 

Asilul să-și caute prin jalmici morminte, 
Si drept la mormântul părinților ei 
Conduce pe frați sărmami mititei. 


Aşa le grăeşte cu voce uimită: 

„Aici doarme tata și mama iubită; 

Și noi lângă dânşii aici să dormim, 
Iar mâne pe strade din nou să cerşim“. 


Cu unul de-oparte, cu altul de altă 
Se culcă fetița pe movila înaltă 

Când zorile dalbe sosesc rumenind, 
Pe trei reci cadavre se varsă jelind'!). 


Nu erau mai puţin simţite nici versurile celor din urmă 
strofe din poezia „La ângerul libertăţi”). 


Descinde, candid ânger, întinde-ne cununa 
Pentru martiri gătită, că moartea-i lângă noi! 
Inaljă pe căzuți, acum ca totdeauna, 

Dând celor slabi putere, din laşi făcând eroi. 


Un sfânt altar şi vecinic în Dacia-ţi alege 
Să-ţi înălțăm un templu cu mâni de 'nvingători, 
Să convertim într'insul pe cei fără de lege 
Şi să serbăm triumful, iertând pre *mpilători! ... . 


In „Glasul străbunilor“) exprimă de o parte mâhnirea pen- 
tru pierderea „măririi ce s'a dus“ din pricina încălcărilor străine 
şi a neînțelegerilor dintre fraţi, de altă parte_speranţa într'o apro- 
piată reinviere a românismului: 


Umbre, nu simțiţi voi oare, 
Că pe-al nostru vechiu pământ 
Stăpânesc alte popoare, 
Domni Românii ny mai sânt? 


Patria, când e călcată 

Și poporul ei supus, 

Cum s'ajungem înc'odată 

La mărirea ce sa dus? ... 
„Prin curaj şi cutezare 


11) Cf. Ibidem pp. 46—48 (poezia „Orfanii“). 
12) Ibidem, pp. 7—8. 
13) Ibidem, pp. 56—60. 

Pre tirani veți birui: 
Că Românul a fost mare 


Și va fi“. 


Cutezarea, bărbăția 
Ne-au lăsat de mult pre noi 
Ne-a făcut pre toți robia 
Sclavi mişei din bravi eroi. 
Sclavi trăim azi lângă Istru, 
Sclavi trăim lângă Carpaţi, 
Lângă Tisa, lângă Nistru 
Plângem azi încatenaţi. 
„Braţul vostru va fi tare, 
Dacă toți vă veți um: 
Că Românul a fost mare 


Şi va fi“. 


Dar a uoastră 'nvățătură, 
Umbre, cine-o va urma? 
Când Românii plini de ură, 
Nu se pot îmbrățişa? 
Rece caută Moldoveanul 
La al său frate Muntean 
Şi de mult Macedoneanul 
Şi-a uitat de Ardelean! 
„O frățească sărutare 
Ura vă va potoli 
Că Românul a fost mare 
Siva fi. 


Poezia intitulată „Dumnezeul Nostru“), prin mijlocirea 
compozitorului Dimitrie Cunţan dela Sibiu a redat impresio- 


13) Ibidem, pp. 73—77. 

nantul imn de slavă, în acordurile căruia s'a inaugurat această 
şedinţă festivă: 


Lăudaţi-L, că e mare 
Dumnezeu 
Ce-a păzit cu mână tare 
Pe Român, poporul său. 
El ne-a scris pe sfânta cruce: 
Biruiți! 
Si ori unde vă veți duce 
Lauri să îngrămădiți. 
Și ne-a dat apoi cercărei 
S"arătămn 
Că sin jugul apăsărei 
Al său nume-l adorăm. 
L-am chemat să ne ridice 
Și-a venit 
Și din lanţuri inamice 
Brațele ne-a despletit. 
El ne-a fost din veci părinte 
Și stăpân 
Nici de astăzi înainte 
N’o să uite pe Român. 
Lăudaţi-L, că e mare 
Dumnezeu 
Ce-a păzit cu mână tare 
Pe Romăn, poporul său. 
El ne-a dus la libertate 
Și la drept 
Si sub scutu-i vom combate 
Cu credința lui în piept. 
Tirăma iar ne-apasă 
At slăbim: 
Dar Divinul nu ne lasă, 
A ei jertfă să pierim. 

Ascultaţi glasu-l putinte 
Răsunând: 
Înainte, înainte 
Fii mei, pășiți luptând: 
Și de vorba lui se pleacă 
Cei Carpaţi 
Pier hotare, râuri seacă, 
Să-şi dea mâna fraţi cu fraţi. 


Acest minunat elan patriotit înfăţişează valoarea poetică a 
lui loan Lapedatu în lumina simpatică a unui profet național, 
care în vârstă de 25 de ani, la 1869, a avut inspiraţia divină de-a 
putea să vadă atât de clar şi să exprime, cu atâta certitudine, că- 
derea graniţelor din Carpaţi şi dela toate apele de hotar, cădere 
care urma să devină realitate la sfârşitul anului 1918, când toţi 
Românii desrobiţi au putut în sfârşit să-și dea mâna cu frații 
din Ţara liberă. 

Iată motivul, care ne îndreptăţeşte să afirmăm că în epoca 
de transiţie, de la Andrei Mureşianu la Gheorghe Coşbuc, Ioan 
Lapedatu reprezintă punctul culminant al expresiei poetice şi 
profetice din Transilvania, după cum prin stilul său de clasică 
sobrietate, dacă nu şi de egală profunzime, el se înfățișează ca 
pregătitorul căii de triumf. a prozei lui Ioan Slavici, care a avut 
puternic răsunet în literatura română de la sfârşitul veacului al 
XIX-lea şi începutul veacului următor. 


IV. 


In ce priveşte activitatea de publicist a lui Ioan Lapedatu 
despre care a publicat la Cluj profesorul I. Mateiu un studiu'5) — 
regretăm că timpul nu ne permite să stăruim 'asupra ei, măcar 
în măsura, în care am stăruit asupra celei literare-poetice. Ne veţi 
îngădui totuşi să spunem că ma existat în viața românească a 


15) Cf. Jon Mateiu, Ion Al. Lapedatu 1844—1878, în Biblioteca 
Ziaristică Nr. 2, Cluj 1934. 

Transilvaniei problemă de ordin politic, cultural, sau social-eco- 
nomic, asupra căreia să nu fi încercat a da în coloanele ziarului 
„Orientul Latin“ din Braşov cele mai lămurite şi mai categorice 
orientări, întrun stil de-o vigoare şi de o limpezime, care n'a 
fost până acum depășită nici de cea mai radical-naţionalistă presă 
românească. Dacă vreţi să vă convingeţi de temeinicia acestei 
afirmaţiuni, vă rog să nu pregetaţi a citi foiletonul pe care răpo- 
satul Ioan Lapedatu La publicat în „Orientul Latin“, de la 1874 
(Nr. 21) fulgerând ca un Juppiter tonans, asupra neosteniţilor 
calommatori ai națiunei române, în răspicate cuvinte de flacără, 
ce ar putea să aibă acces în coloanele oricărui organ naţionalist 
din zilele noastre. 

Pentrucă puţini din auditorii întruniți în număr atât de 
mare în această aulă, cu impresionant aspect de templu şi de 
muzeu istoric, vor fi ín stare să-şi procure „Observatorul Latin“ 
de la 1874, Dem îngăduit să infăţişez câteva spicuiri din 
foiletonul acesta, publicat sub pseudonimul Nouraş. Din cuprin- 
Sul lui veţi putea dobândi o icoană şi mai lămurită despre talen- 
tul de prozator al profesorului Ioan Lapedatu. 


„Calommiatorii națiunei române 


„Nu cunoaştem în tot orientul Europei, ba putem zice în Eu- 
ropa întreagă, un alt popor, care să aibă inimici mai mulți şi 
mai înverşunaţi, mai răi şi mai puţin generoşi decât poporul ro- 
mân. 

„In_decursul atâtor secole de suferință, națiunea noastră n'a 
întâlnit un singur moment netulburat şi neamărit din partea ini- 
micilor ei celor din afară şi celor din lăuntru. 


„Cu un cuvânt: dela descălecarea lor în Dacia şi până astăzi 
Românii mau văzut zi bună, căci feluritele atacuri ale inimicilor 
nici odată nu-i mai lăsau să răsufle. 

„Şi de unde atâţia inimici, atâtea atacuri şi pe faţă şi pe sub 
ascuns? 

„Ne aducem aminte de nişte versuri ale unui poet italian, în 
care se scuza Italia, că ea însăşi ar fi cauza umilinţei şi suferin- 
ţelor ce au îndurat fiii ei dela străini. Frumuseţea Italiei şi avu- 
Die ei au făcut să tăbărească peste Alpi atâtea armate cuceri- 
tòare şi oprimatoare. 


„Tot aşa trebue să zicem şi noi despre patria Românului, 
adecă despre Dacia. Aceasta, ca şi sora ei dela apus, n'a putut 
să nu întărite, prin frumuseţile şi avuţiile ei, simţul de lăcomie 
şi sălbatecul instinct de cucerire şi domnie a vecinilor şi conlo- 
cuitorilor noştri de alte limbi. 

„lar pe de altă parte, înalta origine a naţiunei române, în- 
Suşirile ei cele nobile, generositatea şi bărbăţia ei au fost întot- 
deauna un obiect de invidie şi de ură pentru neamurile străine, 
rolul și misiunea ce sunt destinate poporului român în orientul 
Europei, au fost şi sunt încă pentru străini un puternic îndemn 
de a şterge acest popor de pe faţa pământului. 

„La orice pagină deschidem istoria noastră, la orice epocă 
din trecâtul nostru ne oprim privirile, nu dăm decât peste planuri 
infernale, peste intrigi diplomatice şi peste invaziuni, care toate 
tindeau să nimicească, să şteargă neamul Românilor, răpindu-i 
independenţa, libertatea, limba e însuşi pământul moştenit dela 
străbuni. 

„Dar nu numai prin purtarea armelor şi prin despotismul 
legilor s'au nevoit şi se nevoesc inimicii a ne răpune, ci ei au 
căutat şi caută a ne strica şi cu gura şi cu condeiul. De câteori 
vecinii şi conlocuitorii noştri nu ne puteau supune nici cu sila, 
nici cu binele, de câteori în loc de a ne învinge erau învinşi de 
noi, de câteori în fine, planurile lor ucigaşe erau spulberate prin 
bărbăţia noastră, dânşii recurgeau, precum o fac şi astăzi, la 
arma neputinței, adecă la minciună şi calomnie... 

„Aşa a fost în trecut... dar astăzi? Astăzi, când veritatea 
ar trebui să fie o dogmă pentru toate popoarele civilizate, astăzi 
mai avem noi oare calommiatori? Inimicii noştri de astăzi, 
pretind a fi mult mai înaintați în cultură decât noi; cu 
toate astea ei nu înceată de-a ne calomnia şi cum ne ştiu 

calomnia! Mint şi bârfesc despre noi ca unii, cari hu suntem 
demni de-a se numera între popoarele culte! 

„Da, şi astăzi ne calomniază inimicii tot din motivele ară- 
tate mai sus, cu aceeaşi înverşunare şi neruşinare, ca şi mai 
înainte. Ne falşifică istoria, denaturează adevărul şi realitatea, 
cu scop de a ne reduce în ochii lumei, ne reduc valoarea cu scop 
de-a ne arăta nedemni de atenţiunea şi sprijinul Europei, de a 
ne face să credem noi înşine, că suntem oamenii cei mai ticăloşi 
de pe faţa pământului. 

„Ungurii ne-au sărăcit prin iobăgie, ne-au împiedecat de a 
ne cultiva, ne-au luat mai toate drepturile şi acum tot ei răgnesc 
din ziarele lor, că suntem ticăloşi, neculţi şi necapabili de-a fi- 
gura ca naţiune în stat. Ei ne-asurpresc în tot felul prin legile 
lor şi, dacă ne ridicăm câte odată vocea în favoarea drepturilor 
noastre, ne înfierează ca pe nişte conturbatori, ne acuză pentru 
agitaţiuni, ne fac mai negri decum este dracul. Ei ne calomniază 
din toate puterile, numai pentru a-şi rectifica tirănia şi despotis- 
mul față de ñoi. 

„Astăzi ca şi odinioară Saşii se tem pentru privilegiile lor 
se înfiorează la ideea, că totuşi va veni un moment, când se va 
recunoaşte egalitatea de drept pentru toţi docuitorii fondului 
regesc; nu le vine la socoteală numărul preponderant al Româ- 
nilor într'un ţinut ce pretind că este al lor şi numai al lor. Drept 
aceea, neputând să ne soarbă într'o lingură de apă, ei întrebuin- 
ţează toate ocaziunile bine venite spre a-şi vărsa toată urgia 
asupră-ne. Nu le este de ajuns presa lor săsească din Ardeal, ci 
mai aleargă şi la cea din Germania, spre a mânji coloane întregi 
cu calomnii la adresa poporului român. 

„Saşii nu pot vorbi nici de noi, nici de fraţii noştri din Ro- 
mânia, fără a ne încărca de dispreţ şi de injurii. Noi aceşti de 
dincoace suntem comunişti, hoţi şi incediari: iar cei de dincolo 
sunt un popor corupt, leneş îndrăcit şi neastâmpărat. Şi unii şi - 
alții suntem barbari, majungem cu Saşii nici la degetul cel mic, 
nu merităm nici independenţă, nici libertate, nici drepturi, 

„Nemţii încă se iau după Saşi, imitând-i cu de-amănuntul şi 
secundându-i în calomnierea Românului. Dar nu numai de dra- 

gul Saşilor ne calomniază Nemţii pe noi, ci şi din alte motive 
foarte grave dintr'al lor punct de vedere. Nemţii nu văd cu ochi 
buni desvoltarea unui surcel de viaţă latină la Carpaţi şi la Du- 
năre; ei se tem, că Românii le-ar putea încurca într'o zi cât de 
bine planurile Jor referitoare la colonizarea Orientului cu Ger- 
mani şi la germanizarea Dunării. Mai mult încă: Nemţii şi-au 
pus în gând a cuceri terenul economic în țările române. 

„Cum să nu le fie Nemţilor necaz, când văd pe Români luând 
în bătaie de joc tendinţele lor de germanizare? Şi cum şi-ar pu- 
tea răsbuna mai bine purtătorii culturii europene asupra Româ- 
nilor, decât înfățişându-i în ochii Europei ca pe nişte semi-săl- 
bateci şi destrămaţi, ce au lipsă de a fi civilizaţi cu forța, dacă 
nu se poate a-i civiliza cu binele? Şi pentru Nemţi Românii sunt 
poltroni, trândavi, necapabili de-o viaţă politică şi socială, după 
cum şi-o imaginează Germanul cel erudit şi cugetător! 

In aliniatul următor, al cărui text nu a putut fi reprodus 
aci*) în forma ce-i dăduse profesorul Lapedatu la 1874, se insistă 
asupra unor ireductibili adversari ai Românilor... 

„Alianţa lor nu dispune de armate spre a cuceri cu forţa 
pământul românesc; are însă un regiment de ziarişti, cari au 
întreprins a discredita pe Români, ca să-i lipsească de sprijinul 
Europei; un regiment de ziarişti cari prostituează presa şi-o pă- 
tează cu minciuni, calomnii, intrigi şi injurii. Anevoie se va găsi 
în Europa vre-un astfel de adversar, care să nu fi încărcat popo- 
rul român de ocară şi nu fi căutat a-l expune disprețul lumii ci- 
vilizate. Cine se sparge mai mult decât aceşti adversari strigând 
despre Români, că sunt barbari, netoleranţi, decăzuţi, oameni de 
nimica, neghiobi, stupizi, copleșiți de vip) şi lipsiţi de orice în- 
sușiri nobile? Cu un cuvânt întreagă presa lor este o mașină de 
luptă în contra României! 

„După cele expuse aici, nu trebue să ne mai mirăm, dacă 
vedem pe unii călători străini scriind despre noi într'un mod, 
care e de natură a revolta şi pe cei mai cu sânge rece dintre Ro- 


*) Vezi reproducerea, exactă în revista Țara Bârsei din Brașov 
1937 şi în Nr. 3 din Colecţia „Indrumătorti dela Braşov: Profesorul 
Ioan A. Lapedatu p. 18—19. 

mâni, Invăţaţii străini, cari călătoresc prin ţările noastre cu scop 
de a studia oamenii şi datinile, totdeauna se ajută cu inimicii 
noştri, ca să se poată informa bine şi cu temeiu despre noi şi 
despre ale noastre. Astfel bieţii literaţi-călători, fără să ştie, de 
cele mai multe ori umplu pagini întregi cu calomnii la adresa 
Românilor; şi fiindcă mulţi dintre dânșii sunt oameni cu re- 
nume în Europa, aşa şi cărţile lor se privesc ca un oracol, la 
care aleargă cei creduli ca să afle adevărul. 

„Aşa lucrează calomniatorii naţiunei române: 

„Noi stăm nepăsători şi nici capul nu ne doare de răul ce ni-l 
fac gurile rele, limbile bârfitoare, condeiele simbriaşe. Arare-ori 
ne simţim îndemnați a desminţi pe cineva; mai preferim a înghiţi 
la noduri, a ne auzi ocara, decât să sărim întru apărarea adevă- 
rului, pentru a pune la loc onoarea noastră cea pe toată ziua in- 
sultată, atacată şi compromisă. Ba, ce e mai mult: unii dintre noi 
sunt atât de orbiţi, încât nu se sfiesc de-a trage din calomniile 
inimicilor argumente, cari să-i îndreptățească a se numi şi pe 
sine şi pe conaţionali lor ticăloşi. 

„Noi ne arătăm buni, paşnici; zicem întru bunătatea inimii 
noastre: Românul e generos, nu răsplăteşte răul cu rău, întoar- 
ce pâinăcelui ce îi aruncă piatră, dă ospitalitatea chiar şi ace- 
lora, despre care prea bine ştie, că-i vor plăti cu injurii. 

„Da, Românul e generos — aceasta stă. Ci să distingem bine 
până unde ajung marginile generosităţii. Generos e cineva atunci 
când nu face altuia răul ce i se face de altul; dar nu mai e şi 
atunci generos, când nu se nevoeşte a paraliza efectele răului. In- 
jelegem foarte bine, ca noi Românii să nu calomniem pe vecinii 
şi conclocuitorii noştri, ca să nu ne luăm refugiul l+ arma nepu- 
tinţii şi a laşităţii. Dar nu ne intră nici de cum în cap, cum o na- 
Dune să rabde ceeace nu mai e de răbdat, să primească pe fiecare 
zi mănuşa cutezătorului şi să maibă inima a o ridica. 

„Să naibă inimă?... Să nu zicem aceasta şi pentru cei ce 
vor veni după noi, ci să ne-o rezervăm nouă ca un monument de 
ruşine faţă de generâtiunile viitoare. Caracteristica zicală a Ro- 
mânului „ţine minte“ ma încetat de a spune un adevăr, care nici 
odată nu s'a dat de minciună. Această zicală e un testament ce 
ni l-au lăsat nouă părinţii noştri şi pe care noi, după cum se vede, 

nu-l ştim executa, Dar el va rămânea şi după noi şi vor veni alții 
ca să-l cunoască. 

„Atunci, când toată neghina se va stârpi dintre Români: 
atunci, când nepăsarea şi servilismul vor înceta de-a mai inăbuşi 
vocea conştiinţei naţionale; atunci, în fine, când la noi „mărul 
nu va mai fi putred“: o voce unanimă se va ridica de pe câmpiile 
Daciei, ca să înfrunte pe calomniatori şi să le astupe gurile. 

„Aceasta o sperăm, o credem şi cu aceasta ne consolăm pen- 
tru moment, 

„Nu, calomniatorii naţiunii române să nu uite nici un mo- 
ment, că ei sunt aceia, cari au să culeagă mai curând sau mai 
târziu amarele fructe ale proverbului citat. Nu e vorba de răs- 
bunare, ci numai de o dreaptă recunoştinţă, de neexorabila ne- 
meză, care nu lipseşte nici odată a realiza pedeapsa, când doam- 
na ei, istoria şi-a pronunţat sentinţa şi o dă spre orientare. 

„Aşa dară rugăm pe calomniatorii noştri să primească la des- 
părţire o cordială strângere de mână dimpreună cu sacramentala 
formulă a Românului. 


eas) 


Nouraşiu™®). 

Dacă la vârsta de 30 de ani, acest luptător al naționalismu- 
lui integral era în stare să aibă accente de ofensivă aşa de vi- 
brantă. nu e tocmai greu de ghicit ce contribuție ar fi putut să 
dea mai târziu presei naționale româneşti şi ce impuls acțiunei 
de desrobire a neamului din mrejile străinismului cutropitor. 


V. 


Dar cel ce a primit sărutarea morții la vârsta de abia 33 de 
ani împliniți, evident că a fost împiedecat a desfăşura întreagă 
măsura talentului său, atât de fecund şi multilateral. Mi-am per- 
mis să anticipez că tânărul profesor Lapedatu ar putea fi consi- 
derat, în oarecare măsură, şi ca istoric al românismului din Tran- 


15) Cf. Orientul Latin din 1874 Nr. 21. 
26 


www.dacoromanica.ro 


402 Lk LUPAȘ 


silvania. Desigur, onor. auditoriu aşteaptă cu drept cuvânt să i se 
facă dovada acestei afirmaţiuni. In limitele timpului, ce mi-a fost 
fixat de la început pentru această conferinţă, voiu spune că do- 
vada stă oricui la îndemână în paginile, pe care le-am reprodus 
Intro antologie publicată în colecţiunea „Clasicilor Români Co- 
mentați“, împreună cu alte pagini spicuite din câteva zeci de cro- 
micari şi istorici români ai Transilvaniei. 

Permiteţi-mi să vă itesc o singură pagină din care, sper, 
că veţi putea dobândi o idee destul de clară despre inferesul lui 
Ioan Lapedatu pentru chestiuni istorice şi despre puterea lui de 
sinteză în materie de istorie a culturii româneşti. 

lată această sinteză istorică, menită să ilustreze şi talentul 
de scriitor în proză şi darul de penetraţiune istorică, ce-l avea. 
tânărul profesor loan A. Lapedatu: 

„Dacă măreaţa operă (culturală) a secolului al XVII-lea se 
putea transmite secolului următor, atunci... Românii şi-ar fi vă- 
zut încoronate de succes toate luptele lor pentru cultură; Dacia 
s'ar fi umplut de şcoale şi noi nu eram astăzi unde suntem, ci ne 
aflam poate pe acelaşi stadiu cu popoarele Apusului. 

„Dar un blestem se pare că pluteşte de veacuri pe deasupra 
noastră: un blestem care dărâmă peste noapte tot ce construim 
peste zi. Acest blestem nici odată nu ni s'a arătat mai învederat 
decât în secolul al XVIII-lea: secol pentru veci nefast în istoria 
noastră! 

„Avântul ce-l luaseră Românii spre cultură, se ologeşte din- 
colo prin fanarioți şi dincoace prin papistaşii ce isbutesc a des- 
bina biserica noastră naţională, atunci când ea ar fi trebuit să-şi 
elupte o poziţiune mai bună şi să devină un scut de apărare al 
culturei ... Cu câte trude scăpaseră Românii de slavonism! lată 
acum grecismul, că se întroduce mai în toate ramurile vieţii po- 
litice-sociale; limba hospodarilor se grăeşte la curte, în saloanele 
ciocoeşti, ba se vâră chiar şi în biserică. Dacă se întemeiază ici- 
colea câte o şcoală; ea nu are alt scop decât propaganda grecis- 
mului. 

„La noi dincoace de munţi desbinarea bisericii încă şi-a avut 
efectele în detrimentul culturei naționale. Nu vrem să afirmăm 

că unaţia mar fi contribuit într'un târziu la progresul spiritual al 
Românilor: i vom recunoaşte la rândul şi la timpul său meritul 
ce nui se pate denega. Suntem însă de părere că, dacă biserica ro- 
mână ar fi rămas una şi nedespărţită, ea încetul cu încetul ar fi 
intrat în vechile ei drepturi, ar fi sporit desvoltarea limbei prin ti- 
părituri şi s'ar fi făcut mama şcoalelor române. Dar desbinându- 
se, o parte dintr'ânsa devine vasala catolicismului, iar cealaltă 
parte şi cea mai mare cade sub jugul sârbesc, pe care a trebuit 
să-l poarte atât amar de timp umilită şi ultragiată. 

„Prin astfel de întâmplări cauza culturei naţionale şi-a pier- 
dut mai cu totul terenul de prosperare... Aici însă e locul să ne 
plecăm genunchii şi capetele inaintea divinei Providenţe şi so 
adorăm dintru adâncul sufletelor noastre. Nu, Providența nu este 
o ficţiune, eşită din partea cea bolnavă a creerilor umanităţii; ea 
este buna, „dreapta şi înţeleapta conducere a celor create din par- 
tea divinului spirit creator; ea e mâna lui Dumnezeu în istorie, 
care înalţă pe unii şi doboară pe alţii. Sunt momente solemne şi 
sublime în viaţa omenimei, când Providența dă mâna popoarelor 
şi le scoate dela moarte la viaţă; în astfel de momente mari po- 
poarele au dreptul şi datoria să exclame: cu noi este Dumnezeu! 

„Şi poporul român a putut exclama cătră finea secolului de 
care vorbim: cu mine este Dumnezeu! Da, şi cu Românii a fost 
Dumnezeu, căci ei singuri numai de sine mar fi putut să iasă din 
prăpastia, unde-i prăvălise vitregia timpurilor. Și pe Români i-a 
luat Providența de mână şi le-a înfipt iarăşi piciorul pe calea 
vieţii“ 17). 

Dacă i-ar fi fost sortit un număr îndoit de ani, Transilvania 
românească ar fi putut avea mândria să numere în persoana şi 
activitatea lui, cu un istoric de seamă mai mult, înainte de-a se 
fi învrednicit să vadă pe unul dintre gemeni urcând în Noem- 
vrie 1919, o catedră de istorie românească la Universitatea din 
Cluj şi ocupând mai târziu scaunul de preşedinte al Academiei 
Române. 


17) Cf. I. Lupaş, Cronicari şi istorici români din Transilvania. 
Craiova, 1933, vol. II. pp. 288—290. 

Drumul bătătorit până acum de cei doi fraţi gemeni pare să 
fie asemenea cursului celor două râuri, izvorite din acecenşi zvâc- 
nire A pământului nostru strămoşesc: Oltul şi Mureşul, zorind 
cel dintâi să străpungă lanţul Carpaţilor, spre a sălta în voie 
prin câmpia românească spre Dunăre, zăbovind al doilea cu va- 
luri mai line prin câmpia Transilvaniei, ca să-şi trimită apoi apele 
impreună cu undele Tisei în aceeaşi Dunăre străbună. Aseme- 
nea Oltului s'a grăbit unul dintre gemeni alergând din pruncie spre 
pământul făgăduinţei şi al libertăţii noastre româneşti, câtă 
vreme celalalt a zăbovit printre noi în deceniile şi în vârteţul celor 
mai înfrigurate nădejdi, luptând şi sbuciumându-se împreună cu 
noi pentru ca „la plinirea vremii“, în clipa bucuriei supreme, 
amândoi să alerge, cu deopotrivă dragoste şi râvnă, revărsân- 
du-şi energiile multilaterale în aceleaşi valuri ale Dunării desti- 
nelor româneşti, triumfătoare... Din taina mormântului din 
Groaveri, nu auziţi cum străbate spre noi, ca întrun fior de 
cutremur mistic, glasul celui ce ne-a prilejuit, în primul rând, 
întrunirea festivă de astăzi? De sigur, auziţi şi înțelegeți şoapta 
aceasta sfântă, care leagă trecutul cu prezentul... Mai clar de- 
cât noi toți o vor auzi şi se vor pătrunde de tainica ei sfinţenie 
cei doi gemeni, Alexandru şi Ion, fiindcă este glasul părintelui 
către fiii săi — glas înveşmântat în cuvântul Evangheliei: 

„Eu sunt viţa, voi mlădiţele“.. . 

Fericit părinte, fericiţi urmaşi! Sau învrednicit a întruchipa 
în fiinţa şi prin activitatea lor întreg adevărul exprimat în cu- 
vântul biblic: în fiii să se va cunoaște omul. 

MEMORANDISTUL MIHAI VELICIU 
1846—1921*) 


L 


Intre luptătorii pentru cauza naţională românească, a căror 
amintire a ţinut s'o eternizeze justiţia maghiară osândindu- în 
faimosul proces al Memorandului din 1894, la zeci de ani temniţă” 
de stat — un loc de frunte i se cuvine şi aprigului luptător pen- 
tru dreptate Mihai Vehciu, popularul şi neînfricatul advocat din 
Chişineul Crişanei. El a fost conducătorul necontestat al acţiu- 
njlor politice româneşti din judeţul Aradului timp de peste un 
sfert de veac. La aniversarea semicentenară a răsunătoarei sen- 
tinţe rostite la Cluj împotriva unor oameni deplin conştienţi, că 
nu se prezintă în faţa instanţei maghiare, incapabile de judecată 
dreaptă, în calitate dè acuzaţi, ci de acuzatori ai unui sistem 
politic intolerabil, se cuvine să fie înfăţişată şi personalitatea 
memorandistului Mihai Veliciu în temeiul fragmentelor de co- 
respondenţe şi acte contemporane, păstrate cu pietate de către 
fiul său omonim. 

Născut la 26 Mai 1846 din sămânţa strădalnicilor şi drept 
credincioşilor plugari şepreuşeni (jud. Arad) Gheorghe și Ma- 
ria Veliciu, Mihai şi-a petrecut anii copilăriei în puritatea mo- 
rală a casei ţărăneşti, cercetând cu drag şcoala şi biserica din 
satul natal, primind în zilele de peste săptămână învăţătura îm- 
părtăşită din partea bunului dascăl Melentie Suciu, iar în Du- 
mineci şi zile de sărbătoare alergând la biserică să-şi înalțe su- 


*) Conferință rostită în sala festivă a Şcoalei din Sălişte (Mai 
1944). 

fletul pe aripa credinţei străbune, propoyeduite de vrednicul preot 
Avram LJrsuţiu. 

Dacă temelia viitoarei ascensiuni a lui Mihai Veliciu a fost 
garantată prin sănătatea trupească şi vigoarea sufletească, moşte- 
nită dela părinţii săi ţărani, îndemnul să pornească pe calea ace- 
stei ascensiuni l-a primit dela dascălul său Melentie şi dela du- 
hovnicescul părinte Avram cari, în conştiinţa răspunderii ce aveau 
pentru viitorul poporului din comuna Șepreuş, mau lipsit a stä- 
rui amândoi pe lângă părinţii talentatului copil să facă tot ce le 
va sta în putinţă, spre a-l trimite la şcoli înalte, pregătindu-l să 
poată păşi mai târziu în slujba poporului din satul natal. Putinţa 
lor fiind însă foarte smerită, puţin ajutor au fost în stare să 
îmbie fiului lor, căruia mai mult increderea în Dumnezeu şi în 
steaua propriului său noroc decât speranța îî”vreun ajutor ome- 
nesc, a făcut să i se deschidă la vârsta de 13 ani drumul spre 
şcoalele româneşti din Beiuş. Ajutorul bănesc, pe carei primea 
dela părinţi, nu depăşea suma anuală de 20 fiorini. După termi- 
narea primelor două clase de liceu, ei îl sfătuiau să părăsească 
Beiuşul ca, înscriindu-se în şcoala normală (preparandia) orto- 
doxă din Arad, să poată intra cât mai repede în serviciul şcoalei 
din Şepreuş. Sfatul lor nu mai trezea însă în sufletul tânărului 
inflăcărat de râvna spre învăţătură cât mai înaltă, răsunetul aş- 
teptat. 

Ca elev în clasa a III-a de liceu ajunsese Mihai Veliciu în 
situaţiunea de a se putea lipsi de modestul ajutor bănesc, primit 
până atunci din partea părinţilor săi. Administratorul averilor 
episcopiei gr. catolice din Oradea, Drăgan cu numele, i-a oferit 
putinţa să se întreţină singur la studii, chemându-l ca meditator 
al copiilor săi, mai puţin înzestrați şi cu mai slabă râvnă pentru 
carte. Astfel poate să-şi continue studiile secundare, luminân- 
du-se pe sine şi reușind să frângă pânea învăţăturii la o vârstă 
destul de fragedă, şi pe seama altora. Talentul său începe să 
fie prețuit din partea profesorilor în așa măsură, încât la înce- 
putul anului 1870, ca elev în cl. a VIII-a, lui i se încredinţează 
rostirea discursului comemorativ cu prilejul serbării şcolare în- 
chinate ierarhului întemeietor Samuil Vulcan. „Octavanul“ Mi- 

hai Veliciu s'a afirmat atunci ca un Român luminat şi deplin 
ințelegãtor al puterii educative, ce se revarsă din exemplul înain- 
taşilor asupra vieţii urmașilor. Un corespondent al revistei „Fa- 
milia“ (Budapesta) a dat acestei prime afirmări a luptătorului 
de mai târziu atâta atenţiune, încât a socotit de trebuință să re- 
producă din cuvântarea comemorativă a tânărului Mihai Veli- 
ciu cuvintele de invocare a „geniului nemuritor“, al ierarhului pe 
care-l ruga să se consulte cu ceilalți genii ai românismului „tre- 
cuți pe plaiurile“ veşniciei şi cu tăria versului de Arhanghel să 
îndrume posteritatea să păşească în numele lor. Urmând astfel, 
„gintă mai aleasă nu va fi pre pământ înaintea noastră“... 

Cu asemenea pregătire sufletească, şi bună orientare în do- 
meniul vieții româneşti putea să-şi incheie, la Beiuș, Mihai Ve- 
liciu cursul studiilor secundare, în vârstă de 24 ani (1870), con- 
tinuându-şi apoi pregătirea la Academia de drept din Oradea- 
Mare. 

După terminarea studiilor de drept, cu toate că i se ofereau 
posibilități de carieră strălucită în oricare din oraşele dela gra- 
nița de Vest a pământului românesc, distinsul tânăr simţea ca 
o datorie de conștiință să intre cât mai repede în slujba poporu- 
lui, din coapsele căruia izbutise a se ridica prin vrednicie proprie. 
A primit să fie ales notar comunal în Şepreuş (25. III. 1873), 
vrând să fie aproape şi de iubiții săi părinţi, ca o cârjă de sprijin 
pentru bătrâneţele lor încovoiate sub povara muncii, în brazda 
latifundiarului conte Wenkheim. 

Trei ani de zile a funcţionat în această calitate, fiind de cel 
mai mare ajutor consătenilor săi nu numai în chestiuni oficiale- 
administrative, ci în toate problemele de educaţiune obştească, în 
aşa măsură, încât satul întreg îl asculta și îi urma cu deplină in- 
credere sfaturile. Cu prilejul unei campanii electorale, venind su- 
periorul său ierarhic, prim-pretorul plasei Chişineu, la Şepreuș, 
sub pretextul unei inspecţiuni administrative, în realitate însă. 
pentru a sfătui pe săteni să voteze pentru candidatul la deputăţie, 
contele Wenkheim, tânărul notar Veliciu n'a stat o clipă la în- 
doială să adreseze consătenilor săi, chiar în prezența primpreto- 
rului, sfatul acesta categoric: „Nu-l. ascultați pe domnul fibirău, 

eu sunt din satul vostru, sânge din sângele vostru, voi aveţi să 
ascultați de mine, votând cu toţii pe candidatul nostru naţional 
Mircea Stănescu (advocat în Arad)“, 

Urmarea acestei atitudini curagioase a fost că din totalul 
de 83 alegători şepreuşeni 81 au dat votul candidatului român 
şi numai 2 înşi (1 Ungur şi 1 Român) candidatului maghiar. 

După asemenea dovezi de simţire şi atitudine românească 
era evident că Mihai Veliciu nu putea să îmbătrânească în ser- 
viciul administraţiunii din Ungaria. Nerespectând dispoziţiunea 
clară a legii de naţionalităţi din 1868, vicecomitele judeţului Arad 
cercă să întroducă limba maghiară ca limbă a întregii administra- 
iuni comunale. Când i s'a comunicat notarului Veliciu ordinul 
de maghiarizare, cerându-i-se din partea primpretorului să-l exe- 
cute, el a refuzat categoric, motivându-şi refuzul cu acelaş curaj 
admirabil, de care dăduse atât de strălucită dovadă în preajma 
alegerilor parlamentare. Pentru el — spunea Veliciu — ca func- 
Donar comunal ales de sătenii săi, în totalitate români — ca şi 
pentru comuna Şepreuş — nu poate să aibă nici o valoare jur ~ 
dică această ordonanţă potrivnică textului de lege, chiar dacă ar 
D emanată din partea Guvernului. Urmarea inevitabilă a fost 
destituirea lui din poștul de notar în Şepreuş') pentru insubor- 
dinaţiune şi: repetat refuz de a executa ordinele superiorilor 


D Aurel C. Popovici, La Question roumaine en Transylvanie et 
en Hongrie. Lausanne — Paris 1918 p. 128: Le vice-comte du Conté 
d'Arad par exemple, ordonne (nr. 1801 du 4 Février 1873) qua l'avenir 
toutes les communes redigent les proces-verbauz des séances commu- 
nale en magyar, ainsi que les comptes et le budget des communes. Les 
communes protestent; comme reponse, elles reçoivent un nouvel ordre 
(nr. 2365 du 15 mars 1873) qui leur impose d'introduire a tout prix le 
magyar dans l'administration communale. Quant aux maires et aux 
notaires communaux qui feraient opposition a cette brutale violation 
de la loi, le vice-comte ordonne contre eux une enquete disciplinaire 
(nr. 1991 du 11 mars 1873) suivie de revocation, ainsi qu'il est arrivé 
au notaire communal de Sepreus (decision minist. Nr. 27719 de 1876). 
Contre ce terrorism, il est fait appel au ministre, qui sanctionne le 
procédé de ses subordonnés, et, ce qui est plus fort, interdit de pro- 
tester davantage! (Ordon. ministr. Nr. 41570 du 25 aout 1875). 

l. . „engedetlenség és... két izben nyilt ellenszegiilessel megta- 
gadó eljárás miatt“). 

In cursul anchetei disciplinare, Mihai Veliciu a reuşit să 
oblige pe primpretorul de plasă, a dispune să fie. redactat inte- 
rogaforul în limba română, cum cerea textul legei. Cu” toată 
această destituire nelegală, când a cerut fostul notar un certifi- 
cat de serviciu din partea superiorului său, acesta nu a ezitat să 
constate prin act oficial (Nr. 2203 din 18. IX. 1876) că în pur- 
tarea oficiului a dovedit deplină capacitate, foarte mare sârguință 
şi purtare credincioasă, rezonabilă şi exemplară. („A hivatalve- 
zetésben kellö képességet és legnagyobb szorgalmat, hü józan 
példás magaviseletet tanusitott“). 

După destituirea din postul de notar în Gemeng, M. Veliciu 
şi-a continuat activitatea la Arad, întrând candidat de advocat 
în biroul lui Mircea Stănescu şi pregătindu-se astfel pentru vii- 
toarea sa carieră de advocat în Chişineu”). 

Toate străduinţele desfăşurate de Stănescu spre a-l deter- 
mina să rămână în Arad, unde i se deschideau perspective cu 
mult mai prielnice decât la Judecătoria de ocol din Chişineu, nu-l 
putură determina pe Veliciu să dea uitării strămoşeştile sale 
legături cu ţăranii din mijlocul cărora izbutise a se înălța. „Am 
datoria — spunea el — să nu las pe fraţii mei țărani din plasa 
Chişineu, fără apărător în apropierea lor nemijlocită. Este vreun 
advocat român în Chişineu? Nu-i. Eu trebue să mă duc între ei. 
Acolo-i locul meu!“ Simţea bunul Român că-l cheamă glasul po- 
runcitor al gliei şi al sângelui. Era o poruncă, pe care nu-l lăsa 
inima s'o întâmpine cu refuzul, cu care întâmpinase porunca şe- 
filor administrativi de a înlocui limba română cu cea maghiară! 

In Chişineu i-a fost dat să-și întemeieze căminul familiar 
(1880) împreună cu tovarăşa vieţii sale, cu Ileana, fiica fostului 


2) Mircea Stănescu era descendentul unui neguţător din Bucu- 
reşti, care își părăsise ţara natală pe la mijlocul veacului al XVIII-lea 
așezându-se în regiunea Aradului. Aici s'a născut strănepotul său 
adv. M. St. la Ghioroc (23 Febr. 1841) şi a decedat în Arad (9. XII. 
1888) cf. Octavian Lupaș, Figuri arădene. Mircea V. Stănescu. Arad 
1936, p. 8—15. 

primpretor din epota absolutismului austriac şi mai târziu ad- 
vocat Alexe Popovici din Comlăuş. Viaţa lor familiară a fost 
împodobită în scurtă vreme cu opt odrasle, dintre cari l-au supra- 
vieţuit 3 fii (Romulus, Emil şi Mihai) şi o fiică (Silvia, măritată 
Dr. Muscan). 

Statornica preocupare de a împărtăşi acestor odrasle o exem- 
plară educaţiune creştinească şi românească, făcea să se conto- 
pească fiica advocatului din Comlăuş cu fiul ţăranilor din Şe- 
preuş într'o desăvârşită unitate sufletească, în acelaş gând şi în 
aceiaşi simţire, din carg a putut izvori o armonie neturburată 
între soţ şi soţie, între părinţi şi copii. 

Asupra acestora din urmă se răsfrângea autoritatea paternă 
cu o severitate scăldată adesea în razele unei bunătăţi şi senină- 
tăţi duioase, câtă vreme nota aceasta de blândeţă patriarhală era 
adeseori absentă din atitudinea maternă, aproape totdeauna prea 
poruncitoare şi prea. puţin înclinată să lase neobservată cea mai 
mică, abatere din calea unei disciplini familiare fără greş. Dar 
severitatea ei implacabilă era apreciată de bunul părinte care-şi 
amintea adeseori de înţelepciunea cuvântului din Scriptură: cine 
cruţă nuiaua, nu-şi iubeşte copiii. 

Datoriile de soţie, de mamă şi educatoare, înţelegea Ileana 
Veliciu să le îndeplinească, în orice împrejurări, cu deosebit de- 
votament şi cu exemplară viitute, mai ales în anii de întemniţare 
a soţului ei, când răspunderea pentru gospodăria familiară şi 
pentru educaţiunea copiilor şi-o asumase, fără să fi şovăit o clipă, 
ori să se fi lăsat învinsă de greutăţile ce o amenințau. 

In măsura îngăduită de situaţiunea sa de rob la Unguri, 
întemniţatul părinte purta şi el de grije să fie cât mai bine îndru- 
mată instrucțiunea fiului său Romulus, în interesul căruia a scris 
la 18 Sept. 1894 din Vaţ profesorului Gavril Precup dela liceul 
din Blaj, rugându-l să-l îndemne „să se ocupe şi de limba ger- 
mană, în care scop îi va procura o revistă pentru copii“, apoi să-l 
supravegheze, „ca să înveţe şi să crească bizuindu-se pe puterile 
proprii“. 

Sincere şi preţioase sunt mărturisirile împărtășite de Mihai 

Veliciu într'o scrisoare trimisă din Vaţ la 29 Ianuarie 1895 ace- 
luiaş distins profesor G, Precup: „Timpul care pentru omul li- 
ber şi muncitor este atât de scump, har Domnului, trece şi aici 
destul de repede, ceeace pentru „robi“ este de mare folos. Eu 
peste 2 zile voiu avea... 6 luni slujite... Trăesc destul de bine, 
dar în neactivitate, la care mam dedat cam greu, deoarece din 
cruda-mi copilărie am fost dedat la muncă tot mai intensivă. Ne- 
activitatea, la care sunt condamnat, căci pentru săvârşirea unui 
lucru folositor se cer cu totul alte condițiuni decât acelea de care 
dispune un „biet rob“ în „activitate“ — nu mă dispensează şi 
nici nu mă poate dispensa de foarte multe griji, între cari, să nu 
ni se iee vorba în nume de rău, cea dintâi este grija, ce mi se 
impune ca şi la tată şi cap de familie pentru scumpii mei“... La 
10 Martie scria lui Precup, rugându-l să-i tocmească lui Romulus 
„un rând de haine elegante“ şi să îngrijească de plecarea lui 
acasă în vacanţa de Paşti. Din Aprilie şi August 1895 s'au pă- 
strat două scrisori ungureşti adresate aceluiaș, motivându-şi Ve- 
liciu corespondenţa în. limba maghiară cu împrejurarea că seri- 
sorile trebuiau cenzurate înainte de expediţiunea lor din temniţa 
Vaţului. La 2 Sept. 1895, profesorul Precup primea din Vaţ o 
scurtă telegramă semnată de Gherasim Domide şi M. Veliciu, co- 
municându-i ştirea cuprinsă în aceste patru cuvinte: „Suntem 
liberi, spune copiilor“. 


II. 


Scăpat de temnița Vaţului, pe fiul său Romulus nu l-a mai 
trimis la Blaj, cum îşi exprimase intențiunea printr’o scrisoare 
adresată lui Precup, ci îinpreună cu al doilea fiu, Emil, i-a dus 
la Sibiu, aşezându-i în gazdă la un învăţător sas, Iosif Hahm, 
evident spre a le da ocaziune să-și însușească, în conversaţiuni 
cotidiane, cât mai deplin limba germană, Iar cu scopul de a se 
iniţia şi în limba maghiară, l-a înscris pe fiul său Romulus la 
liceul de stat, unde-am avut astfel prilej să ne întâlnim în clasa 
a V-a, punând temelia unei prietenii, care nu Sa Stâns nici în 
preajma mormântului_deschis 'prea de vreme fostului prefect al 

Aradului (cel dintâi prefect sub regim românesc) — Romulus 
Veliciu. 

Petrecând o vacanţă de vară la Chişineu, am avut ocaziune 
să cunosc din experiență personală împrejurările vieţii familiare 
şi felul de traiu al advocatului Mihai Veliciu. Atmosfera vieţii 
lui familiare era străbătută de căldură şi de seninătate, ema- 
nând şi una şi cealaltă, mai ales din sufletul profund creștin şi 
înflăcărat românesc al neobositului părinte, care izbutea să ar- 
monizeze contrastele, îmbinând în opera de educaţiune familiară 
bunătatea şi duioşia de părinte cu o nuanţă de disciplină spar- 
tană, spre a-şi obişnui odraslele din frageda vârstă a prunciei cu 
împlinirea integrală a datoriei în familie, în societate, faţă de 
neam şi biserică. Nu era Duminică sau sărbătoare, în care să nu 
plece, împreună cu toţi copiii, la Sf. liturghie, fie la biserica din 
Chişineu, fie la cea din satul natal Șepreuş, pe care nu uita säi 
cerceteze adeseori, mai ales în cursul verii. Îmi aduc aminte cu 
câtă încriedere nesdruncinată se apropiau sătenii de el, îimpresu- 
rându-l cu dragoste şi stimă ca pe unul din cei mai luminaţi prie- 
teni şi cei mai buni sfătuitori ai lor. 

Spre biroul lui de advocat alergau ţăranii cu toate necazu- 
rile şi durerile ca spre „Lacul Vitezda“, nădăjduind tămăduire 
de toate asupririle şi nedteptăţile, cum nădăjduiau odinioară bol- 
navii, orbii, şchiopii şi uscaţii, pe cari textul sf. Evanghelii îi 
înfăţişează „aşteptând mişcarea apei“, după ce îngerul Domnului 
se cobora în lac să-i tulbure unda. 

Mihai Veliciu era model de părinte în viaţa familiară, mo- 
del de apărător al dreptăţii în profesiunea sa de advocat, model 
de luptător politic fără şovăire pentru revendicarea şi apărarea 
drepturilor poporului nostru în regiunea apuseană. a pământului 
românesc. 

Cine ar dori să cunoască în chip amănunţit trecutul luptelor 
naţionale-politice ale Românilor din regiunea Aradului, în cele 
din urmă decenii ale regimului unguresc, cine ar ţine să fie orien- 
tat şi cu privire la progresele realizate în domeniul vieţii biseri- 
ceşti—culturale și economice—financiare din regiunea aceasta, 
va întâlni la tot pasul numele talentatului Mihai Veliciu, putând 

să descifreze din cuvintele şi atitudinile lui caracterul unui ne- 
înduplecat luptător al căilor drepte şi al convingerilor ferme: in- 
tegru şi fără prihană. 

Un luptător de rasă, cum devenise încă din tinereţe juristul 
ridicat exclusiv prin vrednicie proprie din pătura ţărănească a 
Şepreuşenilor, era firesc să nu scape atenţiunii speciale a justiţiei 
maghiare, pornită să adulmece pretutindeni, agitatori şi „trădă- 
tori „de ţară“... 

Când urgia acestei justiţii, asemănată de un publicist italian 
cu o desfrânată căzută în ebrietate — giustizzia lubriacea*) —, 
începuse a se năpusti cu furie nestăpânită asupra conducătorilor 
politici ai Românilor din Transilvania, era atât de firesc să nu 
lipsească din rândurile prime aie celor întemnițați la Vaţ şi la 
Seghedin şeful politic al românimii aradane, advocatul Mihai 
Veliciu, ca unul dintre cei mai temuţi agitatori ai naţionalismu- 
lui pur şi intransigent. La 31. Mai 1893, în faţa judecătorului de 
instrucţie din Chişineu-Criş, fiind întrebat dacă a participat la 
multiplicarea prin presă şi la răspândirea broşurei cu titlul Me- 
morandul, dacă a aderat la această acţiune, — Mihai Veliciu, ți- 
nând să facă uz de dreptul garantat prin articolul de lege 44 din 
1868, cerea să-i fie luat-interogatorul în limba română şi procesul 
verbal să fie redactat în aceiaşi limbă. Judecătorul admițând că 
cererea este justă şi legală, îl ruga totuşi să facă declaraţia în 
limba maghiară, la ceeace inculpatul s'a învoit „din respect pen- 
tru instanță“). Iar cu prilejul desbaterilor din Cluj în ziua de 
19 Mai 1894 spunea în faţa Curţii cu juraţi că i-ar „cădea foarte 
greu, dacă cineva ar crede“ că el ar vrea să scape de răspundere. 
Aşa ceva nu se potriveşte nicidecum cu firea lui de „fiu al popo- 
rului român“, care în calitate de membru în comitetul executiv 
al partidului naţional — prin care „este exprimată unitatea de 
voință a întregului popor românesc (II. p. 120) — înţelege să 


3) Roberto Fava, La questione romena. Parma, 1894. 


4) I. P. Papp, Procesul Memorandului Românilor din Transilva- 
nia. Acte şi date. Cluj, 1932, vol. I. p. 167—168. 

primească răspunderea pentru tot ce a fost în acest Memorand 
şi pentru tot ce se cuprinde în părţile incriminate“). 

Fiind condamnat la doi ani temniţă de stat, şi-a suportat cu 
desăvârşită seninătate osânda, în adânca convingere că nedrep- 
tatea, ce i se făcea lui şi tovarășilor săi de suferință, nu va putea 
să rămână lipsită de cuvenita răsplătire. Milostivirea divină l-a 
invrednicit să supravieţuiască clipa îndelung doritei răsplătiri, 
dela 1 Decemvrie 1918. Concludent pentru atitudinea lui ca „biet 
rob în activitate“ la Vaţ, cum se califica însuşi în scrisoarea dela 
18. III. 1895 — este amănuntul că între memorandişti, ek a fost 
unicul, care a refuzat să semneze cererea de grațiere, după cum 
a refuzat şi semnarea adresei de mulțumită“) către Francisc 
Tosit I-iu, care ţinând seamă de intervenţiunea Regelui Carol I-iu 
al României cu prilejul întâlnirii dela Ischl, a dispus liberarea 
întemniţaţilor politici. dela Vaţ şi Seghedin. 

Rolul lui Mihai Veliciu în mişcările naţionale politice dela 
sfârşitul veacului al XIX-lea devine şi mai important după ieşi- 
rea lui din temniţa Vaţului, fiind apreciată lupta şi suferinţa lui 
de „rob în activitate“ de către întreaga opinie publică şi îndeo- 
sebi contribuind împrejirarea aceasta la sporirea încrederii şi 
alipirii maselor populare din judeţul Aradului către vrednicul lor 
conducător., Fireşte că pe măsura, în care sporea autoritatea şi 
faima lui între Români, creştea şi ostilitatea elementului maghiar, 
care îşi făurise un fel de virtute „patriotică“ de a-i sparge temu- 
tului „agitatar“ din Chişineu-Criş ferestrele, în fiecare an, în 


5) Idem, Ibidem vol. II. p. 245—246. 


6) T. V. Păcăţian publicând adresa aceasta în Cartea de Aur (v. 
VII, p. 686—7) afirmă că cei nesemnaţi și-ar fi împlinit de mai înainte 
pedeapsa cu excepţiunea lui Septimin Albini, care trecuse Munţii... 
Afirmaţiunea nu se potriveşte la cazul lui M. Veliciu, care deşi grațiat 
după 14 luni de închisoare, nu s'a simțit îndemnat să semneze adresa 
de mulțumită trimisă din Budapesta la 20. IX. 1895 prin intermediul 
Ministerului de Justiție, purtând următoarele iscălituri: Dr. Ioan Ra- 
Du, dr, Vasile Lucaciu, Iuliu Coroianu, dr. T, Mihali, Gherasim Do- 
mide, Aurel Suciu, Rubin Patiţia, dr. D. P. Barcianu şi D. Comşia, 

preajma serbării dela 15 Martie (Idele lui Marte), când se co- 
memora începutul mişcării revoluţionare ungureşti dela 1848. 

După o asemenea ispravă patriotică săvârşită de consătenii săi 
maghiari, Veliciu s'a simţit îndemnat să trimită. în ziua de 14 
Martie 1900, seara târziu, primpretorului Csiikay din Chişineu 
această adresă concludentă: 

„Tărnbălăul, ce s'a petrecut în această oră pe strada în care 
şi eu, ca cetățean pacinic îmi am locuinţa, a aflat de bine a mă 
onora cu spargerea fereştilor. 

„Fereştile mele nu sunt lucru mare, dară este destul de im- 
portant pentru mine liniștea familiei mele, iară pentru noi toţi, 
cred eu, asigurarea publică şi dreptul sfânt al proprietăţii. 

„Am ţinut a-ți aduce aceasta de loc la cunoștință, cu atâta 
mai vârtos, că eu am fost de credință, cumcă nu va fi de lipsă, 
să-mi adun oamenii şi prietenii, ca să-mi apere casa. 

„Ce va urma până mâne, este treaba D-Tale ca şef de poli- 
ție; eu cu ai mei vom dormi, dacă nu vom fi din nou conturbaţi. 


Cu onoare 
Mihaiu Veliciu m. p. 
locuitor în Chişineu şi proprietar de casă“ 


Cu acest primpretor Csukay a avut Mihai Veliciu o răfuială 
mult mai gravă în Mai 1903, când în comuna sa natală cu prile- 
jul alegerii de primar, din cauza ingerințelor administrative, s'a 
produs între jandarmeria maghiară şi ţăranii români, o ciocnire 
atât de sângeroasă, încât au fost ucişi 6 mei (Teodor Toma de 
37 ani, Petru Suciu de 29 ani, Vasile Suciu de 35 ani, Ioan Tur- 
cuş de 28 ani, soţia lui Micula Veliciu n. Tudora Suciu şi Toa- 
der Cipoş de 61 ani), iar răniţi 10 ţărani (Iosif Veliciu, Micula 
Veliciu, Petru Henţ Doli, Ioan Henţ Doli, Gabor Pavela, Lupi 
Ganii, I. Gheorghe Pârv a Toderesii, Ioan Horga, Todor Su- 
ciu şi Petru Sălăgian). 

Interpelând în chestiunea aceasta, de o gravitate ẹxcepțio- 
nală, Mihai Veliciu spunea în congregaţiunea comitatului “a d 
că la alegerea de primar s'au prezentat Grant „ca la biserică în 
haine de sărbătoare“ şi cu mâinile goale, neducând cu dânşii 

„nici măcar băticuţa lor îndătinată“; primpretorul a candidat „pe 
agteatul său şi al câtorva mari proprietari, pe faimosul Pârv 
Florea Lica, dar a aflat de bine să candideze- şi „pe omul poporu- 
lui, pe Iosif Mate“. Acesta obținu, fireşte, majoritatea voturilor 
şi ar fi trebuit proclamat ales. Spre a zădărnici afirmarea voinței 
populare, primpretorul şi oamenii săi ay provocat vărsarea de 
sânge... 

Dupăce arată, cum s'a desfășurat drama sângeroasă dela 7 
Mai, Mihai Veliciu adăuga: „Inchipuiţi-vă, D-lor, o masă din 
această sală, d. ex. masa, la care şade Csukay primpretorul, eroul 
zilei, drept catafalc, pe aceea 6 morţi şi morţi în exerciţiul lor de 
cetăţeni. Uitaţi-vă la dânşii şi numaidecât vă veţi convinge, în 
ce mâni păcătoase ori slabe, neputincioase pentru a apăra liber- 
tăţile publice, este pusă executarea legii. Par'că văd şi acum cur- 
gând sângele nevinovat, morţii acoperiţi cu paie ca porcii, iar or- 
fanii şi văduvele plângând de ţi-se sfâşia inima. Uitaţi-vă la ei 
şi lăudaţi era, când sub stăpânirea lui Széll ministru-preşedinte 
şi de interne, a fişpanului Urbán Iván, a vicecomitelui Dâlnoky 
Nagy Lajos, a protopretorului Csukay, se poate întâmpla aşa 
ceva în anul Domnului 1903. Acestea sunt dovezi despre hărni- 
ciile administrative ale comitatului Arad, aceste dovezi strigă 
după răsplată în cer şi pe pământ... 

„Când s'a răspândit vestea despre măcelul dela Șepreuș, 
unii — preteni buni ai Românilor şi ai păcii ar fi zis: „löttek Se- 
prösön egy Velicset is, de mi haszon, mert nem a valódit lötték“ 
(impuşcat-au în Şepreuş şi pe un Veliciu, dar ce folos, dacă nu 
l-au împuşcat pe cel adevărat). Nu ştiu, la cine au ţintit. Unii 
zic că la mine, eu însă numai într'atâta iau act despre exclama- 
ţiunea aceasta, încât este semnificativă pentru raporturile noastre 
din comitat, altcum nu. Care va să zică, cine luptă pentru res- 
pectarea legii, este vrednic de plumb. Dacă la mine sa referit 
aluziunea, nu-mi pasă; astfel de insanităţi nu mă terorizează şi 
nu mă vor teroriza niciodată. Ce folos are neamul meu de mine, 
neamul meu, poporul românesc, este chemat să judece (Trăiască 
Veliciu, răsună sala de strigătele Românilor). Una însă s'o ştiţi, 
Domnilor, dacă s'ar fi făcut aluziune la mine, să luaţi la cunoş- 

tinţă, că lipsa mea din şirul combatanţilor, fireşte dacă ar urma, 
ar simţi-o foarte mica mea familie, care şi-ar pierde pe ocrotito- 
rul şi agonisitorul pânei de toate zilele, dar poporul românese 
mar simţi-o niciodată, căci Veliciu este numai un nume care se 
valorifică cum ştie şi cum poate, se stânge şi se duce; dar popo- 
rul românesc aproape de două mii de ani trăeşte pe aceste plaiuri, 
şesuri şi câmpii şi va trăi în veci. (Aplauze nesfârşite; minute în- 
tregi e aclamat Veliciu. Fişpanul şi Ungurii stau Gent), In punc- 
tul iubirii de neam, al realizării postulatelor legale ale neamului 
nostru, în punctul dorirei de a ne conserva, a trăi şi a muri aici 
ca Români, simţesc întocmai ca mine trei milioane, simte ca mine 
tot sufletul românesc, chiar şi aceia pe cari Dvs. îi ţineţi de mai 
buni patrioţi decât pe mine. . 73. 
Adevărurile rostite de Veliciu în cuvinte atât de răspicate au im- 
presionat nu numai opinia publică română, ci în măsură vădită 
şi pe cea maghiară, care prin ziarul Arad és Vidéke din 5. Noem- 
vrie 1903 izbucnea în înjurături triviale la adresa lui Veliciu, 
spunând despre el că în viaţa publică a comitatului Arad ar fi 
fest „adevărat blestem, perpetuu stricător al ordinei, al păcii şi 
al poporului român“, iar acţiunea lui şi a tovarăşilor săi pentru 
apărarea poporului stigmatizând-o ca pe una care ar păgubi 
cauza maghiarimii mai mult decât o asuprire de veacuri“). 
Izbucnirea intoleranţei şi a urei în forme atât de brutale şi 
violente, era în vădită contradicţiune cu lozinca ce anunţase noul 
şef al guvernului maghiar Coloman Széll prin aceste trei cuvinte: 
jog, törvény, igazság (drept, lege, dreptate). Deaceea, Veliciu 
trimite la 15. III. 1900 şi ziarului arădan Tribuna Popo?ului 
această ştire scurtă: „„Tămbălăul coşutist de asară mi-a spart 
fereștile. Jog, törvény, igazság — pe buze“. 


1) Cf. Tribuna Poporului nr. 195 din 25. X. (7. XI) 1903. 

5) Arad es Vidéke nr. 275 din 5. XI. 1903: „Velics valóságos átka, 
örökös megrontója a rendnek s békének és a român népnek. Ö a vezér 
s méltó satellesei Pop C. István és Suciu János. Ez a triumvirátus 
tôbbet ártott a magyarság ügyének, mint árthatna egy százados el- 
nyomatás“, i 

Iar în toamna aceluiaș an, cu prilejul instalării noului comite 
suprem, Veliciu rosteşte în şedinţa congregaţiunii-comitatense 
(adunării judeţene) în numele Românilor aradani o cuvântare, 
din cuprinsul căreia merită reproduse următoarele constatări de- 
plin întemeiate: 

„Oricari ar fi datele statistice în privirea populaţiei comita- 
tului Arad, fapt e, că acest comitat este locuit în majoritate pre- 
ponderantă de Români,, ceeace de altcum dovedesc acte oficioase 
absolut autentice; numărul total al locuitorilor comitatului este 
343.597, dintre cari Români sunt 208.957, iar Unguri numai 
86.780... Popor mai blând, mai bun şi mai cinstit, decât Româ- 
nul, nu există. Işi împlineşte datoria către patrie şi tron cu scum- 
pătate, plăteşte din greu contribuţia în bani şi sânge, fără mur- 
mur. Martor ne este istoria, că Românii nu sau aliat niciodată 
cu vrăşmaşii ţării... Cu toate acestea .., pe noi Românii ne-au 
atacat în punctul patriotismului. Am respins totdeauna astfel de 
atacuri, le respingem şi acum şi declarăm că nu admitem să se 
atingă nimenea de patriotismul nostru... Aici în pământul pa- 
triei zac osemintele părinţilor, moşilor şi strămoşilor noştri; aici 
zac osemintele fraţilor şi fiilor noştri; mai toată glia este stro- 
pită cu sângele celor mai scumpi ai noştri. Nu vom permite ni- 
ciodată, să calce picior duşman pământul patriei noastre, să pân- 
gărească mormintele iubiţilor noştri. Ca popor însă avem nu nu- 
mai datoreg de împlinit, ci avem şi drepturi, cari se cuprind în 
legea firii şi drepturi înscrise în legea positivă.. Acestea formează 
postulatele noastre. Postulate foarte modeste, cari încap foarte 
frumos în cadrul celor trei cuvinte atât de des amintite în vre- 
murile din urmă şi anume în cuvintele: jog, törvény, igazság ... 
Ne-am născut Români, Români vrem să rămânem; ca Români 
vrem să ne desvoltăm şi afirmăm în patria noastră. Cerem deci, 
ca desvoltării noastre naţionale în limba noastră maternă să nu 
ni se pună piedici... In considerarea. drepturilor ce avem şi a 
datorinţelor ce îndeplinim către patrie, cerem ca şi Românilor 
să li se dea putinţa de a lua parte la viaţa publică a Statului pe 
toate terenele. Aceasta în proporțiunea numărului sufletelor şi 
a dajdiei în bani şi sânge, prestate pe altarul patriei, 

„lată, Ilustrissime Domnule Comite, că modestele noastre 
postulate nu jignesc de fel conceptele exprimate prin “cuvintele: 
»jog, törvény, igazság“. Ei, dar de aceste concepte s'a făcut şi 
se face multă paradă, căci până acum după cuvintele frumos su- 
nătoare mau urmat şi fapte, iar vorba fără fapte este moartă). 


III. 


La începutul veacului al XX-lea, înteţindu-se curentul de 
maghiarizare prin proiectul de lege al ministrului Berzeviczy, din 
fruntea mişcărilor de protestare nu putea lipsi încercatul în lupte 
Mihai Veliciu, care într'o adunare populară ţinută la Chişineu 
în ziua de 8. XII. 1904, diversitatea limbilor din Ungaria ase- 
mănând-o cu „frumuseţea ghirlandei alcătuită de mâna isteață“ 
a unei fete mari, obişnuită a-şi impodobi salba cu mărgele de 
diterite colori, exclama: „Fraţilor! Azi limba ne este în pri- 
mejdie; deaceea ne-am adunat, să chibzuim împreună şi să pu- 
nem la cale măsurile legale pentru apărarea dreptului limbei 
noastre, iar atunci când ge adunăm, să apărăm cel mai mare dar, 
dat de Dumnezeu omului, eu ca Român şi creştin, cred şi mărtu- 
risesc, că ne-am adunat în numele Domnului şi că Domnul în 
mijlocul nostrii este. Nu aşa cred însă potrivnicii noştri. Ei, când 
ne văd doi sau trei adunaţi, de regulă zic, că ne-am adunat să 
uneltim în contra patriei... Ţin să spun din acest loc sus şi tare, 
că toate aceste presupuneri, vină ele de orişiunde, sunt calomnii 
răutăcioase adresate nouă şi poporului nostru... Să ni se arate 
un caz, când ne-am fi împotrivit să ne dăm tributul de avere şi 
sânge în interesul patriei-. .. „„Meşterul-Strică, numit Berzeviczy, 
care spre nenorocirea noastră şi a patriei, este ministru de culte, 
Şi-a pus în gând, că mărgeaua scumpă dată de însuşi Dumnezeu, 
limba naționalităților din Ungaria să o desființeze ... să o alunge, 
pentru că ştiut este, cumcă în limba sa trăieşte fiecare popor, iar 
dacă îi iei limba, acel popor a încetat de a mai fi. Așa dar, fra- 
ților, ne-am adunat aici sub cerul liber, să ne apărăm limba şi 


2) Tribuna Poporului din Arad nr. 201 din 28. X. 1900. 

drepturile ei .., căci până atunci vom trăi ca Români, până vom 
vorbi limba românească, dată nouă de însuşi Dumnezeu prin 
maicele noastre la naştere; deaceea dechräm sus şi tare, că limba 
noastră românească numai morți o dăm... Prin noul proiect al 
lui Berzeviczy ... se intenţionează schimbarea legii despre egala 
îndreptăţire a naționalităților... nimicirea autonomiei noastre 
bisericeşti, se intenţionează mai presus de toate ca... peste şcoa= 
lele noastre poporale, care le-am întemeiat... le-am ţinut şi le 
ţinem noi din sărăcia noastră, să se facă stăpân guvernul... iară 
nouă să ne rămână dreptul de a ţine şcoala, pe care — dacă pro- 
iectul lui B. ar deveni lege — vrea să o facă, scurt zis, fabrică 
de maghiarizare, fabrică menită a stârpi luciul sfintei noastre 
mărgele, adecă limba noastră. Acesta este scopul proiectului, pe 
care noi nu-l putem primi odată cu capul“. ..10). 

Indârjirea exprimată prin formula populară „nu primim 
odată cu capul“ reamintește exemplara tenacitate a ţăranilor lup- 
tători şi mucenici din cursul veacului al XVIII-lea cari, şi ei obiş- 
nueau să spună, că nu vor primi „legea nemţească“, legea împăra- 
tului dela Viena, „odată cu capul“, ci vor rămânea, precum au şi 
rămas cu preţul unor sacrificii supreme, statornici în strămoşeasca 
lor „lege românească“. In fond era aceiași luptă pentru salvarea 
neamului românesc din ţara Transilvaniei, luptă purtată în vea- 
cul al XVIII-lea sub aspect religios-confesional împotriva înstrăi- 
nării prin catolicismul habsburgic, iar în veacurile XIX—XX, sub 
aspect politic, împotriva tendinţelor de maghiarizare prin mijloace 
tot atât de silnice, uneori chiar mai silnice decât cele puse de 
Curtea din Viena în Serviciul proselitismului său religios. Dar 
precum nu şi-au putut atinge scopul tendinţele de intrăinare ale 
politicii vieneze, la fel s'au zdrobit valurile celor budapestane de 
stânca de granit a tenacităţii şi a victorioasei resistențe româ- 
neşti. 

Spre a spori mijlgacele de luptă politică împotriva opresiunii 
maghiare, la începutul anului 1905 a fost abandonată tactica. pa- 
sivităţii, după ce, cu doi ani înainte, tânărul advocat Aurel Vlad 


10) Cf. Tribuna din Arad nr. 229 din 7. XII. 1904. 

din Orăştie, fără să ţină seamă de diseiplina de partid, candidase 
în circumscripţia Dobra (jud. Hunedoara) şi izbutise a păşi în 
parlamentul' din Budapesta ca unic apărător neinfricat al cau- 
zor naţionale româneşti. 

In alegerile parlamentare din 1905 Mihai Veliciu a dat o 
impresionantă dovadă a pornirilor sale altruiste. Ce ar fi fost 
mai firesc, decât să candideze în circumscipţia Chişineu, unde îl 
cunoşteau şi preţuiau toți alegătorii români ca pe nimeni altul? 
Fiindcă s'a ivit însă o dificultate de ordin personal pentru distin- 
sul publicist Ioan Rusu-Șirianu, căruia nu i-a fost cu putinţă să 
candideze la el acasă, în circumscripţiunea Șiria, înțeleptul şi îm- 
păciuitorul Veliciu i-a oferit circumscripţia Chişineului, garan- 
tându-i cu propria sa autoritate personală, succesul electoral şi 
accesul în parlamentul de pe malul Dunării. El însuşi s'a mulţu- 
mit să urmărească de acasă, din biroul său dela Chişineu, luptele 
purtate contra guvernelor dela Budapesta cu multă risipă de ener- 
gie, dar cu minime rezultate positive de către deputaţii români, 
cari împreună cu colegii lor sârbi şi slovaci s'au constituit întrun 
club al naționaliștilor, având ca preşedinte pe Teodor Mihali 
şi ca secretar pe Milan Hodza. Dacă ar fi fost şi Mihai Veliciu 
printre luptătorii parlamentari de atunci, prin temperamentul său 
dinamic şi combativ, prin cunoştinţele sale vaste şi temeinice, ca 
şi prin curajul bărbătesc de care a dat nenumărate dovezi în ca- 
riera sa, ar fi putut să îndeplinească fără îndoială un rol cu ră- 
sunet egal celui produs de către cei mai de frunte deputaţi ro- 
mâni din Lal deceniu al veacului al XX-lea. Rămas acasă, a 
fost bucuros că-şi poate continua şi intensifica lupta pentru drep- 
turile Românilor în cercul mai limitat al adunărilor populare şi 
al congregaţiunilor din judeţul Aradului, precum şi în cadrele 
autonomiei bisericeşti, ca membru al sinoadelor eparhiale din 
Arad şi al congresului naţional-bisericesc dela Sibiu, iar în do- 
meniul vieţii economice-financiare ca unul dintre întemeietorii 
Băncii „Victoria“ şi mai târziu, ca preşedinte al ei. 

IV. 


Merită o menţiune specială felul, cum ințelegea Mihai Ve- 
liciu să activeze în domeniul autonomiei bisericeşti, ca apărător 
intransigent al constituționalismului şi al unei pronunţate in- 
transigenţe de ordin moral şi poliţic. La 2 Mat 1899, dupăce 
fostul episcop Ioan Meţianu, ales mitropolit la Sibiu, părăsise 
Aradul, s'a ivit aci cazul unei alegeri de episcop; Veliciu, :impre- 
ună cu prietenii săi Vasile Mangra, Roman Ciorogariu şi Nico- 
lae Oncu, redactară o „programă-pastorală“ de 9 puncte, între 
cari cele mai însemnate postulau apărarea autonomiei bisericeşti 
de orice înrâurire „externă“ din partea Statului, aplicarea consti- 
tuţionalismului bisericesc în toată curăţenia, transformarea cen- 
trului eparhial într'un teren de activitate ca biserica să poată da 
„naţiunei carte, preoţi şi învăţători apți pentru apostolia româ- 
nismului““. Cereau apoi să aibă viitorul episcop atitudine binevoi- 
toare față de partidul naţional şi „nimenea să nu fie persecutat 
din partea bisericii pentru atitudinea sa politică-naţională“, să 
introducă „o chiverniseală reală pentru augmentarea fondurilor 
bisericeşti“, să curme nepotismul în biserică şi să restabilească 
„pe fiii diecezei în drepturile lor diecezane“, să dea satisfacţiune 
părintelui Vasile Mangra pentru injurioasa sa suspendare dela 
catedră şi, în sfârşit, să restabilească „armonia între credincioşi, 
premergând episcopul cu cuvântul şi cu fapta evanghelică“. 

Aceste puncte de „programă pastorală“ — pe lângă carac- 
terul lor de necontestată utilitate în oricare parte a Mitropoliei 
transilvane — sunt concludente atât pentru oarecari experienţe 
de ordin personal, cât şi pentru anume stări de lucruri rezultate 
din cel din urmă sfert de veac al cârmuirii vlădiceşti aradane. 

Prezentând cei patru fruntaşi textul acestor puncte, candi- 
datului Iosif Goldiş — care a şi reuşit să fie ales împotriva do- 
rintet mitropolitului Meţianu, sprijinitor al arhimandritului Au- 
gustin Hamzea, — nu a stat la îndoială să „declare solemn“ că 
se identifică întru toate cu sensul şi scopul lor, obligându-se „a 
păstori în acest spirit“. Păstorirea lui vlădicească a fost însă de 
scurtă durată. După moartea lui Goldiş, încrederea alegătorilor 


www.dacoromanica.ro 


MEMORANDISTUL MIHAI VELICIU 423 


s'a îndreptat spre Vasile Mangra, care a fost ales la 1903 epis- 
cop al Aradului, dar nu a reuşit să obţină confirmarea pentru 
motivul de a fi participat activ la acţiunile de intransigenţă poli- 
tică ale partidului naţional-român. 

De Vasile Mangra îl legau pe Mihai Veliciu trainice şi 
adânci relaţiuni de prietenie încă din anii studiilor secundare dela 
liceul din Beiuş, unde fuseseră colegi de clasă. Prietenia aceasta 
s'a sdruncinat însă din temelie îndată ce Vasile Mangra, în cali- 
tate de vicar la Oradea, a primit să candideze în circumscripţia 
bihoreană Ceica, la 1910, cu program guvernamental (tiszaist) 
şi mai târziu a consimţit să urce (1916) scaunul mitropolitan, 
impotriva opihiei publice româneşti, sprijinit numai de agenţii 
aceluiaş protector al său: contele Ştefan Tisza. 

Sunt deosebit de energice: cuvintele de mustrare, adresate de 
vechiul prieten Mihai Veliciu noului Mitropolit, care urma să-şi 
ispăşească nelegiuita-i ascensiune în scaunul lui Șaguna în chip 
tot aşa de tragic şi simultan cu dramatica prăbuşire a lui Ștefan 
Tisza, la sfârşitul primului războiu mondial. Mâhnirea şi indig- 
narea sufletească, pricinuită vechiului prieten prin rătăcirea celui 
înălţat pe căi piezişe, străbate din cuprinsul unui vast rechizi- 
toriu în cuvinte fulgerătoare ca acestea: „Cred că îţi aduci încă 
aminte, că în gimnaziu am fost conşcolari... că am fost buni 
prieteni ... Episcopul Meţianu te-a-suspendat dela catedră.., In 
timpul cât ai fost suspendat, veneai pe la mine pe la Chişineu... 
eu, în cât era cu putință şi credeam că poftele tale sunt juste, iţi 
dam sprijinul posibil... După moartea lui Goldiş... cu toate că 
mâna mitropolitului Meţianu, . .. care lucra în contra alegerii tale, 
era destul de lungă şi destul de largă, fiind Meţianu om foarte 
energic, agil şi cu multe legături, nouă ne-a succes să te alegem 
pe tine episcop. Alegerea ta însă n'a fost aprobată de locurile 
mai înalte, care împrejurare a produs la prietenii tăi multă 'su- 
părare. Tu ca vicar nu te-ai ţinut de vorbă... cuvântul dat a de- 
venit în gura ta un fel de jucărie neserioasă. Ai promis totul dela 
care aşteptai să te ajute în scopurile tale ascunse, dar ceva bun 
în interesul bisericei naţionale şi al neamului mai făcut... 

. „Eu eram bolnav şi acum sunt bolnav trupeşte, dară sunt 

întreg şi sănătos la minte şi mă scârbesc de hărniciile tale,.. Se 
poate constata, că din capul locului ai voit să tragi pe sfoară pe 
cei creduli, cari — durere — au fost foarte mulţi, cumcă tu vei 
fi totdeauna cel ce trebue să fii. 

„Am înţeles că, după ce te-ai fost schimbat Aa față — dar şi 
la duh — învățătorii după teritoriul Consistoriului Orăzii Mari 
au fost aspru îndrumați, ca în convorbirile lor să nu vorbească 
tare româneşte, să nu provoace nici un pic de manifestaţie româ- 
nească, căci se supără Măria Sa Mangra, deci să grijească să nu 
provoace neplăceri. Eu cred că ştirile acestea sunt adevărate, 
purtarea ta ulterioară dovedeşte că într'adevăr nu vei fi păstorul, 
care-şi pune capul pentru turma sa, ci păstorul care numai de 
turma sa mare nici o grijă, căruia îi trebue benchetuiri cu domnii 
şi alte petreceri păcătoase... Mă doare inima şi azi când văd, că 
fostul meu prieten de odimioară în ce abis mare moral a ajuns. 
Ia la cunoştinţă, că de atunci şi până astăzi nu-ţi mai sunt prie- 
ten, dară — nu-ţi sunt nici dușman, căci mam duşmănit şi nu 
duşmănesc pe nimeni în viaţa mea... Odată, când vorbeam im- 
preună despre viitorul neamului românesc aici în Ungaria, tu 
erai la culmea datoriei, poftind pe seama Românilor drept şi 
dreptate, iar acum consideri poporul român ca o- turmă de cerşe- 
tori, cari să se bucure dacă domnii îi aruncă şi ei câte un os de 
ros. Tuturor năzuinţelor tale, în acest sens, sunt duşman... 

„Considerând declaraţiile mele sincere şi având în vedere pur- 
tarea ta ca preot român în timpul când te-ai schimbat la faţă şi 
la duh, cu deosebită durere îţi spun, că tu în sufletul meu nu eşti 
considerat ca mitropolit, pentru că nu pot consimţi cu atribuţiile 
câştigate în calea cea mai nelegală, căci purcezând tu în consec- 
venţă, bietul popor, fără consentimentul administraţiei politice nu 
va fi în stare să-şi aleagă un simplu capelan. După toate acestea 
câ ün fost bun prieten al tău, dară totdeauna şi mai bun prieten 
al bisericii şi al poporului românesc din Ungaria, îmi încheiu 
epistola cu următorul sfat: să te imbraci în sac şi cenuşă, să te 
retragi într'o mânăstire, iară restul vieţii tale să-l petreci în post 
şi rugăciuni. Dumnezeu aşa să-ţi ajute! 

Chişineu, la 10 Ianuarie 1917 stil nou. 

ss. Mihaiu Veliciu“. 

După obşteasca bucurie pricinuită şi lui Veliciu deopotrivă cu 
aceea a tuturor bunilor Români dintre Carpaţi şi Tisa, prin hotă- 
rârea de unire cu România în ziua de 1 Decemvrie 1918 la Alba- 
Iulia, — a putut fi părtaş bucuriei personale de a se vedea pro- 
clamat la 10 Decentivrie 1918 preşedinte al Consiliului Naţional 
român din Arad), precum şi a alteia de ordin familiar văzând 
pe fiul său Romul așezat prefect la cârma municipiului Arad, pe 
al doilea fiu, Emil, reintors din captivitate rusească, iar pe al 
treilea, pe omonimul său — plecat la studii juridice în capitala 
Franţei. 

© boală veche îl chinuise ţintuindu-i trupul în cârţi şi pi- 
ronindu-l de patul durerii timp de 10—11 ani. Sufleteşte a rămas 
însă în deplină luciditate până în ziua de 26 Aprilie 1921, când 
aripa morţii s'a întins asupra fiinţei lui pământeşti, deschizând 
sufletului aprig drumul spre oștirea nevăzută, dar tot mai nume- 
roasă, a măreţelor umbre de luptători fără preget pentru desro- 
birea neamului romänesc din Transilvania, Banat, Crişana şi Ma- 
ramureş. (In lunie 1922 a decedat şi văduva Ileana Veliciu). 


Plecarea lui dintre cei vii, deşi la vârstă care depăşise cu 
câțiva ani pe cea statornicită în cuvintele Psalmistului, a trezit 
adânci şi unanime păreri de rău în sufletul tuturor, cari l-au cu- 
noscut şi s'au obişnuit a-i preţui, după cuviinţă, vrednicia per- 
sonală. Amintirea lui a continuat şi va continua să fie păstrată 


11) In procesul verbal redactat în şedinţa Cons. Nat român din 
această zi se poate citi concluziunea aceasta: „Consiliul Naţ. român 
comitatens... îşi exprimă mulţumita ai recunoştinţa sa faţă de activi- 
tatea d-lui preşedinte M. Veliciu, căruia îi transpune cele mai căldu- 
roase felicitări. Se închină cu sfială înaintea activităţii aale îndelun- 
gate, care a jertfit-o pentru binele şi prosperitatea neamului româ- 
nesc, îşi exprimă cea mai profundă mulţumită faţă de Atotputernicul, 
că pe lângă toate suferinţele trupești îndelungate l-a învrednicit să-şi 
vadă visul cu ochii. Roagă pe bunul Dumnezeu să-i redea sănătatea, ca 
să se poată pe deplin bucura de încoronarea măreţei învingeri a lumii 
civilizate şi își exprimă speranţa că la marea sărbătoare românească, 
ce e acum în pregătire, să-l poată saluta în mijlocul său, ca să-şi 
poată reocupa locul în îruntea Românilor de aici“. 

de către toţi cei ce înţeleg că oamenii zilei de astăzi sunt necon- 
tenit avizaţi la experienţele, sfatul şi îndrumarea celor de eri, ca 
să poată fi cât mai bine înarmaţi în faţa primejdiilor zilei de 
mâne. 

Supravieţuirea lui Mihai Veliciu dincolo de graniţa con- 
temporaneităţii, s'a învrednicit şi de forma concretă a bronzului, 
în care a fost turnată imaginea lui, prin solicitudinea generoasă 
a tovarăşului său de luptă Ioan Suciu, care a înţeles astfel să 
dea expresiune durabilă sentimentului de gratitudine românească 
faţă de unul dinre cei mai aprigi luptători dela periferia apu- 
seană a pământului strămoşesc: față de Memorandistul Mihai 
Veliciu. 

In cuvântarea rostită în ziua desvălirii bustului făcea Suciu 
această destăinuire atât de caracteristică pentru felul de a fi al 
lui Mihai Veliciu, care „nu a admis niciodată în viaţă să i se 
aducă laude... pentru vre-un succes. Nici cu vorba, nici prin 
ziare. Dar elogierea soţilor săi de luptă nu o întrelăsa niciodată, 
lată dece numele adjutanţilor săi bravi... a ajuns să De 
cunoscut şi slăvit de fraţii din depărtări în mai mare măsură, 
decât numele marelui lor comandant“. 


Sunt amintiri, pe cari un popor conştient de menirea sa nu 
le poate da niciodată uitării, căci a le uita ar însemna să-şi uite 
de sine însuşi. Acestei nobile categorii aparţine amintirea celor 
cari au luptat cu credință neşovăitoare şi au pătimit cu senină- 
tate pentru drepturile poporului român împilat şi încătuşat de 
stăpâniri străine. 

Monumentul din faţa locuinţei lui Mihai Veliciu e o dovadă 
materială, menită să vestească tuturor că numele admirabilului 
luptător şi îndrumător dela granița de Vest a României nu va 
fi uitat niciodată. Il vor vesti cucernicii preoți din uşa altarelor 
şi din înălţimea amvoanelor ca pe al unui model de creştin orto- 
dox; întreagă ceata luminaţilor dascăli de elită il vor înfă- 
Da elevilor ca pe unul dintre fruntaşii luptători fără pre- 
get şi jertfitori ai libertăţii personale, în interesul de obşte al 

neamului românesc. Iar -mulțimea ţăranilor din frumoasele sate 
aradane va grăbi să-şi impodobească pereţii caselor cu icoana 
lui, rugând pe milostivul Dumnezeu să le ajute să-şi poată creşte 
copiii în virtutea strămoşească şi să vadă răsărind din satele lor 
cât mai mulţi oameni de vrednicia celui înălțat din casa sme- 
riților ţărani şepreușeni. Această vrednicie e exprimată puternic 
în cuvântul Psalmistului: Fericit bărbatul ce nu i-a fost sfatul 
cu necredincioşii — şi cu păcătoşii n'a stătut la cale în trebile 
sale. 

Cu cât vor fi miai numeroase astfel de monumente în regiu- 
nea Aradului, cu atât mai bine va fi păzită graniţa aceasta de 
Vest, cu atât mai temeinic se va consolida frontul sufletesc al ce- 
lor hotărâți să urmeze îndemnul celui ce-şi doarme soninul de 
veci în mormântul înstreinat dela Ciucea, îndemn cuprins în cu- 
vântul de a fi, în orice împrejurări, statornici în cinstea de lege 
şi ţară, în focul credinţei statornici. lar când va bate ceasul 
pentru refacerea acestei graniţi sdruncinate în ziua de Vineri 30 
August 1940, un lucru e sigur: Mihai Veliciu, împreună cu toţi 
cei osândiţi la Cluj în Mai 1894 la temniţă ungurească, va păşi în 
cele dintâi rânduri ale batalioanelor de asalt, pornite la jertfă şi 
la biruință pentru reîntregirea României. 

Sire, 
Dommilor Colegi! 


Cu un profund sentiment de pietate, cum sunt datori preoții 
lui Christos să se apropie de sfântul jertfelnic, — aşa am păşit 
la 1915 pentru intâia dată pragul acestui templu al ştiinţei și 
culturii româneşti. 

Nu von uita cuvintele pline de iubire, cu cari ma întâmpi- 
nat atunci regretatul preşedinte Dr. C. Istrati, salutându-mă în 
şedinţa dela 23 Ma: 1915 ca pe singurul reprezentant al Trańsil- 
vaniei la sesiunea generală din acel an şi exprimându-și bucuria, 
că nu veniam „cu mâna goală“, ci aduceam două lucrări istorice, 
pe cari, după ce izbutisem a le strecura cu multă greutate peste 
graniţele vameşilot, D-Voastre ap binevoit, Domnilor Colegi, a 
le publica în „Analele Academiei Române“. 

Cu ajutorul atotputernicului Dumnezeu graniţele vameşilor 
au căzut, lăsând acum drum liber tuturor fiilor naţiunii noastre, 
doritori să muncească împreună pentru înălţarea Patriei şi ințe- 
legători ai frumosului îndemn cuprins în cuvintele entusiastului 
Ştefan O. Iosif: 


„Copii răsleți ai mândrei noastre nati, 
Veniţi cu toţi, să ne cunoaştem fraţii“... 


Binecuvântat să fie Dumnezeul dreptăţii şi al milostivirii, 
care înalță pe cei ament şi surpă pe cei îngâmfaţi! Slăvit să De 


*) Discurs de recepţiune în Academia Română la 8 Iunie 1920. 

în veci numele Domnului, care ne-a scos din întunerec la lumină, 
din robie la libertate şi mântuire! 

Inainte de a proceda la îndeplmirea datoriei, care-mi se im- 
pune prin articolul 25 din Statutele Academiei Române, vă rog, 
Domnilor Colegi, să primiţi expresiunea celei mai respectuoase 
mulţumiri pentru atenţiunea binevoitoare, de care aţi învrednicit 
modestele roade ale străduinţelor mele pe tărâmul istoriografiei 
române şi care v'an îndemnat să-mi oferiţi un scaun în acest 
înalt aşezământ al culturii noastre naţionale. 

Fiind ales membru activ al Academiei în locul devenit va- 
cant prin moartea vrednicului canonic din Blaj, Ioan Micu Mol- 
dovanu, în înţelesul disposiţiunilor statutare, îmi revine datoria 
de a vorbi cu acest prilej despre vieaţa şi activitatea antecesoru- 
lui meu. 

Dar în urma împrejurărilor deosebite ale vieţii românești 
din Transilvania, care prin „meteahna străină“ a Habsburgilor 
a fost în ultimele veacuri sfăşiată în două, mi se pare indicat a 
recurge la procedeul lui Plutarh, înfăţişând vieaţa şi, activitatea 
antecesorului meu paralel cu a contemporanului său Nicolae Po- 
pea. Amândoi au trăit în aceleaşi împrejurări, au muncit călău- 
ziţi de aceeaş dorinţă sfântă de a închina întreagă munca şi ago- 
niseala vieţii lor ca o jertfă curată pe altarul iubirii de neam. 

Vorbind despre amândoi, se imbie de' sine prilejul spre a 
face un act de dreptate pentru memoria binecuvântată a lui Nicolae 
Popea, care a fost şi el membru activ al Academiei Române, dar 
plecând din lumea aceasta, locul lui a rămas aci în tristă văduvie 
timp de 10 ani şi astfel cuvântul, care să înfăţişeze vieata şi 
vrednicia lui, încă nu a fost rostit în incinta acestui areopag. 

Să dăm fiecăruia ce i se cuvine: suum cuique! 


II. 
Puţini dintre scriitorii ardeleni au fost aduşi de împrejură- 
rile vremii să trăească în preajma vreunui bărbat de importanţa 


lui Andrei Șaguna, câştigându-i încrederea şi bucurându-se timp 
îndelungat de întreg sprijinul lui. Episcopului Nicolae Popea, în 

tinereţă şi în vârsta cea mai frumoasă a bărbăţiei, i-a fost hără- 
zit norocul acesta. 

Atrăgând de timpuriu asupra sa luarea aminte a lui Şaguna, 
tânărul Neagoe Popea n'a pregetat a se înşirui printre ucenicii 
cei mai credincioşi, printre vrednicii tovarăși de luptă culturală 
şi politică ai Arhiereului deschizător de cărări nouă în vieaţa 
românească a Transilvaniei, 

Va recunoaşte oricine -ă Popea a meritat deplin norocul 
acesta. 

Insuş faptul, că după moartea mult lăudatului profesor şi 
“secretar episcopesc Dr. Grigorie Pantazi, decedat în Sibiu la 28 
Noemvrie 1854 in vârstă de 30 de ani, adâncul cunoscător de oa- 
meni, care era Andrei Şaguna, distinge cu încrederea sa pe Neagoe 
Popea, chemându-l sä îndeplinească şi funcţia de profesor şi pe 
aceea de secretar, denotă într'o măsură însemnată vrednicia aces- 
tui tânăr, ajuns la vârsta de 28 de ani o personalitate, care se im- 
punea prin însuşirile alese ale caracterului, ca şi prin bunele re- 
zultate ale studiilor sale. 

Credinţă profundă,-inflăcărată iubire de neam, entusiaste 
porniri spre progres, probitate în toate purtările sale şi tărie 
nestrămatată a convingerilor — acestea au. fost însuşirile de că- 
petenie ale lui Popea până la adânci bătrâneţe. 

Unele din aceste însușiri le-a adus cu sine în vieaţă drept 
moştenire dela părinţii săi din Satulung (lângă Braşov), unde 
s'a născut la 17 Februarie 1826 ca fiu al preotului Neagoe Popea, 
Şi unde a petrecut anii copilăriei, în atmosfera curată a cuviinţei 
şi evlaviei creştineşti, cari au fost totdeauna proptele trainice ale 
vieţii familiare din casele preoţilor noştri. 

Alte însuşiri le va fi câştigat în lupta vieţii, care pentru cei 
ce se-ridică din satele noastre româneşti, începe foarte de tim- 
puriu: chiar de pe băncile şcoalei, 

Cei mai mulţi dintre intelectualii noştri, dacă au fost sortiţi 
a trece prin şcoale înalte, trebuiau să se sprijine aproape excluziv 
pe propriile lor puteri. Întreagă educaţia şi-o făceau, cum şi-o 
fac şi azi — mai mult ei singuri, decât şcoala sau mediul 
străin, în care ajungeau. Şi dacă izbtrteau să termine, era o dova- 

dă, că sunt oameni tari de fire, caractere statornice. Căci în 
această probă de foc, în lupta continuă cu greutăţile traiului, cu 
diferite obstacole şi ispite, cei slabi de duh se prăbuşeau ori alu- 
necau pe poteci lăturalnice, cari nu se mai întâlneau niciodată cu 
cărările adevărate ale vieţii noastre naţionale. 

Și pentru Popea, ca şi pentru alţi contemporani ai lui, a în- 
ceput de timpuriu lupta aceasta de încercare $i oțelire a forţelor. 

După terminarea şcoalei secundare în Blaj, a făcut studii de 
drept la Academia din Cluj (1843—1846) întrun mediu ştrăin, 
care era cu desăvârşire ostil desvoltării culturale fireşti a tineri- 
mii române. 

O mulţime de studenţi români cercetau şi pe atunci şcoalele 
înalte din Cut Dar între ei se găseau prea puţini, cari să fi adus 
cu sine din familie sau din şcoala secundară temelia solidă a 
unei educaţii româneşti, capabile să resiste diferitleor tentaţiuni 
de înstrăinare. Intre aceşti puţini era, — pe lângă Alexandru 
Pop (4. Papiu-llarian de mai târziu), fraţii Hossu, Săcăreanu, 
C. G. Ioan din Braşov — şi „juristul Neagoe 'Popea“. Ei vedeau 
cu durere, cât de defectuoasă este educaţia colegilor, cât e de 
scălciată limba românească vorbită de aceştia, şi cum e de scăzut 
interesul lor pentru orice manifestare de vieaţă naţională. 

Cu gândul de a le da prilej potrivit pentru înlăturarea scă- 
derilor, ce rezultau în mod fatal dintr'o şcoală străină, câțiva stu- 
dent mai inimoși porniră la 1845, în acest Cluj al rătăciţilor, o 
adevărată mişcare culturală-românebhscă, întemeind o societate 
studenţească de lectură şi făcând să apară săptămânal o foaie 
manuscrisă: „Aurora sau Zorile pentru immă și minte“, pe care 
o împărțeau „gratis între toţi tinerii români din Lyceul Claudio- 
politan“. 

Căpeteniile mişcării şi redactorii „Aurorii“ erau N. Popea 
şi Alex. Pop. Cel dintâi publica încercări de versificare asupra 
unor teme filosofice, ca „Omul şi vieața“, în care spune că: 


„Numai umbră sburătoare 
In al morţii car 

E vieața trecătoare, 

Plină de amar...“ 

Iar cel de al 2-lea scria articole de îndrumare, chemând stu- 
dent români la „maiestaticele artilerii ale zeiței Minerva“ şi în- 
demnându-i să se arunce în „consolatricele-i braţe“). 

2. Când a publicat mai târziu arhimandritul Popea ,„Memo- 
rialul lui Şaguna“, în tendința. sa de a zugrăvi madestele începu- 
turi studenţeşti ale redeşteptării naţionale, n'a putut resista în- 
demnului de a cuprinde şi amintirile sale din tinereţe în această, 
carte, căreia îi dăduse un titlu cam impropriu. Unii dintre con- 
timporani făceau haz de autorul, care, glorificând pe Şaguna, 
nu-și uitase nici de sine. Sa pus chiar, în mod cam răutăcios, 
întrebarea (după alternativa: Achile luptătorul sau Homer po- 
vestitorul) cine e mai mare: Șaguna, care a făptuit, sau Popea, 
care istoriseşte faptele lui? Ci, în felul acesta, i se făcea o nedrep- 
tate lui Popea, care în modestia sa niciodată n'a îndrăsnit a se 
asemăna cu Şaguna, ci sa mulțumit totdeauna a se considera şi 
a fi aevea ca unul dintre cei maj zeloşi colaboratori şi ucenici 
credincioşi ai marelui Prelat. Iar cele povestite în câteva pagini”), 
ca propriile sale amintiri, pot să aibă pentru cercetătorul de mai 
târziu o valoare istorică netăgăduită, înfăţişând un episod din 
timpul, caracterizat de Popea ca „epoca de aur a studenţilor ro- 
mâni din Cluj“. 

Dela Cluj a plecat Popea, în 1846, la Viena, să studieze teo- 
logia. Dar valurile vremii nu-i dau răgaz a se adânci cu totul în 
problemele abstracte ale desciplinelor teologice, cari pot pregăti 
pe cineva pentru lupta ce se poartă cu armele dialectice, nu însă 
pentrti o luptă în-câmpul deschis, cum îl aştepta pe Popea în 1848, 
când îl vedem căpitan în fruntea gardei Românilor braşoveni, 
pe cari îi îndeamnă la luptă pentru neam şi pentru tron, şi reu- 
şeşte într'un rând a respinge atacul duşmanilor înverşunaţi. Bună 
prevestire şi grăitor simbol al împreunării credinţei cu vitejia, a 
crucii cu spada, la începutul unei cariere! 


1) Cf. „Memorialul Arhiepiscopului şi Metropolitului Andreiu Ba- 
ron de Şaguna sau Luptele politice naţionale ale Românilor”. Sibiu, 
1889, pag. 44—47. 

2) Ibidem, pag. 39—45. 

In acest îndoit semn al biruinţei s'a manifestat, în chip stră- 
lucit, sufletul de Român neînduplecat, hotărit în gândul şi fapta 
sa, cum a rămas Popea până la sfârşitul vieţii. Căci, cu toate că 
generaţia mai tânără nu cunoscuse în Popea decât un episcop 
bun şi blând, cam lipsit de energie, adevăratul Popea nutrea în 
adâncul sufletului său un avânt răsboinic, încătuşat de vârsta 
înaintată şi de împrejurările grele ale timpului. 

Şaguna înţelegea că razimul cel mai puternic şi podoaba 
cea mai aleasă pentru un scaun arhieresc este pleiada oamenilor 
de talent, cari să-şi pună întreagă munca şi râvna în serviciul 
operei de cultură, ce este chemat a iniţia şi conduce oricare cen- 
tru bisericesc. El nu avea obiceiul să primească în serviciul bi- 
sericii sau între sfetnicii săi pe oricine i Sar fi imbulzit la uşă, 
ci la început în oricare parte ar fi auzit de un om vrednic, cerca 
să-l atragă spre vlădicia din Sibiu. Mai târziu a crescut însuş 
oamenii, de cari avea trebuință şcoala şi biserica, trimiţându-i 
cu cheltueala sa, la universitățile cu faimă din Germania. Din 
aceşti ucenici ai lui Şaguna au ieşit mulți bărbaţi de valoare. Şi 
au fost rare de tot cazurile, când Şaguna să se fi înşelat în ale- 
gerea tinerilor vrednici de a fi ajutaţi la studii universitare, 

3. In persoana lui Popea descoperind un suflet de ostaş cre- 
dincios, Şaguna a crezut că ar fi păcat să-şi lipsească biserica şi 
şcoala de serviciile folositoare, ce putea el să le aducă, şi să-l 
lase pe acesta a-şi cheltui forţele intelectuale în serviciul admi- 
nistraţiei austriace, căreia se dedicase, după potolirea vijeliei din 
anii 1848—9, 

L-a chemat deci la Sibiu, oferindu-i slujba de secretar al 
său şi profesor la seminar — amândouă foarte modest plătite), 
dar ca tărâm prielnic de activitate culturală, de sigur unele din- 
tre cele mai frumoase. 

Popea primi chemarea şi în scurtă vreme reuşi să câştige 
toată încrederea lui Şaguna, dovedind, prin fapte ca şi prin în- 
treagă simţirea sa, că este vrednic de această încredere. 


3) 200 fiorini anual! Cf. broşura: „Răspuns la anticritică", Sibiu 
1881, pag. 69. 

Deşi se spune — şi adeseori cu drept cuvânt — că „oamenii 
mari nau nici premergători, nici urmaşi“, e totuş probabil că 


Şaguna — ca om prevăzător care străbătea cu gândurile sale 
mai departe, de cum iîngădue marginile înguste ale unei vieţi 
omeneşti, — ca să aşigure şi soartea din viitor a operei de re- 


generare, iniţiate de dânsul, se va fi gândit la creşterea şi pre- 
gătirea unui urmaş potrivit, care să nu urce scaunul arhieresc 
numai de dragul de a şedea într'insul ori să nu dărâme, prin 
slăbiciune, temeliile clădirii începute, ci să fie în stare a conti- 
nua măreaţa lucrare- de clădire şi fortificare a constituţiei na- 
ţionale-bisericeşti. Cum îndemnase la 1849 pe Dr. Grigorie Pan- 
tazi), tot aşa îndeamnă acum pe Neagoe Popea să se călugă- 
rească, ceea ce s'a şi întâmplat la 1856, cu mare „ceremonie pu- 
blică'5), primind în călugărie numele Nicolae. 

Ca profesor, Popea a fost unul dintre cei mai buni, pe cari 
i-a avut seminarul din Sibiu atunci. Ca funcţionar al consistoriu_ 
lui, în toate treptele, prin cari a înaintat repede, a fost cel mai 
sârguincios, corect şi activ, împlinindu-şi totdeauna cu cinste 
datoriile. Ca membru al diferitelor corporaţiuni bisericeşti s'a 
distins prin cugetul luminat, de care era călăuzit şi prin o ati- 
tudine dezinteresată, neşovăitoare. Şaguna, care nu avea oroare 
de oamenii vrednici şi luminaţi, ştia preţui meritele acestora şi 
se bucura, când avea prilej a le accentua-ân chip de răsplată. 
Astfel la 1865, fiind vorba de alegerea unui episcop la Caranse- 
beş, în reprezentaţia către Impăratul, Şaguna insistă, în locul prim, 
pentru protopopul Ion Popazu, ca mai bătrân şi mai merituos, 
iar la locul al 2-lea înşiră în cuvinte elogioase şi meritele lui 
Popea, care „s'a meritat în implinirea oficiilor, ce le-a purtat în 
diferite ramuri, precum şi cu creşterea clerului tânăr şi cu înain- 
tarea culturii poporului; iar ca protosinghel şi-a câștigat recu- 
noştință laudaveră prin susținerea unei discipline bisericeşti în 


4) Nicolae Bălășescu, profesor de teologie, se certase atunci cu 
Şaguna „pentru călugăria lui Pantazie“, pe care el l-a „desfătuit a 
se face călugăr, căci „călugăr de treabă şi om de omenie n'am aflat 
afară de Prea Sfinţia Sa“ (Şaguna), cf. Conv. Lit., 1899, pag. 196—7. 

5) „Telegraful Român“, 1856, pag. 98, 

protopopiatul, ce i sa încredinţat (Nocrich)“... şi mai departe, 
„Cu privire la purtarea lui morală şi politică a documentat tot- 
deauna o purtare fără pată şi ca deputat la dieta Ardealului a 
luat parte cu zel la toate pertractările Şi acum ca deputat, trimis 
din dieta Ardealului la senatul imperial, petrece la Viena'?). 

Multora le plăcea a-l considera pe Popea drept o unealtă 
oarbă în mâna lui Şaguna, ceeace nu corespunde însă adevăru- 
lui, căci în firea lui erau pronunțate inclinaţiuni spre indepen- 
dent în cugetare şi acţiune”). Ca dovadă se poate invoca fap- 
tul, că în cel dintâiu congres, ţinut la 1870 pe baza „Statutului 
organic“, deşi întrunise cele mai multe voturi şi, pe lângă toate 
stăruinţele lui Şaguna, nu vrea să primească a fi membru în 
consistoriul mitropolitan, fiind de părere, că prin felul, cum sa 
compus acel consistoriu, în care întrase mai ales prietenii lui 
Vichentie Babeş, s'a desconsiderat § 158 al „Statutului organic''5). 

In sinodul din 1870, Mitropolitul Şaguna îl numise pe Po- 
pea „vicar arhiepiscopesc'*). In această calitate conduce Popea 
următoarele 3 sinoade, 1871—3, numite şi „sinoade de organi- 
zare“, fiind Şaguna în aceşti ani chinuit de o boală grea şi în- 
delungată. După cât se poate constata din „Actele“ acestor si- 
noade, Popea a dat dovadă de pricepere şi destoinicie în-conduce- 
rea lor. La sfârșitul fiecărui sinod s'au rostit elogioase cuvinte 
de recunoştinţă la adresa lui*®). 

Este insă interesant, că cei ce au lăudat atunci pe vicarul 
Popea în discursuri avântate s'au îngrijit a-i pregăti mai târziu 
multe surprinderi neplăcute, formând o adevărată alianţă împo- 
triva lui. 

După moartea Mitropolitului Şaguna, o falangă întreagă 


6) Cf. Dr. Ilarion Puşcariu, „Metropolia Românilor ortodocşii, 
la anexe: Acte din anii 1860—65, pag. 378. 

1) Cf. „Cele două Congrese naţionale bisericeşti electorale din 41873 
şi 1874", Sibiu 1875, pag. 102. 

8) Ibidem, pag. 10 şi în Protocolul Congresului naţional-bisericesc 
român din 1870, pag. 99—100. 

?) Cf, Actele sinodului din 1870, pag. 51. 

10) Cf, „Actele sinodului din 1871", pag. 99; 1872; pag. 89; 1873. 

dintre bărbaţii de valoare ai Românilor ardeleni,.îl socotiau pe 
Popea ca fiind cel mai vrednic de a călca pe urmele marelui său 
dascăl şi protector şi îl numiau „candidatul opiniei publice la 
scaunul metropolitan“). 

S'au aflat însă alţii, cari, şi cât timp era Şaguna în vieaţă, 
dădură unele semne de nemulţumire, simțindu-se prea întunecaţi 
şi Apăsaţi de mărimea şi superioritatea lui; iar după ce şi-a în- 
chis ochii, sub cuvânt că luptă eontra lui Popea, loviau fără nici 
o cruţare în Şaguna, ponegrindu-i memoria întrun mod înfio- 
rător'?). Cea mai tristă dovadă a acestui fapt se poate găsi într'o 
broşură intitulată: „Anticritica broşurii anonime“, care în deo- 
sebi în capitolul „Metropolhitul Șaguna ca naționalist şi politic“ 
(pg. 19—27) arată ce ură înverşunată au fost în stare câţiva 
cameni Să-i poarte şi dincolo de mormânt acestui mare binelă-, 
cător al bisericii şi neamului românesc. Aceşti oameni derivân- 
du-şi, cum scriu mai târziu Șaguniştii*?), toată ura lor dela Şa- 
guna la arhimandritul Popea, au fost destul de iscusiți spre a 
purta luptă aprinsă împotriva lui, reuşind a-i pune piedici în 
mai multe rânduri şi a-l birui în agitaţiile electorale, la cari 
Popea pare a nu se fi priceput tot atât de bine, ca dânşii. 

Nu apucase încă a se răci ţărâna, sfânta ţărână de pe mor- 
mântul din Răşinari, care păstrează moaştele regeneratorului 
nostru, când (tele intrigilor începură a se ţese. Şi s'au ţesut aşa 
de repede şi cu dibăcie, încât împânziră ochii multora. 

Cel dintâiu atac violent contra lui Popea îl aflăm într'o co- 
respondenţă lungă din Sibiu, publicată în ziarul lui Vichentie 
Babeş, „Albina“, şi care e ţinută în ton de diatribă vulgară, do- 


11) Cele două Congrese naţionale bisericeşti electorale din 1873 
şi 1874. Sibiu 1875, pag. 102. 

12) „Anticritica broşurii anonime publicate asupra celor 2 Con- 
grese din 4873 şi 41874" şi „Cele două Congrese“. Sibiu 1880, pag. 11 
(Autorul acestei anticritice a fost G. Barițiu, care ar îi scris la îndem- 
nul lui I. Meţianu), 

13) Cf. „Răspuns la anticritica broşurii anonime“. Sibiu, 1881 pag. 
15, 

vedind că autorii ei se temeau!'?) mult de Popea. „Ni greață şi 
nici frică — scriau ei— ca nu cumva P. vicariu arhidiecesan să se 
facă metropolit, căci atunci tractul nostru şi noi cei bine sim- 
titori (?) am pus-o de mămăligă“... Ca autor al acestei cores- 
pondenţe era bănuit unul din cei mai porniţi adversari ai lui 
Popea, directorul seminariului Jon Hama, care spunea, că „de 
va ajunge Popea metropolit, el îşi va rupe reverenzile în piaţa 
Sibiului“ .. 15. 

„Telegraful Român“ respinge aceste atacuri prin două arti- 
cole demne şi chibzuite!*) ale lui Ioan cav. Puşcariu, care por- 
nind dela frumosul cuvânt: =,Păzește legea; duhul lui Saguna 
să-ți fie povățuitor!“ — insistă din nou asupra propunerii sale 
din Congresul dela 1868, ca mitropolitul să se aleagă numai din 
sânul arhidiecesei, să fie deci un Ardelean de baştină, iar nu un 
importat de la episcopia Aradului sau Caransebeşului, căci „dacă 
arhidiecesa ar face această justă şi echitabilă cerere, oare cine 
dintre diecesani (Ungureni şi Bănăţeni) ar putea, sau cine dintre 
arhidiecesani (Ardeleni) ar cuteza a combate această dorință“? 

4. In timp ce se desfăşurau discuţiile, partida contrară — 
„retrăgându-se între rugăciuni(?), ca so lumineze Dumnezeu, 
să-şi vază de candidatul său“) — puse repede şi cu succes lu- 
crurile la cale astfel, încât la alegerea din 1873, puritanul Popea, 
prevăzând lupta înteţită şi puţin echilibrată, ce se va deslănţui 
împotriva sa, preferi a se retrage dintre candidaţi, cum scrie 
„Telegraful Român“: „ca odinioară Sf. Grigorie Teologul“). 


Ioan cav. Puşcariu spune că deputaţii congresuali din epar- 
hiile sufragane (Arad şi Caranşebeş) „priviră de obrăznicie chiar 


14) Cf. şi „Anticritica“, pag. 13: „dacă va veni P. la putere se va 
alege dintr'însul un tiran“ (F “e prisos a mai spune, că întreagă vieaţa 
lui confirmă contrarul!). 


15) „Cele două Congrese“, pag 9%. 
16) T, R., 1873.-Nr. 68 şi 69. 


17) Astfel se exprimă cu destulă îndrăzneală autorul broşurii 
„Anticritica“, la pag. 7. 


18) T. R., 1873. Nr. 70. şi „Cele 2 Congrese", pag. 37—8. 

şi supozițiunea, că un Arhimandrit-Vicar din arhidiecesă ar 
putea aspira deadreptul la scaunul arhiepiscopal“*?). 

Se ştie, cum şi prin ce mijloace”) a reuşit la 1873 — cu 70 
de voturi față de 20 date pentru Popazu — Procopiu Ivacicowvici, 
fostul episcop al Aradului, care promitea solemn, că „va urma 
paşii binecuvântaţi ai fericitului său predecesor“). Trecând 
însă peste un an la Patriarhia din Carloviţ, n'a avut vreme să 
dea vreo dovadă, că ar fi în stare a îndeplini această promi- 
siune... 

In Octomvrie 1874 se făcu a doua alegere de mitropolit, ob- 
ținând episcopul Caransebeşului, Joan Popazu, 74 voturi, iar 
Popea 40. După ce însă Popazu n'a reuşit să obțină confirmarea 
din partea Monarhiului*”), la 2 Decemvrie acelaş an, la o votare 
de probă, sau dat pentru episcopul Aradului Miron Roman 43 
de voturi, faţă de 45 bile albe, iar rezultatul votării definitive a 
scos DI voturi pentru Roman, 31 pentru Popea și 6 bile albe”). 

Popea care nu avea obiceiul a-şi trâmbița meritele sau „a 
le pune pe clopotul cel mare, ca să vâneze popularitate“?4), ră- 
mâne deci şi mai departe ceeace a fost pe vremea fericitului Şa- 
guna: arhimandrit şi vicar arhiepiscopesc, deşi protivnicii lui ar 
fi voit şi au încercat în două rânduri”), dar fără succes, a-l 
lipsi de vicariat. 

5. De aci înainte importanţa lui creşte. Pe vremea lui Şa- 
guna nu putea să aibă decât un rol secundar, acum însă devine 


19) I, cav. de Puşcariu: „Un comentariu la $ 96 al Statului or- 
ganic bisericesc gr. or. român, după 30 de ani, Braşov, 1899, pag. 13. 

20) Şi astăzi mai circulă vorba celebră: „dacă mat ales, vam 
plătit; cf. şi „Cele două Congrese, pag. 45 şi „Răspuns la Anticri- 
tic“, pag. 53. 

21) Tel. Rom., 1873 No. 77. 

22) Motivele sunt arătate, interesant, la Puşcariu, „Un comenta- 
riu“, pag. 15—16. 

23) Cf. „Un comentariu“, pag. 17—18 şi „Cele două Congrese”, 
pag. 77—90. 

24) „Răspuns la Anticritică“, pag. 20. 

25) „Cele două Congrese", pag. 43 şi 85. 

un factor hotăritor în conducerea bisericească. O mărturisesc la 
anul 1880 chiar adversarii săi: „ştim că Popea este în mai mare 
măsură conducătorul arhidiecesei, decât sub fericitul metropolit 
Șaguna; şi aceasta o ştie întreaga Metropolie'2). In jurul lui se 
grupează toți admiratorii sinceri ai operei lui Şaguna, cari ve- 
deau în el personificată garanţia”) trăiniciei şi a izbânzii pentru 
direcţia sănătoasă, croită de restauratorul mitropoliei române or- 
todoxe din Transilvania. Din gruparea aceasta făceau parte mulţi 
bărbaţi de samă, ca fraţii Puşcariu, N. Cristea, Z. Boiu, Dr. loan 
Borcea, Eugen Brote, Bechniţ, Dr. Barcianu, Slavici ş. a. 

Observând în anume cercuri tendinţa de a se abate conduce- 
rea bisericească dela tradiţiile lui Şaguna, ori neputinţa de a le 
continua cu vrednicie, ei au format, curând după alegerea Mi- 
tropolitului Miron Roman, un partid de opoziţie, numit partidul 
național-bisericesc, cu un program frumos şi cuprinzător, în care 
promit că: 

1. „Vor apăra şi susține autonomia şi constituţiunea provin- 
ciei metropolitane române în general, iară în special autonomia, 
drepturile şi interesele arhidiecesei transilvane, şi pe acelea se 
vor nizui a le desvolta pe baza lor canonică şi morală creştineas- 
că, şi între marginile legilor; 

2. „Vor stărui din toate puterile pentru ducerea în deplinire 
a principiilor şi drepturilor garantate prin constituţiunea: cano- 
nică a bisericii noastre şi în special prin Statutul organic, în toate 
afacerile bisericeşti, scolastice şi fundaţionale, precum şi pentru 
susţinerea ordinei bune legale în toate acele afaceri, pentru măn- 
ţinerea şi efeptuirea dreaptă şi exactă a legilor bisericeşti și de- 
ciziunilor legale canonice ale corporaţiunilor şi iurisdicţiunilor 
bisericeşti; 

3. „Vor sprijini şi vor înainta din toate puterile cauza Șco- 


28) „Anticritica“, pag. 3%. 

27) Cf. şi revista „Țara noastră“, an. II. Nr. 33, unde un cleric 
fruntaş dintr aederenţii lui Roman spune, cu oarecare ironie, că „în 
jurul părintelui Popea se crease o adevărată legendă, că el şi numai 
el ar fi în stare să dea piept cu pornirile tot mai agresive ale guver- 
nelor maghiare, mai ales contra bisericii noastre“. 

lară, vor conlucra la înlăturarea tuturor obstacolelor observate 
şi abservânde pe terenul şcolar, vor apăra caracterul confesional 
al şcoalelor noastre şi, preste tot, vor stărui a se aduce organis- 
mul intern şi extern al şcoalelor noastre la stadiul recerut de 
ştiinţă şi de spiritul timpului luminat de astăzi; 

4. „Vor conlucra pentru înţeleapta economisire şi buna ad- 
ministrare a fondurilor arhidiecesane, vor stărui cu toate mij- 
loacele legale şi oneste pentru înmulţirea şi creşterea lor, şi preste 
tot vor îngriji ca averile bisericilor şi ale institutelor noastre sco- 
lastice, literare şi filantropice să se asigureze, să se administreze 
bine şi să prospereze; 

5. „Vor stărui ca oficiile şi demmitățile bisericeşti, de jos 
până sus, amăsurat normativelor şi instituţiunilor noastre biseri- 
ceşti, së se conferească după calificaţiune şi merit, şi vor apăra 
stabilitatea acelor oficii şi neamovibilitatea oficialilor respectivi, 
afară de cazurile prevăzute în legile bisericeşti; 

6. „Vor conlucra pentru îmbanătățirea stării materiale a 
preoților şi învăţătorilor noştri; 

7. „Vor conlucra, preste tot, pentru ca pe terenul vieţii noas- 
tre bisericeşti să domnească moralitatea, legalitatea, încrederea 
reciprocă şi buna ordine şi să se stabilească între fiii bisericii 
noastre buna armonie şi frăţietate pe baza principiilor de mai 
sus; 

8. „Vor respecta concluzul sinodului arhidiecesan din a. 
1874, adus în şedinţa a IV-a din 10 Aprilie, privitor la faptele, 
lucrările şi meritele marelui Arhiepiscop şi Metropolit Andreiu 
şi la direcțiunea dată de el; 

9. „Pe baza principiilor expuse aci vor sprijini pe capul bi- 
Sericii şi toate organele bisericeşti, în toate lucrările salutare, în 
interesul bisericii, şi le vor apăra de orice atacuri pe faţă sau 
curse ascunse, ce ar tinde spre scopuri contrarii principiilor din 
acest program“. 

Atunci s'a întâmplat un lucru neobicinuit în vieaţa constitu- 
ţională. Pe baza acestui program, partidul lui Popea, deci opo- 
ziția, având majoritatea în consistor ca şi în sinoade, a cârmuit 

arhidiecesa mai bine de un deceniu. Situaţia Mitropolitului Mi- 
ron Roman la început nu era nici de cum uşoară. 

Această stare de lucruri o înfăţişează mai târziu „,Telegra- 
ful Român“ în următorul chip, de sigur nu tocmai imparţial: 
„„Poziţiunea Metropolitului Miron Roman era una dintre cele 
mai dificile la începutul păstoririi sale, pentrucă venirea sa ca 
arhiepiscop şi metropolit nu era pe placul unei partide puternice 
în arhidiecesă, care avuse de candidat al său la scaunul arhiepis- 
copesc-metropolitan pe Arhimandritul Nicolae Popea. Această 
partidă, dispunând la inceput de majoritatea în consistoriu, îi 
paraliza consecvent orice acțiune liberă (?) in afacerile arhidie- 
cesane'“%). 

Abia la 1888 a putut să-şi formeze Mitropolitul Roman o. 
majoritate în sinoade şi în consistor. 

S'au desfăşurat atunci adevărate lupte de partid şi ciocniri 
pasionate, cari au secerat chiar unele victime. Mulţi sunt gata 
în tot momentul a condamna orice formaţiune de partid pe tere- 
nul vieţii constituţionale bisericeşti, pe când vieata -constituţio- 
nală prin însăş firea ei aduce cu sine necesitatea unor asemenea 
grupări. Din conlucrarea acestor grupări, din controlul stărui- 
tor, ce exercită unii asupra lucrării şi conducerii celorlalţi, trebue 
să rezulte folosul obştesc. Fără sbuciumări, fără ciocniri, fără 
lupte nu este vieaţă; şi, în deosebi, vieaţa constituţională se pre- 
face intro somnolență şi inerție senilă, ne mai fiind în stare a 
realiza progresul dorit”). 

In cazul, ce ne preocupă, luptele de partid şi-au avut şi par- 
tea lor de exagerare glumeaţă. Intâmplându-se ca mulți dintre 
aderent lui Popea să fie oameni mai mărunți de statură, par- 
tidul lor a fost poreclit „partidul tinerilor piţigoi“%) sau al „ar- 


23) Tel. Rom., 1887. Nr. 20. 

29) In privința aceasta sunt de reținut următoarele constatări 
din polemica Popea-Miron: „La noi Românii, când ar lipsi cu totul 
orice opoziţiune, ar fi o adevărată calamitate, un pericol învederat. 
Când nu am avea opoziţiune, ar trebui să o provocăm, să o scoatem 
de undeva“. Anticritica broșurii anonime, pag. 12. 

30) Cf, „Cele două Congrese“, pag. 75. 

hipiţigoilor““. Glumele, batjocurile şi învinuirile, ce puneau în cir- 
culaţie unii contra altora, treceau câte odată în domeniul celor 
mai îndrăzneţe plăsmuiri. Astfel într'o foaie românească (,„Lumi- 
nătorul“ din Timişoara), un „Mironist“ aruncă asupra „,popeiş- 
tilor“ învinuirea că aceştia ar avea de gând „să alunge ori să 
omoare pe Mitropolitul Miron şi să aşeze în locu-i pe un arhipi- 
țigoiu'%). : 

Pentru Popea erau cu totul neplăcute acuzațiunile, ce i se 
aduceau că sar fi pus în fruntea opoziției numai îndemnat de 
ambiţiunea sa jignită, de ură personală sau dor de răsbunare. In 
Mai 1887 află necesar a respinge „cu indignare“ asemenea in- 
vinuiri, publicând „O modestă declarațiune“, în care spune că a 
lucrat totdeauna în interesul bisericii şi al naţiunii sale şi a ştiut 
să subordoneze binelui obştesc orice interese particulare. Faptul 
că a fost „preterat la alegere“ nu-l supără nici de cum, dimpo- 
trivă e „deplin mulțămit cu încrederea fraților arhidiecesani, de 
care sa bucurat, in mare măsură, la toate ocaziunile, chiar şi la 
alegerile de metropolit“). De altă parte „apoi oare aşa mare 
minune să fie a cădea cineva la alegeri? Dar câţi oameni, cele- 
brităţi chiar, nu au căzut şi nu s'au preterat şi se preterează! Un 
Gheorghe Lazăr d. e. nu s'a preterat şi el tot aici în Sibiiu, la 
începutul veacului acestuia? Ardelenii nu-l aflară vrednic de epis- 
cop, iară regatul României îi ridică azi monument în centrul Bu- 
cureştilor. Privească numai nescine împrejur şi va vedea, câte 
interese nu joacă, câte simpatii şi antipatii nu se încrucişează, şi 
câte alte mijloace, iertate şi neiertate, nu se pun în mişcare şi la 
alegeri preste tot’)... 

Aşa se mângăia Popea la 1887, iar peste 13 ani ar fi putut 
adaoge: dacă intrigile protivnicilor mei mau împiedecat de a 
ajunge în scaunul, pentru care eram pregătit, ele n'au putut opri 
pe judecătorii imparţiali ai modestelor mele merite literare a-mi 
oferi un scaun în areopagul culturii naţionale, în „„Academia Ro- 


31) Cf. Tribuna din Sibiu, 1877, Nr. 43 şi 47. 
32) Cf. broşura: „O modestă declaraţiune". Sibiu 1887, pag. 11. 
33) Ibidem, pag. 9 şi „Cele două Congrese", pag. 88. 

mână“, pe care ocupându-l am adus bisericii noastre ardelene 
cinstea, ce n'ar fi fost în stare să o aducă vreunul dintre antago- 
niştii mei... 

Distincția aceasta l-a ajuns însă târziu, când începuse a se 
cufunda, din ce în ce mai mult, într'o resemnare stoică ce putea 
fi tălmăcită şi ca un desgust pentru oamenii dela cârmă şi ca o 
durere adâncă, din pricina desfăşurării evenimentelor tot mai 
nefavorabile pentru Românii din Transilvania. 

Din când în când mai izbucnia din el câte un glas de indig- 
nare împotriva celor ce nu cinstiau în deajuns memoria lui Șa- 
guna sau nu ştiau preţui, după cuviinţă, valoarea operei lui epo- 
cale, In deosebi Mitropolitul Roman trebuia să se simtă atins, 
cetind in introducerea „Memorialului Șaguna“ (1889, pg. 2) 
rânduri ca acestea: „golul cel mare, rămas după Şaguna, de 15 
ani, de când odihneşte în mormânt, încă şi azi tot gol se află, ne- 
ivindu-se altul, care să-l ocupe -.. până era Şaguna între noi, în 
fruntea afacerilor noastre naţionale, dam tot înainte, când mai 
mult, când mai puţin, dar totdeauna cu progres în toate. Atunci 
aveam un centru, un punct de gravitaţiune sau razim, un adevă- 
rat conducător al nostru cu care nu ne încurcam în zăpăceli şi 
tocmai pentru accea cauza română nici n'a suferit cândva vreun 
naufragiu. In scurt: ne era fală cu el în fruntea noastră, înain- 
tea străinilor şi pretutindenea. Iar astăzi... Quae mutatio re- 
rum“ 5%). 

Tot acolo apostrofează pe Mitropolitul Miron Roman, care 
la deschiderea sinodului arhidiecesan din 1888, în cuvintul său 
prezidial, a spus, că „biserica noastră cu instituțiunile ei liberale 
a devenit obiect de compătimire, dacă nu de râs şi de batjocură 
înaintea altor biserici şi popoare“). 

Pe Popea — care cunoştea din fir în păr câte lupte a purtat 
Şaguna, ce obstacole imense a avut de înlăturat până a putut în- 
zestra biserica noastră cu aceste instituțiuni liberale, croite cu 
multă chibzueală — îl atingeau foarte dureros asemenea decla- 


34) Cf. şi „Răspuns la critică“, pag. 22—23. 
35) Cf. „Memorialul lui Şaguna", pag. 6. 

raţiuni prezidiale, şi nu-şi putea ascunde amărăciunea, văzând 
cum se desvoltă lucrurile, par'că anume ar voi Românii, „ca Is- 
railtenii, oarecând, să se întoarcă iară la mizeria, din care cu pu- 
terea îi scoase odată Şaguna'%%). 

6. E de înţeles, cum pentru Mitropolitul Miron”) acest vicar 
neînduplecat, cu care trăia „in realțiuni încordate“%), era un 
control incomod, de care doria să scape cât mai în grabă. De 
aceea la 1889, devenind vacant scaunul episcopesc al Caransebe- 
şului, Mitropolitul Miron stărui cu tot dinadinsul pe lângă gu- 
vern, netezin4 lui Popea calea spre această episcopie şi izbutind 
a-l vedea depărtat de Sibiiu pe vicarul, care rămăsese arhiepisco- 
piei ca o moştenire din zilele lui Şaguna. 

Astfel ajunge Nicolae Popea la vârsta de 63 ani episcop al 
Caransebeşului, unde a păstorit 19 ani în frica lui Dumnezeu, în- 
frânându-şi orice trebuinţă, ca să poată agonisi cât mai mult pe 
sama bisericii şi a naţiunii, pe cari a dovedit, şi prin cel din urmă 


36) Ibidem, pag. 7. Cf. şi „Cele două Congrese“, pag. 9. 

37) Trebue să amintim aci, că mulţi aveau, şi au încă, despre 
Mitropolitul Miron Roman păreri diametral opuse celor exprimate de 
rivalul Popea. Astfel V. Babeş, după ce în 1873 îl declarase în Albi- 
na“ — „mort moraliceşte“, în Nr. 89 din 1874 spunea, că P. Sf. Sa 
spiritualmirite este dotat dela natură mai presus decât Şaguna... 
şi-i prorocia că „va ajunge în scaunul lui Șaguna încă mai mare de- 
cât Saguna“... .-Alţii îl cred „genial“, iar la alegerea de episcop a vi- 
carului Filaret Musta, P. S. Sa Ioan Papp, ep. Aradului, arată supe- 
rioritatea lui Miron prin următoarea comparaţie: „Metropolitul Mi- 
ron a fost un om superior nouă, care sa ridicat peste noi ca smân- 
tâna peste lapte“; cf. „Tribuna“ din Arad, 1908. Nr. 211, pag. 3. O in- 
cisivă caracterizare a Mitropolitului Miron Roman ne dă un bun cu- 
noscător al împrejurărilor şi al epigonilor lui Şaguna, în acelaş ziar 
(Nr. 245, 1909), prin următoarele rânduri: „Om ieșit din o familie pă- 
rănească, trăit în mizeria obicinuită a băieţilor noştri de şcoală, de- 
ştept, silitor, cu mari aptitudini lumești, ajuns mai târziu în mijlocul 
vieţii destrăhălate a nemeşilor unguri, unde îşi câștigase multe sim- 
patii şi formele lor sociale, măiestru în mânuirea limbii ungurești, 
lipsit de vreun avânt ideal, ambițios şi gata a intra în apele ungu- 
reşti“... 

38) I, c. de Puşcariu: „Un comentariu", pag. 36. 

act al vieții sale, că le-a iubit mai mult decât pe sine şi pe cei mai 
de aproape ai săi. Intreagă agonisita unei vieţi de abnegaţie şi 
muncă, cinstită, în sumă de 300.000 de coroane, o testă diecezei 
române ortodoxe a Caransebeşului cu menirea de a se ajuta din 
veniturile acestei sume tinerimea studioasă şi industrială a nea- 
mului. A dat in chipul acesta o splendidă desminţire protivnici- 
lor săi, cari la 1880 îi aruncau în față bănueala unui eventual ne- 
potism, în cazul când ar fi ajuns mitropolit, exclamând: „Cine 


După faptele şi intenţiunile nobile, după sufletul lui bun şi 
curat, ar fi meritat să aibă bătrâneţe mai tihnite, decât acelea pe 
cari i le rezervase o soartă nemilostivă şi i le pregătiră de o parte 
intriga neadormită a vechilor săi adversari, de altă parte, şi ne- 
destoinicia câtorva oameni nevrednici de încrederea lui părin- 
tească ... 


Atotputernicul s'a milostivit şi l-a mântuit din neplăcuta si- 
tuaţie, în care ajunsese, nu din vina sa, ci prin greşelile altora. 
In 8 August 1908 sufletul episcopului Popea s'a mutat la cele ve- 
cinice. „Desgustat de ticăloşiile vieţii, pe cari nu le putea nici 
stăpâni, nici schimba, el a plecat din noroiul zilelor de azi pen- 
tru a duce solie de jale şi umilinţă aceluia, în numele căruia după 
al lui Dumnezeu a trăit, a lucrat şi a păstorit în vieaţă, marelui 
său dascăl şi părinte sufletesc, lui Șaguna“). 

Pilda acestuia l-a călăuzit în toată vieaţa lui, pe care o in- 
chinase din tinereţe ca prinos de admiraţie şi jertfă curată unui 
cult aproape religios, în care se obicinuise a învălui memoria lui 
Şaguna, ca un simbol scump al întregii sale vieţi şi simţiri. Era 
în simţul lui de evlavie ceva din idealul adevăratei recunoştințe 
creştineşti şi al celui mai intim şi mai durabil devotament, care 
poate uni sufletele contimporanilor. 

A cercat Popea să se apropie de Şaguna nu numai prin cu- 
vânt, ci şi prin fapte şi jertfe de mare însemnătate, ştiind că nu- 


39) Cf. „Anticritica broşurei anonime“, pag. 26. 
40) N. Iorga, „Episcopul Nicolae Popea", în Neamul Românesc, 
an III. No. 91. 

mai acestea pot pregăti calea spre un viitor național mai tericit. 
Exprimă adevärul următoarele cuvinte, rostite de reprezentantul 
„Academiei Române“, d-l Ioan Bianu la 1908, către cei ce în- 
conjurau mormântul deschis al Episcopului Nicolae Popea. „Inăl- 
țându-se dintre voi, el via dat dovadă nouă şi hotăritoare, că su- 
fletul lui întreg era cuprins numai de iubirea voastră, că mumai 
la voi s'a gândit, că întreg numai al vostru a fost. Plecând dintre 
voi, a ţinut să arate turmei păstorite de dânsul, cu toată iubirea 
sufletului său, că pe toţi v'a umbrit, fără deosebire de prieteni şi 
neprieteni, de buni sau răi. Pildă sublimă, învăţătură luminoasă 
pentru ce: cari rămân în urma marelui păstor“... 

Pe lângă momentele schițate mai sus, ale vieţii lui Popea, 
nu se pot trece cu vederea alte două tărâmuri ale vieții publice, 
îmbrăţişate de acest om laborios: anume cel politic şi cel literar. 
A luat totdeauna parte activă la mişcările politice ale neamului 
nostru nu numai ca gregar credincios, ci şi ca cânducător. Popea 
n'a fost din tagma acelor feţe bisericeşti, cari pentru a putea urca 
cât mâi multe trepte ierarhice, se feriau sub stăpânirea ungurească 
de orice manifestare naţională, ascunzându-se în cetăţuia lor de 
rezerve calculate şi interese egoiste. 

Popea era şi în politica un om deschis şi neşovăitor. Alături 
de Șaguna îl vedem participând la toate conferințele naţionale 
politice, iar ca deputat la dieta din Sibiu (1863—4) şi în două 
rânduri la senatul imperial din Viena“) i se aude cuvântul cu 
bun temeiu, mai ales în chestiuni bisericeşti şi şcolare. 

Cât timp era Şaguna în vieaţă, se ştie că politica româneas- 
că, pe care el o putea conduce cu atâta dibăcie, nu era lipsită de 
oarecari succese. Popea şi în politică a rămas reprezentantul cre- 
dincios al direcţiei activiste, propovăduite de Șaguna, luptând şi 
după moartea acestuia cu stăruință pentru apărarea drepturilor 
politice şi cetăţeneşti ale naţiunii române. Intre anii 1878— 
18814) Popea a fost președintele Comitetului român. A renunţat 


41) Cf. G. Barițiu, „Părţi alese din istoria Transilvaniei“, vol. III. 
pag. 234 şi 273. 
42) Ibidem, pag. 491. 

însă la acest post de onoare, când a văzut că majoritatea se abate 
cu desăvârşire dela direcţia dată de Șaguna, indicând ca normă 
de atitudine politică, pentru toţi Românii din Ardeal şi Țara- 
Ungurească, pasivitatea. 

Prin atitudinea sa politică a ajuns a fi considerat de guver- 
nul ţării ca un naţionalist primejdios. „Rezoane mai înalte“ vor 
D îndemnat acest guvern la 1886, să nu confirme alegerea lui ca 
vicepreşedinte al „Asociaţiunii transilvănene“, şi să cerce a-i 
pune, peste 3 ani, piedici la alegerea de episcop în Caransebeş, 
piedeci pe cari Mitropolitul Miron le-a ştiut înlătura, asigurând 
guvernul din Budapesta, că Popea nu va fi nici de cum pericu- 
los“... 

7. Ca scriitor a desvoltat Popea o activitate rodnică şi folo- 
sitoare: Incepând cu diferitele articole —, publicate în „Telegra- 
ful Român“ mai mulţi ani dearândul şi cu cele scrise în limba 
germană pentru revistele vieneze „Die Zukunft“, „Wanderer“ 
Şi „Ost und West“, unde polemiza cu Sârbii, dovedind cu teme- 
iuri istorice îndreptăţirea postulatelor ierarhiei române, — până 
la cărţile sale de istorie bisericească: în toate găsim pe omul lu- 
minat şi sârguincios, care n'a putut fi strâmtorat prin multele 
îndatoriri administrative ale funcţiunilor sale, în orizonturile 
înguste ale biurocraţilor, dispreţuitori de orice activitate lite- 
rară. — Lui îi plăcea să se adâncească în studii istorice, să stabi- 
lească legăturile dintre prezent şi trecut şi să scoată de aici in- 
văţăminte folositoare. 

Intreagă activitatea lui de scriitor are în vedere mai mult un 
scop practic decât ştiinţific. De aceea, voind a stabili valoarea ei, 
mar fi drept a o pune în balanţa unei critici prea severe; ci tre- 
bue judecată cu înţelegerea cuvenită, fără a pierde din vedere 
împrejurările, în cari s'a desfăşurat această activitate literară şi 
foloasele, ce a putut să aducă. 

Cunoscuta lege a economiei naţionale, după care puţinătatea 
unor articole măreşte valoarea lor, iar mulţimea producţiunii o 
micşorează, poate să aibă oarecare îndreptăţire şi în aplicarea sa 
la literatură şi istorie. 

Pe tărâmul istoriografiei naţionale bisericeşti, unde şi con- 

deiul lui Popea a tras câteva brazde, au fost în trecut, ca şi 
astăzi, destul de puţini muncitorii pricepuţi şi stăruitori. Necesi- 
tatea de a cultiva acest ram al ştiinţei româneşti, cum şi impor- 
tanţa ei națională, în deosebi pentru Ardeleni, e mai presus de 
orice discuţie. Din acest punct de vedere, activitatea lui Popa 
a fost de un folos netăgăduit, oricâte scăderi ar putea decsoperi 
o critică severă azi în cărţile lui. 

In anul 1868 începu a publica“) o serie de articole istorice, 
cu titlul: „Pechea Metropohe română ortodoxă a Transilvaniei 
şi a părților Ungariei“. Acest studiu îl tipări apoi, cu unele mo- 
dificări şi adaosuri la 1870 şi în volum, stăruind în partea a 
doua mai ales asupra restaurării mitropoliei române prin Şa- 
guna, şi publicând mai multe acte, petiţii, chiar şi întregi articole 
de ziar, privitoare la această epocă însemnată a istoriei noastre 
naţionale. Intreagă partea a doua are un caracter de adevărate 
memorii; autorul însuş spune într'o notă“): „Acestea, precum şi 
cele ce urmează mai departe, le ştie scriitorut acestora din pro- 
pria-şi experienţă, ca martor ocular, fiind pe atunci Secretar al 
Episcopului Baron Şaguna“. 

Iar în partea întâia schiţează istoria mai veche a Mitropoliei 
ardelene, adunând întrun mănunchiu toate argumentele, câte se 
puteau invoca în sprijinul vechimii şi continuității acestei Mitro- 
polii. Adevărat, că aici Popea merge cam departe, căutând înce- 
putul mitropoliei chiar în vremurile apostolice şi clădind, pe 
baza unor documente şi amintiri din secolii XV—XVII-lea, ipo- 
teze privitoare la timpuri cu mult anterioare, despre cari nu ne-a 
rămas nici o urmă istorică sigură. 

Această carte a lui Popea a dat prilej unei critici a lui Ioan 
Micu Moldovan, în revista lui Cipariu, „Arhiv pentru filologie 
și istorie“ (1880),-Nr. XXXV şi urm. Popea răspunde prin o 
„Contra-critică“, publicată în „Telegraful Român“ şi în broşură 
separată (1873)), apărând rezultatele studiului său şi afirmând 


43) „Telegraful Român“, 1868. Nr. 17 şi urm. 
44) N, Popea, „Vechea Metropolie română-ortodoză“, Sibiu, 1870, 
pag. 182. 

categoric despre unire, că ea este „o negaţiune a bisericii noastre, 
ea n'a putut să se formeze şi n'a putut să existe decât numai 
cu stricăciunea bisericii pozitive ortodoxe“ (pag. 23). La Con- 
tracritica lui P. răspunde Moldovanu prin broşura intitulată: 
„Spicuiri din istoria bisericească a Românilor“. Blaj 1873. Din 
partea preoțimii şi a cercurilor bisericeşti oficiale cartea a fost 
primită cu însufleţire. In sinodul arhiediecesan din 1870 s'a fă- 
cut chiar propunerea de a i se da lui Popea 300 fl. ca premiu”), 
el însă renunţă la această sumă, mulțumindu-se cu răsplata mo- 
rală, ce putea să afle în acest semn de atenţiune şi recunoştinţă 
a sinodului. 

Şaguna, care ştia preţui corect nu numai serviciile practice 
administrative, dar şi valoarea şi meritele literare ale oamenilor 
săi, l-a socotit pe Popea mai potrivit decât oricare altul, spre a-i 
incredinţa comoara de acte private şi publice, privitoare la epoca 
sa, şi chiar memoriile sale, comoară, cu ajutorul căreia şi alţii ar 
D dorit iubitului său Nicolae, zicându-i: „Actele acestea le las 
în grija ta, fă cu ele, cum te va lumina Dumnezeu, şi cum vei 
afla tu mai bine“). 

Din preţioasa comoară de acte istorice şi memorii ale lui 
Şaguna a cules Popea materialul pentru patru scrieri: 

1) Schița biografică a Ex. Sale Arhiepiscopului şi Metro- 
politului Andrei Baron de Şaguna, publicată în Telegraful Ro- 
mân“) şi în broşură separată, imediat după moartea lui Şaguna; 

2) „Arhiepiscopul și Metropolitul Andrei Baron de Șagu- 
na“, carte premiată cu 500 fl. „de Consistoriul, respective Sino- 
dul Arhidiecesei ortodoxe române a Transilvaniei“ Sibiu, 1879; 

3) Discursul de recepțiune in Academia Română, tot despre 
vieaţa şi activitatea lui Șaguna, şi 

4) Memorialul Arhiepiscopului şi Mitropolitului Andrei 


45) Cf. „Actele Sinodului Arhidiecesei gr. răsăritene din Ardeal“, 
1870, pag. 45. 

46) „Memorialul lui Șaguna“, pag. VI. 

+7) 1873. Nr. 57 şi urm. 

Baron de Şaguna sau Luptele naționale-politice ale Românilor, 
1846—1873. Tomul I. Sibiu, 1889. 

Cea mai bună dintre toate scrierile lui este, fără indoeală, 
biografia Mitropolitului Șaguna, publicată în Sibiu la 1879. Prin 
aceasta va rămânea numele lui Popea timp mai îndelungat în 
literatura noastră istorică, fiind o carte muncită cu pricepere şi 
scrisă. cu îngrijire. Prin stilul clar şi vânjos uneori, prin orân- 
duirea metodică a materialului, dar mai ales prin sentimentul 
sincer de admiraţie şi entuziasm pentru marele dascăl şi ierarh 
Andrei Şaguna — biografia „aceasta a devenit un însemnat fac- 
tor de educaţie naţională, contribuind la întemeierea unui cult 
pentru memoria lui Şaguna, mai ales în sânul tinerimii, care a 
urmat cursurile Şeminariului Andreian din Sibiu. 

Schița biografică dela 1873 poate fi considerată ca un pre- 
ludiu, iar discursul de recepțiune — rostit la întrarea sa în Aca- 
demia Română, în prezența Regelui Carol — ca un rezumat al 
acestei scrieri întinse, care va rămânea un monument literar, slă- 
vind memoria providenţialului Mitropolit Șaguna, păstrând în 
acelaş timp, în amintirea posterităţii, şi numele de scriitor al 
Episcopului Nicolae Popea. 

Aşa a fost acest arhiereu vrednic, martor al timpului de re- 
deşteptare națională: om luminat, harnic, cinstit şi jertfitor, cum 
ni l-a dat epoca lui Şaguna, bogată în fapte mari şi în caractere 
bărbăteşti. 


II. 


Sire, 
Domnilor Colegi! 


l. Intre vestiții dascăli ai Blajului istoric un loc de cinste 
i se cuvine fostului membru al „Academiei Române“ Ioan M. 
Moldovanu, care prin traiul său ascetic, prin sfaturile şi îndru- 
mările sale luminoase, prin întreagă munca şi jertfa vieții sale, 
a fost un neprețuit educator al tinerelor generaţii de preoți şi 
intelectuali români, cari sau învrtdnicit a-şi face anii de uce- 

nicie la şcoala, unde €l a funcţionat ca profesor şi mai târziu ca 
director. 

Născut la 12 Iunie 1833 in Varfalău (judeţul Turda-Arieş) 
din părinţi iobagi, loan M. Moldovanu începu cursul învățături 
lor elementare în şcoala poporală din satul natal şi continuă la 
Blaj, unde propoveduiau cuvântul dascăli de însemnătatea unui 
Simion Bărnuţiu, Timoteiu Cipariu şi Aron Pumnul. Cuvântul 
lor nu era osândit se cadă pe piatră, nici la marginea drumului, 
nici între spini, ci a pătruns în sufletul primitor al fiului de io- 
bag, ca într'un pământ binecuvântat, în care a prins rădăcini 
adânci, având së aducă mai târziu roadă îmbelșugată. 

La vârsta de 20 de ani, după ce trecu examenul de maturi- 
tate (bacalaureatul) la, liceul din Blaj, Moldovanu fu trimis la 
Budapesta şi Viena, să învețe teologia romano-catolică. Dar bol- 
năvindu-se rău, a părăsit aceste locuri străine, pentru cari nu 
simțea nici o atragere în sufletul său de ţăran. S'a întors deci 
curând la casa părinţilor săi, unde a reuşit a-şi redobândi sănă- 
tatea sdruncinată. Iar cursurile de teologie le-a terminat în Se- 
minariul din Blaj la 1857. 

În acelaș an și la aceeaş şcoală fu numit profesor pentru 
studiul biblic. In anul următor trecu însă la liceu, unde a func- 
ţionat 21 de ani ca profesor (1858—1879) şi 4 ani ca director 
(1879—1884). Studiul lui de predilecție era limba şi literatura 
latină, cu care s'a indeletnicit timp îndelungat, publicând spre 
a înlesni munca profesorilor şi a elevilor o carte de cetire şi gin 
dicționar latin’), 

Dar în afară de acest studiu, lui i-a mai fost încredinţată 
şi catedra de limba română, de istorie și geografie, după cum 
cereau trebuinţele şcoalei, în serviciul căreia se găsiau mai mult 


48) „Lectiunariu latinu pentru a dou'a clase gimnasiale“ dupa 
M. Schinnagl de Ioane M. Moldovanu, profesoriu gimnasiale. Blasiu 
cu tipariulu Seminariului MDCCCLXIV. Pretiulu 1 fr, 220 cr. v. a; 
exemplarul aflător în biblioteca Universităţii din Cluj are pe ultima 
pagină a învălitoarei această însemnare manuscrisă: „pentru pretiulu 
acesta cumparatorii Ma capeta si unu Dictionarelu ca de 5 cole petit, 
care va esi in scurtu“, 

nişte dascăli autodidacţi, decât specialişti în sensul strict al cu- 
vântului. Evident, că împrejurarea aceasta era o piedecă serioa- 
să pentru învăţământ şi o mare greutate pentru profesori. Insuş 
Moldovanu insistă, la 1869 într'un proces verbal al consiliului 
profesoral asupra acestui neajuns, făcând următoarea mărturi- 
sire: „...noi profesorii de la acest institut nu avem pregătire 
specială, ci cu sudori crunte caută să nizuim a suplini prin stu- 
diu privat aceea ce alții învaţă la Universitate... peste aceea, după 
ce ne-am pregătit dintr'un studiu, adeseori se întâmplă de, pen- 
tru lipsele şcoalei, caută să ne mutăm la altul şi să începem din 
nou“*?), 

2. Ca profesor Moldovanu a avut fericirea de a munci ală- 
turr de Timoteiu Cipariu şi sub conducerea acestuia, care: func- 
ţionase 20 de ani ca director al liceului din Blaj (1854—1874). 
Lui ta urmat canonicul Ioan Antonelli (1874—79), iar dela ace- 
sta conducerea trecu în mâna destoinică a lui Moldovanu, care a 
ştiut îndruma întreagă educaţia studenţească nu numai în spirit 
religios şi naţional, ci şi în mod practic, sădind în sufletul ele- 
vilor săi un interes multilateral pentru toate problemele vieții 
naţionale, culturale şi economice. 

Renunţând el însuş din tinereţe la mulțumirile, pe cari le 
poate da un cămin şi rămânând toată vieata un călugăr aspru 
faţă de sine însuş, ca un adevărat ascet, întreagă dragostea sa 
părintească o revărsa asupra elevilor săi, interesându-se de traiul 
şi locuinţa lor, de starea materială a părinţilor, de îmbrăcăraiua- 
tea şi hrana lor. Fiindcă ştia din propriile-i experienţe, cu câte 
greutăţi trebue să lupte fiii preoților şi ai iobagilor, avea totdea- 
una mâna deschisă, spre a da din modesta sa leafă de 400 fl. 
anual câte un mic_ajutor celor sârguincioşi, după cum avea tot- 
qeauna gata cuvântul de mustrare, spre a înfrunta pe cei leneşi. 

Ca să-i ferească de influenţe culturale păgubitoare, când sa 

„abătut, prin Blaj, societatea ungurească de teatru ambulant sub 
conducerea lui Varadi Ferencz, a interzis studenţilor cercetarea 


1%) Dr. Ioan Raţiu, „loan M. Moldovanu", 1833—1915. „Notiţe bio- 
grafice“, în Unirea din 1915. Nr. 93 şi urm. 

reprezentaţiilor teatrale ungureşti (1882), ca „să nu se abtragă 
dela studii“. In schimb însă ştia să-i îndemne către tot ce era 
bun și folositor pentru educaţia lor in sens naţional şi practic. 
Neexistând pe atunci librărie în Blaj, Moldovanu cumpăra in- 
suş cărţile şi rechizite necesare elevilor săi şi se pricepea să rea: 
lizeze din vânzarea lor oarecare profit material. Mai târziu s'a 
îndeletnicit şi cu comerţul de cereale, pentru care Blajul era un 
centru atât de potrivit. El vedea cu durere, cum se imbogăţesc 
exclusiv străinii, cumpărând şi vânzând roada culeasă de pe 
ogoarele muncite de ţăranul român. Cu spirit pătrunzător 
al tuturor necesităţilor culturale şi economice, Moldovanu a 
crezut că ar fi bine, dacă şi conducătorii poporului român 
s'ar îndeletnici cu asemenea afaceri bănoase. Și n'a găsit nimic 
jignitor pentru chemarea sa de profesor, nici pentru haina sa de 
preot în faptul că a început el insuș a se deprinde în orele libere 
şi cu acest comerţ. lar prin anii 1870, când în urma uneltirilor 
puse la cale anume de elemente străine şi ostile neamului nostru, 
în părțile Blajului pornise un curent pentru vinderea proprietă- 
ţilor de pământ, Moldovanu prinse acest prilej şi din bănişorii, 
pe cari i-a putut agonisi până atunci, începuse a cumpăra succe- 
siv câte o sforicică de moşie, până a reuşit a deveni stăpânul unei 
considerabile întinderi de pământ la Cergăul mic, în apropierea 
Blajului. Era un excelent chivernisitor al averii agonisite şi spo- 
rite de el cu atâta trudă. Numai aşa se poate explica faptul, că 
din toată sărăcia unui fiu de iobag a fost în stare să strângă în 
cursul vieţii sale de ascet o avere de aproape un milion coroane, 
spre a o cinsti întreagă bisericii sale pentru scopuri de educaţie 
Şi cultură naţională. 

Nu numai et însuş a muncit în această direcţie economică- 
financiară, — fiind la 1874 printre sprijinitorii şi agenţii „Albi- 
nei“ din Sibiu, iar mai târziu luând parte la înfiinţarea băncii 
din Blaj „Patria“, al cărei prim director executiv a fost, — ci 
s'a silit a îndemna şi pe elevii săi la cruţare şi chiverniseală în- 
țeleaptă. Astfel la 1880 a înființat cu studenţii clasei VIII-a o 
societate economică „Delos“, membrii căreia dispuneau în anul 
următor de un capital de 230 fl. 

Dacă studenţii liceului din Blaj au avut un îndrumător atât 
de părintesc şi multilaterat în „Moldovanu“, tot aşa au putut 
să găsească într'insul şi profesorii acelui liceu un adevărat coleg 
şi un destoinic apărător al intereselor şi prestigiului lor. Când 
sa întâmplat ca Mitropolitul Vancea, plecându-şi urechia spre 
şoaptele unor intriganţi, să cheme pe toţi profesorii la o infrun- 
ture, Moldovanu, care nu era tocmai agreat de acest mitropolit, 
avu îndrăsneala să-i spună lămurit în față: „Excelenţă, întoar- 
ce-ţi cârja arhierească impotriva denuncianţilor, cari vă amăresc 
inima bună de părinte, vrând să vă înstrăineze dela profesorime, 
care cu munca sa dezinteresată a susținut şi susține renumele 
institutelor noastre culturale...“'50). 

Dela conducerea liceului a fost înlăturat Moldovanu din cau- 
za unor manifestaţiuni ale studenţimii, care. se obicinuise a ser- 
ha, în fiecare an, amintirea zilei de 15 Mai ca a unui moment 
de mare însemnătate în istoria românimii ardelene. Guvernul din 
Budapesta, văzând în manifestaţiunea studențească din 1883 un 
act nepatriotic, a ordonat cercetare disciplinară, ceeace avu drept 
urmare concedierea lui Moldovanu dela conducerea liceului. 


3. De aci înainte activitatea lui se continuă cu mai multă 
stăruinţă pe terenul administraţiei bisericeşti, unde a făcut im- 
portante servicii, după ce se hirotonise ca preot celibe incă pe 
timpul Mitropolitului Alexandru Şterca Șuluţiu (1859). 

După moartea atestui mitropolit s'a dat în sânul bisericii 
greco-catolice o luptă electorală destul de întețită pentru reuşita 
lui Timotei Cipariu, care era considerat ca unicul candidat al 
tuturor Românilor, însă guvernul unguresc din Budapesta n'a 
avut niciodată ochi să vadă pe cei mai vrednici dintre Românii 
ardeleni urcând treptele vreunui scaun arhieresc. Deaceea, toată 
stăruința sprijinitorilor lui Cipariu — între cari se găsea în pri- 
mele rânduri și loan Moldovanu — a rămas zadarnică. 

La sinodul electoral din 1869, Moldovanu a luat parte ca 
„deputat al corpului profesoresc“, având o atitudine demnă şi 


50) Dr. I. Raţiu, l. c. 

bărbătească in fața celor ce nu s'au sfiit a-şi asuma rolul de 
Simple unelte în mâna guvernului unguresc. In deosebi La mâh- 
nit pe Moldovanu purtarea comisarului civil Alexandru Bohăţel, 
care susținea că preoțimea greco-catolică română şi-ar fi pierdut 
dreptul de alegere la 1853, când s'a ridicat episcopia la rangul 
de mitropolie, precum şi a reprezentanţilor din dieceza Gherlei, 
despre cari spune Moldovanu, într'un raport al său, că „Gher- 
lanii se distinseră prin tăcere, frică, ascundere şi purtare res- 
pingătoare'51), 

In acelaș an începu a publica actele acestui sinod: „Actele 
sinodale“, vol. I, iar peste 3 ani continuă cu al Ilea volum, 
dând şi actele sinoadelor anterioare, însoţite cu reflexiunile sale, 
pline de resemnare și amărăciune din cauza pornirilor abşolutis- 
tice, pe cari le vedea înrădăcinându-se la conducerea acestei bi- 
serici, „ai cărei arhierei constituţionalismul bisericesc l-a scos 
din uz şi unii ar fi bucuroși a-l scoate şi din memorie“ (p. V.). 

Anul 1869 este însemnat în vieaţa lui I. Moldovanu şi pen- 
tru faptul că atunci a participat la conferinţa naţională politică 
din Mercurea, după ce cu un an înainte fusese printre autorii 
pronunciamentului din Blaj (3—15 Mai 1868) şi ca atare trimis 
înaintea tribunalului din Târgul-Mureş pentru crima de „con- 
turbare a păcii publice“. Dar la 16 Decemvrie 1868, Francisc Io- 
sif a oprit acţiunea criminală pornită fără nici un temeiu, nu- 
mai cu tendinţe de persecuţiune politică. „Buba cea adevărată — 
spunea Moldovanu într'o epistolă a sa din 22 Iulie 1868 — er. 
că oamenii visau de alianţe secrete între Români, Sârbi şi Mus- 
cani şi pronunciamentul încă-l considerau de un fenomen in sis- 
temul sau acțiunea acelei alianţe“. 

In conferinţa din Mercurea, Visarion Roman a făcut pro- 
punerea pentru „pasivitatea absolută față de dieta din Budapes- 
ta“. Pentru pasivitate au mai vorbit Dr. loan Raţiu, Ioachim 
Murăşian şi Aron Desuşianu; Axente Severu pentru pasivitatea 
Românilor din Ardeal şi pentru activitatea celor din Banat. Iar 
Ioan Puşcariu, Iosif Hosu şi I. Poruţiu au recomandat activi- 


51) Gazeta Transilvaniei, 1868. Nr. 60, 

tatea politică. Acesta din urmă a accentuat, că „pasivitatea pen- 
tru noi e moarte politică“. — A luat atunci şi Moldovanu cuvân- 
tul, spunând intre altele, că el nu înțelege pasivitatea aşa, „după 
cum zice povestea despre Țiganul cuprins de ipohondrie, care 
zicea, că el are să moară şi atunci, când i-a venit vremea, după 
cum credea el, sa culcat jos, ca să moară“. El vrea pasivitate 
numai faţă cu dieta din Budapesta, „încolo activitate cât se poate 
de mare“. „Activitatea, precum ne-o recomandă partea contrară,. 
zice Moldovanu, eu o exprim prin un proverb românesc foarte 
potrivit: „coarne lungi, lapte puțin...“ Cred că nu e de lipsă să 
arăt că constituţiunea, ce zace pe grumazii noștri, a nimicit na- 
țrunea română din imperiul austriac, căci în legile ce au valoare 
de prezent, nu cred că va afla oarecare dintre cei aici de faţă, 
sau cari nu sunt aici, un loc cât de mic, chiar să caute toți dela 
Danubiu până la Guadalquivir, din care să se poată deduce, că 
națiunea română e recunoscută ca naţiune regnicolară. Din con- 
tră legile sunt în privinţa aceasta foarte clare, ele recunosc nu- 
mai o națiune mare, o naţiune maghiară, iar celelalte naţiuni 
sunt chiar aşa, cum au fost înainte de 1848, robotare naţiunii 
celei mari maghiare... Cred că nu va fi niciunul, care va vrea 
să lucreze cu abandonarea drepturilor sale naţionale... Poporul 
român, dacă voeşte a se ridica la culmea aceea, care i se cuvine 
după drept, facă-şi insuş viitorul său, ceară-și drepturile sale. 
Cel ce se razimă în străini, acela să piară!“*2). 


După moartea Mitropolitului Vancea, Moldovanu fu ales 
vicar capitular, cârmuind în această calitate biserica gr.catolică 
dela 1892—1895. 

In preajma alegerii de mitropolit, încrederea preoţimei se 
îndrepta acum spre Moldovanu, cum se indreptase la 1869 spre 
Cipariu. Aceleaş motive aveau să-l împiedece însă şi pe el a urca 
scaunul arhieresc, cari l-au împiedecat și pe vrednicul său profe- 
sor şi director. In sinodul electoral din 1893 au primit cele mai 
multe voturi şi au ajuns în „ternarul“ candidaţilor: Dr. Victor 


52) T. V. Păcăţianu, Cartea de aur, vol. V, pag. 101—105. 


www.dacoromanica.ro 


458 I. LUPAȘ 


Mihalyi, Ioan M. Moldovanu şi Ioan V. Rusu, protopopul Si- 
biului. 

Ministrul de Culte din Budapesta, contele Csáky Albin, cu- 
rând după sinodul electoral a invitat pe Moldovanu la sine şi l-a 
intrebat: „Pe care dintre candidați l-ar primi mai bucuros Ro- 
mânii?“ El răspunse: „Excelenţă, Maiestatea sa are trei candi- 
dați, dintre cari poate alege — şi pe oricare îl va denumi, bise- 
rica îl va primi cu mulțumită“. 

„Atunci contele Csâky făcu aluzie, ca poate nici unul din 
cei trei să nu fie denumit, ci un al patrulea, — înţelegea pe epis- 
copul dela Gherla Dr. Ioan Szabo, omul guvernului, care la ale- 
gere căpătase -20 de voturi, dar nu intrase în „ternar“. Moldo- 
vanu răspunse: „Dacă nici unul din aceşti trei nu va fi numit, 
atunci altul nici nu va primi cheia bisericii dela capitlu''%). 

Aceste cuvinte sunt izvorite din străvechia mentalitate a 
poporului român-ardelean, care în toate timpurile s'a crezut în 
drept să aibă în stăpânirea sa „cheia bisericii” şi să nu o dea 
decât aceluia, pe care îl socotește vrednic de încrederea sa. Deşi 
Moldovanu, când a dat ministrului unguresc acest tipic răspuns 
țărănesc, era în calitate de vicar conducătorul unei biserici, în 
care voinţa populară începuse a nu mai fi respectată, ca în cons- 
tituția vechii biserici române, a celei ortodoxe din Ardeal, — el 
păstra totuş convingerea, care-l apropia sufleteşte atât de mult 
de credincioşii acestei biserici şi tocmai prin aceasta ni se înfăţi- 
şează ca. un reprezentant tipic al cugetării populare româneşti 
din Transilvania, şi nu al unei singure confesiuni. 

Curând după urcarea sa în scaun (26 Mai 1895), Mitropoli- 
tul Mihályi numi pe Moldovanu vicar general arhiepiscopesc; la 
1896 ajunse Moldovanu prepozit capitular, iar la 1901 fu numit 
prelat papal, care distincţie atunci a fost acordată mai întâi unui 
preot din Blaj. 

In sfârşit, la 10 Mai 1914, după 57 de ani de serviciu bise- 
ricesc-şcolar„ Moldovanu spunea că-şi simte puterile frânte de 
multele greutăţi, cu cari a avut să lupte şi de vârsta de peste 88 


53) Cf. „Unirea“. Nr. 118 din 1915. 

ani; deaceea s'a retras din funcţia sa de vicar şi sa pregătit pen- 
tru creştinescul sfârşit, care avea să-l deslege de povara bătrâ- 
neţelor şi să-i deschidă calea spre lumina vieţii de veci (7/20 
Septemvrie 1915), 

Mai mult decât distincţiile confesionale, pe cari putea să i le 
acorde mitropolitul din Blaj sau papa dela Roma, l-au onorat 
însă pe Ioan M. Moldovanu distincţiile, de cari l-a învrednicit 
întreagă obştea românească din Ardeal, alegându-l, după moar- 
tea lui G. Barițiu la 1894, ca Preşedinte al Asociaţiunii, — pre- 
cum şi Academia Română, care l-a chemat în acelaş an între 
membrii săi, 


4. Preocupările de ordin administrativ şi economic îl ab- 
sorbise însă acum pe Moldovanu până într'atâta, încât promiţă- 
toarele îricercări literare din timpul, când era profesor, le-a lä- 
sat cu totul în părăsire. La lucrările Academiei Române a con- 
tribuit puţin, pe la şedinţele ei venia rar. Nici discursul de re- 
cepţiune nu l-a rostit. 

In schimb faţă dé „Asociaţiunea pentru literatura română 
şi cultura poporului român“ din Transilvania a manifestat un 
interes mai viu, conducând această instituţiune în calitate de pre- 
şedinte dela 1894—1901. 

In timpul acesta a început ,„,Asociaţiunea“ să-şi extindă pro- 
paganda culturală şi peste graniţele Transilvaniei în părţile Ba- 
natului. 

Incă la 1874 se ivise planul de a se convoca adunarea gene- 
rală pentru anul 1875 la Lugoj. Dar temându-se conducătorii, că 
prin aceasta s'ar putea periclita însăş existenţa „Asociaţiunii“, 
care pe atunci era numai „transilvană“, deci nu avea drept a se 
extinde şi asupra Românilor din părţile bănăţene sau ungurene, 
sau văzut îndemnați a părăsi planul acesta, urmând obiceiul din 
trecut, când adunările generale se ţineau numai în cuprinsul 
Transilvaniei propriu zise. 

Au trebuit să treacă încă două decenii, până când „Asocia- 
țiunea““ să-şi poată lărgi hotarele propagandei sale culturale. 

La 1895, guvernul unguresc din Budapesta ceru să se modi- 

fice statutele „Asociaţiunii“, eliminându-se din titulatura ei ter- 
minul „transilvană“, pe care anume consideraţiuni de ordin po- 
litic şi de drept public al Ţării-Ungureşti nu-l mai puteau ad- 
mite — după contopirea Transilvaniei cu Ungaria la 1867, — 
unei societăţi românești, pe când celor săseşti le-a fost îngăduit 
şi mai târziu. 

Conducătorii „Asociaţiunii“, după serioase desbateri, s'au 
învoit să facă modificărea impusă de guvern. 

Şi astfel în anul următor (1896) sa putut ţinea în Lugoj 
cea dintâi adunare generală a „Asociaţiunii“, sub conducârea 
Prezidentului Ioan M. Moldovanu, care spunea cu acel prilej: 
„Acesta e primul pas, ce-l face Asociaţiunea, scoborând coasta, 
munţilor şi înaintând spre marginile extreme ale tărâmului ocu- 
pat de neamul nostru. Legătura sângelui şi a limbii, cari închea- 
gă şi ţin la olaltă deosebitele naţiuni şi produc diversitatea 
lor, — legătura sângelui şi a limbii, cari la Români totdeauna s'a 
măiifestat cu tărie neînvinsă, încât zisa lui Bonfiniu, că Româ- 
nul a luptat mai mult pentru limbă, decât pentru vieaţa sa, este 
adevăr istoric în deplina putere a cuvântului, — aceste legături 
puternice făcură, ca adunarea ţinută în anul trecut la Blaj să se 
supună invitării frăţești şi să prefigă locul adunării prezente 
între fraţii, ce locuesc această regiune încântătoare. Fie de bie 
augur pasul acesta, şi contribuească el cu îmbelşugare la pro- 
ducerea acelor fructe, pe cari toţi le dorim şi așteptăm dela în- 
soţirea, ce ne-a întrunit aci. Totdeauna brânele noastre trebue 
să fie încinse, braţele înarmate. Trebue să cucerim formal tere- 
nul împedecat cu greutăţi felurite şi altora, cari se află în po- 
ziţiuni mai favorabile, de tot necunoscute“5). 

Lu 1911, când s'a serbat în Blaj jubileul de 50 ani dela în- 
ființarea acestui așezământ cultural, Moldovanu era încă. în pli- 
nă vigoare sufletească şi putea să salute cu dragoste și bucurie 
părintească imensa mulțime, care alergase din toate părţile la 
această serbare memorabilă. 

Când a simţit că i se apropie sfârșitul, voind ca trecerea lut 


54) Cf. „Transilvania“, 1911, p. 346—347. 

din lumea aceasta să fie întru toate asemănătoare vieţii sale 
simple și atât de folositoare pentru binele obştesc, întreagă ave- 
rea sa de aproape un milion coroane o dărui bisericii pentru sco- 
puri culturale şi filantropice, iar privitor la ceremonia înmor- 
mântării sale, lăsă nişte dispoziţii deosebit de caracteristice pen- 
tru întreg felul lui de cugetare şi de vieţuire. 

Iată-le: 

„Pentru îngroparea mea dispun următoarele: 

„l. Ingroparea să fie cât se poate mai simplă şi nici la un 
caz să nu se speseze mai mult ca 200 (două sute) coroane, din 
cari 100 coroane să se dea parohului local pentru dânsul şi slu- 
jitorii bisericii, unde se va întâmpla moartea mea, iară 100 co- 
voane să fie pentru sicriu şi alte lucruri de lipsă, cari nu s'ar 
afla la casă. Competinţa reuniunii să se împartă la săraci. 

„2. Să nu se dea anunţuri, nici alte semne de moarte. 

„3. Ceremonia prescrisă de biserică să o împlinească paro- 
hul locului, la care devine ingroparea mea în mod natural, deoa- 
rece statutele capitulare nu au altă dispunere. 

„4. Dacă mi se va întâmpla să mor în Blaj, tinerimea dela 
şcoli şi conducătorii ei să nu se distragă dela ocupaţiunile lor, 
spre a-mi face mie pompă; că de pompă m'am ferit în toată 
vieața. 

„5. Nici predică, nici altfel de cuvântare să nu se ţină la 
îngroparea mea. 

„6. Rămăşiţele mele să se ducă la mormânt în modul înda- 
tinat la bătrâni, adică pe mâni şi nu cu trăsura. 

„1. Monument să nu se pună la groapa mea. 

„Acestea le dispun pentru îngroparea mea şi poftesc să se 
împlinească din cuvânt în cuvânt“55), 

Din cuvânt în cuvânt s'au respectat ultimele lui dispoziţii. 
Şi astfel în groapa, săpată între mormântul Mitropolitului Șu- 
luţiu şi al Canonicului Timotei Cipariu, s'a pogorit spre odihna 
de veci, în cea mai deplină solemnitate a tăcerii şi a renunţării 
la orice pompă deşartă, trupul obosit al jertfitorului Ioan M. 


55) Analele Ac. Rom. Seria II, t. XXXVII, 1915—16, p. 21—22. 

Moldovanu, care „din ficior de sătean sărac, din biet şcolar, care 
în clasa din urmă a liceului purta zeche de pănură sură, cârpită 
pe umere, sa făcut profesor, director de liceu, canonic, preşe- 
dinte al Asociaţiunii, membru al Academiei! Din simplu soldat, 
general!“'5%. 

5. Pe cât de simplu, original şi lipsit de orice pretenţii era 
Canonicul Moldovanu în înfăţişarea sa exterioară şi in toate 
manifestaţiunile vieţii sale, ca unul care „s'a ferit în toată vieaţa 
de pompă“, — tot atât de simplu şi original apare şi în scrisul 
său, 

N'a scris mult căci îndeletniciri de altă natură mai practică 
l-au preocupat în mod statornic. Dar şi din ceeace a scris se 
poate vedea, că nu a căutat niciodată să-şi impodobească graiul, 
ci l-a lăsat aşa simplu şi nemăestrit, după cum şi l-a însuşit dela 
poporul din sânul căruia se ridicase. Numai expresiunile lati- 
neşti şi ortografia dificilă a lui Cipariu alterează uneori în scri- 
sul lui M. graiul neaoş, popular. Incolo, după cum nealterat a ră- 
mas sufletul aprig de Gran sub revereanda de canonic şi „prelat 
papal“, tot aşa neatinsă a rămas şi sănătoasa cugetare țărănească, 
sub învălişul ortografiei cipariene. 

Agerimea cugetării lui originale şi viguroasele întorsături 
ale graiului popular se întâmpină la tot pasul atât în cărțile lui 
didactice şi în „Foaia scolastecă“, redactată de dânsul dela 1876— 
1881, cât şi mai ales în câteva articole polemice, pe cari le gă- 
sim publicate în „Arkivul pentru filologie şi istorie“ al lui Timo- 
tei Cipariu. | 

Ca profesor de liceu a publicat pentru înlesnirea învăţămân- 
tului secundar menţionatul „Lectionar latin“. Dar s'a îngrijit 
să contribue şi la progresul învăţământului poporal prin îndru- 
mările preţioase pe cari le împărtăşia prin „Foaia scolastecă“, 
a! cărei redactor a fost (1876—1881). Sunt vrednice de toată aten- 
țiunea articolele publicate în această „foaie scolăstecă“ în anii 
1879 şi 1880 sub titlul: „Limba maghiară în şcoala poporală“, 
cari deşi nu sunt semnate, prin felul cum sunt scrise, ne indică 


56) Cf. „Unirea". Nr. 96 din 1915. 

cu certitudine proveniența lor din condeiul lui M, „Zelului de a 
maghiariza în ruptul capului nu-i este de ajuns asprimea legii 
(art. XVIII din 1879) — scria M. la 15/27 Fevr. 1880, — care 
opreşte, ca dela 1883 începând să nu se mai aplice ca docent nici 
un individ, ce nu ar şti limba. ungurească în vorbă şi scriere, — 
mai trebue ca un plan deosebit, făcut anume pentru naţionalită- 
file nemaghiare, să vină spre a potenţa acelei legi şi a preface 
Şi mai pe scurt şcoalele naționalităților curat numai în institute 
de maghiarizare, iar adevărate scopuri ale instrucţiunii a le pune 
cu totul în „corfa cu fusele“... Planul ministerial... face din toate 
şcoalele poporale nemaghiare una specie de școale paritetice, vâ- 
rind cu măestrie limba ungurească la obiectele cele mai de frunte 
ca limbă de propunere în paralelă şi gradat cu limba. maternă a 
elevului. Scopul lui este învederat: a scoate pe nesimţite limba 
maternă din şcoale şi a o înlocui prin limba maghiară... Una 
astfel de propunere a limbii maghiare, dimpreună cu limba ma- 
ternă, la studiile pentru cari este prescrisă partea cea mai mare 
a timpului şcoalei, aduce numai decât sugrumarea și înăduşirea 
limbii materne, tâmpeşte înţelesul şi judecata pruncilor, şterge 
caracterul naţional şi religios din inimile lor şi creşte o genera- 
Dune periculoasă de oameni cosmopoliţi, fără nici o limbă pro- 
prie, fără sentimente şi idei clare religioase; cu un cuvânt rui- 
nează şi nimiceşte toată instituţiunea şcoalelor noastre poporale. 
Prin urmare şi puţinul, ce_ne lasă legea, adică dreptul de a dis- 
pune asupra modului de propunere în şcoalele noastre, — acela 
vine şi ni-l ea regulamentul respective planul ministerial“). 
Aşa de clar vedea lucrurile M. și următoarele 3 decenii au veri- 
ficat întru toate presimțţirile lui sinistre. 

El a mai contribuit la progresul învățământului primar şi 
prin două cărţi didaetice: una tratând Geografia Ardealului, a 
doua „Istorta Patriei) pentru şcoalele poporale române din 


57) „Foaia Scolastecă“, 1880, pag. 26. 

55) In ediţia I-a, apărută la 1866, titlul era astfel: Istoria Ardea- 
tului, dar după contopirea acestei Leni cu Ungaria la 1867, motive de 
oportunitate l-au îndemnat să-l schimbe în acela de „Istoria Patriei“. 

Ardeal“. Sub „patrie“ înţelegea M. numai Transilvania, ale că- 
rei însuşiri şi bogății le descrie în fraze scurte, dar pline de 
înțeles. 

Istoria Ardealului o împarte M. „in 8 perioade sau răstim- 
puri: „Periodul întâi se întinde până la anul 105 după naşterea 
Domnului, când Traian a şters domnia Dacilor şi a adus aici pe 
străbunii noştri. Periodul al doilea se întinde până la anul 274, 
când Aurelian a lăsat Ardealul şi pe străbunii noştri in mâna 
barbarilor. Periodul al treilea este până la a. 797, pre când Ar- 
dealul scăpat de jugul barbarilor începu a avea domnitorii săi. 
Periodul al patrulea până la a. 1002, când regele Ştefan a îm- 
preunat Ardealul cu Ţara ungurească. Periodul al cincilea până 
la a. 1541, în care timp Ardealul iar a început a avea domnitorii 
săi proprii. Periodul al şaselea până la a. 1699, când Ardealul 
a venit sub domnia casei austriace. Periodul al şaptelea până la 
a. 1848, când s'a şters servitutea. Periodul al optelea cuprinde 
întâmplările dela anul 1848 până acum“. 

La pagina 20 citează manualul unguresc al lui Matusik,5) 
care împărţise însă istoria Transilvaniei numai în 4 perigade şi 
anume: 1) din timpurile cele mai vechi până la 892, când s'ar 
fi aşezat Ungurii în Ardeal; 2) dela 892—1541; 3) 1541—1699 
şi 4) 1699—1867. 

Dar Moldovanu nu urmează expunerea acestui autor străin, 
ci îl citează mai mult ca o mărturie pentru răspunsul, pe care 
il dă la întrebarea: „care a fost firea şi datinele Ungurilor?“ 

„Ungurii sau Maghiarii se trag tot dintr'o seminţie cu Hu- 
nii, şi pre când au venit în locurile_acestea, chiar nu au fost mai 
blânzi decât oamenii lui Atila. Nu erau dedaţi cu lucrarea pă- 
mântului, nu cu locuinţie statorie, ci siedeau în corturi de pansa, 
cari le mutau deintr'un loc într'altu. Se nutriau cu carne, pesci 
şi lapte, de acea ţineau vite şi umblau la vănat. Imbrăcămintea 


59) Erdély külön történelme absóbbrendü iskolák számára szer- 
keszté Matusik Nep. Iános kegyes tanitórendi áldor, a gyertyó-szent— 
miklosi al-réaltanoda igazgatója s. a, kir. magy. termâszettudomânyi 
târsulat-rendes tagja — Kolozsvártt 1860 ed. II. 1865. 

lor pielile de vite şi de sălbătecia, cari le instruțiau, că instru- 
țiarea tot deauna li-a plăcut de minune, Armele lor erau pumnali 
şi săbii strâmbe. Calareți buni, infocați şi feroşi, cum erau, mer- 
geau la bătaia mai mult calare şi nesuiau a invinge prin iuţime 
şi surprindere, sau prin apucături şirete, era lupta dreapta o în- 
conjureau, pe cât era cu putinţă“. 

Deşi e carte menită pentru învăţământul poporal, M. dă to- 
tuş mai multe indicaţiuni asupra isvoarelor şi lucrărilor auxi- 
liare, de cari s'a servit la alcătuirea ei. Astfel mai citează, pe lân- 
gä Matusik, Istoria Transilvaniei de Kövári, Documentele isto- 
rice, publicate de Laurian în Viena la 1850, Cronica lui Şincai, 
Leges ecclesiasticae publicate de Battyânyi şi — în legătură cu 
lupta lui Ioan Huniade cu Turcii dela Sântimru — pe Veszely: 
„Die doppelte Schlacht bei St. Imre“. 

Părţile de interes mai mare pentru Români le scoate M. la 
iveală cu orice prilej potrivit. Dar în legătura cu domnia regelui 
ungar Ludovic, pentru care spune că este „o pată neştearsă... că 
a nedreptăţit pe cei de altă religiune“, uită a scrie despre voivozii 
maramurăşeni şi despre descălecatul Moldovei. Despre Radu 
Negru „Domnul Ţării Oltului“ susţine, că a trecut munţii la 
1290 şi s'a aşezat în Câmpul-lung, apoi în Argeş. „El a intrunit 
domniele cele merunte de acolo şi a întemeiat principatul Țärei 
româneşti“, 

La întrebarea: „Ce om a fost regele Matia?“ răspunde: „A 
fost om tare bataios, înse dorere! mai mult s'a batut cu Nemţii 
şi cu fraţii sei Românii din tierile vecine, de câtu cu Turcii. A 
frânt coarnele domnilor, cari pentru aceea tare l-au urgisit, iar 
poporul l-a iubitu și dreptatea lui a remas de zicală“. 

In legătură cu răscoala ţăranilor conduşi de Secuiul Gheor- 
ghe Doja, spune că „unii episcopi şi-au fost pus caru’n pietri, să 
stârpescă pe Turci cu orice preţ... dar ţăranii aşa s'au înverşunat 
asupra-domnilor, de dupăce Sa închiagat oastea — în loc de a 
merge asupra Turcilor, se apucară de prădarea şi resipirea cur- 
ţilor, de uciderea domnilor. Cruzimea ţăranilor inflăcărați de 


răzbunare nu mai cunoştea margeni... Țăranii doritori de 
libertate se luptară cu însufleţire, Cu toate acestea fură învinși. 
30 

Amărâţii de ei nu au priceput, că libertatea nu este pentru ceice 
fac cruzimi, nece se poate câştiga pre această cale. De aceia s'au 
deşteptat în jug mult mai greu, decât purtaseră până aci“. Con- 
trar adevărului istoric, susține că ţăranii ardeleni „nu au luat 
parte la răscoala lui Doja nece câtu-i negru sub unghia“. 

In vârtejul tulburărilor, ce au urmat după nenorocita luptă 
dela Mohaciu atât în Transilvania, cât şi în Ungaria, M. arată 
rolul însemnat al Românului Ștefan Mailat care „mişca tota 
petra spre a rapi la sene domnia Ardealului şi apoi a se pune 
sub scutul lui Soliman. Mailat adecă vedea bine, cumu că o tiera 
mica ca Ardealul nu pote trage deget“) cu o-imperatia tare, ca 
cea turcească. Deci mai voia se plătească Sultanului dare şi se 
aibe pace, de cât se petreacă in bătăi necurmate cu el. Că Țara 
românească şi Moldova încă tot aşa lucraseră: după multă văr- 
sare de sânge s'au fost plecat Turcului sub condiţiune de a-i plăti 
dare... Tot acolo a ajuns Ardealul, unde voia să-l ducă românul 
Mailat. Bărbat mare a fost Mailat acesta şi mulți oameni aleşi 
au ţinut cu el. Totuşi în urmă avu capăt trist... Sultanul nu 
avea încredere în Mailat şi de aceia trimesese pe un paşă şi pe 
Petru Rareş, să-l prindă cu orice preţ. L-au şi prins prin vicle- 
nia lui Rareş. 

Sultanul s'a bucurat văzând pe Mailat în unghiele sale şi 
l-a închis în Constantian'a, unde a şi perit“. 

In legătură cu cruzimile lui Sigismund Batori, care ucise 
(la 1594) căpeteniile oposiţiei din dieta Transilvaniei, Moldo- 
vanu scrie: „fără nici o judecată a tăiat 4 dintre ei în piaţa Clu- 
Siului. Acești 4 au fost: doi Cândea, unu Ifiu ci unu Forro. Tira- 
nul de principe căuta dein feresta si se desfata. Era poporul se 
îngroza vediendu, cum sângera nesce omeni nejudecaţi, înse ni- 
me nu cuteza sei plângă. Numai ceriu-si versa preste Clusiu la- 
cremile, în tipu de ploia rapede, care spela sângele celor ucişi. 
Mulţi alţii au fost spânzurați ori şugrumaţi în închisori. Alții 
erau ucişi pe la curţile lor. Dela alţii s'au luat toate averile şi au 
fostu duduiți dein tiera™. 


60) traducerea expresiunii ungurești: ujat huzni—a se împotrivi. 

Descriind lupta lui Mihai cu Andrei Baton ia Șelimbăr, 
Moldovanu adauge: „4000 de oameni, ce împrumutatu-şi versare 
sângele, unii pentru Mihaiu, altii pentru Cardinalulu, dorm în 
pace fratiesca sub movila ce si esta di se vede în siesulu 
acel-a“, — arată cum pe Batori l-au urmăritu Secuii „cu înver- 
siunarea unor fere selbatece si ajungându-l în munţii Ciucului, 
un Blasiu Ördög l-a tocatu în capu“. După intrarea triumfală a 
lui Mihai în Alba Iulia episcopul catolic (Napragyi) plin de ură 
contra protestanților, a îndemnat pe Mihai „se sterpesca pe toţi 
domnii din Ardeal. Dară Metropolitul român s'a dus la el cu 
evangelia şi l-a jurat, se nu facă un lucru afurisit, ca acesta. 
După care Mihai s'a opăcitu'“. — După uciderea lui Mihai, oa- 
menii lui „pentru mulţimea Nemţilor mau potutu nece se res- 
bune mortea Domnului lor. Asia capetu tristu avu cel mai mare 
între Românii născuți be pământul Daciei!“ 

In expunerea istoriei Transilvaniei din secolul XVII-lea, 
Moldovanu întreţese câteva observaţiuni fugitive şi despre soar- 
tea bisericii române arătând că „metropolitul ce-şi avea scaunul 
în Alba Iulia, era de bajocură, popii şi protopopii supuși la lu- 
cruri iobăgesci, superintendentele calvin era presiedinte în sino- 
dul bisericei resiritene şi protopopii trebuiau să-l ducă pe umeri 
în sinod“. Dar în acelaș secol „cărţile bisericeşti sau întors pe 
românie şi sau tipărit. Georgiu Racoți a făcut se se tipărească, 
pentru Români catechismuri calvine şi cele domnezieşti să se 
facă numai în limba română“. 

lar în legătură cu desbinarea bisericească produsă la 1700 
între Românii ardeleni prin „îndemnarea binevoitoare“ a Habs- 
burgilor, Moldovanu avea curajul să spună chiar într'o carte 
menită pentru şcoalele poporale adevărul istoric deplin: „Ro- 
mânii cari până aci au fost una şi la bine şi la rău, de aci încolo 
sunt rupji în două şi de multe ori împărechiaţi între sine, ca şi 
cum nu ar fi fraţi de un sânge ceice se Den de o besereca, cu 
ceice se tien de cea alalta. Alte popora sunt desparţite cu rele- 
giunea în 3—4 parti, si tot se au fratieste intre sene. Și Româ- 
nii s'ar fi avut asia tot deauna, de cum-va strainii nu ar fi se- 
menat certe între ei, ca Sei pota tiene catusiati si se impedece 

inaintarea loru. Maiestriele strainiloru au casiunat câte o data 
ura si dusmania între cele doue besereci romane“. 

Deci nu tonul de ură şi dispreţ, pe care Pau intrebuinţat alţi 
scriitori greco-catolici aproape consecvent faţă de biserica orto- 
doxă-română, nu patima polemică, ci tendinţa irenică îl călăuzia, 
pe Moldovanu, când era vorba de cele două confesiuni religioase 
ale Românilor ardeleni şi, de dragul preocupărilor confesionale, 
nu a fost aplicat a sacrifica nimic din adevărul istoric. 

Mai merită relevat felul, cum scrie cărticica aceasta despre 
tendinţele de maghiarizare arătând, câtă îngrozire au pricinuit 
Românilor ardeleni încercările dietei din Cluj de a întroduce 
lhmba ungurească în toate şcoalele române şi cum ei au fost ho- 
tărâţi a-şi apăra cu toate mijloacele acest nepreţuit tesaur al lor, 
care e limba naţională. „Legea ţintea într'acolo, ca toate naţiu- 


nile din patrie să fie silite a se unguri... Când sa răspândit 
prin ţară vestea despre această lege, tot Românul s'a înfiorat din 
creştet pânăn tălpi... Deci Românii văzându-şi ameninţată 


limba, au arătat că vii nu voesc a se despărți de tesaurul acesta, 
nece a înmulți numărul altui popor, ci a rămânea Români pen- 
tru totdeauna“. Aci expunerea devine o adevărată pledoarie a 
limbii şi culturei naţionale. 

Este uşor de înțeles, că asemenea manuale didactice nu pu- 
teau fi decât ca nişte spini în ochii inspectorilor şcolari unguri, 
cari nu au întârziat a-şi face datoria îndată ce şi-au putut da 
seama de efectyl educativ, ce puteau să-l aibă asupra tinerelor 
generaţii. 

In ziarul unguresc din Cluj „Kelet“ (Orientul) apăru la 14 
Aprilie 1875 o recensiune asupra acestui manual al lui I. M. 
Moldovanu. După ce dă un scurt resumat al cuprinsului, recen- 
sentul incheie astfel: „Spune-mi iubite cetitorule, despre istoria 
cărei patrii vorbeşte cartea aceasta, cetăţenii cărei țări învaţă 
această istorie: copiii Daciei, ai Italiei, ai Ardealului, ai Unga- 
riei sau ai României? Eu nu ştiu. Are ţara aceasta constituţie, 
are rege încoronat? Are ministeriu constituţional responsabil? 
Are constituţie, parlament? Are domnitor absolutist? Se nu- 
meşte el impărat, rege, consul, August sau vodă? Acestea nu le 

poţi şti. La aceste întrebări să nu aştepţi răspuns! Şi totuş este 
aceasta o carte de şcoală în patria noastră, tipărită chiar la 1875 
a 2-a oară sub firma unei comisiuni şcolare arhidiecesane... 
Cred, că am arătat destul din această istorie fără nici o patrie 
(„a sehonnai historiâb6l““) cu scop de a merita atenţiunea minis- 
terului de culte. Cu astfel de istorie numai la noi se pot prosti 
bieții copii de Român“. 

Moldovanu publică la 24 Aprilie 1875 în acelaș ziar ungu- 
resc din Cluj”) un răspuns demn arătând lipsa de temeinicie a 
tuturor învinuirilor aduse cărticelei sale din partea recensentu- 
lui ungur, pe care nu se sfieşte a-l apostrofa ca pe un simplu de- 
nunciant. „Tendința de a prosti copiii, nu o va descoperi în acest 
manual decât cel ce îl citeşte cu ochelari foarte răi“. 

Denunciantul ziarului din Cluj şi-a ajuns scopul. Peste două 
luni de zile, la 19 Iunie 1875 pleca din ministerul unguresc de 
culte şi instrucţiune publică dela Budapesta ordinul Nr. 12129, 
prin care cărticica lui I. M. Moldovanu-era interzisă din toate 
şcoalele pentru următoarele motive: a) manualul în părţile sale 
geografice se împotriveşte cu constituțiunea Ungariei şi starea 
politică actuală, pentrucă tot pământul dintre Tisa, Dunăre, Nis- 
tru şi Marea Neagră îl tratează ca un stat deosebit sub numele 
Dacia; 

b) de istoria patriei consideră numai istoria Ardealului, şi 

-intru aceasta încă numai pe a locuitorilor, cari vorbesc româ- 
neşte; 

c) cuprinde date istorice false şi este scrisă cu tendinţa în- 
vederată de a agita în contra Ungariei şi a naţiunei ungurești şi 
a deştepta ura în contra lor. 

La 7 Februarie sa dat din partea aceluiaş ministru al doilea 
interdict contra cărţii lui Moldovanu. 

Intr'un articol întitulat „Manuale oprite“), M. reducând 
la adevărata lor valoare toate motivele arătate mai sus spune, 


61) „Kelet“ Nr. 93 din 24 Apr. 1875. 
62) Foaia Scolasteca. Organu _pedagogicu-didacticu pentru scolele 
romane. Blasiu, 15/27 Martiu 1877, an V. nr. 6. 

că nici cărticica sa, nici a lui loan V. Rusu şi nici altele „mau 
produs nici vre-una singuratecă din ele, nici toate laolaltă, nici- 
una întărâtare, nici-una împărechere între diversele naționalități 
din ţară: înaltul regim putea fi încredinţat, că nici de acum îna- 
inte nu vor produce nemica rău“. 

Şi adauge numai decât: „Dar cipe ne a pus pe noi a ju- 
deca motivele oprirei şi îndreptăţirea ei? De am arăta mai clar 
decât soarele, cumcă oprirea nu este motivată, tot nu ne-ar fo- 
losi nimic. Faptul este aci: inaltul regim a oprit cărţile acestea, 
dânsul voeşte a stoarce respect oprirei sale şi are putere de a face 
aceasta. Cu faptul acesta voiam a ne trage socoteala,-pentrucă 
oricine vede, cumcă desbaterea întrebării: oare procedura inal- 
tului regim considerată după motivele sale cele adevărate şi după 
efectele ce produce, folositoare este pentru stat şi ajută ea sta- 
bilirea bunei înţelegeri între locuitori sau nu? ar fi una lucrare 
cu totul deşartă. Cu aceasta nu este pentruce să ne ocupăm. De- 
aceea ne mărginim a âtrage atenţiunea d-lor învăţători la peri- 
colele, cărora s'ar expune folosind în școală manuale de acestea 
oprite“. Citează dispoziţiile articolului de lege XVIII din 1876, 
în sensul cărora întrebuințarea unui manual oprit de guvern 
constitue faptă punibilă, care se pedepsește până Ja 300 fl, cu 
reclusiune până la 3 luni şi chiar cu pierderea oficiului. 

Deaceea îndeamnă pe învățători „să fie cu cea mai aprigă 
veghere şi să se apere ca de foc de fotosirea manualelor oprite, 
pentrucă nime nu poate şti oara, în care se deschide uşa şcoalet 
şi intră un binevoitor al învățătorului, carele de sine se za fi îm- 
biat spre aceasta, — şi năcazul este gata! Grija bună apără pri- 
mejdia rea“. 

M. sfătueşte pe învăţători ca din cărţile de istorie, chiar şi 
din cele oprite să aleagă „cu prudenţă şi cu tact fin“ materialul 
necesar pentru prelegerile lor, iar pe şcolari să-i lase „deocam- 
dată fără manual“. Acasă poate folosi învățătorul orice carte 
oprită, nime nu este în drept a-l controla. „Legile şi ordonaţiu- 
„nile relative toate tratează numai despre şcoală. Ar rămânea, ca 
în locul manualelor oprite să se pregătească altele; însă a com- 
pune s. e. pentru istorie manual românesc, carele examinat prin 

ochelarii coloriţi ai unor amici buni ai poporului român şi ai 
şcoalelor sale, să nu aibă nici un cusur, este lucru foarte ane- 
voe... iară a mai şi tipări astfel de carte, este periculos pentru 
punga- respectivului. 

„Aci — nu ne condamnaţi pentru acest cuvânt! — numai 
censura preventivă ne-ar putea ajuta. Eacă, împrejurările cum 
te pot face, să doreşti cenzura preventivă, de care părinţit noştri 
aşa mult au dorit să se vază scăpaţi '%). 

6. Am zăbovit cam mult la această cărticică a lui M. Dar 
nu era cu putință a trece cu vederea mijloacele drastice, prin 
cari legile ungurești şi guvernele din Budapesta au izbutit a is- 
goni din şcoalele românești ardelene cele mai bune cărţi didac- 
tice, cum a fost Istoria Patriei de M., Istoria Transilvaniei de 
|. V. Russu şi Istoria română națională de At. M. Marienescu, 
care mărturisia în prefață, că s'a silit „in toate a cerca adevărul, 
căci fără aceasta istoria — precum zice Polibios — e ca şi găina 
oarbă: în toate l-a condus tendința de a nobiliza simţemintele 
naționale“. Dar tocmai tendinţa aceasta era nesuferită în ochii 
guvernanţilor unguri. Şi de aceea o serie lungă dintre cele ma: 
de valoare cărți didactice au fost isgonite fară milă din, şcoalele 
Românilor ardeleni**). 

Măsuri similare luau guvernanţii maghiari şi faţă de pro- 
ducte literare ale Germanilor sau altor neamuri. Astfel au inter- 
zis întrebuinţarea hărţei geografice „Wandkarte von Europa von 
Kozeun“, fiindcă într'insa figura şi Ungaria sub numele de 
„Oesterreich“. Moldovanu, care tradusese „Harta Europei şi a 
Globului pământesc“ după Kozeun aduce la cunoştinţa învăţă- 
torilor că „edițiunea română a Ewropei nu este oprită“, căci 
dânsul a îndreptat „scandalul“ scriind în loc de „Oesterreich“ 
Austro-Ungaria şi indicând prin colori „miezuinele Ungariet 
spre Austria; cu un cuvânt edițiunea română s'a întocmit aşa, 
încât nici patrioţii cei ultrazeloși nu pot face excepțiune asupra 
ei“), 


63) Foaia scolastică an 1877 pag. 44. 

DC Urechia răsp. la discurgul de recepție al lui Marienescu 
în An. Ac. R. 

D Jbidem pag. 144. 

Manualul lui M. întitulat Geografia Ardealului nu putea să 
aibă nici el soartă mai bună decât Istoria patriei. La Sil Martie 
1878 Foaia scolastică publica la „Varietăţi“ următoarea notiță: 
„inaltul ministeriu de che şi instrucţiune publică prin rescrip- 
tul său dela 16 Februarie No. 3029 a. c. sa îndurat a opri din 
ioate şcoalele poporale române „Geografia Ardealului pentru 
şcoalele poporale de I. M. Moldovanu ed. II. Blasiu 1870“ — 
pentrucă prin cenzură sa aflat, că multe expresiuni şi toată di- 
recţiunea cărții numite se împotriveşte cu starea faptică a Un- 
gariei. Cine va mai fi sedus pe Inaltul ministeriu r. ung., ca să 
oprească şi cărticica aceasta, nu putem şti; încă şi mai puţin 
putem afla vre un motiv raţional, din care să ne putem explica 
purcederea nobilului denunciante. Manualul acesfa sa petrecut 
de tot, încât sunt trei ani, de când nu mai este în comerciu niciun 
exemplar. Ce intenţiune a putut avea dară denunciantele?*'%), 

Paralel cu pornirea de a nimici orice literatură didactică 
bună şi corăspunzătoare pentru educaţia tinerimii române, mer- 
gea şi stăruința autorităţilor statului de a închide şcoalele româ- 
neşti şi a le înlocui cu şcoale ungureşti. Aşa a făcut comitetul 
administrativ al judeţului Turda Arieş cu şcoala românească 
din Ludoşul mare: la începutul anului 1878 o închise pe motiv, 
că nu corăspunde cerințelor legii şi e periculoasă pentru sănăta- 
tea elevilor. De fapt însă nu era aşa. Dar în aceeaş comună se 


DÉI Acest manual de geografie are la început 4 pagini „din Cos- 
mografie“, 4 pagini din „Geografia matematică“, 8 pagini din „Geogra- 
ha fizică“, 4 pagini despre „Împărăţia Austriei“ şi 37 pagini despre 
„Geografia Ardealului“, pe care o împarte în: I. „pământul nobililor“ 
Ze din suprafaţa Ardealului, cu 8 comitate (Huniedoara, Alba de jos, 
Alba de sus, Cetatea de baltă, Turda, Cluj,Dobâca şi Solnocul din lăun- 
tru+2 districte sau capitanate: al Făgăraşului şi a INăsăudului; tot de 
pământul nobililor se ţineau şi Părțile impreunate (Zarandul, Crasna, 
Solnocul de mijloc şi districtul Cetăţii de piatră sau al Chioarului), II. 
Pământul Secuilor cu 5 scaune (Trei scaune, Ciuc, Odorheiu, scaunul 
Murăşului şi al Arieşului) şi III. Fundul regesc sau Pământul Saşilor 
15-a din Ardeal cu 9 Scaune (Orăştia, Sebeş, Mercurea, Sibiul, Nocri- 
chul, Cincul mare, Cohalmul, Sighişoara, Mediaşul) şi 2 districte (al 
Braşovului şi al Bistriţei). 

înființase o şcoală comunală ungurească pompoasă, cu 5 puteri 
didactice şi fără elevi. Ca să aibă şcoala aceasta elevi, o desfiin- 
țară pe cea românească şi copiii Românilor fură îndrumați spre 
şcoala ungurească. 

Moldovanu, care cunoştea atât de bine împrejurările locale 
din judeţul, în care se născuse, scrie cu multă amărăciune despre 
acest caz de volnicie şi nedreptate: „Odinioară-şi temea poporul 
feţii săi de Tătarii căpcăuni, despre cari fabulele bătrâne spun, 
că se ospătau cu carne de om; acum şi-i teme de şcoalele comu- 
nale şi de stat, cari după credinţa poporului se înființează spre 
a le strica religiunea şi moralitatea, adică spre a le pierde sufle- 
tul, — care dacă-l vei pierde, ce-ţi mai ajunge toată fericirea 
trupului? ... 

„Această urmare a tiranilor celor mici din comitatul Turda- 
Arieş este document trist despre aceea, că foarte supţire este fi- 
rul, de care atârnă viaţa şcoalelor confesionale. 

„Când voiesc a stinge lumina vreunei şcoale tonfesionale, 
nu le este de ajuns a se folosi de mijloacele determinate în lege, 
care încă — după împrejurările noastre — este foarte asurpri- 
toare pentru confesiuni; ci pe lângă acelea mai inventează ra- 
iuni de salutea publică, ca şi cum pre dânşii i-ar durea de salu- 
britatea locuinţelor şi a şcoalelor poporului român! şi unde le 
vine bine, sugrumă şcoalele noastre sub pretextul acesta'“%),... 

1. Nu ar fi deplină imaginea, pe care ne-o dă scrisul lui 
M., dacă nu am pune aici şi câteva spicuiri din articolele lui po- 
lemice, publicate în „Arhivul“ lui Cipariu, unde a purtat intere- 
sante polemici cu Titu Maiorescu, cu istoricul german Watten- 
bach şi cu Nicolae Popea. 

In articolul intitulat „Critica lui Maiorescu'%) spune că 
acesta în Convorbirile literare dela 1 Dec. 1868 „sa sufulcat 
odată şi bine, ca să trântească în tină, să sfarme şi nimicească 


67) Foaia Scolastică nr. 13 din 1/13 Iuliu 1878 articolul: „Inchide- 
rea unei şcoale“. 

68) Archivu pentru filologie şi istorie, 1869, 15 Mart. pag. 456 şi 
urm. 

de tot cu un singur asalt întreaga literatură şi cultură a poporu- 
lui român“... 

„Am avut şi noi, iertare! voiam să zic: am crezut că şi bieţii 
de noi avem oarecare literatură, mică cu adevărat, cum o au 
toate popoarele, ce sunt pe la început, dară totuş o literatură. 
Acum vine d. Maiorescu şi fără — de a reflecta la cele ce a scris: 
în „Einiges Philosophische la pag. 202: „eine feste Burg ist zer- 
stört und aus den Trümmern ernst brod-und obdachlos das gei- 
stige Elend“, — ne despoaie de convicţiunile noastre de până 
aici, sau de mai voieşte aşa, de credinţa ce aveam în literatura 
noastră naţională şi întru începuturile culturei noastre. Ne lasă, 
în deplină mizerie spirituală: mai umblă să ne convingă, că toată 
nevoinţa părinţilor noştri şi a noastră a fost şi este nu spre a 
produce lumină, ci spre a lăți întunericul, spre a încuiba şi în- 
rădăcina minciuna, ca niciodată să nu putem ajunge a vedea 
soarele unei civilizațiuni adevărate“... 

„Dacă ihstrucţiunea și toată cultura română e întru adevăr 
pe o cale atât de rătăcită, cum poate D. Maiorescu purta ruşinea 
de a figura între instructorii națiunei române? Dacă imputările 
făcute sunt fără temeiu, cum îşi permite dea a ne înfiera atât 
de cumplit înnaintea lumii? Fie însă adevărul ori şi care, purta- 
rea d-lui Maiorescu este, după opiniunea mea, nejustificabilă . . . 

„Nu poate fi cultura şi instrucţiunea română în stare înflo- 
ritoare, pentru că vitregia timpurilor abia de câţi-va ani începu 
a mai pierde câte ceva din asprimea sa. Apoi ce au făcut alte 
naţiuni în sute de ani, Românii nu pot face zicând aşa în durata 
unei nopţi, ca femeile măiestre: 

„Iar a pretinde ca Românii numai atunci să înceapă a ridica 
şcoale poporale, când vor avea docenţi buni ca cei de prin Ger- 
mania şi Elveţia, şi gimnazii şi universităţi numai după ce şcoa- 
lele inferioare vor fi tot atâtea modele, cu profesori iscusiţi ca 
cei din noua Atena dela Sprea şi instrumente literare cât se poate 
mai deplinite, — este, ca să nu întrebuințăm nici noi o vorbă mai 
colorată, curat absurditate. 

„Școalele nu sunt maşini de îmblătit, cari să le tragi din 
fabrici englezeşti şi să le aplici cu succes la moşia ta. Profesorii 

nu sunt dulapuri vorbitoare gătite a la Faber, cari să le poţi 
procura cu ridicata spre ave împărţi pela şcoalele săteşti, gimna- 
ziale şi academice „după trebuinţă“. Din contră şcoalele bune şi 
învățătorii buni se formează pe încetul şi încă foarte cu anevoe... 
dară cine-şi propune a întemeia şcoale numai după ce va fi con- 
vins, că acelea vor fi de model — „rusticus expectat, dum defluat 
amnis“ — nu va avea şcoli bune cât va ţinea Dumnezeu pămân- 
tul. Aşa curg toate în lume şi ori unde este cultură, începutul s'a 
făcut prin şcoli şi profesori nu toţi ca cei din ţările cele mai lu- 
minate — deşi între acestea încă sunt mai mulţi de cei răi, decât 
de cei buni. Aşa caută să meargă şi la Români. Iară cumcă ins- 
trucţiunea la Români ar fi de tot apusă, viţioasă chiar în sensul 
d-lui Maiorescu, aceea nu crez, să o mai afirme vreun Român, 
afară de d. M. „Ma mi place a (pre) supune, că şi d-sa face 
aceasta numai răpit de prea mare zel pentru înnaintarea Româ- 
nilor, şi necăjit, că nu reaflă în Iaşi institute, ca cele ce l-au 
lăptat în Viena şi Berlin. 


„Insă sperăm, că necasul d-sale va trece, şi încă mai curând, 
dacă dag va întoarce, spre scrierea cărţilor pline de adevăr, 
timpul ce acum îl prădează amărându-se şi amărând şi pre alţii 
cu critice exagerate“. 


Titu Maiorescu a răspuns lui I. M. Moldovanu în „Convor- 
biri literare“ din 1 Septemvrie 1869, însă cu oarecare mânie spu- 
nând că nu poate sta de vorbă pentru că cel ce scrie aşa (ca 
Moldovanu) a pierdut dreptul la o „discuţiune cuviincioasă“; se 
mărgineşte deci a-i admira „lipsa de generositate“. 


Faţă de observările acestea — scrie Moldovanu: „,..şi mie 
mi caută să admir ptrcederea d-lui Maiorescu, când de una parte 
recunoaşte existenţa argumentelor ad rem în critica. ce i-am fă- 
cut, — şi apoi totuş deneagă orice retundere, numai şi' numai 
pentru pretinsele atingeri necuvenite, ce i sar fi făcut din par- 
te-ne““. De încheiere constată cu bucurie schimbarea, ce s'a în- 
tâmplat în urma criticilor domnului Maiorescu. Daa în criticele 
sale analizate şi de noi în „Archivu“ defăima tot şi chiar direc- 
țiunea culturei noastre o numea viţioasă. Azi d. Maiorescu nu 

mai defaimă tot, ci numai nu poate lăuda tot. Acesta e întru 
adevăr un mare câştig întru un timp aşa scurt“..,5%9). 

In acelaş număr din „Archivu“ publică Moldovanu şi un ar- 
ticol polemic contra istoricului german Wattenbach, care, dupăce 
se învârtise câtva timp prin cercurile Saşilor din Ardeal, întors 
în Germania, ţinu o conferinţă, vorbind în termeni revoltător de 
injurioşi despre Românii ardeleni. Imediat un elev a lui Watten- 
bach, studentul român I. Bechnitz din Sibiu protestă pe cale zia- 
ristică contra expresiunilor injurioase: „Brandstifier“ şi „Diebs- 
bande“. I. M. Moldovanu înregistrând cazul acesta scrie, între 
altele: „Nici un popor din lume nu a stat nici stă numai din răi; 
ci în toate popoarele, ce au existat pre faţa pământului, s'au dat 
şi indivizi de cei buni. Vorbesce cineva de popor de hoţi şi teciu- 
nari: acela plesneşte adevărul faptic, însultă omenimea întreagă 
şi-şi bate joc, de chemarea şi nesuinţa ei spre virtute... Să luăm 
chiar Sabiniul, că d. Wattenbach după mărturisirea sa a petre- 
cut în Sabiniu, prin urmare ar fi să-l cunoască, — să luăm Sabi- 
niul, ca pre acolea se încurcă doară cei mai mulți bani săseşti, 
prin urmare materia pentru hoție se află — să luăm cetatea 
aceasta şi giurul ei, ca „hoţii şi teciunarii““ adecă românii pre 
aci sunt în abundanţia. 

, „Sabiniul este pretoriul unui tienut cu vre-o 80.000 locui- 
tori. Dintre acestia la 50.000 sunt Români, şi numai la 30.000 
Saşi, adecă Românii la numer sunt mai pre de doue ori câti 
Saşii. 

„De aci urma, ca Sabiniul să aibă lipsă cel puţin de atâtea 
închisori publice, pre câte casarme are; ar urma ca închisorile 
acele totu de a una să gema de inquisiti şi sententiati. 

„Și cum se întâmpla în realitate? Eca cum: Sabiniul are 
una” închisoate angusta la casa svatului? şi minunea minunilor .... 
se întâmpla şi ceea, de închisoarea aceasta stă cu totul goală ne- 
având în sânul său nici un singur prevenit! 


69) Archivu (pag. 621). Partea aceasta o publicasem într'un foile- 
ton al ziarului „Românul“ din Arad la 1915, cu prilejul morţii lui 
J. M. Moldovan sub titlu „I. M. Moldovanu ca polemist“. 

„Asia este, în timpurele mai dein coace umblând prein Sa- 
biniu, de repețite ori am văzut la casa svatului fluturând una 
flamură albă, în semn, ca într’insa nu se afla nici un suflet pre- 
venit pentru pecatele sale. 

„Să fie Românii numai a suta parte asia stricați, precumu-i 
înfacisia d. W., fire-ar cu potenţia una întemplare, ca şi aceasta?.. 

» [nse aci nu voiu vorbi cu cuventele mele; pentruca se 
previn orice prepusu de parţialitate, voiu cita cuventele unu; 
Germanu, ale capitanului Sulzer, carele vorbindu despre purta- 
rea. Sașilor faţă cu Românii din fondulu regescu zice: Nichts 
ist Gemeineres, als bei den Rechtshândeln zu hören, dass dieser 
oder jener Recht behalten müsse, weil sein Gegner ja nichts an- 
ders, als ein Bloch d. i. Walache, wäre". 

„Acum dată un om, carele nici pre departe nu este preocu- 
pat în favoarea Românilor, din contra scrie despre dânșii cu des- 
preț, — dacă un om ca Sulzer, carele pre Gast numai cât nu-i 
porta în sine — dacă un om ca acesta se vede constrâns a măr- 
turisi, că Saşii-s domniţi de credința: „Caută să câștig proce- 
sul, pentru ca contrariul meu nu e alta decât un Român“: ce va 
zice istoricul neparţial despre toate causele şi împrejurările acele, 
cari vor fi conlucrat ca Saşii în decursul timpurilor să câştige 
atâtea procese nedrepte asupra Românilor, în cât la ei s'a făcut 
de proverb: caută să câştig, pentru ca contrariul mieu este Ro- 
mân? 

„Eca la ce resultat ar fi eşit d. W., dacă i-ar fi plăcut a 
lucra ca scrietoriu neparţiale'"). 

Tot în Archivu (1870—1872) a publicat Moldovanu şi cri- 
tica sa asupra lucrării lui N. Pppea: „Vechta metropolie orto- 
doxă-română“. In această „recensiune critică“ recunoaştea, că 
„autorul vechei Metropolie face publicului nostru un serviciu 
prea bun culegând şi aşezând la un loc aceste lucruri împrăștiate 
prin cărţi în parte prea rari şi pentru aceea inaccesibili“. De altă 
parte însă îl învinuia pe autor, că nu a citat destul de exact titlul 


10) Gesch. des transip. Daciens. Wien, 178Ì, II. p. 14. 
11) Archivu pag. 623—624. 

şi pagina cărților, din cari a luat ştirile şi documentele istorice, 
că nu le-a cernut pe acestea cu destul simţ critic şi că în genere 
pentru istoria bisericeăscă dinainte de 1848 nu aduce ştiri nouă, 
cari n'ar fi fost cunoscute din alte publicaţiuni. 

In broşura sa intitulată „Contractica“ (Sibiu, 1873) N. Po- 
pea respinge observările lui M. spunând, că n'a aflat de lipsă a 
cita peste tot locul titlul cărţilor lui Şincai, Maior etc. fiindcă le 
presupunea cunoscute din partea publicului cetitor, iar în special 
la interpretarea unui document din 1479 a cugetat că e superfluu 
a mai repeţi în vechia Metropolie aceea ce Petru Maior spune în 
„Istoria bisericească a Românilor“. 

Invinuind pe autorul - Veche Metropolii“ de „,predilecţiune 
faţă de confesiunea sa“, Moldovanu nu se sfieşte a mărturisi, că 
„fericitul metropolit dela Blaj Şuluţiu chiar aşa pătimia de acest 
morb, ca şi autorul Vechei Metropolii“. Adaoge apoi că „cine 
scrie istoria cutărei biserici, nu să uite numai în dăsage cea di- 
nainte, unde a pus păcatele contrarilor săi, ci şi în cea din apoi, 
unde sunt adunate păcatele alor săi“ (p. 25). lar despre sine 
spune cu multă hotărire şi sinceritate: „nu am măgulit nici-odată 
pe nime, nici voiu măguli cândva; aleagă-se ce se va alege, Mam 
adoperat a spune adevărul fără căutare în față şi deaceea mi s'au 
mai supărat şi alţii afară de P.; dar bun e Domnul, le va trece 
la toți şi iară va fi pace“ (p. 31)... 

Din spicuirile citate mai sus se vede, că M. ca scriitor se 
înfăţişa în acelaş mod simplu, țărănesc, care-l caracteriza atât 
de mult în toate relaţiile lui de viaţă particulară sau publică. Ni- 
ciodată nu i-a trecut prin gând, să caute a-şi înălța scrisul său pe 
coturnii erudiţiei vane şi pretenţioase. Ci în modestul loc, pe 
care a reușit să şi-l cucerească în republica literelor române, a 
preferit să urmeze înţelepciunea poporului: „vorbeşte, cum ți 
portul şi te poartă, cum ți graiul!“ Deaceea gândul lui îndrăzneţ 
şi fără vicleşug îl găsim exprimat totdeauna în haina modestă a 
unui stil simplu şi noduros, dar atât de atrăgător prin tăria cuge- 
tării neaoşe — populare, pe care o vedem înveşmânată într'însul. 

III. 


Sire! 
Domnilor Colegi, 


Aceşti doi representanţi tipici ai preoților cărturari din 
“Transilvania , Popea şi Moldovanu, — deşi au purtat, cum s'a 
arătat mai sus, polemici înverşunate şi au stat uneori ca potriv- 
nici faţă în faţă, — au fost pătrunşi în adâncul sufletului lor de 
acelaş duh altruist al evangheliei lui Hristos şi au rămas până 
la sfârşitul vieţii cu totul devotați binelui obştesc. Pentru viața 
naţională, bisericească, culturală şi politică a Românilor ardeleni 
atât numele lu: Popea, cât şi al lui Moldovanu însemnă o mare 
forță morală. 

Numai prin înfăţişarea lor exterioară se deosebiau unul de 
altul aceşti doi oameni vrednici, Popea fiind înalt de statură şi 
având expresiunea blândeţii şi a bunătăţii în faţă, pe când Mol- 
dovanu era scund, cu privirea totdeauna încruntată şi cu fruntea 
înaltă, adânc brăzdată de mulţimea grijilor, cari îl munciau. 

Făptura lor sufletească a fost însă atât de asemănătoare, în 
multe privinţe. 

Ridicat şi unul şi altul prin vrednicie proprie la cele mai 
înalte trepte sociale, pe cari le putea oferi Ardealul românesc 
celor mai distinşi fii ai săi, în timpul robiei, — ei au devenit, 
prin muncă stăruitoare şi plină de“sacrificii, atât de folositori 
şcoalei, bisericei, culturei şi tuturor aşezămintelor poporului ro- 
mânesc din Transilvania. 

Principiul „totul pentru nafiune“ nu a fost nici în viaţa 
austeră a episcopului Popea, nici în sihăstria canonicului Moldo- 
vanu 9 simplă vorbă deşartă, ci o realitate strălucită şi impună- 
toare prin fapte atât de importante şi în deosebi prin acele testa- 
mente admirabile, cari vor asigura pentru vecie, şi fiului de 
preot din Satu-lung şi fiului de iobag din Varfalău, un loc de 
„cinste alături de cei mai mari ctitori şi binefăcători ai culturei 
naţionale. 

Dacă Popea n'a putut să adune în cursul vieţii sale de 82 

ani decât un sfert de milion pentru scopuri culturale şi filan- 
tropice, iar Moldovanu a fost în stare să facă, în acelaş număr 
de ani, milionul deplin, aceasta se explică prin faptul, că la cel 
din urmă talentul practic s'a afirmat din tinereţe cu mai multă 
putere. Va fi contribuit în câtva şi împrejurarea, că el se afla în 
serviciul bisericii greco-catolice, care fusese înzestrat cu însem- 
nate proprietăţi de pământ atât din partea regimului catolic al 
Habsburgilor, cât şi de către unii conducători ai săi. Era deci 
la cârma acestei biserici o tradiţie gospodărească, proprie a servi, 
şi altora ca îndemn să munceașcă în direcţia aceasta, pe când 
biserica ortodoxă-română din Transilvania, în serviciul căreia 
a stat peste o jumătate de secol episcopul Popea, fusese despoiată 
de proprietăţile şi averile ei de către cârmuirile politice, pururea 
ostile față de această nebiruită pavază a naţionalității române. 
Si astfel conducătorii acestei biserici, în năzuinţa lor de a strân- 
ge mijloacele materiale trebuitoare pentru progresul cultural, au 
întâmpinat totdeauna greutăţi foarte mari. 

Dar mărimea sumei este indiferentă. Valoarea morală a jert- 
iei este de o potrivă şi la unul şi la altul, fiind că ei au jertfit 
pe altarul culturei naţionale absolut tot, ce au putut agonisi în- 
tro viaţă de 82 ani. Sub acest raport fundaţiile lor au o insem- 
nătate deosebită, putând servi drept cele mai preţioase îndemnuri 
pentru conducătorii poporului nostru din orice timp şi din orice 
loc. 

Dar ei mau îndeplinit numai rolul Martei silitoare, ci şi pe 
al Mariei credincioase şi devotate. Au servit cu nepregetată rivnă. 
la altarul credinţei şi al culturei. Preoţi de model au fost amân- 
doi, muncitori neobosiţi în ogorul culturii şi îndrumători fără 
prihană pe tărâmul politicei naţionale a Românilor ardeleni. 

In cercetările lor istorice au fost autodidacţi. Deci cu atât 
mai mare le este meritul, fiindcă nu prin îndelungate și meticu- 
loase pregătiri speciale au ajuns în stare, să sporească şi ei, prin 
contribuţiuni de seamă, literatura noastră istorică, ci prin nobilul 
imbold lăuntric de a împlini sfatul apostolesc ca „tuturor toate“ 
să se facă. In scrisul său Popea este mai îngrijit, mai solemn, mai 
puţin rustic decât Moldovanu; în schimb acesta e mai plastic în 
expunere şi mai temeinic în argumentare. De altfel la amândoi 

intâlnim o pronunţată şi foarte simpatică notă țărănească, nu 
numai în vorbe şi deprinderi, ci în toată înfăţişarea şi fiinţa lor. 

Amândoi au fost vrednici representanţi ai preoţimei şi ai po- 
porului nostru din Ardeal în sânul Academiei Române. 

Au vieţuit ca pustnicii, au fost curaţi ca sfinţii şi darnici ca 
împărații. 

Binecuvântată fie amintirea lor! 


RĂSPUNSUL LUI N. IORGA 
LA 
DISCURSUL DE RECEPȚIUNE AL PROFESORULUI 
I. LUPAŞ 


Scumbpe coleg, 


Ai “pomenit, scumpe coleg, doi oameni pe cari mulţi dintre 
noi îi cunoşteam, doi oameni cari au murit bătrâni, foarte bă- 
trâni, deşi erau, în ceasul când şi-au plecat capul pentru odihna 
de care dela o vreme însetează sufletele omenești, încă foarte 
tineri. 

Fiindcă, dacă sunt pameni tineri şi oameni bătrâni, sunt ge: 
neraţii tinere şi generaţii bătrâne. 

Generaţia lor a avut dela un capăt la altul un capital de tine- 
reță care nu s'a putut cheltui niciodată şi fără care, în părţile de 
peste munte, ajunse ale noastre şi prin marea jertfă de sânge, dar 
şi prin lunga jertfă de suflet, poporul românesc de acolo mar fi 
fost gata să se simtă, din cea dintâiu clipă a unirii politice, aşa 
de deplin una cu noi. 

Veniau şi unul şi altul din acel veşnic izvor de apă vie care 
e poporul nostru în massele lui adânci, sfântul nostru popor, 
care, şi când face greşelile cele mai mari, le face prins de amă- 
gitorii lui tocmai prin părţile lor cele bune, pe când sunt şi alte 
popoare, care numai prin părţile lor cele rele pot fi câştigate și 
pentru ce este mai folositor dăinuirii şi dezvoltării lor. Unul — 

31 

din satele cele mai de sub Carpaţi, în care Mocanii şi-au clădit 
ìn piatră trainică roadele agonisitei lor rătăcitoare care e, vara 
şi iarna, pământul românesc. Celalt — din acele ţinuturi some- 
şene, unde, alături de Sasul venit dela Rinul alsacian cu metodele 
lui de cultură superioară, săteanul nostru, deşi nu atât de liber 
ca acolo unde e lăsat-numai în voia lui, a dovedit că mintea lui 
ageră, sufletul lui deschis oricărlii progres, poate înlocui repede 
o experienţă, pe care veacurile nu i-o dăduseră şi lui. 

Ceva țărănesc, cu acea vioiciune care face din moșnegi, nu o 
povară pentru fiii şi nepoţii lor, ci îndemnătorii şi îndreptătorii 
cei mai preţuiţi, adeseori cei cari cred mai curând că lucrurile 
mari se pot odată ce ai trecut peste greutatea de a le voi, a rămas 
şi în Nicolae Popea, odată Neagoe, fiul preotului din Săcele, și 
in acel Ioan Micu căruia „fiindcă era mic şi fiindcă neamul lui 
se trăgea din Moldovenii „Mioriţei“, toți i-au zis Moldovănuţ. 

Erau oameni cumpătaţi până la zgârcenie faţă de sine, care 
nu e adesea decât pregătirea dărniciei faţă de alţii, erau gospo- 
dari buni de avere puţină, clerici smeriţi dintr'o Biserică săracă, 
şi tot luxul princiar al lui Şaguna n'a izbutit să facă pe Vlădica 
de Caransebeş Nicolae să adopte un fel de traiu prea mult deose- 
bit de chiliuța dela Blaj a canonicului Ioan, care n'a voit să fie 
episcop, ca să rămâie cu atât mai mult Român. Erau muncitori 
harnici la rostul lor, sculându-se cu noaptea în cap şi slujind 
Domnului din cer în nevoile oamenilor de pe pământ. Erau ocro- 
titori chemaţi ai băieţilor sărmani pe cari la oraşe şi şcolile lor 
îi trimetea acea lume țărănească de care nu s'au despărțit nicio- 
dată cu ce era mai adânc în ființa lor. 

Barba de Patriarh a episcopului bănăţean care acum două- 
zeci de ani s'a ivit impunătoare în cuprinsul chiar al acestei Aca- 
demii lângă asprele sprincene învălmăşite ale însoțitorului său, 
bătrânul arhimandrit Filaret Musta, înnaintea cărunteţelor do- 
minatoare ale regelui Carol, amintia de un bătrân prooroc de sat 
din vremurile vechi, vrăjitor de boli şi gâcitor în psaltire. Iar 
încruntata faţă chinuită a mai vechiului nostru coleg din Blaj, 
cu acei ochi mărunți, strălucind ca mărgele negre în care s'ar 
fi aprins un tainic foc de stele, părea că înfățișează însăși viaţa 

chinuită a țărănimii noastre ardelene, brăzdată de atâtea sufe- 
rinți fără ca focul nestins al dumnezeeştei scântei să fi putut fi 
intunecat vreodată valurile atâtor nenorociri. 

Erau dârji fiecare în punctul lor de vedere, tot atâta de ne- 
îngăduitor ortodox unul, pe când celalt se ţinea strâns de „Sfân- 
ta Unire“. Au dat şi lupte între ei, vajnice lupte neiertătoare: 
Săceleanul având în scrisul lui mai multă îndărătnicie liniştită, 
Someşanul mai multe scăpărări pătimaşe. Şi, luptându-se, ei nu 
ştiau — căci aşa suntem noi, că nu ni dăm seama uneori încotro 
batem cu silințile noastre, totdeauna folositoare la ceva — că şi 
în această luptă îi uneşte ceva: firea însăși a neamului nostru, 
a cărui viaţă și menire se desfăceau şi din ce greşiau amândoi. 


Legat de tradiţia lui Popea prin iubirea-ţi nemărgenită pen- 
tru marele învăţător şi model al acestuia care a fost neuitatul 
Şaguna, de împărătească şi duhovnicească misiune între Români, 
în ortodoxia sa, dar şi peste margenile, totuşi restrânse, ale aces- 
tei ortodoxii, eşti, chiar dacă mwai vrea-o, scumpe coleg, destul 
de aproape şi de neinduplecatul lui adversar în credinţă ca şi în 
opera istorică influenţată de această credință. Dacă vrei „legii 
vechi“ de care te ţii ca protopop tot binele şi toată izbânda, pre- 
cum şi eşti dator, în faţa Sfinţiei Tale este ceva din pecetea, îm- 
blânzită prin dulcea-ţi fire prietenească, care osebia așa de pu- 
ternic pe Moldovănuţ. Rămâne ceva din liniile ascuţite, din frun- 
tea largă şi mai ales din ochii neastâmpăraţi, cari caută să vadă 
peste puţinul ce este atâta ce a mai fost în neamul nostru. 

Această seninătate ţi-o dă locul anumit de unde ni vii, acel 
joc de supt muntele plin de românime, dar din preajma ogoarelor 
celor mai iubitor îngrijite, unde i-a plăcut naturii să cheme la 
dânsa şi să aşeze statbrnic “ceeace rasa noastră are mai frumos 
la făptură şi mai vioiu în faptă. Cine nu cunoaşte din Sălişte 
acel minunat tip etnic, în care se adună cele mai aristocratice 
însuşiri de rassă ale unui neam nobil? Cine n'a admirat în tre- 
cere acele danţuri, în care se vădeşte mlădierea trupească deopo- 
trivă cu castitatea deSuflet a țărănimii noastre? Cui nu i-au lă- 
sat o neştearsă impresie obiceiurile primitoare ale acestor oameni 

cari au o vorbă bună, o strângere de mână şi un zâmbet şi pentru 
cel mai necunoscut dintre necunoscuțţii ce se abat pe la dânşii? 

In Săliştea Sibiului, pe care Saşii au găsit-o ca un „sat 
mare“, un Sătmar şi de aceea au şi numit-o aşa, în acest centru 
de oieri, de plugari, de mărgineni întreprinzători cari arată chiar 
prin orânduirea lui ce greşită e părerea cui crede pe ai noştri 
colonizați de străini — în care cas, ei ar fi la loc larg, pe pămân- 
turi rodnice — e însă şi vechea biserică, toată înfăşurată, pe di- 
năuntru şi pe din afară, cu nesfârşite chipuri de sfinți. Sunt la 
fiecare pas altarele răslețe în fundul cărora se desface Maica 
Domnului binecuvântând. Sunt pădurile pe care le păzeşte vechea 
icoană ocrotitoare. 

In umbra lăcaşului bătrân al înaintaşilor tăi, te-ai făcut 
preot al Domnului, şi graiul bunilor cuvântători de pe vremuri, 
dascăli de carte scrisă și de învăţătură vie pentru iubitul popor, 
lângă care s'au aşezat spre odihnă, l-ai moştenit pentru a ţinea 
acele predici, care sunt, în cel mai bun înţeles al cuvântului, ma- 
nifestaţii politice naţionale şi democratice, precum, pe de altă 
parte, cuvântările politice pe cari le-ai ţinut, în serviciul cauzei 
poporului românesc, contra unei apăsări de care am scăpat şi de 
pe urma unor propovedanii ca acestea, prelungite de-a lungul 
veacurilor, aceste cuvântări cuprind în ele totdeauna şi ce e mai 
creştinesc, mai iubitor de oameni în predica însăşi. 

Dar între aceşti oameni, cari înfăţişează într'o aşa de fru- 
moasă formă populară cea mai veche tradiţie a noastră, în faţa 
acestor monumente ale unei arte care formează, vădind calităţile 
noastre de originalitate, mândria poporului nostru, între acele 
vechi cărți de biserică, în care se uneşte sfinţenia Scripturii cu 
puritatea neimitabilă a limbii, cu podoabele aceleiaşi vechi arte 
şi cu însemnările bătrâne risipite pe foile albe, te-ai simţit isto- 
ric. Trecutul ţi-a vorbit, din copilărie, aşa încât mai târziu te-ai 
dăruit lui ca să înţelegi însuţi şi să faci pe alţii a înțelege mai 
bine prezentul. 

Aveai să alegi între direcţii deosebite ale istoriografiei, care 
astăzi îşi dispută încă terenul. De-o parte iștoria pragmatică, 
preocupată de cronologie şi de amănuntul precis al faptelor, iar, 

de alta, noua istorie culturală, care priveşte mai ales la ceia ce 
este adânc, fundamental, general, în viața mulțimilor, care ele 
hotărăsc prin ce răzbate până la dânsele din ceia ce clasele di- 
rigente, chiar dacă poporul încă mar înţelege, sunt veşnic datoare 
să le spue. Tânăr încă, te-am văzut venind către noi pentru că 
reprezintam această tendinţă, în legătură, de altfel, cu tot ceeace 
în timpurile noastre tinde să ridice poporul, căruia i-am dat pute- 
rea fiindcă o şi cere, la treapta în care singur el îşi va folosi lui, şi 
ne poate folosi şi nouă. Incepând prin mai mici cercetări de amă- 
nunte despre Biserica ortodoxă în veacul al XVIII-lea, pe care 
o cunoşti azi ca nimenea altul, despre şcoala alipită la ea şi car- 
tea pornită dintr'însa, ai consacrat opere de o mare importanță 
cunoaşterii lui Șaguna şi epocei lui, ca şi întregimii vieţii noastre 
religioase de peste munţi. 


Eşti astăzi unul din istoricii trecutului de „sate şi preoți“ al 
Ardealului şi aduci în scrierile Sfinţiei Tale nu numai o largă 
cunoştinţă a materialului inedit, căutat cu îndelungată trudă, 
dar şi acel stil plăcut şi uşor, moştenire a marilor noştri cărturari 
din veacul al XVIII-lea, care face ca fiecare pagină din ele să 
poată fi citită cu interes şi folos de orice sătean, care şi-ar fi fă- 
cut şcolile din locul său de naştere. Și niciodată nu te-ai depărtat 
în ele, şi nici în frumoasele-ţi predici, de ceeace constitue pentru 
noi toţi cei ce răscolim trecutul, care nu e mort în spiritul lui, o 
mare şi nobilă datorie: întreţinerea vieţii morale, fără de care 
tot ce am câştigat prin sacrificiul, aş zice: prin risipa de sânge, 
s'ar împrăştia ca visul de tinereţe curată al unui bătrân stors de 
vicii, şi cultivarea acelui sentiment național, care singur poate 
fi, nu în zadarnica haină retorică a magazinelor de teatru, ci în 
vitalitatea lui muncitoare, pfoducătoare şi cuceritoare, sprijin si- 
gur faţă de neamurile, care au şi ele dreptul de a-şi desvolta cul- 
tura pe pământul acesta şi armă contra celor cari, răpindu-li-se 
în şfârsit privilegiul de a ne exploata, îşi închipuie că au dreptul 
unei revanşe contra noastră. 

La Universitatea din Cluj, luată în stăpânire de naţia cea 
mai numeroasă a Ardealului, aduci acelaşi spirit, cu multă ştiin- 


www.dacoromanica.ro 


486 1. LUPAȘ 


DG. care e necesară, şi cu ceva tradiţie, care nu strică. Știu bine 
că în lecţiile de istoria Românilor, pe care le faci acolo, la capi- 
tolele ei ardelene, pe care ideia naţională spre care te ridici stă 
aşa de sus încât apar numai în lumina -confusă a unui frumos 
apus osebirile confesionale, pe care mavem dreptul să le atacăm 
în rostul lor de viaţă, dar avem voe să nu le mai considerăm ca 
nişte condiţii de desvoltare ale poporului nostru. Ai încă mulţi 
ani de muncă unde te afli şi, deci, şi aici la noi. Ai să ne vezi 
albind pe cei cari n'am trecut încă pragul bătrâneţelor şi vei fi 
chemat să dai înlocuitori puterilor, care-şi vor fi îndeplinit opera 
pe pământ. 

In urăm ca, la capătul multor cercetări şi isprăvi, să poți 
reprezinta, cu noi şi după noi, tot spiritul care, acesta singur — 
o spun cu o nesguduită încredințare, în ceasul când unii şi-au 
pierdut drumul şi atâtea conştiinți se sbuciumă intre ispitele 
unui materialism egoist, deci imoral, — poate fi garanţia unui 
viitor care ni se prezintă cu atât mai greu, cu cât am devenit 
mai mari. 

